
INTRODUCCION 


1. — Descripción y valoración de les manuscrites. — El tratado 
De vitiis et péccatis, expuesto dos veces por el Padre Bánez en su 
cátedra de prima, una durante el curso de 1584-85 y otra en el 
de 1598-99, se ha conservado en forma de lectura escolar en trés 
manuscrites. El primero existe sin catalogar en la biblioteca del 
Cabildo de Palencia y reproduce la exposición de 1584-85. Los otros 
dos son el 305 de la Universidad de Salamanca y el 455 de la biblio- 
teca regional (Landesbibliothek) de Darmstadt. Ambos recogen la 
exposición dei curso de 1598-99. Hagamos, ante todo, la presenta- 
tion de estos manuscritos. 

El de Palencia (=P), que contiene también la exposición. de 
las qq. 1-18 de la 1. 2 dada por Bánez en el curso de 1583-84, ha 
quedado deserito en la introduction al tomo primero de estas lectu- 
ras. Aqui solo corresponde recordar que se trata de un manuscrito 
compuesto de varias piezas y que la parte relativa a Bánez es rigu- 
rosamente académica y está corregida con el mayor cuidado por el 
mismo que lo formé. La perfection de su taquigrafia, junto con la 
elegancia y sobriedad caligráfica que le caracterizan, reflejan una 
mano experta y habituada a estas tareas. El autor, además de ma- 
nifestarse familiarizado con la vida académica, era persona com- 
petente en materias escolásticas. Todos los indicios hacen suponer 
que se trata de un religioso de San Esteban, que emprendió esta 
obra con carino y tuvo fácil acceso al maestro para resolver dudas 
y corregir defectos, transmitiéndonos una reproduction fiel de la 
doctrina banezianà. La esmerada y exacta division de párrafos in- 


dica también que el manuscrito es copia en limpio de la anotación 

tomada en el aula. Lástima que de su trabajo no hayan quedado 
mas restes. 

Este manuscrite contiene la exposition de todo el tratado de 
peccatis (qq. 71-89), salvo la cuestión 80, que, porser fácil, no solian 
comentarla nuestros teólogos. Pertenece a Bánez la exposition de 
las qq. 71-76, a. 2, excepto los cinco primeros articulos de la q. 71, 
el 8 de la q. 73 y el 7 de la q. 74, que son de Pedro de Ledesma. En 
el articulo tercero de la q. 76 entra a suplir el Padre Jeronimo de 
Tiedra, quien continua hasta la q. 89 (1). 

El códice de Salamanca (— S) es un manuscrite en 8." de fines 
dei siglo xvi o primeros anos del xvii, que consta de 116 folios, 
numerados modernamente. Procede del colegio de la Compania de 
Salamanca. 

Al margen superior de cada uno de los oncfe cuaderniilos de que se 
compone figura el nombre de Bánez (por ültima vez en el folio 111, 
q. 82, a. 1), elemento que le asemeja a los manuscrites académicos. 
Pudiera aducirse igualmente en favor de que lo es, la persistentia en 
la rúbrica de expresión tan personal y concreta como esta:  ..expli. 
canda a sapientissime meo magistro Banez hoc anno". Con todo, 
no hay base suficiente: para clasificarlo como académico, y más 
bien parece una segunda copia hecha sobre la elaborada por el 
alumno al poner en limpio las notas tomadas en el aula. Abonan 
esta suposición las frecuentes omisiones por homoteleutia, ciertas 
lectiones defectuosas que se repiten bastante, como etiam y etenim 


por ramen, vere por unde, alguna vez non por enim, vel por et, prima 


(1) Por distracción, en los preliminares al tomo primétro, pág 15, hemos atri- 
buido también a Bánez esa continuación de Tiedra, salvando luego el lapsus en la 
fe de erratas. Pero, además, si el lector ha tenido la curiosidad de consultar el 
cuadro cronológico de las lecturas de Bánez que publicamos hace anos en La 
Cienda tomista, tomo XXXIX (1929), pág. 80, habrá visto que alli también asig- 
namos a Tiedra, a quien de hecho corresponde, esa continuación. Es verdad que el 
manuscrito, al trente de cada cuadernillo, en toda ella lleva, en la parte superior, 
el nombre de Báfiez, Io cual indica que era él el propietario y el llamado a desem- 
penar la cátedra. Mas, aparté de eso, en el códice se expresa al margen lateral 
quién fué el lector efectivo. Al nombre de Ledesma, que fué el que comenzó por 
San Lucas, sucede el de Bánez en la forma indicada, hasta que, en la cuestión 76. 
a. 3, aparece él de Tiedra, sin que vuelva a encontrarse ningün otro en todo lo 
restante, salvo el consignado al trente de los cuaderniilos, cada doce hojas, en la 
parte superior. Por tanto, segün esa disposición, debemos concluir que desde la 
cuestión 76, art. 3, hasta el final pertenece a Tiedra. 

por infra, y la originalisima de la q. 71, a. 1, num. 2, /atina signi- 
ficatione quae apprehendit por latissima significatione quae com- 
prehendit, las cuales se explican mejor en un extrano, que no en 
quien transcribe en limpio sus propias anotaciones. Eso no obstan- 
te, la copia está hecha con gran esmero, y, por tanto, el texto que 
nos transmite, salvo en las dos últimas cuestiones, ofrece las mayo- 
res garantias. 

Contiene este manuscrite la exposition de las qq. 71-79 y 81-82, 
con la siguiente rúbrica al principio: “Sequitur quaest. 71 de vitiis 
et peccatis explicanda a sapientissimo meo magistro Banez hoc 
anno 1598, etc." La cuestión 82 (ff. 108-116), que está incompleta, 
va precedida de una portada similar a la que figura en el folio pri- 
mero, indicio tal vez de haberse agregado al códice algún tiempo 
después. Hay en el texto diversas lagunas, debidas, en general, a 
ruptura o desaparición de folios, a saber: q. 71, a. 1, dub. 1 (fol. 2), 
por ruptura parcial de la hoja; q. 73, final del art. 8 y todo el 9, por 
desaparición de un folio entre el 41 y 42; q. 74, a. 7 y principio 
del 8, por desaparición de otro folio entre el 51 y 52. La mitad del 
cuadernillo 6. (ff. 52-56), que contiene las qq. 74, a. 9-76, a. 2, 
está bastante deteriorado por la humedad. Finalmente, en la q. 82, 
a. 1, n. 24 (ff. 114-115), el amanuense ha dejado dos paginas en 
blanco. Pero todas estas lagunas, excepto la ultima, son fácilmente 
subsanables por el tercer manuscrite. Y aun la última, a juzgar 
por la coincidencia textual de las palabras que la preceden, con las 
de la q. 82, a. 1, n. 23, de la lectura paralela de Tiedra, reprodu- 
cida también en este volumen, debia guardar estrecha semejanza 
con ella. 

Ese tercer manuscrito a que acabamos de referirnos, conser- 
vado en Darmstadt (=D), de hechura muy semejante a S, aunque 
menos esmerada, es también de principios dei siglo xvn. Lleva, 
como el segundo, el nombre de Bánez al frente de cada cuadernillo. 
Contiene en los 92 primeros folios en 8." las qq. 71-79. Al principio 
se lee la siguiente rúbrica: “Q.” 71. De vitiis et peccatis explicanda 
a M? Banes anno a nativitate Domini 1598 in 1599.” El texto que 


nos ha transmitido es el mismo que en S, aunque menos correcto. 

Contiene frecuentes repeticiones de palabras, lo que indica que el 
alumno, al tomar la explicación, atendia más a lo material que a 
lo formai. 

Tampoco en este caso puede decidirse con certeza si el manus- 
crite es copia hecha directamente sobre las notas de esa explicación 
y por el propio autor, o représenta una segunda copia elaborada por 
un extrano a base de la que formé el alumno al ordenar la lectura, 
primitiva. La persistencia de las repeticiones e incorreccicnes, ca- 
racteristicas del dictado y de marcado sabor original, parece ex- 
cluir la intervención de una mano extrana. Por otra parte, la ausen- 
cia de toda llamada que exprese la actuación del sustituto en los 
lugares en que consta que actuaba él, no se explica bien en un 
manuscrite rigurosamente académico o en la copia del mismo hecha 
por el propio autor. A la misma conclusion inducen las omisiones 
por homoteleutia, que también se dan en su texto; v. gr., en q. 71, 
a. 1, n. 4; q. 79, a. 4, n. 23. 

En todo caso, el manuscrite, que podriamos calificar de acadé- 
mico de segunda, constituye un precioso complemento de S, el cual, 
como más correcto y mejor elaborado, débe ser preferido. 


Pero este punto exige más amplia justificación. 


2. — Forma en que proceden de Bánez cada una de las partes 
de estas lecturas. — Al querer servirse de los trés manuscritos in- 
dicados para una edición de la lectura de Bánez sobre el tratado 
De vitiis et peccatis, se presentan dos problemas capitales : primero, 
icuál de ellos nos transmite con más fidelidad la lectura original?; 
y segundo, probada la preferencia en lineas generales de este o de 
aquél, iquién nos garantiza la legitimidad baneziana de cada una 
de las partes? Ambos problemas se complican por la circunstancia 
de corresponder los manuscritos a dos ciclos paralelos, separados 
por un periodo de catorce anos, durante los cuales el autor intro- 
dujo notables mejoras en algunas de las cuestiones dilucidadas. 
Y viene todavia a agravar la situación el hecho de que los manus- 
critos S y D son incompletos, puesto que D no abarca más que las 


qq. 71-79, y S esas mismas y las 81-82. 

Simplificando un poco este complejo de cosas, advertiremos que 
los tres manuscritos reproducen con bastante fidelidad la lectura 
magistral a que corresponden, recogiendo por el procedimiento del 
dictado-copia la exposición hecha por el profesor con su cartapacio 
delante. Por tanto, en igualdad de condiciones, para las qq. 71-79 
deben preferirse S y D, que corresponden a un curso posterior, al 
de 1598-99, sobre cuyo desenvolvimiento estamos perfectamente 
informados por los registros universitarios, lo que no ocurre con el 
curso de 1584-85. Y como el texto es en ambos idéntico, salvo algu- 
na que otra palabra o giro, o a lo sumo alguna cláusula, puede to- 
marse por base principal uno, por ejemplo S, que parece ejecutado 
con más esmero. D quedaria, pues, como auxiliar para completar 
las deficiendas de S. Ni obsta para que demos ahora la preferencia 
al texto del curso de 1598-99 lo dicho en la introducción al tomo 
primero como justificante de un procéder en apariencia contrario ; 
porque alii se trataba concretamente del códice minervitano, que, 
comparado con el palentino, resulta muy inferior, por recoger en 
forma harto incompleta la exposición del catedrático, lo que no 
ocurre con S, segün lo evidencia su paralelismo completo con D; y 
además en el curso de 1597-98, a que corresponde el minervitano, 
la cátedra estuvo ocupada durante varios meses por el sustituto, 
lo que no sucede en el curso correlativo de 1583-84. 

En cuanto a las cuestiones 83-89, conservadas tan solo en P y 
conforme a la exposición dei curso de 1584-85, no hay lugar a 
opción; y, por tanto, de querer reproducirlas, es précise servirse 
de ese manuscrito. 

Las qq. 81-82 se contienen en P y S, pero en forma diferente, 
no solo por corresponder a cursos distintos, sino además por ema- 
nar también de distinto profesor, ninguno de los cuales puede iden- 
tificarse en firme con Bánez. 

En lineas generales, parece, pues, que quien pretenda con estos 
elementos proporcionar un texto en cuanto sea posible baneziano 
del referido tratado, ha de servirse: para las qq. 71-79, de S y de D; 
para las qq. 81-82, de S y de P en forma conjuntiva, y para las 83-89, 


de P. Pero, al examinar las cosas más en detalle, surgen diversas di- 

ficultades, entre ellas una muy grave que pudiera afectar a la Zegd- 


timidad baneziana de algunas de esas partes. 


Sobre este particular, respecto al primer grupo, qq. 71-79, no 
bay problema, pudiendo demostrarse que tanto la lectura de P 
como la de S son, en el fondo, integramente de Bánez, cuyo texto 
fundamental reproducer aun en los casos de estar la cátedra regen- 
tada por un sustituto. 

Con relation al curso de 1584-85, la documentation universita- 
ria que pudiera ilustrar este punto es en extremo deficiente. Falta 
el registro de cuentas, asi como el de visitas de cátedras. En el 
de doctoramientos, Bánez solo figura a 7 de noviembre y a 24 de 
diciembre, y en el de claustres, en el pleno de 9 de enero. A primera 
vista, parece, pues, que estuvo ausente de la Universidad durante 
gran parte dei curso. Pero como de faltar a los claustros no se sigue 
que no asistiera a su cátedra, sin otra prueba, no se puede coneluir 
por la ausencia. Y que, en efecto, acudió él al aula durante los seis 
primeros meses, consta por el manuscrite P, de excelente calidad 
académica, que registre con precision la parte explicada por Bánez 
y la expuesta por los sustitutos. Bánez expuso, salvo contadas ex- 
ceptiones, hasta la cuestión 76, a. 2, inclusive, invirtiendo proba- 
blemente en ello lo que va de curso desde octubre de 1584 a Pascua 
de Resurrection del siguiente, que en aquel ano cayó muy tarde, a 
21 de abril. Luego se ausentó para asistir al Capitulo provincial, 
que comenzaba a celebrarse a 12 de mayo, en Toro; y, de atenernos 
al silencio del indicado manuscrite, habrá que decir que no volvió 
más a ocupar la cátedra durante aquel curso. El hecho parece ex- 
trano, no constando que estuviese impedido u ocupado en asuntos 
de precision; pero, hoy por hoy, no podemos desmentirlo. 

En euanto al curso de 1598-99, a que corresponde la lectura 
de S y D, estamos mejor informados. Según el registro de cuentas, 
en él Bánez fué multado en 32 lecciones de a media multa, o sea, 
que en otros tantos dias estuvo la cátedra regentada por un sus- 


tituto, sin concurrir en el propietario ninguno de los easos que la 

constitución reconocia como legitimos para faltar (enfermedad, au- 
sencia en servicio de la Universidad, etc.). 

El registre de visitas de cátedras nos proporciona nuevos y pre- 
ciosos informes. He aqui las tres partidas que se refieren al caso: 

Visitas dei curso de 1598-99: Catedrático el "M.? Bánez". 

Primera visita, 19 de diciembre 1598: “Testigo, Pedro de Muro, 
natural de Arnedo, diócesis de Calahorra, y Martin Ortiz, natural 
de Tafalla, diócesis de Pamplona, oyentes ordinarios de dicha cá- 
tedra. Habiendo jurado, dijeron que comenzó la materia de peccatis, 
q. 71, y ha leido continuamente, e va al présente en q. 72, a. 6; y 
lee muy a provecho y en latin, y lee in voce, y va escribiendo /dic- 
tando] conforme a lo que mejor le parece para aprovechar.” 

Segunda visita, a 2 de marzo de 1599: Catedrático “el P. M? Bâ- 
nez. Testigo, fray Pedro de Cordoba e fray [Alfonso] de Collar, 
religiosos de la Orden de Santo Domingo. Habiendo jurado, decla- 
raron que el dicho maestro [va] en la q. 76, a. 2, e ha leido arreo 
y consecutive ; lee in voce lo necesario y lo demás da in scriptis, le- 
yendo muy bien y muy a provecho, y entra y sale con sus horas." 

"Tercera visita, 19 de mayo de 1599: “M.” Bánez, leyendo el 
padre Lor.enzana. Testigo, Pedro Mondez, natural de Villarreal, dió- 
cesis de Braga, y Tomás Hernandez, natural de la Avellaneda, dió- 
cesis de Ávila. Habiendo jurado, dijeron que va [en] la materia de 
peccatis prosiguiendo la lectura del maestro Bánez, "lee in voce y da 
lo necesario in scriptis. Lee bien y a provecho de los oyentes y ha 
leido hasta agora el padre maestro Herrera, y por estar enfermo 
no lee, y el maestro Bánez fué al Capitulo." 

Aunque en las dos primeras visitas no se indica ninguna ausen- 
cia de Bánez, no se signe que no la hubiese. Lo ünico que de ello 
podemos concluir es que la intervención del sustituto, dado que 
tuviera lugar, fué breve, en dias intercalados, sin formai- apenas 
serie, y sirviéndose, como parece natural, por cogerle despreveni- 
do, del cartapacio de Bánez. Era, pues, una suplencia de carácter 
adjetivo, como ocurre con las trés fugaces de Ledesma, y aun con 
la prolongada de Tiedra en el curso de 1584-85. En tales casos el 


propietario signe actuando por medio del sustituto, quien, falto de 

preparation próxima, y para no alterar la marcha de la exposition 
del catedrático principal, con el consiguiente trastorno para los 
centenares de alumnos que la iban trasladando a sus cartapacios, 
solia acomodarse en lo posible al plan del propietario y utilizaba 
por lo general sus mismas notas, sea directamente en la explica- 
tion dei texto, como lo hizo el padre Espila en el curso de 159T-98 al 
suplir a Bánez en esta cátedra, según indicamos en la introducción 
al tomo primero (pág. 16), sea basando en ellas el comentario 
propio. 

En las actas de claustros, de doctoramientos y bachilleramien- 
tos dei curso de 1598-99 se registra continuamente la presencia de 
Bánez durante los meses de noviembre y diciembre. No asi por 
enero y principios de febrero, en que hasta el 15 no vuelve a pare- 
cer su nombre. Cabe que en ese tiempo actuase alguna vez el sus- 
tituto por indisposition del propietario, si bien en contadas ocasio- 
nes, cuando no se hace mention de ello en las visitas. La exposition 
de la materia andaba entonces por la q. 74. 

La tercera visita, en mayo de 1599, nos da a conocer, además de 
la ausencia de Bánez por razon dei Capitulo, que comenzó a cele- 
brarse a primeros de dicho mes en Ávila, el nombre de los sustitu- 
tos: Pedro de Herrera, que ténia al mismo tiempo la cátedra de 
Escoto, y el P. (Diego) de Lorenzana. La intervention improvisada 
de éste por enfermedad de Herrera, era una razón más para no 
salirse de las notas del propietario. 

Bánez estaba todavia en Salamanca, según los expresados regis- 
tres de grados, antes de partir para el Capitulo, a 21 de abril, y 
reaparece de nuevo a 29 de mayo. Conforme a eso, la ausencia por 
razón dei Capitulo resultaria de un mes largo, correspondiendo a 
ella la mayor parte de los 32 dias de media multa que tuvo en 
este curso. Durante la misma explicaron los sustitutos en forma 
compendiosa los últimos articulos de la cuestión 77 y primeros de 
la 78. En el 4? de ésta parece actuar ya el mismo Bánez (cf. núm. 1). 
En todo caso, debe adjudicársele integra la cuestión 79, comenzada 
hacia primeros de junio. Su desarrollo lo habia elaborado él con 


el mayor esmero, para responder a determinadas acusaciones y 


INTRODUCCIÓN 13 


denuncias que sus émulos hicieron al tribunal de la Inquisicién, 
como luego veremos. 

El contenido de la propia lectura de este curso de 1598-99 con- 
firma en términos generales, y a veces precisos, lo que acabamos de 
comprobar por los registres de visitas, de claustros y de grados. 
En la q. 71, a. 6, n. 13, el actuante llama a Cano su preceptor, ex- 
presión que no puede convenir a ninguno de los sustitutos, y si al 
propietario. Este con frecuencia se remite a sus comentarios a la 
Primera parte y a la Secunda secundae, que son precisamente los 
impresos por Bánez en anos anteriores. Tal sucede, por ejemplo, en 
la q. 71, a. 6, nn. 19 y 25; q. 73, a. 8, n. 7; q. 76, a. 2, n. 14; q. 79, 
a. 4, n. 30. En el texto aparecen igualmente referencias al “códice” 
propio sobre el tratado de actibus humanis, materia elaborada con 
esmero por Bánez e incluida por nosotros en el tomo primero de 
estas lecturas. Entre otros pasajes, alude a lo expuesto en dicho 
tratado en la q. 71, a. 5, n. 21; q. 72, a. 9 (al final); q. 74, a. 6, n. 1; 
q.76,a.3,n.2; q. 77, a. 1; q. 78, a. 4, n. 1. 

También es de notar que en algunos lugares de esta lectura de 
peccatis, en que interviene ciertamente Bánez, se remite a lo dicho 
al exponer las cuestiones anteriores del mismo tratado, o a lo que 
expondrá más adelante. Por ejemplo, en la q. 79, a. 4, nn. 2, 16 
y 21, hace referenda a lo asentado en la q. 71, a. 6, y en la q. 75, 
a. l, remite al lector a lo que expondrá latius en la q. 79. 

En resumen, el manuscrito S, desde la q. 71 a la q. 79, nos ha 
transmitido una lectura genuinamente baneziana. Las breves in- 
tervenciones de los sustitutos no han alterado sustancialmente esa 
genuinidad, y, en el peor de los casos (qq. 77-78), resultan un eco 
fiel de las ideas del propietario. 

Como, por otra parte, la lectura conservada en P hasta la q. 76, 
a. 3, salvo las tres breves actuaciones de Ledesma, es también de 
Bánez, según el mismo manuscrito, podemos concluir a priori que 
entre S y P, a pesar de corresponder a cursos distintos, tiene que 
haber estrecho paralelismo desde la q. 71 hasta la 76. Y, en efecto, 
asi es, viniendo ello a corroborar palpablemente la legitimidad de 


todas nuestras anteriores deducciones. El paralelismo en este caso 

se convierte a veces en coincidencia textual. Cuando cesa ésta, es 
para mejorar el contenido de P, como anterior, o para aquilatar 
más el razonamiento, introduciendo en algunos casos dubios ente- 
ros que no aparecen en el códice palentino, por ejemplo, en la q. 72, 
a. 6, y q. 73, aa. 6 y 7. 

Pero hay más todavia. Aun desde la q. 76, a. 3, hasta la 79, en 
que P reproduce la exposición de Tiedra, continúa el paralelismo 
casi en la misma forma que antes, llegando a ser con frecuencia 
literal. Ello nos autoriza para concluir en firme que Tiedra, du- 
rante su larga sustitución, utilizó la lectura de Bánez, Ió cual nada 
tiene de extraho, siendo tan acabada. Y aún podemos conjeturar 
que en lo restante del tratado no dejaria de servirse, pudiendo, del 


mismo auxiliar. 


Entre las ampliaciones de S con relación a P, adquiere extension 
excepcional la que tiene lugar en la q. 79. En el curso de 1584-85, 
esa cuestión, según hemos probado, la explicó Tiedra. En el curso 
de 1598-99 (S y D) la expuso, ciertamente, Bánez. Entre las diver- 
sas razones que lo atestiguan, puede alegarse, primeramente, que ai 
corresponder el turno a esa cuestión (junio de 1599), estaba Bánez 
en Salamanca. Pero, además, disponemos de pruebas positivas. En 
efecto, al exponer él la q. 75, a 1, se remite, según queda indicado, 
a lo que dirá latius en la q. 79, cumpliendo, en efecto, su palabrai 
Y, sobre todo, en el texto mismo de la q. 79 aparecen referencias, 
sea a lo sostenido por el propio profesor en sus comentarios a la 
Primera parte y a la Secunda secundae (cf. a. 4, nn. 15 y 30), sea 
a lo que dejó expuesto al comentar la q. 71, a. 6, de esta Prima 
secundae (a. 4, nn. 2, 16 y 21). Por ultimo, mencionando a Cano 
(a. 4, n. 18, donde se remite a lo dicho en la q. 71, a. 6, n. 13), se 
le da el calificativo de praeceptor noster (esto solo en D). La expo- 
sición es, por tanto, de Bánez. 

Pero algo extraho debió de ocurrir entre 1585 y 1599 en torno a 
este punto doctrinal, para que nuestro teólogo tomase con tanto 
empeno elesclarecimiento de lo tratado en esa cuestión. Y lo sucedi- 


do es fácil de averiguar repasando un poco la Historia. 

A consecuencia 'del procéder de Fray Luis de Leon en un aeto 
que se celebró en Salamanca en 1582, defendido por el jesuita Pru- 
dentio de Montemayor, y en otros que luego tuvieron lugar, acerca 
del mérito y de los auxilios de la gracia, intervino la Inquisition, 
inquietando de nuevo al poeta agustino. Este, con idea de atenuar 
la responsabilidad que le pudiera caber por ciertas aármaciones 
malsonantes proferidas en el calor de la disputa, denuntio a su vez 
al Santo Oficio algunas doctrinas de Bánez, quien también habia 
intervenido en estos actos, entre ellas la relativa a la predetermi- 
nation de la voluntad dei justo por parte de Dios a la obra buena, 
y la que hace a Dios autor de lo material del pecado. Cuando, dos 
anos después, sacó a luz el dominico su primer tomo de comenta- 
rios a la Primera parte, no faltó un jesuita que reiterase la denun- 
tia. Y luego, al surgir las discusiones sobre la Concordia de Molina, 
volvieron a renovarse los cargos (2). 

Jamás el Tribunal de la fe molesto lo más minimo por ello a 
nuestro teólogo, ni tccó en sus escritos, a pesar de tan insistentes 
acusaciones: testimonio claro de su falta de consistentia, y de que, 
a pretexto de mala doctrina, andaban en juego otros móviles. 

Bánez fué, además, el principal autor de la Apologia presentada 
al Consejo de la Inquisition por la Orden dominicana en defensa 
de la doctrina de San Agustin y de Santo Tomás contra Molina (3), 
según lo habia pedido aquel supremo tribunal. Por enfonces las con- 
troversias sobre la gracia y todas cuantas se relacionaban con ella 
tenian, pues, una actualidad máxima. El enunciado de la cuestión 79 
de la 1. 2, que trata de las causas exteriores del pecado, estaba in- 
cluido en ese número. Ya de antiguo disertaron los teólogos acerca 
de este punto, sin acertar con una solution plenamente satisfactoria. 
Poco antes de formular Fray Luis de Leon su denuncia, habia es- 


crito Bartolomé de Medina: “Explicare quomodo actio peccati sit 


(2) Cf. Bhlltr An 40 Hbrsdia, El maestro Domingo BàAez y la Inquisición espanola, 
en Cienda tomista, t. 38 (1928), page. 45-58 y 171-186. 

(3) Asi consta por el memorial dirigido a 20 de noviembre de 1595 al Consejo 
de Inquisición por el provincial dominicano de Castilla al remitir la Apologia, y 
por el compendio de la misma que entregó el Padref Diego Alvarez al cardenal 
Alejandrino Miguel Bonelli. 

a Deo et non peccatum, est difficillimum” (4). Durante el curso de 
1584-85, el Padre Tiedra le dedicó no mas de un par de lecciones. 
sirviéndose probablemente, como en lo anterior, del cartapacio de 
Bánez (ya un poco anticuado), según podemos colegir de la coinci- 
dentia entre la solution de P con la de S y D. Pero anos después 
el mondragonense creyó necesario dar mayores proporciones al 
tema. Y lo que antes habia quedado reducido a un solo dubio, se 
desdobla ahora en trés, dos de ellos extraordinariamente largos. 
En uno de éstos trata de armonizar las tesis de los dos primeros 
articulos, como Dios, no siendo causa directa ni indirecta del peca- 
do, lo es del acto del pecado en cuanto ente, no en cuanto defec- 
tuoso. 

En los manuscritos S y D, Bánez, después de enumerar, como lo 
habia hecho Medina, siete opiniones distintas, adopta, en parte, la 
de Cayetano, cuya sententia circa quidditatem peccati habia mante- 
nido antes (q. 71, a. 6), y que es la que mejor traduce el pensa- 
miento de Santo Tomás. En el dubio segundo afronta de lleno el 
tema de la premoción fisica en su relation con el acto del pecado, 
concluyendo, después de una larguisima argumentation: primero, 
que el auxilio prédéterminante a lo material del pecado en cuanto 
ser debe ser fisico, “nam Deus non praedeterminat ad illud ut causa 
moralis"; y segundo, que en esta doctrina, basada en tantas auto- 
ridades y confirmada con tantas razones, no hay temeridad algu- 


na, “ut aliqui temerario et ignoranter asseruerunt”. 


En cuanto al segundo grupo, que abarca las qq. 81-82, hay tam- 
bién relation entre P y S, aunque no tan estrecha. En ambos, al 
explicar la transmisión del pecado original, se hace referencia al 
pacto entre Dios y Adán. 

Esta idea del pacto tuvo principal acogida en la escuela fran- 
ciscana, defendiéndola, entre otros, Juan Olivi y Auréolo. También 
fué admitida por Catarino. Pero habiéndola rebatido duramente 


Soto en su De natura et gratia, lib. 1, cap. X, parece algo extrano 


(4) Canimentaria in Primam secundae, q. 79, a. 2, concl. 4, ed. Salmanticae, 
1582, p. 724. 

encontrarla en Bánez o en sus suplentes, pues no podian ignorar 
ellos la repuisa de que fué objeto por parte del maestro segoviano. 
Con todo, la coincidencia de ambas lecturas en un elemento tan 
sintomático, y las dos procedentes mediata o inmediatamente del 
teólogo mondragonense, obliga a reflexionar sobre la posibilidad 
de una reaction en él, tan personal, contra Soto. 

El autor directo de la lectura P, o sea Tiedra, conoce la argu- 
mentation de Soto y se enfrenta resueltamente con ella, alegando 
diversos testimonios de erudition biblica y patristica, para dejar 
a salvo el pacto (5). No es de creer que el sustituto se atreviese a 
emprender por si esa ruta, tan contraria a uno de los mas autori- 
zados représentantes de la tradition dominicana en Salamanca. Pa- 
rece, pues, muy probable que Tiedra en eso depende de otro, de un 
domestico; y de no cualquiera, sino de quien puede mantenerse er- 
guido trente a la egregia figura de Soto. Puestas las cosas en esos 
términos, solo ocurren dos nombres: Medina y Bánez. El primero, 
aunque hace mention dei pacto y lo da por bueno (6), ninguna 
justification entabla en su favor, como sucede en P. Queda, por 
tanto, como fuente preferente de Tiedra la lectura original de Bâ- 
nez. Y que éste no era tan refractario a la admisión dei pacto, lo 
atestigua a su vez la lectura de S, transmitida bajo su nombre, don- 
de volvemos a encontrarlo, si bien no en la forma absoluta de P 
(cf. q.81,a.2,nn.3 y 5, y a. 5, n. 4). 

Todavia cabe interpretar en sentido favorable al pacto, al menos 
implicito y virtual, lo que aparece en el comentario inédito del mon- 


dragonense (manuscrites de Palencia y de Monteano) al articulo 12 


(5) “Et quamvis magister Soto primo libro De natura et gratia, cap. X, hoc 
pactum tamquam flctitium rejiciat, sed certe immerito, nam habet fundamentum 
in sacra scriptura, Oseae, cap. VI, Ipsi sicut Adam transgressi sunt pactum ; ibi 
praevaricati sunt in me. Quem locum optime explicat beatus Hieronymus ibi ad 
nostrum propositum. Et ad. Col. II vocat Apostolus hoc pactum chirographum, 
quasi aliquid nostra manu scriptum quo obligati sumus et pactum inivimus cum 
Deo in primo parente et ille vice omnium. Vide Augustinum de hac re secundo 
libro De nuptiis et concupiscentiis, cap. XI, qui optime fundat hoc pactum occa- 
sione illius loci Gen., XVII, Masculus cujus praeputii caro circumcisa non fuerit 
delebitur anima ejus de populo suo quia pactum meum irritum fecit." Tiedra en P, 
q. 81, a. 1, n. 20. 


(6 Medina, Comment, in Primam secundae, q. 81, a. 5. 


18 INTRODUCCIÓN 


de la cuestión segimda de la Tercera parte, donde dice asi: “Nota 
circa tertiam conclusionem quod naturale, hoc est ab initio nativi- 
tatis, dupliciter potest accipi. Uno modo, concomitanter solum ; alio 
modo, ex vi nativitatis. Et hoc adhuc dupliciter: uno modo ex vi 
nativitatis supposita lege; altero vero ex virtute principali efficien- 
tis nativitatem. Dicimus ergo quod Christo Domino est naturalis 
gratia habitualis non solum a nativitate concomitanter, sed etiam 
ex vi nativitatis secundo illo modo, scilicet ex virtute principii nati- 
vitatis nativitatem operantis, juxta illud Lucae, 1: Spiritus Sanctus 
superveniet in te, etc., ideoque quod nascetur ex te sanctum voca- 
bitur Filius Dei. At vero gratia et justitia originalis primi parentis 
fuit ei naturalis tantum concomitanter, secundum quod principium 
creationis ut sic non necessario faciebat Adam gratum. Principium 
autem generationis Christi importat influentiam sanctitatis per- 
fectae, et idcirco attribuitur Spiritui Sancto conceptio Christi. Ce- 
terum gratia et justitia originalis Adae fuisset quidem nobis natu- 
ralis si ille non peccasset, ex vi nativitatis nostrae, supposita lege, 
sicut modo dicitur peccatum originale naturale nobis non solum con- 
comitanter, sed ex vi nativitatis nostrae, supposita lege quam Deus 
STATUERAT CUM ADAM.” 

Esta serie de testimonies obliga a sobreponerse a cualquier 
apriorismo que pretenda excluir resueltamente dei ideario de nues- 
tro teólogo ese elemento, atribuyéndole, en consecuencia, el fonde 


de ambas lecturas, conforme a la tradición manuscrita. 


Quedan, por ultimo, las qq. 83-89, reproducidas por P segun la 
exposition de Tiedra, como sustituto de Bánez. A juzgar por lo 
que tenemos comprobado ya, este suplente suele mantenerse fiel al 
pensamiento del lector principal, cuyo cartapacio utiliza. No hay 
razón para suponer que en las mencionadas cuestiones se haya apar- 
tado de esa norma. 

Ysitratamos de examinarlo a posteriori, el resultado es en todo 
conforme con ello. En efecto, al estudiar en la q. 89, a. 6, nn. 15 y 21, 
si el hombre, cuando llega al uso de la razón, esta obligado sub 


gravi a convertirse a Dios, se distinguen en el primer instante de! 

uso de la razón dos momentos o formas, iniciativa y terminativa, 
distinción genuinamente baneziana (7), y que ningún otro teólogo 
salmantino de cuantos dilucidaron esta dificil materia se sabe que 
la haya empleado. 

En consecuencia, podemos asegurar en firme que lo mismo el 
grupo primero (qq.71-79) que el segundo y tereero (81-82 y 83-89), 
se derivan, de una manera o de otra, dei dominico mondragonense, 
y, por tanto, que estas lecturas, mientras no se demuestre positiva- 
mente lo contrario, deben considerarse como una reportación en 
casi la totalidad de las cuestiones 71-79, a la letra, y en las 81-89, 
quoad sensum, del contenido del cartapacio baneziano. 

Queda, pues, disipada toda duda referente a la patemidad de 
la doctrina y aun dei texto, y, por tanto, la utilización de los ma- 
nuscrites puede hacerse en la forma que indicábamos al principio: 
para las qq. 71-79, S y D; para las 81-82, S y P en forma conjuntiva, 
o P solamente, como exposition más acabada, y para las 83-89, P, 


que es el ünico que existe. 


S y D nos han transmitido un mismo texto. Sin que haya depen- 
dentia entre ellos, ni aun derivation de un tipo común distinto de 
la exposition oral del profesor, las coincidentias alcanzan aproxi- 
madamente el 99 %. Es un caso muy expresivo, aunque no único 
por lo que se refiere a nuestro teólogo, para apreciar la perfection 
a que se llegaba en su tiempo en la reproduction y transmisión 
de la lectura magistral por el procedimiento del dictado. Ambos 
manuscritos llevan su correspondiente division de párrafos, en ge- 
neral muy adecuada, con alguna ventaja por parte de S. Las va- 
riantes consisten de ordinario en la sustitución de unas palabras 
por otras équivalentes, en la inversion de su orden, fenómeno que 
no suele ocurrir en la transmisión ordinaria del texto, y que se ex- 
plica en nuestro caso, sea por la repetition que hacia el profesor 
de la misma idea, para dar tiempo a que la anotasen los alumnos, 


sustituyendo a veces una palabra por otra sinónima o alterando el 


(7) Véanse sus Comentarios a la /Secunda secundae, q. 10, a. 1, dubio 2 ad 1, 
ed. de Salamanca, 1584, col. 566. 

orden de la frase, sea por el arreglo que hacia luego el alumno 
al repasar sus notas, redondeando clausulas que, al tomarlas en el 
aula, no quedaron en débidas condiciones de claridad y de exac- 
titud. 

En los dos manuscrites hay defectos, ya por mala audición, ya 
por descuido al hacer la copia en limpio. Pero la inferioridad de D, 
tanto en lo material como en lo formai, es manifiesta. En conse- 
cuencia, la adopción de S como base de la edición se impone. Sus 
escasas lagunas, indicadas ya, pueden subsanarse fácilmente por D, 
y asi lo hemos hecho, salvo la de la q. 82, a. 1, a continuación del 
número 24, por no alcanzar el códice alemán a esa cuestión. 

Las qq. 81-82 las damos duplicadas, reproduciendo primero en el 
cuerpo dei libro el comentario de S y a continuación el de D. 
La importancia de la materia {de peccato originali) justifica so- 
bradamente esta repetición, que permitirá al lector apreciar, den- 
tro de la coincidencia doctrinal de ambas lecturas, los matices 
propios de cada una. Extrana, contra lo que sucede en casi todo 
el resto del comentario entre S y P, que el paralelismo textual 
resuite aqui tan atenuado. Varias causas pueden asignarse a esa 
discrepancia relativa. Primeramente, el autor principal, Bánez, en- 
tre una y otra fecha, 1585 y 1599, debió introducir en su cartapa- 
cio grandes modificaciones en cuanto a la forma, como lo hizo en 
la q. 79. El tema de peccato originali, tocado, aunque de paso, al 
dilucidar otros muchos tratados, era materia sometida a continua 
elaboration en un teólogo tan armónico y personal como el cate- 
drático de prima. Además, en ambos cursos esas cuestiones se ex- 
plicaron durante los meses en que terminaba su actuation el pro- 
pietario y entraba el sustituto (fin de junio - principio de julio). 
En el primero las expuso Tiedra, si hemos de dar fe a las anotacio- 
nes marginales de P, aunque utilizando el comentario de Bánez. 
En 1599, de atenernos a la indication marginal de S (fol. 111), 
indication, es verdad, no de toda solvencia, debió explicarlas el 
mismo Bánez. Y tuvo que ser durante el mes de julio, en que si' 
presencia en Salamanca está perfectamente comprobada. Pero como 


en agosto tenia idea de ausentarse, la limitation de tiempo no le 

permitió dar un desarrollo amplio al tema, razón por la cual la 
materia aparece abreviada, algo incohérente e incompleta. 

Cabe suponer también que el quedar incompleta se debe a la 
marcha del escolar autor del cuaderno de que procede el texto 
de S mientras se daba la cuestión 82, o que aun para esa cuestión 
se sirviese él de las anotaciones de otro, lo cual no seria del todo 
inverosimil, a juzgar por la portada que figura al trente de dicha 
cuestión en S, y por las dos páginas en blanco de los folios 114 
y 115. 

Por estes motivos y otros que no son fáciles de precisar, la 
exposición de S, aun dado que procéda directamente de Bánez, re- 
sulta poco ordenada y falta del rigor y resolución a que él nos tiene 
acostumbrados. Los criterios intrinsecos nos llevarian, pues, a vincu- 
larla más bien a un suplente de tercera categoria. Los dos indicios 
extrinsecos que pueden proporcionar alguna luz no están entre 
si acordes, porque mientras el positivo, la indicación marginal, que 
atribuye esa parte a Bánez, corre en ella al igual que en las ante- 
riores; el negativo, la ausencia de ambas cuestiones en D, atesti- 
gua que la lectura circulo también sin ellas, y, por tanto, que algo 
anormal tuvo lugar respecto a las mismas. 

La lectura de P, en cambio, adjudicada a Tiedra, tiene un sello 
netamente baneziano, patentizando que aqui, como en lo demás, uti- 
lizaba el sustituto el cartapacio dei propietario. Expresa, por tanto, 
con más fidelidad que la S el pensamiento de Bánez. 

El último grupo de cuestiones, las 83-89, van según se hallan 
en P, único que las ha conservado, y corresponden, como tantas 
veces se ha dicho, a la exposición hecha por Tiedra, sirviendose del 
cartapacio de Bánez. 

También hemos reproducido en los apéndices otros dos articu- 
los de P. Uno es el sexto de la cuestión 74, segun la exposición 
personalisima hecha por Bánez en el curso de 1584-85, la cual, 
comparada con la que hizo el mismo Bánez en el de 1598-99, y que 
va en el texto, permite apreciar las mejoras introducidas en ese 
lapso de tiempo. El otro articulo es el cuarto de la cuestión 76, 


según la exposición hecha por Tiedra en 1584-85. Confrontada con 

la lectura paralela de Bánez correspondiente al curso de 1598-99, 
que damos en el cuerpo del comentario, viene a resultar un tra- 
sunto de la misma, patentizando, por las coincidencias literales o 
casi llterales, que el sustituto utilizaba el cartapacio del propietario, 
y por las discrepancias, que éste introdujo, como en el curso ante- 
rior, notables mejoras entre una y otra fecha. 

Recapitulando, para mayor claridad, lo dicho sobre el autor de 
las lecturas incluidas en este tomo, curso a que corresponden y ma- 
nuscritos de donde proceden, diremos que las qq. 71-79 son de Bá- 
nez mismo (salvo el final de la 77 y principio de la 78), corresponden 
al curso de 1598-99 y están tomadas de los manuscrites de Sala- 
manca y Darmstadt. 

Las qq. 81-82 en su primera version figuran también a nombre 
de Bánez en el códice salmantino, aunque es dudoso que proce- 
dan directamente de él, y corresponden al curso de 1598-99. Esas 
mismas cuestiones en su segunda version reproducen la lectura de 
Tiedra dada en el curso de 1584-85, según consta en el códice pa- 
lentino. 

Las qq. 83-89 son también de Tiedra, quien sigue de cerca a 
Bánez, corresponden al mismo curso de 1584-85 y se han conser- 


vado en el expresado códice palentino. 


3.— Los sustitutos.— No estará de-más hacer aqui la presen- 
tation de los trés sustitutos que figuran en esta lectura: Tiedra, 
Herrera y Lorenzana. 

Jeronimo de Tiedra fué natural de Salamanca y profesó en San 
Esteban a 22 de febrero de 1567, haciendo sus estudios en el mis- 
mo convento y en la Universidad, en cuya matricula figura durante 
los cursos de 1572 a 1574 como presbitero teólogo. Después, según 
afirma el Padre José Barrio (8), fué enviado como colegial a San 
Gregorio de Valladolid, si bien su nombre no aparece en ia Historia 
de aquel colegio escrita por el P. Gonzalo de Arriaga. Habiendo 


regresado a Salamanca, se le encomendó una cátedra de artes, pa- 


(8) Historiadores dei convento de San Esteban de Salamanca, t. II (Salamanca, 


1914), p. 678. 


INTRODUCCIÓN 23 


sando luego a ensenar teologia, en que se ocupaba al entrar a sus- 
tituir a Bánez en el curso de 1584-85. 

En 1600 se encontraba de residenda en San Pablo de Vallado- 
lid, según la documentación que se conserva en el archivo de aque- 
lla casa. El doctor Juan Garcia Coronel, en carta de ese mismo ano. 
escribe, refiriéndose a él, “que, a mi parecer, es el hombre más doc- 
to que aqui tienen los Padres dominicos” (9). Debia de estar alli 
de profesor. Fué también excelente predicador, y sin duda por eso 
y por su vida ejemplar mereció ser promovido en noviembre de 1616 
al obispado de Charcas (La Plata, en Bolivia). Su sucesor, don Fer- 
nando Arias de Hugarte, entré a ocupar aquella silla en 1624 por 
muerte de Tiedra (10). 

La personalidad del P. Pedro de Herrera, sustituto por algunos 
dias de Bánez durante el eurso de 1598-99, es bien conocida. Ca 
tedrático de Escoto en 1593, sustituto permanente de prima en 1601 
y propietario de la misma en 1604, pasó en 1606 a ocupar la segun- 
da cátedra de prima recién fundada por el duque de Lerma, obte- 
niendo la jubilacién en 1617. Después fué promovido al obispado 
de Canarias y luego al de Tuy. 

La identificación del P. Lorenzana, que sustituia a Bánez en 
mayo de 1599 por enfermedad de Herrera, tropieza con algunas 
dificultades. Por una parte, el P. Arriaga, en la Historia de San 
Gregorio, nos habla de un Juan de Lorenzana natural de Leon, 
profeso de Salamanca, que entré de colegial en Valladolid a 11 de 
septiembre de 1561, ejercié luego el profesorado en diversos con- 
ventos y pasé después al Perd, donde fué catedrático de la Uni- 
versidad de Lima y provincial en 1602 de aquella provincia (11). 

Incurre aqui el mencionado historiador en graves confusiones 
al fundir en una sola persona dos sujetos que llevaron el mismo 


nombre. Hubo, en efecto, por enfonces dos dominicos llamados 


(9) Citado por AstraiN, en Historia de la CompaiHa de Jesús, t. IV (Madrid, 
1913), p. 223. 

(10) Eübbl-Brbttle-G-auchat, Hierarchia catholica medii et recentioris aevi, 
t. IV (Monasterii, 1935), p. 282. 


(11) G. ma Arriaga, Historia del Colegio de San Gregorio de Valladolid, t. II 
(Valladolid, 1931), p. 252. 

Juan de Lorenzana: uno, el antiguo, que estaba de lector en el con- 
vento de Burgos cuando, en 1575, el Capitulo provincial le asignó 
de lector primario al de Plasencia. El Capitulo provincial de 1587 
expone ad legendas sententias pro forma et gradu magisterii a un 
Juan de Lorenzana, lector del convento de Toledo. Se trata proba- 
blemente del mismo que en 1591 firmaba alii diversas calificaciones 
dadas a petición del Santo Oficio. Su muerte se registra en las 
actas del Capitulo provincial de 1595 en Toledo con el titulo de 
praesentatus et pater antiquus. 

Juan de Lorenzana el joven, que profesó en Salamanca en 1572, 
aparece en la matricula de San Esteban de 1572-73 como estudian- 
te artista, y en las de 1576-81, como teólogo. Algo después (segün 
Echard,en 1590) pasó al Perd, donde se encontraba cuando, en 1592, 
el Capitulo generalle concedió la presentatura (12). Fué catedrático 
de la Universidad de Lima, provincial del Per-ó y confesor de Santa 
Rosa. 

Pero ninguno de los dos puede identificarse con el que en 1599 
sustituia en Salamanca a Bánez, pues el antiguo habia fallecido 
ya, y el joven se encontraba en America. El referido sustituto es, 
sin duda, el P. Diego de Lorenzana, cuya presencia en Salamanca 
durante el curso de 1595-96 consta por la matricula universitaria. 
Aqui mismo debió de hacer, o al menos terminar, sus estudios, puesto 
que en 1586 aparece votando en el proceso de provision de la cáte- 
dra de Durando como presbitero teólogo con cinco cursos. La rese- 
na biográfica más completa que sobre él poseemos es la del P. Arria- 
ga, y como hasta el présente (agosto de 1942) no se ha publicado, 
la vamos a transcribir a continuation. Dice asi en su Historia de 
San Gregorio: 

“El maestro Fray Diego de Lorenzana, natural de Leon, hijo 
dei convento de Santo Domingo de aquella ciudad, prohijado en los 
ültimos anos de la vida en Atocha por lo mucho que la Corte nece- 
sitaba de su asistencia, juré [los estatuos del colegio] por Toro 


en 2 de octubre de 1589. Fué hombre de grande caudal, mucha sus- 


(12) B. M. Reichert, Acta capitulorum generalium Ord. Praed., vol. V (Romae, 
1910), p. 341. 

tancia, ingenio, trabajo, recogimiento, porte grave, religioso pru- 
dente y de inteligencia para cualquiera materia. Por realzado y 
ventajoso, le llevó a leer teologia a San Esteban de Salamanca, 
no siendo hijo de aquella casa y teniendo muchos en que pudo 
poner los ojos. Leida, le promovió la provincia [a] lector de teolo- 
gia de Trianos, donde hizo alto y la leyó por muchos anos continua- 
mente, sin aceptar otra lectura, con singular aceptación, acredi- 
tadas las materias que dictaba por los mejores papeles de la Pro- 
vincia, mejor sustancia, más segura doctrina, más ajustada a la 
mente de Santo Tomás, más digerida, más clara, más concisa, más 
liana y más formai y, sin duda alguna, de lo mejor que para la es- 
tampa se ha trabajado, a que nunca se quiso reducir o no se pa- 
gando de si mismo o prometiéndose cada dia ser mayor. 

"De Trianos vino regente al colegio de San Gregorio, donde 
lució a vista de la Universidad y concurso de las religiones, el que 
solo alumbraba a los domésticos de la provincia. Ganó tanto cré- 
dito en las disputas, presidencias y escritos, que se defendian lite- 
ralmente en muchas comunidades, y cual maestro de circulo gran- 
jeó resolver y alumbrar resoluciones, pareciendo en los actos más 
maestro de los que presidian que particular suplicante. 

”En la primera lectura recibió el grado de presentado en el 
Capitulo de Palencia, 1607; el de maestro, en el Capitulo de Toro, 
1615. Siendo la capacidad tan grande, no fué mener el estudio (que 
los hombres por nacer ingeniosos no nacen grandes si al ingenio 
no arriman cuidado). Si no era. con enfermedad oprimido, no de- 
jaba los libros y pluma hasta las doce o una de la noche. Las cua- 
resmas y muchos dias dei ano iba a maitines después de tanto estu- 
dio, sin recogerse hasta las dos o las trés, que el estudio religioso 
debe ser sin agravio de las obligaciones monásticas, y en el cum- 
plimiento de ellas deben los lectores mostrarse más puntuales maes- 
tros, cuyas acciones son ejemplares legales para los discipulos. 

"Por estos tiempos vaeó la cátedra de prima de la Universidad 
de Coimbra por muerte del P. Francisco Suárez, varón insigne de 
la Compania de Jesús, de que hizo merced a nuestro maestro el 


rey Felipe III. noticiado de sus muchas partes. No tuvo efecto 

por lo que le suplicaron los maestros de la provincia de Portugal 
y de la de Espana; aquéllos, deseosos de que la ocupara un bene- 
mérito de sus naturales, y éstos, dolorosos sintiéndose defraudar 
de tal sujeto. 

"En el gobierno no aprobó menos por su mucha religion y pru- 
dencia. Fué prior de Ávila, de Toro, de Atocha dos veces, rector de 
San Gregorio tres: la primera, ano 1616; la segunda, 1620, en que 
fué llamado a Tordesillas por el cardenal duque de Lerma en aprie- 
to de vida para ajustar puntos del aima, comunicarle el testamento 
y nombrarle testamentario; la tercera, 1624, que no aceptó, va- 
liéndose de breve del Nuncio, para darse a ocupaciones mayores. 
Fué definidor de la provincia dos veces; la primera, en el Capitulo 
de Benavente, 1617, y la segunda, en el toledano, 1621 ; calificador 
del Consejo de la santa y general Inquisition, en que tuvo a mano 
frecuentes y gravisimas consultas. Vivió en todas partes muy acre- 
ditado por la honestidad de su persona, en que se entendia no 
habia pecado, por la gravedad de su porte y madurez de consejo. 
Especialmente en Madrid no habia junta grave en que no tuviese 
voto consultivo o decisivo. 

"Conociendo la majestad de Filipo IV la necesidad de su perso- 
na, le consiguió una pension de cuatrocientos ducados de renta 
para que asistiese decentemente en la corte. Convirtió en uso co- 
mún el beneficio particular y dió al convento de Atocha dos mil 
ducados y hacia particular limosna. 

"Enfermo y cercano a la muerte, le favoreció el Rey con un 
recado, a que respondió cuidando de responder al llamamiento del 
cielo y suplicando los favores del Rey de la gloria, en semejante 
trance precisamente necesarios” (13). 

Dada la talla intelectual de este teólogo, fuera de desear que 
alguien procurase recoger sus lecturas sacándolas a luz. En el Se- 
minario de Toledo, y procedente de la Biblioteca provincial de la 
misma ciudad, hay dos manuscrites suyos. El primero, cód. 2, de 


236 ff., contiene el tratado De merito, según la exposición dada 


(13) Arriaga, o. c., lib. 2, cap. 12, n. 12. 

por el autor en el colegio de San Gregorio durante el ano de 1607. 
El segundo, cód. 15,de 386 ff., contiene otro tratado suyo, De acci- 
dentibus supernaturalibus, a continuación del cual viene otro, De 
Trinitate, que a partir de la cuestión 35 pertenece al P. Pedro Herre- 


ra, y, por último, un tercero, De caritate, anónimo. 


4. — Depende Bánez de Medina, o este de aquél? — Antes de 
terminar, es forzoso decir algo sobre la relation de este comenta- 


rio y del incluido en el tomo primero con el paralelo de Bartolomé 
de Medina. 


A poco que se confronten los textos de ambos autores, se ad- 
vierten tal número de coincidencias en la parte expositiva, aunque 
no en la resolutiva, que solo se explican por influentia de uno sobre 
otro. El Comentario de Medina a la Prima secundae se publicó en 
1577. La dependencia parece, pues, que corresponde a Bánez, cuyas 
lecturas en cuestión son posteriores y quien hasta 1584 no comen- 
zô a publicar sus Comentarios a la Primera parte y a la Secunda 
secundae. Con todo, hay poderosas razones en contra, las cuales 
prueban más bien que, si hubo plagio—la palabra es demasiado 
fuerte para expresar un hecho enfonces frecuente, aunque no infa- 
mante—fué de parte de Medina, sea reproduciendo directamente 
fragmentes de lecturas baúezianas, sea transcribiendo la version 
de un tercero, calcada a su vez en la del teólogo mondragonense. 

En primer lugar, la forma metédica, cohesiva y personal, ca- 
racteristica de Bánez, no se aviene con el sistema dei plagio. En 
cambio, la heterogeneidad de cosas que se advierte a veces en Me- 
dina, mal disimulada por el garbo y soltura de su estilo, delatan 
falta de elaboration del pensamiento propio, embarazado con fre- 
cuencia por el peso de una érudition de acarreo también mal di- 
gerida. 

Pero, aparté de esto,hay otros testimonios harto expresivos, que, 
aunque provengan del mismo Bánez, ni su honradez nunca desmen- 
tida, ni la consideration al público, que podria acusarle de embuste- 
ro, permiten poner en litigio. Advierte él en el prólogo del tomo 


primero de Comentarios a la Primera parte, escrito en 1584, que 


28 INTRODUCCIÓN 


entre los motivos que le impulsaron a sacarlo a luz, fué uno el 
ejemplo de sus condiscipulos, qui mea etiam quaedam dictata de 
verbo ad verbum praelo mandaverunt. Y anade luego, para que 
nadie se Hame a engano acerca de la paternidad de dichos comen- 
tarios: “Sciat tamen [lector] me proprios labores, proprias medi- 
tationes, proprio ut ajunt marte elaboratas atque stylo proprio 
compositas in hoc tradere.” 

Ahora bien; Medina es uno de los condiscipulos de Bánez que 
madrugaron mas que él para lanzar al público sus comentarios a 
la Suma. La alusión al mismo parece, pues, implicada en dicho 
prologo. Pero Bánez habla de condiscipulos, en plural. Será una 
manera de encubrir la alusión ? Tai vez. 

En el prologo al tomo primero de Comentarios a la Secunda 
secundae, publicado en aquel mismo ano de 1584, vuelve a adver- 
tir Bánez que, asi como “quidam alius, nostris nostraeque familiae 
laboribus ditatus”, preparaba la publication de unos comentarios 
a la Primera parte, y cuyo procéder le obligo a apresurar la edi- 
tion del tomo primero de comentarios propios a aquella parte, asi 
no faltó otro que con sus prisas por tomarle la delantera le forzó 
a acelerar la impresión de este tomo primero de comentarios a la 
Secunda secundae que tenia prometidos. “Quoniam nec defuit qui- 
dam alter qui me ad hoc statim implendum sua festinatione ad 
similia commentaria vulgo proferenda impulit et quodammodo irri- 
tavit.” 

El aludido en el primer caso parece ser el P. Francisco Zumel, 
quien, habiendo publicado en Salamanca un ano después, en 1585, su 
comentario a la Primera parte, fué duramente combatido y acu- 
sado de plagiario por los molinistas, cargo de que trata de justi- 
ficarse él en el prologo al tomo primero de Comentarios a la Prima 
secundae. Aunque fuese él, en efecto, a quien se refiere Bánez, era 
natural que no le nombrase, por militar ambos en el mismo frente, 
contra los teólogos noveles de la Compania. El otro de quien, por 
sus prisas en anticiparse al dominico, pudiera temer algo semejante, 
debe de ser el agustino Pedro de Aragon, que en ese mismo ano 


de 1584 publicó, también en Salamanca, el tomo primero de Co- 

mentarios a la Secunda secundae. En él reconoce que se ha servido 
de los cartapacios de sus hermanos en religion, sobre todo de Gue- 
vara y Fray Luis de Leon, que otros usurpaban como propios. 

Fuera, pues, por desaprensión en apropiarse lo ajeno, fuera 
por otro motivo, lo cierto es que en Salamanca por esos anos habia 
un verdadero pugilato por anticiparse en la presentación ante el 
público. En cuanto a Bánez, el hecho consumado de Medina y los 
demás plagios en perspectiva debieron de aguijonearle a salir de su 
inercia publicista. 

Por lo demás, la forma de prodigarse por centenares y aun 
miliares esta clase de lecturas manuscritas en el ambiente escolar 
salmantino, sin gran reparo a los derechos de propiedad, se pres- 
taba a la usurpation, o, mejor dicho, a la utilization de materiales 
ajenos, que andaban con frecuentia anónimos en manos de estu- 
diantes. Algo semejante habia ocurrido en Paris a principios de 
aquel siglo entre los profesores artistas que militaban en las filas 
del nominalismo, muy dados a formar su curso, que luego entre- 
gaban a la prensa. De ello habia repetidas veces el maestro Vito- 
ria, reprendiendo el a.fán de lanzar al público taies producciones 
antes de sazón. En Salamanca, hasta los dias de Bánez, abundaba 
demasiado el mamotreto y escaseaba el infolio impreso; de modo 
que la publication, si, por una parte, pudiera irritar la susceptibi- 
lidad de los despojados, por otra respondia a una exigencia justa 
del público escolar. El procéder no era, pues, tan vituperable como 
parece a primera vista, ni para, los de enfonces, que a costa de 
unos reales podian adquirir un comentario ordenado y de solven- 
tia, ni para los de hoy, pues de ese modo se salvaron preciosos teso- 
ros de nuestra production teológica. 

Y asi lo debia de entender Bánez, quien, consignando repetidas 
veces el hecho con respecto a Medina, nunca lo censura, salvo en esa 
ocasión dei prólogo, y aun enfonces sin descubrir al autor. 

En confirmation de ello reprodutiremos aqui dos pasajes de los 
Comentarios banezianos relativos al caso, y que corroboran plena- 
mente nuestra tesis, de ser Medina, y no Bánez, el usurpador. 


El primero se encuentra en una de las adiciones hechas por el 

mondragonense a la segunda edición de su tomo primero de Co- 
mentarios a la Primera parte. Al estudiar la cuestión “an in justifi- 
catione impii inveniatur aliqua ratio justitiae" (q. 21, a. 4), formula 
él sobre el caso cuatro conclusiones, anadiendo que en ellas está 
compendiado el modo de interpretar este lugar de la Suma en la 
Orden dominicana, entre otros, por los sapientisimos Padres Juan 
de la Pena y Juan de Orellana. A pesar de lo cual, Medina se atrevió 
a seguir otro camino. “Quae omnia—escribe—si attente considera- 
ret doctissimus magister frater Bartholomaeus de Medina 3 p., 
q. 1, a. 2 et 1. 2, q. 114, a. 6, fortassis non tam cito a divi Thomae 
sententia discessisset, neque in censura adversus eos qui illam am- 
plectuntur tam temere excessisset. Sed parcendum est viro alioquin 
doctissimo et in aliorum scriptis pro communi utilitate colligendis 
diligentissimo” (14). 

Otro testimonio parecido y más concreto hallamos en el Co- 
mentario a la Secunda secundae, q. 4, a. 5, dubio 2, donde escribe 
el mismo Bánez: “Haec argumenta faciebam dum olim interpretarer 
divum Thomam in 1. 2, q. 55; quae transtulit in sua commentaria 
doctissimus magister et frater noster olimque condiscipulus Bar- 
tholomaeus de Medina, qui interpretando divum Thomam ubi supra 
(1. 2), q. 56, art. 3, elegit sibi ut probabiliorem sententiam, quod 
habitu fidei infusae posset quis male uti ex circumstantia finis 
adjuncti" (15). Y, en efecto, leyendo a Medina sobre la Prima se- 
cundae, q. 56, a. 3 (ed. Salmanticae, 1582), $ Haec sententia pro- 
batur in prim is..., se ve que coincide, generalmente, a la letra, con 
el texto baneziano dei lugar citado. 

Quizá alguien repare en que, habiendo recogido Medina esos 
fragmentas en un escrito terminado para 1577, no es de creer que 
dependa de Bánez, cuyo profesorado en la Universidad salmantina 


comenzaba enfonces. A esto respondemos que, segün hemos pro- 


(14) Edición de Salamanca, 1585, columna 684. Las ediciones posteriores, hechas 
en el extranjero a base de Ia primera, que es de 1584, no reproducen estas adiciones, 
salvo la comenzada a publicar modernamente en Valenda por el Padre Urbano, 
que trae el texto citado en la pé.gina 466, al final de la columna segunda. 

(15) D. BaSbs, De fide, spe et cantate, Salmanticae, 1584, col. 473. 

bado en otra ocasión (16), Bánez tenia concluido para esa fecha 
lo fundamental de su comentario a la Suma, del cual andaba ya 
un trasunto en manos de estudiantes, siendo fácil, a quien quisiera 


utilizarlo, hacerse con él. 


Solo nos resta, para concluir esta introducción, reiterar el tes- 
timonio de nuestra gratitud al excelentisimo Cabildo catedral de 
Palencia, que nos ha permitido hacer reproducción fotográfica del 
códice P. También queremos consignar aqui nuestro reconocimien- 
to al profesor Fr. Stegmüller, quien espontáneamente, al saber que 
preparábamos la présente edición, nos proporcionó fotocopia del 
manuscrite; D; asi como a nuestro querido amigo don Fulgencio 
Riésco, jefe de la Biblioteca universitaria de Salamanca, por las 
facilidades que en todo momento hemos encontrado en él para uti- 


lizar el códice S. 


(16) Biltrán de Heredia, Valor -doctrinal de las lecturas del Padre Ildnez, en 
Cienda tomista, t. XXXIX (1929), pp. 73-75. 


QUAESTIO SEPTUAGESIMA PRIMA 


De vitiis et peccatis secundum se 


De hac materia non est apud Magistrum Sententiarum locus deter- 
minatus ad disputandum, sed in variis locis de peccatis mentionem facit. 
In 2 Sent., d. 21, de peccato primi hominis disserit; et in d. 24, interpo- 
sito tractatu de gratia et libero arbitrio; postea, in d. 30, agit de origi- 
nali peccato; et in d. 34, de peccato actuali; et tandem, in d. '35, diffinit 
quid sit peccatum. Sed divus Thomas omnia quae de peccato disputari 
possunt hoc uno tractatu ordinatissime concludit, in quo per quaestio- 
nes 19 sex consideranda principaliter proponit. Primum est quid sit 
peccatum; secundum, quomodo peccata distinguantur ad invicem; ter- 
tium, de comparatione peccatorum ad invicem secundum gravitatem; 
quartum, de subjecto peccatorum; quintum, de causa peccati; sextum, 


de effectibus peccati. 


ARTICULUS PRIMUS 


Utrum vitium contrarietur virtuti 


SUMMA TEXTUS 


1. — Prima conclusio: Tria opponuntur virtuti, scilicet, peccatum, m a- 
litia et vitium , respectu tamen diversorum. 

Secunda conclusio: Peccatum opponitur virtuti secundum id ad quod 
virtus ordinatur, scilicet secundum actum. 

Tertia conclusio: Malitia opponitur virtuti secundum id quod ad vir- 
tutem consequitur, scilicet, quod sit bonitas quaedam. 

Quarta conclusio: Vitium opponitur virtuti secundum id quod directe 


consideratur in essentia virtutis, scilicet, secundum quod virtus directe 


manr esa hall 

importat dispositionem alicujus convenienter se habentis secundum mo- 


dum suae naturae. 


COMMENTARIUM 


2. — Pro intelligentsia litterae divi Thomae nota primo cum Cajetano 
quod, quamvis dum ageretur de virtutibus non est facta distinctio inter 
nomen ipsius habitus, qui est virtus, et nomen actus, tamen in tractatu 
de vitiis et peccatis duplici vocabulo utimur: altero quidem significante 
habitum, qui proprie dicitur vitium; altero significante actum, qui pro- 
prie dicitur peccatum et crimen, scelus et facinus. Et ratio est, quoniam 
ad significandum actum virtutis neque in particulari neque in communi 
habemus nomen incomplexum, sed dicimus: studiose agere, juste agere, 
temperate agere. 

Nota secundo, nomen vitii in moralibus desumptum est a generali 
quadam et latissima significatione quae comprehendit etiam defectum 
communem rerum naturalium, praesertim viventium. Dicitur enim arbor 
vitiosa et habere vitium quando habet defectum permanentem in radice 
aut in ramis. Similiter dicitur vitium corporis “cum partes inter se dissi- 
dent", ut ait Cicero in quarta Tusculana (1), ut lippitudo oculorum dici- 
tur vitium, et mala dispositio tibiae vel pedis permanens. Itaque defectus 
permanens in viventibus dicitur vitium. Hinc translatum est nomen hoc 
ad usum moralis philosophiae ut accipiatur pro defectu habituali in ali- 
qua potentia rationali aut ratione subjicibili, quatenus ea potentia male 
disposita est ad propriam operationem secundum rationem exercendam. 
Unde non propter unum actum peccati dicitur aliquis vitiosus, sed quan- 


do habitualiter est male dispositus ad studiose operandum. 


DUBIUM UNICUM 


Dubitatur principaliter circa tertiam et quartam conclusionem: quo- 
modo intelligatur quod malitia opponitur virtuti secundum id quod ad 
virtutem consequitur, scilicet secundum quod virtus est bonitas quaedam. 

3.— Motiva dubitandi. — Et ratio dubitandi potissima est, quia de 
intrinseca ratione essentiae virtutis est quod sit bona qualitas mentis. 
Ergo bonitas non potest dici consequens ad virtutem, siquidem est ipsa- 


met essentia virtutis. 


(1) Cicero, Tuscul., 1. 4, o. 13; Didot, 10, 30. 


QUAEST. LXXI, ART. 1 35 


Confirmatur ex verbis divi Thomae explicantis quomodo ex conse- 
quenti virtus sit bonitas quaedam. Ait enim: “in hoc consistit uniuscu- 
jusque rei bonitas, quod convenienter se habent secundum modum suae 
naturae”. Ex quo sic arguitur: virtus secundum se est id quo homo con- 
venienter se habet secundum modum suae naturae rationalis. Ergo vir- 
tus secundum se est bonitas, ac proinde non ex consequenti sequitur 
quod virtus sit bonitas quaedam. 

4.— Arguitur secundo. Prima divisio specifica actus humani sive mo- 
ralis est in bonum et malum. Ergo etiam prima divisio specifica habitus 
moralis est in bonum et malum, hoc est, in virtutem et vitium. Igitur 
bonitas moralis est per se primo essentialis differentia constituens vir- 
tutem in esse virtutis, ac proinde bonitas non potest esse consequens ad 
rationem virtutis. 

5.— Solutio dubii. — In hac difficultate dissolvenda plurimum labo! 
rant praeceptores thomistae. Cajetanus super istum articulum respon- 
det notando ex doctrina Aristotelis, primo Posteriorum, dupliciter aliquid 
per se convenire alicui. Uno modo, per se primo et adaequate; et sic 
convenit homini esse rationale. Altero modo, per se secundo; et sic con- 
venit homini esse animal (1). Dicit ergo quod hoc secundo modo verifica- 
tur quod divus Thomas ait, “ex consequenti esse quod virtus sit bonitas 
quaedam.”. 

Sed haec explicatio Cajetani nemini placet, quia quamvis doctrina 
illa Aristotelis vera sit, tamen exemplum Cajetani de animali respectu 
hominis non quadrat cum illa doctrina. Falsum est enim dicere quod ani- 
mal consequenter se habet ad hominem. Est enim sensus, quod homini, 
constituto in esse hominis, deinde consequitur quod sit animal, cum tamen 
primum et immediatum praedicatum et essentiale in quid respectu homi- 
nis sit animal, et quod primo ponitur in ejus definitione. Item si ani- 
mal dicitur per se secundo de homine, necesse est inter hominem et 
animal aliud praedicatum constituere de quo primo praedicatur ani- 
mal. Cum igitur illa sit immediata, homo est animal, non potest 
dici quod animal per se secundo dicatur de homine. Non enim dabi- 
tur aliquid de quo per se primo dicatur. Doctrina autem Aristotelis 
de passionibus ipsius generis verifieatur, quae per se primo demonstran- 
tur de superiori ad speciem, et per se secundo de ipsa specie inferiori; 


quemadmodum habere tres angulos aequales duobus rectis per se primo 


(1) Aristot., Pouter, analit., 1. 1, c. 4, n. 4; Didot, 2, 125. 

demonstratur de triangulo in communi, et per se secundo de specie trian- 
guli, scilicet in isosceli; genus autem nunquam demonstratur de specie. 
Deinde si vera esset sententia Cajetani, sequeretur quod etiam esse habi- 
tum consequenter conveniret virtuti. Patet consequentia, quoniam habi- 
tus est genus etiam immediatum ad virtutem. 

6.— Conradus super istum articulum fatetur bonitatem esse de essen- 
tia virtutis, quinimmo ait esse differentiam virtutis, qualitatem vero 
genus. Sed idcirco divus Thomas dixit, “ex consequenti sequitur quod 
virtus sit bonitas quaedam", quia differentia praesupponit genus et su- 
pervenit illi generi. 

Sed nec ista intelligentia placet. Nam simili modo loquendi diceremus 
quod rationale consequitur ad esse animal. Item, eadem, ratione dicere- 
mus quod vitium ex consequentia est quaedam malitia, cum etiam vitium 
praesupponat idem genus quod virtus praesupponit, sive sit qualitas, 
sive habitus. 

7.— Alia intelligent TM est quae distinguit duplicem bonitatem in vir- 
tute: alteram essentialem a qua virtus habet esse dispositionem alicujus 
recte se habentis secundum suam naturam; alteram bonitatem dicunt 
esse consequentem, quatenus virtus est operativa boni actus. 

Sed haec intelligentia est expresse contra discursum divi Thomae. 
Quoniam ex ea parte qua virtus comparatur ad actum, dicit divus Tho- 
mas quod opponitur illi peccatum; at vero ex ea parte ex qua consequi- 
tur quod sit virtus bonitas quaedam opponitur illi malitia. Ergo divus 
Thomas non consideravit bonitatem illam consequentem convenire vir- 
tuti secundum respectum ad actum; his enim respectus non distinguit 
oppositionem malitiae, sed peccati contra virtutem. Deinde difficultatem 
etiam habet quomodo illa bonitas virtutis secundum quod respicit bonam 
operationem non sit essentialis virtuti. Siquidem virtus est bona qualitas 
mentis qua recte vivitur, ut ait Augustinus, lib" 2, De libero arbitrio, 
c. 19 (1). Immo bonitas ipsa virtutis idcirco intelligitur esse conveniens 
dispositio habentis, quia determinat illum ad bonam operationem, ut 
Aristoteles ait 7 Physicorum: “Virtus est dispositio perfecti ad opti- 
mum", id est ad actum (2) ; et 2 Ethicorum- ait: “Virtus est quae bonum 


facit habentem et opus ejus reddit bonum" (3). Et certe habitus opéra- 


it) S. Auoust., De Ubero arbitrio, 1. 2, c. IS; ML, 32, 1268. 
(2) Aristot., Physic., 1. 7, c. 3, n. 4; Didot, 2, 19. 
(3) Aristot., EtMc. Nic., l. 2, c. 6, n. 2; Didot, 2. 19. 

tivi per ordinem ad actus specificantur. Ergo talis specificatio essentiali- 
ter includit respectum ad actum. 

8.— Alii aliter explicant. Dicunt enim divum Thomam non loqui 
de consequentia posterioris a priori, sicut risibile consequitur ad ratio- 
nale, sed de consequentia effectus formalis a forma inhaerente. Quemad- 
modum dicimus ex eo quod humores in humano corpore convenienter 
disponunt hominem, consequitur sanitas et hominem esse sanum, aut 
ex eo quod albedo inhaeret corpori consequenter est album; ita etiam 
dicunt quod cum divus Thomas ait quod directe virtus importat dispo- 
sitionem alicujus convenienter se habentis secundum modum suae natu- 
rae, et quod inde ex consequenti sequitur quod virtus sit bonitas quae- 
dam. intelligit hoc secundum esse effectum formalem prioris. 

Sed haec intelligentia non videtur quadrare cum doctrina divi Tho 
mae; quia divus Thomas ratione prioris docet vitium virtuti esse con- 
trarium, malitiam vero ratione posterioris. Ergo non se habent sicut 
forma et effectus formalis ejus. Alioquin idem haberent contrarium, 
sicut album et albedo unum contrarium, habent. 

9.— Alia explicatio est quae dicit tria. Primum est in virtute esse 
bonitatem quamdam transcendentalem. ex eo quod virtus de se habet 
disponere convenienter subjectum in ordine ad naturam ejus. Secundum, 
quod ego non video quomodo différa- a primo, videlicet quod ex hoc ipso 
sequitur quaedam convenientia ad eamdem naturam. Tertium est istam 
convenientiam esse bonitatem transcendentalem, de qua divus Thomas ait 
quod ex consequenti virtus est quaedam bonitas scilicet, transcendentalis. 

Sed neque ista explicatio convenit cum doctrina divi Thomae. Et in 
primis bonitas transcendentalis nunquam est consequens ad aliquid in 
specie, quia consequitur ens secundum rationem entis. Ergo, si in virtute 
consideretur bonitas transcendentalis, non potest consequi virtutem, sed 
necessario antecedit virtutem, et habitum et omnem qualitatem; immo 
etiam antecedit vitium, ut est habitus et qualitas. Deinde bonitati trans- 
cendental! nihil est contrarium. Non enim invenitur malum transcendenta- 
le, sed bonum. Et ratio est evidens, quia contraria sunt circa idem subje- 
ctum. Si autem daretur malum transcendentale, deberet esse in ente, ac 
proinde illud ens esset bonum transcendentale. Siquidem omne ens in 
quantum ens bonum est. Porro divus Thomas triplici divisione facta in 
consideratione virtutis, concludit haec tria: vitium, malitiam et pecca- 
tum contrariari virtuti. Ergo praedicta intelligentia longe abest ab in- 


tentione divi Thomae. 

10. —. Nostra denique sententia in intelligentia divi Thomae haec est. 
Suppono imprimis quod divus Thomas considerationem circa virtutem di- 
vidit prius bifariam. Possumus enim, inquit, considerare primo ipsam essen- 
tiam virtutis; secundo id ad quod est virtus, scilicet, ad actum. Rursus 
in ipsa essentia virtutis iterum dividit quod aliquid potest considerari 
in ea directe, et aliquid aliud ex consequenti. Directe quidem ait quod 
virtus importat dispositionem quamdam alicujus, scilicet, subjecti con- 
venienter se habentis secundum modum suae naturae, videlicet, secun- 
dum suam speciem. Et ad hoc confirmandum attulit testimonium Aristo- 
telis, 7 Physicorum, tex. 17, “quod virtus est dispositio perfecti ad opti- 
mum. Perfectum autem dico quod est dispositum secundum naturam" (1). 
Rursus id quod ex consequenti ex isto priore sequitur est quod virtus 
sit bonitas quaedam. Et assignat rationem universalem, quia in hoc con- 
sistit uniuscujusque rei bonitas, quod convenienter se habeat secundum 
modum suae naturae. In quo discursu divi Thomae advertimus quod 
virtus, eatenus est conveniens dispositio rationalis naturae, quatenus in 
se ipsa habet conformitatem ad rectam rationem. Hanc autem habet tum 
prout est acquisita ex actibus regulantibus rectam rationem, tum etiam 
quia respicit objectum habitualiter conforme rectae rationi. Ergo nos 
resolutorie dicimus quod haec praedicta ratio quae directe consideratur 
in virtute in ordine ad subjectum, est fundamentum et radix bonitatis 
moralis, quae formaliter et essentialiter convenit virtuti. Et de hac ipsa 
bonitate dicit divus Thomas quod consequitur, videlicet, tamquam ex 
fundamento et radice, ex eo quod virtus est conveniens dispositio naturae 
rationalis, hoc est, secundum suum modum et rationem specificam. Esto 
exemplum in transcendentibus. Dicimus enim quod bonitas sequitur esse 
rei, quia ipsum ens est fundamentum et radix bonitatis; et in tantum, 
res omnes habent plus de bonitate, in quantum habent plus de essentia. 
Sic etiam in moralibus invenitur radix bonitatis, et invenitur bonitas 
formalis et essentialis virtuti. Radix quidem est conformitas ad rectam 
rationem seu conveniens dispositio naturae rationalis ut sic. Et ex hac 
radice consequitur quod virtus sit formaliter et essentialiter bonitas 
quaedam, cui opponitur malitia formaliter. Et hic modus dicendi vide- 
tur nobis legitimus sensus divi Thomae, neque potest aperte expugnari 


aliqua ratione. 


(1) Artstot.. Physic., 1. 7, c. 3, n. 4; Didot, 2, 337. Cf. Comment. S. Thomae. 
lect. 5. 

11. — Solutio argumentorum. — Et per hanc doctrinam facile respon! 
detur ad argumenta in oppositum. Ad primum enim fatemur quod convin- 
cit, si procedit de formali bonitate virtutis. Haec enim non sequitur ad vir- 
tutem formaliter et essentialiter jam constitutam ; nihilominus consequitur 
ad aliam rationem radicalem, quatenus in virtute consideratur id quod di- 
recte est dispositio conveniens secundum modum naturae rationalis. Et, 
juxta hunc modum loquendi, solemus dicere quod actus bonus formaliter in 
se ipso accipit bonitatem ex objecto quod bonum est, non moraliter, forma- 
lité? et essentialiter, sed radicaliter, tamquam a mensura commensurata 
legi aeternae; et quemadmodum etiam dicimus quod veritas formaliter 
est in nostro intellectu per ccnformitatem ad res ipsas, in rebus autem est 
verum tamquam in fundamento et mensura. 

Ad confirmationem ex verbis divi Thomae respondetur, quod eum ait, 
“in hoc enim consistit uniuscujusque rei bonitas”, intelligit de consisten- 
tia tamquam in fundamento er radice, videlicet, in hoc quod convenien- 
ter se habeat secundum modum suae naturae. 

12. — Ad secundum, eodem modo respondetur, quod convincit si pro- 
cedat de bonitate morali essentiali et formali virtutis. Ad hanc enim 
non consequitur quod virtus sit bonitas quaedam, cum potius sit ipsa 
bonitas formalis virtutis. Huic etiam bonitati non repugnat consequi ex 
radicali fundamento, quod est dispositio alicujus subjecti convenienter 
se habentis secundum naturam rationalem. 

13. — Denique nota, quod sicut virtus non est nec dicitur, nisi sit 
habitus perfectus, ita neque vitium, nisi sit habitus ex multis actibus 
acquisitus, ita ut sit plena inclinatio ad aliquid difforme rationi. Et 
quemadmodum habitus virtutum acquisitarum qui manent in peccatore 
non sunt simpliciter virtutes, ita neque habitus vitiosi qui manent in justi- 
ficato sunt simpliciter vitia, neque denominant vitiosum. Quorum ratio 
est proportionabilis: primo, quia contrariorum eadem est disciplina. Dein- 
de, quia sicut boni habitus acquisiti qui manent in peccato:^ non suffi- 
ciunt tollere aversionem ab ultimo fine, quae ex mortali peccato conse- 
quuta est, ita neque mali habitus manentes in homine jam per gratiam 
justificato impediunt conversionem ejus ad finem ultimum, propterea 
quod per gratiam et poenitentiam radix vitiorum praecisa est, scilicet 


conversio ad creaturam tamquam ad ultimum finem. Et haec de articulo. 

ARTICULUS SECUNDUS 


Utrum vitium sit contra naturam 


SUMMA TEXTUS 


1. — Est unica conclusio: Vitium est contra naturam hominis. — Ra- 
tio est quia vitium contrariatur virtuti secundum quod virtus disponit 
hominem convenienter secundum modum suae naturae. Ergo vitium con- 
trarium disponit hominem inconvenienter secundum modum suae natu- 
rae. Ergo vitium est contra naturam hominis. Hanc rationem divus Tho- 


mas explicat in articulo. 


COMMENTARIUM 


2.— Pro intelligentia conclusionis et rationis ejus nora quod, sicut 
est duplex virtus: quaedam acquisita ex principio naturali, scilicet ex 
synderesi, quod est lumen naturale practicum; alia virtus est infusa a 
Deo, quae versatur circa objectum excedens naturalem cognitionem ra- 
tionis, quales sunt virtutes theologicae et virtutes morales, quae ver- 
santur circa media proportionata fini supernatural! (de istis virtutibus 
egit divus Thomas supra, q. 63, a. 3) ; — ita etiam possumus distinguere 
vitium: nam aliud est quod directe contrariatur virtuti acquisitae natu- 
raliter; aliud est quod contrariatur directe et per se virtutibus superna- 
turaliter infusis. Conclusio igitur divi Thomae et ratio ejus, non solum 
in hoc articulo, sed etiam in praecedenti, loquitur directe de virtutibus 
et vitiis primi generis. Nihilominus sicut virtutes supernaturales perfi- 
ciunt naturam rationalem, ita etiam contraria vitia deprimunt naturam 
rationalem, et sunt consequenter contra rationem, non quia sint contra 
id quod sola ratio naturalis dictat, sed quia sunt contra id quod ipsamet 
ratio elevata aut elevabilis in potentia proxima dictat, sive dictare debet, 
Et hoc modo infidelitas et desperatio et odium Dei sunt contra naturalem 
ordinem rationis. 

Et probatur ex divo Augustino, lib. 3 De libero arbitrio, c. 13, ubi 
universaliter ait: “Omne vitium eo ipso quod vitium est, contra naturam 


est" (1). Constat autem quod divus Augustinus definierat virtutem quod 


(1) S. August., De Ubero arbitrio, !. 3, e. 13; ML. 32, 1280. 


QUAEST. LXXI, ART. 2 41 


sit bona qualitas mentis qua recte vivitur, qua nullus male utitur, quam 
Deus in nobis sine nobis operatur. Ergo vitium, quod virtuti sic contra- 
riatur, etiam erit contra naturam rationalem. 

Confirm atur. Quia quamvis fides sit de rebus supernaturalibus, tamen 
ita suaviter Deus disponit omnia, ut homo, qui est animal rationale, ratio- 
nabiliter credat supernaturalia. Non enim crederet nisi videret esse cre- 
dibile, ut ait divus Thomas 2. 2, q. 1, a. 4 ad secundum. Ac proinde qui 
peccat peccato infidelitatis quando non vult recipere evangelium suffi- 
cienter praedicatum, non solum peccat directe contra praeceptum su- 
pernaturale fidei, sed etiam peccat contra rationem naturalem, qua suf- 
ficienter invitatur et excitatur juxta modum suum a divinis auxiliis et 
a praedicatore, ita ut etiam sibi appareat evidenter id quod praedicatur 
esse credibile et maxime credibile, nisi forte homo sua pravitate velit 
oculos rationis claudere, sicut illi qui dixerunt Domino: Recede a nobis, 
scientiam viarum tuarum nolumus (Job, 21, 14). Id quod etiam Christus 
Dominus docuit, Joan., 3 (v. 19) : Hoc est autem judicium, quia lux venit 
in mundum et dilexerunt homines magis tenebras quam lucem; erant 
enim eorum mala opera. Si igitur antequam quis recipiat fidem, peccatum 
illius infidelitatis est contra naturalem rationem, multo magis postquam 
fidem recepit illius infidelitas erit contra naturalem rationem. Similiter 
si habens fidem Dei justificatoris impii peccat contra naturalem rationem 
desperans de illius misericordia, multo etiam magis contra rationem na- 
turalem peccat qui odio habet Deum, quem credit esse summum bonum 
communicativum sui per glorificationem. In reliquis autem virtutibus 
moralibus infusis manifestum est quomodo qui contra illas peccat, peccat 
etiam consequenter contra naturalem rationem. 

3. — Circa solutionem ad tertium nota, praeter rationem divi Thomae, 
aliam rationem, quare, cum vitium sit contra naturam rationalem, plu- 
res homines sint vitiosi quam studiosi, etiam inter fideles. Ratio est 
quia voluptates partis sensitivae ab ineunte aetate ante usum rationis 
praeoccupant hominem et delectatione afficiunt. Unde adveniente usu 
rationis durissimum est assueta relinquere, eo vel maxime quod virtus 
versatur in principio circa difficile, quamvis postea, acquisita, efficiat 
hominem prompte et delectabiliter operantem. Aliae multae rationes pos- 
sunt enumerari ut causa hujus miseriae ; sed profecto optima et altissima 
ratio est quae desumitur ex profunditate consilii Dei permittentis tot 
peccatores, ut ostendat majores divitias misericordiae suae in vasa ele- 


ctionis, quae praeparavit ad gloriam, ut ad Rom., cap. 9. Eadem ratio 

insinuatur in Psalm. 11 (v. 2): Salvum me fac Deus, quoniam defecit 
sanctus, etc.; et postea concludit: /n circuitu impii ambulant, id est, cir- 
cumdati sunt undique impiis et infidelibus; secundum altitudinem tuam 
multiplicasti filios hom inum, id est, secundum profunditatem consilii tui 
multiplicasti filios hominum, praesciens illos iniquos et infideles. 

4. —'Deinde nota ex divo Augustino, lib. 19 De civitate, cap. 12, “nul- 
lum vitium ita contra naturam esse, ut naturae deleat etiam extrema 
vestigia" (1). Item per vitia ordo rationis non pervertitur circa omnia, 
ut in sequentibus magis apparebit. 

Denique adverte quod speciali ratione vitium sodomiae dicitur esse 
contra naturam, et non solum contra ordinem rationis, propterea quod 
est contra ordinem quem ipse auctor naturae posuit etiam in brutis. 

5.— In hoc articulo multa alia a quibusdam disputari solent, quae 
non sunt praesentis loci, v. gr., an peccata sint contra naturalem appe- 
titus sensitivi inclinationem, et an appetitus sensitivus sit naturaliter 
inclinatus ad malum. De qua re vide divum Thomam supra, q. 24, et quae 
infra dicenda sunt q. 85. Vide Soturn, lib. 1 De natura et gratia, cap. 3, 
et Victoriam in relectione De homicidio, opinantes naturalem inclinatio- 
nem appetitus sensitivi esse ad malum. Sed nos oppositum censemus esse 
verissimum, nimirum nullam naturalem inclinationem esse posse ad ma- 
lum moraliter. Ratio est quia omnis naturalis inclinatio indita est ab 
auctore naturae; sed auctor naturae non potest inclinare ad malum mo- 
rale: igitur absolute loquendo nulla naturalis inclinatio est ad malum 
morale. Verum est quod, si naturale accipiatur pro eo quod cum natura 
accepimus, isto modo deordinatio appetitus sensitivi ab ordine rationis 
propter carentiam justitiae originalis, naturalis est ista deordinatio. Et 
sic intelligitur: eramus natura filii irae (Eph., 2, 3). Similiter etiam occa- 
sionaliter naturalis inclinatio appetitus sensitivi ad suum objectum dici- 
tur esse ad malum quatenus occasione boni delectabilis relinquit homo 
prosequi ordinem rationis et legis. Sed profecto omnis creatura Dei bona 


est, si quis ea legitime utatur. 


(1) S. August., De civit. Dei, 1. 19, c. 12; ML. 41, 639. 

ARTICULUS TERTIUS 


Utrum vitium sit pejus quam aetus vitiosus 


SUMMA TEXTUS 


1. — Est unica conclusio: Pejor est actus malus quam vitium, sicut 
melior est actus bonus quam virtus.— Ratio in summa est, quia propter 
quod unumquodque tale est, et illud magis. Sed habitus .est bonus vel 
malus propter actum. Ergo ipse actus est melior vel pejor quam habitus 


ipse. 


COMMENTARIUM 


2. — Sed contra conclusionem arguitur. Primo, unus actus malus non 
denominat hominem simpliciter vitiosum.. Sed habitus vitii denominat 
hominem vitiosum. Ergo pejor est habitus quam actus, sicut pejor est 
luxuriosus quam qui semel fornicatur. Confirmatur. Nam sequeretur 
quod esset pejor homo qui est in actu fornicationis quam alius qui, post 
commissa multa adulteria et crimina, dormit. Patet consequentia, quia 
ille est in actu malus, iste vero in habitu. 

3. — Arguitur secundo. Virtus est melior quam actus ab ea elicitus. 
Ergo vitium pejus erit quam aetus malus ab illo procedens. Consequen- 
tia patet ex doctrina divi Thomae. Antecedens vero probatur, quia causa 
efficiens praestantior est quam effectus. Sed virtus est causa efficiens 
boni actus. Ergo est praestantior illo. Major probatur; nam omne agens 
agit in quantum est in actu per aliquam formam, quae est principium 
agendi. Ergo saltem sequitur quod effectus, qui est actus, non sit per- 
fectior quam causa. Patet consequentia, quia effectus non debet excedere 
proportionem causae, sicut, v. gr., calidum ut tria non potest efficere 
calidum ut quatuor. Ergo si virtus vere est causa efficiens, et actus est 
effectus ejus, sequitur quod actus non sit perfectior quam virtus; alias 
effectus excederet proportionem causae. 

4.— Arguitur tertio. Habitus gratiae praestantior est omni actu vir- 
tutis, nam per illam, immediate et formaliter efficimur consortes divinae 
naturae. Ergo datur aliquis habitus melior omni actu bono. 

5.— Ad primum respondeo: concedo majorem et minorem et nego 


consequentiam, quia, quamvis denominatio vitiosi sit ab habitu, tamen 

quod vitiosus sit simpliciter malus, quatenus aversus ab ultimo fine, prin- 
cipalius habet ab actu per quem mortaliter peccat quam ab habitu acqui- 
sito; et ita pejor erit qui plures actus peccati facit. 

Nunc autem comparatio divi Thomae inter actum et habitum vitii est 
in ratione mali. Constat vero quod vitium ut est habitus praecise non 
facit hominem malum; potest enim manere in homine justo; sed tamen 
ratione exercitii actus unde habitus vitii consequutus est, dicitur homo 
malus donec per poenitentiam justificetur. Fatemur tamen quod vitium 
majus signum est pejoris hominis propter actus praeteritos, quam unus 
actus malus praesens; et hoc probat argumentum. Non vero quod ipse 
actus comparatus cum habitu, ut habitus est, sit minus malus. Ad ccm- 
firm ationem lpatet ex dictis. 

6. — Ad secundum, prima solutio est quam divus Thomas ponit in 
solutione ad tertium. Ad replicam autem quae insinuatur in confirmatio- 
ne respondeo, quod ipse actus elicitus a virtute non producitur a sola 
perfectione habitus virtutis, sed ab ipsa potentia in virtute actus excellen- 
tioris syndereseos; et idcirco non est inconveniens quod actus virtutis 
sit melior quam habitus virtutis. Et ratio hujus manifesta est. Nam si 
loquamur de virtute acquisita, patet quod ipse habitus virtutis est effe- 
ctus actuum praecedentium, qui a pura potentia adjuta a synderesi po- 
tuerunt elici, quemadmodum actus scientific! ante productionem habitus 
scientiae proficiscuntur ab ipso intellectu, perfecto alias habitu primo- 
rum principiorum; at vero habitus virtutis jam acquisitae non est causa 
efficiens ipsius actus, in quantum actus ipse absolute bonus est. siqui- 
dem potest esse actus bonus ante adquisitam virtutem. Adquisita vero 
virtus, causa est ipsius actus boni quantum ad modum et perfectionem 
operandi, videlicet, prompte et delectabiliter. Ceterum, speciem bonita- 
tis ipse actus accipiet ab objecto, et virtus accipit ab ipso actu ad quem 
ordinatur tamquam ad finem. Et idcirco melior est ipse actus quam habi- 
tus virtutis, quae solum adjicit supra bonitatem actus bonum acciden- 
tale, scilicet, intensionem, promptitudinem et delectationem, immo vero 
hoc ipsum obtinet virtus a frequenti exercitio actuum praecedentium. 
Deinde, si loquamur de virtutibus infusis, adhuc vera est conclusio divi 
Thomae, quod ipsi actus a virtute infusa proficiscentes sunt meliores 
habitu. Et ratio est; nam quamvis virtutes infusae non dentur nobis ad 
melius operandum, sed ad simpliciter operandum, tamen ordinantur ab 
auctore gratiae tamquam dispositiones necessariae ad actus tamquam 


ad finem, ac proinde meliores erunt actus. 

7.— Pro cujus majore intelligentzia nota quod, quemadmodum actus 
virtutis adquisitae reducitur ad aliquid excellentius ipsa virtute, scilicet, ad 
synderesim, et rursus quod synderesis actualiter operetur necessario re- 
ducitur ad aliquid aliud quod est semper in actu, nimirum ad auctorem 
naturae, qui illud quod est in potentia ad actum reducit in actum, vide- 
licet, habitum syndereseos, de cujus ratione non est quod semper sit in 
actu, reducit auctor naturae sua voluntate in actum ut operetur; ita 
etiam Spiritus Sanctus est causa principalis reducens habitum caritatis 
ad actum dilectionis. Neque propterea excluditur causa subordinata, qui 
est homo, cujus voluntas constituitur in actu primo per habitum infu- 
sum; et sic subordinatur libere Deo moventi, et elicit sic dilectionem ipsa 
voluntas humana, praeventa tamen et adjuta ab impulsis Spiritus Sancti. 
Nec enim voluntas, quamtumlibet sit in actu primo per habitum, infusum, 
poterit praevenire impulsum Spiritüs Sancti; sed semper necesse est fa- 
teri quod auctor gratiae nos praevenit. Quotiescumque ex non operanti- 
bus efficimur operantes bonum, supernaturaliter praevenimur ab auxilio 
Spiritus Sancti. 

Sed contra, habitibus utimur cum volumus. Ergo, supposito habitu 
infuso, poterit homo per liberum arbitrium, absque alio auxilio superna- 
tural!, uti habitu infuso et diligere Deum. 

Respondeo negando: consequentiam, quoniam habitus infusus non 
potest reduci in actum ex solis viribus naturae, sed semper subordinatur 
motioni infundentis illum Spiritus Sancti. Quod autem dicitur, “habiti- 
bus utimur cum volumus", intelligentia opus habet. Est enim sensus quod 
ipsi habitus non operantur sicut operantur formae naturales, sed ope- 
rantur exercitio liberi arbitrii. Ceterum, quod velimus operari et uti habi- 
tibus, semper praesupponit praemotionem primae causae, vel ut auctoris 
naturae, vel ut auctoris gratiae. 

8.— Ad tertium argumentum, transeat antecedens; sed nihil con- 
cludit contra nos et contra conclusionem vel rationem ejus, quoniam 


gratia non est habitus virtutis, neque operativus per se. 

ARTICULUS QUARTUS 


Utrum peccatum simul possit esse cum virtute 


SUMMA TEXTUS 


1.— Prima conclusio: Peccatum mortale non potest simul esse cum 
virtutibus infusis in quantum virtutes sunt; quod quidem adjicitur pro- 
pter fidem et spem quae manent in peccatore in ratione habitus. 

Secunda conclusio: Peccatum mortale potest esse cum virtutibus 
acquisitis; quod etiam intelligendum est in quantum sunt habitus, non 
in quantum sunt simpliciter virtutes. 

Tertia conclusio: Peccatum veniale potest simul esse cum virtutibus 


infusis et acquisitis. 


COMMENTAKIUM 


2.— Circa primam et secundam conclusionem, vide divum Thomam 
supra, q. 65, ubi agit de connexione virtutum et inter se et cum caritate, 
sine qua nulla vera virtus esse potest, quoniam peccatum mortale non 
potest esse cum caritate; idcirco nec poterit esse cum virtutibus morali- 
bus, etiam acquisitis, quatenus virtutes sunt. Unde quod divus Thomas ait 
in secunda conclusione intelligendum est de virtutibus acquisitis in ratio- 
ne habitus. Sic enim manent cum peccato mortali. Ratio hujus est quia 
peccatum mortale avertit hominem ab ultimo fine, ut infra videbimus. 
Ergo nullus habitus potest habere rationem virtutis simul cum peccato 
mortali. Probatur consequentia, quia virtus est quae bonum facit haben- 
tem. Sed qui est in peccato mortali non potest dici bonus, cum simplici- 
ter sit malus. Ergo nullam habet virtutem in ratione virtutis. 

3. — Est dubium circa tertiam conclusionem : utrum per sola peccata 
venialia multiplicata virtus acquisita possit corrumpi; v. gr., si quis 
frequenter comedat intemperate peccans venialiter, quaerimus, utrum 
virtutem abstinentiae, quam acquisierat, amittat. 

4.— Ad hoc dubium quidam respondent distinguentes virtutes adqui- 
sitas esse in duplici differentia. Quaedam enim sunt quae, quamvis sint 
utiles, non tamen sunt necessariae simpliciter ad humanam vitam con- 
servandam secundum legem in ordine rationis, qualis est caritas, justitia 
et pietas, sed sunt utiles, qualis est eutrapelia, quae ponunt modum in 


ludis et jocis; et hae virtutes sunt liberae. Aliae vero sunt virtutes sim- 

pliciter necessariae, quales sunt virtutes supradictae. Dicunt ergo quod 
virtutes illae prioris ordinis per peccata venialia frequentia circa modum 
illarum virtutum possunt corrumpi; virtutes vero secundi generis adqui- 
sitae non amittuntur per sola peccata venialia quantumlibet frequentata. 
Utrum autem abstinentia sit virtus primi vel secundi generis, non aperte 
dicunt, nam de castitate et sobrietate certum est esse virtutes necessa- 
riae. Nihilominus de abstinentia a vitiis, quando et ubi et quantum opor- 
tet comedere, videtur nobis dicendum quod per sola peccata venialia 
frequentata possit corrumpi virtus abstinentiae acquisitae. Ratio est quia 
per consuetudinem gulae efficitur homo tam male dispositus ad tem- 
perate agendum circa bonum sumptionis, sicut ille qui nunquam acqui- 
sierat virtutem. 

Et confirmatur, quia peccata gulae, si ex proprio genere et objecto 
dumtaxat considerentur, non sunt mortalia; sed per talia peccata nihilo- 
minus directe minuitur virtus abstinentiae: ergo tandem poterit corrumpi 
adquisito vitio contrario, quod est gula. Etiamsi in caritate existát homo, 
nihilominus dicetur gulosus, non quia sit vitiosus simpliciter vel malus, si- 
quidem est conversus ad ultimum finem, sed quia in illo habitus gulae ad- 
quisitae non est simpliciter vitium. Diximus vero gulam ex proprio genere 
et objecto non esse peccatum mortale, non quia saepe non sit peccatum mor- 
tale et motivum ad multa mortalia, et idcirco vitium capitale dicitur, unum 
scilicet, ex septem capitalibus ; sed quia quotiescumque gula est peccatum 
mortale habet hoc ex aliqua circunstantia, vel praecepti ecclesiastici de 
jejunio, vel quia valde nocet corpori multum comedere aut bibere usque 
ad ebrietatem— ebrietas enim de se est mortale—vel quia ad luxuriam 
praecipitat hominem, vel quia furatur homo ut nimium comedat vel non 
restituat aliena, vel propter alias causas accessorias ad rationem forma- 
lem objecti gulae. 

Potest igitur affirmari ista conclusio: Quod vitia quae ex genere suo 
mortalia sunt non corrumpunt virtutes contrarias adquisitas per sola 
venialia peccata; v. gr., nunquam generabitur vitium injustitiae per sola, 
venialia peccata, neque talis homo dicetur simpliciter injustus. 

5. — Sed est unum argumentum insigne ex doctrina divi Thomae, 
ubi supra. Nam virtutes sunt connexae inter se, etiam acquisitae, quae 
quidem connectuntur ratione prudentiae, sine qua. nulla virtus acquisita 
potest esse. Ergo si virtus abstinentiae per peccata venialia gulae amit- 
titur, sequitur nullam remanere virtutem acquisitam in guloso quando 


amittit habitum abstinentiae. 

Ad hoc argumentum poteramus primo respondere, virtutes quidem 
principales et cardinales connexas .esse, velut prudentiam, justitiam, for- 
titudinem, temperantiam; at vero aliae virtutes minores, quales sunt 
prioris generis, non necesse est quod sint connexae cum cardinalibus; et 
quod hujusmodi est abstinentia circa cibum. Quamvis enim illa amitta- 
tur, non amittitur temperantia in aliis virtutibus necessariis sub illo 
genere, v. gr., in sobrietate et castitate. Et ratio hujus esse potest quia 
prudentia, cum venialiter deficit circa aliquam materiam virtutis, non 
amittitur, etiamsi frequenter deficiat. 

Respondeo secundo, supposito quod virtutes acquisitae non habent 
proprie rationem virtutis in statu naturae corruptae, nisi homo sit justi- 
ficatus per gratiam et caritatem. Unde solum boni Christiani habent 
virtutes acquisitas, gentiles vero aut peccatores possunt habere quosdam 
habitus la.udabiles acquisitos per bona opera ex objecto absque mala cir- 
cunstantia. Et hujusmodi habitus appellavit divus Thomas virtutes acqui- 
sitas, de quibus etiam nos concedimus non esse necessario connexas, quo- 
niam potius potest contingere quod unus habitus acquisitus amittatur, 
ceteris permanentibus, quamvis imperfectioribus, sine consortio illius 
habitus qui amittitur. Et ratio est quia connexio virtutum acquisitarum 
fundatur in connexione cum prudentia. Et quia prudentiae amissio uno 
habitu manet debilior et incertior ad superintendendum in exercitio alio- 
rum habituum, idcirco alii habitus manent infirmiores et diminuti amisso 
uno habitu. Quod autem ipsa prudentia maneat debilior et incertior ma- 
nifestum est, quia saepenumero occurrit casus in quo, qui amisit habi- 


tum abstinentiae, vix et aegre restituet quae sibi necessaria judicat ad 


comedendum. 
ARTICULUS QUINTUS 
Utrum in quolibet peccato sit aliquis actus 
SUMMA TEXTUS 
1. — Prima conclusio: Si in peccato omissionis intelligatur illud so- 


ium quod per se et essentialiter pertinet ad rationem peccati illius, tunc 
quandoque peccatum omissionis est cum actu interiori; v. gr. cum quis 
vult non audire missam quando tenetur; quandoque sine actu aliquo, 
v. gr. cum aliquis non audit missam nihil cogitans de audienda vel non 


audienda missa. 

Secunda conclusio: Si in peccato omissionis inielligantur etiam cau- 
sae vel occassiones omittendi, sic necesse est in peccato omissionis ali- 
quem actum esse. 

Tertia conclusio: Quando actus interior voluntatis, ut diximus in 
prima conclusione, fertur in omissionem directe, pertinet per se ad illam 
omissionem. 

Quarta conclusio: Quando vero actus interior voluntatis directe fer- 
tur in aliud per quod homo impeditur ab actu debito, tunc actus ille 
interioi: vel etiam exterior sibi correspondons habet se per accidens ad 
omissionem. — Ratio est quia omissio sequitur praeter intentionem ope- 
rantis; v. gr. si quis vult ludere quando tenetur ire ad ecclesiam, vel 
vigilare multum prima nocte, per quod impeditur surgere ad matutinas. 

Quinta conclusio: Sim pliciter potest dici quod aliquod peccatum pos- 
sit esse absque omni aetu. 

Sexta conclusio, ad tertium: Pro illo tempore peccat homo peccato 
omissionis cessando ab actu debito, pro quo tempore obligat praece- 


ptum affirmativum de illo actu. 


COMMENTARIUM 


2.— Circa materiam hujus articuli vide quae supra diximus, q. 6, 
a. 3, ubi divus Thomas quaerit utrum voluntarium possit esse,absque 
omni actu, et respondet quod voluntarium indirecte potest esse absque 
omni actu. Vide etiam divum Thomam in 2. 2, q. 79, a. 3, et q. 2 De 


malo, a. 1, et doctores scholasticos in 2 Sententiarum, d. 35. 


DUBIUM PRIMUM 


Est primum dubium: Utrum secunda conclusio divi Thomae sit vera, 
quod semper aliquis actus comitetur peccatum omissionis, quod comita- 
tur vel praecedat. 

3.— Opinionum diversitas. — De quo dubio sunt tres opiniones. Pri- 
ma est Alexandri in 2 parte, c. 30, membro 10 ad secundum, et Adam 
Goddam in 4 Sent., q. 6, ut refert Capreolus in 2, d. 35, q. unica. Dicunt 
ergo hi doctores quod non datur omissio sine actu. 

4. — Et pro hac sententia arguitur primo. Meritum non potest esse 
sine actu: ergo neque peccatum. Probatur consequentia, quia Deus pro- 


nior est ad praemiandum quam ad puniendum: ergo sicut non praemiat 

nisi actum positivum, non puniet nisi actum malum. Ergo cum peccatum 
omissionis sit dignum supplicio, sequitur quod est actus et consistit in 
aliquo actu. 

5.— Secundo arguitur. Voluntarium non potest esse sine actu volun- 
tatis. Ergo neque pecatum. Patet consequentia, quia peccatum necessa- 
rio debet esse voluntarium. 

6.— Tertio arguitur. Si quis omnino nihil cogitet de audienda missa 
vel non audienda, et revera non audit missam, tunc rogo, an ille peccet 
vel non. Si peccat, ergo in eo quod vitare non potest peccat, quia quod 
in mentem illius non venit non fuit in ejus potestate. Si autem non peccat, 
ergo idcirco non peccat quia non habuit aliquem actum, et ideo excusa- 
tur a peccato. Necesse est igitur, ut sit peccatum non audire missam, 
quod homo habeat aliquem actum. 

l1? — Quarto arguitur. Si quis precet saepe numero omittendo resti- 
tuere vel honorare parentes, adquir.it habitum vitii impietatis vel injusti- 
tiae. Ergo omissio includit actum. Probatur consequentia, quoniam habi- 
tus non generatur nisi ex actibus. 

Confirm atur, quia per tales omissiones corrumpitur habitus virtutis. 
Ergo ex actibus qui sunt in omissionibus. 

8.—lQuinto arguitur. Quia si actus non est necessarius in peccato 
omissionis, sequeretur quod peccatum commissionis in infinitum excederet 
peccatum omissionis in gravitate. Probatur sequela, quia inter actum et 
non actum est infinita distantia. 

0. — Est altera opinio Durandi in 2 Sent., d. 35, q. 2, et Marsilii in 
q. 21, et Adrian! in 4, q. 3 de euchar. ad septimum arg. principale, et 
Almain in suis Moralibus, tract. 3, conci. 25, quod datur omissio sine 
actu aliquo. 

Et pro hac sententia primo arguitur. Omissio consistit in hoc quod 
quis non faciat quod tenetur facere. Sed ad non faciendum nullus actus 
requiritur. Ergo neque ad omittendum. 

10.— Secundo arguitur. Si non esset praeceptum, v. gr. de audien- 
da missa, potest quis non audire missam absque aliquo actu. Ergo etiam 
si sit praeceptum. Antecedens patet, quia, moraliter loquendo nullus 
habet actum ad non faciendum quod non tenetur facere. Consequentia 
probatur, quia praeceptum non tollit aut ponit facultatem et usum liberi 
arbitrii. 

11.— Tertio arguitur. Actus qui causa est vel occasio aliquando 


omittendi, est liber quantum ad exercitium. Ergo poterit homo illum 

actum suspendere, ac proinde manebit omissio pura sine aliquo actu. 

12.— Quarto arguitur. Quando quis per negligentiam non considerat 
tempus praecepti, nullum actum habet, et tamen omittit. 

13.— Ultimo arguitur. Sequeretur ex sententia divi Thomae quod 
omne peccatum esset peccatum commissionis. Probatur consequentia, 
quia secundum divum Thomam, omne peccatum habet actum qui est con- 
tra legem. 

Confirm atur, quia in hoc differunt peccatum omissionis et commissio- 
nis, quia illud est negatio actus debiti inesse; commissionis vero est 
actus positivus qui non deberet exerceri. Igitur ad negationem, actus 
non requiritur causa vel occasio positiva. 

Quod si dicas quod est necessaria causa vel occasio ut talis negatio 
sit voluntaria; contra, nam sufficit quod sit voluntaria indirecte. Vo- 
luntarium autem indirecte potest esse sine actu, ut ait divus Thomas 
supra, q. 6, a. 3. 

14. — Sententia divi Thomae.— Tertia sententia est verissima divi 
Thomae, ubi supra, quod, quamvis actus non sit de essentia peccati omis- 
sionis, et idcirco simpliciter possit affirmari quod omissio aliquando sit 
absque omni actu per se et essentialiter loquendo; etiam cum hoc stat 
nunquam dari peccatum omissionis sine aliquo actu vel interiori vel 
exteriori per se vel per accidens pertinens ad omissionem antecedenter, 
vel concomitanter tamquam causa vel occasio omittendi. Ratio hujus 
sententiae nulla melior adduci potest quam ratio articuli, quia quod ali- 
quis declinet ad non faciendum quod potest facere et tenetur facere, 
non contingit sine causa aut occasione conjuncta vel praecedenti. Et 
quidem, si causa illa vel occasio non sit in potestate hominis, tunc omissio 
non habet rationem peccati, immo non proprie est omissio. Si autem est 
in potestate hominis, tunc omissio est voluntaria in sua causa, et tunc 
ipsa causa in quantum est voluntaria oportet quod habeat aliquem actum, 
saltem interiorem voluntatis. Qui actus potest dupliciter se habere. Uno 
modo ut directe feratur in ipsam omissionem; v. gr. volo non ire ad 
ecclesiam ad audiendam missam; et tunc essentialiter et per se pertinet 
ad illud singulare peccatum omissionis. Altero modo potest ferri voluntas 
in aliquod aliud per quod homo impeditur ab actu debito audiendi mis- 
sam, sive illud aliud sit conjunctum omissione, ut volo ludere quando 
teneor interesse divinis officiis, sive sit antecedens, ut volo vigilare pri- 
ma nocte studendo, unde sequitur quod postea profunde dormiens non 


adsit divinis officiis. Et tunc talis actus per accidens se habet ad pecca- 

tum omissionis, quoniam omissio consequitur praeter intentionem ope- 
rantis, quia ille non intendebat abesse a matutinis; quin potius putabat 
se posse ire ad matutinas. 

Tota igitur difficultas hujus discursus consistit in duobus. Primo 
quidem in hoc quod necessarium est semper, ut adsit causa vel occasio 
voluntaria, sit directe, ad hoc quod aliquis vere dicatur omittere. Secundo 
in hoc quod esto sit voluntaria causa vel occasio, oportet quod per actum 
voluntatis sit causa vel occasio directe volita. Videtur enim quod possit 
et sufficiat si ipsa causa vel occasio sit voluntaria indirecte absque aliquo 
actu. Nihilominus utrumque verum est. Et primum quidem potest mora- 
liter probari inductive, propterea quod semper contingit quod quotiescum- 
que aliquid aliquis culpabiliter omittit, invenitur aliqua causa vel occa- 
sio omittendi. Secundum vero probatur ratione; nam omne quod est per 
accidens vel indirecte volitum debet reduci ad aliquid quod est per se 
volitum, sicut id quod est praeter intentionem reducitur ad illud quod 
est ex intentione. Quare necesse est quod, si causa vel occasio omittendi 
est ad id quod reducitur omissio, debeat esse voluntaria indirecte. 

Ex qua doctrina colligo quod primum peccatum non potest esse pure 
omissionis, taliter quod ante illud non praecesserit aliquis actus moralis 
positivus, quia necesse est, ut ait divus Thomas in articulo, in peccato 
omissionis esse aliquem actum antecedentem vel concomitantem, ad 
quem reducatur tamquam ad causam vel occasionem quod indirecte voli- 
tum est in ipsa omissione vel praeter intentionem. 

15. — Solutio argumentorum pro opinionibus primo loco descriptis. — 
Ad argumenta igitur primae opinionis respondeo. Ad primum respondeo 
quod, supposito actu virtutis vel vitii, dicitur Deus pronior ad praemium 
quam ad supplicium. At vero quod requiratur actus ad meritum et non ad 
peccatum, aliunde pendet, quia bonum ex integra causa consurgit, ma- 
lum autem ex particulari defectu, ut ait divus Thomas. 

Sed contra, videtur etiam quod meritum possit esse sine actu. Nam 
in libro Ecclesiastici (31, 8) dicitur: Beatus vir qui post aurum, etc., 
potuit enim transgredi et non est transgressus. Ergo ille meretur prae- 
mium qui potuit transgredi et non est transgressus. 

Respondeo quod divus Thomas respondet ad consequentiam, non cu- 
rans de antecedenti. Sed ad testimonium respondeo concedendo merito- 
rium esse cum adest occasio et tentatio occidendi vel fornicandi, non velle 
occidere neque fornicari, etiamsi non adsit actus positivus detestativus 


illius objecti. 

16.—- Ad secundum respondeo eamdem distinctionem fieri debere de 
ipso voluntario. Nam voluntarium indirecte non requirit actum qui sit 
de essentia hujusmodi voluntarii; bene tamen requirit actum qui se 
habeat eoncomitanter vel antecedenter, ad quem reducatur tamquam ad 
causam vel occasionem. 

17. — Ad tertium respondeo quod illa negligentia cogitandi de audien- 
da missa non requirit actum essentialem. Sed tamen nunquam erit negli- 
gentia vere culpabilis sine actu concomitante vel antecedente. Unde ista 
consequentia non valet: Si non venit in mentem cogitatio de audiendia 
missa, non est in potestate hominis audire missam. Etenim causa vel 
occasio quare non venit in mentem poterit esse voluntaria, et tunc 
negligentia erit culpabilis. 

Unde sequitur unum corollarium: quod quotiescumque aliquis homo 
vult occupari in aliqua operatione humana, debet esse circumspectus et 
considerare circumstantias loci et temporis et successus qui possent eve- 
nire moraliter dum ipse occupat se in illa actione. Alias, semper erit cul- 
pabilis negligentia, si propter illam occupationem non faciat quod tene- 
tur facere, vel non caveat quod tenetur cavere. 

18. — Ad quartum respondeo quod divus Thomas supra, q. 53, a. 3, 
dicit per solam cessationem ab actibus posse corrumpi habitum, non per- 
se, sed per accidens, quatenus per cessationem ab actu removetur prohi- 
bens; et ita, inquit, corrumpitur habitus virtutis, videlicet acquisitus, 
quia cum quis non utitur tali habitu, insurgunt multae passiones vel 
operationes praeter modum virtutis, er sic diminuitur virtus et etiam 
corrumpitur. 

Sed adhuc argumentum quartum habet difficultatem, quia supponit 
quod nihil positivum intervenit, sed tantum negativum, scilicet, non re- 
sistere. Ad quod tamen respondeo primo, quod ille casus est valde méta- 
physicus; nam quod quis nunquam restituat, semper provenit ex aliquo 
actu vitioso, vel contra justitiam vel contra aliam virtutem ad quem 
finem ordinat aliena. Quapropter vel corrumpitur virtus justitiae directe 
per actus contrarios, vel saltem per actum alterius vitii, quo corrumpi- 
tur prudentia, et consequenter virtus justitiae. 

Respondeo secundo, quod etiamsi demus nullum actum positivum ali- 
cujus vitii intervenire, sufficit sola cessatio ab actu debito ad minuen- 
dum habitum virtutis et tandem corrumpendum, ut si quis saepe mu- 


tuum accipiat et nunquam reddat tempore debito. Nec tamen tunc repu- 

tanda est ita esse puram cessationem ab actu, ut non comitetur illam vel 
antecedat aliquis actus qui sit causa vel occasio omittendi. 

Utrum sufficiat ad generandum contrarium habitum vitii praedicta 
omissio. Respondeo primo, non esse necessariam consequentiam, ut si 
virtus non adsit statim sit vitium; potest enim aliquem esse sine habitu 
justitiae vel injustitiae. Et ita videtur probabile quod tales omissiones 
sufficiant virtutem corrumpere et non generent habitum vitii contrarii 
sed quamdam dispositionem animi, ut ille homo facile adquirat habitum 
injustitiae. Respondeo secundo, quod sicut omissio est speciale peccatum 
oppositum virtuti justitiae vel legalis vel particularis et specialis, ut 
in 2. 2, q. 79, a. 3, ait divus Thomas, ita potest generari per multas omis- 
siones speciale vitium omittendi, distinctum ab habitu furandi et omit- 
tendi. 

Si quis autem objiciat, necessarium est habitum ordinari ad actum: 
respondeo quod de habitu vitioso non semper est necessarium, sed suffi- 
cit quod ille habitus vitiosus sit impeditivus et remotivus debiti actus. 
Et sic potest acquiri habitus negligentiae et omissionis. 

19. — Ad quintum respondeo negando consequentiam, nam peccatum 
commissionis non ideo est gravius quia est actus positivus; inmo inde 
sicut habet rationem entis, habet quamdam rationem boni, cujus Deus 
est causa. Sed idcirco gravius est omne peccatum, quia magis est contra 
legem Dei vel contra excellentius objectum quod lege praecipitur. Unde 
contingit quod omissio possit esse gravius peccatum quam commis- 
sio, V. gr. si rex omittat providere reipublicae de necessariis ad ejus 
incolumitatem, multo gravius peccatum est quam si fornicetur; et in 
omnibus praelatis omissiones circa suum officium sunt gravissima pec- 
cata. 

20.— Jam vero ad argumenta secundae opinionis respondeo. At pri- 
mum quidem dicimus concludere non esse necessarium actum intrinsece 
et essentialiter ad ipsam omissionem, quae consistit in privatione; non 
autem probat non esse necessarium concomitanter vel antecedenter, pro- 
pter rationem divi Thomae. 

21.— Ad secundum, nego consequentiam, quia praeceptum est neces- 
saria occasio ut non audire missam sit voluntarium indirecte, quia vo- 
luntarium indirecte includit quod teneatur homo, v. gr., audire missam. 
Ergo, si non est praeceptum, non erit voluntarium indirecte, sicut expli- 
cavimus supra, q. f, a. 3. Et est exemplum evidens. Etenim submersio 


navis non est voluntaria indirecte nauclero alterius navis, si non teneba- 

tur subvenire. Cum igitur jam omissio sit indirecte voluntaria, necessa- 
rio reducenda est ad aliquid per se voluntarium, quod sit causa vel occasio 
omittendi. 

22.— Ad tertium argumentum, concedo esse possibile ut homo sus- 
pendat vel non producat actum qui est causa vel occasio omissionis. Sed 
tunc vel omissio non erit peccatum, vel reducenda erit ad alium actum 
anteriorem qui sit causa vel occasio omittendi. 

23.— Ad quartum argumentum respondeo, idem dicendum esse de 
negligentia sicut de omissione, quod semper habet actum, non quidem 
essentialiter pertinentem ad illam, sed concomitanter se habentem vel 
antecedenter, tamquam causam vel occassionem non considerandi. 

24.— Ad quintum argumentum respondeo, nego sequelam, quia pec- 
catum commissionis semper includit essentialiter actum. At vero pecca- 
tum omissionis per accidens habet actum in voluntate positivum ; nam sine 
illo poterit esse culpabilis omissio. 

Sed contra, quando voluntas directe fertur in ipsam omissionem, 
v. gr., si Petrus habeat hunc actum: volo non audire missam, tunc actus 
ille interior pertinet essentialiter ad peccatum omissionis. Ergo erit 
peccatum commissionis, siquidem est positivus. 

Respondeo primo negando antecedens; sed solum sequitur quod per- 
tineat ad hoc singulare peccatum omissionis, non autem ad peccatum 
omissionis ut sic. 

Respondeo secundo negando consequentiam, quia non sufficit actus 
interior voluntatis, etiamsi essentialiter pertineret ad omissionem, ad 
hoc quod sit peccatum commissionis; sed ultra requiritur quod sit de 
objecto positivo contra praeceptum negativum, v. gr., volo occidere 
hominem; sicut et omissio requirit quod sit de objecto privativo contra 
praeceptum affirmativum, ut volo non audire missam quam teneor audire ; 


non dare elemosynam quam, teneor dare. 


DUBIUM SECUNDUM 


Est aliud dubium: An actus qui est conjunctus cum omissione vel an- 
tecedit ut causa vel occasio omittendi sit sem per etiam peccatum. 

25. — Ad hoc dubium Durandus in 2 Sent., d. 35, q. 2, tenet partem 
negativam, et probat quia ille actus non est prohibitus aliquo preacepto, 
v. gr., studere quo tempore tenebatur audire missam: ergo illud studium 


non est peccatum. Et si quis dicat esse praeceptum de non studendo quo 

tempore tenebatur audire missam, contra hoc est quod, si quis semel 
statuerit non audire missam, si postea studeret, sequeretur quod non pec- 
caret studendo. 

26.—:Capreolus, ubi supra, tenet quod omnis actus qui est conjun- 
ctus omissione cum quo non stat actus qui est in praecepto, erit etiam 
peccatum. Et probat primo, quia ille actus, etiamsi esset bonus ex obje- 
cto, deficit in circumstantia temporis; fit enim quando non oportet. Ergo 
est malum. 

Secundo, quia divus Thomas, q. 2 De malo, a. 1 ad 7, ait quod ore 
laudare Deum si fiat tempore indebito, est peccatum. Ergo etiam studere, 
si fiat tempore quo tenebatur audire missam, erit peccatum. 

Tertio, ducere uxorem bonum est et justus contractus ex natura sua. 
Tamen si quis emiserit votum castitatis vel religionis, peccat mortaliter 
ducens uxorem. Ergo qui studet quando tenetur audire missam, mortali- 
ter peccat, quia etiam ex natura sua est impeditivum ad implendum 
praeceptum. 

27.— Solutio dubii. — Ad hanc dubitationem respondeo, et sit prima 
conclusio: Quando actus ille est causa vel voluntaria occasio .omittendi, 
erit peccatum. Causa quidem poterit esse finalis, ut si quis propter ni- 
mium affectum ad studium, tempore quo tenebatur recitare studet, et 
dimittit officium divinum ut studeat. Occasio vero, quando ex negligen- 
tia considerandi circumstantiam temporis audiendi missam, cujus occasio 
fuit occupatio in studio, tunc non audire missam peccatum est, et negli- 
gentia considerandi idem peccatum est; sed etiam studium ipsum pecca- 
tum est, quatenus conjunctus cum negligentia considerandi. Probatur 
conclusio sic explicata, quia voluntarium impedimentum adimplendi prae- 
ceptum peccatum est. Sed ille homo voluntarie posuit impedimentum, 
etiamsi non ordinaverit illum tamquam in finem ad non audiendam mis- 
sam. Confirmatur, quia si alteri opponeret tale impedimentum, pecca- 
ret. Ergo etiam peccat dum sibi tale impedimentum apponit. Confirmatur 
secundo, quia nimius amor uxoris, cum est causa omittendi adimpletio- 
nem praecepti affirmativi, est peccatum mortale. Ergo etiam nimius 
affectus ad studium erit peccatum mortale quando est causa vel volun- 
taria occasio non adimplendi praeceptum affirmativum. 

28.— Secunda conclusio: Quando ille actus concomitans vel antece- 
cedens omissionem neque causa est neque voluntaria occasio omittendi 
adimpletionem praecepti, nullum est peccatum, immo potest esse actus 


bonus moraliter; v. gr., si quis jam ex pigritia statuerit non audire mis- 


QUAESI. LXXI, ART. 5 57 


sam propter vitandum aliquod aliud incommodum, et postea, manens 
domi, studet toto illo tempore quo tenebatur audire missam, nullatenus 
peccat studendo. Probatur, quoniam actus ille studii bonus est in genere 
suo, et pertinet ad virtutem studiositatis; et ex alia parte nullatenus 
est morale impedimentum adimplendi praeceptum de audienda missa: 
ergo nullum est tunc peccatum. Immo vero ille homo in casu posito po- 
terat emittere votum studendi vel curandi infirmum, supposito quod 
nolebat audire missam. Tunc enim materia voti conditionalis non impe- 
diebat adimpletionem praecepti. 

29. — Ad argumentum Durandi respondeo quod quando ille actus est 
causa finalis vel voluntaria occasio omittendi, tunc eodem praecepto quo 
tenetur audire missam, prohibetur apponere impedimentum. Sed argu- 
mentum Durandi videtur probare actum ilium non esse aliud peccatum, 
praeter omissionem, nisi forte ex genere suo haberet aliam malitiam 
Inde tamen non sequitur quod etiam peccaret studendo, quando studium 
non est causa vel occasio omittendi; tunc enim est quidam actus humanus 
non habens connexionem moralem cum ipsa omissione. 

30.— Ad primum argumentum Capreoli respondeo quod sola illa cir- 
cumstantia temporis non vitiat actum studendi, si non est causa vel occa- 
sio omittendi. Unde proprie loquendo non est circumstantia moralis res- 
pectu studii, sed mere physica. Sed nota quod circumstantia temporis 
aliquando est moraliter annexa cum substantia actus moralis tamquam 
accidens morale illius, ratione alicujus praecepti; v. gr., celebrare missam 
habet moralem circumstantiam temporis annexam ex praecepto, scilicet, 
quod fiat ante prandium, quod non fiat vespere. At vero alia est circum- 
stantia temporis, quae non est annexa moraliter cum ipso actu. Dicimus 
ergo quod priori modo, si desit circumstantia, semper est peccatum ; non 
autem semper est peccatum actus ille, si deficiat circumstantia secundo 
modo, nisi quando ex intentione operantis ordinatur tempus audiendi 
missam ad studium. Tunc enim studere, peccatum est, quia causa finalis 
est non audiendi missam, vel etiam, si fuerit occasio voluntaria, relin- 
quendi missam. 

Ad secundum respondeo quod divus Thomas intelligit quando tempus 
indebitum est circumstantia priori illo modo, vel etiam quando propter 
laudandum Deum intermittit homo facere quod tenebatur facere; v. gr., si 
religiosus, ut adsit matutinis, relinquit infirmum quem ex obedientia et 
caritate tenebatur curare, peccat cantando divinum officium. 


Ad tertium argumentum respondeo quod ille homo ducens uxorem pec- 

cat, quia se facit impotentem ad implendum votum. Quapropter dicimus 
quod etiamsi nondum instaret tempus ingrediendi religionem, nihilominus 
peccaret, quia se reddit inhabilem ad ingressum religionis. Et hac via 
respondeo ad aliud commune argumentum, quod fieri potest contra no- 
stram conclusionem. Videtur enim sequi ex illa quod, si quis semel sta- 
tuerit non recitare horas canonicas toto tempore navigationis, posset 
sine peccato projicere breviarium in mare. Probatur sequela, quia illa 
projectio neque causa neque occasio est non recitandi. Respondeo ne- 
gando sequelam, et quod ille clericus dupliciter peccat: primo, ut prodi- 
gus mittens breviarium in mare; secundo et principaliter adhuc peccat 
contra praeceptum recitandi multo gravius quam antea peccaverat in 
proposito non recitandi. Et ratio est quoniam adhuc post illud proposi- 
tum tenetur non se inhabilem reddere ad recitandum, si forte poenituerit 
eum mali propositi. Ille vero qui studet post propositum non audiendi 
missam, non se inhabilem reddit relinquendi studium et eundi ad missam 
audiendam. 

Sed contra, sequitur quod ille qui statuit jam non audire missam 
propter pluviam, gravius peccaret, si post hoc propositum iret dormi- 
tum; siquidem impotentem se reddit toto illo tempore ad audiendam 
missam. 

Respondeo quod hujusmodi eventus moralitei sunt judicandi. Quando 
enim tempus omittendi est in proximo, non est credibile quod ille homo 
mutabit sententiam suam, ac propterea non gravius peccat postea volens 
dormire hora illa. Sed, si tempus omittendi longum est, tunc gravius 
erit peccatum, si se inhabilem reddat ad implendum praeceptum affir- 


mativum toto illo tempore. 


DUBIUM TERTIUM 


Tandem consequenter quaeritur: An actus ille qui est causa vel occasio 
omittendi, sit distinctum peccatum ab ipsa omissione, ita ut poenitens 
teneatur postea confiteri causam vel occasionem propter quam omisit 
audire missam. 

31. — Ad hoc dubium respondeo, et sit prima conclusio: Quando actus 
interior qui conjungitur vel antecedit omissionem, habet pro objecto di- 
recte ipsam omissionem, tunc est unicum peccatum, sicut velle occidere, 
et occidere; nam actiis interior vel exterior pro unico actu morali com- 


putantur. 

Secunda conclusio: Quando actus ille concomitans est indifferens se- 
cundum suam speciem in communi consideratam, tunc non est aliud pec- 
catum formaliter loquendo, id est, non habet aliam malitiam, nisi om is- 
sionis. Probatur, quia ille actus non habet aliunde quod sit malus, nisi 
quia est impeditivus adimplendi praeceptum affirmativum; v. gr. si 
quis, ut eat in campum recreandi animi gratia, omittit audire missam. 
Ex quo sequitur quod ille homo poenitens non teneatur confiteri causam 
propter quam omissit audire missam. 

Tertia conclusio: Quando ille actus est etiam alias malus et causa 
omittendi, ut, v. gr., si quis, ut iret ad occidendum proximum, omittit mis- 
sam, tunc non solum sunt duae malitiae, sed utraque est alterius circum- 
stantia aggravans: homicidium quidem est circumstantia, finis respectu 
omissionis; rursus omissio audiendi missam est circumstantia quando 
respectu homicidii. 

32. — Utrum autem teneatur poenitens, ultra confessionem utriusque 
malitiae homicidii et omissionis, exprimere rationem circumstantiae finis, 
vel suficiat utrumque peccatum seorsum confiteri, dubitari posset. Nam 
ila circumstantia finis notabiliter aggravat omissionem, et illa circum- 
stantia temporis homicidii etiam notabiliter videtur aggravare homici- 
dium. Item quia ipse confessarius, non solum est judex, sed etiam medi- 
cus. Ergo, ut convenienter possit judicare gravitatem utriusque peccati 
et apponere salutarem medicinam, videtur necessarium ut cognoscat cir- 
cumstantiam finis et propensionem hominis ad homicidium, ex eo quod 
relinquit missam ut abiret occidere proximum. 

Nihilominus respondeo quod, quamvis sit bonum consilium poenitenti 
in confessione exprimere, non solum homicidium et omissionem seorsum, 
sed etiam, rationem circumstantiae in utroque peccato respectu alterius, 
tamen non videtur nobis necessarium ex praecepto, sed sufficit si utrum- 
que peccatum confiteatur. Et ratio est quia supra malitiam utriusque 
peccati mortalis, non aggravatur mortaliter ex alterius circumstantia, 
quamvis aliquo modo aggravetur, quatenus ex ipsa circumstantia judi- 
cium sumitur majoris propensionis ad homicidium. Verumtamen inten- 
sio affectus voluntatis major vel minor non est necessario explicanda 
in confessione. Quando utraque vero malitia in illis duobus peccatis, 
quae ad invicem sunt circumstantiae, sit alterius formalis ratio, recurren- 
dum est ad regulas supra positas a nobis in q. 18. Semper tamen cir- 
cumstantia finis habet majorem rationem formalitatis, quam alia cir- 


cumstantia. 

33.— Sit quarta et ultima conclusio: Quando actus ille qui est causa 
vel occasio omittendi, non est malus ex genere suo, sed, potius pertinet 
ad specialem virtutem illius actus moderatricem, licet non sit peccatum, 
nihilominus sunt duae malitiae specie differentes, non obstante quod ille 
actus fuisset bonus, nisi adjungeretur cum omissione ut causa vel occasio 
illius; v. gr., si quis propter convivium, invitatus ab amico, dimittit 
audire missam, dicemus illic esse, praeter peccatum omissionis, malitiam 
gulae, quae est alterius speciei. Probatur ista conclusio, quoniam ad 
omnem virtutem pertinet moderari appetitum circa proprium objectum 
virtutis ubique et semper in omni eventu. Ergo quando ille homo invi- 
tatus in illo eventu, eligit potius comedere et bibere quam audire mis- 
sam, peccat contra virtutem abstinentiae. Et ratio hujus doctrinae est, 
quia omnes virtutes sunt connexae cum prudentia, ita ut quando quaeli- 
bet virtus alterius opera indiget secundum prudentiam, si tunc defuerit, 
jam homo peccat contra illam virtutem, non exercendo illam. Nihilomi- 
nus quia gula secundum se non est peccatum mortale, non aggravat nisi 
venialiter omissionem audiendi missam, et consequenter non erit neces- 
sario confiteri illa circumstantia finis, licet mutet speciem, quia non 


notabiliter aggravat. 


ARTICULUS SEXTUS 


Utrum convenienter definiatur peccatum “dictum factum vel concupitum 


contra legem aeternam" 


SUMMA TEXTUS 


1. — Conclusio est affirmativa. — Et probatur, primo ex divo Augusti- 
no, lib. 22 Contra Faustum, cap. 27 (1). Secundo probatur ratione, sup- 
posito quod nomine peccati intelligimus actum humanum malum, quia in 
ila definitione ponitur quidquid potest pertinere ad substantiam actus 
humani, quod est quasi materiale in peccato, et insuper ponitur quod ad 
rationem mali pertinet, quod se habet quasi formale in peccato, videlicet, 
cum dicitur contra legem aeternam. 

Secunda conclusio, in solutione ad primum: Ut praedicta definitio ex- 


tendatur ad peccatum omissionis, oportet intelligere nomine dicti aut 


(1) S. August., Contra Faustum, l. 22, c. 27; ML. 42, 418. 

facti vel concupiti oppositas etiam privationes contra legem aeternam. — 
Ratio est quia affirmatio et negatio reducuntur ad idem genus. 

Tertia conclusio, in solutione ad quartum : Omne peccatum est malum, 
quia prohibitum est lege aeterna. — Ratio est quia ex hoc ipso quod est 
inordinatum, repugnat legi; quae locutio formaliter intelligenda est, ita 
ut ratio formalis quare est inordinata ea sit, quia est contra legem 


aeternam. 


DUBIUM PRIMUM 


Est principale dubium in hoc articulo: Utrum peccatum formaliter 
loquendo sit aliquid privativum, sicut caecus, an vero aliquid positivum, 
vel potius formaliter sit utrumque. 

2.— Hanc quaestionem tractant multi gravissimi theologi, et prae- 
cipue movet illam Cajetanus sub aliis verbis, videlicet, utrum sit magis 
de ratione peccati et de formalissima sua ratione, scilicet, inordinatio 
positiva, an vero inordinatio privativa. Et idem est quaerere, an sit magis 
de ratione peccati aversio a bono incommutabili quam conversio ad bo- 
num commutabile. Ista quaestio praesupponit id in quo omnes convenire 
debent, videlicet, quod in peccato, praesertim commissionis, includitur 
aliquid positivum essentialiter et intrinsece et aliquid privativum; et 
quaeritur utrum istorum sit formalius et magis specificativum peccati. 

3..— Opiniones variae. — De qua re sunt quatuor opiniones. Prima 
est Scoti in 2, d. 45, asserentis quod inordinatio privativa sive aversio 
ab ultimo fine est magis de ratione formali peccati, quin potius est ipsa 
ratio formalis in qua formaliter consistit peccatum. 

Et probatur primo per comparationem ad virtutem: nam actus vir- 
tutis consistit formaliter in rectitudine et commensuratione secundum 
ordinem rationis. Ergo formaliter peccatum consistit in privatione hujus 
rectitudinis. 

4.— Secundo, nam si peccatum formaliter est aliquid positivum, illud 
erit ens, ac proinde bonum. Ergo non potest in illo consistere forma- 
liter ratio peccati. Probatur consequentia, quoniam alias ratio formalis 
peccati esset bonitas, scilicet, illud positivum quod est formale pec- 
cati. 

5.— Tertio, in materialibus omne malum formaliter est privativum, 
V. gr., caecitas, surditas, mors. Ergo in moralibus malum erit formaliter 


privativum alicujus bonitatis moralis. 

6. — Quarto, si peccatum formaliter est aliquid positivum, videtur 
quod Deus sit causa peccati. Probatur consequentia, quia primum ens, 
quod est Deus, causa est omnis entitatis positivae. 

T. — Quinto, illud est formaliter in unaquaque re constituenda, quo 
posito, ponitur ilia res, et quo ablato, aufertur, etiam si quidvis aliud appo- 
natur illi rei; v. gr., posita albedine in corpore, constituitur album; ablata, 
desinit esse. Sed posita privatione moralis rectitudinis in actu humano, 
ponitur peccatum, et ablata, aufertur peccatum. Ergo in illa consistit 
ratio formalis peccati. 

8.— Denique, probatur ista sententia auctoritate divi Augustini et 
divi Thomae. In primis Augustinus in illud Joan., 1, Sine ipso factum est 
nihil, ait peccatum fieri sine Deo, quia peccatum est nihil et privatio 
boni (1). Item in libro 83 Quaestionum, q. 6, et in Enchiridions, cap. 11, 
12 et 13, ita colligit: Si peccatum natura est, ergo in aliqua specie est (2). 
Ubi autem species est, et modus est; ubi vero modus, et bonum est, 
Ergo peccatum bonum est. Ac si diceret Augustinus: consequens est 
falsurn: ergo et antecedens. Item in libro De fide ad Petrum, cap. 21, ait: 
“Malum nihil est, nisi privatio" (3). Et libro 7 Super Genesim ad litteram, 
cap. 22: "Nulla natura mala est; sed boni omissio nomen mali acce- 
pit” (4). Eamdem doctrinam saepe repetit, lib. 15 De civitate, cap. 9, 
et lib. 2 Contra Manichaeos, cap. 29, et in libro Centra epistolam Funda- 
menti, cap. 33 (5). 

Item divus Thomae saepe videtur affirmare peccatum esse privatio- 
nem velin illa consistere. In primis, in hoc ipso articulo, ut ostenderet 
legitimam esse definitionem peccati assignatam, a divo Augustino, dicit 
peccatum esse actum humanum malum, et quod in quantum actus huma- 
nus, est vel actus a voluntate elicitus vel imperatus, et utrumque com- 
prehenditur in eo quod dicitur in definitione, dictum vel factum vel con- 
cupitum. Et dicit postea quod hoc totum pertinet ad substantiam actus 
humani, et est quasi materiale in peccato; aliud vero quod adjicitur in 


definitione est quasi formale in peccato, scilicet, contra legem aeternam, 


(1) S. August., In Joan. Evangelium, tract. 1; ML. 35, 1.385 ss. 

(2) S. August., De diversis quaesi. LXXXIII, q. 6; ML. 40, 43. Id. Enohirid. 
ad Daurentiwm, cap. 11, 12, 13; ML. 40, 236 ss. 

(3) S. August., De fide ad Petrum, c. 21; ML. 40, 773. 

(4) S. August., Super Genesim ad litteram, lib. 7, c. 22; ML. 34, 366. 

(5) S. August., De civitate Dei, 1, 15, c. 9; ML. 41, 447. Id. De Genesi contra 
manichaeos, 1. 2, c. 29; ML. 34, 219. Id. Contra epistolam Fundamenti, c. 33; ML. 
42, 198. 


QUAESI. LXXI, ART. 6 S3 


quod competit peccato in quantum est malum. Sed malum secundum 
omnes est privativum. Ergo peccatum secundum quod est contra' legem 
aeternam, privativum est. Probo consequentiam, quia ipsemet divus Tho- 
mas dixerat ibidem quod malum dicitur ex eo quod caret debita com- 
mensuratione. Sed carere formaliter est privatio. Ergo si esse contra 
legem Dei competit peccato ut formale, quatenus malum est, bene colli- 
gitur quod esse contra legem Dei est privatio. Praeterea, divus Thomas 
q. 18, a. 1, dicit quod nomine mali significatur nihil aliud quam absentia 
boni. Sed peccatum est formaliter malum. Ergo non est aliquid positivum 
formaliter. Patet consequentia, quia positivum non potest contineri for- 
maliter sub privativo, quamvis contineatur materialiter. Praeterea, infra 
q. 109, a. 2 ad secundum inquit, peccatum nihil aliud esse quam deficere 
a bono. Sed deficere a bono importat formaliter privationem. Ergo non 
est aliquid formaliter positivum. St in 2. 2, q. 20, a. 1 ad primum dicit 
quod peccata opposita virtutibus theologicis consistunt in aversione. Ergo 
formaliter consistunt in privatione, qualis est aversio. 

9. — Secunda opinio est, quod peccatum formaliter est aliquid positi- 
vum. Probatur ista sententia. Primo, quia peccatum formaliter est actus 
moralis rnalus. Sed actus moralis malus est formaliter aliquid positivum. 
Ergo et peccatum. Probo minorem, quia moralis actus malus opponitur 
contrarie actui morali bono; v. gr., actus prodigalitatis opponitur con- 
trarie actui liberalitatis. Probo; nam si tantum privative opponeretur, 
esset ejusdem speciei cum actu avaritiae, quod vulgo dicitur escaseca 
(sic). Probo sequelam, quia utrumque peccatum esset formaliter privatio 
ejusdem formae, scilicet, commensurationis liberalitatis debitae inesse; 
nam privationes non aliunde differunt specie, nisi ex forma quam privant. 
Confirmatur, quoniam habitus vitii et virtutis opponuntur contrarie, ut 
docet Aristoteles in cap. 1 De oppositis (1). Ergo etiam actus vitii oppo- 
nitur contrarie actui virtutis, ac proinde est aliquid positivum. Probatur 
consequentia, nam uterque actus directe proficiscitur ab habitu virtutis 
vel vitii secundum eamdem rationem formalem habitus. Ergo, si ratio 
formalis habitus non est privatio, sed quid positivum, non erit privatio 
ratio formalis ipsius actus, sed aliquid positivum. 

Arguitur secundo. Species peccati constituuntur formaliter per ali- 
quid positivum, ut quaestione sequenti docet divus Thomas. Ergo et pec- 


catum in genere constituitur per aliquid positivum. Probatur consequen- 


(1) ARISTOT., Lib. de praedicamentis, cap. 8; Didot, 1, 17. 

tia, quia peccatum in communi est genus per se ad species peccati. Ergo 
impossibile est quod genus in sua ratione formali sit privativum, et 
quod species dividentes per se genus sint aliquid positivum. Haec sen- 
tentia videtur expressa divi Thomae, 1 p., q. 48, a. 1 ad secundum, et 3 
Contra gentes, cap. 9. 

10. — Tertia opinio est quod peccatum, prout est in genere mali, est 
formaliter privatio boni. Si autem consideretur in specie, non est forma- 
liter privatio, nam specificatur ab objecto positivo. Hanc opinionem tri- 
buebat magister Cano praeceptori suo Victoriae, sed ego non invenio in 
ejus scriptis hanc sententiam. Videtur tamen esse Cajetani in isto loco; 
considerat enim peccatum in duplici genere, scilicet, in genere mali sim- 
pliciter et sub genere mali moralis, et dicit quod illo priore modo pecca- 
tum est aliquid privativum, secundo vero modo est formaliter aliquid 
positivum. 

11.—- Quarta opinio est magistri Cano; quae quidem continet senten- 
tiam Cajetani et aliquid amplius addit, videlicet, illud positivum quod 
formaliter importat peccatum, quatenus est sub genere mali moralis, non 
esse aliquid reale physicum, sed tantum morale, quin potius esse ens 
rationis. Ratio est quia nihil aliud est formaliter malum morale quam 
deformitas ad regulam rationis, sicut etiam formalitas actus virtutis 
nihil aliud est quam conformitas ad regulam rationis, quae conformitas 
non est aliquid reale physicum, sed ens rationis sive relatio rationis. Et 
probant, quia per hoc quod actus virtutis vel peccati comparetur ad regu- 
lam legis aeternae aut rationis naturalis, non adquirit aliquid reale 
physicum, sed dumtaxat supervenit per ilam comparationem relatio 
rationis. Unde consequenter haec opinio ait Deum non esse causam pec- 
cati, quia illius entitatis moralis, quod est ens rationis, non est causa 
physica, sed debet esse causa moralis. Cum autem Deus non .sit causa 
moralis illius actus, quem neque praecipit, neque consulit, neque appro- 
bat, non potest esse causa moralis peccati, sed sola voluntas creaturae 
est causa moralis, quae libere vult operari sine regula. 

12. — Solutio dubii. — Pro decisione hujus difficultatis sit prima con- 
clusio: Si tertia opinio loquatur de genere mali proprie, non est probabi- 
bilis. Probatur, quia absurdum est in logica et metaphysica speciem ali- 
quam positivam formaliter contineri sub proprio genere formaliter priva- 
tivo. Ratio est iterum quia formaliter privatio non potest dividi per se in 
species positivas formaliter, quales sunt species peccati secundum istam 


opinionem. 

13. — Secunda conclusio: Quarta opinio, cum bona venia praeceptoris 
mei, improbabilis videtur. Ratio est quia facit virtutem et actum virtu- 
tis formaliter esse relationem rationis, cum tamen virtus et actus virtu- 
tis sint formaliter in genere qualitatis vel actionis, ac per consequens 
actus moralis est aliquid positivum formaliter et realiter physice; 
v. gr., actus temperantiae est realiter aliquid positivum, cui realiter et 
positive opponitur actus intemperantiae sub eodem genere. Praeterea, 
actus voluntatis, bonus vel malus, realiter et physice habet intrinsecam 
dependentiam realem ab objecto. Ergo realiter referuntur ad illud, sive 
illud sit conforme legi aeternae sive deforme. Est exemplum: quemad- 
modum scientia et actus scientiae realiter referuntur ad scibile tamquam 
ad mensuram, tametsi scientia non sit formaliter ipsa relatio, quin potius 
sit vera qualitas, quae dicitur relativum secundum dici, quia illa diffe- 
rentia scientiae intima quam in se habet, intelligi non potest nisi cum 
annexa relatione ad objectum tamquam ad mensuram; sic etiam philoso- 
phandum est de virtute et actu virtutis. Habet enim in se actus virtutis 
realem formalitatem et intimam differentiam, quae tamen intelligi non 
potest neque definiri, nisi per comparationem ad regulam legis aeternae 
vel naturalis rationis tamquam ad mensuram; non quidem quia per 
nostram comparationem aliquid reale adquirat actus virtutis, sed potius 
nostra comparatio praesupponit relationem realem annexam cum forma- 
litate ipsius actus, quae est fundamentum ipsius relationis. 

14.— Tertia conclusio: Si loquamur de peccato ut commune est pec- 
cato om issionis et commissionis, et ut ita dicam, in quantum est morale 
malum, secundum communem: ratione mali moralis, isto modo formaliter 
est privatio boni moralis debiti inesse. Probatur conclusio, quia ratio for- 
malis peccati ut sic invenitur in peccato omissionis. Constat autem ex 
dictis quod peccatum omissionis non includit per se et formaliter actum 
vel conversionem ad objectum positivum. Ergo ratio formalis peccati ut 
commune est peccato omissionis, non includit formaliter aliquid positi- 
vum, alias omissio non esset formaliter malum morale. 

Sed contra, malum morale seu peccatum in communi abstrahit for- 
maliter a privativo et positivo, sicut animal abstrahit a rationali et irra- 
tionali, et indifferens est secundum se consideratum ut sit rationale vel 
irrationale. Ergo peccatum in communi non dicit formaliter determinate 
aliquid privativum. Consequentia patet, et probo antecedens. Nam sicut 
nos probavimus hanc tertiam conclusionem, quia si determinate diceret 


aliquid positivum non poterat convenire peccato omissionis malum mora- 

le, ita similiter argumentor: si peccatum in communi est malum morale, 
dicit formaliter et determinate aliquid privativum. Ergo non potest con- 
venire peccato commissionis. Patet consequentia, quia peccatum commis- 
sionis formaliter includit actum positivum, et per aliquid positivum spe- 
ciflcatur et distinguitur ab actu bono virtutis. Igitur necesse est ut 
peccatum in communi seu malum morale sit indifferens formaliter ad 
privativum et positivum. 

Nihilominus respondeo, nullum conceptum posse dari indifferentem 
respectu sui objecti, quantumlibet sit commune objecto; sed semper erit 
conceptus determinatus vel ad formaliter positivum vel ad formaliter 
privativum vel negativum. Ratio manifesta est, quia cum conceptus sit 
naturalis imago sui objecti, non potest habere indifferentiam in reprae- 
sentatione formali sui objecti adaequati. Patet consequentia, quia omnis 
imago determinata est ad unum. Deinde, quia non est dare medium, nam 
objectum adaequate repraesentatum per illum conceptum est aliquid 
positivum, vel non est aliquid positivum. Si est positivum, jam est deter- 
minatus conceptus ad unum; si non est positivum, vel erit privatio for- 
maliter aut negatio pura. Nunc autem ad argumentum, nego antecedens. 
Ad probationem, nego consequentiam et similitudinem rationis. Et ratio 
est quia peccatum in communi et malum morale in communi, non est 
proprie genus respectu peccati commissionis, sed aliquid communius. Si 
enim esset proprie genus, argumentum concluderet. Nunc autem non est 
inconveniens dari aliquid superius et communius ad privativum et posi- 
tivum, quod tamen includat formaliter determinate privativum. Et ratio 
est quia illud privativum formaliter repraesentatum per illum conceptum 
non necesse est quod praedicetur formaliter per se de illo positivo inferio- 
ri, sed sufficit quod sit annexum cum illo positivo et cum ratione formali 
illius. At vero respectu inferioris privativi majorem convenientiam habet, 
quia utrumque est privativum formaliter et alterum altero superius. Unde 
formalius connectuntur inter se ad invicem, quemadmodum viceversa 
datur aliquid in communi positivum, quod potest dividi in privativum 
et positivum tamquam in inferiora; v. gr., esse visivum, hoc est aptum 
ad videndum, commune est caeco et habenti visum, et tamen caecum est 
aliquid privativum formaliter, et habens visum est aliquid positivum. 
Et hoc provenit quia non dividitur ut genus in species per propias diffe- 
rentias ; habet autem rationem communis et superioris, quia dividitur ma- 
terialiter in subjecta, in quibus est ista aptitudo vel cum negatione poten- 


tiae vel cum affirmatione, et sic est animal videns. Ad hunc ergo modum 

dividitur malum morale in communi seu peccatum in communi materiali- 
ter in omissionem et commissionem, videlicet, quatenus illa privatio signi- 
ficata formaliter in communi per malum morale seu peccatum, invenitur 
aliquando in aliquo inferiori, quod alias est positivum et actus humanus; 
in alio vero inferiori invenitur interdum absque aliquo positivo forma- 
liter, sed potius determinatum ad aliquam privationem specialem quate- 
nus est negatio alicujus boni moralis in specie. 

15. — Quarta conclusio: Si loquamur de peccato commissionis, qui est 
humanus actus, utramque rationem et positivam et privativam includit 
in suo formali. Hanc conclusionem mihi probant argumenta facta pro 
prima et secunda opinione, si ad invicem conferantur, et patet ex doctrina 
divi Thomae in 2. 2, q. 10, a. 5 ad secundum, ubi ait quod formalis ratio 
peccati potest accipi dupliciter: uno modo secundum 'intentionem pec- 
cantis, et sic id ad quod convertitur est formale objectum, et ex hoc diver- 
sificantur species; alio modo secundum rationem mali moralis, et ex hac 
parte peccatum non habet speciem, quin potius est privatio speciei et 
modi et ordinis. Verum est tamen quod ipsae omissiones suo modo diffe- 
runt inter se specie juxta differentiam speciei bonorum quorum privatio- 
nes sunt. Unde alterius speciei est omissio eleemosynae et omissio audien- 
di missam; scilicet, dare eleemosynam pertinet ad virtutem misericordiae, 
et audire missam, ad virtutem, religionis. Haec doctrina est etiam Caje- 
tani in illo et in isto loco. 

16. — Quinta conclusio: Peccato commissionis in quantum est directe 
voluntarium multo formalius convenit aliquid positivum quam privati- 
vum. Probatur: ex intentione peccantis potius est objectum positivum ad 
quem convertitur quam privatio et aversio illi annexa qua avertitur a 
lege Dei. Confirmatur ex illo communi axiomate: nemo intendens ad ma- 
lum operatur; sed qui committit peccatum operatur: ergo formalissime 
intendit in bonum 

17.— Sexta conclusio quae ex dictis colligitur: In quantum peccatum 
est malum absolute, immo vero in quantum est malum morale formalius 
respicit privationem boni debiti inesse, quam aliquid positivum. Probatur 
eadem ratione qua tertia conclusio probata est. Item, argumento quinto 
facto pro prima opinione. Item, quia peccatum consideratum ut sic, in 
quantum malum morale dumtaxat, non potest differre a peccato omissio- 
nis, immo neque ab originali, sed includitur in illis tamquam privatio 
superior et in communi considerata. 


18. — Septima conclusio: Nihilominus in peccato commissionis con- 

versio est magis formalis quam aversio. Ratio est quia ex conversione ad 
objectum constituuntur peccata commissionis et differunt, non autem 
ex aversione, quae communis est omnibus peccatis, etiam omissionis. 
Praeterea, probatur ratione Cajetani, quia peccatum commissionis est 
magis voluntarium quam malum, hoc est, pluribus modis est voluntarium 
quam malum, quoniam est voluntarium secundum se totum, videlicet, 
secundum conversionem ad objectum est directe voluntarium, et etiam 
secundum aversionem a summo bono est etiam indirecte voluntarium. 
Nam peccator sciens et prudens quod illa aversio seu privatio rectitudinis 
est annexa hic et nunc cum bono ad quod convertitur, nihilominus vult 
illud bonum quod tenebatur non velle propter annexam privationem recti- 
tudinis. At vero ipsummet peccatum non est malum secundum se totum, 
quoniam habet aliquam bonitatem quantum ad substantiam ipsius actus, 
qui est conversio ad bonum aliquod, cum sit actualis inclinatio ad bonum 
sub ratione boni. Et ex hac parte est ab auctore naturae, qui talem con- 
didit illam, ut non possit operari nisi sub ratione boni. Quamvis illud 
bonum quod est hic et nunc objectum peccantis non est bonum simpliciter 
morale, sed malum morale, propter annexam privationem, quae non obstat 
quominus peccatum commissionis respiciat objectum positivum forma- 
liter a quo positive specificatur, et differt ab actu virtutis, et positive 
eontrariatur illi sicut nigredo albedini, non solum quia nigredo includit 
privationem albedinis, sed quia est qualitas positiva formaliter excludens 
albedinem ab eodem subjecto. 

19. — Praenotanda ad solutionem argumentorum.— Jam vero, pro 
majore intelligentia praedictorum et argumentorum solutione, aliqua 
notanda sunt. Et primo nota quod malum in tota sua communitate, juxta 
significationem vocis, non est univocum, sed valde analogum, quemadmo- 
dum et bonum in communi analogum est, non solum ut est passio entis, 
quae cum illo dividitur in decem praedicamenta, sed etiam bonum huma- 
num quod dividitur in honestum, utile et delectabile est analogum, ut 
docet divus Thomas 1 p., q. 5, a. 6. 

Secundo nota quod malum dicitur opponi bono privative, non quia 
totaliter privet omni bonitate, sicut caecitas est privatio totius visus. 
Hoc enim impossibile est, quoniam malum semper est subjective in bono, 
ut docet divus Thomas 1 p.. q. 48, a. 8 et 4. Et ratio est manifesta, quia 
eo ipso quod malum diceret privationem omnis bonitatis, includeret pri- 
vationem omnis entitatis, ac proinde nihil esset malum. Opponitur ergo 


malum bono privative, quatenus privat aliqua bonitate debita inesse. 


QUAESI. LXXI, ART. 6 69 


Tertio nota quod malum dividitur in malum naturale, et in malum 
morale. Malum naturale dicitur, non quia sit aliqua mala natura secun- 
dum se, sed quia privat aliqua bonitate naturali debita inesse, sicut caeci- 
tas est privatio visus debiti inesse secundum naturam animalis. Malum 
vero morale est privatio alicujus bonitatis quae aliquo modo pertinet 
ad morem hominum, aut certe importat privationem alicujus bonitatis 
secundum quod habet ordinem ad liberum arbitrium vel operationes ejus. 
Et sic dividitur in malum culpae et in malum poenae. Malum culpae 
est privatio alicujus rectitudinis debitae inesse subjecto; malum vero 
poenae est privatio alicujus boni utilis vel delectabilis, quatenus ipsa 
privatio includit ordinem justitiae ad malum culpae. Et haec dicitur pro- 
prie poena. Potest autem contingere quod eadem privatio habeat rationem 
mali naturalis et mali moralis poenae respectu diversorum principiorum ; 
v. gr., abscissio manus malum naturale est, sed eadem est malum poenae 
morale in quantum est a justitia vindicativa. De hac divisione vide divum 
Thomam 1 p., q. 48, a. 5. Ibi etiam nos advertimus nostris Commentariis 
hanc divisionem non esse mali in communi, sed mali, moralis. 

Postremo notandum est quod malum poenae est malum secundum 
quid, sed simpliciter est bonum, cujus Deus est causa, juxta illud Isaiae, 
45 (v. 7) : Ego Dominus creans lucem, faciens pacem et creans malum. 
Malum vero culpae est malum simpliciter. Et ratio est quia malum culpae 
importat privationem ordinis ad ultimum finem, et idcirco dicitur malum 
simpliciter, quoniam avertit a summo bono. Etenim, dum homo manet 
ordinatus ad ultimum finem, est simpliciter bonus moraliter. quamvis 
quaedam alia sibi desint quae ad majorem perfectionem pertinent. 

Quod si quis objiciat peccatorem post mortale peccatum adhuc ma- 
nere cum ordine ad ultimum finem: ergo erit bonus simpliciter. Probo 
antecedens, quia Deus ordinat illud morali ordine ad suae justitiae ma- 
nifestationem, quae ipsemet Deus est. 

Respondetur quod illa ordinatio moralis est ex parte Dei ordinantis 
impium ad poenam ab ipso Deo infligendam contra voluntatem peccatoris. 
At vero intrinsece in ipso peccatore averso non est aliqua ordinatio mo- 
ralis ad ultimum finem, et propterea est simpliciter malus, quia a se ipso 
voluntarie caret ordine debito ad ultimum finem. 

20. — Ex praedictis colligitur quod cum dicimus peccatum esse sub 
genere mali, non proprie loquimur de genere, sed appellamus genus id 
quod communius est, quamvis sit analogum ; immo vero neque malum 


morale in tota sua communitate est proprie genus, tum quia,dividitur in 

malum culpae et malum poenae, tum etiam quia respectu peccati com- 
missionis et omissionis non importat unam rationem formalem com- 
munem utrique. 

Quod si quaeras: quodnam igitur erit proprium genus respectu pec- 
cati commissionis, respondeo: proprium genus peccati commissionis est 
actus moralis sive humanus, qui quidem prima et principali divisione 
dividitur in actum moralem bonum et in actum moralem malum, et utra- 
que species consideratur ut constituta ex parte objecti positivi, ad quod 
homo convertitur. Sed est differentia, quia objectum actus moralis boni 
est simpliciter bonum, sed objectum actus moralis mali est bonum defi- 
ciens. Non ita quod ipsa privatio specificet formaliter, sed quod specifieat 
est illa ratio bonitatis, cujus complementum est privatio rectitudinis, 
propterea quod illa species actus humani est talis conditionis, ut sibi 
annexa sit talis privatio. Quemadmodum in bona metaphysica animal 
prima sui divisione dividitur in animal rationale et in animal irrationale, 
et tamen illa differentia “irrationale” non intelligitur importare forma- 
liter principaliter privationem rationis, neque esse constitutiva privatio 
alterius membri divisionis; sed per illam vocem, irrationale, in cujus 
significatione est annexa privatio, volumus intelligere alias differentias 
positivas aliorum animalium, quibus,omnibus illa privatio rationis annexa 
est, quatenus deficiunt a perfectissima specie illius generis. Atque sub 
ista consideratione dividitur animal in rationale et irrationale, ita ut 
animal irrationale sit genus ad alias species bestialium, hoc est, rerum 
sensitivarum omnium. Ita dicimus actum moralem dividi in actum bonum 
tamquam in potissimam speciem, et in actum malum tamquam in speciem 
deficientem ab illa, quae rursus dividitur ut genus in alia peccata. Sed 
penuria vocabulorum et nostri modi cognoscendi factum est ut nomen 
mali, quod privationem importat, uteremur ad significandum omnes alias 
contrarietates et positivas differentias quae sunt in aliis actibus mora- 
libus quibus annexa est talis privatio, propterea quod deficiunt a per- 
fectione primae speciei; sicut per hoc nomen, irrationale, quod privatio- 
nem importat rationis, significamus in communi omnes alias species ani- 
malium quae sunt deficientes ab optima specie, et habent nihilominus 
suas differentias positivas. 

21. — Solutio argumentorum. — His ita constitutis, facile est respon- 
dere ad argumenta in oppositum. Et ad primum pro prima opinione, quod 
erat Scoti, respondeo quod illud et universa alia probant privationem 


formaliter pertinere ad rationem peccati, quatenus peccatum considera- 

tur sub ratione mali moralis in communi, non autem probant quod pec- 
catum commissionis et species illius constituantur formaliter per priva- 
tionem; alias furtum et homicidium essent ejusdem speciei, sunt enim 
privationes ejusdem rectitudinis justitiae. Nihilominus ad singula argu- 
menta respondeamus. 

Ad primum, nego consequentiam; immo ex eo quod actus virtutis 
formaliter consistit in conformitate ad rectam rationem sive ad legem 
Dei, sequitur quod actus contrarius peccati consistit in deformitate con- 
traria conformitati virtutis, quemadmodum in musica dissonantia non 
consistit in sola privatione consonantiae, sed in quadam disproportione 
contraria consonantiae. 

22.— Ad secimdum respondeo, nego consequentiam. Et ratio est quia 
quamvis in peccato sit differentia positiva, tamen illi intima est privatio 
rectitudinis tanquam complementum illius. Et propterea illa differentia 
ut sic non est bonitas simpliciter, sed secundum quid, quantum ad sub- 
stantiam actus ; non solum quantum ad substantiam in puro esse naturae, 
sed etiam quodammodo in esse moris, videlicet, quia actio procedens a 
libero arbitrio secundum modum liberum intendit in objectum sub ratio- 
ne boni. Nihilominus simpliciter est mala actio moraliter, quia bonum 
consurgit ex integra causa, ibi autem deficit debita commensuratio ope- 
rantis ad legitimam regulam. 

23. — Ad tertium respondeo, quod etiam in naturalibus non omne 
malum est pura privatio; v. gr., febris sine quartana sive tertiana non 
solum est pura privatio bonae dispositionis sanitatis, sed etiam est con- 
traria dispositio positive, et inter se solent esse contrariae aegritudines 
et infirmitates. Similiter etiam aliis actionibus naturalibus invenitur con: 
trarietas positiva ubi annexa est privatio; v. gr., claudicatio non solum 
est et dicit privationem rectitudinis in gressu, sed etiarn positive dicit 
gressum obliquum contrarium recto. Ita omnino in moralibus contingit 
esse quasdam actiones veluti claudicationes liberi arbitrii et aegritudi- 
nes positivas et contrarias actionibus studiosis. Sicut autem in naturali- 
bus sunt aliqua mala quae formaliter privatione constituuntur, ut esse 
caecum, ita etiam in moralibus actionibus contingit esse privationes qui- 
bus formaliter constituuntur in esse peccati, quales sunt omissiones, quae 
habent semper aliquem actum concomitantem vel antecedentem; tamen 
formaliter et essentialiter privatione constituuntur in esse omissionis. 

24.— Ad quartum respondeo, nego consequentiam, quia quamvis 


Deus sit causa omnis entitatis et bonitatis, quod negari non potest, tamen 

quia peccatum commissionis, de quo est dubium, includit in propria 
differentia specifica privationem rectitudinis ut annexum complementum 
ipsius differentiae, ideo qui dicit Deum esse causam peccati, v. gr., adul- 
terii, dicit esse causam illius complementi, quod est impossibile et im- 
plicat contradictionem, quia Deus non potest esse causa recedendi a 
semetipso. De qua re late dicemus infra, q. 79, utrum Deum sit causa 
peccati. 

25. —I Ad quintum respondeo, concedo majorem et nego minorem si 
intelligatur de peccato commissionis, quoniam non sufficit ut sit adulte- 
rium quod ponatur illa privatio rectitudinis, sed requiritur objectum po- 
sitivum, v. gr., mulier aliena ad quam convertitur adulter. 

Ad testimonium Augustini respondeo quod loquitur de peccato sub 
ratione mali absolute, non autem secundum quod est species sub genere 
actus moralis. 

Ad testimonia divi Thomae respondeo quod ipsemet se explicat in 
aliis locis. Nam quod in isto articulo dicit, actum humanum esse malum 
per defectum, commensurationis ad debitam regulam, explicandum est 
ex eo quod dicit in prima parte, q. 48, a. 1, ad secundum, quod malum 
et bonum non sunt differentiae constitutivae, nisi in moralibus, quae 
accipiunt speciem ex fine, qui est objectum voluntatis. Neque remotio 
debiti finis constituit speciem in moralibus, nisi secundum quod adjun- 
gitur fini indebito. Quapropter necesse est dicere quod cum divus Tho- 
mas in hoc articulo ait actum moralem esse malum per defectum com- 
mensurationis ad suam regulam, non intelligitur de malitia specificante 
actum moralem, sed de constituente illum in ratione mali absoluti. Et 
haec formalissime privatio est. Neque mirum quod divus Thomas in hoc 
articulo ita loquatur de formalitate peccati, quia in illo intendit com- 
prehendere suo modo peccatum omissionis, definiens in communi pecca- 
tum, ut patet ex solutione ad quintum argumentum. 

Advertit Cajetanus hic quod, quia inordinatio privativa est ultimum 
superveniens peccato, licet sit praeter intentionem operantis, ideo forsan 
divus Thomas dixit quod talis privatio est quasi formale in peccato, et 
non dixit absolute quod est formale ; et similiter dixit quod actus moralis 
elicitus a voluntate vel imperatus est quasi materiale. Sed profecto divus 
Thomas dixit in fine articuli non quasi formale, sed quod est esse contra 
legem. Esse autem contra legem aliquid positivum importat, cui annexa 
est privatio. Verum est tamen quod, si definitio accommodanda est pec- 


cato omissionis, necesse est quod, sicut per dictum intelligimus vel non 

dictum et per factum vel non factum, ita etiam per illam differentiam 
contra legem aeternam oportet intelligere privationem conformitatis ad 


legem. 


Ceterum, quod Cajetanus ait, privationem esse ultimum superveniens 
peccato, difficultatem habet, quoniam talis privatio non est ultima diffe- 
rentia peccati; convenit enim in ratione generis vel communioris, ut jam 
dictum est. Constat etiam id quod communis est esse prius. Ergo privatio 
prius est in peccato quam aliquid positivum specificans, sicut ratio ani- 


malis prius est quam ratio hominis. 


Respondeo quod privatio in peccato eatenus potest dici ultimum su- 
perveniens, quatenus ipsum peccatum comparatur ad intentionem pec- 
cantis, qui per se intendit convertere se ad bonum, et posterius quasi 
consequenter et indirecte vult ipsam privationem annexam tali bono. 
At vero in definitione peccati in communi non potest dici quod ipsa pri- 
vatio sit ultimum superveniens, quoniam sibi competit sub ratione com- 
muni mali, quod est quasi genus peccati. Ex quo sequitur quod ratio 
ultimi advenientis, de quo loquitur Cajetanus, non importat rationem 


finis intenti, sed rationem posterioris, per accidens annexi fini intento. 


Ad ultimum testimonium ex divo Thoma, 2. 2, q. 20, a. 1 ad primum, 
quod quidem procedit de peccatis oppositis virtutibus theologicis, vide 
ilic Cajetanum et nostrum Commentarium. Sed nunc uno verbo dicamus 
quod divus Thomas intendit illic auferre a peccatis commissis contra 
virtutes theologicas id quod illis est commune cum aliis peccatis morta- 
libus, scilicet, aversionem a Deo, quae in omni peccato mortali includitur 
tamquam in termino a quo. Sed intendit aliquid particulare tribuere 
istis peccatis, videlicet, quod ipsamet aversio transfertur ex intentione 
peccantis ad partem objecti, vestiendo illud aliqua specie boni quae nasci- 
tur ex peccantis superbia, vel ex aliquo alio affectu; et haec dicitur a 


Cajetano conversio offensiva. 


DUBIUM SECUNDUM 


Est secundum dubium circa solutionem ad quartum, ubi notavimus 
tertiam conclusionem : Utrum omne peccatum sit peccatum quia prohibi- 
tum iege aeterna, vel quia est contra legem aeternam. 

26. —' Arguitur primo pro parte negativa. Non jejunare in quadrage- 


sima malum est eo solum quod prohibitum est lege humana et eccle 

siastica. Ergo non omne peccatum eo peccatum est quia contra legem 
aeternam est. 

27.— Arguitur secundo. Lex naturae prohibet fornicationem quia 
mala est secundum se. Ergo prius natura intelligitur fornicatio esse mala 
quam prohibita lege aeterna. 

28. — Arguitur tertio. Si eo ipso quod peccatum est inordinatum re- 
pugnat jure naturae: ergo prius est inordinatum quam jure naturae 
prohibitum ut contrarium, quemadmodum prius natura est aliquid ni- 
grum in se quam contrarietur albo. 

20.—I Ad hoc dubium respondeo mentem divi Thomae esse explicare 
quomodo peccatum ut sic, eo quod peccatum est, non repugnet legi huma- 
nae nisi in quantum illa est participatio quaedam legis aeternae et per 
eam mensuratur, unde accipit potestatem obligandi homines ad sui con- 
servationem. Quae doctrina est Apostoli ad Romanos, 13 (vv. 1-2): Qui 
potestati resistit Dei ordinationi resistit. Non enim est potestas nisi 
a Deo. 

30. — Ad argumenta respondeo in forma. Ad primum concedo ante- 
cedens absolute loquendo. Non enim fuisset malum illud objectum, come- 
dere carnes illo tempore, nisi lege humana prohiberetur. Sed quia lex 
humana consideratur ut subordinata legi aeternae, nego consequentiam, 
quia lex humana est quasi minister legis aeternae, quae praecipit obe- 
diendum esse praelato. 

31.— Ad secundum respondeo: primo, quod illa loquutio, lex naturae 
prohibet fornicationem quia mala est, debet accipi in sensu formali, ita 
ut ratio formalis quare mala est ea sit quia repugnat legi naturae. Unde 
non sequitur quod prius natura est mala quam prohibita lege naturae, 
sicut non prius natura est aliquid album quam habeat albedinem. 

Respondeo secundo quod, si lex naturae consideretur prout est in 
nobis subjective, ut participatio legis aeternae quae est in Deo, concedo 
antecedens, quod prius natura fornicatio mala est quam lumen naturale 
nostrum dictet esse malam, propterea quod prius natura prohibita est 
lege aeterna quam lege naturali, prout est in nobis participatio quaedam 
legis aeternae. Sed nego consequentiam, quia ratio malitiae fornicationis 
est quia contrariatur legi aeternae, tametsi postea nos naturali lumine 
indito, ab effectu ostendimus prohibitam esse aeterna lege. 

32. — Ad tertium eodem fere modo respondeo; nam est sensus for- 
malis in ratione illa divi Thomae, quoniam verum est, ea ipsa ratione 


qua est mala operatio, est formaliter repugnans legi aeternae. Ad exem- 

plum adductum de nigro et albo respondeo non esse parem rationem, quia 
in contrariis absolutis, qualia sunt album et nigrum, prius natura intelli- 
gitur forma informare subjectum quam alteri formae contrariari. At 
vero ubi contrarietas et repugnantia respectiva est, non prius intelligi- 
tur alterum extremum quam intelligatur alteri repugnare. Et hujusmodi 
est malitia peccati, quoniam non alia ratione malum est, nisi quia non 


conformatur vel contrariatur commensuratione regulae. 


DUBIUM TERTIUM 


Est tertium dubium cum Cajetano circa solutionem ad quintum argu- 
mentum, ubi divus Thomas ait theologum considerare peccatum prout est 
offensa Dei, philosophum autem prout est contra rationem naturalem. Du- 
bitat itaque Cajetanus, utrum peccatum in moralibus, ex hoc ipso quod est 
contra rationem, sit offensivum Dei et ab illo aversivum,etc. 

33. — Argumenta pro parte negativa. — Arguitur primo pro parte 
negativa. Divus Thomas distinguit considerationem theologicam a phi- 
losophica, quia illa est de peccato ut offensive Dei, ista vero ut de con- 
trario rectae rationi humanae. Igitur non ex eo quod est contra rationem 
humanam est offensivum Dei. Probo consequentiam, nam alias ad philo- 
sophum moralem pertineret considerare de peccato ut offensivo Dei tam- 
quam de consequenti ad esse contra rationem humanam. 

34. — Arguitur secundo. Privatio entis per participationem non sta- 
tim est privatio entis per se; v. gr., privatio lucis in aere, qui est lucidus 
per participationem lucis a sole, non statim. infert privationem lucis in 
sole. Ergo ex eo quod peccatum est privatio rectitudinis rationis, quae 
est quaedam regula et lux participata a lege aeterna, non sequitur quod 
peccatum repugnet ipsi Deo et sit offensivum illius. 

35. — Arguitur tertio. Si qua ratione peccatum esset contra Deum, ea 
est quia humana ratio derivatur ab ipso Deo. Sed haec causa nulla est. 
Probo, quoniam etiam cognitio sensitiva ab ipso Deo derivatur, et tamen 
non omne contrarium sive privativum cognitionis sensitivae contraria- 
tur divinae cognitioni, ut, v. gr. caecitas, surditas. Ergo illa ratio nulla est. 

36.— Denique arguitur: ex eo quod peccatum sit contra rationem 
humanam, quae derivatur a Deo, nihil aliud colligitur nisi quod est con- 
tra Deum secundum quid, videlicet, in quantum divina ratio participatur 
in humana. 


37.— Solutio dubii. —; Ad hanc difficultatem respondet Cajetanus et 

dicit quod illae duae rationes, scilicet, esse contra Deum et esse contra 
rationem, distinguuntur quidem, sed non ut disparatae rationes sed sub- 
ordinatae ita ut esse contra rationem se habeat ut aliquid minus commu- 
ne et inferius respectu ejus quod est esse contra legem aeternam Dei. 

Pro cujus explicatione nota cum Cajetano, quod finis creaturae ratio- 
nalis est Deus dupliciter: uno modo sicut objectum beatitudinis naturalis; 
alio modo ut objectum beatitudinis supernaturalis nobis revelatae. Neque 
tamen ipse Deus sic et sic consideratus se habet ut duo ultimi fines dis- 
parati, quoniam gratia praesupponit et perficit naturam; et idcirco Deus 
ut finis naturalis dicitur et est finis ultimus in tali genere, et de facto 
subordinatus sibimet prout est finis supernaturalis et simpliciter ultimus. 

Ex quo sequitur quod quidquid Deo contrariatur ut fini naturali, re- 
pugnat etiam supernatural! fini, quamvis non e converso. Et sic intelligit 
Cajetanus divum Thomam cum ait infra, q. 73, a. 7, quod aversionem 
a regula rationis sequitur aversio a Deo, cui homo debet conjungi per 
rectam rationem. Quod quidem potest intelligi indifferenter de conjun- 
ctione ad ipsum Deum quam efficit amor naturalis vel supernaturalis. 

38.— Solutio argumentorum. — His suppositis, respondeo ad primum: 
considerare peccatum ut offensivum Dei pertinet immediate ad theolo- 
gum, qui habet pro objecto ipsum Deum, ad philosophum autem mediate, 
cuius consideratio immediate tendit ad mores hominum bonos vel malos, 
in quorum ratione consequenter se habet esse conformis vel deformis 
ipsi Deo. 

Secundo respondeo, et melius, quod philosophus considerat offensivum 
peccatum Dei sub ratione quadam magis limitata, secundum quod Deus 
est finis naturalis et humanae rationis regula. Et quamvis isto modo 
peccatum contra rationem naturalem sit consequenter contra finem su- 
pernaturalem, tamen ista consecutio non est intrinseca et necessaria, nisi 
ex suppositione, videlicet, quod Deus voluerit ordinare hominem ad su- 
pernaturalem finem, quae ordinatio non consideratur a philosopho morali 
ut sic, sed a theologo, qui fundatur in principiis fidei revelatis. 

39. — Ad secundum argumentum respondeo quod peccatum non est 
ita offensivum Dei neque contra Deum ut destruat vel auferat aliquid 
ab ipsomet, sicut aqua frigida destruit calidum cui contrariatur; sed 
dicitur et est peccatum offensivum Dei quantum est ex affectu peccantis 
expresso vel implicato aut interpretativo. Nam peccans constituit ulti- 
mum finem sibi in bono creato. Et cum non possint esse simul duo ultimi 


fines, consequenter et indirecte vult non esse Deum ultimum finem, et 


QUAEST. LXXI, ART, 6 77 


ita offendit illum non dando illi honorem debitum, obedientiam et amo- 
rem. Quae perversitas magis patet quando quis peccat ex odio Dei; tunc 
enim affectat non esse Deum bonum et justum. 

40. — Ad tertium respondeo quod non est eadem ratio de privatione 
cognitionis vel potentiae sensitivae et de privatione rectitudinis rationis 
in actu morali, quoniam cognitio sensitiva non regulatur lege aeterna ut 
sit perfecta in sua specie, sed ex proprio objecto sensibili et virtute po- 
tentiae habet suam bonitatem et perfectionem. Ac proinde privatio illius 
nullo modo avertit ab ultimo fine, quin potius ipsamet privatio, ut caeci- 
tas, ordinabilis est et de facto ordinatur ad Deum in se ipsum ultimum 
finem. At vero, quoniam homo factus est ad imaginem Dei secundum 
rationem et liberum arbitrium, necesse est, ut recta sit ratio, quod regu- 
letur lege aeterna sui prototypi, qui est Deus. Atque ita ordinatur homo 
in ultimum finem secundum rectam rationem regulatam lege Dei; et 
consequenter privatio illius rectitudinis avertit hominem ab ultimo fine. 

41. — Ad quartum argumentum per hoc patet. Qui enim dicit aliquid 
esse contra rectam rationem, quia est contra legem Dei, vel aliquid esse 
contra rationem et propterea esse contra legem Dei, non reddit causam 
secundum quid, sed sufficientissimam et simpliciter causam et rationem 
reddit; quemadmodum qui negat hominem esse risibilem, consequenter 
negat esse rationalem, quia risibilitas est proprius effectus naturae ratio- 
nalis. Ita prorsus privatio rectitudinis rationis infert privationem rectitu- 
dinis a lege aeterna Dei. Non quod privatio sit in ipsa lege aeterna, sed in 
actu humano, in quo est rectitudo derivata a lege aeterna. 

Hactenus de ista difficultate ex Cajetano dicta sunt, cujus doctrina no- 
bis placet, excepto illo quod ait esse contra rationem naturalem inferre esse 
contra finem supernaturalem, non autem viceversa. Nos autem non minus 
existimamus inferri esse contra naturalem finem et rationem quod est con- 
tra supernaturalem. quam viceversa. Et probo, quia hic loquimur,ut fatetur 
Cajetanus, de fine supernaturali, qui de facto a Deo revelatus est et libere 
institutus, ad quem rationalis creatura tenderet. Et ita de facto qui 
peccat contra finem naturalem, ut ait Cajetanus, peccat etiam contra 
finem supernaturalem. Sed etiam qui peccat contra finem supernaturalem. 
qui perficit naturam et praesupponit illam, peccabit consequenter contra 


rationem naturalem. Quod quidem, ut magis explicetur: 

DUBIUM QUARTUM 


Est ultimum dubium : Utrum quemadmodum id quod est contra ratio- 
nem naturalem rectam dicitur esse consequenter contra finem superna- 
turalem, ita omne peccatum quod est immediate contra Deum ut est finis 
supernaturalis, sit etiam contra rectam rationem naturalem, etc. 

42. — Argumenta pro parte affirmativa. — Et arguitur primo pro par- 
te affirmativa ex ipsa diffinitione peccati, in qua dicitur peccatum est 
dictum, factum vel concupitum contra legem aeternam. Sed aeterna lex 
est naturalis. Ergo omne peccatum, etiamsi sit contra legem supernatu- 
ralem, erit contra legem naturalem. Probo minorem, quia lex aeterna 
dicitur aeterna quatenus est omnino immutabilis, usque adeo, ut ipsemet 
Deus, ut ajunt theologi, non possit dispensare in illa. At vero lex baptismi 
non potest simpliciter dici lex aeterna, quia quamvis ab aeterno fuerit 
in Deo propositum ferendi hanc legem in tempore, potuit tamen Deus 
aliter ordinare, ut sine lege baptismi homines salvarentur. Cum igitur 
lex aeterna debeat esse naturaliter immutabilis, sequitur quod omne 
peccatum, cum sit contra legem aeternam, sit etiam contra legem natu- 
ralem; vel diffinitio assignata non est bona. Et confirmatur, nam divus 
Thomas in solutione ad quartum dicit quod “ex hoc quod aliquid est inor- 
dinatum, repugnat juri naturali", reputans pro eodem legem aeternam et 
jus naturae. 

43.— Secundo arguitur. Omne peccatum est contra naturam ratio- 
nalem, ut jam dictum est. Ergo illam damnificat et avertit a suo fine 
naturali. 

44.— Tertio arguitur. Virtus et actus supernaturalis perficit naturam, 
etiam in suo esse naturali. Ergo vitium contrarium damnificat ipsam na- 
turam. Probatur consequentia, quia contrariorum contrarii sunt effectus. 

Confirmatur, quia angelus et Adam immediate peccaverunt contra 
supernaturale praeceptum, et nihilominus manserunt aversi a fine suo 
naturali, et usque in hodiernum diem diabolus peccat contra legem natu- 
ralem, suadens hominibus peccare contra legem naturae, et desiderans 
auctorem naturae non esse, ut ipse non puniretur. 

45. — Denique arguitur. Nam si detur oppositum, sequitur quod po- 
test esse aliquis inimicus Dei secundum rectitudinem supernaturalem, et 
maxime amicus Deo secundum rectitudinem naturalem in ordine ad 
finem naturalem, ac proinde post hanc vitam erit beatus naturaliter et 


infelix supernaturaliter. 

46.— Solutio dubii. — Pro decissione hujus difficultatis sit prima con- 
clusio: Illud, quod est formaliter et directe contra legem supernaturalem, 
non oportet quod formaliter et directe sit contra legem naturalem. Pro- 
batur, nam ratio formalis legis supernaturalis, quae ordinat hominem 
ad finem supernaturalem, est diversa formaliter a ratione formali legis 
naturalis, quae ordinat hominem ad finem naturalem. Ergo non potest 
aliquod peccatum formaliter et directe utrique contrariari. 

47.— Secunda conclusio: Omne quod est contra legem supernaturalem 
etiam est consequenter contra legem aeternam, quae naturalis est. Proba- 
tur primo argumentis factis pro parte affirmativa. Item probatur, quia 
omnis lex supernaturalis est lex positiva, quae fertur ab habente potesta- 
tem, et sufficienter promulgat illam. Ergo necesse est quod qui peccat 
contra illam, peccet etiam consequenter contra legem aeternam, quae 
dictat naturaliter obediendum esse legislatori habenti auctoritatem, quam- 
vis hic et nunc non sufficiat sola ratio naturalis ostendere hunc legisla- 
torem habere auctoritatem ferendi talem legem. Nihilominus, quia con- 
juncta ratio naturalis cum tali promulgatione et talibus signis et miracu- 
lis, etiam dictat vel dictare tenetur huic legi obediendum esse, eo vel 
maxime quod cum alicui sufficienter praedicatur evangelium, Deus pulsat 
et invitat mentem hominis auxilio quodam supernatural! ut nullatenus 
excusetur, si non velit obedire legi, credendo evangelium, accipiendo 
baptismum. Ex quibus constat quod ipsamet ratio naturalis manet deor- 
dinata a suo fine naturali cum homo non credit evangelium, si quidem 
illa promulgatio eum suis circunstantiis sufficienter docebat esse verum 
Deum legislatorem illius legis et auctorem naturae. 

Et confirmatur a simile. Omne quod est contra legem humanam non 
habet rationem peccati, nisi quatenus lex humana fundatur in lege aeter- 
na; et colligitur ex divo Thoma in solutione ad quartum. Sed etiam lex 
supernaturalis est lex positiva. Ergo fundatur in aliquo naturali, quod 
est in ipso Deo. 

Quod si interroges, quid est hoc naturale in quo fundatur lex super- 
naturalis, ut sit obligatoria? Respondeo quod est ratio dominii, quae 
est radix naturaliter ipsi Deo competens respectu creaturae rationalis, 
unde est quod illam possit obligare ut supernaturaliter operetur et inten- 
dat finem supernaturalem, innitens et confidens de supernatural! auxilio 
praecipientis. Atque ita potestas Dei legislatoris supernaturalis funda- 
tur in potestate naturali quam ipse Deus circa creaturam rationalem 


habet; ac proinde quidquid est contra legem supernaturalem, consequen- 

ter est contra legem naturalem qua tenetur homo Deo obedire, qui est 
dominus absolutus creaturae rationalis. 

Item probatur conclusio a fortiori, quia id quod est contra rationem 
naturalem propterea dicitur esse contra Deum ut finem supernaturalem, 
quia tale peccatum reddit hominem ineptum ad finem supernaturalem, ad 
quem de facto Deus illum ordinavit, etiamsi peccans ignoret talem ordi- 
nem. Igitur non minus, sed multo magis qui peccat contra legem super- 
naturalem, peccabit consequenter contra legem naturalem aeternam. Pro- 
batur consequentia, quia majorem connexionem habet quod supernaturale 
est cum naturali, quia ista connexio est necessaria, quam habeat quod 
naturale est cum supernatural!, quia ista connexio non est necessaria ex 
natura rei, sed solum de facto et ex libero Dei arbitrio, qui voluit mise- 
ricorditer rationalem creaturam ad supernaturalem finem ordinare. 

48. — Tertia conclusio: Etiamsi üle qui peccat contra finem et legem 
supernaturalem dicatur peccare contra naturalem legem aeternam, non 
tamen oportet quod ideo sint duo peccata, quia ratio peccati non multi- 
plicatur ex his quae consequenter se habent vel communiter inveniuntur 
in omnibiis peccatis, sed peccata distinguuntur ex intentione objectorum 
formalium, quamvis possint aggravari ex his quae materialiter se habent 
et ex circumstantiis juxta communes regulas supra positas. 

Hinc sequitur unum corollarium: quod non sunt duo peccata, si quis 
peccet contra castitatem quam vovit prius voto simplici et postea voto 
solemni, quia eadem, est ratio formalis peccati. Unde sufficit confiteri quod 
gravius est, quod peccavit contra votum solemne. 

Hinc etiam sequitur secundo: quod quando lex humana praecipit aut 
prohibet aliquid quod lege naturali praeceptum est aut prohibitum, non 
sunt duo peccata, si quis contraveniat, neque oportet confiteri quod pec- 
cavit contra legem humanam. Similiter, si aliqua actio sit contra duplex 
praeceptum humanum, non sunt duo peccata, ut, v. gr. si quis carnes 
comedat in vigilia sancti Matthaei, quod etiam erat jejunium quatuor 
Temporum, sufficit confiteri se fregisse jejunium praecepti ecclesiastici. 
Est tamen exceptio ab hac regula, seu potius declaratio, quando alterum 
praeceptum est de objecto alterius speciei, ut si, v. gr. fecerat votum 
jejunandi in vigilia sancti Matthaei; tunc enim jejunium est opus reli- 
gionis ex vi voti. Vel etiam si fuit impositum a confessario tale jejunium. 
Tunc enim peccat contra religionem debitam sacramento poenitentiae, 


et est sacrilegus. Et haec de ista quaestione. 


QUAESTIO SEPTUAGESIMASECUNDA H 


De distinctione peccatorum 


ARTICULUS PRIMUS 


Utrum peccata differant specie secundum objecta 


Prima conclusio : conclusio prima est affirmativa, — Et ratio est quia 
peccatum per se est actus voluntarius; sed voluntaiium accipit speciem 
ab objecto: ergo. 

Secunda conclusio, ad primum : Quod peccata distinguantur secundum 
objecta, vel secundum finem, in idem reddit. — Ratio est quia objectum 
ipsius voluntatis est finis et bonum ; unde actus voluntatis distinguuntur 
specie secundum specialia bona quae habent specialem rationem finis ut 
objectum. 

Pro explicatione litterae divi Thomae nota quod ex rriplici capite pos- 
sumus imaginare distingui peccata: Primo, ex parte privationis quam 
habet peccatum ; et ita distinguit Scotus in secundo Sent., d. 35, q. unica, 
per distinctionem virtutum quibus peccata privative opponuntur. Sed 
tamen hoc probatur falsum, quoniam avaritia et prodigalitas differunt 
specie secundum omnes philosophos morales, sed tamen eidem virtuti 
opponuntur, scilicet liberalitati. Similiter homicidium et furtum specie 
differunt, et tamen opponuntur uni virtuti, scilicet justitiae commuta- 
tivae. 

Praeterea, hujusmodi distinctio ex parte privationis potius pertinet 
per se ad peccata omissionis, «juae distinguuntur specie per distinctio- 
nem positivi quo privant; et idcirco sunt alterius speciei omissio jeju- 
nandi, omissio audiendi missam et omissio dandi eleemosynam. Ergo 
peccata commissionis, quae per se includunt objectum positivum, necesse 
est quod aliunde distinguantur. 


Alter modus distinguendi peccatum poterat considerari ex distinctio- 

ne praeceptorum quibus prohibentur peccata. Sed iste modus merito 
refutatur a divo Thoma articulo sequenti ad secundum, quia ipsamet 
distinctio praeceptorum specifica ignotior est quarn distinctio peccato- 
rum. Immo praecepta negativa quae prohibent peccata commissionis, non 
aliter specifice distinguuntur quam per distinctionem specificam ipsorum 
actuum quos prohibent; v. gr., non occides, non furaberis, specie distin- 
guuntur ista praecepta quia homicidium et furtum distinguuntur specie. 
Et denique ejusdem speciei est concupiscere rem alienam et accipere rem 
alienam, et tamen sunt distincta praecepta in decalogo. Igitur. 

Tertius modus quem divus Thomas approbat in hoc articulo est tenen- 


dus, quod peccata distinguuntur secundum objecta. 


ARTICULUS SECUNDUS 


Utrum convenienter distinguantur peccata spiritualia a peccatis carnalibus 


SUMMA TEXTUS 


Conclusio est affirmativa. — Quam conclusionem probat divus Thomas 
auctoritate divi Gregorii, cap. 31 Moralium (1), et Apostoli, ZI ad Cor., 7 
(v. 1): Emundemus nos ab omni inquinamento carnis et spiritus. 


Deinde probat optima ratione, quae videnda est in articulo. 


DUBIUM UNICUM 


Est dubium in hoc articulo: Utrum haec distinctio peccatorum spl: 
ritualium a carnalibus sit specifica divisio generis in species, an vero sit 
divisio materialis ex parte materiae circa quam versantur peccata, aut 
ex parte subjecti in quo perficiuntur et consummantur peccata. 

2.— Motiva dubitandi. — Et ratio dubitandi est, prima quidem, quia 
delectatio quae consequitur ex assecutione boni commutabilis quod inor- 
dinate appetebatur subjeetatui- in ipsa carne, et est aliquid consequens, 
et videtur esse per accidens ad consequendam rationem formalem speci- 
ficam objecti . 

3.— Secundo arguitur, quia peccata spiritualia non habent pro obje- 
cto delectationem quae consequitur ex assecutione boni commutabilis, 


quamvis carnalia habeant pro objecto delectationem carnis. Ergo ex 


(1) S. Gregorius, Moralia, I. 31, c. 45. 1IL. 76, 620. 

differentia delectationis non sumitur ratio specifica peccatorum, spiri- 
tualium, neque distinctio a carnalibus. 

4.—-Tertio arguitur: nam differentiam delectationis quam divus Tho- 
mas assignat, dumtaxat est ex parte subjecti, scilicet in carne, vel in 
spiritu. Ergo ista divisio est accidentis in subjecta. 

5.—lQuarto arguitur: omne peccatum, consummatur in consensu ra- 
tionis in actu, sicut divus Thomas docuit supra, q. 14, a. 4, et infra, q. 74, 
a. 7. Ergo ratio specifica distinctiva peccatorum debet accipi ex parte 
objecti ipsius consensus in actu, et non ex parte subjecti delectationis. 

6.— Quinto arguitur: actus bonus virtutis non dividitur in carnalem 
et spiritualem. Ergo neque actus vitii dividitur in carnalem et spiritua- 
lem. Probo consequentiam, quia sicut quaedam peccata consummantur 
in carne peccantis et quaedam in spiritu, ita etiam quidam actus boni, 
v. gr., actus temperantiae, exercentur et consummantur in ipsa carne, 
et quidam actus boni, qualis est dilectio Dei et devotio, consummantur 
et exercentur in spiritu solo. Ergo est eadem ratio distinguendi actus 
bonos in carnales et spirituales. 

7.— Solutio dubii. — His non obstantibus, respondeo unica conclu- 
sione: Proculdubio haec distinctio peccatorum specifica est et formalis 
ex parte objecti actus humani inordinati. Et probatur. Quoniam alias di- 
vus Thomas non procederet scientifice, ut decet moralem philosophum, 
nam in articulo praecedenti definivit distinctionem formalem peccatorum 
ex parte objecti formalis, ad quod convertitur homo inordinate, et hoc 
ipsum in hoc articulo tamquam fundamentum recitat in principio articuli. 
Ergo non consonat cum ejus intento ut statim distinguat peccatum mor- 
tale et per accidens, non admonendo talem distinctionem esse materialem. 

Mens igitur divi Thomae in hoc articulo est facere distinctionem pri- 
mam et communem peccati in duas species ex parte objecti, quod est 
bonum commutabile, ad quod inordinate convertitur homo. Id quod, ut 
explicet divus Thomas, considerat quod inordinatio adjuncta bono com- 
mutabili, cujus boni commutabilis assecutio consummatur in delectatio- 
ne inordinata quae est in carne, constituit specialem rationem deordina- 
tionis in peccato ex parte objecti ad quod convertitur voluntas; et talé 
peccatum dicitur carnale. Rursus conversio ad bonum commutabile, in 
cujus assecutione est consequens delectatio ex interiore apprehensione 
rationis vel aestimativae alicujus objecti extrinseci, ut in possessione 
pecuniae, tunc tale peccatum dicitur spirituale. 


8.— Solutio argumentorum.— Ad argumenta in oppositum respon- 

detur. Ad primum, nego antecedens, immo illae differentiae dividunt 
genus per se peccati commissionis ex parte objecti, ad quod quis inordi- 
nate convertitur et in cujus assecutione inordinate delectatur in carne, 
vel in apprehensione objecti convenientis, hoc est, in spiritu, sicut de- 
lectatur avarus de possessione pecuniae quam apprehendit ut utilem et 
sufficientem ad alium finem. Et quamvis delectatio sit consequens ad asse- 
cutionem objecti, tamen inordinata delectatio attestatur, quasi proprie- 
tas objecti possessi, ipsae differentiae specificae objecti. Verum est tamen 
quod in peccato carnali ipsa delectatio habet insuper rationem finis et 
objecti. 

9. — Ad secundum respondeo quod, quamvis delectatio in assecutione 
alicujus boni sit consequens assecutionem, tam bonam quam malam, 
tamen in divisione actionis inordinatae in peccato carnali et spirituali 
consideratur ut proprietas objecti quod appetitur et in ejus assecutione 
homo inordinate delectatur. Verumtamen, ut diximus, in peccato carnali 
delectatio habet rationem finis et objecti. 

10. — Ad rertium nego esse differentiam dumtaxat ex parte subjecti, 
sed est differentia ex parte objecti jam habiti, in cujus possessione ex 
differenti delectatione aperitur occulta differentia objecti. Concedimus 
autem denominationem carnalis peccati a subjecto derivatam fuisse, sed 
non intendimus per talem denominationem subjectum exprimere, sed 
occultam differentiam objecti quae per talem delectationis modum ma- 
nifestatur. 

11. — Ad quartum respondeo ex doctrina divi Thomae ad tertium, 
quod in omni peccato, etiam carnali, invenitur consensus rationis supe- 
rioris. In hoc enim non differunt peccata; sed differentia est ex parte 
objecti hujus consensus, quia in peccato carnali consummatur actus in 
possessione objecti quae est in carne cum illa inordinata delectatione 
objecti possessi. 

12.— Ad quintum, nego consequentiam. Ad probationem, nego ite- 
rum consequentiam. Neque enim est eadem ratio de actu peccati et de 
actu virtutis, quia omnis actus virtutis, etiamsi aliquis in came exer- 
ceatur, ordinatus est omnino a ratione recta. Unde non potest dici talis 
actus carnalis, quia per illum non intendit homo carnis delectationem, 
sed operari secundum ordinem rectae rationis et legis. Quapropter omnes 
virtutes sunt bona spiritualia, non in eo sensu quo dicimus esse peccata 
spiritualia, nam peccata denominantur spiritualia quia in aprehensione 


consummatur assecutio inordinata boni commutabilis. 

ARTICULUS TERTIUS 


Utrum peccata distinguantur specie secundum causas 


SUMMA TEXTUS 


1.— Est unica conclusio: Peccata non differunt specie secundum di- 
versas causas activas vel motivas, sed secundum diversitatem causae 


finalis, quae habet formaliter rationem objecti. 


COMMENTARIUM 


2.— Cajetanus in hoc articulo duo breviter adnotat. Primum est, ut 
quando vulgo dicitur diversa motiva specificare actus humanos, intelli- 
gendum est de motivis secundum rationem finis, sicut finis dicitur mo- 
vere metaphorice. Nam si aliquod motivum non habuerit rationem finis, 
non specificabit actum humanum; v. gr., si mulier admittat adulterium 
ex amore vel timore, non differt specie. Secundum est, quod conclusio 
divi Thomae debet intelligi secundum formalem locutionem, in quantum 
causae sunt activae vel motivae ; sic enim non efficiunt differentiam spe- 
cificam. Ceterum, si contingat quod causa activa vel motiva transeat in 
rationem finis, tunc specificat actum humanum. Ponit exemplum: si 
concubina sacerdotis ne separetur a concubinatu fornicatur cum aliquo 
laico, tunc actus ille, qui alias fuisset simplex fornicatio, accipit spe- 
ciem sacrilegii ab illo motive, quod transit in rationem finis. Ponit alte- 
rum exemplum: si mulier, ne perdat bona sua, consentiat alicui, tunc, 
dicit Cajetanus, quia non resultat ex tali motivo aliquis finis malus, 
non specificat peccatum fornicationis. Et simile est si mulier, propter 
paupertatem, ut habeat unde vivat, fornicatur, illa fornicatio non accipit 
novam speciem ex illo motivo, immo aliquo modo minuitur ex aliqua 
bonitate finis. 

Ita sentit Cajetanus, cujus quidem doctrina nobis placet. Sed quae- 
dam exempla non ita placent, praesertim illud quod adducit de muliere 
quae fornicatur ne amittat bona temporalia, vel ut acquirat illa. Etenim 
illa mulier vult fornicari principaliter propter amorem boni utilis, tam- 
quam propter finem ad quem ordinat fornicationem. Ergo inde specifica- 
bitur principaliter actus ille humanus ex parte voluntatis finis, quando 


unico actu voluntatis vult fornicationem propter illum finem. Ergo melius 

exemplum erit, quando quis peccat ex amore proprio vel timore, cujus 
moderatio non pertinet ad specialem virtutem. Si enim pertinuerit ad spe- 
cialem virtutem moderari amorem vel timorem alicujus objecti, tunc 
etiam necesse erit quod inordinatio talis amoris sit speciale peccatum, 
ex cujus objecto specificentur media ordinata ad talem finem, licet alias 
habeant etiam suam propriam speciem. Est aliud exemplum causae acti- 
vae et non finalis, quando quis peccat peccato gulae ad hunc finem ut 
potentior evadat ad fornicandum. Tunc gula causa est activa et excita- 
tiva luxuriae, et tamen non specificat luxuriam, quia respectu illius non 
habet rationem finis, sed potius viceversa, luxuria est finis gulae. 

3.—IEst autem major difficultas in assignanda causa motiva in mo- 
ralibus non habente rationem finis, cujus rei cognitio necessaria est, ma- 
xime in materia de simonia, ad discernenda peccata. Solemus enim saepe 
dicere, quod aliquid est motivum operandi, quod tamen non est ratio 
formalis sui finis operantis; v. gr., vult aliquis eligere statum ecclesiasti- 
cum et initiari sacris, et movetur ad hoc ex eo quod habet episcopum 
consanguineum, a quo exspectat pingue beneficium. Tunc, volentes justi- 
ficare illam electionem status ecclesiastici, dicunt exspectationem pin- 
guis beneficii esse quidem motivum ad illam electionem, sed non habere 
rationem finis, quia ille bene potest principaliter intendere Deo melius 
famulari in illo statu. Similiter etiam justificamus eos qui munusculis 
episcoporum amicitiam conciliare sibi intendunt, quia sciunt episcopum 
habere dispensationem multorum beneficiorum, et quod potest illis con- 
ferre beneficia. Dicimus enim quod haec collatio beneficiorum spectata, 
motivum quoddam fuit ad conciliandam amicitiam episcopi per munuscu- 
la, tamquam conditio sine qua non, non tamen sicut finis munusculorum. 

4.—-Pro explicatione hujus difficultatis sit prima conclusio: Omnis 
causa finalis est motiva voluntatis. Hoc probatur ex communi sensu phi- 
losophorum et Aristot., 2 De generatione, text, comment. 51, ubi ait quod 
finis movet, quamvis non effective (1). 

Secunda conclusio: Omne motivum respectu voluntatis tenet se aliquo 
modo ex parte finis et objecti voluntatis. Haec manifesta est ex doctrina 
divi Thomae supra, q. 9 et 10, ubi docet quod solus Deus potest movere vo- 
luntatem efficienter; reliqua vero motiva tenent- se ex parte objecti et 
finis. 


Tertia condlusio: Non omne motivum respectu alicujus actus volun- 


(1) Arist., De gener, et corruptione, I. 2, c. 9. Didot, 2, 463. 

tatis est sim ul finis ejusdem actus voluntatis, bene tamen respectu alterius 
actus voluntatis. V. gr., vult aliquis victum quaerere : tunc victus est volitus 
et intentus et est motivum et finis actus voluntatis interioris. Postea vero, 
intelligens quod si fiat sacerdos, habebit victum sufficientem ad conser- 
vandam vitam, deliberat sacris initiari. Non tamen initiatur sacris prin- 
cipalius propter victum et vestitum, sed vult fieri sacerdos ad famulan- 
dum Deo in illo statu principaliter. Tunc ergo dicimus illum finem prius 
intentum, videlicet, habere victum, non esse finem respectu illius actus 
quo deliberat sacris initiari, sed esse quoddam motivum conjunctum fini 
principali, quatenus ab illo coepit inquirere quisnam status sibi magis 
conveniret. Probatur conclusio, quoniam velle fieri sacerdos est actus 
religionis: ergo non specificatur ab illo priori motivo, ac pei” consequens 
victus non est formalis ratio illius deliberationis, nisi forte ipse peccator 
pervertat ordinem et intendat tamquam finem principalem ipsum victum. 
Ad hunc etiam modum timor servilis poenarum inferni est motivum ut 
peccator perveniat, ad dilectionem Dei, ubi constat quod dilectio Dei 
non habet pro fine evadere poenas inferni. Sic igitur, aliquando unum 
peccatum potest esse motivum ad alterum peccatum, et tamen non est 
finis ejus. Et per hoc patet ad ea quae in oppositum objiciuntur et objici 


possunt. 


ARTICULUS QUARTUS 


Utrum convenienter distinguatur peccatum in peccatum in Deum, 


et in se ipsum et in proximum 


Prima conclusio divi Thomae est affirm ativa. 


Secunda conclusio: Haec distinctio est specifica. 


ARTICULUS QUINTUS 


Utrum divisio peccatorum quae est secundum reatum, diversificet speciem 


SUMMA TEXTUS 


1. — Adverte circa hoc, quod reatus est obligatio ad poenam, sive 
temporalem sive aeternam, propter culpam. 
Prima conclusio: Differentia peccati venialis et mortalis vel quae- 


cumque alia differentia quae sumitur penes reatum, non potest esse 

differentia constituens diversitatem speciei. — Ratio est quia illa diffe- 
rentia est per accidens, cum sit praeter intentionem agentis. 
Secunda conclusio: Peccatum mortale et veniale differunt in infini- 


tum ex parte aversionis, non autem ex parte conversionis ad objectum. 


COMMENT ARIUM 


2.— In lioc articulo solet disputari de differentia peccati mortalis et 
venialis, sed tamen haec examinatio completa pertinet ad quaestio- 
nem 88; et ideo in hoc loco tantum ea dicemus quae pertinent ad expli- 
cationem litterae. Ait enim divus Thomas peccatum veniale esse dumta- 
xat “inordinationem circa media", mortale vero esse inordinationem circa 
finem. Hoc enim habet difficultatem. 

3.—lPrimo arguitur in contrarium. Nam peccatum veniale potest esse 
et contingere circa finem, ut, v. gr., primus motus infidelitatis vel odii Dei 
potest esse veniale peccatum ex imperfecta deliberatione. 

Confirmatur. Nam viceversa peccatum mortale potest contingere circa 
media ad finem, v. gr., peccatum luxuriae et homicidium, quae opponun- 
tur virtutibus quae sunt circa media. Ergo etiam ipsa peccata mortalia 
sunt circa media, ac proinde differentia inter veniale et mortale quam 
ponit divus Thomas, non est universalis. 

Secundo arguitur ex eodem divo Thoma, asserente quod sunt quae- 
dam peccata venialia quae ex genere suo et objecto mortalia sunt. Tunc 
sic argumentor: peccatum mortale et veniale potest habere idem obje- 
ctum specificum. Ergo vel utrumque versatur circa medium, vel utrumque 
versatur circa 'finem, ac proinde non universaliter differt peccatum mor- 
tale a veniale in eo quod mortale est inordinatio circa finem, veniale vero 
circa medium. 

4.—IScotus in 2 Sent., d. 2, q. unica, impugnat sententiam divi Tho- 
mae propter primum argumentum, et ait ille differentiam esse inter 
peccatum veniale et mortale, quod veniale est contra consilium, mortale 
vero contra praeceptum. 

Cajetanus in hoc loco dicit duo. Primum est, quod differentia inter 
peccatum mortale et veniale non est. consideranda ex parte conversionis 
ad objectum. Et probatur argumento secundo a nobis facto, quia contingit 
mortale et veniale habere idem objectum. Ergo differentia non potest 
inde universaliter sumi. Alterum est, quod haec differentia inter mortale 


et veniale consideranda est ex parte aversionis, et consistit in hoc quod 

peccatum mortale est inordinatio eum aversione ab ultimo fine simpli- 
citer; peccatum vero veniale est inordinatio citra aversionem ab ultimo 
áne. Sed tamen non videtur Cajetanus satis explicare quomodo peccatum 
veniale sit inordinatio citra aversionem, et sit “circa illud quod est post 
principium", ut inquit divus Thomas, quod profecto non est aliud quam 
dicere quod peccatum veniale est circa medium. 

5.— Nos enim, pro explicatione divi Thomae, asserimus peccatum 
veniale esse inordinationem, non quidem ab ultimo fine, sed a medio quod 
ab ultimo fine ordinabile erat, sed non habebat necessariam connexio- 
nem in ordine ad finem, quia non erat ita in praecepto ut appositum 
esset destructivum finis. Quam doctrinam explicamus ex eodem divo 
Thoma, q. 7 De malo, a. 1, ubi docet quod peccatum mortale avertit ab 
ultimo fine rripliciter: Uno modo, quia ille qui peccat convertitur ad 
aliquod medium destructivum medii necesarii ad ultimum finem ; secundo, 
vel quia convertitur ad creaturam tamquam ad ultimum finem; tertio, 
quia convertitur in ipsum Deum odio habens illum. Peccatum vero venia- 
le inordinatio est et aversio ab aliquo medio conducente ad finem ulti- 
mum, non tamen necessarium ad ultimum finem, quemadmodum qui men- 
titur officiose, avertitur a veritate ordinabili ad ultimum finem. 

6. — Sed contra: ergo peccatum veniale erit non audire quotidie mis- 
sam, quia homo qui non audit missam quotidie, avertitur ab aliquo medio 
conducente et ordinabili ad ultimum finem, non tamen necessarium. 

Respondeo quod ubi non est lex, nulla est praevaricatio, neque veniale 
peccatum; et quia praeceptum est non mentiendi, ideo peccatum est 
mentiri. Est autem veniale, quia sunt quaedam praecepta negativa, prae- 
sertim quae prohibent aliquas actiones, quarum contrariae actiones non 
sunt simpliciter necessariae ad finem ultimum; ut, v. gr., non gulose ages 
comedendo plus quam oportet, praeceptum esc prohibens actionem con- 
trariam abstinentiae, quae non est simpliciter necessaria ad finem vitae 
aeternae, sed potest aliquis salvari si comedat plus quam oportet, sic 
tamen quasi per ignem purgatorii. Et per hoc patet ad objectionem. 
Nullum enim est praeceptum de audienda missa quotidie. Sed est hic 
observandum quod ista doctrina de differentia intelligenda est inter 
peccatum veniale ex genere et objecto et peccatum mortale etiam ex 
proprio genere suo. Ita docet divus Thomas ubi supra. Et secundo argu- 
mento convincitur, quoniam peccatum mortale ex proprio genere et obje- 
cto potest fieri veniale propter indeliberationem animi aut parvitatem 


materiae, sicut motus infidelitatis potest esse veniale peccatum propter 

imperfectionem deliberationis, et furtum erit veniale, quantumlibet deli- 
beratum, ex parvitate materiae, quod tamen ex genere et objecto proprio 
mortale est, quia est contra caritatem proximi. Dicimus ergo quod in 
peccatis quae sunt venialia ex animi indeliberatione, non universaliter 
verificatur quod eorum inordinatio sit circa medium, ut patet in exemplo 
posito de infidelitate, quando est veniale ex indeliberatione. Quapropter 
dicendum est quod hujusmodi peccatum est inordinatio secundum quid 
ab ultimo fine, propter imperfectionem deliberationis, quae imperfectio 
consideratur in peccato secundum id quod commune est actui bono et 
actui malo moraliter, ad quem pertinet intrinsece deliberatio. Quocirca 
excusatio a culpa mortali in motu infidelitatis ex aliqua negligentia est 
ex parte generis, non ex parte differentiae specificae peccati. Et hoc 
modo intelligatur divus Thomas in hoc articulo cum inquit, peccatum 
veniale est “inordinatio circa illud quod est post principium””, loquitur 
enim de veniali ex genere proprio et objecto. 

7.— Sed contra, replicatur adversus praedictam doctrinam : id quod 
convenit actui humano, sive bono sive malo, ex proprio objecto, est inse- 
parabile ab illo. Ergo, si alicui peccato convenit ex proprio et specifico 
objecto esse mortale, semper erit mortale, dum non mutat speciem. 

Respondeo quod aliquid convenire actui humano ex proprio objecto 
potest dupliciter intelligi: uno modo, tamquam aliquid positivum et per 
se; altero modo, ut consequens per accidens tamquam aliquid privati- 
vum. Priori modo, convincit replica; secundo vero modo, nego antece- 
dens, quia quod sic convenit potest impediri, manente specie peccati, 
propter indeliberajfionem vel parvitatem materiae, sicut etiam veniale ex 
proprio objecto potest fieri mortale ex circumstantia finis vel alia qua- 
libet. 

8. — Ad primum argumentum, patet ex dictis. 

Ad secundum argumentum respondeo quod probat optime dictum Ca- 
jetani, differentiam peccati mortalis et venialis non esse desumendam 
universaliter ex parte conversionis ad objectum, de qua re plura dicenda 
sunt in q. 88. Ceterum quod ait Scotus, peccatum veniale esse contra con- 
silium, falsissimum est, quoniam mentiri peccatum veniale est, et tamen 
non est contra consilium, sed contra praeceptum non mentiendi. Deinde 
rogo, quid intelligat Scotus in eo quod ait, esse contra consilium? Nam 
qui ducit uxorem non servat consilium evangelicum de virginitate, et 
tamen nullum peccatum admittit, nec veniale quidem, juxta illud prioris 


ad Corinthios, 7 (v. 28) : Si nupserit virgo, non peccavit. Si autem respon- 

deatui' quod esse contra consilium non solum est esse praeter consilium, 
sed contrariari ipsi consilio, profecto hoc est magis falsum, quoniam 
nulla actio potest esse contraria evangelico consilio quae non sit mor- 
tale peccatum; v. gr. consilium est servare virginitatem, sed tamen 
voluntarie amittere virginitatem, absque matrimonio, mortale peccatum 
est. Similiter, docere contra evangelica consilia, haereticum est, vel si 
quis dissuaderet alicui ne servaret consilia, esset mortale peccatum con- 
tra caritatem, proximi. Nunquam igitur faciet aliquis veniale peccatum 
quod sit contra consilium, sed semper erit contra aliquod praeceptum. 
Et confirmantur haec omnia, quoniam eodem praecepto quo praecipitur 
non moechaberis, prohibetur non solum adulterium perfectum, sed etiam 
imperfectum et primus motus adulterii, in quo est veniale peccatum, 


propter aliquam negligentiam contrariandi motui primo. 


ARTICULUS SEXTUS 


Utrum peccatum commissionis et omissionis differant specie 


SUMMA TEXTUS 


1. — Prima conclusio: Si loquamur materialiter de peccato commissio- 
nis et omissionis, differunt specie. 


Secunda conclusio: Si loquamur formaliter, non differunt specie.—- 


COMMENTARIUM 


2. — Duplex difficultas in hoc articulo sese offert circa litteram divi 
Thomae. Prima est, nam divus Thomas videtur duo universaliter affirma- 
re. Unum est: omne peccatum commissionis esse ejusdem speciei cum 
omni peccato omissionis; nam et ratio divi Thomae universalis est. Hoc 
autem aperte videtur falsum, nam fornicari est peccatum commissionis, 
et omittere officium divinum est peccatum omissionis, quae peccata mani- 
feste differunt specie; nam fornicari est contra virtutem castitatis, omit- 
tere officium divinum contra virtutem religionis. 

Secundum est quod universaliter videtur asserere, omni peccato omis- 
sionis respondere peccatum commissionis ejusdem specie, in eo quod 
inquit circa finem articuli, “et idem est videre in ceteris". Posuerat 


enim duo exempla in quibus ostenderat peccato omissionis correspon- 

dere in eadem specie peccatum commissionis, et inquit; “et idem est 
videre in ceteris”. 

Et confirmatur ex ratione quam assignat in fine articuli. Semper 
enim in rebus negatio fundatur super aliqua affirmatione, quae est 


quodammodo causa ejus. 


3. — Respondeo ad hanc difficultatem: quantum ad primum, quod 
divus Thomas non intendit universaliter affirmare, omnem omissionem 
esse ejusdem speciei cum qualibet commissione. Hoc enim est falsum, 
ut probat argumentum factum. Sed intendit divus Thomas hanc negati- 
vam universalem: non eo ipso quod aliqua duo peccata ita se habeant, 
ut alterum sit commissio et alterum sit omissio, differunt specie, nam 
poterunt esse ejusdem speciei, et revera erunt si habeant idem motivum 
et ad eumdem finem ordinentur, ut in exemplis positis. 

Quantum ad secundum punctum difficultatis respondeo quod neque 
divus Thomas intendit semper universaliter ita contingere, ut cuilibet 
peccato omissionis possit assignari alterum peccatum commissionis ejus- 
dem speciei. Nam de facto quidem manifestum est, non semper assignari 
aliquod peccatum commissionis in singulari ad quod reducatur singulare 
peccatum omissionis. Et probatur ex eodem divo Thoma, q. 71, a. 5, ubi 
docet peccatum omissionis non includere essentialiter aliquem actum, 
quamvis necessarius sit aliquis actus vel concomitans vel antecedens, 
qui sit causa vel occasio omittendi, et in quo ipsa omissio habeat ratio- 
nem voluntarii. Non tamen, ut nos illic explicavimus, necesse est quod 
ille actus concomitans vel antecedens sit alterum peccatum commissionis. 
Rursus, neque necessarium videtur esse, ut cuilibet peccato omissionis 
possimus assignare mente et intellectu alterum peccatum commissionis 
ejusdem speciei; ut, v. gr., huic omissioni, non audire missam cum tene- 
tur homo, non opus est ut sit assignabile peccatum commissionis ejusdem 
speciei. 

Nihilominus respondeo quod, quia in quolibet praecepto affirmativo 
includitur virtualiter praeceptum negativum prohibens actum contra- 
rium virtuti cujus actus praecipitur in affirmativo, idcirco asserimus 
quod omni omissione possumus assignare aliquod peccatum commissionis 
quod sit ejusdem speciei cum illa. V. gr., praeceptum affirmativum est 
venerari parentes, contra quod aliquis potest peccare non venerando quan- 
do tenetur venerari et est peccatum omissionis ; potest etiam aliquis pec- 
care contra praeceptum negativum in illo inclusum, videlicet, non dehono- 


rabis parentes dehonorando contra virtutem pietatis, cujus actus prae- 

cipitur praecepto affirmativo, et tunc peccatum illud commissionis ejus- 
dem speciei est cum peccato omissionis, licet multo gravius. Similiter 
non audire missam quando quis tenetur audire, peccatum est omissionis; 
si autem quis irreverenter audit missam et adest missae, peccat peccato 
commissionis ejusdem speciei cum peccato omissionis. 

4.—' Secunda difficultas est, et praecipua, in hoc articulo conciliare 
doctrinam divi Thomae quae habetur in 2. 2, q. 79, aa. 1, 2 et 3, ubi docet 
quod transgressio—quae procul dubio peccatum commissionis est contra 
praeceptum negativum—, differt tamquam species quaedam peccati 
distincta ab omnibus aliis peccatis; dicit etiam quod omissio est speciale 
peccatum distinctum ab aliis. Ergo videtur sibi contrarius, quia in hoc 
articulo docet commissionem et omissionem non differre specie, sed esse 
formaliter ejusdem speciei. 

5.— Ad hanc dificultatem respondeo breviter, quod commissio et omis- 
sio possunt tripliciter considerari. Uno modo in esse naturae, ut consi- 
deravit divus Thomas in priori conclusione, et dixit esse diversitatem 
specificam, large loquendo de specie, ut potest convenire negationi. Secun- 
do modo possunt considerari in esse morali, quatenus habent ipsum mo- 
tivum et in idem tendunt tamquam in objectum contrarium virtuti contra 
quam peccatur, ut patet in exemplo posito a divo Thoma de avaro, qui 
propter eamdem rationem ¡apit aliena et postea non restituit, vel non dat 
eleemosynam ad quam tenetur. Et ista consideratio respectu prioris 
considerationis est formalis in esse moris. Sed quia contingit ut id quod 
formaliter se habet respectu unius, se habet materialiter respectu alte- 
rius, ideo est tertia consideratio formalior, secundum quam considerat 
divus Thomas loco citato in 2. 2, commissionem et omissionem. Dicitur 
enim commissio formalis transgressio secundum quod aliquis, ex inten- 
tione faciendi contra legem vel in communi vel in speciali, committit ali- 
quod peccatum, v. gr., homicidium vel futurum. Et hoc modo transgressio 
differt specie ab omnibus aliis peccatis, etiam consideratis cum suis for- 
malitatibus; nam omnia illa se habent materialiter respectu hujus trans- 
gressionis, quod est speciale peccatum contra justitiam legalem. Sub qua 
ratione, si quis occidat et alius furetur, peccat uterque peccato ejusdem 
speciei formaliter. Proportionabiliter dicendum est de omissione, quod si 
quis omitteret, non solum non faciendo quod facere tenebatur, sed ita 
ut ratio debiti legalis cadat sub ratione formali intentionis omittentis, 
ita ut intendat omittere quia est contra debitum legale, tunc est speciale 


peccatum distinctum ab omnibus peccatis quae opponuntur aliis virtu- 

tibus. Sed profecto, si bene attendamus, jam tunc qui omittit, transgres- 
sor est formaliter et materialiter omittens; nam omittendo intendit 
transgredi. Quare ejusdem speciei est illa omissio cum commissione 
transgressoris. Quare, cum divus Thomas ubi supra, art. 2 ad tertium, 
dicit peccatum omissionis omnino a transgressione distingui, non loqui- 
tur de omissione quae ordinatur ab omittente in. contemptum legis, haec 
enim omissio ex fine inducit rationem formalem transgressionis; sed lo- 
quitur de pura omissione quae est negatio operandi secundum debitum 
legale, ita ut esse contra legem se teneat ex parte termini a quo, non ex 
parte intentionis omittentis. Est exemplum hujus doctrinae, si quis 
non pugnet quando secundum legem fortitudinis tenebatur pugnare, sed 
cessat ex timore periculi: tunc est peccatum mortale omissionis opposi- 
tum formaliter fortitudini. At vero, si cessat pugnare ex intentione non 
implendi debitum legis militiae et ducis, tunc est speciale peccatum 
distinctum specie ab aliis peccatis, sive commissionis, sive omissionis, 
quae sunt contra alias virtutes. 

6. — Sed est dubium utrum commissio et omissio quae habent eum- 
dem finem faciendi contra legem vel non operandi conformiter ad illam, 
distinguantur specie. Sed divus Thomas, ubi supra, videtur sentire spe- 
cificam esse differentiam inter transgressionem et omissionem, sicut fa- 
cere bonum et discedere a malo sunt speciales partes justitiae. De qua re 
videatur Cajetanus supra illum locum. 

Nunc autem dicimus quod, quemadmodum declinare a malo et facere 
bonum sunt partes intégrales justitiae legalis, ita etiam partes intégra- 
les injustitiae legalis est facere malum et declinare a bono, non autem 
differunt specie. 

— Denique, in hoc articulo observandae sunt duae regulae quas 
Cajetanus per modum corollarii constituit. Altera est, quod commissio 
peccati contra aliquam virtutem et omissio actus ejusdem virtutis non 
differunt specie morali. Sed haec regula fallit et falsa est, quando illa 
virtus est inter duo extrema peccatorum. V. gr., liberalitas virtus est 
posita inter prodigalitatem et avaritiam. Unde contingit ut aliquis omit- 
tat actum liberalitatis ex avaritia, et tunc illa omissio non erit ejusdem 
speciei cum prodigalitate. Si autem virtus non sit opposita nisi uni tan- 
tum vitio, tunc omissio illius virtutis erit ejusdem speciei cum commis- 
sione peccati contra illam virtutem. 

Poterat etiam fieri objectio contra eamdem regulam. Nam ille qui non 


dat eleemosynam cum tenetur dare, habet pro ratione formali non dandi 

eleemosynam pecuniae cupiditatem. Ergo tunc peccatum omissionis per- 
tinet ad avaritiam formaliter, et non ad vitium contrarium directe mise- 
ricordiae. 

Sed respondeo quod regula intelligenda est quando omissio non habet 
aliud motivum extrinsecum alterius vitii; tunc enim ad varias species 
poterit pertinere ex circumstantia differentis motivi. 

8.— Altera regula est, quod peccata: non distinguuntur specie propter 
diversitatem praeceptorum. Ratio est, quia praecepta affirmativa dantur 
de actibus virtutis; praecepta vero negativa prohibent vitia opposita. 
Unde qui peccat omittendo contra praeceptum negativum, poterit etiam 
peccare omittendo actum ejusdem virtutis, ac proinde omissio et commis- 
sio ad eamdem speciem pertinebit. 

Est alia ratio divi Thomae [in solutione] ad secundum, quia, peccata 
non distinguuntur ex aversione; sed esse contra legem pertinet ad aver- 
sionem: ergo per hoc quod peccatum est contra duas leges distinctas, 
non distinguitur specie. Ex hoc sequitur quod si quis peccans intendit 
agere contra legem, tunc committit speciale peccatum transgressionis, 
ut dictum est. 

Sequitur secundo, quod si dantur duae species justitiae legalis in or- 
dine ad respublicas specie distinctas, quod tunc etiam darentur duae spe- 
cies peccati transgressionis, si quis intendit agere contra illas leges. 
V. gr., respublica politica et naturalis et respublica caelestis et super- 
naturalis differunt specie, sicut finis earum et media ad illum finem dif- 
ferunt especie. Si quis itaque intenderit agere contra justitiam legalem 
ordinis naturalis, et alius intenderit agere contra justitiam legalem 
ordinis supernaturalis, illa duo peccata distinguerentur specie. 

9. — Sed est dubium, utrum quotiescumque peccat aliquis contra prae- 
ceptum supernaturale, et alius contra praeceptum naturale.de eodem 
actu; V. gr., si quis non abstineat quando tenetur ex lege supernatural! 
abstinere, et alius non abstineat quando tenetur ex lege naturali absti- 
nere, an time sint duo peccata distincta specie, etiam si neuter peccet ex 
intentione faciendi contra legem, etc. 

Et ratio dubitandi est, quia ex una parte videtur actus rationis et 
lex ipsa naturalis subordinari legi supernatural! de eodem actu, ac proin- 
de videtur quod sit unum tantum peccatum specie; sed ex altera parte 
videntur duo peccata distincta specie, quia sunt actus contra duplicem 
virtutem differentem specie. 


Respondeo hoc secundum esse nobis probabilius propter rationem 

assignatam. Neque opposita ratio valet, nam subordinatio praeceptorum 
circa eosdem actus materialiter non facit eumdem actum formaliter et 
specifice, quoniam aliunde in eodem actu materiali potest supervenire 
aliqua ratio formalis specie distincta. 

Sed unum valde observandum est in hujusmodi distinctionibus meta- 
physicis in materia morali, quod etiam distinctio peccatorum non videa- 
tur specifica metaphysice loquendo. Nihilominus in confessione sacra- 
mentali oportebit explicare legem, contra quam peccatum est, si ex hac 
parte notabilis gravitas accedit peccato ipsi. V. gr., si quis in quadrage- 
simario jejunio peccavit peccato intemperantiae, et contra rationem na- 
turalem, et contra praeceptum ecclesiasticum de jejunio, non satis est 
confiteri se peccasse contra naturale praeceptum intemperantiae, sed 
requiritur quod explicet peccasse contra legem jejunii ecclesiasticam, 


quia hoc notabiliter aggravat peccatum illud. 
ARTICULUS SEPTIMUS 
Utrum convenienter dividatur peccatum in peccatum cordis, oris et operis 
Est unica conclusio: Haec tria differunt secundum diversos gradus 


peccati, et pertinent ad unam speciem perfectam peccati. 


ARTICULUS OCTAVUS 


Utrum superabundantia et defectus diversificent speciem peccatorum 


Est unica conclusio: Ubi superabundantia et defectus non pertinent 
ad rationem motivi, non diversiftcant speciem; quando vero pertinent ad 


rationem motivi ex parte objecti, diversificant speciem. 


ARTICULUS NONUS 
Utrum peccata diversificentur specie secundum diversas circumstantias 


Prim a conclusio: Quando in corruptionibus circumstantiarum est idem 
motivum peccantis, non diversificantur peccata ex diversis circumstantiis. 
Secunda conclusio: Quando vero in hujusmodi corruptionibus circum - 
stantiarum invenitur alia et alia ratio motivi, tunc est alia et alia species 


peccati. 

In. hoc articulo advertit Cajetanus quomodo divus Thomas mutaverit 
sententiam quam tenuit in 4 Sent., d. 16, ubi dixerat quod circumstan- 
tia, etiamsi non sit finis, dat speciem peccati. Ponit exemplum in eo qui 
furatur in loco sacro, cujus furtum constituitur in specie sacrilegii pro- 
pter circumstantiam loci, et tamen illa circumstantia non habet ratio- 
nem finis, immo nollet rem esse in loco sacro. Nihilominus Cajetanus 
cum divo Thoma in hoc loco docet nunquam circumstantiam mutare spe- 
ciem, nisi habeat rationem motivi et finis. Quod quidem ita explicat 
Cajetanus: non enim oportet ad hoc ut circumstantia habeat rationem 
motivi et finis moraliter, quod ipsa per se sit concupita, sed sufficit 
quod ipsa circumstantia sit affinis cum ipsa ratione motivi. Et quod hoc 
sufficiat probatur exemplo. Nam furtum proculdubio specificatur ex hoc 
motivo, quod est res aliena invito domino, et tamen ratio formalis 
motivi non est esse aliena, neque involuntarium, sed est utilitas rei con- 
cupitae. Et nihilominus peccatum furti non specificatur a sola bonitate 
et utilitate rei, sed etiam ex societate rei alienae .et inviti domini speci- 
ficatur furtum. Sic igitur furtum constituitur in specie sacrilegii ex 
circumstantia loci áacri, non solum quia circumstantia est, sed quia in- 
greditur in societatem motivi hic et nunc, et efficitur simul unum obje- 
ctum morale respectu furantis, qui sciens et prudens rem esse in loco 
sacro, nihilominus deliberat illam sibi usurpari. Et hoc sufficit ut habeat 
rationem motivi locus ipse sacer, quamvis esset magis perfectum sacri- 
legium, si ex intentione irrogandi injuriam loco sacro committeret ibi 
furtum. 

Si quis autem dicat: an illa actio sit etiam in specie sacrilegii quan- 
do fur ignorat esse locum sacrum, aut illam ignorantiam aggravare. 

Respondeo)quod hujusmodi difficultas examinanda est in q. 76. Reli- 
qua vero quae possent in hoc articulo disputari, jam diffinita sunt su- 
pra, q. 7, de circumstantiis, et in q. 18, a. 1. 


Et haec sit satis de quaestione 72; et incipit q. 73 ad laudem Dei. 


QUAESTIO SEPTUAGESIMA TERTIA 


De comparatione peccatorum ad invicem 


ARTICULUS PRIMUS 


Utrum omnia peccata sint connexa 


Conclusio est negativa. Cujus triplex ratio est. Prima est, quod quae- 
dam peccata sunt contraria, ut avaritia et prodigalitas. Secunda, quia 
intentio peccantis non est recedere a recta ratione, sed tendere in aliquod 
bonum appetibile. Sed hujusmodi bona appetibilia, propter quae recedit 
homo a recta ratione, non sunt connexa, immo interdum incompatibilia. 
Ergo. Tertia ratio: peccatum non committitur in accedendo a multitudine 
ad unitatem, sed potius in recedendo ab unitate ad multitudinem; virtus 


vero viceversa, consistit in recedendo a multitudine ad unitatem. 


ARTICULUS SECUNDUS 


Utrum omnia peccata sint paria 


Conclusio est negativa. — Et est certa secundum fidem catholicam, ut 
patet ex illo Joan., 19 (v. 11) : Qui me tradidit tibi majus peccatum habet. 
Et ratio est quia peccatum non est pura et simplex privatio. Ergo ex 
propria ratione poterit esse magis aut minus grave peccatum, quatenus 
ex propria ratione contrariatur rectae rationi. Vide divum Hieronymum, 
lib. 2 Contra Jovinianum, ubi confutat errorem asserentium omnia pec- 
cata paria esse (1). Aliae difficultates quae possunt in hoc articulo mo- 


veri, pertinent ad q. 86, ubi disputabuntur a nobis. 


(1) S. Hieronymus, Adversus Jovinianum, 1. 2. MU. 23, 295 ss. 

ARTICULUS TERTIUS 


Utram gravitas peccatorum varietur secundum objecta 


SUMMA TEXTUS 


1.— Prima conclusio est affirmativa. 
Secunda conclusio: Principalis et prima ratio gravitatis peccatorum 


est quae attenditur ex objecte. 


DUBIUM PEIMUM 


Est dubium : Utrum omne peccatum quod est gravius ex objecto spe- 
cifico, sit sim pliciter gravius. 

2.—- Pro parte affirmativa est ratio. Nam si prima et principalis gra- 
vitas attenditur penes objectum, sequitur quod omnis alia gravitas sit 
minor, ac proinde peccatum quod excedit alterum in gravitate ex objecto, 
semper erit gravius peccatum. 

3.— Respondeo negative. — Et ratio est quia, quamvis illa gravitas 
quae est ex objecto, est quae primo et principaliter attenditur, tamen in 
singulari poterit aliunde provenire gravitas major ex circumstantiis 
alis, quae respectu singularis actus voluntatis sunt objectum, ex quo 
solo sumitur bonitas vel malitia actus interioris voluntatis, sive in spe- 
cie, sive in individuo, ut expresse ait divus Thomas supra, q. 19, a. 1 
et 2. Ex quo sequitur quod furtum poterit esse majus peccatum in sin- 
gulari quam aliquod homicidium. V. gr., si quis ex publico deposito rei- 
publicae furaretur thesaurum maximum, vel si quis cuderit falsam mo- 
netam, esset gravius peccatum quam si occideret unum hominem plebe- 
jum infimae sortis, praesertim ex passione irae. Et tamen constat quod 
homicidium, considerata sola specie, est majus peccatum quam furtum. 
Item furari rem minimi pretii est veniale peccatum; et tamen est ejus- 
dem speciei cum furto mille scutorum, quod est mortale peccatum. Igi- 
tur gravitas furti quae est ex objecto specifico, etiam intra eamdem 
speciem, potest in tantum augeri ex circumstantia, ut inter unum pec- 
catum et alterum, sit infinita distantia in gravitate, qualis est inter pec- 
catum mortale et veniale. 

4.— Ad argumentum in oppositum respondeo quod quia actus huma- 


nus in actu exercito versatur circa objectum singulare, hinc poterit con- 

surgere major vel minor gravitas, non solum intra eamdem speciem, sed 
etiam poterit esse major gravitas in individuo in peccato quod est levius, 
considerata dumtaxat specie, quam in altero peccato quod est gravius 


considerata sua specie, ut in exemplo posito. 


DUBIUM SECUNDUM 


Est dubium secundum: Utrum ex parte aversionis omnia peccata sint 
paria sim pliciter loquendo. 

5.— Et ratio dubii est pro parte affirmativa, quia illud testimonium 
Jacobi, cap. 2, Qui peccat in uno factus est omnium reus, non videtur quo- 
modo explicari posset, nisi dicamus ex parte aversionis omnia peccata 
esse paria, ac proinde qui avertitur a Deo uno mortali peccato, tam aver- 
sus manet ac si averteretur multis peccatis. Ita explicat divus Thomas 
illud testimonium, in articulo primo, intelligendum esse non ex parte 
conversionis, sed ex parte aversionis. 

6.— Respondeo ex doctrina divi Thomae in hoc articulo et in solutio- 
ne ad secundum, ubi ait quod, ex indebita conversione ad bonum com- 
mutabile, sequitur aversio ab incommutabili bono, in qua aversione per- 
ficitur ratio mali. Ex hac doctrina colligitur, quod non omnia peccata 
mortalia debent dici aequalia in gravitate, etiam ex parte aversionis a 
Deo, sed quaedam magis avertunt, quaedam minus, quamvis omnia sim- 
pliciter avertant. Ratio hujus est quae desumitur ex articulo secundo, 
quia multum interest ad gravitatem peccati quod plus minusve recedatur 
a regula rationis, per hoc quod acceditur ad aliquem terminum qui magis 
distat ab illo. Quod quidem sic explicatur in isto articulo, ubi ait divus 
Thomas, peccatum esse sicut aegritudines, quae quamvis conveniunt in 
hoc quod privant sanitate, tamen aegritudo illa gravior est quae versa- 
tur circa aliquid quod est propinquius vitae principio. Ergo similiter 
illud peccatum mortale erit gravius altero, etiam ex parte aversionis, 
quod ex parte conversionis versatur circa aliquid quod est propinquius 
ultimo fine. V. gr., homicidium est gravius peccatum quam furtum ex 
specie sua, quia versatur inordinate circa vitam hominis, quae habet 
immediatiorem ordinem ad ultimum finem, qui est Deus, quam res fami- 
liares ipsius hominis. 

Hinc ergo colligitur, unumquodque peccatum esse gravius altero ex 
parte aversionis ab ultimo fine, quatenus aversio consideratur ut conse- 


quens est ex inordinata conversione ad aliquod objectum, quod magis 

distare facit hominem ab ultimo fine, qui est primum principium vitae 
rationalis et spiritualis; quemadmodum qui discedit ab aliquo loco ex 
conversione ad alium locum qui magis distat a termino a quo, dicitur 
etiam ipse magis aversus a termino a quo. 

T. — Et ad argumentum in oppositum respondeo quod ipsemet divus 
Thomas se explicat ibidem cum ait, “in quantum, scilicet, homo peccando 
recedit a legis mandato; omnia autem legis mandata sunt ab uno domino 
legislatore"; ac si diceret, omnia peccata mortalia conveniunt aequaliter 
in hoc quod privant hominem gratia Dei. Non tamen negat magis rece- 
dere hominem ab ultimo fine, qui magis inordinate convertitur ad bonum 
commutabile. Hinc sequitur ratio, quare peccatum originale est aequale 
in omnibus, videlicet, quia ab eodem numero peccato actuali protoparentis 
in omnes derivatur. 

8. — Denique adverte, circa secundam conclusionem quae habetur in 
fine articuli, quod aliqui, etiam thomistae, ex hoc loco volunt probare 
actum voluntatis furandi propter moechiam primo et principaliter spe- 
eificari ab objecto, quod est furtum, secundarie vero a moechia, quae est 
circumstantia 'finis. Sed profecto contrarium colligitur ex doctrina divi 
Thomae in hoc articulo, qui ea ratione asserit peccatum primo et prin- 
cipaliter habere gravitatem ex objecto, quatenus objectum habet ratio- 
nem finis respectu intentionis operantis. Igitur objectum, si vere obje- 
ctum est ipsius actus voluntatis quod habuerit majorem rationem finis 
principaliter specificabit actum voluntatis, et ex illo principaliter major 
gravitas consideranda est in peccato. Cum igitur actus ille voluntatis 
sit unicus, quo quis vult furari propter moechiam, unicam speciem for- 
maliter debet habere ab objecto, prout'habet rationem finis. Sed furtum 
respectu illius actus unici voluntatis non habet rationem finis. Ergo non 


specificat illum actum formaliter. 


ARTICULUS QUARTUS 


Utrum gravitas peccatorum differat secundum dignitatem virtutum 


quibus opponuntur 


SUMMA TEXTUS 


1. — Prima conclusio: Majori virtuti majus peccatum directe opponi- 
tur, et maximae virtuti, maximum peccatum.— Ratio est quia, ut dixi- 


mus, gravitas peccatorum penes objectum consideratur principaliter; ec 

similiter dignitas virtutum consideratur penes objectum. Ergo peccatum 
quod majori virtuti opponitur et contrariatur, majus peccatum est. Pro- 
batur consequentia; nam contraria habent fieri circa idem, in hoc sensu 
quod unum contrarium destruit id quod alterum ponit, vel circa idem 
subjectum sicut album et nigrum, vel circa idem objectum ; quod quidem 
non est idem objectum formaliter respectu utriusque contrarii, alias essent 
ejusdem speciei. Igitur peccatum quod opponitur virtuti tanto gravius 
est quanto majori virtuti directe contrariatur, quia destruit ordinem de- 
bitum respectu excellentioris objecti, sicut odium Dei destruit excellentis- 
simum ordinem caritatis in ipsa voluntate, et circa excellentissimum obje- 
ctum, quod est summum bonum. 

Secunda conclusio: Ex parte effectus, majori virtuti minus peccatum 


opponitur. 
OOMMENTAEÍIUM 


2.—IPro intelligentia hujus articuli nota quod dupliciter potest dici 
una virtus major altera. Uno modo, ex propria specie. Ex parte objecti 
justitia est major virtus' quam temperantiae. Altero modo dicitur virtus 
major dumtaxat individualiter intra eamdem speciem, sicut temperan- 
tia unius hominis est major quam temperantia alterius, immo et tempe- 
rantia ejusdem hominis est major hodie quam heri. Hoc supposito, dici- 
mus priorem Conclusionem intelligendam esse de majori virtute priori 
modo, ita ut peccatum contrarium virtuti justitiae sit majus quam con- 
trarium virtuti temperantiae, quia ex propria specie justitia est excel- 
lentior virtus quam temperantia. At vero secunda conclusio intelligenda 
est de majori virtute secundo modo, intra eamdem speciem. Sic enim 
verificatur quod perfectior virtus excludit minores defectus circa suum 


objectum. 
DUBIUM UNICUM 


Est dubium : Utrum prima conclusio sim pliciter loquendo sit universa- 
liter vera. 

3.—: Argumenta in contrarium et eorum solutio. — Primo arguitur 
pro parte negativa. Aliqua fornicatio est majus peccatum quam aliquod 
furtum, etiam mortale; et etiam furtum oponitur justitiae, quae major 
virtus est quam temperantia: érgo non universaliter est vera conclusio. 

4. — Secundo arguitur: Fortitudo est major virtus quam temperantia, 


et tamen invenitur peccatum intra speciem temperantiae majus, quam 

maximum contra fortitudinem; v. gr., bestialitas majus peccatum est 
quam omnis timiditas vel audacia temeraria. 

5.— Ad primum argumentum respondeo quod istae comparationes 
debent fieri ceteris paribus et a toto genere, ita ut maximum peccatum 
unius speciei comparetur cum maximo peccato alterius speciei; et tunc 
peccatum quod fuerit contra majorem virtutem, erit gravius quam alte- 
rum. Ratio hujus doctrinae est quia ipsamet peccata intra propriam spe- 
ciem solent esse majora et minora. Unde non oportet quod minimum pec- 
catum in illa specie sit simpliciter gravius quam maximum peccatum 
alterius speciei inferioris ex objecto. Et per hoc patet ad primum argu- 
mentum. 

6.— Ad secundum respondeo negando minorem, immo gravius pec- 
catum est si quis ex audacia temeraria propriam vitam certo periculo 
exposuerit, quam si admiserit bestialitatis peccatum. Ratio est quia se- 
metipsum occidit. Similiter gravius peccatum est quam bestialitas, si quis 
ex timiditate, propter vitae periculum, fugiat ex bello, unde sequitur 
reipublicae calamitas. Bene tamen verum est quod bestialitas habet spe- 
cialem confusionem et infamiam in saeculo, in qua excedit alia vitia. Pro 
cujus majori explicatione notandum est quod fortitudo est excellentior 
virtus quam temperantia ex duplici capite. Primo, quia versatur circa 
aliquod majus bonum, scilicet, circa propriam vitam periculo objicien- 
dam, juxta regulam rationis moderando passiones timiditatis et audaciae, 
quae sunt in irascibili. Sed temperantia non immediate versatur circa 
vitam, sed circa media convenientia ad vitam, moderando passiones, de- 
lectationes, inquam, ciborum et venereorum quae ordinantur ad propriam 
vitam conservandam vel humanam speciem. Secundo excedit fortitudo 
temperantiam, quia est circa magis difficile et utilius bono communi. 
Nam per fortitudinem exponit homo periculo propriam vitam pro defen- 
sione reipublicae, vel pro defensione fidei, quae fundamentum est Christia- 
nae reipublicae, quod quidem multo excellentius est et laudabilius quam 
temperate agere in omni materia temperantiae. 

7.— Ex hac doctrina, quae profecto est divi Thomae, supra, q. 66, 
a. 4, sequitur quod intra propriam latitudinem speciei fortitudinis con- 
tinetur, non solum propriam vitam aliquando defendere et pro virtute 
pugnare, sed etiam cum periculo vitae pro virtute et reipublicae defen- 
sione pugnare. Ad hoc enim naturalis lex obligat, quia homo est pars 
reipublicae, et pars debet ordinari ad bonum totius. Ex quo sequitur 


quod erit peccatum directe contra fortitudinem non exponere vitam pe- 

riculo pro defensione reipublicae, cum opus fuerit; et e contrario, erit 
directe peccatum contra fortitudinem propriam vitam periculo exponere 
ex audacia temeraria, et multo magis quando ex tali audacia ipsi reipu- 
blicae periculum crearetur. 

8. — Solutio dubii. —' His suppositis videbatur respondendum ad pro- 
positum dubium quod, absolute loquendo, ea peccata majora sunt quae 
majoribus virtutibus directe opponuntur, nisi divus Thomas nobis con- 
trarius, immo sibimet ipsi videretur. Nam infra, q. 84, a. 4 ad primum ait 
quod non oportet ut principalia vitia opponantur principalibus virtutibus. 
Item in 2. 2, q. 118, a. 5, idipsum dicit. Verumtamen quod magis urget 
est quod habetur in 2.2, q. 141, a. 3, ubi expresse ait, dum quaerit an timi- 
ditas sit majus peccatum quam intemperantia, respondet quod tam ex 
parte ipsius hominis peccantis, quam ex parte materiae sive objecti, ma- 
jus peccatum est intemperantia quam timiditas. Et concludit quod sim- 
pliciter loquendo est majus peccatum intemperantia. Et est prima ratio 
ex parte objecti. “Nam timiditas refugit pericula mortis, ad quae vitanda 
urget maxime necessitas conservandi vitam ex amore naturali; sed in- 
temperantia est circa delectationes, quarum appetitus non est ita neces- 
sarius ad vitae conservationem", quin potius saepius intemperantia quae- 
rit delectationes contrarias saluti. Hinc sumitur argumentum: "quando 
illud quod movet ad operandum est magis necessarium, magis alleviat 
peccatum”. Sed motivum ad timendum pericula mortis est magis urgens 
quam motivum intemperantiae. Ergo ex parte objecti alleviatur timiditas, 
et est minus peccatum quam intemperantia. 

Rursus, ex parte peccantis, probat divus Thomas eamdem conclusio- 
nem, quia timiditas magis turbat mentis judicium; secundo, quia timidi- 
tas minus habet de voluntario, et quod fit ex timore minus voluntarium 
est quam quod fit ex delectatione; tertio, quia contra intemperantiam 
potest homo magis facile remedium adhibere quam contra timiditatem, 
nam sine periculo potest homo se exercere per totam vitam circa modera- 
tionem concupiscentiae inordinatae. Ergo minus excusatur si non fuerit 
temperatus, quam si non fuerit fortis et constans in bello cum periculo 
vitae. Et ad illud argumentum, quia fortitudo est major virtus quam 
temperantia, ergo peccatum contra fortitudinem est majus quam quod 
est contra temperantiam, respondet divus Thomas quod dupliciter potest 
considerari virtus. Uno modo, ex parte finis, quod pertinet ad rationem 
boni. Et ex hac parte timiditas est pejor quam intemperantia, quia for- 


titudo magis ordinatur ad bonum commune quam temperantia; unde 

timiditas magis destruit bonum commune desistendo a defensione rei- 
publicae quam intemperantia. Alio modo potest considerari virtus ex par- 
te difficultatis, quatenus difficilius est subire pericula mortis, quam 
abstinere a delectationibus quas intemperantia offert. Et quantum ad hoc 
non oportet quod timiditas excedat intemperantiam in gravitate peccati, 
quia sicut est majoris virtutis non vinci a fortiori, ita minoris est a debi- 
liori vinci; et tunc pejus est vinci a debili et infimo hoste. Hactenus divus 
Thomas. 

Cajetanus autem, ex hac doctrina divi Thomae, dicit colligi intelli- 
gendam esse illam maximam, quod oppositum meliori pejus est, non sim- 
pliciter, sed quantum ad rationem per quam opponitur majori bono, se- 
cundum illud quod est majus bonum. Et quia timiditas opponitur majori 
virtuti fortitudinis quantum ad hoc, quatenus fortitudo ordinatur ad 
bonum commune, idcirco simpliciter loquendo, timiditas non est majus 
peccatum quam intemperantia. 

9. — Pro decisione hujus difficultatis notandum est quod in objecto 
virtutis duo possumus considerare. Alterum est commune omni objecto 
virtutis, scilicet, quod sit difficile ad attingendum. Virtus enim versatur 
circa difficile, ut docet Aristoteles 2 Ethicorum (1). Sed est observandum 
quod haec difficultas competit objecto virtutis per comparationem ad 
operantem, quia operans non habet a se ipso ex naturae facultate prompte 
et delectabiliter operari, attingendo objectum virtutis secundum regulas 
rationis, sed opus habet ut exercitio adquirat habitum vel aliunde sibi 
infundatur, ad hoc ut fiat proportio ad prompte et delectabiliter operan- 
dum circa tale objectum. Unde sequitur quod non consistit perfectio 
virtutis in quantum virtus est in hoc quod difficile operetur, quin potius, 
quanto perfectior est quaelibet virtus, tanto circa illud objectum prom- 
ptius et delectabilius operatur. Nihilominus, virtus fortitudinis hoc habet 
speciale ex propria ratione objecti, excedere alias virtutes in difficultate 
exercitii, eo quod versatur circa pericula mortis. Est enim mors omnium 
terribilium maxima, et propterea non pertinet ad fortem, quantumlibet 
perfectum, non timere mortem, neque sentire difficultatem in aggressione 
periculi; sed consistit perfectae fortitudinis ratio in hoc quod, non obstan- 
te periculo, animose aggrediatur. 

Alterum quod potest considerari in objecto virtutis est dignitas obje- 


eti, quod habet commensurationem cum aeterna lege et recta ratione. 


(1) Aristot., Ethic. Nie., 1. 2, c. 3. n. 10. Didot, 2, 17. 

Unde quanto magis haec commensuratio appropinquat ultimo fini, tanto 
dignior est virtus; ae propterea virtutes quae sunt in irascibili digniores 
reputantur a philosophis quam virtutes quae sunt in concupiscibili, quia: 
irascibilis magis rationalis est quam concupiscibilis. Quae autem sunt 
in voluntate, digniores sunt, quia voluntas intrinsece habet esse appetitus 
rationalis. Et denique, caritas est excellentissima virtutum, non quia est 
solum in voluntate, sicut justitia et religio, sed quia versatur circa sum- 
mum bonum tamquam circa proprium objectum. 

10.—- His ita constitutis, sit prima conclusio: Si timiditas et intem- 
perantia comparentur quatenus opponuntur fortitudini et temperantiae 
in ratione difficultatis, minus vitium est timiditas quam intemperantia, 
propter rationes divi Thomae in 2. 2, ubi supra. 

11. — Secunda conclusio: Si considerentur et comparentur timiditas et 
intemperantia ut opponuntur fortitudini et temperantiae in ratione digni- 
tatis objecti, majus peccatum est timiditas. Haec conclusio demonstratur 
a divo Thoma ratione posita in articulo. 

12. — Tertia conclusio: Omnibus simul pensatis, tam ex parte diffi- 
cultatis, quam dignitatis objecti virtutum quibus opponuntur timiditas 
et intemperantia, probabile est quod sit majus peccatum intemperantia 
quam timiditas. Haec conclusio potest probari rationibus divi Thomae 
in 2. 2, ubi supra. Item, quia gravitas peccati non solum pensatur ex 
formali et specifica ratione objecti, sed etiam ex aliis concurrentibus 
conditionibus, etiam si competant ex parte generis vel aliunde. Et quia 
timiditas alleviatur a gravitate peccati, propterea quod est maxima dif- 
ficultas in objecto virtutis oppositae, hinc est quod simpliciter possit dici 
minus peccatum quam intemperantia. Et ad argumentum quod fecimus, 
scilicet, quod est majus peccatum fugere ex timiditate periculi vitae cum 
maximo detrimento reipublicae, quam bestialitas, respondendum est, se- 
cundum hanc opinionem, quod tunc erit majus peccatum, non quidem 
ex proprio objecto specifico, sed ex eo quod laeditur bonum commune 
reipublicae, vel etiam laeditur virtus justitiae, quia fugiens tenebatur ex 
justitia et officio pugnare. 

13. — Nihilominus sit quarta conclusio: Etiam, insistendo in doctrina 
divi Thomae, multo probabilius est, omnibus pensatis et a toto genere, 
majus peccatum esse timiditatem quam, intemperantiam. Pro ista conclu- 
sione facit ratio articuli et aliae rationes quas fecimus, eo vel maxime, 
quia fortitudo habet simpliciter majorem excellentiam et dignitatem ex 


parte objecti, et pertinet ad ejus propriam rationem specificam pericula 

vitae subire propter bonum, communitatis. Ergo vitium quod ex natura sua 
destruit hunc excellentissimum ordinem majus peccatum est a toto genere. 

14. — Ad testimonia vero divi Thomae quae in oppositum attulimus, 
respondeo in primis ad illa' duo testimonia priora, quod divus Thomas 
expresse loquitur de vitiis capitalibus seu principalibus, ex quibus alia 
vitia originantur; et de hujusmodi vitiis dixit non oportere quod oppo- 
nantur virtutibus cardinalibus, ut patet. Nam justitia est virtus cardina- 
lis, et injustitia ei opposita directe non ponitur neque annumeratur inter 
vitia capitalia, cum tamen sit gravius peccatum quam gula. 

Ad aliud testimonium tertium respondeo quod intemperantia asse- 
ritur majus peccatum quam timiditas, ex eo quod in pluribus circumstan- 
tiis et conditionibus aggravatur; at vero timiditas ex pluribus alleviatur. 
Et hoc contingit ut in pluribus. Cum hoc tamen stat in veritate quod 
aliqua peccata maxima timiditatis sint graviora quam maximum intem- 
perantiae, ut patet in exemplis a nobis supra positis et explicatis. Et 
ratio est quia comparatio facta a divo Thoma inter timiditatem ex parte 
objecti et intemperantiam ex parte objecti, non procedit secundum ratio- 
nem formalem et specificam objectorum, sed solum secundum rationem 
difficultatis et motivi vehementis ad fugiendum mortem ex amore vitae 
naturali. Docet autem ipsemet divus Thomas in 2. 2, in q. 127, a. 2 ad 
primum, quod oppositio vitii contra virtutem non attenditur principali- 
ter secundum causam vitii, sed secundum ipsam vitii speciem. Et secun- 
dum hanc, dicimus nos in hoc loco universaliter et absolute loquendo, 
quod majori virtuti majus vitium opponitur, licet aliunde possit habere 
causas alleviandi peccatum. Verum est tamen quod, si daretur aliquis 
actus contrarius fortitudini cum maxima difficultate ex parte objecti 
ad quod convertitur peccator, tunc illud peccatum perfectiori modo oppo- 
neretur fortitudini, et esset multo gravius quam intemperantia, etiam 
ex parte causae alleviantis. V. gr. si quis ex timiditate fugeret pati 
mortem quando tenebatur pro confessione fidei aut defensione reipubli- 
cae, et sciens et prudens incideret in aliud mortis periculum se praecipi- 
tando vel ad feras confugiendo, tunc profecto iste majus peccatum com- 
mitteret quam si maximum contra temperantiam admiserit. 

Ex dictis sequitur odium Dei esse maximum omnium peccatorum, 
tum propter dignitatem objecti cui opponitur, tum etiam quia difficile 
estutin summo bono appareat ratio mali propter quam sit odio habendum, 


nisi propter maximam malitiam odientis, sicut daemones odio habent 
Deum. 

15. — Denique in. hoc articulo advertit Cajetanus, in commentariolo 
initio hujus quaestionis, ne fallamur in materia de beatitudine hoc argu- 
mento, videlicet: odium Dei est maximum malum et majus quam carentia 
visionis Dei: ergo amor Dei est maximum et optimum bonum et ma- 
jus quam visio Dei. Sed beatitudo debet consistere in optimo bono. 
Ergo consistit in amore Dei. Hoc argumentum non convincit, quia illa 
propositio, maximum malum opponitur maximo bono, intelligenda est in 
rebus habentibus contrarium. Lumen autem gloriae et visio Dei non 
habent contrarium; et ideo melius potest esse quam habitus et actus 
caritatis lumen gloriae et visio Dei. Immo hoc ipsum quod est carere 


contrario, attestatur excellentiae luminis gloriae. 


ARTICULUS QUINTUS 


Utrum peccata carnalia sint minoris culpae quam spiritualia 


Prima conclusio est affirmativa. — Quam probat divus Thomas ex tri- 
plici capite, scilicet ex parte subjecti, et ex parte objecti contra quod 
peccatur (nam peccata spiritualia sunt contra spiritum proprium, contra 
proximum et contra Deum, quae tenetur homo magis diligere quam pro- 
prium corpus contra quod peccat carnaliter), [et ex parte motivi]. 

Secunda conclusio : Peccata carnailia habent plus de conversione quam 
spiritualia, sed spiritualia plus de aversione. 

Tertia conclusio : Peccata carnalia sunt magis exprobrabilia et majoris 
infamiae quam spiritualia, quod inteliigitur in hoc saeculo, nam in die 
judicii magis infames erunt majores peccatores. 

De hac materia videatur divus Gregorius, lib. 31 Moralium, c. 31. 

Est unum dubium circa secundam conclusionem: Quomodo sit com- 
posibile quod peccata carnalia sint majoris conversionis et minoris aver- 
sionis quam spiritualia. 

Et ratio dubitandi est, quoniam aversio sequitur conversionem ad 
bonum commutabile. Ergo quanto magis quis convertitur ad bonum com- 
mutabile, tanto magis avertitur a bono incommutabili. 

Respondeo quod ista comparatio majoris conversionis in peccatis car- 
nalibus quam in spiritualibus, dupliciter potest fieri et considerari: uno 
modo, secundum quod ipsa conversio est ad bonum sub ratione boni et 
proportionati potentiae carnaliter operanti in qua consummatur carnale 


peccatum. Altero modo, secundum quod est conversio indebita ad bonum 

indebitum et disproportionatum secundum rectam rationem. Diximus 
ergo, si loquamur hoc secundo modo, procul dubio peccata carnalia, cete- 
ris paribus, sunt minoris conversionis quam spiritualia, ut demonstrant 
rationes articuli. Si autem loquamur priori modo, ita verificatur secunda 
conclusio divi Thomae. Argumentum vero factum in oppositum probat 
dumtaxat quod illo priori modo peccata spiritualia non sunt majoris 


conversionis quam carnalia, siquidem ista sunt minoris culpae. 


ARTICULUS SEXTUS 


Utrum gravitas peccatorum attendatur secundum causam peccati, hoc est, 


utrum quanto fuerit major causa peccati sit majus peccatum 


SUMMA TEXTUS 


1.— Prima conclusio: Causa per se et propria peccati quanto fuerit 
major tanto magis auget gravitatem peccati, et hujusmodi causa est vo- 
luntas. 

Secunda conclusio: Aliae vero causae extrinsecae et remotae, si indu- 
cunt voluntatem secundum modum suae naturae, sicut finis movet, augent 
gravitatem peccati. 

Tertia conclusio: Si autem illae causae inducunt voluntatem praeter 
modum suae naturae, diminuunt gravitatem peccati; et hujusmodi cau- 
sae sunt metus, ignorantia et passio antecedens judicium rationis. — 
Ratio hujus conclusionis est, quia haec tria diminuunt rationem volun- 


tarii, ut dictum est supra, q. 6. 


COMMENTARIUM 


2. — Circa primam conclusionem observandum est, et etiam circa se- 
cundam, quod etiam si major vel minor intensio voluntatis in peccando 
augeat vel minuat gravitatem peccati, non tamen necessarium est hanc 
intentionem explicare in confessione, quia non est facile cognoscibilis 
quanta sit intensio, neque verbo explicabilis. Et deinde, quia non aggra- 
vat notabiliter major intensio, vel si fuerit valde notabilis, ex aliis cir- 
cunstanciis ipsius facti poterit intelligi et pensari a confessario. V. gr., si 
peccat ex consuetudine, facile intelligitur quod intensius peccat, et pote- 


rit adhiberi remedium contra consuetudinem. Et denique, quia nunquam 

prudentes confessarii interrogant poenitentem an magna intensione vo- 
luntatis peccaverint, sed interrogant quid fecerit, et quoties fecit, et 
quanto tempore perduraverit in affectu peccati et alias circumstantias 
aggravantes, quae facile in judicio humano possunt venire. Nam sacra- 
mentum poenitentiae est quoddam judicium exterius a judice humano 
ferendum loco Dei. Quare sufficit, etiam circa peccata interiora, ut fiat 
confessio humano modo, et non oportet hujusmodi intensiones voluntatis 


exprimere, quae etiam ipsomet operanti occultae sunt. 


DUBIUM PRIMUM 


3. — Est dubium circa secundam conclusionem : Utrum si quis occidat 
hominem propter spoliandum ilium, peccet minus quam si occideret ex 
odio. 

Respondeo breviter ad hoc quod si odium sit directe et speciale contra 
dilectionem proximi, tunc majus peccatum est occidere hominem ex odio, 
quam propter illum spoliandum. Si autem odium accipiatur ut commu- 
niter includitur in omni peccato mortali contra, proximum, tunc minus 
peccatum est occidere hominem ex ira ut includit odium, quam occidere 
Hilum propter spoliandum. Et ratio est, quia ibi sunt duo peccata morta- 
lia, scilicet homicidium et furtum. Ergo gravius peccat qui utrumque 
'peccatum admittit. Si quidem cetera sunt paria, verum est tamen quod 
homicidium aliquo modo excusatur, si fiat ex passione avaritiae quae 
antecedit judicium rationis, sicut etiam excusatur homicidium aliquo 


modo quod fit ex ira praeveniehte judicium rationis. 


DUBIUM SECUNDUM 


4. — Denique etiam est dubium: quid intelligat divus Thomas per vo- 
luntatem, cum inquit quod est per se et propria causa peccati. 

Et ratio dubitandi est quia nomine voluntatis vel potest intelligi ipsa 
potentia appetitus rationalis, vel actus ipsius potentiae voluntatis. Si 
intelligat et loquatur de ipsa potentia, non potest illa esse major aut 
minor, praesertim in eodem homine. Si autem loquitur de actu voluntatis, 
ille non est causa peccati, sed ipsum peccatum formaliter quo homo 
peccat. Non enim praeintelligitur mala voluntas ante peccatum, licet 
praeintelligatur ut defectibilis. 

Respondeo, procul dubio divus Thomas non loquitur de ipsa potentia, 


sed de actu ipsius voluntatis, et dicit esse per se et propriam causam 

peccati, quoniam accipit peccatum secundum totum complementum actus 
exterioris. Et quia actus exterior est effectus malae voluntatis, et idcirco 
est malus, quia voluntas est mala, merito dicit divus Thomas quod quan- 
to voluntas fuerit major, hoc est, intensior, tanto erit majus peccatum 
ipse actus exterior. 

3.— Sed objicies: contra, quia sunt quaedam peccata, v. gr., odium 
Dei, quae complentur perfecte in actu interiori. Ergo in istis non verifi- 
cabitur quod voluntas est proprie et per se causa peccati; siquidem no- 
mine voluntatis intelligis ipsum actum voluntatis. 

Respondeo quod divus Thomas non definit modo quod voluntas, ut 
nominat actum voluntatis, semper habeat effectum a se distinctum, cujus 
sit causa; sed definit quod quando fuerit causa alicujus effectus exterio- 
ris, tanto erit majus peccatum effectus ille, quanto voluntas fuerit major. 

Alius modus respondendi sese offert ut dicamus divum Thomam no- 
mine voluntatis intellexisse liberum arbitrium. Et quamvis liberum arbi- 
trium, ut dumtaxat nominat potentiam seu facultatem voluntatis et ra- 
tionis ad utrumlibet, non recipiat magis et minus in hominibus, tamen 
quantum ad exercitium illius facultatis, potest aliquis majori vel minori 
libertate operari, quatenus judicium rationis, quod est radix libere agen- 
di, magis et minus impeditur ut possit discernere convenientia media 
ad finem. Et tunc, ceteris paribus, qui cum majori libertate deliberat, 
magis peccat aut magis meretur. 

6. — Observandum est autem quod major aut minor libertas exercitii 
liberi arbitrii non est pensanda secundum minorem vel majorem indif- 
ferentiam quae sit subjective in voluntate. Probatur, quia si ex hac parte 
exercitium liberum liberi arbitrii pensandum esset, Deus cum minori li- 
bertate operaretur quam angelus et homo, quia in ejus voluntate nulla 
est indifferentia subjectiva, juxta illud Jacobi, cap. 1 (v. 17) : Apud quem 
non est transmutatio neque vicissitudinis obumbratio. Item, angelus esset 
minoris libertatis quam homo. Patet, quia voluntas angeli minorem habet 
indifferentiam subjective quam voluntas hominis. Probatur. In primis, 
voluntas angeli naturaliter est determinata ad exercitium volendi bonum, 
naturale sibi commensuratum, ita ut impossibile fuerit angelum peccasse 
in electione mediorum ad hunc finem. Deinde, postquam voluntas angeli 
semel eligit aliquod medium ad finem, immutabiliter est, nec potest retro- 
cedere. Homo autem indifferentiam habet subjective in voluntate, non 
solum quantum ad exercitium volendi ultimum finem aut bonum in com- 


mune, ad quod naturaliter determinatur, quantum ad specificationem dum- 

taxat, sed etiam habet indifferentiam voluntas hominis ut, postquam 
semel elegit aliquod medium, possit illum repudiare, et possit peccare, et 
poenitere, et studiose agere. Itaque liberum arbitrium in quo est maxima 
indifferentia subjective est humanum, ac proinde, si major et perfectior 
libertas consisteret in hac indifferentia, homo esset perfectiori modo et 
magis liber quam angelus, quam Deus et cum majore libertate ageret. 

Nota secundo, quod, major vel minor libertas ad agendum pensanda 
est penes majorem vel minorem cognitionem indifferentiae mediorum ad 
finem, ita prorsus ut qui majori luce cognoverit proportionem et indiffe- 
rentiam mediorum ad finem, iste cum majori libertate eligit. Quod autem 
hinc pensanda sit major vel minor libertas probatur. Quia radix liber- 
tatis, quae est formaliter in voluntate, consistit in judicio intellectus, 
quo judicatur proportio et indifferentia mediorum ad finem. Ergo, quanto 
radix fuerit perfectior, perfectiorem fructum dabit libertatis in ipsa vo- 
luntate ad eligendum. 

7. — Hinc sequitur quod liberum arbitrium divinum magis libere ope- 
ratur quam omnis creatura rationalis et intellectualis. Probatur, quia 
cognoscit distinctissime omnia media possibilia quae possunt habere 
proportionem ut ordinentur ad ultimum 'finem, qui est ipsemet Deus. 
Sed cognoscit similiter, quod nullum est medium quod non habeat indif- 
ferentiam ad ultimum finem; immo omnia simul media possibilia habent 
hanc indifferentiam, ita ut sine illis consistat ultimus finis, qui est Deus; 
et idcirco maxime libere creavit universum et maxime libere conservat 
illum. 

Sequitur secundo, quod angelus habet perfectiorem libertatem ex na- 
tura sua quam homo. Ratio est quoniam habet perfectius judicium pro- 
portionis et indifferentiae mediorum ad finem. 

Sequitur rertio, quod quia gratia perficit naturam rationalem, tanto 
erit magis perfectum liberum arbitrium in suis electionibus, quanto ex 
abundantiori gratia Dei actuali et majori luce et illustriori judicio ratio- 
nis cognoscit proportionem mediorum ad finem, cognoscens simul quod 
illa media quae eligit, indifferentiam habent in ordine ad objectum volun- 
tatis, quod est bonum in commune. Et ista ratio operandi libere inveni- 
tur perfectior in confirmatis in gratia: adhuc perfectiori modo in anima 
Christi Domini, quia in illa erat major cognitio et major firmitas ad non 
peccandum, quia erat in supposito divino. 

Denique hinc sequitur quod quanto divina auxilia actualia fuerint 


efficaciora, tanto perfectius eligit justus et cum majori merito, non solum 

quia ha'Bet judicium magis illustratum ad distinctionem boni et mali, 
sed etiam quia similiter voluntas intime recipit impulsum a libero arbi- 
trio Dei, qui intranee fortiter et suaviter movet ad bonam electionem, 
non destruendo libertatem nostram, sed perficiendo illam instar divinae 
voluntatis, ita ut verificetur quod inquit Apostolus, qui adhaeret Deo 
unus spiritus est (1 Cor., 6, 17). Et iterum ad Romanos, 8 (v. 14): Qui 


spiritu Dei aguntur, ii sunt filii Dei, quia operantur libere ad consecu- 
tionem gloriae Dei et hereditatis illius. 


ARTICULUS SEPTIMUS 


Utrum circumstantia aggravet peccatum 


SUMMA TEXTUS 


1.— Conclusio est affirmativa. — Ratio est quia unumquodque natum 
est augeri ex eo ex quo causatur, 2 Ethicorum. Sed manifestum est quod 


peccatum causatur ex defectu alicujus circumstantiae. Ergo circumstan- 
tia auget malitiam peccati. 


COMMENTARIUM 


2.— Circa rationem divi Thomae nota primo, quomodo intelligatur 
illa maxima Aristotelis: Unumquodque ex eodem natum est augeri ex 
quo causatur (1). Et ratio dubitandi est quia viventia causantur a gene- 
rantibus, sicut filius a parentibus, et tamen non augentur ab illis, sed a 
semetipsis propria virtute effectiva. Ergo falsa est maxima. 

Respondeo, primo quidem, quod Aristoteles ibi loquebatur de habiti- 
bus in quibus universaliter verificatur quod augentur, quotiescumque 
augentur, ab eo a quo geniti sunt, sicut habitus acquisiti nostris actibus, 
augentur etiam nostris actibus effective, et habitus infusi ab Spiritu 
Sancto, non augentur ab alia causa effective, nisi ab Spiritu Sancto. Habi- 
tus vero naturalis, ut est lumen primorum principiorum, non est natura- 
liter augmentabilis, sed de potentia absoluta poterat augeri ab auctore 
naturae rationalis, et non ab alio. Sed tamen Aristoteles, quamvis loque- 
retur ibi de habitibus, tamen attulit maximam universaliorem, quae 


(1) Aristot., Ethic. Nie., 1. 2, c. 2, nn. 8-9. Didot, 2, 16. Cf. Comment. S. Tho- 
mae, lect. 2. 

se extendit ad unumquodque quod causatur, non simpliciter, sed ad illud 
quod natum est augeri, id est, quod potest recipere magis et minus. Nam 
angelus causatus est a Deo et creatus ex nihilo, e? tamen non est aptus 
natus augeri in suo esse. 

Deinde, cum maxima dicit, ab eodem a quo causatur, non intelligitur 
ab eodem numero. Constat enim quod habitus acquisitus non augetur ab 
eisdem actibus nostris numero, sed ab eisdem specie. Sic ergo intellecta 
maxima, non habet instantiam. 

Et ad rationem dubitandi respondeo quod viventia augentur ab eodem 
in specie a quo causantur. Est enim ejusdem speciei filius cum patre, 
et sic cum augetur, augetur ab eodem, ab homine scilicet. Praeter quam 
quod etiam in viventibus, qui augentur ab intrinseco, possumus conside- 
rare causam permanentem a qua genita sunt, et a qua augentur effective; 
nam causae universales actualiter influunt in augmentum, quae fuerunt 
causae generationis. 

3. — Deinde, circa minorem illius rationis est dubium in eo quod ait 
divus Thomas: "Manifestum est autem quod peccatum causatur ex def- 
fectu alicujus circumstantiae ; ex hoc enim receditur ab ordine rationis, 
quod aliquis in operando non observat debitas circumstantias." Nam si 
haec propositio universalis est ad omne peccatum, sequitur quod omne 
peccatum specificetur a circumstantia vel ex defectu illius et non ab 
objecto ad quod convertitur. 

4. — Ad hoc dubium dupliciter posset responderi. Uno modo, si quis 
dicat divum Thomam non loqui universaliter, sed dumtaxat intendere 
quod aliquando circumstantia potest aggravare peccatum, quoniam ali- 
quando circumstantia transfert actum de bono in malum, sicut, v. gr., vel- 
le dare eleemosynam secundum se consideratum bonum est, sed velle 
furari ad dandam eleemosynam et velle dare eleemosynam ad sollicitan- 
dam virginem utrumque malum est: alterum propter malam circum- 
stantiam quae dicitur quibus; alterum propter malam circumstantiam 
finis adjuncti. In quibus casibus nullam aliam malitiam habet collatio 
eleemosynae, nisi ex illis circumstantiis, quae per se primo specifieant 
illa peccata et transeunt ad rationem objecti; ac proinde, sicut circum- 
stantiae sunt causa peccati et totius gravitatis illius, ita verificabitur 
quod etiam circumstantia poterit augere gravitatem peccati. 

Sed tamen haec solutio non omnino satisfacit, quia modus ille loquen- 
di divi Thomae causalis est: "Peccatum causatur ex defectu alicujus 


> 


circumstantiae.” Et rursus magis se explicat cum ait causaliter: “Ex 

hoc enim receditur ab ordine rationis, quia aliquis in operando non obser- 
vat debitas circumstantias”; quae locutio causalis est et formalis, atque 
adeo universalis. 

Pro cujus intelligentia nota, ex doctrina divi Thomae in quaestioni- 
bus De malo, q. 2, de peccatis, a. 6 et 7, quod circumstantia potest dupli- 
cem respectum habere: alterum ad aliquid superius et communius ; alte- 
rum ad aliquid speciale, ut, v. gr., quod sit res aliena, potest comparari 
ad hoc quod est accipere rem, quod est aliquid communius, et respectu 
ilius est circumstantia quod sit res aliena; si autem comparetur ad 
speciem furti desinit esse circumstantia, quoniam potius est intrinseca 
differentia furti, Sed est observandum posse contingere, quod aliqua 
circumstantia comparetur ad aliquid speciale, et nihilominus maneat in 
ratione circumstantiae. V. gr., si quis ordinet furtum ad moechiam, tunc 
illa circumstantia finis adhuc est circumstantia respectu furti, quia finis 
ile non pertinet ad intrinsecam rationem furti, sed per accidens se 
habet ad furtum. 

5. — His ita constitutis, respondeo ad difficultatem propositam, uni- 
versaliter esse verum quod omnis qui peccat operando, ex eo peccat quia 
in ipsa operatione est defectus alicujus circumstantiae. Et ponimus exem- 
plum in peccato angelorum, quod quidem fuit operatio qua voluerunt 
propriam excellentiam, et conversi sunt ad se ipsos amore proprio. Obje- 
ctum autem hujus operationis secundum se bonum erat; sed quia non 
apposuerunt illam circumstantiam quam pro tunc tenebantur adhibere 
ex divino praecepto supernatural!, scilicet, ut referens suas operationes 
in Deum ut finem supernaturalem lumine fidei cognitum, et idcirco, quia 
operati sunt sine regula illa, peccaverunt peccato superbiae, volentes 
suam excellentiam et beatitudinem, et non a Deo. Quae nihilominus cir- 
cumstantia, comparata ad peccatum superbiae angelorum, intrinseca est, 
neque habet rationem circumstantiae ut sic. 

6. — Sed probatur universaliter haec doctrina. Quia certissimum est 
quod nemo intendens directe ad malum operatur, sed in omne operatione 
humana intendit homo per se et directe aliquod bonum. Sicut luxuriosus 
intendit delectationem per se, quae secundum se non est mala. Sed quia 
conjungitur illi defectus circumstantiae, scilicet quod secundum rectam 
rationem illa operatio non debet exerceri nisi cum propria uxore, idcirco 
illa operatio est peccatum. Et sic invenimus in omnibus peccatis cir- 
cumstantiam respectu objecti operationis, ad quod directe et per se ten- 


dit humana voluntas. Sed quia in operando tenetur homo attendere, non 

solum objectum quod sibi conveniens est, sed etiam ea quae circumstant 
illud objectum, quae regulari debent recta ratione, idcirco sibi imputatur 
ad culpam et peccatum ille defectus circumstantiae, quamvis secundum 
se et directe non sit volitus, sed sufficit quod indirecte velit; nemo enim 
intendens ad malum operatur. 

7.—1Reliquum est explicare consequentiam divi Thomae cum inferat: 
Ergo circumstantia aggravat peccatum. Non enim videtur bene sequi: 
nemo peccat nisi ex defectu circumstantiae: ergo circumstantia aggra- 
vat peccatum. 

Respondeo quod divus Thomas non intendit quod omne peccatum 
aggravetur ex circumstantia, sed intendit concludere quod circumstan- 
tia potest aggravare peccatum ex eo quod illa sola potest causare pec- 
catum. Ceterum bene infertur ex doctrina divi Thomae quod, si ex de- 
fectu circumstantiae bonae causatur peccatum, quod ex praesentia ma- 
lae circumstantiae possit causari vel aggravari peccatum. 

8. — Ex dictis dissolvi potest alia difficultas quae oritur ex eo quod 
dicit divus Thomas in articulo, circumstantia uxoris alienae transferre 
actum in aliud genus peccati, scilicet injustitiae; et secundum, hoc gra- 
vius est adulterium quam fornicatio. Videtur enim hoc esse falsum: pri- 
mo, quoniam adulterium est species propria luxuriae: ergo sub eodem 
genere continetur cum fornicatione. Antecedens est divi Thomae, 2. 2, 
q. 154, a. 1 ad secundum, ubi numerat sex species luxuriae, inter quas 
collocatur adulterium. 

9. —lSecundo arguitur. Nam si adulterium non differt a fornicatione 
nisi in illa circumstantia injustitiae, sequitur quod, si maritus et ipsius 
uxor consentiant in admittendo alium virum, quod illud peccatum non 
erit injustitiae, neque gravius quam simplex fornicatio. Probatur sequela, 
quia scienti et volenti non fit injuria. Ac proinde adulter ille non peccat 
graviori peccato quam si fornicaretur; siquidem, tota ratio majoris gra- 
vitatis in adulterio oritur ex injustitia. 

Neque valet respondere quod maritus non potest cedere juri suo in 
tali casu, quia contra hoc est, quamvis maritus non sit dominus uxoris 
ad omnem usum, tamen habet verum dominium circa legitimum usum 
uxoris. Unde ipsa uxor injuriam facit marito, dum illo nesciente et ratio- 
nabiliter invito, alteri viro se tradit. Ergo, si illo sciente et consentiente 
habet rem cum altero viro, non facit illi injuriam. Deinde etiam si ma- 
ritus esset dumtaxat custos corporis uxoris, poterat cedere juri suo, 


quamvis dominium uxoris maneret apud solum Deum, et tunc nulli fieret 

injuria nisi Deo. At vero Deus non est minus dominus mulieris solutae 
quam conjugatae. Ergo pari ratione, qui fornicaretur, peccaret contra 
justitiam, usurpando mulierem alienam. 

10.—!Pro solutione hujus difficultatis praesupponendum est saepe 
contingere quod in eodem actu concurrant deformitates diversorum vitio- 
rum. Et ita adulterium potest contineri sub luxuria, et simul sub in- 
justitia. 

Nota, secundo quod circumstantia illa uxoris alienae potest comparari 
vel respectu proprii generis luxuriae, vel respectu alterius speciei sub 
eodem genere, v. gr., respectu simplicis fornicationis. Et quidem, si com- 
paretur ad proprium genus luxuriae, non transfert formaliter actum ad 
aliud genus, quin potius formaliter contrahit genus ad speciem adulterii. 
Si autem comparetur ad alteram speciem, scilicet ad simplicem fornica- 
tionem, tunc talis circumstantia transfert actum illum luxuriae ad spe- 
ciem injustitiae, in quantum marito fit injuriam, quae tamen ratio in- 
justitiae non est essentialiter formalis ratio adulterii, prout est spe- 
cies luxuriae. Et per hoc patet ad prinum argumentum, et statim magis 
explicabitur. 

11. —'Ad secundwm respondeo quod divus Thomas non dixit totam 
rationem majoris gravitatis adulterii esse injustitiam factam marito, sed 
dixit in hoc esse gravius peccatum adulterii quam fornicatio, quia fit 
injuria marito. Ceterum, si maritus consentit et uxor illius fatetur non 
fleri ipsi injuria, sed deficit illa circumstantia injustitiae quae consistit 
in detrectationae rei alienae invito domino, nihilominus manet formalis 
et propria ratio adulterii sub genere luxuriae, quae consistit in hoc quod 
quis inordinate accedat ad mulierem foedere conjugali conjuncta alteri 
viro, quod quidem peccatum est contra foedus et statum matrimonii, sine 
quo respublica salva et tuta consistere non potest. Nam proles non posset 
sicut decet educari sine certitudine parentis, qui credit talem filium esse 
proprium. 

12.— Denique adverte quod, quamvis unius vitii propria differentia 
explicari non possit sine circumstantia alterius vitii, tamen ex hoc non 
colligitur quod differentia illius vitii constituat illud peccatum forrna- 
liter, sed materialiter adjungitur et quasi signum alterius specie. 
V. gr., simplex fornicatio est species luxuriae et mortale peccatum ex 
objecto, et nihilominus ejus malitia mortalis non potest explicari nisi 
ex injustitia quae fit proli generandae. Ad hunc etiam modum adulte- 


rium est propria species luxuriae, cujus tamen specialis gravitas regula- 

riter explicatur ex injustitia quae fit contra virum. Sic etiam raptus 
ponitur propria species luxuriae, ut quando quis per violentiam opprimit 
virginem, et tamen constat quod nomen violentiae dicit rationem injusti- 
tiae, non quia sit ratio formalis speciei luxuriae, sed accipitur tamquam 
signum certum inordinatae concupiscentiae, quia non se continet homo, 


etiamsi mulier ipsa nolit. 


ARTICULUS OCTAVUS 


Utrum gravitas peccati attendatur secundum majus nocumentum. 


1. — Prima conclusio: Quando nocumentum est praevisum et inten 
tum, auget directe gravitatem peccati. 

Secunda conclusio: Quando nocumentum est previsum, sed non inten- 
tum, auget gravitatem peccati indirecte. 

Tertia conclusio: Quando nocumentum neque est praevisum neque 
intentum, sed per accidens se habet respectu peccati, non auget directe 
gravitatem, quamvis imputetur ad poenam propter negligentiam consi- 
derandi mala quae evenire possent, si tamen homo dabat operam rei 
illicitae. 

Quarta conclusio: Quando nocumentum neque praevisum est neque 
intentum, tamen se habet per se respectu actus peccati, urget gravi- 
tatem peccati. 

Hactenus de nocumento in proximum dictum est. Nunc autem de no- 
cumento ipsius peccati. 

Quinta conclusio: Quando nocumentum est poenale illi qui peccat, et 
non est praevisum neque intentum, sed per accidens se habet respectu 
actus peccati, non auget gravitatem peccati, neque sequitur ex majori 
peccato. 

Sexta conclusio: Quando nocumentum est poenale illi qui peccat, et 
non est praevisum neque intentum, tamen se habet per se respectu actus 
peccati, non quidem auget gravitatem peccati, sequitur tamen ex graviori 
peccato majus nocumentum. 

Septima conclusio: Oeteris paribus, fidelis sciens poenas inferni gra- 
vius peccat quam infidelis. 

Ultima conclusio, ad secundum: Quando nocumentum est causa majo- 
ris gravitatis in peccato, habet hoc, non quatenus nocumentum poenale 


est, sed secundum quod causát majorem inordinationem in actu peccati. 

COMMENTARIUM 


2.— Circa primam et secundam conclusionem est advertendum, quid 
sit quod nocumentum aggravet directe, quid vero indirecte. Et dicimus 
quod aggravare directe nihil aliud est, quam quod illud quod aggravat 
sit volitum directe et intentum, et ita habet rationem objecti voluntatis, 
de quo dictum est articulo tertio quod aggravat peccatum. At vero illud 
aggravat indirecte quod non est volitum directe, neque intentum propter 
se ipsum, sed per aliud et ratione alterius. Unde, sicut dictum est supra, 
q. 71, a. 3, quod inordinatio quae reperitur in peccato non per se speci- 
ficat, sed ex consequenti, ita nocumentum quod est praevisum et non 
intentum, specificat per accidens, et non aggravat nisi indirecte, sicut, 
v. gr., quando aliquis vadit ad fornicandum, et transit per segetes alie- 
nas, quia non est alia via, illud nocumentum perditionis segetum proximi 
non specificat voluntatem ejus, et nihilominus aggravat voluntatem for- 
nicandi, sicut circumstantia quibus, quam alias tenebatur evitare. Sed 
adverte quod hujusmodi considerationes metaphysicae non sunt multum 
necessariae ad sacramentum confessionis. Sufficiet enim peccatori si con- 
fiteatur quod fornicatus est, et quod destruxit alienas segetas, neque 


tenetur confiteri illas destruxisse ut transiret ad fornicandum. 


DUBIUM PRIMUM 


3. — Jam vero circa tertiam conclusionem plures difficultates se offe- 
runt; videtur enim in multis deficere. In primis, in eo quod dicit, nocu- 
mentum, si non sit praevisum neque intentum, non aggravat directe; 
quibus verbis insinuat quod aggravat indirecte. Ex quo rursus sequitur 
nullam esse differentiam inter secundam et tertiam conclusionem, nam 
in secunda conclusione dicitur quod, quando nocumentum est praevisum 
et non intentum, aggravat indirecte. Non igitur est differentia in utro- 
que casu. 

4.— Secundo arguitur: nam in tertia conclusione dicitur quod nocu- 
mentum illud imputatur ad poenam, ubi insinuat non imputari ad cul- 
pam. At vero, in eadem conclusione ait quod imputatur ad poenam pro- 
pter negligentiam considerandi mala, quae possent evenire. Igitur ibi est 
culpa, ac proinde, videtur esse contradictio in conclusione. 

5.— Tertio arguitur: nam videtur superfluum omnino id quod adji- 


citur, scilicet, si dabat operam rei illicitae. Nam, qui adhibet sufficientem 

diligentiam quam tenetur adhiberi, immunis est a culpa; sive alias det 
operam licitae rei sive illicitae excusatur a culpa. Superfluum est igitur 
adjicere, si dabat operam rei illicitae. 

His non obstantibus, conclusio divi Thomae vera est. 

6.— Ad primum argumentum respondeo, esse maximam differentiam 
inter secundam et tertiam conclusionem. Nam in tertia conclusione re- 
quiritur necessariam esse negligentiam considerandi, dando operam rei 
ilicitae. Hoc autem non est necessarium in secunda conclusione. Item, 
aliqui dicunt in casu tertiae conclusionis non esse necessariam culpam 
ut incurratur irregularitas ex nocumento secundo, sed sufficit dare ope- 
ram rei illicitae; in casu vero secundae conclusionis est necessaria culpa. 
Alii vero doctores dicunt quod ad incurrendam, irregularitatem ex nocu- 
mento consecuto in casu tertiae conclusionis, est necessaria culpa, et ideo 
divus Thomas dixit in illa conclusione tertia, quod non aggravat directe, 
insinuando quod indirecte aggravat. Et si quaeratur ab eis, in quo ergo 
differunt secunda et tertia conclusio, respondent, quia hoc quod est 
aggravare indirecte habet latitudinem, et in uno casu magis per accidens 
et indirecte nocumentum aggravat quam in alio casu. De hac re, circa 
quartam conclusionem dicemus nostram sententiam. 

7.— Ad secundum argumentum respondeo quod divus Thomas loqui- 
tur de negligentia praesumpta ab ipso jure, quando aliquis dat operam 
rei illicitae. 

Ceterum circa hoc argumentum dubium esse poterat: utrum vera 
irregularitas incurratur ex homicidio consecuto, quando homo apposuit 
diligentiam sufficientem né consequeretur, sed nihilominus dabat ope- 
ram rei illicitae, ex cujus actione secutus est homicidium. 

Jurisperiti in cap. Cum dilectus, de homicidio voluntario, tenent par 
tem affirmativam; et idem sentit Silvester in verbo Homicidio, 2. Vide 
Cajetanurn in 2. 2, q. 64, a. 8. 

Alii vero gravissimi theologi oppositum sentiunt; Soto, lib. 5 De 
justitia et jure, q. 5, a. 9, et Cano. 

De hoc dubio disputatum est a nobis in nostris Commentariis in Se- 


cundam secundae, q. 64, a. 8, dub. 3. 


DUBIUM SECUNDUM 


Circa quartam conclusionem est dubium circa illud quod ait divus 
Thomas, nocumentum quod non est praevisum neque intentum, sed tamen 


est per se conjunctum cum pecato, aggravat directe, etc. 

8.— Arguitur enim primo in oppositum. Id quod neque per se respi- 
citur a voluntate, neque est praevisum, neque intentum, non potest aggra- 
vare directe. 

9. — Arguitur secundo. In secunda conclusione dicitui' quod hoc detri- 
mentum, quod est conculcare segetes, per accidens conjungitur cum for- 
nicatione, et ideo, quamvis sit praevisum, non aggravat directe forni- 
cationem. Sed etiam scandalum non nisi per accidens conjungitur cum 
fornicatione. Etenim, sicut ex fornicatione non consequitur per se con- 
culcatio segetum, sed ex tali singulari fornicatione hic et nunc, ita etiam 
ex fornicatione non sequitur per se scandalum— potest enim homo forni- 
cari cum muliere parata in occulto—, sed ex tali fornicatione in singu- 
lari, scilicet, quae fit publice. Ergo eadem est. ratio in utroque eventu 
quantum ad hoc quod nocumentum aggravet directe vel indirecte. 

Sed dices quod scandalum per se consequitur ex peccato publico. 
Contra, nam aliquando etiam ex fornicatione publica non sequitur scan- 
dalum; v. gr. si milites procaces et impudici concubinas secum ducant 
ad bellum non est scandalum aliis. 

10.— Respondeo conclusionem divi Thomae esse verissimam. 

Et ad argumentum primum dicimus quod nocumentum quod est per 
se conjunctum cum tali actu, quamvis non sit praevisum neque intentum 
formaliter, est tamen virtualiter intentum. De qua re vide Conradum, super 
istum articulum. Advertendum enim est, quod intentum et volitum habent 
latitudinem. Aliquando enim intenditur expresse et formaliter, aliquando 
vero virtualiter; sicut etiam specificare actum potest contingere forma- 
lissime, potest etiam contingere virtualiter, ut docet divus Thomas 2. 2, 
q. 59, a. 2, ex doctrina Aristotelis, 5 Ethicorum, cap. 8 (1). 

11. — Ad secundum argumentum respondeo quod cuicumque peccato 
publico conjungitur per se, moraliter loquendo, detrimentum scandali 
proximorum; nam, ut docet divus Thomas q. 1 De malo, a. 3 ad 15. 
aliquid conjungitur cum aliquo effectu tamquam accidens, raro et in 
paucioribus, et tale accidens non conjungitur per se et directe cum in- 
tentione agentis. Aliquando vero aliquod accidens conjungitur cum effe- 
ctu, ut in plurimum, et talis conjunctio reputatur per se moraliter, ac 
proinde per se etiam conjungitur cum intentione agentis et producentis 
effectum. Et quamvis non sit praevisum neque formaliter et per se in- 


tentum dumtaxat, tamen qui vult ipsum effectum directe, etiam virtua- 


(1) Artstot., Ethic. Nie., 1. 5, c. 8. Didot, 2, 61. 

liter vult illud nocumentum, quod si praevideret, teneretur evitare. Dif- 
ferentia itaque consistit inter quartam et secundam conclusionem in hoc 
quod nocumentum quod sequitur ex ipso actu peccati, per se auget dire- 
cte peccatum, etiamsi non sit praevisum neque intentum secundum se 
seorsum. At vero nocumentum quod sequitur ex aliquo actu singulari 
hic et nunc propter aliquam singularem circumstantiam, quae non perti- 
net, ut in plurimum, ad speciem peccati, dumtaxat aggravat indirecte, 
ut patet in exemplo secundae conclusionis, de nocumento quod facit qui 
transit per segetes ad fornicandum. 

Sed observandum est quod, sive nocumentum directe aggravet pecca- 
tum, sive indirecte, si tamen fuerit voluntarium., saltem interpretative, 
tenebitur peccator ad restitutionem damni quod inde secutum est pro- 


ximo. 


DUBIUM TERTIUM 


12. — Est dubium contra quintam conclusionem et arguitur contra 
illam. Non minus tenetur homo se ipsum diligere, quam proximum. Ergo 
nocumentum quod incurrit ipse qui peccat, non minus aggravat pecca- 
tum quam ipsum nocumentum quod incurrit proximus. Confirmatur, 
nam si nocumentum quod homo incurrit non est praevisum neque inten- 
tum, sed per accidens se habet ad actum peccati, nulla erit differentia 
quantum ad hoc quod ipsemet homo incurrat nocumentum vel proxi- 
mus; nihilominus non magis vel minus aggravabitur peccatum ex no- 
cumento. 

Ad hanc difficultatem respondetur doctrinam divi Thomae eam esse 
quod non eodem modo se habent homines ad propria nocumenta et aliena. 
Nemo enim censetur negligens in ordine ad proprium nocumentum evi- 
tandum sicut ad alienum. Si autem fuerit homo negligens respectu pro- 
pri nocumenti in aliquo bono cujus non est dominus, gravius peccat 
quam si esset causa ejusdem nocumenti in proximo. V. gr., si ex actu 
fornicationis sequatur gravis infirmitas fornicantis, quia ipse erat debi- 
lis et poterat et tenebatur advertere tale nocumentum, tunc fornicatio 
valde aggravatur ex nocumento, quia homo non est dominus salutis et 
vitae suae. 

Ceterum quaedam nocumenta sunt in quibusdam bonis quae respectu 
proximi imputantur nobis ad mortalem culpam, non autem respectu 


nostri. Et ratio est quia nos sumus domini quorumdam bonorum, et pos- 

sumus in ilis pati nocumentum absque mortali culpa, etiamsi prodige 
consumamus illa. V. gr. respectu pecuniae et propriae famae pati no- 
cumentum per se loquendo non est mortalis culpa, quia homo dominus 
est illorum bonorum. Si tamen proximus laedatur in hujusmodi bonis, 
erit mortale peccatum contra justitiam et caritatem proximi. 

13.— Circa solutionem ad tertium argumentum Cajetani facile con- 
ceditur quod qui sollicitat mulierem ad fornicationem ea intentione ut 
mulier amittat gratiam Dei, gravius peccat quam si illam occidat, quia 
tale peccatum est odium directe oppositum caritati. Nihilominus aliis 
viris doctis et prudentibus videtur quod magis peccaret si illam occideret. 
Et ratio est in primis quia homicida per se ipsum est causa efficax mor- 
tis corporalis contra voluntatem proximi; at vero scandalizator non est 
causa efficax scandali sine voluntate proximi. Deinde, qui occidit corpo- 
raliter irreparabile nocumentum infert proximo, non autem, qui scan- 
dalizat; facile enim scandalizatus poterit per poenitentiam reparari. Si 
autem damnum spirituale esset irreparabile, proculdubio esset majus 
peccatum scandalum quam omnis occisio; v. gr., si jam jam meriturum 
aliquis induceret in haeresim vel in aliquod mortale peccatum. Tertio 
si intendere scandalum proximi est gravius peccatum quam ipsum occi- 
dere, sequitur quod etiam esset gravius quam occidere mille homines. 
Probatur sequela, quia bonum spirituale multo excellentius est quam 
multae vitae corporales. Denique sequeretur ex opposita sententia quod 
persuadere alicui unum veniale peccatum ea intentione ut venialiter pec- 
cet, esset majus peccatum quam illum occidere. Patet sequela, quia majus 
nocumentum est unum veniale peccatum quam vitam corporalem amit- 
tere. 

14.- - Pro intelligentia hujus difficultatis dicimus primum quod do- 
ctrina Cajetani est intelligenda quantum est ex ipso genere peccati; cum 
quo tamen stat quod non omne scandalum ex intentione sit gravius quam 
homicidium. Et hoc satis probabiliter confirmatur argumentis factis. 

Dicimus secundo quod illa argumenta non necessario concludunt, quia 
pariter efficerent quod odium Dei non esset gravius peccatum quam 
homicidium propterea quod nullum nocumentum accidit ipsi Deo. Et 
similiter odium sive invidia fraternae gratiae, quod est peccatum con- 
tra Spiritum Sanctum, probaretur esse minus peccatum quam homici- 
dium. 

Denique dicimus quod sicut solo affectu desiderare malum culpae mor- 


talis ipsi proximo est majus peccatum quam desiderare mortem corpo- 

ralem, ita etiam ex tali affectu scandalizare est gravius peccatum quam 
ex tali affectu occidere. Probo consequentiam, quia sicut se habet desi- 
derium ad desiderium, ita se habet executio unius desiderii ad executio- 
nem. alterius desiderii. Quamvis tamen ratione nocumenti violenti ali- 
quam gravitatem concedimus homicidio quam non habet scandalum, sed 
ex alia parte exceditur homicidium ab scandalo. 

Ceterum de peccato veniali dicimus quod, quamvis sit majus malum 
quam amissio omnium bonorum temporalium, etiam ipsius vitae, et qui- 
libet teneatur potius vitam amittere quam venialiter peccare, nihilominus 
quia veniale peccatum, non includit aversionem a Deo, homicidium vero 
et furtum includunt aversionem a Deo, idcirco gravius peccat qui occidit 
proximum et qui furatur quam qui persuadit alteri veniale peccatum, 
quia non peccat nisi venialiter. Unde homicidium in infinitum excedit 
omne veniale peccatum, sicut et quilibet mortale peccatum in infinitum 


excedit etiam gravissimum veniale. 


ARTICULUS NONUS 


Utrum peccatum aggravetur ratione personae in quam peccatur 


Conclusio est affirmativa. — Et ratio est quia persona in quam pecca- 
vit est quodammodo objectum peccati. 

Adverte breviter in hoc articulo quod qualitas personae in quam pec- 
catur dupliciter potest aggravare peccatum. Uno modo mutando speciem, 
ut si quis occidat clericum, ipsum, homicidium efficitur sacrilegium; et 
si occidat patrem, est parricidium. Altero modo non mutando speciem 
peccati, ut si quis occidat hominem studiosum, homicidium est absolute. 

Nota secundo consequenter quod qualitas personae quae mutat spe- 
ciem peccati, necessario explicanda est in confessione. Quando vero non 
mutat speciem, non semper necessario explicanda est, nisi forte nota- 
biliter aggravet. V. gr., si quis occidat hominem valde exemplarem in 
omni virtute cujus vita utilis erat in republica, et fortassis in tali casu 
mutat speciem peccati, et homicidium est contra pietatem patriae de- 
bitam. 

Denique adverte in quibusdam peccatis impertinenter se habere digni- 
tatem personae contra quam peccatur. V. gr., si quis furetur ab homine 
nobilissimo et doctissimo perinde est ac si furatus fuisset ab homine 


rustico. Itaque peccatum ut aggravetur ex dignitate personae contra 

quam peccatur, debet habere contrarietatem et inordinationem, contra 
illam dignitatem, ut quando quis percutit sacerdotem qui pro dignitate 


sua veneratione dignus est. 


ARTICULUS DECIMUS 


Utrum magnitudo personae peccantis aggravet peccatum 


SUMMA TEXTUS 


1. — Prima conclusio: Peccatum ex subreptione proveniens minus im- 
putatur ei qui est major in virtute. 

Secunda conclusio: Peccata quae ex deliberatione procedunt, tanto 
magis imputantur homini, quanto! est major in scientia vel virtute. — 


Et hoc propter quasdam egregias rationes quas ponit divus Thomas in 


articulo. 


DUBIUM PRIMUM 


2.— Aliquae difficultates se offerunt in hoc articulo. Prima est circa 
intelligentiam primae conclusionis, utrum sit intelligentia tantum de ve- 
niali peccato, an etiam de mortali. Et ratio dubitandi est, quia rationes 
ilae quatuor quae probant secundam, conclusionem divi Thomae, mili- 
tant etiam contra primam conclusionem, si intelligatur de peccato mor- 
tali. Ergo dumtaxat de veniali est intelligenda. 

3.— Ex altera parte probatur quod debeat etiam intelligi de peccato 
mortali ex ipsamet ratione divi Thomae pro prima conclusione : quoniam 
alias non esset conveniens comparatio, sed ridicula, dicere quod peccata 
venialia sanctorum sunt minora quam mortalia aliorum hominum. Et de- 
nique, divus Thomas loquitur in communi de peccato ex subreptione pro- 
veniente. Constat autem quod peccatum ex subreptione, id est, quod inci- 
pit ab aliqua passione praeveniente et maxima occasione, solet etiam 
esse, non solum veniale, sed etiam mortale, vel propter morosam delecta- 
tionem, aut etiam propter consensum expressum ex infirmitate. Ergo 
hujusmodi conclusiones intelligendae sunt etiam de mortali peccato. 

4. — Ad argumentum in oppositum respondeo quod rationes quae pro- 
bant secundam conclusionem, non convincunt contra priorem, quia non 
sunt cetera paria. Etenim quod peccatum sit ex subreptione in persona 


magnae sanctitatis et scientiae, est signum certum quod fuit maxima 

tentatio praeveniens et perturbans judicium rationis, et ideo maxime 
excusatur, quam ex aliis circumstantiis aggravetur, quae referuntur in 
quatuor rationibus articuli. Ceterum, si daretur peccatum ex aequali 
subreptione proveniens in viro magnae santitatis et in alio nullius aut 
minimae virtutis, fatemur esse gravius peccatum in illo, quam in isto, 


quia cetera sunt paria, et tunc habent locum rationes illae quatuor. 


DUBIUM SECUNDUM 


Est secundum dubium: Utrum circumstantia magnitudinis personae 
peccantis sit necessario explicanda in confessione. 

5.— Arguitur primo pro parte affirmativa ; nam in peccatis quae sunt 
ex deliberatione, notabiliter aggravat illa circumstantia. Ergo explican- 
da est in confessione. An tecedens probatur rationibus divi Thomae pro 
secunda conclusione. Consequentia vero est manifesta, quia in confessione 
non solum, explicandae sunt circumstantiae quae mutant speciem, sed 
etiam quae notabiliter aggravant intra eamdem speciem, ut si quis fura- 
tus est centum vel mille. 

6.—!Arguitur secundo. Si quis persuadeat vel attrahat ad peccan- 
dum proximum magnae virtutis, etiamsi non intendat directe scanda- 
lizare, tenebitur exprimere in confessione illam circumstantiam, propter 
notabile nocumentum spirituale proximi. Ergo multo magis tenebitur 
illam circumstantiam de se ipso exprimere, propter notabile nocumen- 
tum spirituale. 

7.— Sed in oppositum est usus hominum timoratae conscientiae, etiam 
sapientium; nullus enim ex confessariis interrogat hanc circumstantiam, 
num ille qui confitetur fuerit magnae virtutis, neque etiarn poenitentes 
viri docti solliciti sunt de hujusmodi circumstantia exprimenda in con- 
fessione. 

8. — Ad hanc difficultatem respondeo, et sit prima conclusio: Quando 
circumstantia magnitudinis personae peccantis mutat speciem peccati, 
necessario est aperienda in confessione; v. gr., si sit religiosus vel sacer- 
dos qui fornicatur, addit enim circumstantiam sacrilegii propter votum 
castitatis. At vero ipsamet circumstantia respectu furti, neque mutat 
speciem, neque aggravat notabiliter. Si autem vir magnae virtutis in 
opinione populi peccasset publice, tunc magnitudo personae in opinione 
populi necessario est explicanda propter notabile scandalum. Et idem 


dicendum est de sacerdote et religioso publice peccante; non enim satis 

est confiteri se publice peccasse, sed adjicere illam circumstantiam, cum 
sit sacerdos, cum sit religiosus, 

9. — Secunda conclusio: Bonum consilium est ad puritatem conscien- 
tiae circum stantiam magnitudinis personae humiliter explicare in confes- 
sione, quin potius hoc tutissimum est, quia fortassis in tali persona est 
aliqua specialis ingratitudo quae per se est peccatum mortale, quamvis 
occultum, et cum illa explicatione fit integra confessio. 

10. —-Tertia conclusio: Praeter illos casus qui continentur in prima 
conclusione, non auderem obligare sub peccato mortali ut poenitens ex- 
plicet magnitudinem suae personae quoties mortaliter peccaverit. Ratio 
estin primis argumentum quod fecimus in oppositum. Deinde, quia excel- 
lentissima magnitudo personae peccantis, de qua divus Thomas loquitur 
in hoc articulo, est virtus et gratia Dei. De hac autem nemo habet cer- 
titudinem; immo, quanto quisque justior est, tanto humilius de se judi- 
cat, etiamsi habeat magnas conjecturas divinae misericordiae erga se. 
Igitur ille justus non poterit commode magnitudinem suae virtutis in 
confessione exprimere. 

Ceterum, alia Dei beneficia, de quibus certus est homo se illa recepis- 
se, quae pertinent ad cognitionem divinorum vel ad divinas inspirationes 
quas homo experitur, tutissimum est explicare hanc circumstantiam in 
confessione, quia fortassis est aliqua ingratitudo in homine quae sit pec- 
catum mortale. 

11. — Ad argumenta in oppositum respondeo. Ad primum, quod illa 
circumstantia non aggravat notabiliter, nisi mutando speciem. Neque 
est simile de furto, quoniam in furto ratione nocumenti illati proximo, 
tenetur exprimere circumstantiam quantitatis furti. 

12. — Ad secundum respondetur negando consequentiam. Et ratio 
discriminis est, quoniam gratia et virtutes infunduntur nobis a Deo et 
dantur cum dominio ipsarum. At vero respectu proximi, sumus dumtaxat 
custodes ex caritate gratiae et virtutis illius, et nullo modo domini; ac 


propterea est speciale peccatum scandali virum magnae virtutis ad pec- 
candum inducere. 


QUAESTIO SEPTUAGESIMAQUARTA 


De subjecto peccatorum 


ARTICULUS PRIMUS 
Utrum voluntas sit subjectum peccati 


Conclusio est affirmativa. — Ratio est quia peccatum est actio imma- 


nens et moralis. Ergo debet esse in principio elicitivo, quod est vo- 


luntas. 
ARTICULUS SECUNDUS 
Utrum sola voBuntas sit subjectum peccati 
SUMMA TEXTUS 
1. — Prima conclusio: Non solum voluntas potest esse subjectum pec- 


cati, sed omnes illae potentiae quae moveri possunt ad suos actus vel ab 
illis reprimi per voluntatem.— Ratio est quia omne quod est principium 
actus voluntarii ut sic potest esse subjectum peccati. 

Secunda conclusio, ad primum: Non peccatur, nisi sola voluntate sicut 


primo movente; aliis autem potentiis peccatur sicut a voluntate motis. 


DUBIUM UNICUM 


2.— Est dubium circa istos duos articulos: Utrum omnes actus mo- 
rales sint im manentes in voluntate tamquam in subjecto, an etiam sint in 
appetitu, sensitivo, vel etiam possint esse actiones transeuntes quarum 
principia sint membra corporis. 

Et ratio dubitandi est quia homicidium actus moralis est, et tamen 


est actio transiens in externam materiam; et similiter curare infirmum 


est actus moralis et transiens. 

De hac difficultate disputant scholastici 2 Sententiarum, d. 35. Scotus 
q. 2 et 3, universaliter asserit peccatum dumtaxat formaliter inveniri 
in voluntate, in aliis vero potentiis materialiter, aut sicut in effectu. 

3. — Cajetanus super istum articulum videtur quibusdam in eamdern 
sententiam declinare. Ait enim quod propositio illa divi Thomae, omnes 
actus morales sunt immanentes, formaliter est intelligenda. Pro cujus 
intelligentia notat primo, quod cum subjectum xnoralitatis sit actus vo- 
luntarius, oportet accipi in quantum voluntarius est, quando sumitur in 
quantum moralis, et ex negatione voluntarii sequitur moralis negatio 
actus. Cum igitur actus exterior moralis a pluribus causetur, v. gr., occi- 
sio hominis causatur in voluntate occisoris et ab irascibili er manu tam- 
quam a principiis subordinates. Tunc si comparetur homicidium ad ipsam 
manum, non procedit ab illa quatenus actus voluntarius est, quia manus 
secundum se non est liberum principium, sed serviliter subjacet imperio 
rationis, ac proinde illa occisio non est moralis actus prout est a manu, 
sed dumtaxat prout est ab aliquo principio immanente et libero. Si autem 
illa occisio comparetur ad voluntatem, est actus voluntarius et moralis 
et quodammodo elicitus, scilicet, in quantum voluntarius est et mo- 
ralis. 

Ex quo infert Cajetanus, quod non solum est verum peccatum esse in 
voluntate, sed etiam quod omne peccatum est in voluntate. Ratio est 
quia omne peccatum est actus moralis et immanens, et est a voluntate 
tamquam a principio. Ergo est in voluntate. 

Verurntamen, quia divus Thomas in hoc articulo definit quod non so- 
lum voluntas est subjectum peccati, notat secundo Cajetanus quod non 
inconvenit ut idem peccatum sit in. pluribus subjective secundum diversas 
rationes subordinatas, sicut potest esse a pluribus principiis. Idem enim 
est in actibus immanentibus esse a principio et esse in principio. Cum 
ergo omne peccatum procedat a voluntate positive vel privative, necesse 
est quod omne peccatum sit in voluntate. Cum autem aliquando sit eli- 
citus actus ab aliqua potentia sub imperio voluntatis, v. gr., vitiose irasci 
vel concupiscere, oportet tale peccatum, secundum illam actionem irae vel 
concupiscentiae esse in irascibili vel concupiscibili a qua elicitur. Ex quo 
sequitur, aliquod peccatum posse collocari in tribus potentiis, scilicet, 
in ratione, et in voluntate et in appetitu sensitivo ; in ratione quidem ut 
in primo dirigente, in voluntate vero ut in primo movente, in appetitu 
autem sensitivo ut in proximo elicitivo; et tale peccatum est intempe- 


rantiae actus. 

4. — Hanc sententiam Cajetani aliqui thomistae falsam reputat et 
multipliciter contra illam argumentantur. Nihilominus, si recolamus ea 
quae docet divus Thomas supra, q. 20, per quatuor articulos, ubi explicat 
quomodo actus exterior in quantum est effectus interioris nihil addit 
bonitatis aut malitiae supra interiorem, ac proinde neque actus ipse exte- 
rior dicitur bonus vel malus formaliter, nisi denominative et extrinsece 
ab actu interiori; verum est tamen quod si ipse actus exterior considere- 
tur, non ut effectus interioris, sed ut objectum voluntatis, isto modo 
prius habet quamdam rationem boni vel mali, per hoc quod conformis 
est vel deformis cum recta ratione et lege. Advertendum est enim, quod 
bonitas vel malitia moralis analogice dicitur de bonitate quae conside- 
ratur in objecto, et de bonitate quae consideratur in actu voluntatis et 
appetitus sensitivi ut subjicitur rationi, et de bonitate quae consideratur 
in actu exteriori tamquam in effectu interioris actus. Etenim cum obje- 
ctum dicitur bonum, non tribuimus illi bonitatem formalem moralem qua 
homines boni dicuntur, sed dicitur objectum bonum, quoniam ex natura 
sua habet eonformitatem cum recta ratione et lege aeterna; ac proinde, 
finalizando actus voluntatis, est causa ut mensura legitima bonitatis for- 
malis quae est in appetitu rationali, in quo solum invenitur formaliter 
bonitas vei malitia qua, homines boni vel mali dicuntur. Ceterum actus 
ipse exterior prout est effectus hic et nunc interioris actus voluntatis, 
peccatum quidem denominabitur, sed nullam malitiam habet intrinsece 
et subjective, quoniam potius omnino ab extrinseco denominatur pecca- 
tum, sicut effectus peccati interioris. 

Quapropter sic explicata sententia Cajetani, non est contraria sen- 
tentiae divi Thomae. Cajetanus enim non negat peccatum inveniri forma- 
liter in appetitu sensitivo, sed ait hoc ipsum peccatum, in quantum pec- 
catum est, esse etiam formaliter et subjective in voluntate, quatenus 
actus appetitus sensitivi ita subordinatur cum actu voluntatis, ut resul- 
tet unus actus moralis perfectus circa illam materiam. Nos itaque se- 
quimur sententiam Cajetani, hoc unum adjicientes, quod quamvis actus 
humanus bonus vel malus secundum rationem communem moralis boni- 
tatis aut malitiae sit per prius et principaliter in voluntate, tamen cum 
hoc stat quod actus peccati intemperantiae, v. gr., secundum suam com- 
pletam speciem per prius sit in appetitu sensitivo tamquam in subjecto 
proprio. Et ratio est quia ibiest virtus et actus temperantiae ad repugnan- 
das passiones, quod magis explicabitur in duobus articulis sequentibus. 


Et in hoc differt sententia divi Thomae a sententia Scoti, quod Scotus tan- 

turn in voluntate collocat peccatum et omnem virtutem sicut in subjecto ; 
sed divus Thomas ponit etiam in appetitu sensitivo peccatum et virtutem 
tamquam in subjecto. Sunt enim in appetitu sensitivo duae virtutes, scili- 


cet, fortitudo et temperantia; ac proinde peccata contraria sunt in appe- 
titu sensitivo. 


ARTICULUS TERTIUS 


Utrum in sensualitate possit esse peccatum 


| Pro intelligentia tituli nota quod sensualitas, non solum dicit absolute 

appetitum sensitivum, sed connotát quod sit appetitus sensitivus non 
per omnia subditus rationi, sed quod possit praevenire et antevertere 
judicium rationis; cum tamen, secundum rectum ordinem naturae ratio- 
nalis, secundum quod a Deo ordinata fuit et creata cum justitia origi- 
nali, oporteret quod operatio omnis appetitus inferioris excitaretur sem- 
per a parte superiori. 

Hinc sequitur quod sensualitas non sit ponenda in Christo Domino 
proprie loquendo, quamvis in ipso sit appetitus sensitivus. Ratio est quia 
in Christo Domino, propter plenitudinem gratia^ habitualis et unionis, 
erat excellentior rectitudo naturae humanae quam fuerit in Adam per 
justitiam originalem, ac proinde perfectissime appetitus sensitivus per 
omnia subdebatur rationi rectae, ita ut nihil coeperit appetere vel fugere, 
nisi ex imperio rationis, secundum legem aeternam et obedientiam omni- 
modam ad divinam voluntatem. 

In hoc igitur articulo est conclusio affirmativa. Ratio est quia actus 
sensualitatis potest esse voluntarius et inordinatus. 

Secunda conclusio, ad secundum: Sufficit ad rationem peccati, quod 
voluntate possit hom o reprimere singulos motus inordinatos sensualitatis, 
si praesentiat, quamvis non possit omnes vitare. 

Tertia conclusio, ad tertium: M otus sensualitatis rationem praeveniens 


est peccatum veniale. 


ARTICULUS QUARTUS 


Utrum in sensualitate possit esse peccatum mortale 


SUMMA TEXTUS 


1. — Conclusio est negativa. — Et ratio est quia inordinatio a fine 


non est nisi ejus cujus est ordinare ad finem. 

Secunda conclusio, ad primum: Actus sensualitatis potest concurrere 
ad peccatum mortale, sed non est mortale secundum quod est a sensua- 
titate, sed secundum quod est rationis. 

Tertia conclusio, ad tertium : Peccatum veniale quod est in sensualita- 


te, dispositio est ad mortale quod est in ratione. 


DUBIUM UNICUM 


Est dubium circa istos duos articulos de veritate conclusionum illorum, 

2.—lArgumenta pro parte negativa. — Arguitur primo pro parte ne- 
gativa. In sensualitate nulla est libertas, nisi participata a voluntate. 
Ergo in sensualitate nullum est peccatum, nisi ex participatione peccati 
quod est in voluntate, ac proinde non est facienda differentia inter mor- 
tale et veniale quantum ad hoc quod sit in sensualitate. 

3.— Secundo arguitur. Magis videtur participare sensualitas ex motu 
deliberato voluntatis, quam ex privatione motus debiti inesse in volun- 
tate. Sed ex hujusmodi privatione actus voluntatis potest esse veniale 
peccatum ex sensualitate. Ergo multo magis poterit esse mortale prove- 
niens ex deliberato motu voluntatis. 

4.— Tertio arguitur. Peccatum luxuriae est formaliter, secundum 
suam differentiam specificam, in concupiscibili. Sed peccatum luxuriae 
est peccatum mortale ex objecto proprio et specifico. Ergo secundum 
totam suam formalitatem, est in concupiscibili peccatum mortale. 

Et confirmatur. Nam actus temperantiae et castitatis est in concu- 
piscibili tamquam in subjecto, postulante tale subjectum differentia spe- 
cifica harum virtutum, quae sumitur ex objecto specifico. Ergo ibidem 
est mortale peccatum contrarium intemperantiae. Patet consequentia, 
quoniam contrariorum idem est subjectum. 

5.— Quarto arguitur. Nemo peccat in eo quod vitare non potest. 
Sed dum homo cogitationem divertit ab objecto malo sensibili et insurgit 
alius motus vanae gloriae impraemeditatus, non est in ejus potestate 
hunc alterum motum vitare. Ergo in illo non peccat venialiter. 

6. — Quinto arguitur. Quamquam aliquod peccatum sit in sensualitate, 
videtur tamen, quod non possit esse peccatum commissionis, sed omissio- 
nis, propterea quod voluntas non reprimit illum motum dum reprimere 
potest et tenetur. Non igitur in sensualitate erit veniale peccatum for- 


nicationis; hoc enim non est omissionis peccatum. 
7.—1Solutio argumentorum.— Pro solutione horum argumentorum 

nota cum Cajetano, quod sensualitas, hoc est, appetitus sensitivus, tri- 
pliciter potest considerari. Primo ut communis est nobis cum brutis, cum 
quibus communicamus univoce in ratione animalis. Secundo modo potest 
considerari in quantum est hominis, non solum possessive sicut equus 
est hominis, sed secundum id quod illi accedit ex tali subjecto specifico 
et ex tali supposito quod utitur illo appetitu, vel uti potest. Tertio modo 
potest considerari secundum quod actualiter movetur ad deliberationem 
rationis. 

8. — Hoc supposito, ad primum argumentum respondeo quod secun- 
dum primam considerationem praecise nulla est libertas in appetitu sen- 
sitivo, neque virtus, neque peccatum, neque potest dici ut sic sensualitas 
magis quam in bruto. Secundo vero modo videtur quibusdam nullam etiam 
esse libertatem in appetitu sensitivo ante deliberationem partis superio- 
ris. Sed tamen isti falluntur, quia ex unione naturali partis inferioris ad 
superiorem redundat quaedam, dignitas et perfectio potentialis ad infe- 
riorem appetitum, ita ut naturaliter habeat facultatem obediendi deli- 
berationi superioris, quemadmodum aestimativa in homine, ex naturali 
confinio ad rationem habet quamdam facultatem et dignitatem potentia- 
lem supra aestimativam brutorum; est enim in homine cogitativa po- 
tentia. Ita debemus philosophari. Ita etiam debemus contemplari ad appe- 
titum sensitivum hominis derivari quamdam dignitatem ex confinio ad 
appetitum rationalem supra appetitum sensitivum brutorum. Non tamen 
ponimus in appetitu sensitivo aliquam libertatem, nisi quatenus natura- 
lem habitudinem habet in homine ut possit moveri vel reprimi a superiori 
appetitu. Et hoc pacto est quaedam libertas in sensualitate, ita ut haec 
sufficiat ad peccatum imperfecte in ipsa sensualitate quae movetur ad 
objectum praeter ordinem rationis, cum tamen potuit praeveniri et repri- 
mi ab ipsa ratione. Non tamen sufficit illa libertas potentialis ad mortale 
peccatum, neque ad perfectam virtutis rationem ut sic, quoniam hujus- 
modi actus sunt perfecti in genere moris, ac proinde a ratione deliberante 
debent procedere. Tertio autem modo manifestissimum est in sensuali- 
tate esse libertatem participatam ex actuali deliberatione partis superio- 
ris, per quam pars superior vel impedit motum sensualitatis, vel aliqua- 
tenus reprimit, vel etiam interdum excitat et dirigit ad finem rectum, 
quod est objectum superioris rationis, ita ut justus possit dicere illud 
Psalmi (83, 3) : Cor meum et caro mea exsultaverunt in Deum vivum. 
Et iterum (Psalm. 62, 2) : Sitivit in te anima mea, quam multipliciter tibi 


caro mea. Ceterum, illud quod communiter asserimus, omne peccatum 

esse in voluntate, dupliciter potest intelligit. Uno modo quantum ad 
actum positivum, et sic non est necessarium; etenim in voluntate potest 
esse peccatum per hoc solum quod non reprimit motum sensualitatis cum 
teneatur et possit. Et hoc concedimus sensualitati, quod possit habere 
peccatum veniale positivum quod sit motus ejus proprius ante delibera- 
tionem actualem rationis. Altero modo dicitur omne peccatum esse in 
voluntate, sive positive, sive privative; et sic universaliter verum est 
peccatum esse in voluntate. 

9. — Ad secundum argumentum respondeo: nego consequentiam, quo- 
niam illa major participatio ex motu deliberato voluntatis quae redun- 
dat in appetitu sensitivo, non confert sensualitati id quod est proprium 
partis superioris, scilicet, perfecte deliberare, quamvis conferat concur- 
sum aliquem actualem ad perfectam deliberationem peccati et virtutis. 

10.— Ad rertium argumentum similiter nego consequentiam, quia 
specifica formalitas peccati luxuriae sumitur ex objecto ad quod conver- 
titur homo, scilicet, ex bono delectabili secundum tactum; mortalitas 
vero peccati desumitur ex aversione ab ultimo fine formaliter. 

Quod si objicias, non posse hoc pacto verificari quod communiter 
dicitur, quaedam esse peccata mortalia ex objecto: respondeo hoc intelli- 
gendum esse ex objecto eoncomitanter, nimirum, quoniam aversio illa 
ab ultimo fine annexa est tali objecto deliberate bono; at vero ipsa mor- 
talitas, cum sit formaliter privatio vitae spiritualis, non potest desumi 
formaliter ex objecto ad quod homo convertitur. 

Ad confirmationem, respondeo ex doctrina divi Thomae in solutione 
ad secundum art. 4, quod actus virtutis dupliciter potest considerari: 
uno modo secundum communem rationem perfectae virtutis ; altero modo 
secundum perfectam rationem in aliqua specie, quae praesupponit ratio- 
nem virtutis. Si priori modo consideretur, omnis virtus est in parte supe- 
riori, in qua est ratio agendorum et electio perfecta voluntatis. At vero 
secundo modo, quaedam virtutes collocantur subjetive in appetitu sensi- 
tivo, videlicet, fortitudo et temperantia, quae versantur circa passiones 
irascibilis et concupiscibilis. Et proportionabiliter est dicendum quod 
mortalis peccati perfecta ratio non invenitur nisi in parte superiori, 
in qua est aversio ab ultimo fine. Sed tamen illud quod est specificum in 
quibusdam peccatis, invenitur in appetitu sensitivo, qualia sunt peccata 
contraria fortitudini et temperantiae; nam contrariorum idem est sub- 


jectum. 
11. — Ad quartum argumentum, in quo magna difficultas tangitur 

circa divi Thomae doctrinam [in art. 3] ad secundum et tertium, Altisio- 
dorensis in 2 Sent., tractatu 28, cap. 1, tenet quod omnis motus carnalis 
illecebrae est peccatum, saltem veniale, etiamsi non sit in nostra potesta- 
te reprimere talem motum. Ratio ejus est a simili, quia peccatum originale 
nobis imputatur, licet non sit in nostra potestate illud obvenire. Ergo 
etiam motus hujusmodi inordinati nobis imputabuntur, quoniam etiam 
in sua causa, capite nostro Adam, fuerunt voluntarii. Affert etiam aliud 
exemplum: quemadmodum peccata ebriorum imputantur eis, etiamsi 
postea non sint potentes reprimere tales motus, sufficit enim quod causa 
fuerit voluntaria, ita etiam imputabuntur nobis motus sensualitatis, quam- 
vis illos non possimus reprimere, quia fuerunt voluntarii in sua causa, 
et hoc sufficit. 

Praeterea, divus Thomas ita videtur sentire in tertia parte, ubi negat 
in Christo Domino fuisse tentationem interiorem in parte inferiori, quo- 
niam hoc semper est peccatum. 

Item, divus Augustinus lib. 15 De civitate, cap. 4, inquit: nonnullum 
peccatum est quando caro concupiscit adversus spiritum (1). Ergo saltem 
erit veniale. 

12. — Pro solutione hujus dubii sit prima conclusio, quae videtur esse 
certa secundum fidem catholicam : Quando impedire hujusmodi motus non 
est in nostra potestate ne insurgant inordinati in appetitu sensitivo, vel 
postquam insurrexerint illos reprimere non possumus, nullum peccatum 
est, nec nobis imputabitur ad culpam, etiam venialem. Probatur ex Con- 
cilio Tridentino, ses. V, in decreto de peccato originali, ubi de concupis- 
centia et fomite dicitur, quod manet post baptismum in ipsis renatis ad 
agonem et pugnam, neque posse nocere nobis non consentientibus. Et 
ibi citatur testimonium Apostoli ad Romanos, 8 (v. 1) : Nihil ergo nunc 
damnationis est his qui sunt in Christo Jesu, qui non secundum carnem 
ambulant; ubi ad litteram loquitur Apostolus de justificatis in Christo 
qui patiuntur motus inordinatos, ut patet ex praecedentibus, cap. 7, ubi 
etiam concilium explicat quomodo Apostolus aliquando ipsam concupis- 
centiam appellet peccatum, videlicet, quia fuit effectus peccati originalis 
et ad peccatum allicit, non tamen quia in se sit formaliter peccatum. 
Deinde probatur evidenti ratione, quia hujusmodi motus nullo modo sunt 
actus humani et voluntarii: ergo nullo modo sunt peccata. Et ipse divus 


Thomas, in articulo tertio, hanc rationem assignat propter quam affir- 


(1) S. August.. De civitate Dei, 1. 15, c. 4. ML. 41, 440. 

mat esse peccatura in voluntate, quia est motus voluntarius, quatenus 
voluntas potest reprimere tales motus inordinati. Et denique saepe saepius 
contingit tales motus insurgere omnino ex naturali complexione. Ergo 


tunc nullum erit peccatum in motu concupiscentiae. 


13. — Ceterum, ad rationem Altisiodorensis respondeo quod originale 
peccatum non est in nobis aliter voluntarium quam in ipso protoparente, 
qui fuit caput totius naturae humanae, cujus voluntas imputatur etiam 
membris ejus. At vero peccatum veniale est personale omnino, non solum 
subjective et inhaesive, nam isto modo etiam originale est personale, 
inhaeret enim unicuique proprium, ut in Concilio Tridentino definitur, 
sed etiam effective, quia est a nobis tamquam a principio morali, et ideo 
debet esse a nobis voluntarium aliquo modo. Neque rursus aliud exem- 
plum de ebrio quidquam probat, nam ebrius qui vult inebriari, vult etiam 
consequenter eventum qui per se sequitur, vel qui praevisus est, aut prae- 
videri debuit propter experientiam quam jam habebat. Quocirca in priori 
illa voluntate personali voluntaria etiam sunt peccata quae conse- 
quuntur. 

Ad testimonium divi Thomae ex tertia parte, q. 41, a. 1 ad tertium 
respondeo quod nomine peccati intellexit fomitem, juxta illud ad Roma- 
mos, 7 (v. 17) : Si autem quod, nolo hoc facio..., jam non ego operor illud, 
sed quod habitat in me peccatum, hoc est, fomes peccati, qui est effectus 
originalis culpae et ad peccatum allicit, et propterea dicitur peccatum. 
Et haec passio, quia detrectabilis est, non fuit assumpta a Christo Do- 
mino. Igitur tentatio interior est ex fomite, et ideo dixit divus Thomas 
esse cum peccato. Et hoc praesertim in Christo contingeret. Nam posse 
reprimere motum interiorem inordinatum ne insurgat, et non reprimere, 
esset peccatum. Et quia Christus Dominus habebat potestatem ex pleni- 
tudine gratiae et veritatis, praesertim ex gratia unionis, continendi per 
omnia et dominandi supra appetitum sensitivum, imputaretur illi inor- 
dinatio illa appetitus sensitivi praevenientis judicium rationis. Unde, juxta 
dictum Apostoli ad Hebraeos, 4 (v. 15) : Tentatum autem per omnia pro 
sim ilitudine absque peccato, negare debemus omnino in Christo Domino 
fuisse aliquam tentationem interiorem ex fomite, quia in illo esset cum 
peccato propter rationem assignatam. 

Ad divum Augustinum respondeo quod intelligit quando homo potest 
reprimere motum concupiscentiae et non reprimit. Vel etiam respondeo 
quod nomine peccati intellexit motum fomitis naturalem nobis, sed de- 


fectuosum, qui ex peccato originali ortum habuit. 

14. — Ad quartum [igitur] argumentum respondeo quod est rri/plex 
potentia: quaedam dicitur logica vel meta/physica, quia non implicat con- 
tradictionem aliquid posse fieri; altera dicitur: physica, quae est poten- 
tia secundum ordinem praefixum huic universo; rertia potentia dicitur 
moralis, quae consideratur secundum communes mores hominum et incli- 
nationes, ut cum dicimus, non potest fieri ut omnes homines sint studiosi, 
et necesse est ut scandala veniant, et necesse est haereses esse, quae 
necessitas moralis est, non physica, aut metaphysiea, et idcirco non excu- 
sat a peccato singulos scandalizatores et haereticos. Dicimiis ergo conse- 
quenter, quod homo non potest physica potentia, multo autem minus mo- 
rali, singulos motus sensualitatis continere, impediendo ne insurgant ante 
judicium rationis, quia naturale est homini in natura corrupta, etiam 
post baptismum, quod appetitus sensitivus sequatur apprehensionem 
sensus, et quod apprehensio sensitiva sit prior quam judicium rationis. 
Unde in hujusmodi appetitu non potest esse veniale peccatum; alias etiam 
pueri ante usum rationis venialiter peccarent, si adulti peccarent venia- 
liter in illis motibus quos naturaliter praevenire non possunt, neque omni- 
no reprimere. 

Dicimus secundo quod moraliter loquendo, etiam secundum legem or- 
dinariam gratiae Dei, non potest homo ita esse in promptu, ut omnes 
motus sensualitatis insurgentes possit statim reprimere, licet possit sin- 
gulos reprimere. Et hoc est quod communiter dicunt theologi, quod 
non possumus omnia peccata venialia evitare, licet possimus singula. 
Quod quidem intelligendum est, non quod nunquam simus sine aliquo 
peccato veniali, sed quod vita humana non possit transigi per aliquos 
dies absque aliquo peccato veniali. Et hoc etiam est quod divus Tho- 
mas docet ad secundum argumentum in art. 3, dum inquit, quod con- 
tingit ut quando quis motus carnis vult reprimere, divertens cogita- 
tionem ab illo objecto et convertens ad aliquam speculationem, insurgat 
motus alius impraemeditatus vanae gloriae. Non enim sentit divus Tho- 
mas quod talis motus impraemeditatus, cum primum insurgit, sit veniale 
peccatum, sed intendit docere quod tunc homo, moraliter loquendo, est 
in mora in reprimendo motum illum, occasione occupationis circa passio- 
nem alterius motus sensualitatis, et ideo venialiter peccat. Et hoc pacto, 
moraliter loquendo, necesse est ut homines, quantumlibet justi, venialiter 
peccent, et opus habeant dicere: "Dimitte nobis debita nostra", quia 
sufficit illa imperfecta potestas reprimendi singulos motus, ad hoc quod 


aliquis peccet venialiter, si non reprimat istum motum in singulari. 

15. — Ad ultimum argumentum respondet Scotus in 2 Sent., d. 42, 
q. 3. Tenet esse peccatum omissionis quando voluntas non reprimit motum 
illum quem potest et tenebatur reprimere. Et probat, quia tunc ratio pec- 
cati consistit in eo quod voluntas non operatur. Nihilominus verior sen: 
tentia est, illud peccatum simpliciter esse commissionis. Probatur, quia 
est contra praeceptum negativum, non concupisces. Sed ille homo concu- 
piscit inordinate, et concupiscendo peccat. Ergo committit. Verum est 
tamen quod non est ita perfectum peccatum commissionis, sicut quando 


voluntas positive consentit per actum in ipsa sensualitate. 


ARTICULUS QUINTUS 


Utrum peccatum possit esse in ratione 


SUMMA TEXTUS 


1. — Est unica conclusio: Peccatum dupliciter potest esse in ratione, 


scilicet circa cognitionem veri et circa directionem aliarum virtutum. 


OOMKENTABIUM 


2.— Notat Cajetanus in hoc articulo breviter quod, quia ipsa ratio 
est sui ipsius et aliorum ordinativa et directiva in fine, et hoc quidem 
libere libertate radicali, nam libertas formalis per se primo est in volun- 
tate, idcirco actus rationis inordinatus est moraliter malus, si illa inordi- 
natio est in nostra potestate; alias erit vulnus naturae relictum ex pec- 
cato originali. Unde colligit Cajetanus, moralem malitiam in ratione 
inveniri subjective, tum in cognoscendo suum objectum, tum etiam in 
dirigendo se et alia in finem. 

Notat secundo, quod defectus rationis in cognoscendo, sive sit igno- 
rantia purae negationis, sive pravae dispositionis per errorem positivum, 
semper est malum morale, quando homo tenetur scire quod ignorat. Sed 
differenter, quia multa ignorare negative licitum est; at vero habere 
ignorantiam pravae dispositionis, etiam eorum quae non tenentur sciri, 
peccatum est, si possumus illam evitare prudenter. Ratio est quia error 
positivus semper est.malum rationis. Ergo voluntarie admittere directe 
vel indirecte falsitatem in ratione, peccatum est, vel mortale, si fuerit in 
materia gravi, vel veniale, si fuerit in materia levi. V. gr., si quis habeat 


hunc errorem, triangulum habere tres angulos aequales uni recto, pec- 

caret venialiter; at vero si haberet hunc errorem voluntarie, prophetiam 
Isaiae non esse a Spiritu Sancto, et hoc quidem voluntarie et imprudenter, 
peccatum esset mortale. Huic consonat quod dicitur in proverbis (Eccti., 
19, 4), qui cito credit, levis est corde. 

Nota tertio, quod cum divus Thomas ait in fine articuli, “vel etiam 
post deliberationem'non coercet motus inordinatus”, non opus est quod 
illa deliberatio sit semper actus positivus in ratione, sed sufficit quod 
cum praecognoverit motum esse inordinatum, et habuerit tempus deli- 
berandi, non deliberaverit. Tunc enim verificatur: qui tacet consentire 
videtur. 

3.— Propterea, ut magis explicetur conclusio hujus articuli, est uni- 
cum argumentum contra illam. Sic argumentor: In ratione non est for- 
maliter libertas: ergo in illa non est subjective peccatum formaliter. Pro- 
batur antecedens, quia in ratione ab omnibus ponitur libertas tantum 
radicaliter, tamquam in principio libertatis, quae est formaliter in volun- 
tate, ut patet ex doctrina divi Thomae supra, q. 17, a. 1 ad secundum. 
Consequentia vero probatur, quia propterea in appetitu sensitivo dixi- 
mus esse peccatum subjective, quia in illo est formalis libertas participata. 
Ergo, si in ratione nulla est formalis libertas vel falsitas participata, nul- 
lum erit peccatum subjective. 

4. — Ad hanc difficultatem Durandus in 2 Sent., d. 42, q. 3 et in 4, 
d. 49, q. 4, ait libertatem primo et principaliter esse in intellectu potius 
quam in voluntate, et quod omnibus modis quibus ponitur in voluntate, 
ponenda est in intellectu quantum ad proprium actum. Nos vero, sequen- 
tes doctrinam divi Thomae, negamus consequentiam argumenti; et ad 
probationem respondetur quod inde potius sumimus argumentum ad pro- 
bandam conclusionem. Nam si libertas imperfecte participata formaliter 
in appetitu sensitivo sufficit ad hoc quod appetitus sit subjectum peccati, 
non minus sufficiet, immo magis libertas radicalis quae est in intellectu, 
ut in illo possit esse peccatum subjective. Verum est tamen quod cum 
in ratione sit peccatum subjective, debet considerari ratio ut mota vel 
mobilis a voluntate quantum ad exercitium. Quare, licet peccatum sit 
actus humanus et liber formaliter, non tamen requiritur quod formalis 
libertas sit in omni potentia in qua est peccatum subjective, sed sufficit 
quod sit in appetitiva potentia formaliter et in cognoscitiva radicaliter, 
et quod cognoscitiva sit mobilis a voluntate libera formaliter. Non enim 
sunt duo actus humani, actio quae est in voluntate et actio quae est in 


intellectu quando concurrunt ad idem objectum, v. gr. ad temperate 

comedendum vel ad fornicandum. Tantum est unicus actus moralis sim- 
pliciter, licet formalitas libertatis sit in voluntate tantum, quae sola est 
capax illius, et ideo totus actus denominatur liber formaliter, sicut homo 
denominatur crispus, quamvis crispitudo sit tantum in capite. 

Denique notandum est quod in ipsa ratione potest esse speciale pecca- 
tum ignorantiae et imprudentiae secundum communem rationem peccati, 
tamquam in commune principio directive cujuslibet actus humani. Et sic 


omne peccatum mortale quod est in consensu voluntatis, est etiam in ipsa 


ratione. 
ARTICULUS SEXTUS 
Utrum peccatum morosae delectationis sit in ratione 
SUMMA TEXTUS 
1.— Prima conclusio : [sta conclusio est affirm ativa. 


Secunda conclusio, ad primum : Delectatio est in vi appetitiva sicut in 
proximo principio, sed in ratione sicut in motivo, et per consequens etiam 
sicut in subjecto. 

Tertia conclusio, ad tertium: Delectatio dicitur morosa, non ex mora 
tem poris, sed ex eo quod ratio, deliberans circa illam delectationem, 


im m oratur, neque eam repellit. 


COMMENTARIUM 


Difficultas intelligentiae hujus articuli maxime dependet ex illis quae 
supra dicta sunt, q. 15, a. 4, ubi etiam explicatum est testimonium divi 
Augustini quod hic adducit divus Thomas in argumento Sed contra. At 
vero in hoc articulo explicandum nobis est quomodo judicaverimus quan- 
do rnorosa delectatio sit peccatum mortale, quando vero veniale. 

2.— Regulae ad discernendam gravitatem delectationis morosae.— 
Nominales theologi, inter quos Almainus in suis Moralibus, tit. 3, cap. 24, 
distinguunt tria tempora in hujusmodi delectatione appetitus sensitivi. 
Primum est, quando ratio non potest deliberare, et tunc nullum est pec- 
catum, sicut etiam dictum est articulo praecedenti. Secundum tempus est, 
quando ratio potest quidem deliberare, sed cum maxima difficultate, et 
tunc illa mora in delectatione dicunt quod est peccatum veniale. Tertium 


tempus est, quando jam ratio facile potest deliberare, et tunc, si non 

deliberat, erit peccatum mortale ipsa delectatio, si sit de objecto peccati 
mortalis. 

Hunc modum dicendi aliqui ex schola divi Thomae rejiciunt, quia 
videtur eis falsum quod propter magnam difficultatem deliberationis colli- 
gatur quod illa mora est peccatum veniale; nam inquiunt quod magna 
difficultas excusat interdum etiam a peccato aliquo mortali: ergo multo 
magis a veniali. Probant antecedens, quia qui tenetur audire missam, 
excusatur omnino propter difficultatem longi itineris. Sed tamen, quam- 
vis nobis non placeat modus dicendi nominalium, minus tamen placet 
argumentum factum contra illud, quoniam consequentia nulla est, et 
antecedens non est simile ad propositum intentum. Quod sic probatur: 
minus enim requiritur libertatis ad peccatum veniale, quam ad peccatum 
mortale. Ergo non sequitur quod si difficultas deliberandi excuset a pec 
cato mortali, quod etiam excuset a peccato veniali. Item, praeceptum de 
audienda missa non obligat cum tanta difficultate longi itineris, nec sem- 
per, immo nunquam difficultas ex objecto vel circumstantiis excusat a 
peccato quando lex obligat ad hujusmodi actum prosequendum et obje- 
ctum cum suis circumstantiis, vel etiam ad fugiendum. V. gr., nunquam 
est licitum mentiri vel fornicari, quantumlibet sit maxima dificultas in 
non mentiendo et in non fornicando. Similiter pati martyrium aliquando 
erit in praecepto, quantumcumque objectum sit difficillimum. 

3.— Nos igitur aliter procedamus. Dicimus enim, quod si distin- 
guantur illa tria tempora secundum imposibilitatem, secundum difficul- 
tatem et secundum facilitatem deliberandi solum ex parte morae tem- 
poris, non absolute, sed respectu hominis sic affecti et talis complexionis 
vel taliter occupati in negotio licito vel illicito, non est distinctio illa 
trium temporum omnino aspernenda, sed maxime consonat cum doctrina 
divi Thomae ad tertium. Sed quoniam ista consideratio valde utilis est 
ad examinationem conscientiae propriae vel alienae, idcirco opere pre- 
tium erit aliquas regulas ad cognoscendam veritatem ante oculos po- 
nere. 

Unde sit prima regula: Quando motus sensualitatis insurgit et perse- 
verat ex aliqua causa omnino naturali, nullum est peccatum, etiamsi per- 
severet per totum diem, dummodo non sit consensus voluntatis. Haec con- 
clusio probatur, quia tunc nihil est voluntarii in tali motu. 

4. — Secunda regula: Quando ratio advertit et judicat secundum 
regulas superiores, vel etiam quando potuit advertere moraliter loquendo, 


et non advertit motum sensualitatis esse circa objectum prohibitum, nec 

reprimit cum possit reprimere divertendo cogitationem, tunc semper est 
ibi aliquod peccatum mortale, vel saltem veniale: mortale quidem quando 
advertentia et deliberatio rationis est plena et perfecta; veniale autem 
quando est imperfecta. 

Haec regula est contra aliquos, inter quos refertur magister Victoria, 
qui dicunt quod quantumcumque advertentia et deliberatio rationis sit 
perfecta et plena, si tamen voluntas se negative habeat circa illum motum 
concupiscentiae, non est peccatum mortale, sed veniale tantum. Et pro- 
bant primo, quia tota obligatio in praesenti casu oritur ex praecepto illo 
negativo: non concupisces. Sed hoc praeceptum negativum non obligat 
ad aliquid agendum, sed tantum ad non agendum, scilicet, ad non con- 
sentiendum motui concupiscentiae. Ergo quando voluntas se negative 
habet, non est ibi aliquod peccatum mortale, siquidem non consentit. — 
Secundo, nam iile motus concupiscentiae in casu posito est omnino natu- 
ralis, siquidem antevertit omnem actum voluntatis. Ergo non peccat 
homo mortaliter non reprimendo illum motum. Nihilominus tamen nostra 
regula est verissima. 

Et pro intelligentia istius regulae nota quod supposita hujusmodi 
advertentia perfecta et deliberatione rationis, voluntas potest se rripliciter 
habere circa motum concupiscentiae, de quo est advertentia in ratione 
quod est de re prohibita: Primo modo, consentiendo in talem motum; 
secundo, dissentiendo illi; tertio vero, negative se habendo circa talem 
motum. Et quidem si voluntas se habeat primo et secundo modo, non est 
aliqua controversia inter doctores. Omnes enim tenent quod, si voluntas 
se habeat primo modo, est peccatum mortale. Si autem se habeat secundo 
modo, nullum est peccatum. Tota autem difficultas haec est de tertio 
modo, in quo nos dicimus in regula quod est peccatum mortale, contra 
praedictos auctores. Nostra tamen sententia est expressa divi Thomae, 
q. 15 De veritate, a. 4 ad decimum argumentum, et etiam in hoc articulo 
ad tertium. Est etiam multorum auctorum quos brevitatis gratia non 
adducimus. Et probatur primo: ad peccatum mortale sufficit ex parte 
voluntatis consensus interpretativus, ut omnes theologi communiter sup- 
ponunt, tamquam fundamentum certissimum in materia morali. Sed in 
casu posito est talis consensus interpretativus ex parte voluntatis. Ergo 
est peccatum mortale in casu posito. Major cum consequentia patent. 
Minor autem probatur, quia voluntas in casu posito potest reprimere 
talem motum; et tenetur reprimere illum, et non facit: ergo interpreta- 


tive consentit. 

5.— Auctores oppositae sententiae negant minorem istius probatio- 
nis, ut patet ex primo argumento illorum. Dicunt enim quod tenetur vo- 
luntas illum motum reprimere, quia est praeceptum negativum. Probatur 
tamen quod praeceptum negativum non tantum obligat ad non consentien- 
dum, sed etiam ad non permittendum talem actum. Ergo praecepto illo, 
non concupisces, tenetur homo, non solum non consentire, sed neque 
etiam permittere motum concupiscentiae. Tunc ultra: sed si non repri- 
mit, cum possit, permittit. Ergo tenetur reprimere talem motum eodem 
praecepto quo tenetur non permittere. Probatur antecedens. Praeceptum 
non occidendi, quantumcumque sit negativum, non solum obligat ad non 
occidendum, sed etiam ad non permittendum occisionem alterius quando 
illum potest defendere; et ita ex illo praecepto tenetur reprimere motum 
irae alterius in ipsum : ergo. Et confirmatur; nam si alicui mulieri infe- 
ratur violentia, tenetur ex praecepto non fornicandi, quantumcumque sit 
negativum, resistere violentiam inferenti; alias enim interpretative con- 
sentiret. Ergo similiter in nostro casu. 

6. — Ad argumenta autem in oppositum facillime respondeo ex dictis. 
Ad primum enim negatur minor, quia etiam praecepta negativa, ut dictum 
est, obligant consequenter et secundario ad aliquid agendum. — Ad se- 
cundum negatur antecedens; eum enim advertentia rationis perfecta 
supponatur in tali motu concupiscentiae, jam non censetur mere naturalis 
talis motus, sed pertinet ad ordinem moralem. 

Nihilominus tamen, licet ea quae dicta sunt vera sint, adhuc tamen 
remanet maxima difficultas in inquirendo, quando propter magnam vel 
parvam moram quae consumitur antequam voluntas reprimat talem mo- 
tum, sit peccatum, et quando mortale, et quando veniale. Et saepe nu- 
mero continget quod neque ipse homo, quantumvis sit dominus suarum 
actionum, cognoscere valeat an ejus mora in reprimendo talem motum 
sit culpa mortalis, an vero tantum venialis; et hujusmodi peccata sunt 
enumeranda inter occulta, et pro illis dicendum est: Ab occultis meis 
munda me Domine. 

7.— Nihilominus tamen tertia regula sit, qualis in re occulta haberi 
potest: Homines conscientiae parum timoratae, et qui facile solent pec- 
care oblatis occasionibus, vel qui versantur frequenter in operibus malis, 
isti fere semper consentiunt interpretative in hujusmodi motibus appeti- 
tus sensitivi, etiamsi actualiter non advertant, quia illorum inadvertentia 
procedit ex maxima neffligentia, et ideo culpabilis est. Probatur autem 


ista regula, quia tales motus videntur procedere ex habitu vitioso. Ergo 

sunt voluntarii, saltem interpretative. Patet consequentia, quia ea quae 
procedunt ex habitu morali voluntaria sunt. Secundo probatur, nam ad 
rationem pertinet dirigere, non solum, actiones aliarum potentiarum, sed 
etiam suas proprias actiones. Ergo, quando est inadvertentia in ratione 
ex maxima negligentia, culpabilis est. 

8. — Quarta regula: Homines conscientiae timoratae, qui solent time- 
re culpam ubi culpa etiam non est, fere nunquam credendi sunt consen- 
tire interpretative in hujusmodi motibus. Ratio est quia inadvertentia 
istorum et mora in respuendis motibus istis praesumenda est magna ex 
parte esse naturalis, et quod illorum deliberatio fuit imperfecta valde 
circa talia objecta. Sunt etenim in voluntate aliqui primi motus, et in 
istis verificatur prima conclusio quam posuimus supra ex divo Thoma, 
q. 73 a. 10. 

Ex his regulis ultimis potest sumi judicium de hominibus qui medio 
modo sunt dispositi, videlicet, qui non sunt tam perditi et corrupti mori- 
bus, ut oblata quacumque occasione statim male operentur, neque vero 
tam timoratae conscientiae, ut non saepe consentiant peccato mortali. 
De his enim praesumendum est, sive bonum, sive malum, secundum quod 
ad alterum extremum magis vel minus accedunt. 

9. — Sed quaeret aliquis, quid teneatur homo facere ut non insurgant 
motus inordinati. An teneatur adhibere omnia media possibilia. V. gr., scit 
aliquis quod si dormiat super nudam terram non insurgent motus inor- 
dinati, vel si flagellis caedat corpus, vel jejunet in pane et aqua: an te- 
neatur hujusmodi media adbibere ne aliquo modo isti motus sibi impu- 
tentur. 

Ad quod respondeo, et sit quinta regula: Quotiescumque facit homo 
aliquid illicitum ex quo sequitur motus aliquis inordinatus circa aliam 
materiam, sive ex natura rei sequatur, sive tantum per accidens, si tamen 
ille motus praevisus est, tunc motus ille inordinatus qui sequitur non est 
omnino involuntarius, et consequenter erit peccatum vel mortale, vel ve- 
niale, vel in se, vel in sua causa. 

10. — Ad quod discernendum sit sexta regula: Si ex operatione illicita 
sequitur aliquis motus circa objectum peccati mortalis, non ideo statim 
erit ille motus peccatum mortale, nisi homo se exponat periculo consen- 
tiendi. V. gr., scit aliquis quod si accedat ad uxorem alienam, consequi- 
tur motus appetitus occidendi maritum ipsius: sed non est periculum 
consentiendi in occisionem talis viri. Tunc dicimus quod non est pecca- 


tum mortale habere tales motus inordinatus. Et ratio est manifesta, quia 

illi motus non sunt voluntarii in se, sed tantum in causa per accidens: 
ergo illic tantum est culpa adulterii. Similiter, non erit peccatum mor- 
tale luxuriae quod homo se ipsum inebriet, etiamsi praesciat se habiturum 
motum carnis impudicum, immo etiamsi praecognoscat quod dormiens 
patietur pollutionem, dum tamen non intendat illam. Probatur hoc, quo- 
niam alias etiam peccaret mortaliter ille qui cenat intemperate, prae- 
cognoscens quod dormiens sit habiturus pollutionem. Consequens autem 
est falsum, quia illa pollutio nullo modo est in se ipsa voluntaria, sed 
praecise in sua causa. Sed ipsa causa solum est culpa venialis. Ergo ipsa 
pollutio non potest esse culpa mortalis. 

Quod si quis objiciat, quod ille peccaret mortaliter peccato luxuriae 
vel homicidii qui se inebriaret praecognoscens quod ex ebrietate futura 
erat fornicatio vel homicidium; et tamen neque fornicatio neque homi- 
cidium esset ex intentione illius, sed praecise essent voluntaria in sua 
causa: ergo eadem est ratio in casu praecedenti. Respondeo esse maxi- 
mam differentiam inter utrumque casum, et consistit in hoc quod for- 
nicatio vel occisio proximi ex natura sua sunt nociva alterius, quae tene- 
tur homo vitare quomodocumque potuerit. Fit enim injuria alteri dum 
occiditur; fit etiam injuria proli per fornicationem. At vero simplex pollu- 
tio saepe saepius consequi solet ex ipsa hominis complexione, nulla prae- 
cedente intemperantia, et ideo non tenetur homo speciali praecepto impe- 
dire hujusmodi naturae purgationem; et propterea, etiamsi consequatur 
ex intemperata cena, non est nisi peccatum veniale in Sua causa. Secus 
autem esset si per hujusmodi cenam intemperatam aut etiam tempera- 
tam intenderet homo delectationem pollutionis nocturnae. 

11.— Septima regula: Non tenetur homo facere totum quod potest 
licite facere ad impediendum ne insurgant motus inordinati, vel ut repri- 
mantur citius; sed sufficit cavere ab illicitis secundum se et postea res- 
puere tales motus, si insurrexerint, vél certe nullo modo admittere, di- 
vertendo cogitationem quantum: potuerit. Ratio hujus est quia in tali casu 
hujusmodi motus nullo modo sunt voluntarii. 

12. — Octava regula: Quando ex operatione indifferenti ex natura sua 
quae non habet aliquem finem honestum- sequuntur hujusmodi motus 
inordinati, tunc saltem peccat homo venialiter. Probatur, quia sunt vo- 
luntarii in sua causa, quae peccatum veniale est, scilicet actus otiosus. 

13. — Nona regula: Quando ex operatione aliqua studiosa sequitur 
motus inordinatus, immo etiamsi sequatur pollutio, nuTlum est peccatum, 


nisi homo consentiat vel negligenter se habeat in respuendo tales motus; 

immo vero poterit esse meritorium pati involuntarie tales motus. V. gr, ex 
auditu confessionis rerum turpium, quantumeumque insurgant motus 
inordinati, non erit aliquod peccatum, sed potius meritum, dum tamen non 
consentiat vel negligenter se habeat. De hac regula videndus est Cajeta 
nus in tomo primo Opusculorum, tractatu 22. 

Advertendum tamen est quod pensanda est utilitas operationis et ne- 
cessitas illius, an sit notabiliter bona vel parum bona. Non enim pro qua- 
vis utilitate proximi erit prudentia tales motus pati. Unde crediderim 
moraliter loquendo, quod qui sine magna necessitate proximi tales patiun 
tur motus, non sunt sine culpa mortali vel saltem veniali gravi; v. gr., si 
quis curat mulieres infirmas quas aliae feminae curare possunt, et ex 
hujusmodi actione patitur motus impudicos, non est sine culpa; vel etiam 
si aliquis sacerdos audit confessiones feminarum, non ex officio neque 
ex notabili necessitate proximi, etiam erit in culpa, si patiatur tales mo- 
tus. Ratio hujus est, quia illa quae odio habemus et patimur involunta- 
rie, non quavis de causa patimur, sed ingenti causa, vel ex obedientia, 
vel ex officio, vel ex utilitate proximi. Alias enim semper praesumendum 
est quod in illis est aliqua complacentia circa tales motus. 

14. — Et licet ea quae dicta sunt contineant veritatem, debent tamen 
intelligi, nisi immineat periculum consentiendi in hujusmodi motibus. 
Tunc enim tenetur homo apponere omnia media necessaria ut impedian- 
tur et motus, et consensus. V. gr., tenetur magis orare, et magis absti- 
nere, et minus dormire, fugere etiam occasiones, quantumeumque alias 
sint licitae, ut audire confessiones mulierum, conversari cum illis etiam in 
licitis et honestis. Quod probatur: nam peccatum mortale est supremum 
malum : ergo periculum peccandi mortaliter fugiendum est omni via licita 
et possibili. Non tamen loquimur hic de quocumque communi periculo, in 
quo omnes versamur in hac vita, sed de periculo speciali, quia ad com- 


munem periculum vitandum sufficit apponere media communia. 


ARTICULUS SEPTIMUS 


Utram peccatum consensus in actum sit in ratione superiori 


SUMMA TEXTUS 


1. — Prima conclusio: Peccatum consensus in actum proprie pertinet 
ad rationem superiorem. 


Secunda conclusio: Consensus in- delectationem directe pertinet ad 

rationem inferiorem, quamvis etiam possit pertinere ad rationem supe- 


riorem. 


COMMENTARIUM 


2.— Circa istum articulum dubium est circa primam et secundam 
conclusionem. Constituit differentiam divus Thomas inter subjectum con- 
sensus in actum et inter subjectum consensus in delectationem. Sed hoc 
videtur falsum. Ergo. Probatur minor. Nam sicut ratio superior conside- 
rans rationes aeternas potest consentire in actum, ita ratio inferior pro 
pter rationes temporales potest consentire in actum. Et sicut ratio infe- 
rior propter rationes temporales potest consentire in delectationem, ita 
ratio superior propter rationes aeternas potest etiam consentire in de- 
lectationem. Ergo nulla est differentia. 

Ad hoc dubium respondit dominus Cajetanus quod, si loquamur de 
consensu secundum rationem quatenus elicitur a voluntate et dirigitur a 
ratione, nulla est differentia in subjecto utriusque consensus, ut argu- 
mentum probat. Sed divus Thomas consensum in actum attribuit rationi 
superiori per quamdam appropriationem. Nam. sicut ratio superior tenet 
supremum locum, ita actus tenet locum ultimi. Et sicut sancti sapientiam 
attribuunt Filio in divinis per quamdam appropriationem, non quia sa- 
pientia non sit in Patre et Spiritu Saneto, sed quia Filius ex vi suae 
processionis procedit primo per modum sapientiae; ita quia delectatio 
primo occurrit rationi inferiori ut quoddam bonum temporale, ideo con- 
sensus in delectationem per appropriationem attribuitur rationi inferiori, 
quamvis etiam possit attribui rationi superiori, si actu consideret ratio- 
nes aeternas. Et si actu non consideret, etiam attribuitur ipsi rationi 
superiori negative et per modum omissionis, rationi vero inferiori positive 
et actu elicito. 

3. — Hic tamen modus dicendi non placet magistro Medinae, licet illum 
non impugnet. Unde ipse assignat aliam solutionem huic difficultati. 
Dicit enim quod ratio inferior nunquam est directiva actus, nisi in quan- 
tum participat aliquid de ratione superiori. Et ita consensus in actum 
attribuitur rationi inferiori in quantum participat de superiori. Nam, ut 
divus Thomas docet in articulo sequenti ad primum, ratio inferior, quam- 
vis non sit regulans per rationes aeternas, est tamen regulata per illas, 
et ita participat aliquid de ratione superiori. Ratio vero superior nun- 


quam habet dirigere consensum in delectationem, nisi consideret delecta- 

tionem ut habet rationem actus et ultimi. Secundum vero quod est via 
ad actum, dirigitur a ratione inferiori. 

4. — Nihilominus tamen mihi neque unus neque alter modus dicendi 
placet, quia non est conformis litterae divi Thomae, et consequenter 
neque veritati. Quod probatur. Nam divus Thomas expresse dicit quod 
consensus in delectationem pertinet ad rationem inferiorem et etiam ad 
superiorem, non tamen consensus in actum, quia ille pertinet tantum ad 
superiorem. Non ergo bene Cajetanus dicit esse differentiam tantum se- 
cundum appropriationem. Neque etiam placet magistri Medinae senten- 
tia, quia ut ibi dicit divus Thomas, delectatio secundum quod praeam- 
bulum est ad opus pertinet ad rationem superiorem. Et ratio divi Tho- 
mae hoc convincit. Nam quidquid subditur judicio inferiori, subditur 
etiam judicio superiori, et non e contra. Unde dicimus quod differentia 
est quod consensus in actum, cum actus sit ultimum judicabile, per se 
pertinet et petit consequi rationem superiorem ; huic competit dare ulti- 
mam sententiam. Consensus autem in delectationem, etiam ut quid 
praeambulum est ad opus, per se pertinet et ad rationem inferiorem et 
ad superiorem propter rationem divi Thomae, licet immediatius ad infe- 


riorem. Et sic patet ad argumentum. 


ARTICULUS OCTAVUS 


Utrum consensus in delectationem peccati mortalis sit mortale peccatum 


SUMMA TEXTUS 


1. — Divi Thomae prima conclusio: Communior et verosimilior est 
opinio quae asserit esse peccatum mortale quam quae asserit esse veniale. 

Secunda conclusio: Consensus in delectationem quae sequitur ex cogi- 
tatione et est de ipsa cogitatione secundum se et non. de opere malo cogi- 
tato, non est peccatum mortale, sed aliquando veniale, aliquando vero erit 
actus studiosus et bonus. 

Tertia conclusio: Si cogitans de fornicatione delectetur de actu cogi- 
tato ex deliberatione, erit mortale peccatum. 

Quarta conclusio, ad prinum argumentum: Ipsa ratio inferior potest 
averti a rationibus aeternis ut regulanda ab eis, et sic potest peccare 


mortaliter. 

COMMENTARIUM 


2.— In hoc articulo valde observandum est documentum divi Thomae 
jn secunda et tertia conclusione, in quibus explicat rationem diversimode 
loquendi et respondendi ad quaestionem propositam, quibusdam asseren- 
tibus esse peccatum mortale, quibusdam vero esse veniale peccatum. In 
qua doctrina divus Thomas, judicio meo, intendit potius in modo loquendi 
opiniones commemorare, quam de re ipsa. Nam facta distinctione quam 
divus Thomas facit de delectatione quae habet pro objecto opus malum 
cogitatum, v. gr., fornicationem, et de delectatione quae habet pro objecto 
ipsam cogitationem, ad quam etiam consequitur, non existimo appellan- 
das esse opiniones, sed arbitror esse- errorem asserere consensum ex deli- 
beratione in delectationem de objecto peccati mortalis non esse mortale 
peccatum, quantumlibet aliquis, ita cogitans, statuerit non pervenire ad 
operationem, ipsam. Probatur, quia praeceptum, non concupisces, non 
solum reprimit et prohibet operationem, sed affectum ejusdem objecti 
quod prohibetur praecepto, non moechaberis; hunc enim affectum repri- 
mit praeceptum, non concupisces. 

3.— Si quis autem objiciat, quod consensus in delectationem de objecto 
peccati mortalis cogitato non est consensus in delectationem quae sequa- 
tur ex peccato mortali, ac proinde non erit mortale peccatum consentire 
in illam delectationem quae dumtaxat sequitur ex cogitatione, quoniam 
cogitatio de peccato mortali non est mortale peccatum ; cum igitur delecta- 
tio non habet aliam malitiam aut bonitatem quam operatio ex qua se- 
quitur, juxta illud commune documentum Aristotelis: Cujus operatio 
bona, delectatio bona, et cujus operatio mala, delectatio mala; 10 Erhi- 
corum, cap. 3 et 4 (1) : respondeo nihilominus quod cogitatio de peccato 
mortali quae sequitur ex affectu ad ipsum mortale peccatum, est practica 
cogitatio de peccato mortali ex deliberatione expressa vel interpretativa 
superioris rationis, ac propterea est peccatum mortale, vel in tali casu 
et eventu ipsa cogitatio habet se ut causa sine qua non, non autem sicut 
ratio formalis objecti delectationis. 

4.— Notandum est secundo, quod aliquando delectatio est de cogita- 
tione et de actu cogitato simul, et potest homo fallere se ipsum putans 
se delectari tantum de curiositate suae cogitationis, et non de actu cogi- 


tato. Aliquando vero, etiamsi delectatio sit de curiositate suae cogita- 


(1) ARISTOT., Ethic. Nie., 1. 10, c. 3 et 4. Didot, 2, 118-119. 

tionis, nihilominus erit peccatum veniale, non soium quia cogitatio est 
otiosa, sed etiam propter aliquod periculum delectandi se de actu cogi- 
tato, praesertim si homo alias est proclivis ad talia objecta, de quibus 
debet non cogitare, nisi magna necessitate urgente, vel propter caritatem 
proximi audiendo poenitentium confessiones, vel etiam ipsemet poenitens 
dum facit memoria exomologesim suorum peccatorum ut confiteatur illa, 
in qua commemoratione solent irrepere aliqui motus appetitus sensitivi 
ad eadem objecta, qui tamen ex fine cogitantis excusantur a peccato mor- 
tali; vel etiam ipse doctor ad docendum cogitans de rebus turpibus valde 
excusatur si interea insurgant inordinati motus. De hac re vide divum 
Thomam, De veritate, q. 15, a. 4, et Cajetanum in Summa, in verbo De- 
lectatio morosa, et in tomo primo Opusculorum, tractatu 14, ubi explicat 
an sit licitum delectari de actu conditionaliter licito, v. gr., an cogitans 
de muliere non sua, sed potius aliena, quod si esset sua uxor, gauderet 
cum illa taliter vel taliter. Et responsio est quod si de praesenti in tali 
cogitatione sentiat homo motum sensualitatis ad opus cogitatum, non est 
licitum sic delectari, quantumlibet apponatur conditio ad objectum cogi- 
tatum. Et ratio est quia de facto hic et nunc illud objectum cogitatum 
est prohibitum. Et eadem est ratio de vidua, cui quidem licitum est volun- 
tarie complacere se de actibus ordinatis secundum leges matrimonii jam 
praeteritis, quia illi boni fuerunt, non tamen licitum erit ei complacere 
in concupiscentia carnis, quae dehinc excitatur ex memoria praeterito- 


rum, quantumlibet fuerint illa licita. 


ARTICULUS NONUS 


Utrum in superiori ratione possit esse peccatum veniale secundum quod 


est directiva inferiorum virium 


Conclusio est affirm ativa. 


ARTICULUS DECIMUS 


Utrum in ratione superiori possit esse peccatum veniale secundum 


se ipsam tantum 


SUMMA TEXTUS 


1. — Prima conclusio : Ratio superior circa proprium objectum , etiamsi 
sit peccatum mortale ex genere, poterit peccare vemaliter in subitis mo- 


tibus ante deliberationem vel etiam mortaliter post deliberationem. 

Secunda conclusio: Ratio superior, in his quae pertinent ad inferiores 


vires, semper peccat mortaliter, in his quae sunt ex genere suo mortalia. 


COMMENTARIUM 


2.— Circa solutionem ad tertium nota cum Cajetano, quod altior con- 
sideratio superioris rationis de qua loquitur divus Thomas, non est con- 
sideratio simplex et intuitus objecti, sed potius consultatio de eodem 
objecto secundum quod habet rationem legis, id quod contingit quando 
homo deliberat dirigere suas actiones secundum leges aeternas, vel «deli- 


berat divertere ab illis. 


DUBIUM UNICUM 


3.— Est dubium in hoc articulo: Utrum in ratione superiori secundum 
se ipsam, quatenus considit leges aeternas, post deliberationem, jam illis 
consultis, possit esse peccatum veniale circa proprium objectum. 

4.— Et videtur quod possit esse, quia lex aeterna est non esse men- 
tiendum; et tamen quando ratio superior, etiam consulendo istam legem, 
nihilominus deliberat mentiri, non peccat mortaliter, sed venialiter: ergo 
intentum. 

5. — Respondeo quod ex doctrina divi Thomae in hoc articulo solum 
videtur colligi quod quando objectum proprium superioris rationis ex ge- 
nere suo est mortale peccatum, poterit esse veniale in subitis motibus, 
sicut est primus motus infidelitatis. At vero respectu objeti inferiorum 
virium quod est mortale ex genere suo, nunquam ratio superior peccat 
venialiter. Ratio est quia tunc ratio superior peccat ut directiva inferio- 
rum virium : ergo ut deliberativa. Ergo mortaliter peccat circa tale obje- 
ctum quod ex genere suo est mortale. Ceterum, an reperiatur aliquod 
objectum proprium superioris rationis secundum se ipsam quod sit tan- 
tum veniale peccatum ex genere suo, non definit hic divus Thomas. 

6. — Sed nos dicimus primo, quod si inveniatur tale objectum, poterit 
esse in ratione superiori veniale peccatum, etiam post deliberationem. 
Hoc patet, quia deliberatio et consensus in veniale peccatum non excedit 
culpam venialem. 

Dico secundo non omne prohibitum lege aeterna esse proprium obje- 
ctum superioris rationis. Probatur, nam fornicatio est prohibita lege 


aeterna, et tamen non est proprium objectum superioris rationis, quia 

est delectabile secundum appetitum sensitivum. Et quidem de mendacio 
idem possumus dicere, quatenus est vitium oppositum virtuti veracitatis. 
Habet etiam mendacium esse quoddam bonum delectabile secundum ratio- 
nem et appetitum inferiorem. 

Dico tertio quod ratio superior, non solum dicitur quatenus consulit 
legem Dei ut auctoris gratiae, sed etiam ut auctoris naturae rationalis. 
Probatur, quia alias non habentes fidem quam invincibiliter ignorant nun- 
quam peccarent secundum rationem superiorem respectu proprii objecti 


ipsius, quia impossibile est illis sic ignorantibus consulere legem gratiae. 


Dico quarto quod hactenus non occurrit mihi aliquod objectum pro- 
prium rationis superioris quod ex genere suo sit tantum veniale pecca- 
tum. Probatur, nam si aliquod esset, maxime mendacium, quod ex gene- 
re suo dicitur esse veniale. Sed mendacium non est proprium objectum 
rationis superioris, nam est volitum sub quadam, ratione bonitatis delecta- 
bilis temporalis, et sic est objectum rationis inferioris. Item est alia ratio, 
quoniam alias omne prohibitum lege aeterna ut sic pertineret ad ratio- 
nem superiorem, ac proinde nullum objectum peccati posset esse objectum 
inferioris rationis. Patet consequentia, quia omne peccatum est prohibi- 
tum lege aeterna. 

Dico ultimo quod fortassis sustineri posset nullum objectum peccati 
quod est mere contra rationem naturalem potest esse proprium objectum 
rationis superioris. Probatur, quia omne tale peccatum specificatur per 
aliquod bonum temporale, ratione cujus potest esse objectum rationis 
inferioris. Et confirmatur, nam divus Thomas dumtaxat posuit exemplum 
de motu infidelitatis, qui per se contrarius est objecto supernaturali. Si 
tamen aliquod objectum proprium superioris rationis in ea quae sunt 
pure naturalia dari potest, illud erit objectum odii et impietatis contra 
Deum auctorem naturae, et etiam objectum injustitiae erga proximos, eo 
quod talia objecta non pertinent ad appetitum sensitivum, sicut neque 
objecta virtutum quibus opponuntur. Vide quae supra diximus, q. 15, 
de ratione superiori, quae dupliciter poterat dici, vel respectu legis natu- 
ralis, vel respectu legis gratiae. 

Haec vero quae dicta sunt a nobis dubitanter nihil nocent quantum 
ad dijudicandum inter veniale peccatum et mortale. Nam quotiescumque 
fuerit consensus deliberatus rationis, sive ratio consideretur ut superior, 
sive ut inferior, erit mortale peccatum, si objectum ex genere suo sit 
mortale; erit autem veniale, si objectum ex genere suo sit veniale. 


Nihilominus sententia divi Thomae est quod consensus in peccato 

mortali semper pertinet ad rationem superiorem, sive talis consensus sit 
circa proprium objectum rationis superioris, sive circa proprium obje- 
ctum virium inferiorum. 

7. — Ad argumentum vero propositum pro ratione dubitandi possu- 
mus respondere quod, universaliter loquendo, nunquam in ratione supe- 
riori secundum se potest esse veniale peccatum circa proprium objectum.. 
Deliberando, usque adeo hoc verum esse existimo, ut si mendacium con- 
sideretur secundum quod directe adversatur aeternae veritati, et secun- 
dum hanc rationem acceptaretur a ratione superiori, esset mortale pecca- 
tum, et desinit sese mendacium officiosum, et efficitur mendacium impie- 


tatis contra summam veritatem. Et ita diabolus mentitur et dicitur pater 
mendacii. 


QUAESTIO SEPTUAGESIMA QUINTA 


De causa peccati iu communi 


ARTICULUS PRIMUS 


Utrum peccatum habeat causam 


SUMMA TEXTUS 


Prima conclusio: Peccatum ex parte actus potest habere causam per 
se, sicut quilibet alius actus secundum quod habet rationem entis finiti. 

Secunda conclusio : Ex parte inordinationis peccatum habet causam de- 
ficientem, et causam per accidens, et non solum habet negationem causae 
positivae. — Ratio hujus est quia inordinatio peccati non est simplex ne- 
gatio, sed privatio boni debiti inesse. 

Tertia conclusio quae sequitur ex istis: Voluntas carens directione re- 
gulae rationis et legis divinae, intendens aliquod bonum commutabile, 
causa dicitur peccati per se; sed inordinationis actus, per accidens et prae: 


ter intentionem. 


Quarta conclusio, ad tertium.: Primi peccati non est causa malum, sed 


bonum cum absentia alterius boni. 


COMMENTARIUM 


Nota primo in hoc articulo ex Cajetano, quod esse causam deficien- 
tem et causam per accidens eidem causae possunt convenire diversis 
rationibus : v. gr., voluntas creata secundum quod caret directione ratio- 
nis causa deficiens est, quae producit effectum deficientem, sed quatenus 
est bona ex natura sua, sicut est ens, ita est causa per accidens respectu 
inordinationis, dum est causa per se respectu entitatis quae est in effectu. 


Nihilominus potest etiam esse aliqua causa per accidens et non deficiens, 

quemadmodum in naturalibus ignis generans ignem est causa per acci- 
dens privationis formae ligni, dum est causa, per se .introductionis for- 
mae ignis, et tamen non est causa deficiens in suo ordine. Ita etiam in 
moralibus voluntas defendentis se cum moderamine inculpatae tutelae 
est causa, non solum physica, sed etiam moralis suae defensionis, et simul 
est causa per accidens occisionis invasoris iniqui; sed non est causa 
deficiens, quia nihil ei deest de bono debito in esse ad operationem bonam 
moralem. 

Nota secundo quod ista quaestio, an sit et quaenam sit causa mali et 
peccati, antiqua est et quae divum Augustinum, virum excellentissimo 
ingenio natum, difficilis visa est diuque vexavit, et per novem annos in 
errorem Manichaeorum illum detinuit. At vero postea, rejecta haeresi 
Manichaeorum, apertissime ostendit non opus esse quaerere aliam cau- 
sam primam mali quam voluntatem creaturae mutabilem et defectibilem, 
ut patet in libris Contra Manichaeos de natura boni, et libro quinto Con- 
fessionum, cap. 10, et lib. 12 De civitate Dei, cap. 7, et alias saepissi- 
me (1), ex cujus doctrina sunt omnia quae docet divus Thomas in hoc 
articulo et in prima parte, q. 49, ubi divus Thomas specialius disputat 
contra Manichaeos, qui ponebant, duo prima principia, alterum bonorum, 
alterum malorum, et inter mala numerabant omnia nociva et defectiva. 

Nunc autem in ista quaestione 75 et sequentibus de malo culpae ser- 
mo est specialiter in quantum invenitur in actibus humanis, quod malum 
blasphemi Lutherani Deo tribuunt tamquam primo principio, de qua re 
in q. 79 latius nobis disputandum est, ubi explicabuntur difficultates 
hujus primi articuli. 

Nota tertio quod divus Thomas in quarta conclusione docet non opus 
esse ut prius sit voluntas mala quam sit causa mali; sed sufficit quod 
voluntas quae bona est sit mutabilis et defectibilis, eo quod potest operari 
non adhibita regula rationis et legis. Et peccatum non consistit forma- 
liter in ista potestate peccandi, sed in operatione sine tali regula. 

Nota quarto quod, quamvis doctrina hujus articuli aperte verificetur 
de peccato commissionis, tamen proportionabiliter et suo modo verificatur 
de peccato omissionis, quatenus ipsa omissio reducitur ad aliquem actum 
in quo habet rationem voluntarii, quamvis ille actus non sit ejus essentia 


in quantum omissio est. 


(1) S. Aucust., De natura boni contra Manichaeos, e. 28. ML. 42, 560. Id., Con- 
fessionum, 1. 5, c. 10. ML. 32, 714. Id., De civitate Dei, 12, c. 7. ML. 41, 355. 

ARTICULUS SECUNDUS 


Utrum peccatum habeat causam interiorem 


Prima conclusio est affirmativa. 

Secunda conclusio: Im mediata causa peccati est ratio et voluntas; 
remota vero est imaginatio et appetitus sensitivus. 

Tertia conclusio: Motivum ipsum, quod est apparens bonum, pertinet 
ad apprehensionem et appetitum ; absentia vero debitae regulae pertinet 


ad rationem ; perfectio denique voluntarii actus peccati pertinet ad vo- 


luntatem. 


ARTICULUS TERTIUS 


Utrum peccatum habeat causam exteriorem 


Prima conclusio: Aliquid exterius potest esse causa movens ad pec- 
candum, non tamen sufficienter ad peccandum inducens. 


Secunda conclusio: Causa sufficienter com plens peccatum est sola vo- 


luntas. 


ARTICULUS QUARTUS 


Utrum peccatum sit causa peccati 


Est conclusio: Peccatum potest esse causa peccati secundum quatuor 


genera causarum. 


QUAESTIO SEPTUAGESIMA SEXTA 


De causa peccati quae est ignorantia 


ARTICULUS PRIMUS 


Utrum ignorantia possit esse causa peccati 


SUMMA TEXTUS 


1.— Prima conclusio: Illa tantum ignorantia quae tollit scientiam 
prohibentem actum peccati est causa peccati. 
Secunda conclusio, ad tertium: Ignorantia ex parte conversionis est 


causa peccati sicut removens prohibens. 


COMMENTARIUM 


2.— De hac materia disputant doctores in secundo Sententiarum, 
d. 42; Alexander Alensis in secunda parte, q. 129; Adrianus quodlibeto 4. 
Vide quae supra dicta sunt, q. 6, a. 8, de ignorantia causante involunta- 
rium et de ignorantia concomitante, quae neque causát voluntarium neque 


involuntarium. 


DUBIUM UNICUM 


3.— Est dubium: Utrum ignorantia invincibilis sit causa peccati. 

Ratio dubitandi est quoniam actus cujus est causa ignorantia invin- 
cibilis non potest esse peccatum. Ergo nunquam ignorantia invincibilis 
potest esse causa peccati, nec quidem per accidens. Ex alia parte videtur 
quod possit esse causa peccati; nam omnis ignorantia quae tollit scien- 
tiam prohibentem actum aliquem, est causa peccati. Sed talis potest 


esse ignorantia invincibilis. Ergo potest esse causa peccati. 

I. — Adrianus, ubi supra, q. 1, negat ignorantiam invincibilem posse 
causam esse peccati. Sed Cajetanus in hoc loco notat quod conclusio ar- 
ticuli intelligenda est sive peccatum cujus ignorantia est causa impute- 
tur operanti, sive non imputetur. Ex qua doctrina, plane colligitur secun- 
dum Cajetanum, quod ignorantia invincibilis possit esse causa peccati. 

5.— Nobis tamen magis placet sententia Adriani absolute loquendo. 
Et probatur, quia peccatum est actus peccantis; sed cum ignorantia In- 
vincibili operans non peccat: ergo tunc nullum potest esse peccatum cujus 
ignorantia sit causa. 

Deinde, si illa ignorantia diceretur esse causa peccati quia est causa 
per accidens illius actus qui ex genere suo esset peccatum, si non excu- 
saretur ignorantia, sequeretur quod etiam Deus esset causa peccati, quo- 
niam est causa etiam per se illius actus qui fuisset peccatum, si operans 
non excusaretur ignorantia. 

Denique, propterea dicitur illa ignorantia invincibilis excusare a pec- 
cato, quia de facto non est causa peccati. Ergo absolute loquendo, ne- 
gandum est quod ignorantia invincibilis possit esse causa peccati, quam- 
vis possit esse causa alicujus actus moralis qui, si non excusaretui' igno- 
rantia, fuisset peccatum. 

6.—! Et ad argumentum in oppositum respondeo quod divus Thomas 
non dixit omnem ignorantiam quae tollit scientiam prohibentem pecca- 
tum, esse causa,m peccati, sed dixit quod tantum illa ignorantia quae 
tollit scientiam prohibentem, peccati est causa, quemadmodum qui dicit, 
tantum animal est homo, non dicit, omne animal est homo. Supponit ita- 
que divus Thomas quod talis actus ex ignorantia facti sit peccatum, et 
tunc causa illius actus deficiens a regula, est causa peccati ex ignorantia. 
Denique constat ex quaestione 75 a. 1, quod ubi non est voluntas carens 
directione regulae rationis et legis divinae, nullum est peccatum. Sed qui 
ignorat invincibiliter, non habet actualem voluntatem deficientem a lege, 
sed potius poterit habere bonam vel meritoriam actionem, sicut quando 
Jacob accedit ad Liam existimans esse Rachelem. Ergo simpliciter nun- 


quam ignorantia invincibilis potest esse causa peccati. 

ARTICULUS SECUNDUS 


Utrum ignorantia sit peccatum 


SUMMA TEXTUS 


].— Prima conclusio: Propter negligentiam, ignorantia eorum quae 
quis tenetur scire, est peccatum. 

Secunda conclusio: Non imputatur homini ad negligentiam, si nesciat 
ea quae scire non potest, sed talis ignorantia dicitur invincibilis, neque 
est peccatum. 

Tertia conclusio: Ignorantia vincibilis, si sit eorum quae quis tene- 
tur scire, est peccatum. 

Quarta conclusio, ad quintum: Tunc solum peccat homo peccato igno- 


rantiae, quando est tempus adquirendi scientiam quam tenetur habere. 


DUBIUM PBIMÚM 


Est unum dubium circa primam et tertiam conclusionem : Utrum igno- 
rantia eorum, quae quis tenetur scire et potest, Sit secundum se peccatum 
speciale, an potius dicatur peccatum quia est effectus alterius peccati vel 
causa peccati. 

2.— Et videtur quod sit speciale peccatum ignorantiae secundum se, 
Primo, quia alias, quaestio haec divi Thomae esset superflua et non for- 
malis. Nam si ignorantia non habet specialem rationem peccati nisi ex 
negligentia, melius quaereret divus Thomas, utrum negligentia sciendi 
vel considerandi sit peccatum, de qua re tractat divus Thomas 2. 2, q. 54. 

3.— Secundo, velle ignorare ea quae quis tenetur scire, est malum, 
quia ignorare est malum. Ergo talis ignorantia secundum se est mala, 
et non ex negligentia ibi adjuncta. Patet consequentia, nam qui vult ex 
affectu ignorare, non peccat ex negligentia. 

4.— Tertio, praeceptum speciale est de scientia legis. Ergo erit spe- 
ciale peccatum non scire legem. 

5. — Propter haec argumenta visum est quibusdam thomistis nostri 
temporis, quod ignorantia secundum se sit speciale peccatum. 

Sed oppositum tenet Cajetanus in hoc articulo, et Durandus, in secun- 
do, d. 22, q. 3. Et probatur haec sententia. Primo, nam divus Thomas in 


hoc articulo asserit ignorantiam esse peccatum propter negligentiam 

acquirendi scientiam; sed talis negligentia est vitium oppositum studio- 
sitati, quae est virtus in voluntate existens: ergo ignorantia non est 
speciale peccatum secundum se. Secundo, omne speciale peccatum con- 
trariatur speciali virtuti pertinenti ad genus moris; sed ignorantia secun- 
dum se non opponitur speciali virtuti morali, nam opponitur scientiae, 
quae non est virtus moralis : ergo. 

Et si dicat aliquis quod opponitur studiositati, de qua divus Thomas 
2. 2, q. 166, ait quod ejus officium est inquirere scientiam eorum quae 
sunt necessaria ad statum uniuscujusque: ergo jam ignorantia non erit 
distinctum peccatum a negligentia seu omissione sciendi, quod est vitium 
oppositum studiositati per defectum, sicut curiositas opponitur per exces: 
sum : advertit tamen Cajetanus, quod cognitio est materia illius virtutis 
moralis quae dicitur studiositas, circa quam materiam est innominatum 
peccatum per defectum. Primum enim, negligentia quae opponitur pru- 
dentiae, importat defectum praecipiendi ex defectu sollicitudinis praeci 
piendi; sed negligentia opposita studiositati importat inclinationem vo- 
luntatis ad non sciendum quae oportet, sive volendo nescire, sive omis- 
sione non volendo scire. Et haec sententia videtur nobis probabilior. 

6. — Unde ad argumenta in oppositum respondeo. Ad primum respon- 
deo quod non propterea est superflua ista quaestio aut materialis, sed 
necessaria et formalis, quia hic agitur de causa peccati tam per se, quam 
per accidens, et oportuit explicare quomodo ipsa ignorantia sit peccatum 
et causa peccati. 

7.— Ad secundum respondeo quod argumentum concludit objectum 
voluntatis qua quis vult ignorare quod scire tenetur, esse per se malum 
et causam per se malae voluntatis, sicut objecta sunt causae aliorum 
peccatorum. Et sic concedimus quod ignorare ea quae quis tenetur scire, 
est speciale objectum specialis peccati oppositi virtuti studiositatis per 
defectum. Negamus tamen quod ipsa ignorantia, ut est privatio actus 
scientiae debitae inesse, sit speciale peccatum; sed dicitur peccatum, sicut 
actus exterior imperatus, quia est objectum vel effectus peccati, vel etiam 
quia est causa peccati alterius, v. gr., homicidii vel fornicationis. 

8. — Ad tertium respondeo primo, nego consequentiam, nam ex dis- 
tinctione praeceptorum non infertur distinctio peccatorum specifica. Res- 
pondeo secundo quod praecepta sciendi legem dantur de actu studiosita- 
tis, quae est specialis virtus existens in voluntate, habens pro materia et 
objecto circa quod versatur, cognitionem eorum quae pertinent ad statum 


uniuscujuslibet. 

» úBIUM SECUNDUM 


Est secundum dubium: Utrum ad hoc quod ignorantia sit et dicatur 
invincibilis, necessarium sit ut, adhibito omni possibili studio, non possit 
superari, ac proinde illa ignorantia dicatur vincibilis quam homo potest 
vincere adhibito omni possibili studio. 

9.—!Argumenta pro parte affirmativa. — Arguitur primo pro parte 
affirmativa. Praeceptum sciendi necessaria unicuique ad bene operan- 
dum debet impleri, si possibile est homini. Sed quod sciri potest adhibita 
omni possibili diligentia, possibile est homini scire. Ergo non excusabi- 
tur ignorantia invincibili qui non adhibet diligentiam omnem possibilem. 

10. — Arguitur secundo. Infidelis qui nunquam audivit aliquid de evan- 
gelic si faciat totum quod in se est, illuminabitur a Deo. Ergo non excu- 
sabitur ignorantia invincibili a peccato infidelitatis. 

11. — Adrianus in Quadlibeto quarto, q. 1, disputat de hac re, et ait 
duo. Alterum est, in rebus non necessariis ad salutem, sufficit ad hoc 
quod ignorantia sit invincibilis, quod homo diligentiam adhibeat humano 
more. V. gr. dubitat aliquis an quidam contractus, quem facere parat, 
sit licitus vel illicitus, et consulit doctorem in opinione hominum fide- 
dignum, qui doctor in sua responsione fallitur: tunc ille homo faciens 
contractum excusabitur ignorantia invincibili, etiamsi potuit scire verita- 
tem interrogando alios doctores. 

Dicit secundo, quod in his quae sunt necessaria ad salutem aeternam, 
ut scire articulos fidei, tenetur homo facere totum quod in se est, videli- 
cet, cessare a peccatis quae cognoscit, et dolore de illis, ut Deus illuminet 
illum de veritate necessaria ad salutem. Hanc sententiam probat Adria- 
nus: primo quia ignorantia saepe est poena peccati, ut colligi potest ex illo 
Psalmi 59 (v. 6) : Dedisti metuentibus te significationem, ut fugiant a fa- 
cie arcus, hoc est, disponentibus se ad poenitentiam. Item Ezechielis, 14 
(v. 9) : Ego Dominus decepi prophetam illum, videlicet, in poenam pec- 
cati ipsius rogantis, permisi quod ille propheta falleretur et falleret. Et 
Isaiae, 29 (v. 14) : Sapientia a sapientibus cessavit et intellectus a pru- 
dentibus ejus abscondetur, videlicet, in poenam peccatorum populi. Ergo 
medium necessarium ad tollendam hanc ignorantiam est poenitentia de 
peccatis quae homo cognoscit. Deinde adducit Hugonem in hanc senten- 
tiam in libro De sacramentis, parte prima, q. 23, et Guillelmum Parisien- 
sem, lib. 2, p. 9, q. 5, et Altisiodorensem in 3 p., in q. utrum fidei possit 


subesse falsum, et Gersonem in tractatu De vita spirituali, lect. 4, et 


it 


162 DOMINICUS BAfiEZ 


Alensen in 2 p., q. 129, memb, 4, et Gabrielem in 2 Sent., d. 42, q. 1, 
dub. 1. 

Silvester etiam in verbo Ignorantia, $ 7, videtur hoc ipsum sentire, 
immo et divus Thomas in Quodlib. 3, a. 10, ait quod circa res necessarias 
fidei, non potest esse aliqua ignorantia invincibilis. 

12. — Solutio dubii. — Pro decisione hujus dubii, sit prima conclusio: 
Circa praecepta communia juris naturalis quae facile colliguntur ex pro- 
mis principiis, nulla potest esse ignorantia invincibilis per multum tem- 
poris, bene tamen per breve tempus, v. gr., circa honorem parentibus 
exhibendum, circa non furandum, non moechandum. Probatur conclusio 
quantum ad primam partem. Quia haec praecepta per evidentem conse- 
quentiam facile colliguntur ex primis principiis universalissimis: bonum 
secundum rationem est agendum et malum est fugiendum ; quod tibi non 
vis alteri ne feceris. Ergo nemo potest per multum temporis ignorare illa 
praecepta. Diximus autem per breve tempus posse quempiam ignorare 
illa praecepta, quia necessarium est tempus aliquod ad discursum et 
ratiocinationem, ut homo assentiat illis praeceptis quae sunt conclusiones 
ex primis principiis cognitis lumine naturali Non enim opus est interro- 
gare doctoribus, quia signatum est super nos lumen vultus Dei ostendens 
nobis bona. Item Aristoteles 3 Ethicorum, lect. 10: apud divum Thomam, 
ait, circa universalia principia non esse ignorantiam (1). 

Confirmatur. Nam si in aliqua republica vel provincia furtum non 
existimaretur esse peccatum, ut divus Thomas ait infra, q. 94, a. 4, fuisse 
olim existimatum apud Germanos, et hodierna die sic existimant Orienta- 
les Chinae, tunc puer aliquis veniens ad usum rationis, invincibiliter igno- 
raret per aliquod tempus furtum esse illicitum, donec ipse lumine naturali 
colligeret esse injustum contra illud principium: quod tibi non vis alteri 
ne feceris. 

13. — Secunda conclusio: Circa quaedam alia praecepta moralia quae 
non ita facile colliguntur ex prim is principiis, sed mediante multa inqui- 
sitione et perspicuitate ingenii, bene potest esse ignorantia invincibilis 
per multum temporis; V. gr. circa istam quaestionem, an sit licitum 
habere plures uxores, an sit licitum virum solutum habere rem cum mu- 
liere soluta, quod nos fornicationem dicimus; similiter an sit licitum 
vindicare proprias injurias, ut Cicero videtur errasse lib. 1 Officiorum, 


cap. De justitia, ubi ait: "Primum munus justitiae est ut ne [cui] quis 


(1) Aristot ^ Ethic. Nie.. 1. 3, c. 4. Didot, 2, 29. Cf. Comment. S. Thomae, 
lect. 10. 

laedat, nisi lacessitus injuria” (1), ubi videtur sentire homini lacessito 
licitum esse laedere. Item, an licitum sit homines sacrificari Deo. Ratio 
hujus est, quia ex errore et consuetudine vulgi et ingenii tarditate, non 
potest aliquis veniens ad usum rationis per breve tempus advertere inor- 
dinationem rationis in hujusmodi factis. 

Notandum est tamen quod inter Christianos non ita facile est admit- 
tenda ignorantia invincibilis in hujusmodi factis, ut in fornicatione sim- 
plici vel pollutione voluntaria. Ratio est quia frequens doctrina est apud 
Christianos quae docet haec esse illicita. Nihilominus potest contingere 
ut aliquis ita sit barbare nutritus, ut possit excusari ignorantia invin- 
cibili. 

14. — Tertia conclusio: Circa m ysteria supernaturalia quae omnes te- 
nentur scire et credere, potest esse ignorantia invincibilis per multum 
temporis, immo per totam vitam. Haec conclusio est divi Thomae, 2. 2, 
q. 10, ubi vide nostra Commentaria, dub. primo. Et probatur ex illo ad 
Romanos, cap. 10 (v. 14): Quomodo crederent sine praedicante? Ac si 
diceret: non potuerunt credere absque idoneo praedicante. Item Joan., 15 
(v. 22) : Si non venissem et locutus eis fuissem, peccatum non haberent, 
id est, peccatum infidelitatis, ut ait divus Augustinus ibidem, et vide 
ilius librum De natura et gratia, cap. 2 et 4, ubi probat ex professo 
nostram conclusionem (2). Utrum autem inter Christianos possit esse ista 
ignorantia invincibilis de necessariis ad salutem et de articulis fidei et 
sacramentis, respondeo quod divus Thomas I ad Corinth., cap. 11, lect. 4 
inquit: nullus fidelis propter simplicitatem suam excusatur, si habeat 
errorem circa illa mysteria fidei quae communiter celebrantur in Eccle- 
sia. Sed haec doctrina plane intelligitur de fidelibus qui versantur in repu- 
blics ubi haec mysteriacelebrantur et praedicantur. At vero fieri potest 
ut fidelis baptizatus invincibiliter ignoret omnia vel aliqua de illis myste- 
riis necesariis ad salutem. Probatur. In primis si infans baptizatus ca- 
piatur ab infidelibus barbaris et inter illos nutriatur, tunc ille veniens ad 
usum rationis, invincibiliter ignorabit articulos fidei, etiam peccans con- 
tra lumen naturale. Item multi rustici christiani, qui nunquam fuerunt 
catechizati de mysterio Trinitatis, isti habebunt ignorantiam invincibilem 
de distinctione et numero personarum; et nihilominus salvabuntur per 


fidem implicitam, si in aliis non peccaverint. Habent etiam fidem expli- 


(1) Cicero, De officiis, l. 1, c. 7. Didot, 4, 420. 
(2) S. August. In loannis Evangelium, tract. 89. ML. 35, 1.856. In., De natura 
et gratia, c. 2 et 4. ML. 44, 248-49. 

citam Dei justificatoris prout Ecclesia docet, cui adhaerent illi justi, et 
ibi continetur fides implicita respectu mysterii Trinitatis. At vero episco- 
pi et parochi punientur a Deo, quia non habuerunt curam pascendi doctri- 
na et virtute oves sibi commissas. 

15.— Quarta conclusio: Circa praecepta juris positivi, facile potest 
esse ignorantia invincibilis. Probatur, quia ista praecepta non colliguntur 
per consequentiam certam ex principiis cognitis lumine naturali, Nihilo- 
minus aliqua sunt ex istis praeceptis quae vix poterunt ignorari invin- 
cibiliter: v. gr., quod sit jejunandum in quadragesima, et semel in anno 
confitendum, quod decimae sint solvendae. Haec enim etiam ipso usu 
constant. Sed tandem, ad sedandas conscientias, observandum est quod 
si quis Christianus est mediocriter sollicitus scire ea quae pertinent ad 
suum statum, et forte non venit in mentem ejus, neque audivit aliquod 
speciale praeceptum ex multis positivis, excusandus erit ignorantia in- 
vincibili. 

16.— Quinta condusio: Ad hoc quod ignorantia sit invincibilis, sive 
circa necessaria ad salutem, sive circa alia praecepta, sive circa alias cir- 
cumstantias singulares, non opus est quod homo faciat omne illud quod 
potest facere, ita ut adhibeat omnem possibilem diligentiam; sed sufficit 
media quaedam proportionata adhibere ad inquirendam cognitionem legis, 
et ad considerandas circum stantias faciendorum; videlicet, interrogare 
doctores, audire praedicatorem; neque tenetur se ad gratiam disponere 
vel ad poenitentiam. Probatur, quoniam alias, nullus infidelium posset 
habere ignorantiam invincibilem Evangelii; quod quidem falsum est, et 
contra doctrinam divi Augustini, ubi supra, et divi Thomae, quae doctrina 
magna habet fundamenta in sacris litteris, ut dictum est. /tem probatur, 
quia vel illa dispositio ad gratiam est necessaria ad hoc ut homines mi- 
raculose illuminentur a Deo, vel ad hoc ut illuminentur sine miraculo per 
communem viam, dum ipse Deus mittit praedicatores annuntiantes Evan- 
gelium. Primum non potest dici, quia homo non tenetur se disponere ut 
miraculose illuminetur praeter communem modum ; neque etiam dici po- 
test secundum, quia multi existantes in peccatis, illuminati sunt a Deo 
de veritate Evangelii, etiam per communem viam. Ergo illa dispositio ad 
gratiam non est medium necessarium ad credendum Evangelium, sicut 
neque est medium necessarium ut conservetur fides. 

Praeterea, circa supernaturalia est specialis ratio conclusionis, quia 
nemo potest scire se teneri ad supernaturalia scienda et credenda, nisi 


prius aliquid de illis audierit a viro fidedigno. Ergo non antea tenebitur 

se disponere ad adquirendam cognitionem supernaturalium. Probatur 
consequentia, quia omnis nostra inquisitio veritatis est ex aliquo prius 
noto unde posset homo aliam veritatem investigare. Sed omnia quae homo 
cognoscit ante cognitionem supernaturalis veritatis sunt mere naturalia. 
Ergo non possunt praestare principium inquirendi aliquid supernaturale. 
Deinde, ad scienda ea quae humana sunt, non tenetur homo se ad gratiam 
disponere, neque ad scienda supernaturalia. Antecedens etiam Adrianus 
concedit; et patet, nam homo fornicarius, ut inquirat an aliquis con- 
tractus sit usurarius vel non, minime tenetur se ad gratiam disponere. 
Consequentia vero probatur, quia sicut est medium proportionatum ad 
inquisitionem humanae veritatis interrogare doetores, ita ad scienda su- 
pernaturalia medium est proportionatum audire praedicatorem fidedignum 
cujus notitiam habet. Si enim nullam notitiam habuerit, non poterit ali- 
quod medium adhibere ad praedictum finem. 

Praetera, sequeretur ex sententia Adriani, quod nemo existens in gra - 
tia posset ignorare invincibiliter aliquod eorum quae tenetur scire de 
articulis fidei; nam, secundum Adrianum, disponendo se ad gratiam reci- 
piet cognitionem eorum quae sunt necessaria ad salutem, ut concedit 
Adrianus QuodlVbeto 2, q. 1 ad secundum. Quod quidem falsum est, quia, 
si modo inter infideles barbaros esset aliquis qui veniens ad usum rationis, 
faceret quod in se est praeventus divino auxilio, justificaretur, sequeretur 
inquam, quod ille statim sciret Jesum Christum esse filium Dei, et neces- 
sarium esse baptismum ad salutem, quae tamen omnia invincibiliter 
ignorat donec per praedicatorem erudiatur. 

17.—!Solutio argumentorum.— Ad primum argumentum pro parte 
contraria respondeo, quod non omnia praecepta obligant ad sui observa- 
tionem omni via et medio possibili, sed obligant per medium proportiona- 
tum et communiter ordinatum ad finem praecepti. V. gr., tenetur homo 
naturali praecepto conservare vitam propriam, et tamen non tenetur 
illam conservare omni medio possibili utendo cibis pretiosissimis -et me- 
dicina pretiosa, sed communibus cibis et medicinis tenebitur vitam con- 
servare. 

Secundo respondeo, quod etiamsi medium secundum se sit ordinatum 
et proportionatum ad finem, tamen necesse est quod homini sit possibile 
cognoscere talem proportionem, ad hoc quod teneatur inquirere tale me- 
dium. Est tamen impossibile quod homo cognoscat talem proportionem 
qui nunquam audivit aliquid de supernaturalibus. Et per hoc patet jam 


ad secundum argumentum. 

18.— Sed ad primum testimonium quod adducit Adrianus, respondeo 
quod poena peccati potest esse sine nova culpa, quando non est in potesta- 
te hominis scire proportionem mediorum ad sciendum, quod alias secun- 
dum communem legem tenetur scire. 

Respondeo secundo, quod ignorantia de qua loquuntur illa testimonia, 
est vincibilis vel affectata potius. Et valde advertendum est, quod non 
excusatur ignorantia invincibili qui in rebus humanis consulit virum 
ambitiosum et avarum, offerendo illi honorem et munera; nam facile 
in particulari agibili paralogizantur, etiam doctissimi quique, si ambitiosi 
et avari sint. 

Ad testimonium divi Thomae, respondeo quod ibi loquitur de homine 
qui relicto expresso testimonio scripturae et relicta etiam doctrina Eccle- 
siae, sequitur contrariam sententiam propter auctoritatem alicujus docto- 
ris, ac proinde ille non potest habere ignorantiam invincibilem, sed habet 
spiritum haeresis; ut, v. gr., si quis propter auctoritatem alicujus docto- 
ris, negaret esse purgatorium. Est enim haec doctrina communissima inter 
fideles, a quibus sacrificium missae publice pro defunctis offertur. Ce- 
terum, ad auctoritates aliorum doctorum, respondeo quod in hac parte 
falsae sunt. 

Denique, de ignorantia facti vel alicujus circumstantiae singularis, 
manifestum est quod aliquando potest esse ignorantia invincibilis et ali- 
quando vincibilis. Quae res non aliter dijudicari potest, quam arbitrio viri 
prudentis, considerantis negligentiam vel diligentiam debitam juxta qua- 


litatem operantis et juxta illas circumstantias temporis et loci. 


ARTICULUS TERTIUS 


Utram ignorantia excuset ex toto a peccato 


SUMMA TEXTUS 


i. — Prima conclusio: Ignorantia quae non est causa actus peccati, 
non.excusat a peccato. Ratio est quia non causát involuntarium. 

Secunda conclusio: Eadem ratio est de ignorantia consequente vel con- 
comitante actum peccati. 

Tertia conclusio: Ignorantia, quae est causa actus peccati, de se habet 
excusare, quia de se habet causare involuntarium. 


Quarta conclusio: Quod ignorantia non totaliter excuset a peccato ex 

duobus potest contingere: uno modo, ex parte rei ignoratae quatenus 
ignorantia alicujus circumstantiae est cum cognitione peccati; ut, 
v. gr., qui scienter occidit hominem quem ignorat esse patrem suum, non 
excusatur a peccato homicidii, sed a parricidio. Altero modo, ex parte 
ipsius ignorantiae, quatenus illa est voluntaria vel directe vel indirecte. 

Quinta conclusio: Si ignorantia omnino sit involuntaria, excusat tota- 


liter a peccato. 
DUBIUM PRIMUM 


2.— Circa hunc articulum videnda sunt quae supra diximus, q. 6, a. 8. 

Est unum dubium circa illud fundamentum divi Thomae: quod igno- 
rantia de se habet quod faciat actum, cujus est causa, involuntarium. 

3.— Arguitur primo in oppositum. Nam involuntarium est contrarium 
positive voluntario. Ergo ignorantia non habet de se causare involunta- 
rium. Patet consequentia, quia privatio non causát de se aliquid positivum. 

4. — Arguitur secundo. Si ignorantia causans per accidens actum pec- 
cati, causaret per se involuntarium, sequeretur quod semper excusaret a 
toto per se effectu suo, quamvis non excusaret a toto effectu per accu- 
dens, ac proinde falsum esset per se loquendo, quod ignorantia quando- 
que excusset a tanto, sed non a toto. 

5.— Pro solutione hujus dubii nora quod ignorantia causans potest 
considerari dupliciter. Uno modo, ut formaliter est causans, quatenus 
est remotio prohibentis scientiae. Et ex hae parte habet quod sit causa 
per accidens illius effectus, qui prohiberetur vel impediretur per opposi- 
tam scientiam si adesset. Alio modo potest considerari materialiter, se- 
cundum id quod est ipsa ignorantia, quae denominatur causa per acci- 
dens. Et ex hac parte habet quod effectus ejus sit contrarius effectui 
quem causaret scientia, si adesset, quia ex hoc ipso habet oppositionem 
ad scientiam, ac per consequens fit aliquid involuntarium, quia, effectus 
scientiae in natura liberi arbitrii est voluntarius. Est igitur intelligentia 
divi. Thomae, quod ignorantia causans per accidens aliquem actum, ut re- 
motio prohibentis, habet de se, hoc est, de sua propria ratione, quod actus 
ille causatus per accidens sit involuntarius. 

6. — Ad primum argumentum respondeo : nego consequentiam. Et ad 
probationem respondeo quod eo modo quo privatio est causa per accidens, 
ut removens prohibens, non est causa per se influens in effectum. Sed si 
consideretur secundum propriam rationem, de se habet quod effectus 


sequens sit oppositus effectui positivo quem causaret scientia, si adesset. 


168 DOMINICUS BASEZ 


7. — Ad secundum respondeo quod formaliter loquendo, ignorantia 
semper excusat a toto voluntario ut totaliter voluntarium. At vero quan- 
do dicitur quod ignorantia aliquando excusat a tanto, sed non a toto, 
intelligitur de toto in quantum aliquo modo habet rationem voluntarii; 
quod est dicere, aliquando ipsam ignorantiam non causare effectum tota- 
liter involuntarium, eo quod ipsa etiam est aliquo modo voluntaria, sal- 
tem indirecte. Possumus etiam aliter brevius respondere ad dubium pro- 
positum, quod ignorantiam de se habere quod causet involuntarium, non 
est asserere quod sit causa per se ipsius actus qui est involuntarius, sed 
es dicere quod eo modo quo ignorantia est causa actus, scilicet, causa 
per accidens, ut removens prohibens, habet de se causare involuntarium 
potius quam voluntarium, sive voluntarium et involuntarium privative 


opponantur, sive positive. 


DUBIUM SECUNDUM 


8. —-Est secundum dubium circa primam et secundam conclusionem: 
Utrum ignorantia quae non est causa actus peccati, eo quod non privat 
scientia quae, si adesset, impediret actum illum, sit dicenda excusare a 
peccato. V. gr., statuit Petrus firmo animo occidere: inimicum ubicumque 
invenerit; postea vero in nemore putans se occidere feram, occidit inimi- 
cum. An talis ignorantia excuset illum a peccato homicidii. 

Videtur enim divus Thomas sentire quod ille homo peccet, nam inquit 
non excusari propter ignorantiam: igitur peccat. 

9.— Argumenta pro excusatione. — Sed arguitur primo contra sen- 
tentiam. Illa occisio de facto non est peccatum: ergo excusatur homo a 
peccato, non ob aliam rationem nisi propter ignorantiam, quia existima- 
bat se occidere feram. 

10. — Arguitur secundo. Illa ignorantia, ut divus Thomas fatetur ex 
doctrina Aristotelis, lib. 3 Ethicorum, causát non voluntarium, hoc est, 
facit non volentem (1). Ergo excusat a peccato, nam peccatum debet esse 
voluntarium. 

11. — Arguitur tertio a simili. Si quis faciat aliquem actum qui ex 
objecto proprio optimus est, sed ille ignorat in particulari esse actum 
tam excellentis objecti, tunc ille non meretur praemium corresponded 


tali operi, quod quidem etiam esset facturus, si sciret; ut, v. gr., si quis 


(1) Aristot., Etlàc. Nic.) 1. 3, c. 5. Didot, 2. 29. 

data parva eleemosyna, eriperet hominem.a morte, qui erat custos vel 
rex, ignorans tamen esse regem, non merebitur praemium quod merere- 
tur si sciret esse regem, et tamen, si sciret, paratus erat dare illam 
eleemosynam. 

12.—' Solutio dubii. — Propter haec argumenta aliqui, etiam ex tho- 
mistis, arbitrantur hominem peccare occidendo inimicum in casu posito 
pro primo argumento ; sed omnino falluntur. 

Nobis igitur sit prima conclusio: Proprie loquendo ignorantia conco- 
mitans non dicitur excusare a peccato. Hanc tenet divus Thomas expresse 
in hoc articulo, quem sequitur Durandus in 2 Sent., d. 22, q. 4, et Ga- 
briel, q. 2, et Marsilius, q. 15, a. 2, et est sententia Aristotelis, 3 Ethi- 
corum, cap. 1, ubi ait quod ignorantia scientiae quae non impediret 
actum, non facit hominem involuntarium, sed neque voluntarium, sed 
facit non voluntarium, sicut facit non scientem (1). Unde colligitur quod 
proprie loquendo, non excuset, quia ignorantia eatenus excusat a pec- 
cato, quatenus aliquo modo facit involuntarium. Sed illa ignorantia con- 
comitans nullo modo facit involuntarium. Ergo nullo modo dicitur excu- 
sare a peccato. 

13. — Secunda conclusio: //la ignorantia non est causa peccati. Proba- 
tur, quia nullo modo causát voluntarium : ergo neque peccatum. At vero 
si postea adveniente scientia complaceat homo se occidisse inimicum, 
jam tunc peccat de novo, et est signum certum, ut Aristoteles supra dicit, 
quod non involuntarie occidit; si enim involuntarie occidisset, statim 
adveniente scientia, aliqua poenitudine afficeretur. Secundo probatur: 
nam illa occisio inimici cum ignorantia concomitante potest esse bonus 
actus moralis; v. gr., si Petrus vadit venatum ex obedientia patris, et 
adhibita diligentia sufficienti occidit forte inimicum, putans se occidere 
feram, tunc profecto opus illud bonum est moraliter, neque ex aliqua cir- 
cumstantia vitiatum. Confirmatur, quoniam alias esset perplexus homo; 
si enim non agit, peccat contra obedientiam patris; si autem agit, etiam 
peccat occidendo mimicum : ergo perplexus est. Tertio probatur: nam si 
qua ratione illa occisio esset peccatum, ea est quia est virtualiter volita 
antiquo actu voluntatis, quando statuit occidere inimicum ubicumque in- 
veniret. Sed haec non sufficit ut postea aliquis actus sit peccatum, qui ex 
objecto bonus est, neque habet malam circumstantiam ut postea sit pec- 


catum. Alias omnia opera infidelium essent peccata, quando semel habue- 


(1) Artstot., Ethic. Nie., I. 3, c. 1, n. 13. Didot, 2, 25. 


170 DOMINICUS BAfi'EZ 


runt voluntatem referendi se.et omnia sua in idolum, cujus contrarium 
tenet omnis schola theologorum asserentium quod, non obstante illa mala 
relatione in falsum deum, poterit homo ille postea dare eleemosynam 
pauperi ex dietamine rationis naturalis. Et si non apponat actualiter ma- 
lam circumstantiam, bonum opus est, moraliter dicimus. Ergo illa occisio 
inimici non imperatur virtualiter a, mala voluntate quam prius habuit 
occidendi inimicum, nisi quando putat se occidere feram, distincte cogi- 
taret de inimico, et cum actuali affectu occidendi jacularetur. Neque 
obstat quod, si tunc sciret esse inimicum, erat paratus occidere illum, 
quia istae conditionales nihil conferunt ad meritum vel demeritum, nisi 
versentur actualiter in affectu hominis. Dico in affectu, nam in solo 
intellectu positae illae conditionales nihil referunt ad meritum vel deme- 
ritum. 

14.— Solutio argumentorum.— Ad primum argumentum respondeo 
negando consequentiam, si proprie loquendum est de excusatione igno- 
rantiae, quae non aliter excusat actum a culpa, nisi causando sicut causa 
per accidens actum ipsum, removendo prohibens, scilicet, scientiam giiae, 
si adesset, prohiberet actum illum. Et idcirco proprie loquendo non dici- 
tur illa ignorantia excusare, sed neque etiam accusare, quia est actus 
non voluntarius. 

Et per hoc patet ad secundum argumentum; nullum enim est meritum 
vel demeritum, nisi adsit ratio voluntarii. 

Ad tertium respondeo transeat antecedens, et nego consequentiam; 


sed dumtaxat sequitur quod illa occisio non est peccatum. 


DUBIUM TERTIUM 


15.— Est tertium dubium: Utrum, sicut excusatur aliquis a culpa 
propter ignorantiam, vel etiam non peccat cum ignorantia concomitante, 
ita etiam eripiatur a poena im posita propter tale peccatum. 

16. — Ad hoc dubium dicimus : primo, quod qui excusatur totaliter a 
culpa, manet etiam liber a poena debita tali culpae in foro conscientiae, 
etiamsi actus quem facit sit peccatum alias. V. gr., qui occidit hominem 
quem ignorat invincibiliter esse clericum, non incurrit excommunicatio- 
nem; sed tamen incurrit in irregularitatem, quia sciens et prudens occi- 
dit hominem. Nam irregularitas ex jure positivo annexa est voluntariae 
occisioni, sive illa sit peccatum, sive non. Pretor enim civitatis irregula- 


ris est, cujus auctoritate malefactores occiduntur. Et ratio est, quia 

irregularitas propter homicidium non est proprie poena peccati, sed 
quaedam indecentia ut occisor sit minister Christi, quem decet represen- 
tare mansuetudinem Christi. Et idcirco Ecclesia merito introduxit hoc 
impedimentum irregularitatis ex homicidio voluntario, usque adeo ut 
etiam tempore divi Thomae qui se defendendo occidebat, manebat irre- 
gularis; sed postea, ex Clementina Si furiosus, excipitur ab hac irregula- 
ritate qui defendendo se cum moderamine inculpatae tutelae occidit inva- 
sorem. 

Dicimus secundo, quod si quis non ignorans actum peccati propter 
quem lata est excommunicatio a jure, incurrit excommunicationis poe- 
nam, etiamsi invincibiliter ignoret jus ubi imponitur excommunicatio. 
V. gr. qui occidit clericum, etiamsi sit rusticus ignorans invincibiliter 
jus, manet excommunieatus. Similiter haereticus erit; si aliquis Christia- 
nus discedat ab aliqua veritate sciens et prudens esse contra auctorita- 
tem Ecclesiae, incurrit excommunicationem propter haeresim. Et haec 
est communis sententia. Et probatur primo, a simili. Nam poenis corpora- 
libus et temporalibus juste punitur qui furatur, qui occidit, etiamsi igno- 
ret invincibiliter legem civilem. Ergo etiam poena ecclesiastica juste 
punietur, qui scit se peccare tali peccato propter quod ecclesiastica poena 
imposita est, etiamsi invincibiliter ignoret poenam. 

Confirmatur. Nam poenas inferni incurrit gentilis qui moechatur, 
etiamsi illas invincibiliter ignoret. Ratio hujus est, quia poena secundum 
se, ut justa sit, non respicit voluntatem peccantis, tamquam sit necessa- 
rium quod aliquo modo sit illi voluntaria, quin potius respicit volunta- 
tem legislatoris habentis potestatem et volentis ponere ordinem justitiae 
puniendo malefactores. Ergo eo ipso quo quis vult peccatum, manet reus 
poenae debitae peccato secundum legem justam. 

17. — Sed est notandum quod, quamvis Ecclesia habeat potestatem 
excommunicandi propter quodcumque peccatum mortale, tamen non uti- 
tur hac potestate, nisi in magnis criminibus, et quae per se ferunt ali- 
quem errorem aut perniciem contra communitatem et ecclesiasticam obe- 
dientiam. Et talia sunt crimina propter quae in ipso jure sunt excommu- 
nicationes latae ipso facto, etiamsi tales excommunicationes ignoren- 
tur invincibiliter. 

Nihilominus quidam theologi mitius sentiunt de poena excom munica- 
tionis lata a jure, negantes incurri ab ignorantibus invincibiliter. Ratio 
eorum est, quia requiritur contumacia ad incurrendam excommunicatio- 


nem. Sed ubi est ignorantia invincibilis, non est contumacia contra man- 

datum Ecclesiae. Sed nostra sententia est communior. Et probatur, quia 
semper in foro exteriori censetur excommunicatus ille qui commisit pec- 
catum propter quod lata est excommunicatio a jure. Et tamen constat 
in foro exteriori rusticos et vulgares homines non teneri scire omnes 
juris excommunicationes. Et etiamsi probent in foro exteriori se invinci- 
biliter ignorasse talem poenam, nihilominus puniuntur ut excommunicati. 
Ergo vere incurritur excommunicatio in foro conscientiae. Alias forum 
ecclesiasticum exterius inique procederet contra transgressores ut contra 
excommunicates; nam non est justa et prudens praesumptio quod illi 
non ignoraverint invincibiliter excommunicationem latam a jure. Aliae 
vero excommunicationes quae sunt ab homine non incurruntur, nisi noti- 
ficentur prius, ut definitum est in cap. Ut animarum, de constitutioni- 


bus, lib. 6. 


ARTICULUS QUARTUS 


Utrum ignorantia diminuat peccatum 


SUMMA TEXTUS 


1. — Prima conclusio: Ignorantia quae totaliter a peccato excusat, non 
minuit peccatum, sed omnino aufert. 

Secunda conclusio : Ignorantia concomitans neque minuit, neque auget 
peccatum. 

Tertia conclusio: Sola ignorantia potest peccatum minuere, quae est 
causa peccati, et non totaliter a peccato excusat. 

Quarta conclusio : Ignorantia directe et per se voluntaria videtur auge- 
re peccatum ut auget voluntarium. 

Quinta conclusio, ad primum: Ignorantia secundum quod omnis pec- 
cans dicitur ignorans non est causa peccati, sed est aliquid consequens 


ad causam peccati. 


OUBIUM PRIMUM 


Est primum dubium, cum Cajetano: Utrum- peccatum quod fit ex 
ignorantia sit ejusdem speciei cujus esset si adesset scientia opposita 


ignorantiae. 


2.— Ratio dubii est pro parte negativa. Nam peccata specificantur 


ex objecto per se volito a peccante, ut q. 72 dictum est. Sed ille qui pec- 

cat ex ignorantia non fertur per se in objectum illius peccati, sed potius 
per accidens, ut dicit divus Thomas in hoc articulo et in praecedenti, quod 
cum non cognoscitur aliquid esse peccatum, non potest dici quod voluntas 
directe et per se feratur in peccatum, sed per accidens. 

3.— In contrarium tarnen est quod nihil potest esse in genere peccati 
quin sit in aliqua specie. Sed peccatum quod fit ex ignorantia non videtur 
esse in alia specie, nisi in ea in qua esset si peccans sciret esse pec- 
catum. 

Secundo, quoniam Apostolus dixit, primae ad Timoth., cap. 1, se prius 
fuisse blasphemum, et persecutorem Ecclesiae, et contumeliosum ; nihilo- 
minus dicit se ignorantem peccasse: igitur ignorantia non tollit speciem 
blasphemiae et contumeliae. 

4. — Ad hoc dubium Cajetanus, ut respondeat, notat quod ignorantia 
voluntaria est duplex: altera quidem privans usum rationis, sicut amen- 
tia et ebrietas, si quis procuraret amentiam vel ebrietatem; altera est 
quae privat sola scientia ejus quod quis tenetur scire. Et haec rursus est 
duplex: juris et facti, in communi vel in particulari. Exemplum primi: 
Ignorat quis usuram esse peccatum, vel ignorat talem contractum hic 
et nunc esse usurarium. Exemplum secundi, ut cum quis ignorat ex ne- 
gligentia et inconsideratione esse hominem in loco in quem mittit sagit- 
tam. Rursus ignorantia juris duplex est: altera juris naturalis; altera 
juris positivi. 

5. — His positis, sit prima conclusio : Peccata quae fiunt ex ignorantia 
juris naturalis, sunt ejusdem speciei cum illis quae fiunt cum scientia cir- 
ca eamdem materiam. Ratio est quia talia peccata sunt actus voluntarii 
per se tendentes in talia objecta. V. gr., qui fornicatur ex ignorantia 
vincibili quod fornicatio est peccatum, nihilominus per se tendit in obje- 
ctum. delectabile, quamvis secundum quod illud objectum habet contra- 
rietatem ad virtutem, feratur in illud indirecte et per accidens, quia ex 
ignorantia operatur. Et hoc modo Apostolus consentiebat in occisionem 
Stephani confitentis Jesum Nazarenum. 

6. — Notat tamen Cajetanus duo. Primum est quod, ut dicatur per se 
converti ad objectum malum secundum contrarietatem ad virtutem, non 
opus est ut voluntas per se tendat in contrarietatem tamquam per se 
bonam, sed in contrarietatem, cognitam quidem per se, sed volitam sub 
ratione delectabilis, unde peccatum speciem accipit. Neque verba divi 
Thomae sunt contra hanc doctrinam, dum ait: “Cum enim aliquid non 


cognoscitur esse peccatum, non potest dici quod voluntas per se feratur 

in peccatum, sed per accidens.” 'Non enim ait divus Thomas quod non 
potest dici quod feratur per se in speciem peccati, sed ait, in peccatum. 
Hoc enim dupliciter verum est, quia peccatum secundum propriam ratio- 
nem peccati est contra legem Dei. Unde qui nescit contrarietatem, non 
fertur per se in peccatum; sicut viceversa, qui sciens esse contra legem 
Dei, peccat, dicitur velle per se peccatum, ut iam explicatum est. Non 
enim vult contrarietatem bonam secundum se, sed propter bonitatem boni 
commutabilis ad quod convertitur voluntas, cum qua bonitate cognosci- 
tur esse conjuncta contrarietas ad virtutem. 

Notat secundo, quod non loquitur modo divus Thomas de aversione 
quae consequitur speciem peccati, quoniam aversio est volita per accidens, 
etiam a scienter peccantibus; sed loquitur de contrarietate intrinseca pec- 
cato opposito virtuti, eum inquit, esse per se volitam a sciente, non autem 
ab ignorante. 

Sed nobis videtur non opus esse in tot angustias non conjicere ad ve- 
rificandam primam conclusionem. Sufficit enim quod reductive sit in 
eadem specie fornicatio ex ignorantia cum fornicatione a sciente admissa, 
quamvis in hoc quod sit reductive pertinere ad speciem perfectam sint 
differentes gradus, quatenus plus rninusve deficit de requisitis ad per- 
fectam speciem peccati. V. gr. ignorat aliquis culpabiliter legem, sed 
nescit se ignorare: ille minus peccat, tam in ignorando, quam etiam in 
committendo aliud peccatum ex ignorantia; minus, inquam, peccat quam 
si sciret se ignorare, et non inquireret legis scientiam. 

T.— Secunda conclusio: Peccata, etiam quae committuntur ex igno- 
rantia juris positivi, reducuntur universaliter ad eamdem speciem cujus 
essent si a sciente committerentur. V. gr., si quis non jejunat in quadra- 
gesima ex ignorantia vincibili legis, est intemperatus, quamvis non cum 
tanta perfectione sicut ille qui sciens legem non jejunat. Haec conclusio 
probatur sicut prima, et videtur esse contra Cajetanum, qui distinguit 
asserens quod aliquando est ejusdem speciei, aliquando vero non est 
ejusdem speciei. Sed tamen ejus distinctio neque necessaria est, neque 
sufficiens, ut statirn videbimus. 

8. —l Tertia conclusio: Ex sententia Cajetani, peccata quae committun- 
tur ex ignorantia facti culpabiliter propter negligentiam considerandi, 
non sunt ejusdem speciei cum illis quae committuntur cum notitia facti. 
V. gr. si Petrus occidit hominem dum venaretur in nemore cum negli- 
gentia considerandi circumstantias quas deberet considerare, non est 


homicidium ejusdem speciei ac si sciret esse hominem quem percussit. 

Sed ait tale homicidium pertinere ad speciem cujus est actus ex quo 
causatur, sicut in casu posito reducetur homicidium ad venationem pe- 
riculosam et temerariam. 

9. — Sed profecto, in hoc nobis non placet sententia Cajetani. In pri- 
mis, quia potest contingere quod actus ex quo causatur homicidium, non 
sit alicujus specifici peccati secundum se et ex objecto, sed de se sit indif- 
ferens, immo etiam potest esse bonus ex objecto suo in communi conside- 
rato et nullam habere malitiam, nisi ex circumstantia quae appellatur 
quid, ac proinde illa circumstantia constituet speciem peccati, quatenus 
illa sola transfert actum de bono in malum, ut patet ex doctrina divi Tho- 
mae supra, q. 18, a. 5 et 10. Deinde, quia vel Cajetanus loquitur de specie 
peccati secundum actum exteriorem, vel secundum actum voluntatis inte- 
riorem. Si secundum actum interiorem, nulla est in hoc differentia inter 
peccatum ex scientia commissum vel ex ignorantia. Nam sicut actus vo- 
luntatis furandi propter fornicationem est formaliter per se in specie 
fornicationis, materialiter autem in specie furti, quia voluntas respicit 
furtum unico actu ut medium ad finem fornicationis, ac proinde specifi- 
catur a fine, ita quando quis ex ignorantia fornicatur, actus voluntatis 
formaliter fertur in delectationem fornicationis, materialiter vero est 
ignorans, et sic habet voluntariam ignorantiam indirecte. Si autem loqui- 
tur secundum actum exteriorem, non opus est actum exteriorem per se 
specificari ab objecto per se operantis respectu actus interioris volunta- 
tis, sed de se habet objectum a quo specifieatur, ita ut furtum volunta- 
rium semper sit furtum, et fornicatio voluntaria semper est fornicatio, 

10.— Nos igitur dicimus primo: Universaliter omne peccatum ex 
ignorantia factum, pertinet ad illam speciem ad quam pertineret si fieret 
sine ignorantia. Non tamen ita perfecte est in illa specie, sicut quando 
committitur cum cognitione contrarietatis ad virtutem. 

Dicimus secundo, quod si quis quaerat, utrum illud peccatum ex igno- 
rantia commissum formaliter pertineat ad eamdem speciem, vel materia- 
liter, dijudicandum est secundum regulas positas supra, in quaestione 18, 
19 et 20. Nunc autem dicimus quod formaliter imperfecte pertinet ad eam- 
dem speciem. Bene tamen poterit actus ille peccati ex ignorantia commissi 
ordinari ad alium finem operantis, respectu actus interioris, et tunc ille 
actus ex ignorantia exercitus pertinebit formaliter ad speciem illius finis 
operantis. 

Ex quo sequitur quod peccatum in ebrietate commissum, si fuit prae- 


visum, non tamen per se intentum, sed volitum indirecte ut conjunctum 

ebrietati, non pertinet formaliter ad eamdem speciem ad quam, si inten- 
deretur per se, pertineret. Hoc autem intelligendum est secundum actum 
interiorem. Nam secundum exteriorem, homicidium etiam consequens ex 
voluntate inebriandi se et praevisum actu vel potentia, pertinebit forma- 
liter ad speciem homicidii reductive; secundum vero actum interiorem 
operantis, pertinet ad ebrietatem ut circumstantia quid, videlicet quid 
fecit ex affectu ebrietatis. Et ex his solvuntur quaedam aliae dubitatio- 
nes quas hic movet Cajetanus. 

11. — Ad argumentum vero pro parte affirmativa factum respondeo 
quod peccata quae ex proprio objecto habent speciem suam, ad quam 
reducuntur, posse aliam speciem sortiri ex circumstantia finis, qui actus 
interioris operantis est per se objectum, ut si aliquis fornicatur propter 
furtum. Hoc tamen non tollit quominus fornicatio habeat speciem suam 


propriam ab objecto, ad quem reducitur fornicatio ex ignorantia admissa. 


DUBIUM SECUNDUM 


Est secundum dubium circa quartam conclusionem: Utrum ignorantia 
per se et directe voluntaria augeat peccatum. 

12. — Argumenta pro parte negativa. — Et probatur quod neque 
augeat neque minuat, Primo arguitur. Ignorantia affectata non est causa 
peccati: ergo non auget neque minuit peccatum. Patet consequentia ex 
tertia conclusione divi Thomae. Antecedens vero probatur, quia talis 
ignorantia non removet prohibens : ergo non est causa actus peccati. Nam 
qui affectat ignorare ut liberius peccet, non prohiberetur a peccato per 
scientiam oppositam. 

13. — Secundo. Si ignorantia affectata est causa peccati, ergo aliquo 
modo excusat. Probatur consequentia, quia ignorantia causans de se 
habet excusare, quia de se habet causare involuntarium. 

14. — Tertio. Majus peccatum est peccare in praesentia ejus contra 
quem peccatur, quam in absentia. Sed qui peccat ignorantia affectata 
peccat in absentia legis et legislatoris. Ergo minus peccat quam qui scien- 
ter peccat. 

Confirmatur. Judaei crucifixerunt Christum ignorantes ignorantia 
affectata esse Deum ; et tamen gravius peccassent si scientes esse Deum 
crucifixissent: ergo aliquo modo excusati sunt ex ignorantia. 

15. — Solutio dubii. — Almainus in suis Moralibus [tract. 1], cap. 5, 


opinatur esse probabile quod ignorantia etiam affectata minuat pecca- 

turn; imino vero divus Thomas non dixit absolute quod auget peccatum, 
sed quod videtur augere. 

16.— Nihilominus tamen dicimus primo, quod, si cetera essent paria, 
majus peccatum est quod committitur cum scientia legis et facti, quam 
cum ignorantia qualibet. Habet enim plus de contemptu qui scit malum 
et facit. Et hoc probant argumenta posita. 

Dico secundo, peccatum quod fit ignorantia affectata, quamvis in se 
et sua specie non sit tam formaliter volitum sicut quando fit cum scientia, 
tamen in sua causa est magis voluntarium et consequenter majus pec- 
catum; procedit enim ex intentione voluntatis ad peccandum cum majori 
libertate. 

Dico tertio, ignorantia affectata auget formaliter gravitatem peccati 
in quantum peccatum est, minuit autem de formali specie peccati, quia 
actus procedens ex ignorantia non est per se et directe volitum. Unde, 
materialiter loquendo, non est tam formaliter in specie sui objecti; abso- 
lute tamen talis ignorantia auget peccatum. Hoc dictum ultimum proba- 
tur ex secundo, quia ex illo evidenter sequitur. 

17. — Solutio argumentorum. Ad primum argumentum respondeo 
quod ignorantia affectata et per se volita consideratur ab ipso affectante 
et volente, sicut removens scientiam prohibentem actum peccati, vel re- 
mittentem intensionem aut delectationem voluntatis circa tale objectum. 
Et ut sic et quantum ad hoc est causa peccati ipsa ignorantia, et remo- 
vet prohibens, quamvis possit esse eadem concomitans quantum ad actum 
peccati quod homo constituit admittere, etiamsi sciat; sed tunc erit causa 
intensionis actus ipsa ignorantia affectata. 

18.— Ad secundum respondeo quod magis aggravatur peccatum ex 
ignorantia affectata in sua causa, ubi est maxime voluntarium, quod excu- 
satur ex hoc quod non est formaliter volitum in sua specie. Unde sim- 
pliciter dicenda est ignorantia affectata aggravare peccatum. 

19. — Ad rertium respondeo quod non sunt semper cetera paria; nam 
major inordinatio voluntatis est ad peccatum cum ignorantia affectata, 
quam cum scientia; et major aversio a Deo est desiderare carere luce ad 
liberius peccandum. Et sic etiam qui vult ignorare, peccat tunc quando 
vult ignorare in praesentia Dei, juxta illud: Qui dixerunt Deo: recede 
a nobis, scientiam viarum- tuarum, ncflumus (Job, 21, 14). 

Ad confirmationem quae fundatur in dicto Apostoli primae ad Co- 
rinth., 2 (v. 8) : Si enim cognovissent, nunquam Dominum gloriae cruci- 


fixissent, unde videbatur inferri quod ignorantia affectata, etiam aliquo 


12 

modo est causa involuntarii; siquidem privat scientia, quae si adesset, 
impediret actum peccati (de explicatione hujus testimonii vide Cajeta- 
num in illo loco, et divum Thomam, lectione secunda) : respondeo quod si 
judaei cognovissent esse Filium Dei naturalem, nunquam Dominum glo- 
riae crucifixissent. Sed tamen, si appetiissent vel voluissent crucifigere, 
scientes esse verum Deum, fatemur quod majus peccatum esset illud, 
quia esset formaliter odium Dei in re gravissima, desiderantes illum occi- 
dere. Et in tali casu verificaretur quod, ceteris paribus, est majus pec- 
catum quod fit cum scientia, quam cum ignorantia; et hoc modo peccat 


diabolus odio habendo Deum. 


DUBIUM TERTIUM 


20. — Est tertium dubium: Utrum sit licitum [sibi] complacere de 
actu secundum se malo, qui tamen excusatur a peccato ex ignorantia in- 
vincibili; et similiter, utrum sit licitum desiderare talem actum fieri a se ex 
ignorantia invincibili. V. gr., si Petrus cognovit uxorem alienam ignorans 
invincibiliter esse alienam, num postea, adveniente scientia, sit ei lici- 
tum complacere de actu praeterito et optare ut iterum sibi aliquid tale 
contingat. 

Et videtur quod sit licitum [sibi] complacere de tali objecto. Nam de 
eo quod non est malum, licitum est complacere; sed ille actus cum omni- 
bus suis circumstantiis in singulari non fuit malus, immo potuit esse 
bonus, quia homo aestimabat esse propriam uxorem : ergo licitum est illi 
complacere de illo actu singulari. 

21. — Ad hoc dubium sit prima conclusio: Si complacentia est de 
objeto ipso quod, seclusa ignorantia, est malum, et non est de ipsa igno- 
fantia excusante, manifestum est esse illicitum [sibi] complacere de illo 
objecto. 

Secunda conclusio: Non est licitum [sibi] complacere de ignorantia 
invincibili, quatenus est privatio scientiae quae prohiberet actum secun- 
dum se malum. Probatur, quia talis ignorantia non habet rationem boni 
moralis, quia est privatio scientiae convenientis operanti moraliter. Con- 
firmatur: [sibi] complacere de ignorantia ut est privatio scientiae debi- 
tae inesse, est complacere virtualiter de effectu malo contrario effectui 
scientiae debitae inesse. 

Tertia conclusio: Licitum est [sibi] complacere de excusatione a culpa 


propter ignorantiam invincibilem. Probatur, quia carere culpa bonum est 


QÜAEST. LXXVI, ART. 4 179 


in omni operatione. Et ita [sibi] complacent viri justi, quando postea 
sciunt se ignoranter aliquid fecisse aut omisisse, quod quidem, seclusa 
ignorantia, fuisset peccatum. 

Confirm atur à simili, quia licitum est [sibi] complacere de aliquo bono 
effectu consecuto ex actu peccati, v. gr., de filio qui natus est ex forni- 
catione. Ergo licitum erit [sibi] complacere de bono effectu consecuto ex 
ignorantia invincibili, videlicet de excusatione a culpa. 

Quarta conclusio: Non est licitum desiderare ignorantiam invincibi- 
lem in futurum ut excusetur homo a peccato., faciendo actum qui secun- 
dum se malus est. Probatur, quia tunc ipsamet ignorantia est volita et 
ordinata ad actum qui secundum se malus est, ac per consequens, prae- 
sens desiderium non excusatur a peccato, quia est de malo objecto. Item, 
quia desiderare talem ignorantiam provenit ex affectu ad ipsum actum 
secundum se prohibitum. Ergo malum est desiderium. 

22.— Ex hac doctrina sequitur primo, quod non est licitum [sibi] 
complacere absolute de pollutione in somno sive in somnio. Probatur, quia 
illud objectum secundum se prohibitum est in genere moris. 

Secundo sequitur, quod neque absolute licitum est illam pollutionem 
desiderare in somno propter eamdem rationem. 

Tertio sequitur, quod multo minus licitum est procurare ut in somno 
accidat. Patet, quia jam efficeretur voluntaria in sua causa morali. Ali- 
qui tamen arbitrantur divum Thomam in 4 Sent., d. 9, q. unica, a. 4 ad 
quintum, asseruisse licitum esse [sibi] complacere de pollutione in som- 
niis, cum tamen oppositum inde colligatur. Sed falsi sunt in eo, quia 
divus Thomas dixit quod complacentia praeteritae pollutionis in somniis 
non facit praeteritam pollutionem esse peccatum, quia non facit illam 
fuisse voluntariam. Nusquam tamen negat divus Thomas ipsam compla- 
centiam de praesenti esse peccatum. Et hoc est quod etiam Sylvester, et 
Summa angelica ajunt in verbo “Pollutio”. Verum est tamen quod lici- 
tum est [sibi] complacere de salute corporis consecuta ex tale pollutione 
naturali, vel etiam de eo quod ipsa natura se purgavit ab humore illo 
molesto et superabundant!, ne in vigilia inhonesti motus hominem mo- 
lestarent. Et hoc modo ait Summa angelica quod licitum est desiderare 
pollutionem in somnis, non tamen procurare. 

23.— Contra quem modum loquendi est argumentum: si licitum est 
desiderare pollutionem in somniis, ergo licitum erit procurare illam. Pro- 
batur consequentia nam objecti boni desiderium bonum est: ergo media 


ordinata ad illum finem erunt licita. Nihilominus ad hoc argumentum 

potest responderi negando consequentiam, quia illa maxima, quod licitum 
est desiderare, licitum est procurare, non est usquequaque vera. Nam mihi 
sacerdoti licitum est desiderare quod latro suspendatur propter tranqui- 
litatem reipublicae, et tamen non est mihi licitum procurare. Item, pro- 
phetis licitum fuit desiderare mortem Christi propter salutem generis 
humani, et tamen non erat licitum procurare. Similiter licitum est uni- 
cuique desiderare quod, qui detinetur in carcere damnatus ad mortem, 
confringat fores et rumpat vincula, et evadat, et tamen nemini licitum 
est adjuvare ad rumpendos carceres. Verum tamen illa maxima, si recte 
intelligatur, vera est; semper enim licitum est procurare per media mihi 
licita ut fiat illud quod licitum est mihi absolute desiderare. Et ita laico 
licitum est consulere judici ut latronem suspendat; sacerdoti vero non 
est licitum, quia efficeretur irregularis, si in singulari consuleret ut hic 
latro suspenderetur. Bene tamen poterit orare Deum ut ille homo perni- 
ciosus communitati suspendatur. Erit etiam licitum praedicare in com- 
muni, quod leges contra malefactores serventur. 

Notanter autem diximus, licitum esse procurare id quod absolute licitum 
est desiderare ; quaedam enim sunt objecta quae, quamvis secundum se non 
sint mala, tamen non possunt fieri, nisi praesupposita culpa. V. gr., quod 
homo damnetur ad ostendendam justitiam Dei non est licitum absolute 
desiderare, quia hoc fieri non potest, nisi supposito peccato hominis; et 
hoc esse desiderare peccatum, si absolute et absque conditione desidera- 
retur damnatio. Sed tamen sub conditione praesupposita: si Petrus pec- 
caverit, et non egerit poenitentiam, licitum est desiderare quod puniatur 
in inferno. 

24. — Ex quo sequitur quod in hujusmodi objectis, aliter se habet 
complacentia de praeterito, et aliter desiderium de futuro. Nam compla- 
centia de hoc quod puniantur qui sunt in inferno, jam praesupponit cul- 
pam illorum, quae nullo modo est objectum complacentiae. Sed deside- 
rium absolutum futurae damnationis ejus qui adhuc vivit, respicit, ut 
conditionem objecti, peccatum, vel finalem impoenitentiam in peccato. 
Et ideo malum est desiderium absolutum damnationis ejus, sed oportet 
quod exprimatur conditio tamquam aliquid antecedens ad desiderium, 
videlicet; nisi poenitentiam egerit peccator, puniatur in inferno. Talia 
sunt desideria quae exprimuntur a prophetis. Et ita dicimus in proposi- 
to quod, quamvis sit licitum [sibi] complacere de salute corporis conse- 
cuta ex nocturna pollutione, tamen non est licitum desiderare pollutio- 


nem tamquam medium ad illum finem ; tunc enim pollutio consideratur ut 


QUAESI. LXXVI, ARI. 4 181 


objectum voluntatis tamquam medium volitum propter finem, et sic esset 
voluntaria pollutio, sicut potio amara voluntaria est propter sanitatem. 
Si autem homo ita esset affectus ut diceret: gauderem de salute mea, si 
virtus vegetativa naturaliter expelleret abundantiam seminis, non pecca- 
ret, quia tunc nullum habet malum objectum. Nihilominus periculosae 
sunt hujusmodi conditionales, quia facile homo desiderabit causam, desi- 


derando effectum salutis corporalis. 


QUAESTIO SEPTUAGESIMASEPTIMA 


De causa peccati ex parte appetitus sensitivi 


ARTICULUS PRIMUS 


Utrum voluntas moveatur a passione appetitus sensitivi 


Prima conclusio: Passio appetitus sensitivi non potest directe trahere 
autmovere voluntatem, sed indirecte. 

Secunda conclusio: Appetitus potest dupliciter indirecte movere vo- 
luntatem: uno modo per distractionem, et hoc multipliciter; alio modo, ex 
parte objecti voluntatis, quod est bonum apprehensum intellectui. 


De isto articulo vide supra divum Thomam et nostrum codicem, 


q.9,a.2. 


ARTICULUS SECUNDUS 


Utrum ratio possit superari a passione contra suam scientiam 


SUMMA TEXTUS 


1. — Prima conclusio: Nunquam voluntas in malum tenderet, nisi cum 
aliqua ignorantia vel errore rationis. 

Secunda conclusio: Defectus scientiae in universali vel in particulari 
sufficit ad hoc quod impediatur rectitudo voluntatis. 

Tertia conclusio: Potest contingere quod aliquis rectam scientiam 
habeat in universali et in particulari, et tamen non consideret in actu, et 
tunc operabitur praeter id quod actu non considerat. 

Quarta conclusio: Quod autem peccans non consideret actu quod habi- 
tualiter scit, provenit ex hoc quod passio im pedit talem considerationem 
tripliciter: per distractionem, per contrarietatem, et per corporalem dispo- 


sitionem. 

Quinta conclusio, ad tertium : Non potest contingere quod aliquis sim ul 
habeat in actu scientiam aut opinionem de universali affirmativo, et opi- 


nionem falsam de particulari negativo, aut e converso. 


DUBIUM PRIMUM 


2.— Contra primam conclusionem et rationem ejus multipliciter ar- 
guit Scotus in 3 Sent., d. 36. In primis ex concilio Parisiensi, ubi defini- 
tur, stante scientia in universali et in particulari, voluntatem non posse 
in oppositum tendere, error est. 

3.— Secundo arguitur ex multis testimoniis divi Augustini saepe 
asserentis, aliquando nos scientes peccare. 

4. — Tertio, ex Aristotele, 2 Ethicorum, asserente, scire parum aut 
nihil valere ad virtutem (1). Si autem peccatum semper esset cum igno- 
rantia, multum valeret scire veritatem ad virtutem; immo persuadendi 
essent homines magis ut scirent, quam ut vellent, nam si scirent, non 
possent errare. 

5. — Quarto, rectitudo rationis, tam in praeticis, quam in speculati- 
vis, constat ex terminis et forma syllogismi perfecti. Ergo ratio practica 
poterit manere in se perfecta, etiamsi voluntas male eligat. 

Confirmatur. Sit ita quod ratio ostendat utrumque oppositorum se- 
cundum suam naturam: v. gr., furari malum est; non furari bonum est; 
et quod voluntas se determinet ad unum illorum ex innata voluntate. Ergo 
sine aliqua ignorantia peccabit. 

6. — Quinto arguitur contra rationem conclusionis; nam sequitur ex 
illa quod peccatum angeli fuit cum ignorantia vel errore. Probatur se- 
quela, quia voluntas angeli non minus habet pro objecto bonum, quam 
nostra voluntas. Ergo pari ratione, quod voluntas angeli ferretur in ma- 
lum secundum quod apparebat bonum, ex ignorantia fuit. 

7.— Pro solutione hujus difficultatis nota primo, quod nomine igno- 
rantiae in prima conclusione intelligit divus Thomas etiam inconsidera- 
tionem, sive in universali, sive in particulari, ejus quod homo habitua- 
liter scit. Non enim divus Thomas approbat simpliciter Socratis opinio- 
nem, sed ait quod aliqualiter recte sapiebat. Nam cum voluntas sit boni, 
vel apparentis boni, nunquam in malum moveretur, nisi id quod non est 


bonum secundum se, appareret bonum aliqualiter ipsi rationi. 


(1) Aristot., Ethic. Nies L 2, c. 4, n. 3. Didot, 2, 17. 


184 DOMINICUS BASEZ 


Nota secundo, quod cum voluntas non possit ferri nisi in bonum cogni- 
tum intellectu, non quaevis cognitio sufficit ad hoc quod feratur in suum 
objectum. Alias, sufficeret speculativa cognitio, cujus oppositum asserit 
Aristoteles, 3 De anima (1); sed requiritur judicium, quod hic et nunc 
dictet et praecipiat aliquid esse appetendum. Quo judicio et praecepto 
stante, sequitur statim, necessitate consequentiae, appetitus vel electio 
voluntatis, ut supra dictum est in q. 13, a. 6. Quod si appetendum vel eli- 
gendum fuit judicatum judicio vero et recto secundum legem, tunc appe- 
titus et electio bona est; si autem non fuit recte judicatum secundum 
legem, tunc electio erit mala. Cum igitur non sit dare medium inter hoc 
quod est, voluntatem sequi verum judicium practicum, vel non sequi verum 
judicium practicum, consequens est quod actus voluntatis malus semper 
sit cum aliquo defectu intellectus. Et hoc vocat divus Thomas igno- 
rantiam. 

8. — Ad primum argumentum Scoti respondeo, quidquid sit de aucto- 
ritate illius concilii, ille articulus potest intelligi de scientia in universali 
et in particulari respectu objecti secundum se considerati, non compara- 
tive respectu hujus hominis sic affecti hic et nunc. Item potest explicari 
de libertate voluntatis ad eligendum oppositum, mutando judicium. Non 
enim necessitatur voluntas, simpliciter loquendo, ad volendum id quod 
per scientiam proponitur, sed ex suppositione et necessitate consequen- 
tiae necessitatur voluntas ad volendum id quod per scientiam practicam 
proponitur, videlicet, supposito quod judicium illud non mutetur. 

9.—-Ad divum Augustinum respondeo quod qui scientes peccant et 
contra scientiam quam habent, non peccant contra actualem scientiam 
in particulari quam actualiter habent dum peccant, sed contra habitua- 
lem scientiam quam habent, quamvis paulo ante habuerint illam actuali- 
ter, sive in universali, sive in particulari. Sed, dum peccat, cessat ab illa 
consideratione actuali et subsumit sub alia universali, ut ait divus Tho- 
mas in solutione ad quartum. Et isto modo, omnis qui peccat, habet 
aliqualem ignorantiam, hoc est, non considerationem ejus quod tenebatur 
actualiter considerare. 

10. — Ad Aristotelem respondeo quod loquitur de scientia moralis 
philosophiae, quae omnino distinguitur a prudentia. 

11. — Ad quartum argumentum respondeo, nego consequentiam, quia 


perfectio syllogismi prudentialis pendet ex appetitu finis et boni sim- 


ii) ARISTOT., De anima, 1. 3, c. 11, n. 4. Didot, 3, 473. 

pliciter, et ita verum intellectus practici pendet ex rectitudine appetitus, 
ut ait Aristoteles 6 Ethicorum (1 ). 

Ad confirmationem respondeo quod, stante vero judicio rationis circa 
opposita, non potest voluntas velle furari, nisi illo judicio cessante aliud 
superveniat, videlicet, conveniens est mihi sic affecto hic et nunc furari. 

12. — Ad quintum respondeo quod in angelo non praecessit ignoran- 
tia in judicio positive falso circa aliquod malum objectum ad quod 
converteretur, sed fatemur quod prius natura in quodam genere causae 
praecessit absentia considerationis debitae inesse, ac proinde peccavit 
volens suam beatitudinem, et non a Deo auctore gratiae. De qua re vide 


quae diximus in 1 p., q. 63. 


DUBIUM SECUNDUM 


Est aliud dubium circa reliquas conclusiones divi Thomae: Utrum 
possit aliquis peccare dum simul actualiter judicat esse malum quod ope- 
ratur, non solum judicio universali, sed etiam in particulari agibili. 

13. — Argumenta pro parte affirmativa. — Arguitur primo pro parte 
affirmativa, quia experientia videtur constare, quod aliquis ex malitia 
facit malum quod actualiter judicat esse peccatum. 

14. — Arguitur secundo: Cum aliquis peccat, saepe judicat actum 
quem facit hic et nunc esse contra legem. Ergo judicat esse peccatum, 
et nihilominus facit. 

15. — Arguitur tertio, et probatur quod conclusiones divi Thomae 
pugnent inter se. Nam in quinta conclusione, quae est in solutione ad ter- 
tium, ait quod non potest esse simul scientia universalis in actu de aliquo 
negativo, et particularis in actu de particulari affirmativo. At vero in 
secunda conclusione ait quod defectus utriusque scientiae, scilicet uni- 
versalis et particularis, sufficit ad impediendum rectitudinem voluntatis. 
Sit igitur casus quod Petrus habeat scientiam universalem in actu, nul- 
lum adulterium esse committendum. Tunc rogo, an stante judicio illo 
universali, possit peccare peccato adulterii vel non. Si non potest, ergo 
secunda conclusio est falsa ; siquidem defectus scientiae in particulari 
non impedit rectitudinem voluntatis. Si autem peccare potest, ergo tunc 
habet scientiam particularem de singulari affirmativo falsam, videlicet, 
hoc adulterium est committendum, quod quidem est contra quintam con- 
clusionem. 


(1) Artstot., Ethic. Nie., 1. 6, c. 2, n. 3. Didot, 2, 67. 

16.— Solutio dubii.— Pro solutione hujus dubii nota primo, quod 
tam circa universalia, quam circa singularia agibilia potest humanus in- 
tellectus dupliciter se habere. Uno modo, considerando illa agibilia se- 
cundum se ipsa, prout consonant vel dissonant legi et rectitudini. Altero 
modo, comparando illa agibilia ad se ipsum, quatenus homini convenien- 
tia sunt sic affecto hic et nunc ad bonum delectabile et utile. Prima con- 
sideratio, quamvis possit dici largo modo practica quia est quoddam ini- 
tium ad opera moralia, sicut philosophia moralis dicitur practica quo- 
niam agit de actibus humanis, licet speculative, non tamen est conside- 
ratio simpliciter practica ad quam sequatur operatio. Secunda vero con- 
sideratio est semper practica, quia revera 'fit quod judicatur; et tale 
judicium est conforme appetitui finis, sive sit appetitus rectus, sive pra- 
vus, et imperat electionem et bonum usum. 

Nota secundo quod ille dicitur peccare proprie ex ignorantia, qur 
peccat ex privatione scientiae agibilis priore illo modo, sive sit privatio 
scientiae actualis, sive habitualis, sive in communi, sive in particulari, 
quae dicitur ignorantia legis aut facti. Ita docet divus Thomas supra, 
q. 76 et in q. 78, a. 1 ad primum. 

Nota tertio quod qui peccat ex passione vel ex malitia, non peccat ex 
ignorantia, etiamsi peccet cum quadam ignorantia, quae est defectus 
considerationis secundo illo modo. Et ratio est evidens, quia talis igno- 
rantia est modus communis omni peccanti. Ergo, quatenus peccata distin- 
guuntur, cum quaedam sint ex ignorantia, quaedam ex passione, quae- 
dam ex malitia, non debet fieri distinctio peccati ex ignorantia per id 
quod objectum est commune. Deinde, quia ignorantia quae est defectus 
considerationis secundo illo modo, non est causa totius peccati, sed est 
pars peccati, quatenus omne peccatum dicitur esse in ratione tanquam 
in dirigente, ut docet divus Thomas q. 74, a. 5, sicut in dirigente suo im- 
perio actus aliarum virtutum. Unde ad eamdem speciem et individuum 
peccati pertinet judicium et imperium rationis circa objectum fornica- 
tionis hic et nunc, et volitio, et appetitus fornicandi, et actus exterior 
fornicationis, quae omnia includuntur in fornicatione quatenus est actus 
moralis circa tale objectum. 

17. — His suppositis, sit prima conclusio: Non videtur implicare con- 
tradictionem quod aliquis habens scientiam in actuali consideratione, 
sive in universali, sive in particulari, priore illo modo, simul etiam habeat 
actuale peccatum, ut in primo et secundo argumento intenditur. Proba- 


tur, quia ignorantia quae necessario includitur in omni peccato est pri- 

vatio scientiae practicae secundo illo modo, videlicet, privatio hujus judi- 
cii: non est mihi conveniens sic affecto hic et nunc fornicatio. Cum qua 
privatione non repugnat aliud judicium singulare : ista fornicatio est pec- 
catum secundum se et mala mihi secundum rationem rectam; nihilomi- 
nus, propter bonum praesentis delectationis, mihi sustinendum est hoc 
malum hic et nunc. Quam ob rem, simpliciter loquendo et omnibus pensa- 
tis, judicat peccans melius esse sibi nunc fornicari quam servare legem, 
quemadmodum ille qui projicit merces in mare tempore tempestatis non 
obliviscitur valoris mercium quas amat; sed quia magis amat propriam 
vitam, quae simul cum mercibus conservari non potest, idcirco simplici- 
ter, omnibus pensatis, hic et nunc vult projicere merces in mare. Neque 
sunt contradictoriae illae considerationes, videlicet: nulla fornicatio est 
facienda, et haec fornicatio mihi facienda est, quia praedicatum non acci- 
pitur secundum idem et respectu ejusdem. Nam illa universalis denotat 
fornicationem secundum se consideratam non esse faciendam, quia est 
contra legem; at vero illa particularis denotat hanc fornicationem hic et 
nunc esse faciendam, quatenus conveniens est homini sic affecto ad bo- 
num delectabile. Et idem dicimus de istis: haec fornicatio non est bona, 
videlicet, secundum legem, et haec fornicatio est bona, videlicet, mihi 
sic affecto conveniens est, immo possunt esse simul in actu in illo qui 
peccat ex passione. Et probatur ex sententia divi Thomae, ubi supra, 
q. 78, a. 1 ad primum, ubi ait quod qui peccat ex certa malitia scit sim- 
pliciter hoc esse malum. Sed non scit hoc malum non sustinendum pro- 
pter consecutionem boni commutabilis; immo judicat practice illud ma- 
lum sustinendum esse sibi hic et nunc propter consecutionem,boni com- 
mutabilis. 

18. — Secunda conclusio: Regulariter loquendo, quando homines con- 
sentiunt in pecato, cessant a consideratione peccati secundum quod est 
contra legem, etiamsi paulo ante habuerint illam considerationem et etiam 
paulo post habeant iterum illam considerationem, ita ut fere simul videa- 
tur homo peccare et considerare peccatum, esse contra legem. Ratio hujus 
potest esse, quia cum in consensu peccati pluris aestimet homo et magis 
amet bonum commutabile, statim totus rapitur ad ejus considerationem, 
et relinquit considerationem aeternorum. Quod autem paulo ante et paulo 
post aliqui cogitent et judicent de lege et de peccato, etiam in particulari, 
provenit ex eo quod non sint, habituati, ut ita dicamus, ad malum, sicut 
peccant incontinentes, ut divus Thomas refert in solutione ad quartum ex 


Aristotele. Intemperatus vero qui peccat ex habitu, rarissime habet illas 


188 DOMINICUS BAfiEZ 


considerationes legis et mali culpae, sed fertur effrenis in objectum 
delectabile. 

19.— Solutio argumentorum.— Et per hoc patet et facile respondeo 
ad argumenta; duo enim priora probant nostram conclusionem primam. 

Ad tertium respondeo quod bene quadrant inter se secunda et quinta 
conclusio, etiam in casu posito in ipso argumento. Respondeo enim quod, 
si illa universalis accipiatur simpliciter practice et respectu ipsius homi- 
nis prout sic affecti, non poterit cum illa universali, nullum adulterium 
est mihi committendum, stare particulare judicium affirmativum: hoc 
adulterium est mihi committendum. Bene tamen poterit homo peccare 
ex ignorantia facti vincibili, ignorans hoc esse adulterium. Si autem uni- 
versalis illa accipiatur absolute secundum se, videlicet: nullum adulte- 
rium est committendum, videlicet, non est licitum, tunc simul esse pote- 
rit singulare judicium practicum affirmativum respective ad hominem 
sic affectum. Non enim sunt contradictoriae enuntiationes, nam contra- 
dictoria illius universalis est particularis asserens esse licitum secundum 
se hoc adulterium, quod esset error contra fidem mediate. 


Reliqui articuli usque ad octavum non indigent nisi vestra lectione. 


QUAESTIO SEPTUAGESIMAOCTAVA | 


De causa peccati, quae est malitia 


ARTICULUS PRIMUS 


Utrum aliquis peccet ex certa malitia 


Prima conclusio: Peccare ex malitia est peccare defectu voluntatis, 
qui est ordinatio ipsius. 

Secunda conclusio est quasi altera diffinitio: Dicitur homo ex m alitia 
vel de industria peccare qui scienter malum eligit. 

Tertia conclusio, ad tertium : Dicitur aliquis ex malitia peccare in quan- 


tum ex mala electione peccat. 


ARTICULUS SECUNDUS 


Utrum qui peccat ex habitu peccet ex certa malitia 


Prima conclusio: Potest contingere quod aliquis habens habitum vi- 
tiosum, non ex habitu, sed ex passione vel ignorantia operetur. 

Secunda conclusio: Quicumque peccat ex habitu, peccat ex certa ma- 
litia. 

Nota in solutione ad secundum quomodo divus Thomas non facit 
aliam differentiam inter peccatum ex passione et peccatum ex habitu, nisi 
sicut inter perfectum et imperfectum. 

Nota similiter in solutione ad tertium, ubi docet divus Thomas quod, 
qui peccat ex habitu, semper gaudet de hoc quod ex habitu operatur 
quandiu habitu utitur. Unde provenit quod tales peccatores plerumque 
poeniteant de peccato, non quia eis peccatum displicet secundum se, sed 
propter aliquod incommodum quod ex peccato incurritur. Quod quidem 


incommodum, si fuerit aliquid temporale, non sufficit ut ille dolor sit 


190 DOMINICUS BASEZ 


attritio sufficiens ut cum. sacramento constituatur homo in gratia. Si 
autem fuerit dolor propter poenas inferni vel propter amissionem gra- 
tiae et gloriae, sufficiens attritio est et dispositio ut cum sacramento poe- 


nitentiae recipiat homo gratiam justificationis. 


ARTICULUS TERTIUS 


Utrum ille qui peccat ex certa malitia peccet ex habitu 


Prima conclusio: Tunc solum peccat aliquis ex certa malitia quando 
voluntas ex se ipsa movetur ad malum. 

Secunda conclusio: Dupliciter contingit quod voluntas ex se ipsa mo- 
veatur ad malum: uno modo per hoc quod homo habet dispositionem cor- 
ruptam inclinantem ad malum, sive illa dispositio sit habitus adquisitus, 
sive aegritudinalis habitudo corporis propter corruptionem naturae in ipso 
homine; altero modo per remotionem prohibentis, v. gr., per remotionem 
spei vel tim oris. 

Tertia conclusio: Non est necessarium ut qui peccat ex certa malitia 


peccet ex habitu. 
ARTICULUS QUARTUS 


Utrum qui peccat ex certa malitia magis peccet quam qui peccat 


ex passione 


]. — Prima conclusio: Ista conclusio est affirmativa, quam divus Tho- 
mas tripliciter probat. 
Secunda conclusio, ad tertium: Aliud est peccare eligentem et aliud 


est peccare ex electione. 


De hac materia videndus est Magister Sententiarum in secundo, d. 43, 
et ibidem doctores et Almainus in tractatu 3 Moralium, cap. 27. Scotus 
in illa d. citata, q. 2 ait quod peccare ex certa malitia est velle malum 
sub ratione mali. Sed jam nos supra eum divo Thoma, q. 8, ostendimus 
quod voluntas non potest velle malum sub ratione mali; alias esset male 
condita voluntas ab ipso auctore naturae. Nunc autem pro explicatione 


hujus quaestionis 78 sit: 
DUBIUM PRIMUM 


Dubitatur: Utrum sit sufficiens divisio peccati in peccatum ex ignoran- 


tia, et ex passione, et ex malitia. 

2.— Arguitur primo pro parte negativa, quia peccatum omissionis 
non est ex ignorantia, neque ex passione, neque ex malitia: ergo mala 
est divisio. 

3.— Arguitur secundo: peccatum angeli et protoparentis non fuit ex 
ignorantia, neque ex passione, neque ex malitia. Ergo mala est divisio. 

4.— Respondeo breviter quod haec divisio fit particulariter de pec- 
cato hominis in statu naturae corruptae, in quo locum habet ignorantia, 
et passio, et malitia voluntatis ex corrupta dispositione hominis; et ita 
sufficiens est divisio si nomine ignorantiae intelligamus etiam negligen- 
tiam considerandi. 

5. — Unde respondeo ad primum argumentum quod in peccato omis- 
sionis semper invenitur vel oblivio culpabilis quae est causa omittendi, vel 
passio aliqua, vel malitia propter quam omittit homo facere quod tene- 
tur facere. 

6.— Ad secundum respondeo quod peccatum angeli proprie loquendo 
non fuit ex ignorantia neque ex inconsideratione, quamvis fuit sine con- 
sideratione ; sed fuit vere peccatum superbiae, quia voluit propriam excel- 
lentiam, et non a Deo. Multo autem minus posset dici angelus peccase 
ex passione vel ex malitia, quia perfectus et absque aliqua corruptione 
vel habitu malo creatus est a Deo. Et similiter dicimus de peccato pro- 
toparentis, quod non fuit ex ignorantia, neque ex passione, neque ex ma- 
litia, quia creatus fuit cum justitia originali a Deo sanante naturam, 
rectificando partes superiores cum inferioribus et e contra, et partem 
superiorem cum ipso Deo per cognitionem perfectam quae ad illum sta- 
tum pertinebat, et per amorem quo adhaerebat Deo. Unde impossibile 
erat illum peccare ex ignorantia, vel ex passione praeveniente, vel ex 


aliquo malo habitu aut corruptione naturae, quae integerrima erat. 


DUBIUM SECUNDUM 


Est secundum dubium: quaenam sit diffinitio peccati exacta ex certa 
m alitia. 

7.— Argumenta contra diffinitionem sancti Thomae.— Et arguitur 
primo quod non sit bona diffinitio divi Thomae in articulo primo, scilicet 
peccare ex certa malitia est peccare ex inordinatione voluntatis. Est argu- 
mentum : qui peccat ex habitu intemperantiae peccat ex certa malitia; et 
tamen non peccat ex inordinatione voluntatis: ergo mala diffinitio. Proba- 
tur minor, nam habitus intemperantiae non est in voluntate, sed in appe- 


titu sensitivo, in quo etiam ponitur habitus temperantiae subjective. 

8. —.Arguitur secundo: qui peccat ex aegritudinali dispositione cor- 
poris, peccat ex malitia, ut divus Thomas ait articulo 3. Sed ille non habet 
voluntatem inordinatam, quia aegritudo corporis non inficit voluntatem. 
Ergo non est diffinitio bona. 

9. — Arguitur tertio: qui peccat ex passione, etiam peccat ex inordi- 
natione voluntatis eligentis detrimentum in bono spirituali, quoniam plu- 
ris aestimat et amat bonum temporale; et tamen ille non dicitur peccare 
ex malitia: ergo mala diffinitio. 

10. — Arguitur quarto contra aliam diffinitionem, scilicet, tunc ali- 
quis ex certa malitia peccat quando scienter malum eligit. Est argumen- 
tum: qui non peccat ex ignorantia, sed ex passione, sicut incontinens, 
scienter malum eligit, scit enim hoc esse malum hic et nunc; et tamen 
eligit illud : ergo mala est diffinitio. 

11. — Arguitur quinto contra aliam diffinitionem in articulo tertio, 
scilicet, quod tunc solum peccat homo ex certa malitia, quando ipsa vo- 
luntas ex se ipsa movetur ad malum. Sit argumentum: aut voluntatem 
moveri ex se ipsa ad malum est moveri ex natura sua ad malum, et hoc 
non potest dici; aut ex aliquo intrinseco sibi superaddito. Sed nihil est 
intrinsecum superadditum, praeter habitum adquisitum. Ergo dumtaxat 
peccare ex habitu est peccare ex certa malitia. 

12. — Solutio dubii. — Ad hoc dubium respondeo quod bene diffinitur 
peccare ex certa malitia est peccare ex defectu voluntatis, qui est inordi- 
natio ejus, vel est peccare ex electione mali, vel quando voluntas ex seme- 
tipsa movetur ad malum. 

Sed pro hujus intelligentia et solutione argumentorum nota primo, 
quod peccare ex certa malitia non ponitur peccatum specie differens a 
peccatis ex passione vel ignorantia, sed sicut perfectum in specie mali, 
ut docuit divus Thomas a. 2 ad secundum. 

Nota secundo cum Cajetano, quod appetitus naturalis differt ab appe- 
titu animali; nam ille primo et immediate est partis, sed appetitus ani- 
malis primo et immediate est totius. V. gr., naturalis appetitus oculi ad 
videndum primo et immediate est ipsius oculi. Sed tamen voluntatis incli- 
natio et inclinatio irascibilis et concupiscibilis est prius totius suppositi. 
Hinc est quod appetitus naturalis non variatur, nisi secundum dispositio- 
nem illius partis cujus primo est. Nam qualitercumque homo sit dispo- 
situs, dummodo dispositio non redundet in oculum, semper eodem modo 
se habebit oculus ad videndum. Appetitus autem animalis non tantum 


secundum propriam dispositionem variatur, sed etiam secundum dispo- 

sitionem totius suppositi, quia non solum aliter se habet voluntas dispo- 
sitione vel habitu in se ipsa affecta, sed etiam aliter se habet voluntas 
hominis qui aliter est affectus aliqua dispositione propriae complexionis 
individualis vel aliquo habitu acquisito, etiamsi ille non sit in voluntate 
intime. Et ex hoc provenit quod homo habituatus secundum appetitum 
sensitivum aliquo vitio, vel aliter affectus secundum corporalem et indi- 
vidualem complexionem in ordine ad aliquod delectabile contrarium ratio- 
ni rectae, aliter etiam se habeat secundum voluntatem, quam si non esset 
sic affectus. 

13. — Solutio argumentorum.— Ad primum argumentum respondeo: 
nego minoren. Ad probationem, nego consequentiam, nam ipsamet vo- 
luntas, quae est inclinatio totius suppositi, est de se inclinata ad ea quae 
sunt consona supposito, undecumque proveniat dispositio suppositi. 

14. — Et per hoc etiam respondeo ad secundum, quod aegritudinalis 
dispositio corporis non inficit voluntatem macula, peccati, sed est in causa 
ut voluntas inclinetur ad objectum sibi naturaliter propositum ab aesti- 
mativa naturali consonum dispositioni individual! corporis, quamvis sit 
malum secundum rationem. Et tales sunt homines qui, absque aliqua 
consuetudine, propensi sunt ad bestialitatem et ad vitia contra naturam 
absque aliquo habitu. 

Sed contra, sequitur ex dictis quod voluntas Petri, v. gr., dicatur incli- 
nata ad motum deorsum versum. Probatur sequela, quia secundum cor- 
poris naturalem dispositionem, quae est gravitas, conveniens est Petro 
motus deorsum. 

Respondeo quod nec voluntatis nec appetitus sensitivi inclinatio est 
ad motum deorsum secundum naturam gravis, quia cum isti appetitus 
sint potentiae vitales et animales, non inclinantur ad aliquem motum qui 
non sit vitalis et animalis. Unde doctrina divi Thomae intelligitpr de dis- 
positione corporis cui consonat operatio aut motus animalis conveniens 
vel disconveniens rationi rectae. Ceterum motus deorsum non est motus 
anirpalis, sed elementalis, neque rationi consonat vel dissonat. Et pari 
ratione non dicitur voluntas inclinata ad digestionem cibi ex dispositione 
potentiae nutritivae; nam digestio et nutritio est mere naturalis opera- 
tio. Sed poterit dici inclinata ad gula.m vel abstinentiam, quae exercen- 
tur appetitu sensitivo. 

15. — Ad tertium argumentum respondeo quod quando passio facit 
apparere bonum quod est contrarium revera rationi rectae, tune, si homo 


peccat,non peccat ex electione mali immediate, sed ex passione eligit malum. 


13 

16.— Ad quartum respondeo quod scienter malum eligere excludit 
non solum ignorantiam, sed etiam passionem praevenientem; et sic intel- 
lecta est bona illa diffinitio. 

17. — Ad quintum respondeo quod voluntatem ex se ipsa moveri ad 
malum non intelligitur sub ratione mali, neque ex natura ipsius poten- 
tiae voluntatis movetur ad malum rationis sub ratione boni, tamquam 
si esset' naturaliter inclinata ad illud, sed est inclinatio voluntatis prove- 
niens ex prava dispositione corporali individui vel ex acquisita ex actibus 
voluntariis. Dicitur ergo voluntas ex se ipsa moveri ad peccandum, qua- 
tenus ultro movetur sine passione praeveniente et sine ignorantia mali; 
non autem ita ex se ipsa ut distinguitur contra suppositum naturaliter 
prave dispositum, sed ut distinguitur contra alias potentias moventes 
voluntatem. 

Sed est adhuc replica. Magis distat a voluntate aegritudinalis dispo- 
sitio corporis, quam passio appetitus sensitivi, quae est quaedam dispo- 
sitio facile transiens. Ergo si, qui peccat ex passione, non peccat ex mali- 
tia voluntatis, multo minus qui peccat ex aegritudinali dispositione cor- 
poris peccabit ex malitia voluntatis. 

Respondet Cajetanus negando antecedens; et ratio est quia supposi- 
tum est intrinsecum voluntati in ratione moventis, non autem appetitus 
sensitivus. 

Sed haec solutio non videtur plene satisfacere, quoniam habitus vitii 
qui est in appetitu sensitivo, dicitur nihilominus inclinare voluntatem ex 
se ipsa quando operatur ex habitu. Ergo etiam quando voluntas movetur 
ex passione appetitus sensitivi movebitur ex se ipsa, siquidem passio est 
affectio suppositi. 

Respondeo negando consequentiam, quoniam habitus acquisitus ex 
actibus per consensum voluntatis est effectus voluntarius ipsius volun- 
tatis. Ex quo etiam sequitur quod electio ex illo habitu sit conveniens 
voluntati secundum se. At vero passio appetitus sensitivi est praeveniens 
voluntatem et faciens apparere bonum quod nondum voluntati placebat, 
immo displicebat secundum se. Quod si passio esset excitata a voluntate, 
jam non esset illud peccatum ex passione, sed ex malitia, sicut peccat 


intemperatus ex habitu causato a voluntate. 


DUBIUM TERTIUM 


Est tertium dubium: Utrum aegritudinalis dispositio corporis directe 


moveat et inclinet voluntatem ad malum. 


QUAEST. LXXVIII, ART. 4 195 


18. — Argumenta pro utraque parte. — Videtur pars affirmativa vera, 
Et ex dictis videtur vera quia voluntas dicitur ex se ipsa moveri eo ipso 
quod movetur ex tali affectione corporis naturalis. Et Cajetanus dicit 
quod ipsum suppositum sic affectum est intrinsecum voluntati, Non igi- 
tur indirecte et per accidens prave illa dispositio corporis movet voluntate. 

19. — Sed in oppositum est, quod voluntas non potest moveri directe, 
nisi a se ipsa vel a Deo. ut docet divus Thomas supra, q. 9. Item, aegritu- 
dinalis dispositio corporis prius movet appetitum sensitivum quam vo- 
luntatem. Sed voluntas indirecte movetur ab appetitu sensitivo. Ergo 
etiam ab illa aegritudinali dispositione corporis corrupta. Consequentia 
patet, quia ista non aliter movet voluntatem quam mediante motu appe- 
titus sensitivi. Major vero probatur, quia illa naturalis dispositio corpo- 
ris corrupta facit apparere conveniens tale objectum immediate ipsi aesti 
mativae. Sed aestimativa immediatius proponit objectum appetitui sensi- 
tivo quam voluntati rationali. Ergo mediante motione appetitus sensitivi 
invitatur et excitatur voluntas ad illud objectum. Ergo tale peccatum erit 
ex passione vehementi excitata in appetitu sensitivo et praeveniente in- 
clinationem actualem voluntatis. 

20.— Solutio dubii. — Respondeo valde difficile esse explicare quo- 
modo dispositio corporis sit causa directe movens voluntatem ad actum. 
Et multo facilius videretur propter factum argumentum asserere quod 
non aliter illa corporalis dispositio est causa actualis inclinationis volun- 
tatis, nisi mediante passione sensitivi, quae naturaliter consequitur aesti- 
mativam proponentem tale objectum prius appetitui sensitivo quam appe- 
titui rationali. Sed si isto modo explicaremus hanc difficultatem, non pos- 
sumus ponere aliud peccatum ex certa malitia, nisi quod est ex habitu. 
Nam quod est ex aegritudinali dispositione corporis, esset ex passione 
vehementi praeveniente voluntatem secundum hanc explicationem. Nihi- 
lominus divus Thomas multo aliter sentit, et supra, q. 31, a. 7 docet esse 
aliquas delectationes innaturales secundum speciem hominis aut in statu 
naturae corruptae, naturales autem secundum dispositionem individui 
propter malam complexionem. Unde possumus etiam consequenter et 
proportionabiliter dicere, quod voluntas hominis secundum quod est appe- 
titus hujus suppositi malae complexionis, est naturaliter inclinata ad 
malum objectum, sub ratione tamen boni convenientis huic complexioni. 
Et tales homines solent peccare absque passione praeveniente judicium 
rationis, sed potius ipsi ex inclinatione voluntatis individuali hujus sup- 


positi excitant ipsas passiones. 

Notandum est tamen quod, quantum ad exercicium actus et inclina- 
tiones voluntatis, semper praecedit in hujusmodi hominibus male com- 
plexionatis cognitio aestimativae proponentis tale objectum ut conve- 
niens homini illius complexionis. Proposito autem tali objecto, fortassis 
prius est in ipso intellectu judicium singulare ejusdem convenientiae 
cui conformatur voluntas ut est appetitus hujus hominis, et postea con- 
sequitur etiam motus appetitus sensitivi in idem objectum. Dicimus 
postea, non tempore, sed posterioritate effectus. 

21.— Unde respondeo ad dubium propositum, quod voluntas non mo- 
vetur a corporis dispositione tamquam a motore extrinseco, sed tamquam 
ab aliquo intrinseco sibi per quamdam simplicem emanationem, ita ut 
redundet in ipsam voluntatem individualis inclinatio potentiae ad conve- 
nientia ipsi supposito sic naturaliter affecto ; et talis inclinatio vehemen- 
tior est quam si esset ex habitu acquisito. Solent autem esse hujusmodi 
inclinationes individuales voluntatis etiam propensiones naturales ad 
bonum rationis, ut docet divus Thomas supra, q. 63, a. 1, quod aliquae 
virtutes insunt a natura inchoative secundum corporis dispositionem. 
Sic etiam dicimus esse quaedam vitia quibusdam hominibus specialia na- 
turalia, quae insunt illis a natura ipsa inchoative propter dispositionem 
corporis. 

22.— Solutio argumentorum. — Et per hoc patet ad primum argu- 
mentum in oppositum. 

Ad secundum argumentum respondeo quod aegritudinalis dispositio 
corporis non est prius tempore neque natura causa passionis appetitus 
sensitivi, quam actualis inclinationis voluntatis. Sed ipsa voluntas, quae 
naturaliter est potentialis propensio ad illud objectum, statim atque pro- 
ponitur ab aestimativa et singulari judicio rationis inclinatur actualiter 
ad illud objectum, et simul tempore movetur appetitus sensitivus ad idem 
objectum. 

Observandum tamen est valde quod, per hujusmodi inclinationem vo- 
luntatis naturalem ad malum objectum, neque per primum illum motum 
ad malum, non destruitur liberum arbitrium, sed manet homo cum facul- 
tate consulendi naturalem legem rationis, aut etiam supernaturalem, ut 
quamvis in illo primo motu non peccaverit, quia naturalis omnino fuit, 
tamen postea peccet, quia non cohibuit tales motus cum posset et tene- 
retur, et multo magis peccabit, si ex parte consentiat et ad operationem 


progrediatur. 
Denique adverte quod motus qui excitatur in appetitu sensitivo ab 

aestimativa proponente illud objectum ut conveniens homini sic natura- 
liter affecto, ut diximus, motus inquam ille non est proprie loquendo pas- 
sio. Tum quia procedit a naturali inclinatione individual! permanente, 
quae est fortior quam habitus et magis radicata quam ipsemet habitus 
acquisitus intemperantiae. Unde si motus excitatus ab habitu acquisito 
in appetitu sensitivo non proprie dicetur passio, multo minus motus ille 
qui excitatur in eodem appetitu ex naturali aestimativa individual! et 
ex ipsa inclinatione naturali appetitus, multo minus habebit rationem pas- 
sionis proprie loquendo. Deinde neque respectu voluntatis potest dici pas- 
sio, quia motus ille invenit voluntatem naturaliter propensam ad illud 
objectum tamquam ad conveniens ipsi supposito propter individualem 


complexionem vel aegritudinalem corruptionem ipsius corporis. 


DUBIUM QUARTUM 


23.— Est quartum dubium : Utrum peccatum quod est ex certa ma- 
litia et non ex habitu, neque per remotionem spei vel timoris, sed ex 
aegritudinali com plexione corporis, voluntas dicitur ex se ipsa inclinari 
et moveri ad malum, sit gravius quam peccatum quod committitur ex 
passione. 

24.— Respondeo quod, sicut peccatum ex passione excusatur aliquo 
modo, quatenus passio quae non est voluntaria facit apparere bonum quod 
revera malum est, ita etiam non dubito quin peccatum ex certa malitia, 
de quo loquimur, excusetur aliquo modo, quia provenit ex naturali dis- 
positione corporis, non voluntaria, sed indita ex individuali generatione 
istius hominis. 

Et confirmatur, quia illa complexio individualis est radix naturalis. 
Unde voluntas minus libere movetur ad illud objectum quod naturaliter 
sibi proprium bonum apparet. Et ex hac parte videtur esse minus pecca- 
tum ex ista certa malitia quam ex passione, quia minus libere movetur 
voluntas ad illud objectum quam cum movetur ex passione. Tunc enim 
voluntas, quando movetur ex passione, sequitur aut concomitatur judi- 
cium de ipsa malitia objecti, et nollet ferre in illud objectum. Nihilomi- 
nus peccatum ex illa certa malitia habet magis de voluntario sponta- 
neo prout distinguitur contra liberum, quam cum peccat ex passione; 
fertur enim tunc quasi violenter propter passionem praevenientem et na- 
turaliter excitantem. 

Dico secundo, quod adhuc illud peccatum ex praedicta certa malitia 

potest dici gravius, quatenus habet diuturniorem radicem et minus sana- 
bilem ex natura sua, quemadmodum dicitur gravior infirmitas quae ma- 
gis radicata est. Peccatum vero ex passione citius transiit, quoniam habi- 
tuale propositum circa finem non est corruptum in eo qui peccat ex pas- 
sione; unde facile resipiscit et dolet, transacta illa passione. Neque haec 
sententia est contra doctrinam divi Thomae, nam rationes articuli effi- 
caciter procedunt de peccato ex certa malitia, quod est ex habitu. Immo 
tertia ratio divi Thomae videtur probare nostrum secundum dictum, quod 
exea parte sit gravius peccatum ex certa malitia quod non est ex habitu, 
quia est minus remediabile, ut ita dicam, et fortius adhaeret propter 
naturalem complexionem hominis; sed non est gravius gravitate culpae 
quae includit reatum ad majorem poenam. Denique, vide Cajetanum dubi- 
tantem, utrum qui peccat ex certa malitia, peccet cum majori ignorantia 
vel inconsideratione, quam qui peccat ex passione. Ad quod nos dicimus 
quod, simpliciter loquendo, qui peccat ex malitia non peccat ex ignoran- 
tia vel inconsideratione, quamvis peccet cum minore consideratione legis 
quam qui peccat ex passione, quia magis gaudet de suo malo opere, cum 


non sit in illo remorsus conscientiae dum peccat. 


QUAESTIO SEPTUAGESIMANONA 


De causis exterioribus peccati 


ARTICULUS PRIMUS 


Utrum Deus sit causa peccati 


Prima conciusio: Deus non. potest esse directe causa peccati sui vel 
alterius. — Ratio est quia omne peccatum est per recessum ab ordine qui 
est in Deum sicut in finem ; sed Deus ordinat ad semetipsum omnia tam- 
quam ad finem : ergo non potest peccare directe. 

Secunda conclusio: Deus non potest esse indirecte causa peccati.-— 
Ratio est quia, quamvis secundum ordinem suae sapientiae et justitiae 
non praebet aliquibus auxilium tale quod si praeberet non peccarent, ta- 
men non tenetur dare. Ergo non peccat indirecte. 

Tertia conclusio, ad primum: Deus dicitur in sacris litteris tradere 
homines in reprobum sensum in quantum non prohibet eos ut suum repro- 


bum sensum sequantur, quod contingit ex merito praecedentis peccati. 


ARTICULUS SECUNDUS 


Utrum Deus sit causa actus peccati 


Prima conclusio: Deus est causa actus peccati, non tamen est causa 
peccati. 

Secunda conclusio, ad secundum : Defectus qui est in actu peccati re- 
ducitur in liberum arbitrium, quia non subditur ei cui debet subdi, licet 
hoc non intendat. 

Tertia conclusio, ad tertium: Ipse defectus actus humani, qui dicitur 


non esse a Deo, pertinet ad speciem actus consequenter et non quasi dif- 


ferentia specifica. 

ARTICULUS TERTIUS 


Utrum Deus sit causa excaecationis et indurationis 


Prima conclusio: Quantum ad motum animi humani inhaerentis malo 
et avertentis se a divino ordine, Deus non est causa excaecationis et indu- 
rationis. 

Secunda conclusio: Quantum ad subtractionem gratiae ex qua sequi- 
tur quod mens non illuminetur divinitus ad recte videndum et cor hominis 
non emolliatur ad recte vivendum, Deus est causa excaecationis et fndu 
rationis. 

Tertia conclusio, ad primum: Excaecatio et induratio sunt quidem 
poenae ex parte subtractionis gratiae.— Haec intelligitur de gratia actua- 
li quae est auxilium divinum. 

Quarta conclusio, ad tertium : Malitia est causa excaecationis meritoria, 
sicut ctiipa est causa poenae, sed diabolus est causa excaecationis ut in- 


ducens ad culpam. 


ARTICULUS QUARTUS 


Utrum excaecatio et induratio sempex: ordinentur ad salutem ejus qui 


induratur et excaecatur 


1.— Prima conclusio: Excaecatio et induratio ex sui natura ordinan- 
tur ad damnationem ejus qui excaecatur. 

Secunda conclusio: Ex divina misericordia excaecatio ad tempus ordi- 
natui: medicinaliter ad salutem eorum qui excaecantur. 

Tertia conclusio: Haec misericordia non omnibus impenditur qui excae- 
cantur, sed solum praedestinatis. 

Quarta conclusio, ad primum: Omnia mala quae Deus facit, vel permi- 
tit fieri, ordinantur ad aliquod bonum, non tamen semper in bonum pec- 


cantis. 


COMMENTARIUM 


2.— De hae materia et quaestione, utrum Deus sit causa peccati, 
disputant scholastici in secundo, d. 37, et alii, ut Occam, in primo, d. 47. 


Vide divum Thomam in q. 3 De malo, a. 1, et Sotum, lib. 1 De natura et 

gratia, cap. 17 et 18, et Canum, lib. 2 De locis, cap. 4 ad septimum argu- 
mentum. 

In primis, nobis praesupponenda sunt quae supra diximus q. 71, a. 6, 
et q. 18, a. 5 de quidditate mali moralis et peccati. 

Deinde, maxime praesupponendum est id quod secundum fidem catho- 
licam certum est, quod Deus non potest peccare neque esse causam pec- 
cati, neque operari malum culpae. Haec veritas catholica apertissimis 
testimoniis sacrae scripturae comprobatur. In primis est illud testimo- 
nium egregium Sapientiae, 11 (v. 25) : Nihil odisti eorum quae fecisti; 
et Sapientiae, 14 (v. 9): Odio sunt Deo impius et impietas ejus. Ergo 
Deus non fecit impium vel impietatem ejus. Item Ecclesiastici, 15 (vv. 12, 
21-22) : Non dicas, ille me implanavit, non enim necessarii sunt ei homi- 
nes impii. Omne execramentum erroris odit Dom inus... Nem ini mandavit 
impie agere et nemini dedit spatium peccandi. Non enim concupiscit 
multitudinem filiorum infidelium et inutilium. Item Deuteronomii, 32 
(vv. 4-5) : Deus fidelis et absque ulla iniquitate; justus et rectus. Pecca- 
verunt ei, et non filii ejus in sordibus. Item Primae Joan., cap. 1 (v. 5): 
Deus lux est, et tenebrae in eo non: sunt ullae; et Jacobi, 1: Nemo cum 
tentatur dicat quoniam a Deo tentatur. Deus enim intentator malorum est. 
Item ad Rom., 9 (v. 14) : Numquid iniquitas est apud Deum ? 

Deinde, ratio naturalis demonstrat Deum peccare non posse, quia pec- 
catum est deficiens a regula; sed Deus est prima regula et veritatis et 
bonitatis: ergo non potest peccare. Alias non esset Deus, si deficeret ab 
alia priore regula. A se ipso autem non potest deficere. Unde pro eodem 
reputat divus Augustinus, lib. 1 Ad cathecumenos de Symbolo, Deum 
posse non esse et posse peccare; quem vide in lib. unico Contra menda- 
cium, cap. 8, et lib. 22 De civitate, cap. 15, et lib. Octoginta trium qq. 
q. 3 (1). 

3. — Nihilominus in tantam insaniam devenerunt haeretici Lutherani, 
pejores Manichaeis. Nam isti non ausi sunt Deo bono malorum causalita- 
tem tribuere, et idcirco posuerunt aliud primum principium malorum; sed 
Lutherani Deum unicum ausi sunt dicere auctorem omnium malorum ope- 
rum non minus quam bonorum. Contra quos concilium Tridentinum, sess. 6, 
can. 6 definivit: "Si quis dixerit mala opera ita ut bona Deum operari, non 


permissive solum, sed etiam proprie et per se, ita ut sit proprium ejus 


(1) S. August ., Sermones de Symbolo ad cathecumenos. ML.. 40, 627 ss. ; Id., Con- 
tra mendacium, c. 11 ss. ML. 40, 535; In., De civitate Dei, 1. 22, c. 2. ML. 41, 752; 
Id.. De diversis quaestionibus, LXXXIII, q. 3. ML. 40, 11. 

opus non minus proditio Judae quam vocatio Pauli, anathema sit.” 

Ex hoc fundamento colligitur quomodo sint intelligenda et explicanda 
testimonia scripturae plurima quae videntur sonare secundum corticem 
litterae Deum esse auctorem mali culpae. Sunt enim explicanda por tro- 
pum et figuram, scilicet, de divina permissione, vel etiam quatenus Deus 
juste judicans subtrahit auxilium speciale efficax, quo posito, mens illu- 
minaretur et cor emolliretur; subtrahit autem in poenam aliorum pecca- 
torum. V. gr., ad Rom., 1 (v. 24): Propter quod tradidit illos Deus in 
reprobum sensum et in desideria cordis eorum; hoc est, propter peccatum 
idolatriae permisit Deus justo judicio ut incideret in turpissima peccata, 
juxta illud Psalmi 80 (vv. 12-13): Et non audivit populus meus vocem 
meam, etc.; et dimisit eos in desideria cordis eorum, ibunt in adinven- 
tionibus suis. Et ita plurima testimonia prophetarum sunt explicanda, 
in quibus Deus dicitur decipere, excaeeare, indurare, mittere spiritum 
erroris. Sed sit exemplum in uno excellentissimo testimonio Isaiae, 6, 
quod retulit Christus Dominus, Joan., 12 (v. 37), ubi dicitur: Cum autem 
tanta signa fecisset caram eis, non credebant ei, ut sermo Isaiae impleretur, 
cap. 53: Dom ine quis credidit auditui nostro et brachium Dom ini cui reve- 
latum est? Propterea non poterant credere, quia iterum dixit Isaias : Excae- 
cavit oculos eorum et induravit corda eorum ut non videant oculis, et non 
intelligant corde, et convertantur, et sanem eos (6, 9-10). 

Et observandum est quod legitur cap. 6. In quibus duobus testimo- 
niis observa quod cum dicit Dominus Joan., 12 (v. 39) : Propterea non 
poterant credere, quia iterum dixit Isaias: Excaecavit oculos eorum, etc. 
dictio illa, “propterea”, et dictio illa “quia”, non important causalitatem 
infidelitatis, alias Deus esset causa peccati et infidelitatis judaeorum ex 
prophetia Isaiae, neque etiam ex subtractione divini auxilii. Sed dicunt 
illae particulae infallibilitatem consequentiae, quae fundatur in infallibili- 
tate divinae praescientiae. Item quod dicit Christus Dominus, *non pote- 
rant credere", non significat quod non haberent libertatem ad credendum, 
alias non peccarent; sed perinde est ac si diceret: non erat composibile 
quod ipsi crederent cum subtractione gratiae efficacis necessariae ad 
credendum. 

4. — Quaeret autem aliquis, quare Spiritus Sanctus in sacris litteris 
voluerit sacros scriptores ita loqui de Deo, quod daretur occasio homini- 
bus aestimandi Deum esse auctorem peccati. 

Respondeo eam esse rationem earum locutionum quia, cum esset tam 


manifestum Deum esse summam bonitatem, neque peccare posse, non po- 

terat dari occasio nisi superbis et impiis talia de Deo blaspheme cogitan- 
di. Quemadmodum cum Scriptura loquitur per metaphoram et figuram 
asserens Deum sedere super cherubim, Deum esse ignem consumentem, 
Deum irasci, Deum poenitere, non datur occasio aestimandi haec omnia 
Deo proprie convenire, ita etiam in hujusmodi locutionibus, ego indurabo 
cor Pharaonis, ego decepi prophetam illum, debemus intelligere metapho- 
ricam locutionem aliquid mysterii claudere, videlicet, ut homines Deum 
vehementer timeant quia, quamvis sit summe bonum, est etiam summe 
justus, et saepe punit abstrahendo misericordiam ab ingratis et ab illis 
qui obliviscuntur Deum, juxta illud Psalmi 49 (v. 22) : Intelligite haec 
qui obliviscim ini Deum, ne quando rapiat et non sit qui eripiat. Quia igi- 
tur Deus non est minus potens ad puniendos peccatores et ingratos suis 
promissionibus justissimis, quam si Deus esset crudelis et iniquus, ac 
proinde non est minus timendus. Huic doctrinae consonat illud Psalmi 17 
(w. 26-27) : Cum sancto sanctus eris, et cum viro innocente innocens 
eris.., et cum perverso perverteris; ubi propheta loquitur eum Deo, ut 
patet ex causa quam reddit: Quoniam tu populum humilem salvum facies, 


et oculos superborum hum iliabis. 


DUBIUM PRIMUM 


Est primum dubium theologicum, hoc supposito fundamento, quod 
movet Cajetanus super istam quaestionem, videlicet in explicando quo- 
modo cohaereat doctrina articuli secundi con doctrina articuli prim i. 

5.— Motiva dubitandi. — Arguitur primo et probatur quod Deus sit 
causa peccati, ac per consequens quod peccet. Peccatum est sub genere 
actus humani differens specie ab actu virtutis: ergo est a Deo tamquam 
a causa. Probo consequentiam, quia Deus est causa totius illius generis 
quod est aliquid reale: ergo erit causa omnium specierum sub illo genere. 

6. — Arguitur secundo. Justitia et injustitia opponuntur contrarie et 
positive, ut etiam Aristoteles dicit in praedicamento qualitatis (1) : ergo 
Deus est causa utriusque. 

Confirmatur, quoniam habitus vitii est a Deo: ergo etiam actus eli- 
citus ab habitu. Antecedens probatur, quia habitus ille est qualitas inhae- 
rens positive subjecto. Sed probatur consequentia, quia ille habitus ex 
natura sua inclinat ad peccatum. 


7. — Arguitur rertio. lle qui concurrit ut causa per se ad aliquid cui 


(1) Aristot.. Lib. praedicament., c. 6. Didot, 1, 15. 

intrinsece est annexa privatio, est etiam causa privationis eo modo quo 
privatio potest habere causam, scilicet, per accidens. Est exemplum in 
naturalibus: ignis generat ignem per se; est etiam causa per accidens 
privationis formae ligni. Sed etiam Deus est causa per se totius entitatis 
et speciei actus peccati, cui est intrinseca privatio rectitudinis rationis. 
Ergo etiam est causa hujusmodi privationis, saltem per accidens. 

8. — Arguitur quarto. Deus est causa claudicationis tibiae et multo- 
rum defectuum in naturalibus, nam caecum et claudum ipse fecit, etiamsi 
non sit ipse causa deficiens. Ergo similiter poterit esse causa in morali- 
bus alicujus actus vitiosi, etiamsi non sit ipse causa deficiens. 

Confirmatur. Nam Deus multo magis et efficacius concurrit ad ipsum 
actum qui est peccatum, quam homo qui peccat. Sed homo ex eo quod 
concurrit ad actum cui est annexa privatio est causa peccati. Ergo etiam 
Deus. Major probatur, quia quotiescumque concurrit Deus cum causa se- 
cunda ad aliquem effectum, principalius concurrit et magis influit quam 
causa secunda in ipsum effectum. 

9,— Arguitur quinto. Si homo concurrit cum aliquo homine sicut 
Deus concurrit ad actum cui est annexa privatio rectitudinis proculdubio 
peccaret. Ergo etiam Deus peccat vel est causa peccati suo concursu. 

10. — Arguitur sexto. Pertinet ad hominem bonum ut vitet omnia pec- 
cata quae vitare potest, non solum in se ipso, sed etiam in aliis. Ergo ad 
summum bonum pertinet quod impediat omne peccatum quod impedire 
potest, ac proinde, si non impedit, non videtur esse summum bonum. 

11. — Arguitur septimo et confirmatur. Ad sapientem et bonum gu- 
bernatorem reipublicae pertinet non permittere peccata aliqua, nisi pro- 
pter aliquod majus bonum vel propter vitandum aliquod majus malum, 
sicut permittuntur meretrices in republica. Sed Deus potest omnino im- 
pedire omnia mala absque eo quod impediatur majus bonum, et absque eo 
quod emergat majus malum. Ergo si permittit peccata, non videtur bonus 
gubernator. Probatur minor; nam de potentia Dei nemo dubitat. Ceterum 
quod non impediatur majus bonum probatur, quia nullum est majus bo- 
num quam quod nullum sit peccatum in mundo, neque potest emergere 
majus malum quam peccatum. 

Confirmatur. Nam Deus potest permittere peccatum et non punire 
peccatorem de potentia absoluta, neque justificare illum per gratiam, sed 
omnino relinquere illum cum suo peccato. Ergo tunc nullum majus bonum 
proveniret ex tali permissione, ac proinde Deus peccaret male gubernando 


suam creaturam. 

12. — Arguitur octavo. Deus est causa aegritudinalis dispositionis 
corporis, ex qua intrinsece sequitur quod voluntas hujus hominis incli- 
netur ad peccatum. Ergo Deus est causa malae inclinationis voluntatis 
peccantis ex illa certa malitia. 

18.— Sententiae diversae. — Circa modum explicandi quomodo Deus 
sit causa actus qui est peccatum, et tamen non sit causa peccati, aut etiam 
universaliter quomodo non sit causa peccati, vel non peccet, sunt variae 
sententiae. 

Magister Sententiarum in secundo, d. 37, refert quorumdam senten- 
tiam negantium actus quae sunt peccata, sive sint voluntatis, sive sint 
membrorum, esse a Deo, sed ab homine solum vel a diabolo. Et ajunt 
quod divus Augustinus ait, omne quod est, in quantum est, bonum est et 
Deum habere auctorem, intelligendum esse de substantiali esse, non 
autem de esse quod habet actio quae est mala. Quam sententiam erro- 
neam reputat divus Thomas in illa dist., q. 2, a. 2. Et profecto rationes 
divi Thomae in art. 2 hujus q. demonstrationes sunt. Et ex opposita sen- 
tentia colligitur quod Deus non sit primum ens et primus actus per essen- 
tiam suam; siquidem aliquid est ens et aliquis est actus, et non a Deo. 

14.— Secunda sententia est Durandi in 2 Sent., d. 1, q. 5 et in d. 37, 
q. 1, qui dicit tria: Primum est quod Deus est causa universalis et prima 
actionis peccati, quia Deus fecit hominem ; et dedit ei liberum arbitrium 
et ceteras potentias ad operandum : unde consequenter Deus est causa, 
saltem mediata, omnium operationum quae a talibus principiis procedunt. 

Dicit secundo, quod Deus non est causa immediata et proxima illius 
actus humani qui est peccatum ; nam si Deus esset causa immediata actio- 
nis homicidii et adulterii, esset causa peccati. 

Dicit rertio, quod etiamsi Deus sit causa universalis et mediata 
omnium humanarum actionum, tamen peccatum non imputatur Deo con- 
servanti liberum arbitrium, sed imputatur ipsi libero arbitrio determi- 
nanti se ad actionem malam. 

15. — Sed haec sententia Durandi ab aliquibus reputatur erronea ; no- 
bis autem in primis probatur esse falsissima. Prim o, quia sequitur ex illa 
quod saltem Deus sit causa mediata et universalis peccati, immo et prima 
causa peccati. Probatur sequela, quia secundum Durandum, ad rationem 
causae primae et universalis et mediatae non oportet quod determinet 
causam immediatam, sed sufficit quod conservet illam in sua indifferen- 
tia ad bonum vel malum. Ergo dicere quod Deus est causa mediata et uni- 


versalis peccati, non esset attribuere Deo peccatum ut auctorem defor- 

mitatis peccati, ac proinde Deus est causa universalis et mediata peccati. 

Item, sequitur ex sententia Durandi, quod Deus non est magis causa 
eleemosynae quam furti. Probatur sequela, quia utriusque est causa uni- 
versalis, non alia ratione nisi quia conservat liberum arbitrium in sua 
indifferentia non determinans illud magis ad bonum quam ad malum. 
Et ita concedit Durandus secundum communem cursum concurrendi. Nam 
forsan Deus ex beneplacito suo aliquando liberum arbitrium inclinat ad 
bonum, nunquam tamen ad malum. Et ita bona actio poterit attribui 
Deo; mala autem nunquam. Ait vero differentiam esse inter actiones 
naturales et humanas, quod illae omnes naturales attribuuntur Deo, etiam 
quantum ad determinationem hic et nunc, non alia ratione, nisi quia prin- 
cipia earum sunt ad unum determinata ab ipso Deo. Actiones vero huma- 
nae quae sunt a libero arbitrio non attribuuntur Deo, nisi ut causa uni- 
versali conservanti liberum arbitrium in sua indifferentia. 

Fere haec omnia quae Durandus dicit, dedecent divinae sapientiae 
majestatem et omnipotentiam, quae attingit a fine usque ad finem forti- 
ter et disponit omnia suaviter, ut habetur Sapientiae, cap. 8 (v. 1). Quae 
suavis dispositio non consistit in sola conservatione rerum, sed in divina 
cooperatione cum rebus omnibus ad exercitium suarum actionum et mo- 
tuum, ita ut cum unaquaque re concurrat Deus juxta modum specificum 
suae naturae. V. gr., cum rebus naturalibus concurrat actuali concursu 
necessitando et determinando hic et nunc omnes effectus singulares per 
causas necessarias et naturales, ut concurrit ad pluviam et ad reliquas 
generationes rerum inferiorum, quae non dependent a libero hominum 
arbitrio. At vero cum actionibus humanis quae proficiscuntur a libero 
hominis arbitrio, concurrit Deus juxta modum rationalis naturae, confe- 
rendo illis cognitionem indifferentiae mediorum ad finem, et simul libero 
suo arbitrio condeliberando cum libero arbitrio humano ad omnem electio- 
nem in quantum habet rationem boni. Si autem humana electio fuerit pec- 
catum deficiens a lege, ille defectus nulla ratione refunditur in divinam 
deliberationem, sed in causam secundam deficientem. 

Praeterea, quod dicit Durandus, Deum non esse causam immedia- 
tam, posset habere bonum sensum, si nomen illud, “immediate” acci- 
peretur exclusive, ita ut illa dicatur causa immediata quae non me- 
diante alia operatur. Et isto modo Deus est causa immediata creatio- 
nis animae rationalis et illuminationis spiritualis, quia se solo haec 
operatur. At vero si "immediate" accipiatur per hoc quod est intime 


ad esse et operari, Deus est causa immediata omnium effectuum, non 

solum substantialium et potentiarum, intime conservans omnia in qui- 
bus est per essentiam, praesentiam et potentiam, sed etiam concur- 
rens cum illis ad determinationem hic et nunc cujuslibet operationis 
et motus in quantum omnis operatio et motus habet aliquid entitatis 
et bonitatis. Alias, si ad determinationem boni operis rationalis crea- 
tura se determinaret sine divina determinatione et se ipsa eligeret 
bonum sine divina praeelectione, sequeretur quod creatura concurrit ad 
id quod est melius, et Deus tantum concurrit ad id quod est minus 
bonum. Probatur sequela ex doctrina Durandi. Quia Deus tantum con- 
currit ad creationem liberi arbitrii cum sua indifferentia, quod est minus 
bonum quam bona determinatio electionis boni, quae est a solo libero 
arbitrio; ac proinde Deus esset quoddam initium bonae operationis, homo 
autem esset causa consummationis. Quod quidem non videtur stare cum 
illo Apostoli ad Philip., 2 (v. 13) : Ipse est qui operatur in nobis et velle 
et perficere pro sua voluntate bona; item cum illo ad Ephes., 2 (v. 10) : 
Creati in Christo Jesu in operibus bonis, quae praeparavit Deus, ut in illis 
ambulemus, non quia in illis eramus ambulaturi. 

Sed de hac re vide quae diximus in 1 p., q. 17 et q. 23, et 2. 2, q. 10. 
Pro nunc autem sufficiat commemorare doctrinam divi Thomae supra, 
q. 9, a. 4, ubi aperte demonstrat divus Thomas necessarium esse quod 
voluntas moveatur ab aliquo principio exteriori, nam quod aliquando est 
in potentia, aliquando in actu, necesse est quod reducatur ad actum ab 
eo qui est in actu. Cum igitur Deus sit primus actus purissimus, necesse 
est quod omnis actus voluntatis reducatur ad ipsum. Item etiam viden- 
dus est divus Thomas, 1 p., q. 103, aa. 5 et 6, ubi etiam demonstrat omnia 
in suis operationibus et motibus gubernari a Deo. Gubernatio autem haec 
nihil aliud est quam executio divinae providentiae. Videatur etiam divus 
Thomas lib. 3 Contra gentes, a cap. 65 et per duo capita sequentia. 

16.— Tertia sententia est Gregorii Ariminensis [in 2, d. 34, a. 3], 
quod peccatum non habet causam, quia peccatum est nihil vel certe pri- 
vatio. Sed ex hac sententia sequeretur quod neque homo esset causa pec- 
cati ac proinde non peccaret, vel certe sequeretur quod pariter Deus et 
homo essent causa peccati, scilicet, causa per accidens. Praeterea, jam 
ostendimus supra, q. 71, quod peccatum non sit pura negatio neque pri- 
vatio, sed humanus actus contrarius virtuti. 

17.— Quarta sententia est Occam et Gabrielis in 2 Sent., d. 37, et 
Holcot, q. 1, a. 3, quod Deus, secundum rigorem locutionis, dicendus est 


causa peccati. Sed illa propositio negatur a sanctis doctoribus in hoc 

sensu quod Deus peccat. Et ratio illorum est, quia Deus est causa hujus 
actus; et hic actus est peccatum: ergo Deus est causa peccati. Nihilo- 
minus non est concedendum quod Deus peccat; sicut Deus est causa am- 
bulationis meae, et tamen Deus non ambulat. Similiter, si duo homines 
concurrerent ad eumdem actum, et unus eorum non teneretur concurre- 
re, solus ille peccaret, quamvis alter esset etiam causa illius actus qui est 
peccatum. Et est exemplum optimum de viro qui vovit castitatem, et 
postea ducit uxorem, et peccat petendo debitum, sed uxor juste reddit 
debitum. Et in hoc casu verificatur quidem quod mulier est causa illius 
actus qui est peccatum et non peccat, sed non verificabitur quod mulier 
est causa peccati, sed solum maritus est causa peccati quo peccat. Et 
ratio istius sententiae sophisma est in dialectica, sicut et hoc est sophis- 
ma: natura est causa ligni; et lignum est cathedra: ergo natura est 
causa cathedrae. Sed viceversa, etiam est sophisma: artifex est causa 
Wcathedrae; et cathedra est lignum: ergo est causa ligni. Nihil valet con- 
sequentia; variatur enim appellatio in hujusmodi sophismatibus. 

Sed haec opinio non potest tolerari in modo loquendi. Videtur enim 
blasphemum asserere Deus esse auctorem peccati; nam inde colligitur 
per evidentem consequentiam: ergo peccat, ut ostendemus in sequen- 
tibus. 

18. — Quinta sententia fujt magistri Cano praeceptoris nostri, quod 
Deus non est causa peccati, propterea quod non est causa differentiae 
p.ositivae quae constituit peccatum in specie, quia illa differentia, quam- 
vis sit positiva, tamen non est realis, sed est ens rationis, cujus Deus 
non est capsa. Hanc sententiam rejecimus ut falsam supra, q. 71, a. 6, 
propterea quod actus humanus est genus positivum et in praedicamento 
reali, et dividitur ut in species proprias prima divisione in actum huma- 
num bonum et malum. Ergo actus humanus seu peccatum per aliquid 
reale constituitur in specie peccati ut peccatum est. Item ex ratione illius 
sententiae sequeretur quod neque homo esset realis causa peccati; nam 
entis rationis non est causa realis efficiens, sed consequitur ex actione 
intellectus considerantis rem aliquam prout intelligitur, aut concipitur 
vel est intelligibilis. 

Sed respondebit aliquis pro hac sententia quod, quamvis non sit di- 
recte causa realis entis rationis, tamen est fundamentum proximum unde 
sequitur ens rationis; et qui est causa illius fundamenti, est causa entis 
rationis. Fundamentum autem differentiae specificae peccati est actus 


humanus sine regula rationis et commensuratione ad legem. Et quia solus 

homo est causa talis actus, solus homo erit causa peccati et illius diffe- 
rentiae, quae est ens rationis. 

Sed contra hanc solutionem est replica evidens. Nam per hunc mo- 
dum dicendi non disolvitur difficultas proposita, nam illius actus qui est 
peccatum, etiam Deus ipse est causa. Ergo erit causa ejus quod conse- 
quitur, posito illo actu. 

19, — Sexta sententia est quorumdam, etiam thomistarum, asseren- 
tium effectus naturales in causas naturales et effectus morales in causas 
morales esse reducendos. Et quia peccatum dicit formaliter actum et 
effectum moralem, nihil est causa peccati simpliciter loquendo, nisi sit 
causa moralis illius. Cum igitur Detis non sit causa moralis peccati, ne- 
que ipsius actus peccati, nulla ratione dicendus est causa peccati. Quod 
autem non sit causa moralis probant, quia neque praecipit, neque con- 
sulit peccatum neque actum peccati, immo prohibet talem actum. Nihilo- 
minus ajunt Deum esse causam naturalem ipsius actus qui est pec- 
catum. 

Sed hanc sententiam multi censent nihil valere ad dissolvendam pro- 
positam difficultatem. Nam quamvis verum sit fundamentum ejus, tamen 
negari non potest quod prima causa, qui est Deus, libere operetur omnia 
si ad extra operatur, etiamsi quaedam ad modum naturae infallibiliter 
operetur ac si esset causa naturalis. Praeterea, causa moralis non solum 
est quae consulit vel praecipit vel exhortatur, sed etiam quae libere vult 
operari et cooperari cum altero. Ergo, etiamsi Deus non consulat neque 
praecipiat actum peccati neque suadeat, poterit nihilominus esse causa 
moralis actus peccati, quemadmodum si Petrus consilio suo retrahat ami- 
cum ab opere malo quod intendit facere, nihilominus paratus est coope- 
rari cum illo, vel conferendo illi arma, vel existendo in subsidio illius ad 
homicidium perpetrandum. Ergo similiter Deus qui paratus est concurre- 
re ad actum homicidii, immo et concurrit, dicetur causa moralis illius 
actus. Praeterea, quod ista sententia ait Deum esse causam naturalem 
peccati, tam male sonat, quam quod sit causa moralis peccati; immo et 
pejus, quia videtur dicere Deum esse malum ex natura sua et auctorem 
mali. Item, ex hoc quod Deus sit causa naturalis actus peccati non minus 
potest colligi: ergo est causa naturalis peccati, quam isti colligunt ex 
eo quod Deus sit causa moralis actus peccati: ergo est causa moralis 
peccati. 

Non igitur haec opinio difficultatem dissolvit. Nihilominus, si bene 


consideretur et explicetur, satis probabiliter procedit. Dicendum igitur 

est quod Deus est causa naturalis, non quidem peccati, sed illius actus 
qui est peccatum est causa realis et physica. Non certe quia Deus ope- 
retur ex necessitate naturae, sicut operatur sol et astra omnia, quae 
habent influentiam universalem et indifferentem et determinabilem ab 
istis inferioribus; sed dicitur Deus causa naturalis quia efficit naturali 
tatem et physicam entitatem illius actus qui est peccatum. Ceterum, quam- 
vis libere operetur in omnibus in quibus operatur, tamen, quia infallibi- 
liter operatur cum omni operante quod ipse conservat in esse, ideo quan- 
tum ad hunc universalem concursum habet se instar causarum natura- 
lium, hoc excepto, quod ipse Deus non est determinabilis a causa secun- 
da, sed ipse omnia determinat juxta modum uniuscujusque naturae, tam 
suaviter ac si esset causa determinabilis. 

20. — Septima sententia est Cajetani in ista quaestione, articulo pri- 
mo ad secundum. Pro cujus explicatione notat Cajetanus tria, scilicet, 
ipsum actum, et speciem moralem et deformitatem. De actu quidem 
absolute considerato nulla est difficultas, quia demonstratur esse a Deo, 
qui est primus actus per essentiam. De ipsa etiam deformitate secundum 
se, manifestum est etiam non esse a Deo. Est igitur nostra difficultas 
de actu prout specificatur morali malitia. 

Unde notat secundo, quod duplex malitia consideratur in peccato: 
altera quae est ex objecto positiva et in genere certo et specie deter- 
minata; altera vero quae est ex aversione a lege et ab ultimo fine. Et 
haec est privativa, et est deformitas peccati, in qua consistit ratio mali 
absolute et consequitur necessario ad primam malitiam. V. gr,, ad odium 
Dei necessario consequitur deformitas quae est privatio a regula legis 
aeternae. 

Ait ergo primo Cajetanus, quod quamvis Deus sit causa, speciei actus 
moraliter mali ex proprio objecto malitia prioris generis, tamen non est 
causa peccati simpliciter et absolute loquendo, quia peccatum utramque 
malitiam importat, et Deus non est causa privationis rectitudinis secun- 
dum legem, sed dumtaxat liberum arbitrium operans sine regula. Seeundo 
dicit non esse inconveniens consequenter loquendo quod Deus dicatur 
causa contrarietatis inter actum peccati et actum virtutis, quoniam haec 
eontrarietas desumitur ex conversione ad contraria objecta positiva, ac 
per consequens inquit quod Deus est causa privationis rectitudinis con- 
versionis ad objectum virtutis, sicut est causa speciei peccati, quia talis 
privatio conversionis per se consequitur ad speciem peccati; non autem 


est Deus causa privationis quae est aversio a lege. 

21. — Haec sententia Cajetani aliqua continet quae non omnibus pla- 
cent, aliqua vero quae nobis placent. Nam supra, q. 71, a. 6 secuti sumus 
Cajetani sententiam circa quidditatem peccati; nunc vero consequenter 
loquentes amplectimur ejus sententiam, excepto quod nunquam concede- 
mus, neque erat necessarium concedere consequenter loquendo, Deum 
esse causam malitiae moralis nec privationis rectitudinis conversionis ad 
objectum virtutum, sicut concedit Cajetanus. Nam., praeter quam quod 
haec locutio videtur offendere aures theologorum, etiam est irrationa- 
bilis; nam malitia moralis non solum importat ipsam malitiam et illud 
quod per se pertinet ad speciem et contrarietatem positivam realem et 
physicam, sed etiam est malitia simpliciter et importat privationem recti- 
tudinis secundum legem. Item videtur manifesta repugnantia dicere quod 
Deus sit causa privationis rectitudinis conversionis ad objectum virtutis, 
et quod non sit causa privationis rectitudinis quae est secundum legem... 
Probatur, nam rectitudo conversionis ad objectum virtutis mensuratur et 
pendet a lege aeterna: ergo privatio talis rectitudinis conversionis for- 
maliter privat rectitudinem secundum legem. Deinde, hujusmodi locu- 
tiones non inveniuntur apud divum Thomam, neque colliguntur ex ejus 
doctrina. Nam articulo secundo ad tertium, etiamsi concedat privatio- 
nem illam esse conjunctam differentiae specificae et consequenter se habe- 
re ad speciem actus, nusquam tamen concedit divus Thomas absolute 
quod Deus est causa alicujus speciei peccati, v. gr., adulterii vel furti. 
Sed inquit quod est causa actus peccati et causa speciei actus peccati, 
hoc est, totius entitatis realis quae est substratum peccati. 

22.— Sententia auctoris. — Nostra igitur sententia est quae partim 
convenit cum sexta et partim cum septima, videlicet, quod Deus est cau- 
sa efficiens realis et physica totius naturalitatis quae est in actu peccati, 
et etiam est causa eontrarietatis realis quantum ad naturalitatem quae 
invenitur in actu peccati et in actu virtutis, non autem est causa con- 
trarietatis quantum ad omnem moralitatem specificam. Haec sententia 
probatur primo rationibus quibus impugnabimus alias sententias. Dein- 
de, quia per hanc sententiam planius satisfacimus ad argumenta posita 
in contrarium. 

Sed explicatur nostra sententia quantum ad omnes suas partes. In 
primis, ex eo quod Deus est primus actus et primum ens, demonstratur 
a divo Thoma quod sit causa omnis actus et omnis entitatis quae inve- 
nitur in creatura. Igitur necesse est confiteri Deum esse causam efficien- 


tem realem et physicam totius realitatis quae est in actu peccati, et etiam 

esse causam contrarietatis realis, quoniam iha entitas est positiva et po- 
sita in praedicamento reali. Diximus autem Deum non esse causam mo- 
ralis contrarietatis quantum ad omnem modum inclusum in moralitate 
specifica, videlicet, quantum ad privationem quae consequitur ex eo quod 
operans moraliter tenetur non operari sine regula, et haec privatio con- 
sequitur ad speciem prout est a libero arbitrio creato, quod tenetur ser- 
vare illam circumstantiam; non autem consequitur ad speciem moralem 
actus prout est a Deo, quia Deus habet excellentiorem modum causalita- 
tis et attingendi effectum, absque obligatione aliqua hic et nunc non 
cooperandi ad actum realem et ad omnem hanc entitatem positivam in 
illo inventam. Hinc est quod possimus concedere, quod divina causalitas 
attingit ad hoc ut actus ille sit liber, et quod stib ratione boni tendat 
in suum objectum. Ceterum quod hic et nunc liberum arbitrium, quod 
secundum se bonum est, deficiat a regula operando sine illa, non potest 
attribui Deo, sed causae defectibili. 

23. — Solutio argumentorum'. — Ad argumenta posita in principio 
[cf. n. 5] respondeo. Ad 'primum, distinguo consequens cum infertur: 
ergo Deus est causa omnium specierum actus moralis. Aut enim intelli- 
gitur consequens secundum quod habet rationem suae speciei per ali- 
quid essentiale positivum constituens speciem ad ipsam, et sic concedo 
consequentiam; aut intelligitur consequens secundum privationem con- 
sequentem speciei, et sic nego consequentiam. Et quia haec privatio con- 
sequens significatur nomine peccati et adulterii et homicidii, ideo Deus 
non est dicendus causa peccati vel adulterii vel homicidii. Haec est expres- 
sa doctrina divi Thomae in art. 2 ad tertium. 

Respondeo secundo et brevius: concedo consequentiam ctim infertur: 
ergo Deus est causa omnium specierum actus moralis. Sed tamen inde 
non infertur: ergo Deus est causa peccati, quia in hoc syllogismo: Deus 
est causa omnium specierum actus moralis; peccatum est species actus 
moralis: ergo Deus est causa peccati, variatur appellatio; sed solum in- 
fertur: ergo Deus est causa alicujus quod est peccatum. Et ratio hujus 
est, quia peccatum non solum dicit rationem specificam actus moralis, 
sed etiam importat complexive privationem quamdam cujus Deus non est 


causa, quamvis sit causa actus qui est peccatum prout procedit a libero 


arbitrio creato in actu exercito. 
24. — Ad secundum argumentum respondeo quod Deus non est causa 
injustitiae absolute et simpliciter loquendo, sed cum addito, quantum ad 


positivum reale quod includit per quod positive contrariatur justitiae 


QUAESI. LXXIX, ART. 4 213 


eontrarietate naturali, sicut frigidum calido contrariatur. Nam, quam vis 
ipsi actus justitiae et injustitiae sint morales et libere exerceantur ab 
homine, tamen specificationem quae est ex objecto suo est eis naturalis 
et ex natura rei, liberum arbitrium illam tribuit; sic etiam contrarietas 
quae in illis invenitur naturalis est, quia consurgit ex objectis contra- 
riis. Quod autem alter actus sit peccatum, non convenit ei nisi respectu 
liberi arbitrii, quod tenebatur non operari actum illius speciei. Et respectu 
ejusdem liberi arbitrii contrarietas actus injustitiae includit privationem 
secundum aversionem a lege, cujus Deus non est causa, quia non teneba- 
tur non concurrere ad illum actum secundum omnem rationem positivam 
quae in illo est tamquam auctor naturae. 

Pro cujus majori explicatione nota quod aliud est dicere bonum et 
malum opponuntur contrarie in moralibus, et aliud quod est moralis ipsa 
contrarietas. Primum enim absolute verum est; secundum autem distin- 
ctione opus habet. Si enim sit locutio formalis, falsum est. Et ratio est 
quia contrarietas positiva illarum specierum, v. gr., justitiae et injusti- 
tiae, non pendet a libero arbitrio operante formaliter, sed provenit ex 
natura ipsorum actum prout ab objecto realiter specificante ; nec propte- 
rea tollitur ab eis quod sint actus morales et liberi in exercitio liberi 
arbitrii. Et isto modo, secundum materialem locutionem, potest dici illo- 
rum contrarietas moralis, quia est inter actus qui libere exercentur a 
libero arbitrio. 

Ad confirmationem respondeo quod sicut divus Thomas concedit 
actum peccati esse a Deo, non tamen peccatum ipsum, ita videtur conce- 
dendum quod habitus vitii sit a Deo, non autem vitium ipsum. Ratio est 
quia in quantum vitium, importat privationem rectitudinis subjecti et 
habitualem aversionem a lege et ultimo fine, cujus aversionis Deus non 
est causa. 

25. — Ad tertium respondeo quod privatio rectitudinis legalis non est 
intrinseca essentialiter speciei actus ex suo objecto positivo et reali, 
sed consequenter se habet ad speciem et est indirecte volita a libero 
arbitrio, quod tenebatur non operari. Non autem aliquo modo est volita 
a Deo, qui non tenetur non concurrere ad illum actum, sed dumtaxat 
dicitur esse permissa a Deo, qui poterat prohibere illam et non prohibet, 
quia non tenetur prohibere, sed vult permittere ad aliquod majus bonum 
ordinando permissionem. 

Unde ad confirmationem respondeo quod Deus magis concurrit ad 


actum qui est peccatum quantum ad efficientiam physicam secundum quod 

effectus habet rationem entis et boni physici, quam homo qui per liberum 
arbitrium elicit actionem illam. At vero ad deformitatem ut sic solus 
homo concurrit quia solus homo deficit a regula, sine qua tenebatur non 
operari. Hinc patet quomodo dicantur quidam actus mali ex sua specie, 
non quia liberum arbitrium velit aliquid sub rationne mali, quod est 
impossibile, sed quia dum vult aliquid sub ratione boni, non apponit regu- 
lam quam ipse tenebatur apponere. Et hoc est quod divus Thomas docet 
in art. 2 ad tertium. 

26.— Ad quartum, argumentum respondeo quod privationes natura- 
lium potentiarum vel perfectionum non sunt mala simpliciter, sed secun- 
dum quid, ut caecitas est privatio visus. Sunt tamen simpliciter loquendo 
bona respectu causae universalis, quae vult eas privationes et dirigit ad 
aliquem bonum finem. Ex quo patet quod Deus sit causa moralis hujus- 
modi privationum, immo et causa physica et realis, eo modo quo priva- 
tiones possunt habere causam physicam. Est etiam exemplum ad expli- 
candum quomodo Deus, cum sit causa actus peccati, non sit causa pec- 
cati. Sicut enim in naturalibus sol non est causa claudicandi, licet sit 
causa motus claudicationis, nam claudicatio refertur ad principium defi- 
ciens, quod est ipsa tibia male disposita; ita Deus potest esse causa phy- 
sica et voluntaria actus qui est peccatum, et tamen non est causa peccati 
sed liberum arbitrium est quod claudicat dum operatur sine regula et 
lege cui debet subjici. Immo vero non solum Deus ipse, sed aliquando 
etiam homo potest esse causa moralis actus qui est peccatum, et non cau- 
sa peccati; v. gr. si Petrus consulat Paulo ut. furetur potius aliquid a 
muliere nupta quam committat adulterium cum illa, iste est causa mo- 
ralis substantiae et actus furandi, et tamen non est causa furti, sed est 
causa minoris mali. Habemus itaque quod si homo concurreret cum altero 
ad actum qui est peccatum eo modo quo Deus concurrit, non peccaret, 
quia tunc nulla lege teneretur non concurrere. Et per hoc patet ad 
quintum. 

27.— Ad sextum argumentum nego consequentiam; immo ad sum- 
mum bonum pertinet ostendere quod est tam potens, ut etiam ex malo 
culpae possit bonum educere. Et idcirco mala permittit ut ostendat omni- 
potentiam suam miserando maxime et parcendo. 

28.— Ad septimum respondeo quod supremum gubernatorem decet, 
quia est dominus omnium absolute, aliqua mala in quibusdam permittere 
ad ostensionem justitiae suae in illis, sicut ostendit in reprobis, et ad 


ostensionem majorem misericordiae in aliis sicut in praedestinatis. Et 

hoc est majus bonum quam si nullum malum esset in mundo. Et ratio 
est quia totum universum debet ordinari ad majorem ostensionem sui 
auctoris, sive in esse naturae, sive in esse gratiae. At vero praedicto 
modo magis ostenduntur in ipsis effectibus divina attributa, quam si 
nullum malum esset in universo. 

Si autem quis dicat: si Deus permitteret peccatum et neque puniret 
neque perceret, quod quidem possibile est de potentia absoluta: ergo tunc 
non manifestaret majestatem suam permittendo peccatum. 

Respondeo quod admisso quod Deus ita permisisset peccatum de po- 
tentia absoluta, adhuc etiam manifestaret potestatem dominii sui supra 
creaturam, quod esset majus bonum. 

29. — Ad octavum respondeo quod Deus dupliciter est causa illius 
aegritudinalis dispositionis. Uno modo secundum quod est poena peccati 
originalis, sicut etiam est causa fomitis qui manet etiam in justificatis 
per baptismus. Alio modo est causa illius dispositionis secundum disso- 
nantiam humorum ipsorum, sicut est causa febris. Hinc tamen non se- 
quitur quod Deus sit causa peccati malitiae, quia tale peccatum non ne- 
cessario sequitur ex tali complexione corrupta, sed mediante libero arbi- 
trio et judicio rationis peccat ille homo ex malitia. Et quamvis voluntas 
sit intrinsece inclinata ad tale objectum propter convenientiam quam 
habet ad subjectum, tamen illa naturalis inclinatio est sub ratione boni. 
Et secundum hoc Deus est causa illius inclinationis voluntatis aliquo ex 
illis duobus modis, non autem secundum quod est malum rationis. Quem- 
admodum de habitu vitii dictum est, quod Deus est causa ejus quan- 
tum ab substantiam habitus, non autem prout includit inclinationem ad 
malum culpae. Sic enim solus homo est causa vitii, qui per actus illicitos 
acquisivit vitium vel exercuit inclinationem aegritudinalis dispositionis, 
cum posset et teneretur non exercere. 

30. — Circa articulum tertium et quartum, de excaecatione et indura- 
tione vide divum Augustinum lib. 1 Ad Simplidanum, et lib. De essentia 
divinitatis (1), et divum Ambrosium et Chrysostomum in illud ad Roma- 
nos, 1: Propter quod, tradidit illos Deus in desideria cordis eorum (2), et 


divum Hieronymum in epistola ad Hedibiam (3), et Damascenum lib. 2, 


(1) S. August., Ad Simpliciam im, 1. 1. ML.. 40, 101 ss.; Id., De essentia, divini- 
tatis. ML.. 42, 1.199 ss. 

(2) Ambrosiastbr, Comment, in epist. ad Romanos, c. 1, v. 24. ML.. 17, 62; 
S. Chr ysostomus, In epist. ad Rom., homil. 3. MG. 60, 413. 

(3) S. Hieronymus, Epist. 120 ad Hedibia/m-, c. 10. ML.. 22, 997. 

cap. 29 (1). Omnes isti explicant locutionem sacrae scripturae ubi Deus 
dicitur excaecare, indurare; intelligendum enim est de subtractione auxi- 
lii specialis et permissione peccati. Origenes etiam, lib. 3 Periarchon, 
cap. de libero arbitrio ait quod Deus non aliter nos indurat nisi patienter 
tolerando, sicut dominus benignus in humanis dicitur facere servum inso- 
lentem, juxta illud Isaiae, 26 (v. 10) : Misereamur impium et non discet 
justitiam facere; et ad Rom., 2 (vv. 4-5) : Ignoras quod benignitas Dei 
ad poenitentiam te adducit? Tu autem, secundum duritiam tuam et 
impoenitens cor, thesaurizas tibi iram in die irae et revelationi^ justi 
judicii Dei (2). Quod quidem testimonium intelligendum est de benigni- 
tate Dei per auxilium sufficiens invitante et excitante ad poenitentiam. 
Nihilominus quando Deus subtrahit auxilium in poenam alterius peccati, 
tunc dicitur Deus excaecare et indurare et non solum permittere pecca- 
tum, ut insinuat divus Thomas a. 1 ad secundum. Ceterum, utrum Deus 
subtrahat auxilium quo potest homo converti, an vero dumtaxat auxi- 
lium speciale quo converteretur, dicendum erit in materia de gratia. 
Interim vide quae late disputavimus in nostris Commentariis, 2. 2, q. 10, 


et 1 p., q. 23. 


DUBIUM SECUNDUM 


Est dubium alterum circa istam quaestionem : Utrum Deus ita sit 
causa actus peccati, quod auxilio physico praevio et praevenienti efficaci- 
ter inclinet et praedeterminet hominis voluntatem ad actum peccati, prius 
natura, quam ipsa voluntas se determinet ad illud. 

31.— Argumenta pro parte negativa. — Et videtur quod non. Primo, 
quia Eccli., 15 (v. 12) dicitur: Ne dicas, ille me implanavit; non enim ne- 
cessarii sunt ei hom ines impii. Et Prov., 19 (v. 3) : Stultitia hominis sub- 
plantat gressus ejus, et contra Deum fervet spiritu suo. Septuaginta di- 
cunt: “At Deum accusat in corde suo." Et tamen, si tali auxilio Deus 
praedeterminaret hominem ad malum, implanaret illum, et tentaret eum, 
et posset homo illum accusare quod ipse subplantat gressus ejus et indu- 
cit ad malum magis quam ipse daemon, qui solum tentát et inducit extrin- 
sece hominem ad actum qui est malum, non intrinsece sicut Deus. Alia 
testimonia scripturae ad hoc probandum videte in Bellarmino, tomo 3 


[Controversiarum ], lib. 2 De amissione gratiae et statu peccati, cap. 8 


(1) S. J. Damascenus, De fide orthodoxa, 1. 2, c. 29. MG. 94, 967. 
(2) Oricenes, Periarchon, lib. 3, c. 1. MG. 11, 249. 

32. — Secundo arguitur. Nam in concilio Arausicano, can. 5, anathe- 
matizantur asserentes aliquos homines divina virtute praedestinari ad 
malum; et c. 23 diffinitur homines quando operantur malum, non Dei, 
sed suam facere voluntatem; et ibidem, can. ultimo, et in Tridentino, 
ses. 6, can. 17, diffinitur Deum non praedeterminare ad malum neque prae- 
diffinire mala opera; et can. 6 diffinitur Deum non operari, sed tantum 
permittere nostros malos actus. Et tamen, si modo praedicto praedeter- 
minaret voluntatem hominis ad illos, non tantum permitteret eos, sed 
etiam illos operaretur et praediffiniret praedeterminaretque homines ad 
malum. Et quando homines malum operarentur, facerent secundum vo- 
luntatem Dei; facerent enim illud ad quod Deus inclinat eos per suam 
voluntatem. 

Dices, haec testimonia scripturae et conciliorum intelligenda esse de 
praedeterminatione nécessitante voluntatem ad actum malum formaliter, 
ita quod Deus non nécessitát voluntatem ad actum qui est malus; vel si 
inclinat ad illum, movet ad eum secundum entitatem quam habet, non 
ratione malitiae. 

Sed contra has solutiones arguitur primo, quia praedicta concilia dif- 
finiunt suos canones allegatos contra haereticos, quos tunc damnabant. 
Illi autem non asserebant Deum inclinare ad formale peccatum, sciebant 
enim nullam voluntatem, quantumvis depravatam, tendere ad malum ut 
sic; sed solum docebant quod, sicut Deus inclinat ad opus quod est bo- 
num, ita inclinat ad opus quod est malum. Ergo hanc sententiam damnant 
praedicta concilia. 

Confirm atur. Scripturae et conciliorum adducta testimonia negant 
Deum inclinare et determinare ad actum malum eo modo quo voluntas 
inclinat et determinat se ad illum. Sed voluntas non necessario, sed libere 
determinat se ad illum, non sub ratione mali, sed quantum ad ejus sub- 
stantiam. Ergo negandum est quod Deus sub ista ratione determinet 
etiam libere voluntatem ad illum. 

Confirm atur secundo. Nam concilium Tridentinum in loco citato docet 
Deum neque velle neque operare opus malum, sed tantum permittere 
illud. Ergo loquitur de opere malo secundum entitatem et substantiam 
suam, et non tantum quoad malitiam. Probatur consequentia, quia ma- 
litia actus, ut sic, non libere permittitur, si substantia actus cui est in- 
trinsece annexa ab eo praedeterminaretur. Quod sic probo: nam permit- 
tere est respectu eorum qui possunt impediri ne fiant. Sed implicat quod, 


posita praedeterminatione Dei ad actum blasphemiae secundum suam sub- 

stantiam libere eliciendam ab homine, non sequatur malitia moralis. 
Ergo malitia moralis non dicitur permitti; sed actus malus est qui non 
causatur nec praedeterminatur, sed permittitur. 

Explicatur hoc amplius. Nam accessorium sequitur naturam princi- 
palioris. Sed malitia moralis est accessoria et consequitur entitatem 
actus blasphemiae libere eliciti. Ergo, si entitas blasphemiae non solum 
est permissa, sed etiam volita a Deo et praedeterminata, etiam malitia 
illam consequens erit a Deo volita et praedeterminata, et non tantum 
permissa. 

33. —- Tertio arguitur testimoniis sanctorum. Nam divus Augustinus 
in Lib. ad articulos sibi falso impositos, in responsione ad art. 13 ait: 
“Nefas est imponere Deo causam ruinarum, quia etsi ex aeterna prae- 
scientia praecognitum habet quod uniuscujusque meritis retributurus 
sit, nemini tamen per hoc quod falli non potest necessitatem aut volun- 
tatem intulit delinquendi.” Quibus verbis negat Deum necessitare et in- 
clinare ad malum. (1). De quo testimonio iterum infra dicemus. Ita in 
libro 6 Hypomnesticon ait: “Non omne quod Deus praescit, praedestinat: 
mala enim tantum praescit" et non praedestinat (2). Idem habent Ful- 
gentius in libro primo De praedestinatione ad Manimum, per totum (3), 
divus Prosper in Responsione ad capitula Gallorum, cap. 12 et 14 (4). 
Alia plura testimonia sanctorum videte in Bellarmino ubi supra, cap. 9; 
Roffensi, art. 36 Contra Lutherum; Vega, lib. 2 Tn concilium Tridenti- 
num, C. 15; Cano, lib. 2 De locis, c. 4; Ubaldensi, lib. 1 Doctrinalis, c. 23; 
Torrensi, lib. 2 Confessionis Augustanae, c. 3, $ 9, et in Turriano, lib. 4 
Contra Magdeburgenses, c. 8. 

Confirm atur hoc. Nam divus Thomas, I. 2, q. 80, a. 1, expresse docet 
quod Deus est principium universale totius motus humani. Sed voluntas 
determinatur ad malum consilium directe a se, a diabolo vero per modum 
suadentis. Ergo secundum divum Thomam non praedeterminatur volun- 
tas humana ad aliquod malum particulare. Et q. 6 De veritate, a. 3, ait 
Deum nunquam ordinare reprobos ad peccatum, licet praedestinatos 
praeordinet ad merendum. Cui consonat Paulus ad Romanos, 9 (vv. 22-23) 


dicens quod Deus sustinuit, in multa pacientia vasa irae apta in interitu, 


(1) Apud S. Prosperum, Respons. ad cap. objectionum- vinoentianarum, resp. ad 
obj. 13. ML. 45, 1.848. 

(2) Pseudo-August., Hypomnesticon contra- Pelag. et Caelest., 1. 6, c. 2. ML. 
45, 1.657. 

(3) S. Fulgentius, Ad Monimum lib. tres, 1. 1. ML. 65, 153 ss. 

(4) S. Prosper. Pro August, respons. ad cap. Gall. calumnantium, p. 1, e. 12 et 14. 


ML. 51, 167. 

ut ostenderet divitias gratiae suae in vasa misericordiae, quae praepara- 
vit in gloriam. Ubi patet quod de bonis dicitur illos praeparari et praedé- 
terminari; de malis autem quod sustinentur. Et tamen, si ante eorum 
voluntatem pradeterminarentur ad peccatum, quod est medium efficax 
ad condemnationem et interitum, praepararentur et praedeterminarentur 
ad supplicium. 

34. — Quarto arguitur. Si Deus efficaci auxilio praedeterminat volun- 
tatem ad actum peccati, v. gr., ad blasphemiam ut est actus liber et eli- 
citus ab humana voluntate, sequitur clare quod Deus sit causa malitiae 
et deformitatis moralis quae est in blasphemia. Consequens est haereti- 
cum. Ergo. Sequela patet, nam quod est causa causae est causa effectus 
necessario provenientis ex tali causa ut sic. Sed ista malitia et deformitas 
moralis intrinsece consequitur ad actum blasphemiae ut libere elicitur a 
voluntate humana, et Deus est causa praedeterminans ipsam voluntatem 
humanam ut libere eliciat talem actum. Ergo Deus etiam erit causa talis 
malitiae. 

Confirmatur primo. Deus praemovet voluntatem ad eliciendos hujus- 
modi actus secundum suam naturam eo modo quo voluntas potest et 
est nata elicere illos. Sed implicat voluntatem humanam libere operan- 
tem bene elicere actum blasphemiae sine malitia consequenti. Ergo Deus 
praedeterminat voluntatem humanam ut male eliciat talem actum. Prob. 
major. Nam alias Deus praemoveret voluntatem ad impossibile, si prae- 
moveret ad eliciendos tales actus eo modo quo non possunt elici a volun- 
tate, vel non praemoveret efficaciter, si non praedeterminaret ad elicien- 
dos illos determinate isto vel illo modo quo eliciuntur. 

Confirmatur secundo. Deus per semeptisum non potest causare actum 
blasphemiae et odii Dei ut libere elicitur. Ergo neque potest praedetermi- 
nare voluntatem ad illud. Antecedens patet, quia substantia illius actus 
ut libere elicita, est mala moraliter, et avertit ab eo, et ponit ultimum 
finem in creatura. Deus autem, cum omnia ordinet ad se ut ad finem ulti- 
mum et sit summe bonus, non potest causare id quod est malum morale 
aut avertit a semetipso. 

Confirmatur tertio. Ex vi talis praedeterminationis manet voluntas 
determinata ad actum blasphemiae ut est malus: ergo, si Deus praede- 
terminat ad talem actum ut libere elicitur, talis malitia debet tribui Deo. 
Consequentia patet, quia quod voluntas habet ex vi talis praedetermina- 
tionis debet tribui causae praedeterminanti. Antecedens autem probatur. 


Nam alias, si stante tali praedeterminatione, voluntas maneret indiffe- 

rens ad actum blasphemiae ut est malus, Deus non posset in tali praede- 
terminatione cognoscere malitiam blasphemiae. Haec autem est ratio 
propter quam auctores contrariae sententiae convincuntur ad asseren- 
dam talem praedeterminationem, ut scilicet Deus in illa et non in aliquo 
sibi extrinseco cognoscat ejusmodi peccatum. 

35. — Quinto arguitur. Deus non praedeterminat voluntatem ad actum 
blasphemiae tanquam causa moralis, nec tanquam causa naturalis. Ergo 
nullo modo. Antecedens pro prima parte patebit ex conclusionibus dubii 
hujus. Quoad secundam vero partem probatur. Nam Deum operari ut cau- 
sam naturalem est quod operetur quasi astrictus legibus naturae quibus 
ipse voluit alligare concursum quem habet ut auctor naturae. Sed nulla 
lege naturae et pertinente ad ordinem naturalem astringitur Deus ut 
praedeterminet voluntatem hominis ad actum blasphemiae libere elicien- 
dum. Ergo. 

Probatur minor. Primo, quia blasphemia, cum sit contra Deum aucto- 
rem supernaturalem, non pertinet ad ordinem naturae, neque possumus 
imaginari aliquod principium pertinens ad ordinem naturae ex quo suma- 
tur ratio convincens Deum debere praedeterminare voluntatem homi- 
nis ut blasphemet auctorem supernaturalem, aut voluntatem Judae ut 
vendat Christum hic et nunc cum talibus circumstantiis. 

Secundo, probatur minor. Deus ut causa naturalis non aliter praede- 
terminat voluntatem ad aliquod objectum amandum nisi per judicium 
quod proponit intellectui, ut judicet illud esse amandum. Sed implicat 
Deum proponere intellectui judicium quod judicet esse bonum blasphe- 
mare Deum. Ergo. Major patet, nam Deus debet praedeterminare volun- 
tatem juxta suam naturam; natura autem voluntatis est moveri ad aman- 
dum aliquod objectum quia proponitur illi ut bonum. 

Confirmatur hoc, quia alias Deus praedeterminaret voluntatem ad 
blasphemiam ut causa moralis. Consequens ostendetur esse haereticum. 
Ergo. Probatur sequela. Proponere alicui blasphemiam ut bonam per 
extrinsecam suasionem et exhortationem est proprium causae moralis. 
Ergo similiter erit causa moralis Deus, si proponat blasphemiam ut bo- 
nam per judicium et suggestionem exteriorem. Patet consequentia, nam 
exterior suasio non habet vim causae moralis, nisi mediante judicio inte- 
riori, quo voluntati proponitur objectum ut amandum. 

Confirmatur secundo. Deus non potest esse causa moralis blasphe- 
miae per exhortationem et suasionem, quia imputaretur illi malitia blas- 


phemiae, ex eo quod mediis moralibus inclinaret voluntatem hominis ad 

blasphemiam. Sed magis inclinat ad illam, si auxilio physico et efficaci 
praedeterminat voluntatem ad ea. Ergo. 

36. — Sexto arguitur. Sequitur quod debeat concedi Deum inclinasse 
voluntatem Petri ad negandum Christum et praedeterminasse voluntatem 
Judae ad vendendum illum. Consequens est haereticum, damnatum in con- 
cilio Tridentino, ubi supra. Ergo. Probatur sequela. Isti actus, ut sunt 
liberi et morales, non sunt in alia specie essentiali, nisi in specie nega- 
tionis et venditionis Christi. Sed Deus inclinat ad hos actus secundum 
suam speciem ut sunt liberi et morales. Ergo. 

Confirm atur. Quia alias Deus dimoveret et avocaret hominem efficaci- 
ter a bono prius quam ipse homo se dimoveret ab illo, et auctore Deo, 
homo fieret deterior. Consequens est blasphemum. Ergo. Probatur seque- 
la. Per actum odii Dei homo fit deterior et avertitur a bono et virtute 
caritatis. Sed Deus praedeterminat ad istum actum ut est liber. Ergo. 

Confirmatur secundo. Nam alias concedendum esset hominem habere 
majus auxilium efficax et praeveniens ad peccandum quam habeat qui 
non peccat; immo sequitur quod blasphemia debeat reduci in auxilium Dei 
tamquam in primam radicem. Consequens est erroneum. Ergo. Probatur 
sequela quoad primam partem. Nam qui non peccat cessans ab omni ope- 
re, non habet auxilium efficax Dei. Habet autem illud qui peccat et blas- 
phemat. Quoad secundam vero partem probatur. Nam conversio pecca- 
toris reducitur in auxilium Dei efficax, quia fit juxta illius efficaciam, 
neque aliter fieri potest. Sed etiam actus blasphemiae fit juxta efficaciam 
talis auxilii, neque potest aliter fieri. Ergo. 

Confirmatur tertio. Nam sequitur indurationem peccatoris non con- 
sistere soluin in subtractione divini auxilii ut convertatur, sed etiam in 
hoc quod Deus auxilio efficaci et praedeterminativo inclinet perseveran 
ter voluntatem illius ad malum. Consequens est falsum. Ergo. Probatur 
sequela. Nam si actualiter peccare debet reduci in tale auxilium, etiam 
perseveranter peccare reducitur in illud, quia est eadem ratio. Minor vero 
probatur. Nam contrarium docent divus Augustinus, lib. De praedestina- 
tione et gratia, C. 4, et Tractatu 53 In Joannem, et Epistola 105, et 
quaest. 2 Ad Simplicianum (1); Chrysostomus, homilia 67 In Joannem, 
et homilia 3 Ad Rom. et homilia 8 In II ad Cor. (2); Hieronymus, q. 10 


(1) S. August., De pràedest. et gratia, c. 4. ML. 45, 1.668; In., In Joan. Evang. 
tract. CXXIV, ti-act. 53. ML. 35, 1774: Id., Epistolarum classis III, epist. 194 
(olim 105). ML. 33, 874: Id., Ad Simplicianum, 1. 1, q. 2. ML. 40, 110. 

(2) S. J. Chr Ysost ., In loannem, homil. 68 (olim 67). MG. 59, 375; Id., In epis. ad 
Rom., homil. 3. MG. 60. 411: Id., In epist. II ad Cor., homil. 8. MG. 61, 453. 

Ad Hedibiam (1); Gregorius, 13 Moraliwm, cap. 16, et lib. 25, c. 12 (2); 
Damascenus, lib. 4 De fide, c. 20 (3); Isidores, lib. 2 De summo bono, 
c. 19 (4) ; Nyssenus, lib. De vita Moysis (5) ; Leo papa, sermone 7 De pas- 
sione (6), et Origenes, homilia 2 In lib. Judicum (7). 

37. — Septimo arguitur ratione divi Ambrosii, lib. 1 Hexaemeron, 
c. 8. Nam Deus praecipit non elici actus malos, etiam quoad substantiam, 
neque vult illos fieri ut sic, quia ut sic sunt mali. Ergo non praedetermi- 
nat ad illos ut sic, quia solum praedeterminat per voluntatem, et non 
potest velle id quod prohibet. 

Confirm atur ratione divi Augustini, lib. 3 De Ubero arbitrio, c. 17 (8). 
Nam saltim beatus potest conformare voluntatem suam cum voluntate 
divina in volito materiali. Sed non potest velle quod homo eliciat actum 
blasphemiae, etiam quoad substantiam libere. Ergo neque Deus id vult. 

3C. — Octavo arguitur. Deus non potest causare habitum malum vel 
inclinantem ad falsum. Ergo neque auxilium inclinans ad actum peccati 
vel mendacii. Antecedens patet, nam Deus est summa bonitas et veritas 
qua non potest excogitari alia major. Excogitaretur autem aliquid melius 
et verius, illud scilicet quod nullo modo potest causare formam inclinan 
tem ad peccatum et mendacium. Consequentia vero probatur, quia tale 
auxilium causatum a Deo est forma positiva inclinans ad actum peccati 
vel mendacii. 

39. — Nono arguitur ratione assumpta ex divo Fulgentio, lib. 1 De 
praedestinatione, c. 21, 22 et 23 (9). Nam omnia opera Domini pertinet 
ad justitiam, vel misericordiam, ut dicitur Psalm. 24. Sed talis praede- 
terminatio ad neutram harum pertinet. Ergo. Minor, quod non pertineat 
ad justitiam, patet. Nam loquamur de praedeterminatione ad primum pec- 
catum. Qui sic praedeterminatur non prius peccaverat: ergo non est 
justitia punire illum praedeterminando voluntatem ejus ad actum malum. 


Quod vero non pertineat ad misericordiam, probatur, quia melius erat 


(1) S. Hieronymus, Epistola OXX ad Bedibiam, de qq. XII, c. 10. ML. 22, 997. 

(2) S. Gregorius, Moralium,, 1. 13, c. 16 et L 24, c. 12 et 13. ML. t. 75, 1.026, 
et t. 76, 339. 

(3) S. J. Damascenus, De fide orthodoxa, 1. 4, o. 20. MG, 94, 1194. 

(4) S. Isidorus Hispalensis, Sententiarum libri tres, 1. 2, c. 19. ML. 83, 621. 

(5) S. G. Nyssenus, De vita Moysis. MG. 44, 327. 

(6) S. Leo Papa, Sermo LVIII (De Pass. Domini 7). ML. 54, 331. 

(7) Origenes, In librum Judicum, homil. 2. MG. 12, 956. 

(8) S. August., De libero arbitrio, 1.3, c. 17. ML. 32, 1.293. 


(9) S. Fulgentius, De veritate praedestinationis et gratia Dei, 1. 1, c. 21-23, 
ML. 65, 625. 

tali homini non sic praedeterminari, et per illam praedeterminationem non 
relevatur a miseria, sed mergitur in illa. Theodoras Beza, haereticus, ait 
talem praedeterminationem pertinere ad justitiam vel misericordiam, quia 
si actus malus quem praedeterminat ordinatur a Deo ut parcat illi, per- 
tinet ad misericordiam ; si vero ut puniatur, ad justitiam. 

40. — Sed contra hoc est quod ait Fulgentius: non est recta justitia 
facere reum ut puniat (1). Et, ut ait Augustinus 3 Confession., c. 2, male- 
vola benevolentia est si quis velit aliquem esse miserum ut misereatur (2). 
Si autem Deus sic inclinat ad actum malum, facit reum ut puniat, vel 
miserum ut misereatur. 

Confirmatur ex eodem Fulgentio. Nam Deus non est auctor ejus 
cujus est ultor; sed est ultor actionis malae quoad substantiam libere 
exercitam: ergo non est auctor illius libere inclinans ad eam. 

Sed contra est quod dicitur ad Romanos, 1 (v. 24) : Tradidit illos in de- 
sideria cordis eorum. Quem locum explicans divus Augustinus, lib. 5 Con- 
tra Julianum, c. 3, ait Deum non tantum tradere peccatorem in sua desi- 
deria, permittendo ut peccet, sed etiam per suam potentiam inclinantem 
ad actum malum (3). 

41. — Sententiae variae. — In hoc dubio sunt variae sententiae. Pri- 
ma est multorum haereticorum, Zwingli et Calvini et aliorum, quos refert 
Bellarminus ubi supra, c. 3, qui asserebant Deum auxilio efficaci prae- 
determinare voluntates hominum ad omnes actus malos quoad omnem 
rationem eorum, ita quod proditio Judae tam est effectus Dei, quam con- 
versio Pauli. 

42.— Inter catholicos vero secunda sententia est eorum qui dicunt 
Deum auxilio concomitante et simultanée concurrere ad actum malum 
quoad suam substantiam ; non vero praedeterminare ad illud auxilio prae- 
vio et efficaci. Ita tenent Gregorius in 2, d. 34, a. 3 ad 8; Gabriel, d. 37, 
dub. 2; Richardus in 1, d. 38, q. 5; Driedo, lib. De redemptione, tract. 5, 
c. 4; Campensis, lib. 7 et 8 De Ubero arbitrio; Stapletonius, lib. 11 De 
justificatione, et Conradus, 1. 2, q. 9, a. 6 ad tertium et q. 80, a. 1 ad 
tertium. Inclinatque in hanc sententiam Capreolus in 2, d. 28, q. 1 ad 12 
et sequuntur illam multirecentiores. Assignant autem discrimen inter auxi- 
lium concomitans et praeveniens quantum ad hoc quod dicunt auxilium 


concomitans de se esse indifferens ad omnem actum ad quem homo volue- 


(1) Ia., Ad Monimum, l. 1, c. 22. ML. 65, 169. 
(2) S. August., Confessionum, 1. 3, c. 2. ML. 32, 684. 
(3) S. August., Contra Julianum, 1. 5, c. 3. ML. 44. 790. 

rit illum determinare, et ex malitia illius, non ex vi auxilii, provenit quod 
determinetur ab homine ad actum malum. At vero auxilium praedeter- 
minans ad actum malum de se determinate inclinaret ad illud; et ideo 
malitia istius actus referretur in Deum, non vero malitia quae provenit 
ex auxilio concomitante. Asserunt autem isti auctores damnandos omnino 
*esse qui contrarium senserint, ex eo quod utuntur principiis haereticorum 
ad suam sententiam probandam. Nam Lutherus et alii probant Deum esse 
causam peccati, quia est causa actus mali ad quem sequitur malitia. Sed 
idem principium asserunt qui dicunt Deum praedeterminare ad actum pec- 
cati. Ergo. 

43. — Tertia sententia catholicorum est, quod Deus tantum permissive 
se habet respectu malitiae et moralis deformitatis quae est in actu malo, 
in quo haec sententia differt ab haeresi lutheranorum. Asserunt tamen 
auctores istius sententiae quod Deus auxilio efficaci et praedeterminativo 
E inclinat voluntatem ad eliciendam substantiam et entitatem cujuslibet 
actus, quantumvis mali. Ita docuerunt Cajetanus, ZZ Regum, ultimo, et 
I Paralipom., ultimo, et Jentaculo 6, q. 2; Oleaster, Genesis, 45, Exodi, 7, 
et Deuteron., 2; Scotus in 1l, d. 39 et 41; Soto, 1 De natura et gratia, c. 16; 
Medina, in hac q. a. 2, conclusione 4 et q. 109, a. 2. 

44.— Quarta sententia media est, quod isto auxilio efficaci praede- 
terminat Deus voluntatem hominis ad actus malos qui sunt poenae prae- 
cedentium peccatorum, non vero ad actus malos qui non.sunt poenae 
peccatorum praecedentium. Ita insinuat Cajetanus in locis citatis, et 
H Regum, 16; cujus ratio est quia omnia poena ut sic est a Deo, et per 
consequens ipse debet praemovere ad actum qui est poena praecedentium 
peccatorum. 

45. — Solutio dubii. — Sed pro explicatione veritatis dico prim o: Deus 
nbii potest praedeterminare voluntatem hominis ad malum, formaliter. 
Haec conclusio est de fide, quae asseritur saepissime in sacris litteris, ut 
Psalmo 5 (v. 5) : Non Deus volens iniquitatem tu es; Habacuc, 1 (v. 13): 
Mundi sunt oculi tui, et ad iniquitatem, respicere non possunt. Idem pro- 
bant testimonia scripturae, conciliorum et sanctorum adducta in tribus 
primis argumentis, et alia quae habet Soto, lib. 1 De natura et gratia, 
c. 17. Specialiter videndi sunt de hoc divus Basilius, in homilia quod Deus 
non sit auctor malorum, et divus Ambrosius, lib. 2 De vocatione gentium, 


e. 4 (1). Idem docuit Plato, lib. 2 De republica, ubi ait, modis omnibus 


(1) De vocatione gentium, l. 2, c. 4, opus incerti auctoris. Exstat inter opera 
S. Prosperi Aquitani, ML. 51, 639. 

pugnandum esse, ne Deus dicatur causa malorum; alias enim secum 
pugnaret ipse Deus, qui suis legibus contraria fieri mandavit (1). 

Sed ratione probatur. Primo, quia Deus per suam voluntatem et scien- 
tiam approbationis praedeterminat nostram ad omnem actum, et quod 
operatur tali praedeterminatione, ordinat ad se ut ad ultimum finem. Sed 
malum formaliter non potest velle approbare aut ordinare ad se, quia 
potius advertit a Deo tale malum. Ergo.—Secundo probatur. Nam commu- 
nis sententia fidei est, quod Deus tantum permissive se habet respectu cul- 
pàe, quod debet intelligi saltem formaliter ratione malitiae. Ergo respectu 
ilius non se habet positive praedeterminando. — Tertio, quia prima re- 
gula bonitatis est voluntas Dei et aeterna ejus regula et providentia. 
Ergo, si malitia formalis est conformis ejus praedeterminationi, quae per- 
tinet ad aeternam legem et providentiam atque voluntatem Dei, non habe- 
bit rationem mali, sed boni; et per consequens Deus praedeterminans 
ad illam, praedeterminabit ad bonum, non ad malum. 

46. — Dico secundo: Deus non potest praedeterminare voluntatem 
hominis auxilio morali, praecepto, consilio vel exhortatione, ad materiale 
peccati quod intrinsece et ex objecto est peccatum; unde non potest esse 
causa moralis isto modo actus intrinsece mali. 

Contrarium hujus conclusionis docuit Cajetanus Jentaculo 6, q. 2; 
et probat. Nam Joann., 13 (v. 27), dixit Christus Judae: Quod facis, fac 
citius, ubi patet praecepisse proditionem Christi, quae est intrinsece mala. 
Idem possumus probare ex eo quod dixit David, H Reg., 16 (v. 10), quod 
Dominus praecepit Semei ut malediceret regi; et quod dixit Michaeas, 
III Reg., 22 (v. 13 ss.), Dominum praecepisse spiritui mendacii ut egre- 
deretur et deciperet Acab. 

Nihilominus nostra conclusio est omnino certa. Et probatur, primo, 
ex illo Jacobi, 1 (v. 13): Deus neminem- tentát. Tentaret autem si con- 
suleret aut praeciperet actum malum. Ergo. Probatur minor. Nam dae- 
mon solum tentát suadendo actum malum sub ratione utilis vel delecta- 
bilis. Ergo etiam tentabit Deus si sub aliqua istarum rationum suadeat 
actum intrinsece malum. Non enim aliter posset Deus tentare ad malum 
nisi isto modo. —l Secundo, nam Deus suis legibus, consiliis aut exhorta- 
tionibus inducit ad bonum contrarium actui malo. Ergo. Probatur conse- 
quentia, quia alias esset sibi contrarius. — Tertio, quia alias faciendo 


talem actum non peccaret homo. Consequens implicat. Ergo. Patet se- 


(1) Plato, De republica, apud F.-Didot : [Civitas, 1. 2, t. 2, p. 38. 

quela, nam, teste divo Augustino, lib. LXXXIII Quaesi., q. 3, Deo auctore 
aut consultore, nemo fit deterior (1). Ergo, si consulente Deo faciamus 
actum intrinsece malum, non efficiemur deteriores, et per consequens non 
peccabimus. Item, quia alias, si non faceremus talem actum quem Deus 
tunc praeciperet, peccaremus; nam faceremus contra praeceptum. Ergo 
faciendo illum non peccaremus. Minor probatur, nam implicat contra- 
dictionem libere exercere actum intrinsece malum et non peccare. — Quar- 
to arguitur, quia alias eodem modo causaret Deus et inclinaret ad actum 
malum sicut ad bonum. Consequens damnatur in concilio Tridentino, 
ses. 6, can. 6. Ergo. Probatur sequela. Nam Deus ad substantiam utrius- 
que actus concurrit auxilio physico praedeterminante, ut patebit conclu- 
sione quarta. Ergo, si ad substantiam actus mali etiam concurrit mora- 
liter praecepto vel consilio, eodem modo concurrit ad utrumque actum 
quantum ad substantiam. — Quinto, quia nos etiam possumus consulere 
actus intrinsece malos quantum ad eorum substantiam. Consequens est 
falsum, nam manifeste peccaremus in hoc. Ergo. Explicatur hoc. Nam 
praeceptum vel consilium de opere alicujus terminatur ad tale opus ut 
progreditur ab ipso agente. Sed ab ipso agente non potest bene fieri talis 
actus, sed male. Ergo terminatur ad actum eum sua malitia, et sie pec- 
cabit qui illum consulerit vel praeceperit. Major patet, nam consulit vel 
praecipit actum alicui eo modo quo ille potest eum facere ; aliud enim non 
est intelligibile. Ergo consulit vel praecipit actum ut egreditur ab agente. 
Cajetanus autem, qui contrarium videtur docuisse, explicat se, Joannis, 13 
(v. 27), dicens, Dominum praecepisse Judae, non substantiam proditionis, 
sed accelerationem, supposita conditione: quasi praecepisset, ut si face- 
ret, faceret citius, tempore ab eo decreto. Alii explicant illum locum per 
ironiam, quo modo sumitur saepe imperativus in scriptura, ut Apocal., 22 
(v. 11) : Qui nocet, noceat adhuc, et qui in sordibus est, sordescat adhuc; 
et Ez., 20 (v. 27) : Post idola vestra ambulate; et Amos, 4 (v. 4) : Venite 
ad Bethel et impie agite. Chrysostomus vero, homilia 71 In Joan, et 
divus Thomas Joan., 13, dicunt illud imperativum fuisse exprobrantis et 
ostendentis quod nolebat impedire (2). Origenes vero, tomo 32 In Joan., 
et Cyrillus, lib. 9 In Joan., e. 13, dicunt illud imperativum fuisse irritantis 


daemonem (3). Augustinus vero tractatu 62 In Joan. (4), et divus Thomas 


(1) S. August ., De diversis quaest. LXXXIII, q. 3. ML. 40, 11, 

(2) S. J. Chrysost ., In Joannem, homil. 72 (olim 71). MG. 59, 389. 

(3) Orighnbs, Comment, in Joan., t. 32, 15. MG. 15, 806; S. Cyrillus Alexand., 
In Joan. Evang., 1.9, c. 13. MG. 74, 143. 

(4) S, August., In Joan. Evang. tractatus OXXIV, tract. 62, 4. ML. 35, 1.802- 

ubi supra, docent illud imperativum fuisse permittentis et praedicentis 
quod futurum erat, non praecipientis; nam isto modo sumitur imperati- 
vum frequenter in scriptura. Et hoc modo dicunt explicari alia duo loca in 
principio conclusionis; licet Cajetanus praeceptum Semei de maledicendo 
regem explicet ut significet interiorem inclinationem qua Deus praede- 
terminavit voluntatem illius ad substantiam maledictionis. 

Dixi in conclusione Deum non esse causam moralem substantiae actus 
mali per praeceptum vel consilium, quia si loquamur de causa morali 
ut opponitur naturali et significat causam libere agentem per intellectum 
et voluntatem, negare non possumus Deum, ut causam moralem isto 
modo suppositam, praedeterminare nos libere ad substantiam actus intrin- 
sece mali, ut patebit conclusione quarta. 

47. — Dico tertio : Si loquamur de actu bono ex objecto, malo autem ex 
aliqua extrinseca circumstantia vel fine operantis, Deus auxilio morali, 
exhortatione, praecepto et consilio et auxilio physico efficaciter praede- 
terminante voluntatem inclinat nos ad illud. Prima pars conclusionis, 
quod attinet ad auxilium morale et praeceptum, patet ex eo quod IV Re- 
gum, 10 (v. 1 ss.), praecepit Jehu ut deleret domum Acab ; et quia Nume- 
rorum, 22 (v. 20), praecepit Balaam prophetae: Si vocare te venerunt 
homines isti, surge et vade cum eis; et quia in lege saepe jussit Deus 
ut offerrent sibi sacrificia judaei, etiam in deserto, ut patet Numero- 
rum, 19. Et tamen omnes isti actus quos praecepit Deus, licet essent boni 
ex objecto, fuerunt tamen mali ex fine operantium. Ergo tales actus pos- 
sunt fieri ex praecepto Dei praecipientis, non malitiam, sed substantiam 
actus. Minor probatur. Nam Jehu delevit domum Acab propter utilitatem 
regnandi, ut docet Hieronymus in prologo Super Oseam, et Rupertus, Mi- 
chaeae, 7, et Oseae, 1, explicans illa verba: Visitabo sanguinem Jezrael 
super domum Jehu, quae dicta fuere ad significandum punitionem quae 
imminebat illi propter malum finem appositum tali actui (1). De Balaam 
vero id docet Hieronymus in Quaestionibus haebraids super Genesim, ubi 
ait Balaam ex avaritia implevisse praeceptum Domini de itinere illo capes- 
sendo, et propterea qui antea erat propheta, divinatorem postea evasis- 
se (2). De sacrificiis vero id patet ex illo Amos, 5 (v. 25) : Nunquid hostias 


et sacrificia obtulistis mihi in deserto quadraginta annis, domus Israel? 


(1) S. Hieronymus, ln Osee Prophetam, prol, ML. 25, 815 ss.; Rupertus, Com- 
ment. in XII Proph. Min., in Mich., I. 7, c. 7, et in Osee, 1. 1, c. 1. ML. 168, 22 et 510. 


(2) S. Hieronymus, Li&cr hebraicarum quaestionum in Genesim, c. 22, 20-22. 
ML. 23, 1.021. 

Et portastis tabernacula Moloch regi vestro. Quem locum Hieronymus, et 
Glossa et Rupertus explicant, quod sacrificia quae in deserto offerebant, 
et tabernaculum Domini quod portabant in deserto, offerebant et porta- 
bant intentione colendi Moloch, deum Ammonitarum (1). — Secundo id 
probatur. Nam per actum bonum ex objecto, malum autem ex circum- 
stantia, potest quis implere praecepta divina; ut si quis jejunet vel det 
eleemosynam ex inani gloria, quando ad id tenebatur ex praecepto. Tunc 
certum est quod per actum malum ex circumstantia implevit praeceptum. 
Sed Deus ut causa moralis inclinabat ad actum impletivum talis praecepti 
ex objecto. Ergo. 

Secunda autem pars conclusionis de auxilio physico probatur. Primo, 
ex illo Isaiae, 10 (v. 5) : Vae Assur, virga furoris mei et baculus ipse est; 
in manu ejus indignatio mea. Ad gentem fallacem mittam eum, ut auferat 
spolia, etc. Ipse autem non sic arbitrabatur..., sed ad conterendum erit cor 
ejus, etc. Ex hoc loco sic arguitur: Nam Nabuchodonosor respectu illius 
punitionis faciendae vocatur virga et baculus, quia movebatur et inclina- 
batur physice a Deo ad talem actum, sicut ista instrumenta physice mo- 
ventur a principali agente. Qua etiam ratione Isaiae, 18, vocatur securis. 
Et tamen illa punitio fuit mala propter excessum et malum finem, nam 
ad conterendum fuit cor ejus. Ergo. — Secundo probatur. Nam Deus in- 
clinavit David ad numerandum populum quantum ad substantiam illius 
actus; et tamen talis actus fuit malus, non ex objecto, sed ex fine operan- 
tis: ergo. Minor patet ex illo II Regum, ultimo (v. 24), ubi habetur quod 
furor Domini commovit David ut numeraret populum. Per furorem Do- 
mini, Glossa interlinealis ibi, et Origenes lib. 4 Contra Celsum, et alii 
quos refert Hieronymus Ad Ephesios, 2, intelligunt daemonem (2) ; qui- 
bus videtur favere textus I Paralipom., 21 (v. 1), ubi dicitur: Consurrexit 
autem Satan contra Israel, et incitavit David ut numeraret populum, etc. 
Sed Cajetanus per furorem Domini intelligit justitiam punitivam Dei; et 
de hac dicitur quod commovit David ad numerandum populum. Minor 
vero patet, nam alias numeratus est populus ex praecepto Dei. Et ideo 
illa numeratio facta a David, vel fuit mala quia numeravit fine hoc quod 
populus solveret dimidium sicli in opus sanctuarii, ut erat lege prae- 


ceptum, vel, quod verius est, quia numeravit ad ostensionem multitudinis 


(1) S. Hieronymus, Comment, in Amos, l. 2, c. V, 25. ML. 25, 1.055; Rupertus, 
Comment. in XII Proph, Min., in Atnos, l. 3, c. V. ML. 168, 333. 
(2) Oriohnbs, Contra Celsum, 1. 4. MG. 11, 1027; S. Hieronymus, Comment, in 


epist. ad Ephes., 1. 1, c. 2. ML. 26, 498. 

sibi subditae. — Tertio idem probatur. Nam saepe aliqui per actus bonos 


ex objecto, malos autem ex circumstantiis, merentur a Deo praemium 
temporale. Ergo tales actus fiunt ex praedicta motione Dei. Consequen- 
tia patet, nam, ut docet divus Thomas, I. 2, q. 114, a. ult., hujusmodi 
actus non sunt meritorii, nisi quatenus procedunt ex praedicta motione 
Dei. Antecedens autem patet in Nabuchodonosor, cui in praemium sui 
laboris dedit Deus regnum Ægypti, ut habetur Ezechielis, 29; et tamen 
ipse ex cupiditate regnandi vitiavit suum actum, vel ex nimia crudelitate, 
ut probavimus ex c. 10 Isaiae. Patet etiam in Romanis, de quibus ait 
Augustinus, lib. 5 De civitate, c. 12, quod a Deo praemiati sunt orbis 
dominio propter rectitudinem justitiae quam servabant (1). Servabant 
autem illam ex inani gloria, ut docet divus Augustinus. — Quarto id pro- 
batur. Nam saepe qui facit miracula vel qui ministrat sacramenta potest 
sic operari ex inani gloria, vel cum alia prava circumstantia; et tamen 
ad tales actus praemovet Deus auxilio et motione physica: ergo. Minor 
patet, nam operantur illa ut instrumenta physica Dei: ergo physice prae- 
moventur a Deo et applicantur ad tales actus. Patet consequentia, quia 
instrumentum physicum physice debet praemoveri et applicari a causa 
principali. Idem argumentum potest fieri de actu fidei elicito propter 
inanem gloriam; nam ad illum oportet, mentem nostram praemoveri a 
Deo physice, sicut ad alios actus supernaturales, ut demonstratur in 
materia de auxiliis. Et tamen ille actus est malus ex circumstantia. Ergo. 

48. — Dico quart»: Deus auxilio physico intrinseco efficaci et praede- 
terminativo voluntatis praemovet illam ad substantiam et entitatem actus 
ex objecto et intrinsece mali, prius natura quam voluntas se determ inet 
ad illam. Probatur conclusio. Primo, ex diversis locis scripturae. Secun- 
di Regum, 12 (v. 11) : Ego suscitabo super te malum de domo tua, etc. 
Tollam uxores tuas... et dabo illas proximo tuo, et dormient, etc. Et 
in Regum, 11 (v. 9 ss.), dicitur quod Dominus suscitaverit adversarios 
Salomonis. Et II Paralip. 21 (v. 16 ss.), dicitur quod Dominus suscita- 
vit spiritum Philisthiim et Arabum ut ascenderent in terram Judae. Et 
Isaiae, 13 (v. 17) : Ego suscitabo super eos Medos..., qui sagittis parvulos 
interficiant. Et Josue, 11 (v. 20), Hevaei confortati sunt a Domino ut 
resisterent Josue. Ex his sic arguitur: Quando in istis testimoniis dicitur 
Deum suscitasse aliquem ad malum, significatur inclinasse ejus volun- 


tatem ad talem actum, saltim quoad substantiam et entitatem illius. Ita 


(1) S. AVGUST, De civitate Dei. 1. 5, c. 12. ML. 41, 154. 


230 DOMINICUS BAffEZ 


docet divus Augustinus lib. De libero arbitrio, c. 21 (1). Sed isti actus 
intrinsece et ex objecto erant mali, ut patet de incestu Absalon cum uxo- 
ribus David patris sui et de Injustis bellis adversariorum Salomonis et 
Arabum, de quo vide etiam Augustinum, lib 5 Contra Julianum, c. 3 (2), 
Confirm atur hoc. Nam saepe dicitur Deum facere ut homines errent, ut 
patet Job, 12, et Isaiae, 63, et II ad Thessalon., 2. Dicitur etiam tradere 
homines in reprobum sensum et in passiones ignominiae, ut patet ad 
Rom., 1 (v. 28) ; et Psal. 104 (v. 25) : Convertit cor eorum ut odirent eos; 
et quotidie oramus: “Ne nos inducas in tentationem." Ergo Deus facit 
quantum ad substantiam actum quo erramus et quo convertimur ad odien- 
dos proximos, etc. Confirmatur secundo. Nam quae fecerunt Herodes et 
Pontius Pilatus et ceteri in occisione Christi fuerunt intrinsece mala; 
et tamen omnia illa provenerunt ex auxilio efficaci Dei: ergo. Probatui 
minor ex illo Actuum, 4 (w. 27-28) : Convenerunt... Herodes et Pontius 
Pilatus cum gentibus et populis Israel facere quae manus tua et consilium 
tuum decreverunt fieri; ubi manus significat efficax auxilium Dei. 

49. — Quaestio incidens. — Ad haec et similia testimonia varias expo- 
sitiones adhibent adversarii. Prima est quod dicitur Deus suscitare ma- 
lum, tradere in errorem, aut in reprobum sensum, aut cetera quae citata 
sunt, non positive inclinando et praedeterminando voluntatem ad ea, sed 
negative, permittendo et non impediendo. Quam explicationem videntur 
sumere ex divo Thoma hic in I. 2, q. 79, a. 1 ad primum, et 3 Contra 
gentes, c. 162; Ad Rom., 1, lect. 7, et ZI Ad Thessalon., 2, lect. 3; et divo 
Augustino, lib. De libero arbitrio, e. 23, et lib. 20 De civitate Dei, c. 19, 
et Epist. 89, q. 2; et Chrysostomo, homilia 82 In Joannem; et Euthymio, 
Psalmo 68 et Matth., 5 (3). 

50.— Secunda explicatio quam adhibent est, quod Deus non dicitur 
homines suscitare aut inclinare ad hos actus malos directe, sed indirecte 
et occasionaliter, quia scilicet inclinat et praedeterminat eos ad aliquem 
actum bonum, ex quo ipsi ex sua malitia sumunt occasionem peccandi, 
vel ex bono quod aliquibus communicat, alii sua culpa sumunt occasio- 


nem invidendi aut odiendi illos. V. gr., inclinat hominem ad defendenda 


(1) S. August. De libero arbitrio, 1. 3,c. 21. ML. 32, 1.299. 

(2) S. August ., Contra JvVMwnvm, I. 5, c. 3. ML. 44, 743. 

(3) S. August .„ De lib. arb., 1. 3, c. 23. ML-.32, 1.803; In., De civ. Dei, 120, c. 19. 
ML. 41, 685; Id., Epistolarum, classis III, epist. 157 (olim 89). ML. 33,674- 
S. J. CrhysostomuS, In Joan., homil. 83 (olim 82). MG. 59, 447; Euthvmius Ziga- 
benus, Comment, in Psalmos, in Ps. 68. MG. 128, 689: ld., Comment. mi. Matth., 
c. 5. MG. 129. 190. 

jura sui regni vel ad debellandos rebelles; ipse autem homo ex pravitate 
cordis sui abutitur tali instinctu ad aliquid mali: ut patet in rege Assur, 
de quo diximus ex c. 10 Isaiae, quod missus erat a Deo ad puniendas ali- 
quas gentes, ipse, autem abusus est tali potestate, et ad conterendum 
fuit cor ejus, etc. Idem patet exemplo quod adducunt Augustinus et 
Euthymius, Psalm. 104 (1). Niam Deus magnificavit populum Israel, ex 
quo alii sumpserunt occasionem invidendi et odiendi illos; et propterea 
dicitur: Convertit cor eorum ut odirent eos. Istam expositionem videntur 
sibi desumere ex divo Thoma, Ad Rom., 9, lect. 3; et Augustino, q. 18 
et 24 In Exodum; Gregorio, 25 Moralium, c. 12 et 13, et homilia 11 In 
Ezechiel.; et Ruperto, Apoc., 17 (2). Et habet fundamentum in illo Eze- 
chielis, 3 (v. 20) : Si justus fecerit iniquitatem, ego Dom inus ponam offen- 
dicula coram eo. Et in hoc sensu solent explicari pleraque loca scriptu- 
rae, ut Lucae, 2 (v. 34) : Hic positus est in ruinam et in resurrectionem 
multorum; et ad Rom., 9 (v. 33) ; et Isaiae, 8 (v. 14) : Ecce ego pono in 
Sion lapidem offensionis et petram scandali. Quae loca, ut exponit Ful- 
gentius lib. 1 ad Trasimundum regem, e. 4, debent intelligi quod per se 
positus erat in resurrectionem multorum, sed malitia hominum fuit illis 
petra scandali et lapis offensionis. Ita insinuatur in eodem loco Isaiae, 
nam subditur: Er offendent ex eis plurimi et cadent, etc., scilicet, sua 
culpa, non quia Deus dejicit eos (3). 

51. — Tertia expositio est, quod Deus dicatur inclinare voluntates 
hominum ad malum, quia voluntates prius ad malum inclinatas, ordinat 
et inclinat ad unum malum potius quam ad aliud. Ita docent Bellarminus, 
lib. 2 De amissione gratiae et statu peccati, c. 16; et Hugo de Sancto Vi- 
tore, lib. 1 De sacramentis, parte 5, c. 29 (4) ; et Stapletonius. lib. 11 De 
justificatione, c. ultimo, ubi adhibet et quartam expositionem dicens, 
quod quando Deus dicitur inclinare vel excitare ad malum, non intelligitur 
operari ista per se, sed mediantibus angelis malis, vel mala hominum 
voluntate. Addit et quintam expositionem, quod Deus operatur ista et 
inclinat ad ejusmodi actus, non ut mali sunt, sed ut sunt poenae praece- 


dentium peccatorum. 


(1) S. August... Eiiai-raiiones in Psalmos, in Ps. 104. ML. 37, 1.390; Euthymius, 
Comment, iw Psalm., in Ps. 104. MG. 128, 1.031. 

(2) S. August ., Quaestiones in Heptateuchum, 1. 2, in Exodum, q. 18 et 24. ML. 34, 
601 et 603: S. Gregorius, Moralium, 1. 25, c. 12 et 13. ML. 76, 339 et 341; Id., Hom il. 
in Ezech., 1. 1, homil. 12. ML. 76, 919: Rutertus, Comment. in Apoc. 1. 10, c. 17. 
ML. 169, 1.129. 

(3) S. Fulgentius, Ad Trasimundum- regem Vandalorum, i. 1, c. 4. MT,. 65, 227. 

(4) Hugo ds Sto. Victore, De sacramentis, l. 1, p. 5, c. 29. ML. 176, 259. 

52. — Sed omnes istae solutiones insufficientes sunt. 

Et prima quidem non est divi Thomae, quidquid adversarii fabulen- 
tur; nam divus Thomas expresse loquitur, non de substantia actus mali, 
sed de malitia formaliter sumpta. De hac enim ait esse a Deo solum per- 
missive. Quod patet primo, nam in 1.2, q. 79, a. 1 ad primum de illa re 
ait quod est a Deo solum permissive, de qua in corpore articuli negavit 
quod est a Deo tamquam a causa. In corpore autem art. solum loqueba- 
tur de peccato formaliter ratione malitiae et deformitatis, nam quantum 
ad substantiam actus in art. 2 docet quod sit a Deo. Similiter Ad Rom ., 9, 
lect. 3 expresse ait: Non est intelligendum quod “Deus in homine causet 
malitiam, sed permissive, quia permittit eos ruere in peccato". Ergo 
loquitur de malitia formaliter, non de actu. 

53.— Hoc supposito, impugnatur prima expositio. Nam ad Rom, 9, 
utrumque docuit Paulus operari Deum respectu peccati: permissionem 
respectu malitiae formalis, positivam autem inclinationem respectu sub- 
stantiam actus mali. Ait enim quod si Deus volens ostendere iram suam 
et notam facere potentiam suam, sustinuit in multa patientia vasa irae 
a/pta in interitum. Sustinuit, id est, permisit, ut explicat ibi divus Thomas 
Ostendit ergo Deus patientiam suam respectu malitiae formalis, permit- 
tendo illam; et potentiam suam respectu substantiae actus, inclinando 
voluntatem ad illam. Nam solius omnipotentiae Dei proprium est inclinare 
voluntatem creatam ad aliquem actum. Istam explicationem adhibet huic 
loco divus Augustinus, lib. 5 Contra Julianum, c. 3, ubi sic ait: “Quid 
est quod dicis? Cum desideriis suis homines dicuntur traditi, relicti per 
divinam patientiam intelligendi sunt, et non per potentiam in peccata 
compulsi? quasi non simul posuerit haec idem Apostolus, et patientiam 
et potentiam, ubi ait: Quod si Deus volens ostendere iram suam et notam 
facere potentiam, suam, sustinuit in multa patientia vasa irae... (Rom. 
9, 22). Quod horum tu dicis? Quod scriptum est Ezechiel., 14 (v. 9) : Pro- 
pheta si erraverit et loquutus fuerit, ego Dominus seduxi eum, patientia 
est an potentia?... An hic dicturus est quod ait: Ego Dominus qui seduxi 
illum, intelligendum est quod deserui?, etc." (1). Sentiebat iste haereti- 
cus Deum non punire peccata praecedentia per peccata subsequentia, nisi 
deserendo hominem et permittendo ut rueret in illa, non inclinando ad 


actus eorum. Et contra hunc ait divus Augustinus, quod Deus punit 


peccata antecedentia per subsequentia, non solum per patientiam permit- 


(1) S. August j Contra Julianum pelagiarum, |l, 5, c. 3. ML. 44, 790. 

tendo illa et deserendo hominem ut ruat in ea, sed etiam per potentiam, 
ad peccata compellendo, id est, inclinando voluntatem ad substantiam et 
entitatem actuum malorum, libere tamen eliciendam. Et post multa alia 
quae in hujus confirmationem subdidit, ait: “Quis vero ita desipiat, ut 
cum audierit quod canitur in Psalmo (139, 9): Ne tradas me Domine a 
desiderio meo peccatori, hoc dicat orasse hominem, ne Deus sit patiens 
erga illum, si Deus non tradit ut mala fiant, nisi patientem bonitatem 
praebendo cum fiunt? Quid autem est quod quotidie oramus: Er ne nos 
inducas in tentationem (Matth., 6,13), nisi ut non tradamur concupiscen- 
tiis nostris?.. An forte hoc a Deo petimus ut non sit erga nos patiens 
bonitas ejus?... Quis ita sapiat sanus?, immo quis vel furiosus hoc dicat? 
Tradit ergo Deus in passiones ignominiae", etc. (1). Ubi per multa cona- 
tur ostendere Deum nos tradere in peccata non tantum permittendo, sed 
etiam inclinando voluntates ad entitatem actus mali. 

Aliqui theologi, ut Bellarminus ubi supra et alii, dicunt divum Augusti- 
num per potentiam Dei intelligere ibi virtutem quam ostendit, non in 
inclinanda voluntate ad substantiam actus mali, sed in punitione malo- 
rum et illis sibi subjiciendis et in subtractione auxilii efficacis. Nam quia 
ejusdem est conferre et subtrahere tale auxilium, et conferre illum est 
proprium omnipotentiae Dei, quae sola potest physice inclinare hominum 
voluntates ad actus, ideo etiam proprium erit ei subtrahere illum et in hoc 
maxime manifestari. 

Sed licet istae expositiones possint accommodari litterae Pauli, et ali- 
quae earum approbentur a Chrysostomo, divo Thoma et Cajetano, tamen 
non sunt ad mentem Augustini. Nam expressis verbis ait potentiam Dei 
ostendi per hoc quod compellit ad peccata modo explicato, et patientiam 
per hoc quod deserit et permittit homines ruere in peccatum. Alias, si 
patientia, ut aliqui volunt, non sumeretur ab Augustino pro permissione 
peccandi, sed pro expectatione qua expectat peccatorem per multum tem- 
poris ut convertatur, talis patientia respiceret peccatores, non peccata. 
Et tamen Augustinus ibi expresse docet respicere ipsa peccata. Tandem 
contra istam solutionem facit, quia alias entitas positiva actus mali, quae 
est perfectio physica et participatio divinae bonitatis, non esset a Deo 
praedeterminante alio modo quam formalis malitia peccati, nam utrum- 
que tantum permissive essent a Deo. Consequens autem ostendetur fal- 


sum, ut patebit infra. Ergo. 


(1) S. August ., ibid., 1. 5, c. 4. ML. 44. 793. 

54. — Contra secundam etiam expositionem arguitur. [Primo], nam 
licet verum sit Deum aliquando dici quod incitat ad malum, quia incitat 
ad actum bonum quem homo ex opposita mala circumstantia, depravat, 
quo modo intelligendus est divus Thomas loco citato, non tamen divus 
Thomas negat neque negare potest Deum aliquando incitare ad actum 
malum ex objecto. Et nunc non habet locum evasio praedicta. V. gr., quan- 
do in testimoniis citatis scripturae dicitur quod Deus inclinavit Absalon 
ad sumendas uxores patris, vel judaeos ad occisionem Christi, et dicitur 
tradere aliquem in reprobum sensum vel in passiones ignominiae, veri- 
ficari non potest quod tunc inclinaverit ad actum qui bene poterat fieri 
ab homine, et ejus malitia depravatur. Secundo, quia alias Deus non in- 
clinaret voluntatem hominis in particulari ad substantiam actus qui est 
malus. Consequens est falsum. Ergo. Patet sequela, nam, v. gr., in exem- 
plo allato solum Deus inclinabat ad defendendum jura regni, quod est 
bonum; rex vero sua malitia inclinavit se ad conterendas gentes. Ergo, 
cum ista sint diversa et Deus solum inclinare dicatur ad primum, non 
inclinavit ad secundum. Minor vero infra patebit, nam cum Deus sit 
prima causa omnis entitatis, debet prius inclinare ad eliciendam substan- 
tiam cujuslibet actus. Tertio, nam alias eadem ratione diceretur Deus con- 
vertere vel excitare homines ad actum malum, vel tradere in reprobum 
sensum, quia dicitur Sapientiae, 14 (v. 11), creasse res visibiles in odium 
et tentationem animabus hominum et in muscipulam pedibus insipien- 
tium. Consequens repugnat textui scripturae, ubi aliquid amplius signi- 
ficatur per praedicta verba scripturae. Ergo. Patet sequela, nam Deus 
dicitur creasse istas res visibiles in odium et tentationem hominum, quia 
licet ipsae creaturae sint bonae et ad bonum ordinatae, tamen homines 
sua malitia abutuntur eis ad peccatum, ut explicat divus Thomas 1 p., 
q. 65, a. 1 ad tertium, et I. 2, q. 79, a. 1 ad secundum. Sed secundum istam 
solutionem idem et nihil amplius facit Deus quando excitat corda homi- 
num ad ejusmodi actus malos. Ergo. 

55. — Contra tertiam etiam solutionem arguitur. Nam vel Deus volun- 
tates inclinatas ad malum in communi inclinat tantum ad malum in par- 
ticulari; vel inclinatas ad actum magis malum inclinat ad minus malum ; 
vel e contra, inclinatas ad minus malum inclinat ad magis. Sed nullo isto- 
rum modorum potest salvari talis solutio. Ergo. Probatur minor de secun- 
do modo. Nam alias posset etiam Deus, non tantum physice, sed et mo- 
raliter inclinare et excitare ad malum praecipiendo et consulendo. Conse- 


quens est contra supra dicta. Ergo. Probatur minor. Nam Deus potest 

recte, sicut et nos, hominem inclinatum ad majus malum, per consilium 
et admonitum inducere ad minus, quia, ut docuit Cajetanus, tunc non in- 
ducimus ad malum ut sic, sed ad illud minus ut sic. Si vero dicatur incli- 
nare primo aut ultimo modo, id salvari non potest secundum istam solu- 
tionem, nam actus malus in particulari addit aliquam rationem mali su- 
pra actum malum in communi. Quia omnis species addit aliquam diffe- 
rentiam supra genus, similiter peccatum grave addit aliquam majorem 
deformitatem quam peccatum leve. Ergo si non derogat divinae bonitati 
inclinare ad illud majus malum pro materiali, non derogabit inclinare 
ad ipsum actum malum absolute pro materiali, nam est eadem ratio de 
utroque. Confirmatur hoc quantum ad illud secundum modum. Nam alias 
Deus non posset inclinare ad actum infidelitatis vel odii Dei quantum ad 
materiale, neque potuit inclinare ad occisionem Christi quantum ad ma- 
teriale. Consequens est falsum, ut ostenditur ex testimoniis citatis et de- 
clarabitur rationibus subsequentibus. Ergo. Patet sequela, nam peccatum 
occisionis Christi, infidelitatis et odii Dei sunt omnium gravissima. Sed 
Deus tantum potest inclinare ad minus malum voluntates inclinatas ad 
majus. Ergo. 

Neque valet dicere cum Bellarmino, ubi supra, quod inclinat ad unum 
potius quam ad aliud solum permissive, quia ex divo Augustino osten- 
sum est quod etiam positive inclinat. 

56.—1 Contra quartam vero solutionem arguitur. Nam alias eodem 
modo posset catholice concedi quod Deus inclinat ad formale peccati, nam 
peccatum ut sic elicitur mediante homine vel angelo malo. Confirmatur 
hoc, quia deformitas et malitia non potest causari a prima bonitate. 
Ideo voluntas mala est prima causa respectu illius, et non potest catho- 
lice concedi quod Deus inclinet ad illam. Ergo si causare substantiam 
actus mali non potest tribui Deo, sed voluntati malae tanquam primo 
agenti, contra fidem erit quod dicitur in praedictis testimoniis, quod Deus 
excitat ad hujusmodi actus. 

Quinta autem solutio impugnabitur ratione quartae. 

57.— Secu/ndo principaliter arguitur pro nostra conclusione [4?] testi- 
moniis citatis. Asserit illam divus Augustinus locis citatis et lib. De corre- 
ptione et gratia, c. 7, ubi dicitur Christum elegisse Judam ad effunden- 
dum suum sanguinem, scilicet, quantum ad substantiam actus (1). Idem 


dicit divus Thomas in communi, quando asserit Deum prius inclinare 


(1) S. August., De corrept. et gratia, c. 7. ML. 44, 923. 

voluntatem ad omnem actum, quam ipsa se inclinet. Asserit hoc 3 Contra 
gentes, e. 67, ratione 4a, et c. 89, ratione 5a, et De potentia, q. 3, a. 7 et 
1.2, q. 9, a. 4. Ex quo loco sumitur sequens ratio, quae est Aristotelis, 
lib. 7 Ethicorum ad Eudemium (1). 

58.— Tertio ergo arguitur. Nam voluntas aliquando est in potentia 
ad eliciendam substantiam actus mali. Ergo debet praedeterminari a 
Deo ad illam eliciendam. Antecedens patet prius quam voluntas peccet, 
et probo consequentiam. Nam eo quod est in potentia ad exercitium ali- 
cujus actus, debet reduci ad actum illius et praedeterminari ad tale exer- 
citium ab aliquo quod sit in actu respectu illius. Sed nullus alius praeter 
Deum potest praedeterminare et praemovere voluntatem. Ergo ab illo 
debet praedeterminari ad talem actum. 

Confirm atur primo. Nam alias voluntas creata respectu talis praede- 
terminationis esset prima causa et primum liberum. Consequens est plus 
quam falsum. Ergo. Sequela patet, nam non est alia causa libera a qua 
prius determinetur. Minor probatur, nam nullo modo est primum ens. 
Ergo neque prima causa libera entitatis positivae actus. Patet consequen- 
tia, quia eodem modo res se habent ad esse et ad operari. 

Confirmatur secundo. Voluntas prius quam, eliciat substantiam talis 
actus est indifferens respectu illius. Ergo prius debet determinari a Deo 
ut illam eliciat. Probo consequentiam, quia non potest elicere illam ut 
indeterminata; neque potest determinari a semetipsa, quia nullo modo 
est in actu formali aut eminenti respectu actualitatis talis actus, ut alias 
probatum est: ergo debet praedeterminari a Deo, quia non potest praede- 
terminari ab alio extrinseco. 

59. — Quarto arguitur. Deus praemovet, applicat et praedeterminat 
voluntatem ad peccatum secundum id quod est poena alterius peccati. 
Ergo et secundum quod est entitas positiva. Antecedens patet, nam est 
communis sententia theologorum. Tenent illam Cajetanus, locis citatis 
pro ultima sententia, et 1. 2, q. 87, a. 2, ubi et divus Thomas illam docet 
dicens quod actio peccati ut est laboriosa est poena alterius peccati, et 
per consequens debet esse a Deo. In eodem autem articulo referuntur 
multi theologi qui istam sententiam tenent. Et probatur ratione, nam 
omnis poena ut sic bona est, ut docet divus Augustinus 3 De libero arbi- 


trio, c. 18, et non privat bono divino, sed bono ejus qui punitur (2). Ita 


(1) Aristot., Nor. Eudemiorum, l. 7, c. 14, n. 20 sqq. ; Didot, 2, 240. 
(2) S. August., De lib. arbitrio, 1. 3, c. 18. ML. 32, 1.295. 

divus Thomas 1 p., q. 48. Quod vero talis poena debeat esse a Deo prae- 
movente, patet, nam judicis est applicare et praemovere reum ad poe 
nam. Sed Deus tunc puniens est judex. Ergo. Consequentia vero probatur, 
nam substantiae actus mali, qui est poena, etiam est intrinseca malitia. 
Sed hoc non obstante, Deus praemovet ad substantiam illius actus ut 
est poena, vel ut est laboriosa, non praemovendo ad malitiam, licet sit 
intrinseca tali actui ut est a causa deficienti. Ergo etiam potest praemo- 
vere ad substantiam talis actus ut est entitas positiva non praemovendo 
ad malitiam. 

60. — Quinto arguitur. Deus est prima causa unionis animae rationa- 
lis ad corpus, praemovens causam secundam ad actum unitivum illius, 
licet ex illa ut est ab homine instrumento Adami sequatur in anima culpa 
originalis. Ergo similiter, licet ex actione homicidii ut. est ab homine 
sequatur deformitas peccati, talis actio quantum ad suam substantiam 
poterit esse a Deo ut a primo determinante. 

61. — Sexto. Deus cognoscit certo et infalibiliter peccatum quo homo 
debet peccare si permittat eum peccare. Sed hoc non posset certo scire 
nisi praedeterminasset ad substantiam actus peccati quod permittit. Ergo 
praedeterminat ad illud. Major patet. Minor vero probatur, nam alias 
sumeret cognitionem actus nostri ab aliquo sibi extrinseco, quod repugnat 
ipso Deo. Consequentia probatur. Nam si permittendo non praedetermi- 
naret, voluntas ex tali praevisione et subtractione auxilii nullo modo 
praedeterminaretur ad unum peccatum magis quam ad aliud, et per con- 
sequens ex subtractione auxilii non posset certo cognosci peccatum quo 
esset peccatura. 

Confirmatur. Nam alias Deus non certo praediffinisset passionem vel 
incarnationem Christi ante praevisionem voluntatis humanae. Consequens 
est omnino damnandum ut alias-ostensum est. Ergo. Probatur sequela. Nam 
illa pendet ab actu malo multorum peccatorum quantum ad suam entita- 
tem. Ergo, si Deus non praediffinivit et praedeterminavit ejusmodi actus 
quantum ad suam entitatem, passio vel incarnatio Christi non fuisset 
absolute praediffinita et praedeterminata, nam ad hoc requirebatur prae- 
determinare omnia ex quibus illa necessario dependeret. 

62.— Septimo arguitur. Deus utitur voluntate hominis quatenus elicit 
substantiam actus mali. Ergo applicat illam ut eliciat talem substantiam 
actus. Consequentia patet, nam uti aliqua potentia est applicare illam ad 
operandum, ut docet divus Thomas 1. 2, q. 16, a. 1. Antecedens autem 


docent divus Augustinus, lib. 3 De Trinitate, c. 4; Anselmus, lib. De casu 

diaboli, c. ultimo, et Basilius, ¿satae, 13 (1). Secundo probatur idem ante- 
cedens. Nam Deus est dominus voluntatis ut est producens substantiam 
illius actus. Ergo applicat illam ad producendam talem substantiam actus: 
Probo consequentiam, quia dominium est facultas utendi re in omnem 
operationem lege permissam. Non est autem lege prohibitum producere 
substantiam illius actus quantum ad suam entitatem, nam ut sic causa- 
tur a Deo et ordinatur in illum, et est participatio divinae bonitatis, et 
per consequens non est mala nec prohibita, quia sola mala prohibentur. 
Tertio probatur idem antecedens. Deus vult quod voluntas hominis eliciat 
talem actum; et volitio Dei non est fruitio: ergo tunc vult uti voluntate 
hominis. Antecedens patet, nam Deus causát substantiam illius actus 
per suam voluntatem; et ut sic est bona: ergo volita a Deo. Minor vero 
manifesta est; nam illa actio hominis non est ultimus finis: ergo volitio 
qua est volita ut sic non est fruitio, quae solum est finis. Consequentia 
vero patet, nam omnis volitio respectu sui objecti habet rationem usus 
vel fruitionis. 

63. — Ultimo arguitur. Deus auxilio concomitante producit substan- 
tiam actus mali sine hoc quod concurrat ad ejus malitiam. Ergo similiter 
poterit concurrere ad illam auxilio praedeterminativo sine hoc quod con- 
currat ad ejus malitiam. Consequentia patet, nam malitia non est minus 
intrinseca odio Dei ut est in exercitio, quam applicationi voluntatis ad 
odium Dei. Ergo, si concursus simultaneus potest terminari ad odium 
Dei ut est in exercitio sine hoc quod terminetur ad ejus malitiam, etiam 
poterit concursus praevius. Antecedens autem patet. Primo, nam illa enti- 
tas actus est ens per participationem; et non primum: ergo causatum a 
primo. Secundo, nam Deus habet dominium talis actus quantum ad suam 
entitatem ; unde et potest illum anihilare. Dominium autem hoc fundatur 
in productione illius. Tertio, quia Deus conservat entitatem illius actus. 
Sed eadem actio est qua res producitur et conservatur a Deo. Ergo. Quar- 
to, quia alias ratio particularis illius actionis ut sic esset a casu respectu 
Dei, quae est doctrina omnino damnanda. Patet sequela, nam si Deus 
non producit illam substantiam actus in particulari, sed illam habet talis 
actus a voluntate humana se primo determinante ad eam, non habet talis 
actus respectu divinae causalitatis nisi hominem fortuito et casualiter 
operantem quantum ad rationem particularem quam habet. Confirmatur, 


quia alias talis entitas actus non pertineret ad Dei providentiam. Con- 


ii) S. August., De Trinitate, 1. 3, c. 4. ML. 42, 873; S. AnsBimus, Dial. de aastl 
diaboli, c. 28. ML. 158, 360; S. Basilius, Comment. in Isaia, c. 13. MG. 30, 566. 

sequens est damnandum. Ergo. Sequela patet, nam providentia Dei tan- 
tum se extendit ad id quod Deus causát, quia est ordinatio rerum in 
finem, et Deus tantum ordinat in finem res quas causai. Minor vero pro- 
batur. Nam ut est entitas positiva est bonum naturale non primum. Ergo 
ordinatum ad primum. Et est bonum finitum; et non ultimus finis: ergo 
per providentiam Dei ordinatum ad ultimum finem, nam providentia Dei 
habet ordinare ad illum omnia bona. Confirmatur secundo. Nam, ut osten- 
dimus in materia de auxiliis, concursus et auxilium Dei non est determi- 
nabilis per causas inferiores. Ergo auxilium Dei concomitans quod con- 
currit ad tales actiones, ex natura sua determinat ad substantiam earum 
in particulari. Et sic falsum omnino est quod supponit distinctio adversa- 
riorum, quod Deus non potest concurrere ad has operationes auxilio prae- 
determinante ad actionem in particulari, bene autem auxilio concomitan- 
te, quia est indifferens ad omnem actum; et a prava voluntate, non a 
semetipso, habet concurrere ad substantiam actus mali. Ultimo probant 
istam conclusionem omnia illa quibus solet probari in materia de auxiliis 
auxilium physicum et praedeterminativum requiri ad omnem actum bo- 
num,nam eadem convincunt requiri simile auxilium ad substantiam actus 
mali. 

64. — Ex his sequitur primo, quod hoc auxilium praedeterminans ad 
materiale peccati debet esse physicum, nam Deus non praedeterminat ad 
illud ut causa moralis, ut probatum est: ergo ut causa physica. Ergo per 
auxilium physicum, nam ejusdem ordinis debent esse causa et ejus con- 
cursus et auxilium. Item quia, ut probatum est, Deus non potest praeci- 
pere aut consulere peccatum aut ejus substantiam. Sed haec sunt auxi- 
lia moralia. Ergo non praedeterminat per auxilia moralia, sed per phy- 
sica. 

Secundo sequitur in hac sententia tot auctoritatibus comprobata et 
rationibus confirmata nullam esse temeritatem, ut aliqui temerario et 
ignoranter asseruerunt. 

65. — Solutio argumentorum.— Ad argumenta ergo [cf. n. 31 et ss.]. 

Ad primum et secundum sufficienter responsum est per solutiones in- 
ter arguendum assignatas. Ad primam earum improbationem respondeo 
haereticos, contra quos loquuntur praedicta testimonia, utrumque asse- 
rere, et quod Deus necessario inducit ad actum malum, et quod inducit 
ad illud quatenus est moraliter malus et difformis regulae. Et ideo diffini- 
tiones quae contra illos statuuntur in hoc sensu sunt intelligendae. Quia 


enim bene stat posse aliquem inclinare ad malum morale quod est positi- 

vum, et quod formaliter non inclinet ad malum, quod est privativum, 
sicut potest quis velle furare ut offendat Deum et non propter privatio- 
nem bonitatis adjunctam ; ideo illa decreta et testimonia negant Deum isto 
modo praedeterminare formaliter ad malum morale. 

Ad primam confirmationem, transeat major. Ad minorem vero, ex 
eadem doctrina respondeo voluntatem inclinare se, non tantum ad volen- 
dam substantiam actus mali, sed etiam consequenter ad volendam ejus 
moralem deformitatem ut est contra regulam; et isto modo Deus non 
potest illam inclinare ad talem actum. Ratio diversitatis est quod deter- 
minat ad illum actum sub ratione quam habet ab ipsomet Deo. Voluntas 
autem inclinat ad eumdem actum sub ea ratione quam habet ab ipsa 
voluntate ut deficienter operante. Ab eo autem causatur tota entitas actus 
et quidquid in illo est positivum sub ratione entitatis et perfectionis natu- 
ralis, sub qua ratione non habet malitiam. Et ideo, licet Deus determinet 
ad actum sub hac ratione, non determinat ad malum morale; voluntas 
autem elicit illum ut deficiens et operans contra regulam, ex quo habet 
rationem mali, et ideo inclinat se ad malum morale. 

Ad secundam confirmationem respondeo concilia loqui de permissione 
respectu malitiae moralis. Ad primam hujus improbationem respondeo 
malitiam non sequi ad rationem quam habet actus ut est in divina prae- 
determinatione, sed a ratione quam habet ut est a prava voluntate'defecti- 
ve operante; et ideo non sequitur quod debeat refundi in Deum deter- 
minantem ad talem actum sub ratione positiva, non contraria moraliter 
bono rationis. Ad secundam probationem respondeo quod, quia possibile 
est, posita divina praedeterminatione ad talem actum, illum non elici, 
quia libere elicitur, est enim peccatum imputabile, et per consequens libe- 
rum ; ideo bene stat quod, posita tali praedeterminatione, possit non sequi 
malitia actus, sicut ipse actus potest non sequi. Sed respondeo secundo 
quod ut talis malitia dicatur permitti, satis fuerit si non neccesario se- 
quatur ad talem actum quantum est ex parte divinae praedeterminationis. 
Et ita contingit de facto; nam quia divina praedeterminatio est respectu 
entitatis positivae actus ut est perfectio et participatio divinae bonitatis, 
et malitia non sequitur ad actum sub ista ratione, sed quatenus est a vo- 
luntate deficiente, ideo bene sequitur quod permissio illius malitiae est 
respectu effectus, qui potest impediri quantum est ex parte divinae prae- 
determinationis. 

66. — Ad tertium principale respondeo Augustinum et ceteros patres 


loqui in eodem sensu quo loquuntur concilia explicata, quod, scilicet. 


QUAEST. LXXIX, ART. 4 241 


Deus non necessario praedeterminet ad malum ut sic; et eodem modo 
intelligendus est divus Thomas. Testimonium autem Pauli ad Rom., 9, 
potius probat nostram ultimam conclusionem, ut ibi docuimus. Neque 
sequitur ex illo quod homines praedeterminentur ad supplicium, nam, cum 
non puniantur nisi propter malitiam actus, et ad eam ut sic non prae- 
determinentur a Deo, non praedeterminantur ad supplicium. 

67. — Ad quartum principale negatur minor; nam malitia non sequi- 
tur ad actum liberum ut sic, sed sequitur ad actum ut est liber deficien- 
ter, et Deus non praedeterminat ad illum ut sic. 

Pro hujus declaratione duo sunt notanda. Primum est, quod dupliciter 
potest aliquis defectus sequi ad aliquem actum, quomodocumque ille fiat. 
Uno modo, ad entitatem et substantiam actus, sive fiat libere, sive ne- 
cessario, sive deficienter, sive non. Alio modo sequitur defectus ad actum 
ut fit a causa deficienti. V. gr., ad homicidium, quomodocumque fiat, se- 
quitur privatio vitae; ad furtum, quod dominus privetur re sua; ad stu- 
prum, defectus virginitatis. At vero privatio gratiae et aversio a Deo non 
sequitur ad ista peccata secundum suam substantiam et entitatem, sed 
quatenus sunt a voluntate deficiente. Quod est causa actus quantum ad 
ejus substantiam, necessario debet esse causa cujuslibet defectus qui ad 
illam sequitur. Unde Deus, qui est causa actus homicidii vel furti, est 
causa quod alter privetur vita vel re sua. Et quia Deus fuit causa physi- 
ce causans accessum Jacob ad Liam, etiam fuit causa defectus virginitatis 
inde provenientis. Non vero requiritur quod, qui tantum isto modo causát 
actum, causet defectum consequentem ad eumdem actum ut est a causa 
deficiente. Unde non causát malitiam homicidii, furti vel stupri, quia 
ista consequitur ad illos actus ut sunt a libero arbitrio deficienti. 

Secundo nota quod quando aliquis actus dicitur malus ex objecto et 
secundum se, debet intelligi de actu, non secundum suam entitatem quo- 
modocumque sumptam, sed ut est a causa deficiente, quia ejusmodi causa 
non potest elicere talem actum quin sit peccatum. Unde tota entitas actus 
odii Dei vel blasphemiae potest immediate produci a Deo et poni in lapide, 
et tunc non habebit malitiam moralem, quia ista solum sequitur ad hujus- 
modi actus ut sunt a causa deficiente. Ita Capreolus et Hispalensis in 2, 
d. 37, q. 1, et Ferrariensis 3 Contra gentes, c. 71. Idem est de contrarie- 
tate morali actus mali cum bono; haec enim competit actui malo ut est 
a causa deficienti, licet contrarietas moralis competat illi secundum suam 
entitatem. Unde Deus non est causa contrarietatis moralis quam habent 


inter se odium et amor Dei; bene tamen contrarietatis naturalis quam 


16 

habent, non minus quam sit causa naturalis contrarietatis quam habent 
albedo et nigredo. Ita Cajetanus, 1. 2, q. 18, a. 5, et q. 71, a. 6, et q. 79, 
a. l et 2. 

Ex his patet ad argumentum. Nam, quia illa malitia moralis non se- 
quitur ad actum ratione suae entitatis aut ratione perfectionis quam dicit 
libertas illius, sed ut est a causa, deficiente, ideo Deus praedeterminans 
voluntatem ad talem actum secundum entitatem ejus aut perifectionem 
quam, dicit libertatis, non erit causa malitiae ex illo consequentis, quia 
haec solum competit illi ut est a causa deficiente. 

Ad confirmationem respondeo quod eodem argumento posset probari 
Deum esse causam claudicationis ut sic, nam Deus efficaci concursu prae- 
movet tibiam claudam ut ambulet modo quo potest, alias non esset efficax. 
Sed non potest ambulare nisi claudicando. Ergo movet ad claudicandum. 
Similiter eodem argumento probaretur Deum non concurrere cum volun- 
tate auxilio simultanée ad actum malum. Nam illud non est generale qua- 
tenus sit determinabile per causas inferiores, ut probatum est, et quia 
alias etiam concedendum esset quod concurrit ad malum formaliter. Nam 
hoc non proveniret illi ex sua natura, sed ex causa secunda deficiente et 
determinante illum. Nam, si tali concursu concurrit simultanée cum vo- 
luntate ad eliciendum illum actum eo modo quo potest, et voluntas non 
potest elicere illum nisi male, bene sequitur quod debeat concurrere ad 
illum actum ut est malus, si argumentum propositum aliquid convincit. 

Respondetur ergo notando quod voluntas ut est potentia peccandi 
dicit duo. Primum est virtus et potentia operativa, quae est a Deo, juxta 
illud ad Rom., 13 (v. 1) : Non est potestas nisi a Deo. Secundum est de- 
fectus peccandi; et hic non convenit voluntati a Deo, sed quatenus est ex 
nihilo. Cum ergo Deus determinat voluntatem ad actum malum, deter- 
minat illam ut est potentia operativa sibi subdita a.d eliciendum actum 
eo modo quo potest elicere illum ut est potentia operativa subdita Deo, 
scilicet quantum ad entitatem quam habet, non ut eliciat actum ea ratio- 
ne qua est deficiens et ex nihilo, scilicet secundum malitiam et defectum. 
Ex quo sequitur quod, etiamsi Deus determinet voluntatem ad elicien- 
dum actum malum eo modo quo potest illum elicere ut est potentia cau- 
sata a Deo et subdita illi, movebit eam ad eliciendam substantiam actus 
bene; nam ex hoc capitulo non elicit illum male, sed ut est deficiens et 
ex nihilo. 

Ad secundam confirmationem, dictum est illam entitatem actus mali 


ut est contraria bono rationis contrarietate naturali esse a Deo, et non 

avertere ab illo nisi tantum ut est mala moraliter et a causa deficiente. 

Ad tertiam confirmationem respondeo quod, ad cognitionem certam 
Dei de malitia illius actus, satis est si Deus cognoscat se determinare 
voluntatem ad entitatem positivam illius actus, quem voluntas deficiente? 
eliciat. 

68.— Ad quintum, dictum est Deum praedeterminare ad istos actus 
ut est causa moralis. 

Ad primum in contrarium respondeo quod blasphemia contra Deum 
auctorem supernaturalium objective pertinet ad ordinem supernaturalem, 
entitative ad naturalem, sicut cognitio Trinitatis quam habet haereti- 
cus, et ideo potest causari a Deo auctore naturae. 

Ad secundam probationem respondeo quod naturalis subordinatio cu- 
juslibet causae secundae ad primam sufficienter probat Deum debere prae- 
determinare voluntatem ad talem actum. Probant id etiam cetera argu- 
menta facta pro ultima, conclusione. 

Ad tertiam probationem, respondeo quod ejusmodi auxilium, cum sit 
saepe in voluntate, non proponit intellectui judicium erroneum, sed vo- 
luntatem cui per intellectum proponitur homicidium patrandum, v. gr., ex 
parte principii, inclinat ad volendum illud. Sed respondetur secundo, quod 
in illo judicio erroneo sunt duo, scilicet, entitas et perfectio illius. Et 
ratio falsitatis quae ibi intervenit primum est a Deo, et deservit ad eli- 
ciendam substantiam actus mali; secundum vero est ab intellectu ut 
deficiente, et non est a Deo, et ut sic deservit ad eliciendam talem opera- 
tionem male. Ex quo sequitur quod Deus non concurrat ad actum malum 
ut causa moralis per exhortationem vel persuasionem erroneam, quia 
illud judicium ut est erroneum non est a Deo. Et per haec ad primam 
confirmationem. 

Ad secundam confirmationem dictum est quod Deus auxilio physico 
concurrit solum ad entitatem actus; auxilio autem morali concurrit ad 
ejus malitiam. Et ideo non est eadem ratio. 

69. — Ad sextum argumentum respondeo illos actus esse in illis spe- 
ciebus peccatorum ut sunt a causa deficiente, non autem quatenus secun- 
dum suam entitatem naturalem praeveniunt moralitatem deficientem. Et 
ideo, quia blasphemia vel proditio Judae non dicunt solam entitatem 
actus, sed etiam malitiam moralem, ideo nullo modo est concedendum 
quod Deus praemoveat ad blasphemandum, etc. Tales autem actus secun- 
dum entitatis rationem tantum, ut sunt a Deo, non sunt entia completa 


et determinata, et ideo non debent esse per se in aliqua specie peccati; 

alias similiter probaretur Deum auxilio concomitante causare blasphe- 
miam, quia causai illum actum secundum entitatem et contrarietatem 
naturalem quam habet ad virtutem. 

Ad primam confirmationem respondeo quod homo non dimovetur a 
bono nec fit deterior per entitatem actus ut est a Deo, nam illa ut sic 
potest esse simul cum gratia; sed per actum ut est malus et a voluntate 
deficiente. 

Ad secundam confirmationem, negatur sequela eadem ratione. Tantum 
enim sequitur quod peccans, ad eliciendam entitatem actus ut sic, habeat 
majus auxilium efficax quam qui non operatur; quod non inconvenit 
concedere de auxilio praevio, sicut est concedendum de concomitante. 

Ad tertiam confirmationem respondeo quod induratio dicit duo. Pri- 
mo dicit adhaesionem voluntatis ad objectum; et hoc est a Deo positive. 
Secundo dicit quod sit ad malum; et hoc tantum est a Deo, non quidem 
causante, sed permittente. Et ita intelliguntur praedicti patres. 

70.— Ad septimum argumentum respondeo Deum prohibere istos 
actus ut fiunt ab homine, scilicet deficienter; non tamen prohibet illos 
quantum ad entitatem quam ipse volens producit, et sic ad illos praede- 
terminat. Unde, secundum diversam rationem, et vult entitatem et non 
vult illam. Vult illam quatenus est a se, qui est causa indeficiens, et con- 
sequenter et ipsa entitas ut est ab illo indeficiens; et non. vult illam 
quatenus est a causa secunda, quae est deficiens. Ac subinde illa entitas, 
ut est ab illa, deficiens est. 

Ad confirmationem respondeo quod licet velle illam actionem quan- 
tum ad entitatem secundum quam est a Deo, non vero ut deficienter est 
ab homine, quo modo nec Deus illam producit nec vult. 

71. — Ad octavum argumentum, quidquid alii dicant, de quo in mate- 
ria de fine, respondeo Deum non posse causare habitum inclinantem ad 
malum, vel falsum ut sic, quia falsum ut sic est contra omnem veritatem 
sibi contrariam, ubicumque fuerit; et ideo est contra veritatem divinam. 
Et similiter habitus malus moraliter est contra bonitatem divinam in se. 
Deus autem, qui omnia ordinat ad se, nihil potest causare contra se. Unde, 
concesso antecedenti, negatur consequentia, quia entitas peccati vel judi- 
cii falsi, ut est participatio bonitatis Dei, non avertit a bonitate aut 
veritate divina, sed tantum ut est mala, vel falsa. Et ideo hoc modo, non 
potest esse ex praedeterminatione Dei; bene tamen illo modo, 

72.— Ad nonum respondeo illam praedeterminationem pertinere ad 


justitiam Dei, non punitivam, ut argumentum probat, sed ad eam quam 

divus Thomas, 1 p., q. 21, a. 4 docet reperiri ia Deo respectu creatura- 
rum, scilicet, quatenus ordini statuto a Deo et naturae secundarum cau- 
sarum debitum est ut praemoveantur a Deo ad suas operationes; quae 
justitia etiam reperitur quando concurrens sirnultaneo concursu entita- 
tem peccati causát. Pertinet etiam ad misericordiam talis praedetermina- 
tio quia per hoc quod reducitur de potentia ad actum, relevatur creatura 
a miseria potentialitatis. Et licet pejus sit potentiam elicere talem actum 
ut est malus, quam non elicere illum, melius tamen illi est elicere eum 
quantum ad rationem positam quam non elicere; per hoc enim quod elicit 
talem actum reducitur potentia ad actum secundum. 

Ad confirmationem respondeo quod Deus est auctor illius actus quan- 
tum ad substantiam, et non quomodocumque, sed quatenus indefectibilis 
est; ultor autem est illius, non solum quantum ad aversionem, sed etiam 
quantum ad substantiam actus, non ut est indefectibilis, sed potius ut 
defectibilis est, scilicet, ut est a causa secunda deficiente. 

73. — Ad illud argumentum aliorum qui dicunt quod nos utimur prin 
cipiis haereticorum, respondeo primo, quod testimonia sacrae scripturae 
et conciliorum et veritates indubitatae ex quibus probamus nostram 
conclusionem, non sunt principia propria haereticorum, sed Ecclesiae, 
quorum aliquibus aliquando haeretici abutuntur ad sua dogmata com- 
probanda. Secundo respondeo, quod sicut daemon contra Christum et simi- 
liter haeretici contra fidem Ecclesiae utuntur testimoniis Spiritus Sancti, 
et tamen non ideo nos debemus abstinere ab illis, et ex eis non inferre 
veritates catholicas, ita nec debemus rejicere aut negare principia quibus 
haeretici per malam consequentiam suas haereses volunt inferre. Tertio 
respondeo, quod multo pejus est quod qui haec argumenta proponunt 
videntur consentire illationibus haeréticorum, qui docent quod sunt bonae. 
Nam cum, in illis inferatur quod, si Deus praedeterminat et praemovet 
ad actum malum, Deus sit auctor peccati; et antecedens, si non est cer- 
tum, saltim est verosimile, debent subinde concedere verosimile et pro- 
babile esse quod Deus sit auctor peccati. 

Sed ut quaestio ista omnibus modis maneat absoluta, restat explican- 
dum quomodo Deus se habeat respectu peccati ut est poena alterius pec- 


cati. Quapropter est, 

DUBIUM TERTIUM 


Utram Deus sitcausa peccati, non secundum se, quia ut sic jam dictum 
est Deum non esse causam peccati, sed quatenus unum peccatum est poe- 
na alterius. 

74. — Argumenta pro parte negativa. — Et videtur quod non. Primo, 
deformitas et inordinatio reperta in peccato dicit intrinsecam repugnan- 
tiam cum bonitate divina. Ergo non potest causari a Deo, non solum se- 
cundum se, sed neque etiam secundum quod est poena peccati. Antece- 
dens patet, quia illa deformitas et inordinatio est intrinsece mala. Ergo. 
Et consequentia probatur; nam id quod secundum se est malum nullo 
modo potest Deo tribui, neque sub aliqua ratione potest in ipsum referri, 
cum semper ibi inbibatur id quod sibi repugnat. 

Confirm atur et explicatur hoc. Quando aliquid est intrinsece malum, 
nullo titulo honestari potest neque licite fieri; sed inordinatio peccati 
est intrinsece mala: ergo nunquam poterit licite fieri, etiamsi fiat in 
poenam, et consequenter neque a Deo causabilis est. 

75.— Secundo arguitur. Unum peccatum est poena alterius, immo 
vero sui ipsius secundum quod est actus inordinatus. Sed secundum hanc 
rationem Deus non est causa illius, ut patet ex dictis in hac quaestione, 
dubio primo, quia ut sic talis actus formaliter habet rationem peccati. 
Ergo neque est causa illius ut poena est. Probatur consequentia, quia in 
hac consideratione eadem est ratio culpae et poenae. Major autem est 
divi Augustini, lib. 1 Confessionum, ubi dicit: “Jussisti, Domine, et sic 
est, ut omnis inordinatus animus sibi ipsi sit poena" (1). 

76. — Si autem aliquis dicat cum Conrado et multis aliis theologis, 
infra, q. 87, a. 2, quod inordinatio illa reperta in peccato potest duplici- 
ter considerari: primo modo, ut egreditur a voluntate, et sic non est a 
Deo, sed a causa secunda deficiente, quia ut sic non habet rationem poe- 
nae, cum sit voluntaria, sed culpae; secundo modo potest considerari ut 
recipitur in voluntate et in ipso peccante, et sic est a Deo, quia hoc modo 
habet rationem poenae, cum secundum hanc formalitatem non sit in 
potestate voluntatis talis inordinatio. Quae solutio videtur esse expressa 
divi Thomae in quaestione prima De malo, art. 3 ad secundum, ubi ver- 


sans illud divi Augustini, “Jussisti Domine", etc., ait: “quod ex eo quod 


(1) S. August., Confessionum, l. 1. c. 12. ML.. 32, 4570. 

inordinationem illam invite quis quodammodo patitur, immiscetur ratio 
poenae”. 

Contra hoc arguitur tertio. Sequitur quod Deus, licet non sit causa 
quod illa inordinatio culpae egrediatur a voluntate, sit tamen causa quod 
sit in peccatore; consequens est falsum: ergo. Probatur sequela. Hia inor- 
dinatio culpae, juxta praedictam solutionem, habet rationem poenae; 
et est a Deo, quatenus recipitur in peccatore: ergo, si Deus est causa 
ilius ut est poena, erit causa quod illa recipiatur in peccatore. Falsitas 
autem consequentis probatur: primo, quia, cum accidentis esse sit inhae- 
rere, si Deus causát illam inordinationem ut inhaerentem, causát illam 
simpliciter, et consequenter causát peccatum, quod est blasphemum et 
haereticum. Secundo, peccans dicitur malus formaliter denominatione in- 
trinseca ab inordinatione illa ut inhaerente. Ergo, si Deus est causa illius 
ut inhaerens est, consequenter est causa quod peccans sit malus, quod 
impium est dicere. 

Confirmatur hoc. Deus est causa quod inordinatio illa peccati sit in 
Petro. Ergo est causa quod peccatum sit in Petro. Patet consequentia, 
quia inordinatio peccati est peccatum, et consequenter Deus vult quod 
tale peccatum sit in Petro, cum Deus quidquid causet, causát per intel- 
lectum et voluntatem. 

TI. — Solutio dubii. — Pro explicatione istius dubii supponendum est 
ex divo Thoma infra, q. 87, a. 2, quod unum peccatum est poena alterius 
peccati, immo et sui ipsius, quae etiam est expressa sententia divi 
Augustini, ubi supra et lib. 5 Contra Julianum, cap. 3, et De natura et 
gratia, cap. 22, et divi Gregorii, homilia 10 Sutper Ezechiel et lib. 25 Mo- 
ralium, cap. 12 et 13, et divi Isidori, lib. 2 De summo bono, cap. 19 (1), 
licet in hoc explicando sit maxima differentia inter theologos, non solum 
extra scholam divi Thomae, sed etiam inter discipulos ipsius. Quidam 
enim existimant quod unum peccatum potest esse poena alterius tribus 
tantum modis. Primo, ex parte causae, id est, quatenus est causa quod 
subtrahatur divinum auxilium, ad cujus subtractionem sequitur aliud 
peccatum in poenam praecedentis peccati. Alio modo, ex parte substan- 
tiae actus, quia ipsa substantia actus causát tristitiam et anxietatem, 
juxta illud Sapientiae, 5 (v. 7) : Lassati sumus in via iniquitatis. Tertio 


modo, ex parte effectus, quatenus ex peccato sequitur ignominia et dede- 


(1) S. August., Contra Julianum- pelagianum, 1. 5, c. 3. ML. 44, 786: S. Grego- 
rius, Homil. in Ezechielem, 1. 1, homil. 10. ML. 76, 886; Ia., Moralia, 1. 25, c. 12-13. 
ML. 76, 339 et 341; Isidorus Hispalensis, Sentent., I. 2, c. 19. ML. 83, 621, 

eus peccanti. Dicunt autem isti auctores quod si peccatum consideretur 
secundum suam rationem iormalem, ut dicit deformitatem et inordina- 
tionem, unum peccatum non potest esse poena alterius, neque sui ipsius, 
quia ut sic habet rationem culpae. Alii autem oppositum sentiunt. Quid 
autem dicendum sit in hujusmodi controversia, non est hujus loci hoc 
examinare, sed loco citato, Deo dante, explicabitur. 

Ad nostram tamen disputationem, ut illam pressius discutiamus, sup- 
ponimus modo quod unum peccatum, etiam secundum deformitatem et 
inordinationem quam dicit, sit poena alterius, et quaerimus hic, utrum 
Deus sit causa illius inordinationis, non quatenus habet rationem cul- 
pae, quia ut sic jam supra pars negativa definita est, sed quatenus habet 
rationem poenae. 

Secundo nota quod duobus modis potest intelligi Deum esse causam 
peccati in quantum est poena. Uno modo, permissivam ipsius tantum, 
id est, quod Deus in poenam peccati permittat quod aliud peccatum se- 
quatur, non tamen velit illud, bene tamen permissionem illius. Alio modo, 
effectivam ejus, id est, quod Deus suo concursu causet talem poenam 
et velit illud peccatum, non ut peccatum est, sed ut poena est. Quaestio 
ergo est: an Deus sit causa permissiva tantum, an etiam effectiva ipsius. 

78. — In hac difficultate fuit sententia Cajetani, libro Secundo Regum, 
cap. 12 (v. 11), super illa verba: Ego suscitabo super te malum de domo 
tua, et cap. 16 (v. 10), super illud: Dominus praecepit illi ut malediceret 
David, ubi inquit quod Deus est causa peccati, non ut peccatum est, sed 
ut poena; et loquitur expresse de causa effectiva, quia dicit quod Deus 
dixit illi ut malediceret, non verbo, sed efficiendo illam maledictionem 
ut poena est. Et in hoc perpetuus est Cajetanus, quod omnis poena, cum 
habeat rationem boni et justi, debet a Deo causari. Propter quam ratio- 
nem infra, q. 87, a. 2, videtur tenere quod inordinatio peccati non habet 
neque habere potest rationem poenae, et ita nullo modo Deus est causa 
illius, etiam ut poena. In quibus locis non sibi constat Cajetanus, licet 
aliqui velint diversa dicta illius conciliare, cum tamen hoc non admit- 
tant. 

79. — Secunda sententia est multorum theologorum, qui dicunt Deum 
non esse causam peccati, etiam ut poena est, licet diversis viis procedant. 
Quidam enim, negantes inordinationem ipsius habere rationem poenae, 
negant consequenter Deum esse causam illius ut poena est. Alii vero, licet 
admittant esse poenam, negant tamen a Deo causari, nisi tantum permis- 


sive. Unde dicunt quod Deus est auctor poenae quae peccatum non est; 

poenae vero quae alioquin peccatum est, Deus non est causa, nisi permis- 
siva. Hanc sententiam tenet Medina in hac quaestione, ad tertium argu- 
mentum, immo reputat opinionem Cajetani esse improbabilem, et Scotus 
in 2, d. 37, q. unica, ubi dicit quod peccatum quatenus est poena est a 
Deo, non ut ab infligente, sed ut a deserente voluntatem creatam. 

80.— Tertia sententia est magistri Cano, lib. 2 De locis, cap. 4 ad. 
septimum, ubi duo dicit. Primum est, quod quando actio et passio in pec- 
cato est inhonesta, v. gr., in blasphemia, in qua non solum ille actus ut 
egreditur a voluntate, sed etiam ut recipitur in illa est malus, licet ut 
passio habeat rationem poenae, non tamen est a Deo causante et effi- 
ciente illam, sed tantum permittente. Secundum est, quod quando actio 
est mala in peccante et passio bona in eo qui eam patitur, ut v. gr., actio 
crucifigentium Christum erat mala in crucifigentibus, sed passio erat bona 
in Christo patiente, tunc actio non est a Deo, passio autem causatur et. 
efficitur ab illo operante et volente. Et isto modo existimant aliqui con- 
cordare has duas sententias. 

81. — Prima conclusio: Si peccatum consideretur in quantum est poe- 
na vel sui ipsius vel alterius peccati, non ratione inordinationis, sed illis 
tribus modis supra in notabili commemoratis, Deus est causa effectiva 
poenalitatis in illo repertae. Itaque, licet Deus se habeat permissive re- 
spectu peccati et inordinationis illius, non tamen se habet permissive 
respectu poenae quae tale peccatum concomitatur vel subsequitur, sed 
causative efficiendo et infligendo illam. Haec conclusio est communis inter 
omnes. Et probatur breviter. Nam ratio poenae reperta in peccato illis 
tribus modis est distincta ab ipso peccato et illius inordinatione, habetque 
rationem vindictae respectu justitiae divinae. Ergo Deus est causa effi- 
ciens illius, licet respectu peccati habeat se tantum permissive. 

Confirmatur. Ex eo quod Deus sit causa effectiva istius poenae non 
sequitur quod sit causa culpae. Ergo, licet Deus se habeat effective 
respectu poenae, habebit se permissive respectu peccati. 

82. — Secunda conclusio: Si peccatum, consideretur in quantum ratio- 
ne inordinationis est poena, talis actus inordinatus est a Deo non solum 
ut a deserente et permittente, sed ut ab infligente et efficiente poenalita- 
tem repertam, in illo. Haec conclusio est contra secundam et tertiam sen- 
tentiam. 

Et probatur. Primo, ex illo Isaiae, 45 (v. 7): Ego Dominus... creans 
malum; et Amos, 3 (v. 6): Si est malum in civitate quod Dominus non 


fecerit? Quibus in locis, ex sententia divi Hieronymi et omnium Pa- 

trum (1), per malum intelligitur quaecumque poena, sine distinctione 
hujus vel illius. Et ex locis citatis pro sententia Cajetani ex lib. ZZ Regum ,. 
Item, divus Thomas, 1 p., q. 48, a. 6, absolute affirmat sine limitatione 
malum poenae esse a Deo. Et divus Augustinus lib. 2 Rertractationum, 
cap. 26, inquit quod, cum dixerit non esse Deum auctorem mali, non debet 
intelligi de malo poenae (2). 

Secundo probatur ratione. Poena aliquo modo est a Deo, quo culpa 
non est ab illo. Sed culpa est a Deo permittente et deserente voluntatem 
creatam. Ergo poena in illa reperta non est solum ab illo permittente, 
sed etiam infligente et causante illam. Minor cum consequentia est nota, 
et major probatur: quia poena datur propter culpam: ergo alio modo 
debet esse poena a Deo quo non est culpa; alias injustus esset Deus. 
Confirmatur. Deus eo modo est causa poenae, qua mediante fit punitio et 
vindicta peccati, sicut est causa punitionis et vindictae. Sed Deus est 
causa efficiens punitionem et vindictam. Ergo est causa efficiens et volens 
talem actum inordinatum ut poena. Et patet consequentia, quia mediante 
illa poena fit punitio et vindicta. 

Tertio probatur. Potest Deus attingere sua efficientia actum peccati 
secundum quod est ordinatus ad inferendam poenam ipsi peccatori. Ergo 
potest dici causa illius actus peccati secundum quod habet rationem poe- 
nae. Consequentia est bona, et antecedens probatur. Nam ordinatio illa 
ad inferendam poenam non est malitia moralis aut deformitas. Ergo. Con- 
firmatur. Primo. Deus est causa actus peccati, non solum concomitans, 
sed etiam, praemovens, ut dictum est dubio praecedenti, secundum quod 
habet rationem entis positivi. Ergo etiam est causa actus peccati qua 
ratione est poena. Probatur consequentia, quia sicut actus inordinatus 
et inordinatio ipsa peccati, ea ratione qua est aliquid positüzum, est bona 
et ens, sic etiam eadem inordinatio, qua ratione est poena, est bona et 
ens. Confirmatur secundo. Poena ut poena est ordinata in bonum finem. 
Ergo ut sic est a Deo, etiamsi reperiatur in actu inordinato. Probatur 
antecedens, quia poena ut poena ordinatur in punitionem peccati. 

83. — Ex dictis sequitur: primo, quod non solum passio quae est bona 
in recipiente causatur a Deo, ut dicebat magister Cano, sed etiam quando 
est inhonesta. Non tamen sub ea ratione qua inhonesta est, quia ut sic, 
non habet rationem poenae, sed culpae; sed quatenus ordinata est in 
punitionem peccati, quia ut sic est bona et habet rationem poenae. 


(1) S. HibroNymus, Comment, in Anos, I. 1, c. 3. MU. 25, 1.014. 
(2) S. August ., Retractationum, 1. 2, c. 26. ML. 32, 641. 


QUAEST. LXXIX, ART. 4 251 


Sequitur secundo : hanc nostram sententiam non solum non esse impro- 
babilem, ut dicebat magister Medina, sed necessario asserendam ab ipso et 
ab omnibus qui tenent formale peccati esse ens reale, et Deum esse causam 
ilius entitatis. Quia sicut ipsi distinguunt in formale peccati et in ipsius 
inordinatione, quod si consideretur sub ratione entis est a Deo, si autem 
ut deficiens est, non est a Deo, nisi permissive; ita nos dicimus quod si 
illa inordinatio consideretur ut culpa, non est a Deo, nisi tantum permissi- 
ve, si vero ut poena, id est, ut ordinata in punitionem peccati, est a Deo. 
Immo vero quantum ad hoc eodem prorsus modo loquendum est conse- 
quenter ad ea quae dicta sunt dubio praecedenti. Et per haec patet ad 
argumenta. Dicimus enim quod illa inordinatio, ut egreditur a voluntate 
non habet rationem poenae, sed ut recipitur in illa, ut dicebamus ex Con- 
rado. Illa autem, ut recipitur in voluntate, adhuc dupliciter considerari 
potest: vel ut malitia formalis a qua formaliter dicitur homo malus, et 
sic non est a Deo, ut probat tertium argumentum ; vel ut ordinata est in 
punitionem peccati, et sic Deus est causa illius, et vult quod ut sic reci- 
piatur in voluntate hominis, sicut etiam vult quod ut ens est recipiatur 
in voluntate hominis. Et tamen non propter hoc dicitur Deus causa pec- 
cati, bene tamen entitatis ipsius ; qua etiam ratione dicitur causa poena- 
litatis repertae in peccato, non tamen peccati, nisi forte specificando, 


ut poena est. 


QUAESTIO OCTOGESIMAPRIMA 


De causa peccati ex parte hominis 


ARTICULUS PRIMUS 


Utrum primum peccatum primi parentis traducatur per originem 


in posteros 


SUMMA TEXTUS 


1. — Prima conclusio: Secundum fidem catholicam est tenendum quod 
primum peccatum primi hominis originaliter transit in posteros. 

Secunda conclusio: Error est asserere quod anima rationalis tradu- 
catur cum semine, et quod ita ex anima infecta deriventur animae infectae 
originali peccato. 

Tertia conclusio: Insufficiens est ille modus quem aliqui proferunt ad 
explicandum traductionem, peccati primi hominis in posteros, videlicet, 
quod sicut leprosus generat leprosum propter aliquam corruptionem se- 
minis, licet talis corruptio non sit lepra, ita culpabilis defectus animae 
derivatur per semen, licet semen non sit subjectum culpae. 

Quarta conclusio: Optimus modus explicandi traductionem peccati 
originalis est, si consideremus omnes homines qui descendunt ex Adam 
ut unum hominem, in quantum conveniunt in una natura quam a proto- 
parente accipiunt, et omnes se habent ut multa membra unius corporis; 
et quemadmodum actus membri qui est, v. gr., homicidium, non est volun- 
tarius voluntate membri, sed animae in qua est voluntas totius suppositi, 
ita considerandum est quod inordinatio quae est in Petro genito per des: 
cendentiam naturalem ex Adam, non est voluntaria voluntate Petri, sed 
voluntate primi parentis qui movet motione generationis omnes qui per 
originem ab illo descendunt. 


Quinta conclusio, ad secundum : Per virtutem seminis traducitur huma- 

na natura a parente in prolem, et simul cum ipsa natura traducitur in- 


fectio naturae. 
COMMENTARIUM 


2. — In hoc articulo in primis jaciendum nobis est certissimum funda- 
mentum, primam conclusionem esse de fide catholica, ut patet ex pluri- 
mis testimoniis sacrae scripturae, v. gr., ad Rom., 5 (v. 12): Per unum 
hominem peccatum in hunc mundum intravit et per peccatum mors..:, 
in quo omnes peccaverunt; quem locum inducit concilium Tridentinum 
sess. 5, in decreto de peccato originali, ubi diffinitur: “Si quis asserue- 
rit solum Adam inquinatum fuisse per inobedientiae peccatum et poenas 
tantum transfudisse in omne genus humanum, non autem ipsum pecca- 
tum, quod est mors animae, anathema sit, cum contradicat Apostolo 
dicenti: Per unum hominem peccatum, etc. Item ad Rom., 3 (v. 23): 
Omnes peccaverunt et egent gloria Dei." Sunt et alia plura testimonia, 
quae vide apud Sotum, lib. 1 De natura et gratia, cap. 7. Hoc etiam defi- 
nitum est in concilio Milevitano, c. 2, contra Pelagium et Coelestium, 
cujus verba referuntur De consecratione, d. 4, can. Placuit, ubi etiam 
referuntur verba Augustini in libro De fide ad Petrum, cujus plurima 
testimonia longum esset referre. Vide illum in tomo 7, in libro Hypom - 
nesticon, et libro 2 De peccatorum: meritis, cap. 20, et in libris Contra 
Julianum pelagianum, maxime lib. 2 circa finem, ubi ad confirmandam 
hanc catholicam veritatem citantur ab Augustino adversus Julianum 
"sancti ac beati... Irenaeus, Cyprianus, Retitius, Olympius, Hilarius, Am- 
brosius, Gregorius, Innocentius, Joannes [Chrysostomus], Basilius, qui- 
bus addo, inquit, velis nolis, presbyterum Hieronymum.., qui omnes 
adversus vos... proferunt sententiam". Et libro 6 utitur illo testimonio 
II ad Cor., 5 (v. 14) : Si unus pro omnibus mortuus est, ergo omnes mor- 
tui sunt sub peccato originali, nam Christus mortuus est pro redemptio- 
ne nostrarum animarum (1). Denique, antiquissima Ecclesiae traditio 
confirmat hanc veritatem, quae semper parvulos a peccato originali mun- 


dandos detulit ad baptismum. 


DUBIUM UNICUM 


3.— Dubium vero principale in hac quaestione est circa modum quo 


traducatur originale peccatum a protoparente in posteros. Quod dubium 


(1) Psbudo-Aucust., Hypomnesticon, l. 2. c. 4. ML. 45, 1.619; S. AucUst ., De pecca- 
torum mentis et remissione, |. 2, c. 20. ML. 44, 171: In., Contra Julianum, I. 2, c. 10. 
ML. 44. 697. 

magis propter haereticos discutiendum est, ut respondeamus eorum argu 
mentis. Nobis autem catholicis magis interest remedium quaerere con- 
tra originale peccatum et ejus reliquias. Inquit enim divus Augustinus 
epistola 28, et libro 3 De baptismo parvulorum, cap. 4, respondens Pelagio 
quaerenti per quas rimulas peccatum originale intravit, respondit, ne- 
que sibi neque Pelagio satisfaciens, suam ignorantiam ingenue fateri. 
Sed inquit hanc quaestionem similem esse ac si cum aliquis in puteum 
ceciderit, amicus ejus superveniens, admirans quaereret: quomodo huc 
amice cecidisti? et ille respondeat: Cogita, obsecro, quomodo hinc me 
liberes; quomodo autem ceciderim huc, ne roges (2). Nihilominus, ut hae- 
reticis contendentibus probare esse imposibile quod originale peccatum 
contrahatur respondeamus, pium opere pretium est explicare qualiter 
fiat intelligibile quod originale peccatum contrahatur ex protoparente. 

4.— Motiva dubitandi. — Arguitur ergo unico argumento contra ve- 
ritatem catholicam. Originale peccatum in descendentibus ab Adam per 
naturalem generationem, non potest habere rationem culpae. Ergo nullo 
modo contrahitur. Antecedens probatur multipliciter. Primo, quia pecca- 
tum debet esse voluntarium; sed dum generatur homo nihil voluntarii 
habet, siquidem nullam habet cognitionem. Secundo, si homo nasceretur 
in puris naturalibus sibi debitis, non minus esset inordinatus quam modo 
est. Sed tunc non imputarentur ad culpam ignorantia et carnis rebellio 
contra rationem et inclinatio hominis ad bona sensibilia anticipans judi- 
cium rationis. Ergo neque modo isti defectus imputantur ad culpam. Ter- 
tio, peccatum primi parentis fuit illi remissum per poenitentiam, ut patet 
Sapientiae, 10 (v. 2) : Eduxit illum a delicto suo. Ergo non transit in 
posteros. 

5.—!Propter haec argumenta Durandus in secundo Sententiarum, 
d. 30, q. 2, nititur ostendere quod originale peccatum non sit tam proprie 
peccatum sicut actuale peccatum. Quam sententiam secutus fuit Catha- 
rinus, cui displicet modus quem divus Thomas sequitur ad explicandum 
quomodo traducatur peccatum originale. Nam sequitur ex illo quod omnia 
peccata hominum essent communia; siquidem omnes homines sunt unus 
homo participatione speciei; immo etiam et Christus Dominus contrahe- 
ret originale peccatum, quia participatione speciei est unus homo uni- 
voce nobiscum. Deinde, simile illud de membro respectu animae non est 
ad propositum, quia membrum non est subjectum capax peccati sicut 


(2) S. August. Epist., classis III, epist. 166 (olim 28). ML, 33, 720; In., De 
peccat, mer. et remissione et de baptismo parvulorum, 1. 3, c. 4. ML. 44, 189. 

nos sumus subjectum capax peccati quod nostra voluntate committitur. 
Non ergo originale peccatum est sicut peccatum membri, quod tantum 
est instrumentum peccandi. Ait etiam se non intelligere quomodo dicatur 
peccatum naturae, quia natura humana non peccat neque luit poenas, 
sed suppositum, cujus sunt actiones et passiones. Zwinglius, haereticus 
lutheranus, negavit peccatum originale esse proprie peccatum, sed aje- 
bat esse morbum quemdam naturae et defectum et acervum calami- 
tatum, 

6.— Solutio dubii. — Pro decisione hujus interrogationis, sit prima 
conclusio: Peccatum originale non est neque dicitur proprie nostrum se- 
cundum rationem causae efficientis, quia nos non commisimus illud 
nostra voluntate personali, ut quidam dixerunt, quod parvuli baptizaban- 
tur in remissionem peccati quod propria voluntate commiserunt, quorum 
sententiam refellit divus Augustinus, lib. | De peccatorum meritis (1). 

T. — Secunda conclusio: Peccatum originale est simpliciter volunta- 
rium. Ita docet divus Augustinus lib. 1 Retractationum, cap. 13, ubi uni- 
versaliter affirmans nullum esse peccatum, nisi sit voluntarium inquit, 
“illud quod in parvulis dicitur originale peccatum, cum adhuc non utan- 
tur arbitrio voluntatis, non absurde vocatur etiam voluntarium, quia 
ex primi hominis mala voluntate contractum, factum est quodammodo 
hereditarium" (2). 

8.— Tertia conclusio: Peccatum originale est nobis proprium ex parte 
subjecti ad hunc sensum, quod vere sumus peccatores per originale pec- 
catum singulis inhaerens, juxta illud ad Rom., 5 (v. 19) : Per inobedien- 
tiam unius hom inis peccatores constituti sunt multi, et ita explicatum est 
in concilio Tridentino, ubi supra. 

9. — Quarta conclusio: Peccatum originale est vere et proprie pecca- 
tum, et oppositum hujus est error pelagianus. Haec conclusio definita est 
in concilio Milevitano et Arausicano et Tridentino, ubi supra. Et proba- 
tur ad Ephes., 2 (v. 23) : Eramus natura filii irae, videlicet, digni ira Dei, 
quae non incurritur nisi per veram, culpam et maculam peccati. Item, 
Christus Dominus est proprie redemptor et salvator hominum a peccatis 
eorum. Ergo originale peccatum vere et proprie peccatum est; alias non 
esset proprie salvator parvulorum, qui non habent aliud peccatum nisi 
originale, neque in baptismo proprie justificarentur et mundarentur a 
peccato. Iride divum Augustinum, Super PsoClmum 50, in illud: Ecce enim 


(1) S. August., De peccatorum ruer. et rem., l. 1. ML. 44, 109. 
(2) S. August., Retractationum , 1. 1, c. 13. ML.. 32, 604. 

in iniquitatibus conceptus sum, ubi originale peccatum dicitur iniquitas, 
quia cum sit unum vere peccatum, radix est multorum peccatorum; ubi 
etiam ait divus Augustinus neminem nasci nisi trahens meritum poe- 
nae (1). Meritum autem poenae proprie peccatum est. Et denique pro- 
batur ex Apostolo : Sicut in Adam omnes moriuntur, ita in Christo omnes 
vivificabuntur (1 Corinth., 15, 22). Sed proprie vivificantur vita gratiae. 
Ergo proprie mortui sunt morte peccati. 

10. — Quinta conclusio: Optimus modus explicandi quomodo derive- 
tur originale peccatum- ad posteros est quem divus Thomas ponit. Nam 
ille explicat quomodo sit voluntarium unicuique voluntate capitis, quae 
est voluntas totius naturae humanae quae fuit in Adam, cui data fuit 
originalis justitia tamquam capiti transfundenda in posteros per genera- 
tionem naturalem. Unde, sicut originalis justitia, si Adam non peccasset, 
transfunderetur per generationem, ita modo de facto ex primo peccato 
protoparentis transfunditur in posteros originale peccatum per gene- 
rationem. 

11. — Solutio argumentorum. — Sed ut hoc magis explicetur, respon- 
pondeo ad factum argumentum: nego antecedens. Ad primam proba- 
tionem, distinguo minorem. Pueri non habent voluntarium proprie et per 
se voluntate personali, concedo minorem; at vero voluntate capitis quae 
erat voluntas naturae communicatae puero per generationem, nego mino- 
rem. Et propterea dicitur contrahere infans originale peccatum, quia 
simul trahendo naturam per generationem contrahit infectionem culpa- 
bilem naturae; non autem dicitur infans committere originale peccatum. 
Ad secundam probationem, nego majorem ; non enim homo in puris natu- 
ralibus esset inimicus Deo et odio habitus ab illo, sed tantlim haberet 
miseriam rebellionis carnis contra spiritum et alios defectus proprios na- 
turae humanae corruptibilis, non autem haberet maculam peccati. Ad 
tertiam probationem respondeo quod peccatum fuit dimissum Adae in 
quantum sibi erat proprium personale, non autem ut erat caput totius 
naturae; non enim fuit personalis poenitentia pro nobis, sed pro se 
illam egit. 

Et si quis quaerat, quare non acceptavit Deus poenitentiam Adae 
pro toto humano genere reparando: respondeo quod potuit quidem Deus 
acceptare illam poenitentiam pro toto humano genere; verumtamen illa 


remissio peccati totius humani generis non ifuisset propter satisfactio- 


(1) S. August J Enarrationes in Psalmos, in Ps. 50, 7. ML. 36, 591. 

nem de justitia et de condigno, sed ex mera acceptatione Dei. Placuit 
autem Deo, ut ubi abundavit delictum, superabundant et gratia per 
Dominum nostrum Jesum Christum, per quem nunc reconciliationem acce- 
pimus de justitia et de condigno propter merita Christi. 

12. — Ad argumenta Catharini respondeo quod divus Thomas non 
dixit propterea contrahi originale peccatum quia omnes homines partici- 
patione speciei sunt unus homo, sed dixit in quantum omnes homines ex 
uno, scilicet, singulari homine, tamquam ex capite totius generis humani, 
derivantur. Attulit autem divus Thomas in exemplum dictum Porphyrii. 
Nam, si licuit Porphyrio dicere, homines omnes sunt unus homo parti- 
cipatione speciei, multo magis participatione physica naturae ab uno 
homine tamquam a principio derivato reputandum est quod omnes su- 
mus quasi unus homo in Adam, sicut membra adunantur in capite. Cete- 
rum, exemplum quod affert divus Thomas de peccato membri optimum 
est; non tamen debet verificari quantum ad omnia et accommodari. Hoc 
autem quadrat quantum ad hoc quod non opus est ad hoc quod membri 
operatio sit peccatum, quod voluntate ipsius membri sit voluntarium, 
sed sufficit voluntas animi et suppositi moventis membrum ad operatio- 
nem peccati. Ita etiam non opus est ad hoc quod originale peccatum sit 
voluntarium, quod propria voluntate personali uniuscujusque hominis 
committatur, sed sufficit voluntas humanae naturae prout fuit in capite, 
a quo omnes homines veluti membra moventur per naturalem generatio- 
nem. Ceterum, differentia est quod membrum, v. gr. manus, non est 
subjectum capax formailiter peccati et culpae. Nos autem, qui reputamur 
ut membra protoparentis, capaces sumus formalis culpae, et sic adhaeret 
nobis culpa derivata cum natura a protoparente. Aliud exemplum pos- 
sumus afferre. Nam in appetitu sensitivo invenitur vere et proprie pec- 
catum, non quatenus appetitus sensitivus est, sed quatenus subordinatus 
vel subordinabilis appetitui rationali. Ita etiam homo, qui generatur 
per naturalem originem ex Adam, capax est peccati originalis, quatenus 
illa persona trahit naturam humanam per motionem capitis cui subordi- 


nantur membra. 


17 

ARTICULUS SECUNDUS 


Utram alia peccata primi parentis vel proximorum parentum 


traducantur in posteros 


SUMMA TEXTUS 


1.— Conclusio est negativa. Ratio est in summa, quia alia peccata 
corrumpunt naturam corruptione pertinente ad solam personam, sed 
primum peccatum corrupit naturam corruptione pertinente ad ipsam 


naturam. 
COMMENTARIUM 


2.— Conclusio hujus articuli communis sententia est theologorum,, 
et videtur certa secundum fidem catholicam. Et probatur ad Rom. 5 
(v. 16 ss.) : Judicium ex uno in condemnationem ; hoc est, ex uno peccato 
Adae omnes homines condemnati sunt justo Dei judicio; nam ibidem 
sequitur: Gratia autem ex multis delictis in justificatione. Item ibidem: 
Si enim unius delicto multi mortui sunt, qui multi sunt omnes descenden- 
tes ab Adam, multo magis gratia Dei, etc. Item ibidem: Sicut enim per 
inobedientiam unius hominis peccatores constituti sunt multi, etc. Prae- 
terea, ratione probatur conclusio, quia bonum est magis diffusivum sui 
quam malum ; sed merita parentum proximorum non traducuntur in poste- 
ros: ergo neque peccatum. Item, omnia alia peccata sunt personalia mere 
et corrumpunt naturam corruptione pertinente ad solam personam, qua- 
tenus privant rectitudine debitae inesse in hac persona. Praeterea, per 
illud primum peccatum perditum est donum originalis justitiae debitum 
inesse naturae humanae. Ergo illud peccatum dumtaxat traducitur cum 
natura humana ad posteros. Et denique, est communis sententia sancto- 
rum Patrum, quod solo primo peccato inficimur in nostra generatione 
descendentes ab Adam, atque adeo est apostolica traditio in Ecclesia 
haec veritas; immo etiam olim inter fideles, tam in lege naturae, quam 
in lege scripturae, haec infectio sola originalis peccati admittebatur ex 
primo peccato protoparentis, et pro hac sola infectione fuit remedium 
semper pro parvulis. 

3.— Sed est dubium : utram de potentia Dei absoluta fieri possit ali- 


quod pactum cum aliquo homine cui Deus conferret gratiam transfun- 

dendam in posteros, si servasset afliquod praeceptum; ac proinde, si iile 
homo peccasset contra illud praeceptum, omnes descendentes ab illo con- 
traherent culpam ; V. gr., si cum rege Hispaniae faceret Deus cale pactum. 

Respondeo quod non apparet ratio quare Deus non possit facere tale 
pactum, ac proinde consequenter concedendum esset quod omnes filii 
descendentes a rege transgressore praecepti contraherent peccatum origi- 
nale. Et ratio est, quia tunc etiam peccatum esset corruptio doni gratiae 
pertinentis ad illud genus regium. 

Neque valet respondere non esse eamdem rationem de illo peccato 
regis et de peccato protoparentis, quia peccatum primi parentis fuit 
privatio doni gratiae pertinentis ad totum genus humanum, quod non 
inveniretur in casu posito. Non, inquam, valet ista solutio, quia imperti- 
nens fuit ad transfusionem peccati primi parentis in posteros quod solus 
ipse fuerit creatus a Deo. Non enim minus transfunderetur si creasset 
Deus simul cum Adam alium hominem et aliam feminam quae non pecca- 
rent, sed conservarent originalem justitiam. Tunc enim Adam noster non 
esset principium totius humani generis, et nihilominus ejus peccatum 
transfunderetur in posteros, sicut modo transfunditur. Ergo etiam in 
nostro casu, si cum aliquo homine descendente ab Adam faceret Deus 
simile pactum, transfunderetur ejus peccatum in posteros. 

4. — Ex doctrina hujus articuli et praecedentis solvuntur quaedam 
argumenta Pelagianorum contendentium probare, quod non transfundi- 
tur originale peccatum in descendentes ab Adam, de quorum solutione 
vide divum Augustinum, 3 De peccatorum meritis, cap. 8 (1). Primum ar- 
gumentum erat: nemo dat quod non habet; sed pater baptizatus non 
habet originale peccatum: ergo non transfert illud in filium. Secundum 
erat: non est credendum de misericordia Dei quod condonet delicta pro- 
pria et quod per severitatem justitiae imputet aliena. Tertium erat: si 
peccatum primi parentis traducitur in posterum, ergo multo magis pec- 
cata proximorum parentum, quia isti sunt causa proxima generationis. 

5.—1 Ad primum argumentum Augustinus respondet quod pater bapti- 
zatus traducit originale peccatum in filium, quia non generat illum secun- 
dum quod est justificatus, sed secundum quod habet naturam humanam 
quam ab Adam accepit infectam; et quemadmodum circumcisus judaeus 
generabat filium incircumcisum, ita justificatus Christianus per baptis- 


mum poterit generale filium in originali peccato. Ad secundum respondet 


(1) S. August., De peccatorum meritis et remissione, l. 3, c. 8. ML. 44. 194. 

quod illud peccatum non est alienum, sed proprium, in quo omnes pec- 
caverunt. Quod si aliquando appellatur alienum, intelligendum est, quate- 
nus non committitur propria et personali voluntate. Ad tertium divus 
Augustinus in Enchiridione, cap. 46 et 47 reliquit hanc difficultatem inso- 
lutam (1). Sed solutio vera est quam divus Thomas assignat in solutione 
ad tertium, videlicet, quod peccata proximorum parentum non corrum- 
punt corruptione pertinente ad naturam, sed primum peccatum primi 
parentis corrupit naturam corruptione ad ipsam naturam pertinente 
propter pactum factum cum Adam transfundendi originalem justitiam 


in posteros, si obediens fuisset divino praecepto. 


ARTICULUS TERTIUS 


>, Utrum peccatum primi parentis transeat in omnes homines 


Est conclusio divi Thomae: Secundum fidem catholicam omnes homi- 
nes praeter solum Christum originale peccatum ex Adam contrahunt. — 
Probatur, quoniam alias non omnes homines indigerent redemptione, quae 
est per Christum, quod est erroneum. 

In hoc articulo observandum est quod, quamvis secundum aliquorum 
opinionem, excipiatur Beata Virgo a regula generali, nihilominus abso- 
lute proferri possent propositiones quae in sacris litteris inveniuntur; 
v. gr., illud ad Rom., 3 (v. 23) : Omnes peccaverunt et egent gloria Dei; 
et ad Rom., 5 (v. 12) : In quo omnes peccaverunt; et secundae ad Corinth., 
5 (v. 14) : Si unus pro omnibus mortuus est, ergo omnes mortui sunt, sci- 
licet, morte peccati, ut supra ostendimus. Item illud Job, 25: Nemo mun- 
dus a sorde neque infans unius diei. Hoc tenore loquuntur sacra concilia 
antiqua, Milevitanum, Arausicanum et Africanum contra Pelagianos, et 
divus Augustinus lib. 1 et 2 Contra Julianum, et in epistola De origine 
animae ad Optatum (2). 

Secundo, observandum est quod, qui excipiunt Beatam Virginem a con- 
tractione originalis peccati, debent concedere nihilominus et concedunt 
Beatam Virginem vere et proprie fuisse redemptam ab originali peccato 
per merita Christi. Proprietas autem hujus redemptionis in eo consistit 


circa Beatam Virginem, quod Beata Virgo habuit debitum contrahendi 


(1) S. august., Enchiridion, c. 46 et 47. ML. 40, 254 ss. 
(2) S. August., Contra Julianum pelagianmn, l. 1 et 2. ML. 44, 641 s.: Io., Epist. 
.classis III, Epist. 190. ML. 33, 857. 

originale peccatum. Ad cujus verificationem videtur necessarium viris 
doctissimis concedendum esse quod Beata Virgo peccavit in Adam, quam- 
vis non contraxerit originale peccatum. Nam, si non peccasset in Adam, 
ubi tota natura corruit prout erat in virtute seminali primi parentis, non 
habuisset debitum contrahendi originale peccatum, ac proinde non esset 
vere et proprie redempta per praeservationem a contrahendo originali 
peccato. De qua re proprius locus disputandi est 3 p., q. 27. 

Tertio, observandum est quod esset temerarium et erroneum asserere 
aliquem alium posse excipi a contractione originalis peccati, praeter Bea- 
tam Virginem. Ratio est quia exceptiones a regula generali sacrae scriptu- 
rae non sunt faciendae, nisi fulciantur magna ratione et auctoritate, sicut 
in solutione ad prinum argumentum refertur tamquam probabilis opinio, 
quod illi qui reperientur vivi in adventu Domini, non morientur; nihilomi- 
nus, tamquam probabilius asseritur quod morituri sunt quando rapien- 


tur obviam Christo in aera, sicut docet divus Augustinus lib. 20 De civi- 


tate Dei, cap. 20 (1). 


ARTICULUS QUARTUS 


Utrum si aliquis ex humana carne miraculose formaretur, contraheret 


originale peccatum 


Conclusio est negativa. Et ratio est quia talis homo non esset proprie 
filius Adae, quia quod non descendit ab Adam per naturalem generatio- 
nem, non est vere et proprie filius. 

Ex quo sequitur quod Christus Dominus ex modo suae generationis 
non poterat contrahere originale peccatum, quia non ex virili semine, 
sed mystico spiramine conceptus est. Verum, ultra in Christo est alia 
ratio major, quare non potuit contrahere originale peccatum. Nam, quam- 
vis conciperetur ex semine virili, de potentia Dei absoluta (quod tamen 
impossibile fuisset, nisi tunc ipse Deus efficeret unionem humanitatis ad 
Verbum, ad quem semen humanum attingere non poterat, nisi tantum 
ad unionem animae cum corpore), tamen in illo casu adhuc negandum 
esset quod Christus Dominus haberet originale peccatum, quia eo ipso 
quod humanitas uniretur Verbo, in illo instanti esset purissima ab omni 


macula peccati. Immo vero, si de potentia Dei absoluta, prius tempore 


(1) S. August., De civitate Dei, |. 20, c. 20. ML. 41, 687. 

conciperetur humanitas cum peccato originali, nihilominus, simul atque 
uniretur Verbo, mundaretur ab omni labe peccati. Et ratio est quia tale 
peccatum attribueretur supposito divino, et diceretur Filius Dei pecca- 


tor, si assumeret naturam in peccato permanentem. 


ARTICULUS QUINTUS 


Utrum si Adam non peccasset, Eva peccante, filii contraherent 


originale peccatum 


SUMMA TEXTUS 


1.— Conclusio est negativa. — Ratio est in summa quia, ut jam dictum 
est, filii originale peccatum contrahunt quatenus per generationem mo- 
ventur ab Adam veluti membra a capite. Sed Eva et mulier solam mate- 
riam ad generationem hominis ministrat, virtus autem activa seminis est 
a parente. Unde, etiamsi Eva non peccasset, Adam peccante, filii originale 


peccatum contraherent. 


COMMENTARIUM 


2. — Arguitur contra conclusionem articuli, ut magis explicetur. Nam 
Ecclesiastici, 25 (v. 34), dicitur. A muliere initium factum est peccati et 
per illam omnes moriuntur. Ergo, etiamsi Adam non peccasset, tradu- 
ceretur in filios originale peccatum. 

Respondeo quod peccatum Evae fuit occasio protoparenti ad peccan- 
dum, sed originale peccatum ex Adam, ut ex principio effectivo, tradu- 
citur per generationem. 

3. — Arguitur secundo. Praeceptum non comedendi de fructu arboris 
boni et mali utrique parenti impositum fuit. Ergo, per inobedientiam 
utriusque derivari poterat. 

Ad hoc respondeo nego consequentiam, quia illud praeceptum posi- 
tum fuit viro tamquam capiti a quo justitia originalis derivanda erat 
simul cum natura. Evae autem impositum erat praeceptum ut personae 
particulari naturaliter subditae protoparenti. Unde proprie loquendo Eva 
non peccavit originali peccato, videlicet, quod ab ipsa per originem deri- 
varetur. Potest autem dici peccatum Evae originale peccatum, quatenus 


proprio actu se privavit rectitudini justitiae originalis supernaturaliter 

inditae humanae naturae. Non enim Eva contraxit originale peccatum, 
quae formata est de costa Adae, et praedita est ab ipso Deo dono justitiae 
originalis. In priori sensu, dicit Cajetanus in 1 p., q. 95, a. 1 quod Eva 
suo peccato non continuo perdidit justitiam originalem; nihilominus, 
quantum ad se ipsam attinebat statim amisit gratiam et consequenter 
justitiam originalem quantum ad principalem effectum. Dico quantum 
ad principalem effectum, nam fortassis non statim sensit Eva incommo- 
da corporalia quae impediebantur originali justitia sanante naturam, do- 
nec postea, peccante Adam, viderunt se esse nudos et erubuerunt. 

Ceterum, an mulier concurrat active ad generationem, an tantum pas- 
sive ministrando materiam aptam quae alteranda est a virtute seminali, 
in 3 p., q. 37 solet disputari a theologis. 

4.— Sunt aliae disputationes' circa istum articulum magis curiosae 
quam necessariae; v. gr., utrum Adam non peccante, si Cain peccaret vel 
aliquis alius descendens ab Adam, filii illius peccatoris contraherent ori- 
ginale peccatum. 

Ad hoc respondeo primo, quaestionem hanc et similes in eo sensu acci- 
piendas esse, videlicet, an ex vi pacti quod factum est cum Adam sit bona 
consequentia, si Adam non peccante, aliqua alia via, si peccaret descen- 
dens ab Adam, contraheretur tali via originale peccatum a descendentibus 
ab illo viro. Ad quod respondeo breviter, quod ex vi illius pacti facti cum 
Adam non contraheretur originale peccatum ab aliquo, nisi peccante pro- 
toparente. Et ratio est quia nemo ex descendentibus acciperet origina- 
lem justitiam nisi ut persona particularis, et ita non amitteret illam 
nisi ut persona particularis. Quidam ajunt quod, si Adam non peccasset, 
statim fuisset confirmatus in gratia, et hanc confirmationem transfun- 
deret in posteros, ac proinde nullus postea posset peccare. Hoc tamen 
assertum voluntarium est, ut ait divus Thomas q. 100 primae partis, 
a. 2. Scotus vero in 2 Sent., d. 32, q. 1, dicit duo. Alterum est quod de 
facto solum peccatum primi parentis traducitur in posteros, ut docet 
fides catholica. Alterum est quod facta illa hypothesi, quod Cain pecca- 
ret non peccante Adam, filii Cain nascerentur in peccato originali, quam 
sententiam etiam divus Thomas sequutus fuit q. 5 De malo, a. 4 ad octa- 
vum, et Conradus sequitur illam super art. 2 hujus quaestionis. 

5.— Sed est aliud dubium : utrum si Adam et Eva convenirent ad ge- 
nerationem antequam peccarent, filii. inde geniti contraherent originale 
peccatum, si postea peccaret Adam. 


Ad hoc nihil certi possumus asserere; sed multo probabilius videtur 

quod tales filii, praesertim si jam habebant usum rationis quando Adam 
peccavit, non amitterent originalem justitiam in qua nati fuerant. Nam 
videtur irrationabile quod, cum tales filii haberent propositum obediendi 
Deo per omnia, amitterent originalem justitiam et contraherent originale 
peccatum. Sed fortassis aliquis diceret quod non contraherent originale 
peccatum, sed manerent in gratia; amitterent tamen originalem justitiam 
quantum ad illud effectum quo sanabatur natura et impediebatur rebellio 
carnis contra spiritum et corruptio corporis. Sed in hujusmodi arbitra- 


mentis unusquisque in suo sensu abundet, salva tamen fide catholica. 


QUAESTIO OCTOGESIMASECUNDA 


Pe originali peccato quantum ac suar.t essentiam 


ARTICULUS PRIMUS 


Utrum originale peccatum sit habitus 


SIMMA TEXTUS 


1. — Prima conclusio: Originelle peccatum non est habitus quo po- 
tentia inclinetur ad agendum. 

Secunda conclusio: Originale peccatum est habitus secundum quod 
habitus est dispositio aSicujus naturae ex multis compositae, secundum 
quam (scilicet dispositionem) bene se habet vel male ad aliquid, et prae- 
cipue cum talis dispositio fuerit quasi in naturam versa. 

Tertia conclusio: Peccatum originale est inordinata dispositio prove- 
niens ex dissolutione illius harmoniae in qua consistebat ratio justitiae 
originalis, sicut aegritudo corporalis est inordinata dispositio corporis 
secundum quam solvitur aequalitas in qua consistit ratio sanitatis. 

Quarta conclusio, in solutione ad primum: Peccatum originale non est 
pura privatio, sed est quidam habitus corruptus. 

Quinta conclusio, ad tertium: Peccatum originale neque est habitus 
infusus, neque acquisitus, sed innatus per vitiatam naturam per actum 


primi parentis. 


COMMENTARIUM 


2. — In hoc articulo investiganda nobis est quidditas et essentia ori- 
ginalis peccati. Et in primis explicandum nobis est quid Cajetanus sen- 
serit. Qui pro explicatione litterae divi Thomae advertit primo, quod habi- 
tus in titulo articuli proprie accipitur. Deinde quatuor difficultates pro- 


ponit, quae sese offerunt in littera divi Thomae. Prima difficultas est, 

an inordinatio dispositionis de qua divus Thomas loquitur, sit inordinatio 
privativa, an vero contraria. Et ratio dubitandi est. Si enim privative 
sumitur inordinata dispositio, hoc est, dispositio privata tali ordine, se- 
quitur quod non sit habitus proprie originale peccatum, sed privatio 
essentialiter et quidditative; si vero sumatur contrarie, difficile est 
assignare quid sit illud positivum fundans hanc contrarietatem. 

3. — Secunda difficultas est quomodo peccatum originale sit vere habi- 
tus, loquendo de habitu in ordine ad naturam. Et ratio dubitandi est quia 
nulla est in nobis ex peccato originali qualitas superaddita sive in essen- 
tia sive in aliqua potentia animae. Constat enim habitum esse speciem 
qualitatis. Si igitur non est qualitas, non erit habitus originale pec- 
catum. 

4.—— Tertia difficultas est quomodo originale peccatum est languor 
naturae. Ratio difficultatis est, quia aut hoc dicitur de natura nostra 
absolute, vel ut donata justitia originali. Non absolute, quia natura pri- 
vata originali justitia nullam habet imbecillitatem, sed est sibi ipsi re- 
licta quoad animam et quoad corpus. Et sicut elementorum tendentia in 
propria loca non est languor naturae absolute, ita neque tendentia par- 
tium animae in propria objecta erit languor naturae. Rursus, neque de 
natura praedita originali justitia dicitur originale peccatum languor na- 
turae. Ratio est quia, cum natura nostra non differat a se ipsa prout 
donata originali justitia, nisi privatione originalis justitiae voluntate pro- 
toparentis, non apparet in quo consistat iste languor naturae. 

5.— Quarta difficultas est in responsione ad primum argumentum, 
ubi originale peccatum dicitur habitus corruptus. Et ratio difficultatis 
est inquirenda. Quoniam habitus corruptus non est habitus, sicut homo 
corruptus non est homo, frigiditas corrupta non est frigiditas. Est enim 
dictio valde diminuens illud adjectivum: corruptus. 

Q. — Ad primam difficultatem respondet Cajetanus quod inordinatio 
sumitur contrarie, quod quidem ita explicat. Est enim in nobis conside- 
rare partes animae dispositas dupliciter, scilicet, cum harmonia conformi 
naturae nostrae rationali, et sine illa harmonia. Et cum sunt sine tali 
harmonia, pronae sunt ut ferantur secundum proprios impetus, praeter 
consonantiam ad illam harmoniam. Hoc autem est partes animae esse 
inordinatas contrarie, sicut humores corporis, cum sunt sine regimine 


virtutis animae, moventur secundum proprias inclinationes, non solum 
extra harmoniam sanitatis, sed contra illam. Fundatur igitur inordinatio 


contraria super pronitate ad ea quae sunt contra harmoniam. Ponit 

exemplum : concupiscibilis enim, ex hoc ipso quod prona est àd delecta- 
bile secundum sensum pronitate plus quam oportet secundum rationem 
rectam, est contrarie disposita in homine qui est animal rationale. 

T. — Ad secundam difficultatem respondet Cajetanus dupliciter. Pri- 
mo quidem secundum aliorum sententiam insufficienter, videlicet, quod 
divus Thomas non sentit peccatum originale esse habitum, sed quamdam 
habitualem pronitatem, non positive, sed per subtractionem retinentis, 
ut videtur sentire divus Thomas in 2 Sent., d. 30, q. 1, a. 3, et in q. illa 5 
De malo. Sed haec responsio non advertit neque penetrat singularem 
doctrinam divi Thomae in hoc articulo conjunctam cum solutione ad ter- 
tium argumentum; unde apparet quod divus Thomas altius consideravit 
naturam peccati originalis. Distinxit enim habitum vel ad opus ordina- 
tum, vel ad ipsam naturam, et dicit duo. Primum est quod peccatum ori- 
ginale non est habitus in ordine ad operationem, nisi indirecte per remo- 
tionem prohibentis; et ita glossavit semetipsum in aliis locis et citatis. 
Alterum est quod peccatum originale est habitus in ordine ad naturam, 
sicut aegritudo. Et ad dubium propositum, videlicet, quoniam habitus 
importat aliquid positivum distinctum contra privationem, respondit in 
solutione ad primum, quod pro positivo hic sunt ipsae partes animae inor- 
dinatae contrarie. Hoc dictum divi Thomae secundum triplicem opinio- 
nem de habitu comparato ad naturam, tripliciter etiam salvat habitum 
originalis peccati esse qualitatem. Nam, secundum tenentes habitum 
hujusmodi, v. gr., sanitatem aut pulchritudinem formaliter consistere in 
relatione, materialiter vero in qualitatibus consonantibus, facile apparet 
quod originale peccatum est saltem materialiter qualitas. Sed haec via 
non est conformis doctrinae divi Thomae, qui supra, q. 49, ponit sani- 
tatem essentialiter et formaliter esse qualitatem non relationem. At 
vero, secundum dicentes habitum esse connexionem ordinatam partia- 
lium dispositionum, etiam communiter dicendum est esse qualitatem, id 
est, collectionem qualitatum. Sed haec etiam via falsa est; nam collectio 
qualitatum non est qualitas aut qualitatis species. Denique, secundum 
tenentes habitum esse qualitatem existentem subjective in uno principali, 
non quidem absolute, sed ut consonanti vel dissonanti cum aliis, subtilius, 
inquit Cajetanus, salvatur de peccato originali quod est qualitas, sicut de 
sanitate et aegritudine. Ita sicut aegritudo est qualitas non composita 
aut collecta ex pluribus qualitatibus dissonis in ordine ad naturam, sed 
consurgens tali dissonantia in principali parte, ita originale peccatum 


non est collectio aut ordo inordinatarum pronitatum in partibus animae. 

Sed inordinata pronitas primae partis animae, non absolute, sed ut illa 
prima pars aliis inordinatis cohaeret, habet rationem qualitatis quae est 
habitus in ordine ad naturam. Et hoc idem est ac si diceremus quod illa 
qualitas inest in toto primo et per se; aequivalet enim esse in parte ut 
cohaeret aliis, et esse in toto, nam cohaeret propter totum. Unde et 
Aristoteles 5 Metaphys. ponit habitum esse dispositionem, non partium, 
sed habentis partes (1). Quod non intelligitur, ut aliqui interpretantur, 
quia ex dispositionibus partium resultet in toto qualitas quae est habitus, 
v. gr. sanitas vel pulchritudo, sed potius quia qualitas primae partis in 
ordine ad alias, sive ut est habentis illas sic dispositas, est habitus. In 
cujus signum Aristoteles posuit calorem in prima specie qualitatis ut 
commensuratum naturae ; et infra divus Thomas, in hac quaestione, dicit 
quod peccatum originale est in pluribus partibus animae ut sunt partes 
unius totius et quod est formaliter in prima parte animae, in ceteris autem 
materialiter. Contemplandum est enim quod, sicut humoribus inordinate 
dispositis est infirmitas, ita quod in uno est formaliter et in reliquis mate- 
rialiter ; ita etiam et de peccato originali proportionabiliter dicendum est. 
Unde qualitas quae nata est determinare et modificare potentialitatem 
subjecti habentis partes, ut sic, in ordine ad naturam est habitus, ita 
etiam peccatum originale est habitus et qualitas. 

8. — Ad tertiam difficultatem- respondeo quod peccatum originale est 
languor naturae, etiam absolute quia consistit in contraria dispositione, 
non solum justitiae originalis, sed sanitatis naturalis ipsius hominis in 
quantum est rationalis. Etenim in statu illo felici illius harmoniae quae 
erat sub justitia originali duo erant, scilicet ipsa consonantia virium ani- 
mae et supernaturale donum conservans illam harmoniam. Nunc autem 
non solum sumus privati illo dono supernatural!, sed etiam illa harmonia 
dum, nobis relictis, in propria singulis partibus tendentibus, ad contra- 
riam dissonantiam totus homo pronus invenitur. Quod autem harmonia 
illa esset naturalis, patet ex hoc quia est secundum naturam. Nam ut in 
2 Physicorum habetur, naturale dicitur de eo quod est secundum natu- 
ram (2). Constat autem secundum naturam nostram esse, quatenus ratio- 
nales sumus, bonum secundum rationem in omnibus partibus animae ra- 
tionis aliquo modo participibus, ut divus Dionysius ait cap. 4 De divinis 


nominibus (3). Hoc autem bonum naturale secundum rationem, quamvis 


(1) Aristot., Metaphysic.., 1. 4, c. 19. Didot, 2, 529. 
(2) Aristot., Physic, 1. 2, c. 1, n. 5. Didot, 2, 261. 
(3) Dionysius, De div. nominibus, c. 4, $ 2. MG. 3, 695. 

totaliter non sit ablatum a nobis per peccatum primi parentis, tamen 
mansimus infirmi et languidi in partibus animae et amisimus sanitatem 
illam naturalem. 

9. —! Ad quartam difficultatem respondeo primo, quod littera est cor- 
rupta et legendum esset: Est habitus contrarius. Nam per hoc directe 
solvitur argumentum, quod intendebat probare esse puram privationem. 
Nihilominus, quia etiam in sequentibus iterum dicit divus Thomas pec- 
catum originale esse dispositionem corruptam, respondeo secundo, et me- 
lius, quod non intelligit divus Thomas per habitum corruptum habitum 
qui desinivit esse, sed talem habitum qui consistit in corruptione quasi 
in quodam motu, ut in 8 Physicorum nomen corruptionis extenditur ad 
quamlibet dispositionem alicujus rei, quamvis non absolute desinat 
esse (1). Sicut homo infirmus dicitur esse in corruptione, sic etiam habi- 
tus et mala dispositio quae est originale peccatum, dicitur habitus cor- 
ruptus, non solum propter privationem sanitatis, sed quia positive est 
qualitas contraria corrumpens sanitatem. 

10. — Jam vero, pro majori intelligentia diffinitionis peccati origi- 
nalis, advertendum est talem diffinitionem investigandam esse ex primo 
actuali peccato primi parentis, in quo omnes peccaverunt, et ratione 
cujus originale peccatum quod nos contrahimus dicitur et est nobis vo- 
luntarium quatenus voluntas Adae in illo actuali peccato erat voluntas 
naturae, quam per naturalem generationem trahimus ab Adam, et cum 
ipsa natura contrahimus originale pecca-tum, unusquisque proprium sibi 
inhaerens. 

Sit igitur nobis prima conclusio: Primum peccatum protoparentis non 
fuit luxuriae, ut deliravit quidam Cornelius Agrippa in opusculo De pec- 
cato originali. Quae assertio haeretica est, ut patet ex historia Geneseos, 
cap. 3, ubi narratur ordo tentationis diaboli et consensus protoparentum 
comedentes de ligno contra praeceptum Dei. Item stultissimum est dicere 
Adam et Evam peccasse quia carnaliter conjuncti sunt, cum tamen habe- 
rent praeceptum multiplicandi genus humanum. Et denique constat ex 
ipsa scriptura quod Adam, exclusus a paradiso, cognovit primo uxo- 
rem suam. 

11. — Secunda conclusio: Primum peccatum protoparentis fuit super- 
biae. Hanc expresse docet divus Thomas 2. 2, q. 163, a. 1 et alibi saepe. 


Non excludimus in hac conclusione quod fuit peccatum inobedientiae, 


(1) Aristot. Physic., l. 8, c. 3, n. 4. Didot, 2, 346. 

ut sacrae litterae testantur, sed volumus cum divo Thoma asserere ratio- 
nem formalem non obediendi fuisse propriam excellentiam quam Adam 
intendit contra praeceptum Dei. 

12.— Tertia conclusio: /llud peccatum primi parentis non fuit origi- 
nale per se primo ex objecto specifico superbiae, sed ex circum stantia 
personae peccantis, quatenus erat caput totius humanae naturae quod 
assumpserat originalem justitiam ex divino pacto in posteros transfun- 
dendam. Probatur haec conclusio, quoniam alias omne peccatum super- 
biae esset originale. Quod autem ex circumstantia personae dicatur ori- 
ginale, docet divus Thomas ubi supra, art. 2. Diximus autem peccatum 
originale non per se primo ex objecto superbiae specificari, quoniam illud 
peccatum actuale in protoparente etiam est considerare objectum respectu 
illius singularis actus, in quo objecto includitur etiam circumstantia per- 
sonae. Habuimus enim ex doctrina divi Thomae quod omnis bonitas vel 
malitia humanorum actuum tandem desumitur ex objecto, quoniam omnes 
circumstantiae quae augent vel minuunt bonitatem vel malitiam humani 
actus transeunt in rationem objecti, saltem respectu hujus actus singu- 
laris. Unde in proposito dicimus quod fuit circumstantia illius peccati 
superbiae in quantum superbiae erat quod esset originale, et rursus illius 
peccati originalis actualis etiam fuit circumstantia quod esset superbiae; 
non enim minus fuisset originale si Adam primo peccaret peccato gulae. 

13. — Quarta conclusio: Peccatum originale quod nos contrahimus non 
est concupiscentia in ipsa anima existons ut morbida quaedam qualitas 
superaddita ipsi animae vel ejus potentiis, sicut dixerunt Gabriel in 
2 Sent., d. 30, q. 2, et Gregorius, q. 7, cum ipso Magistro Sententiarum 
in eadem distinctione, quam qualitatem morbidam dicunt esse fomitem 
et legem carnis et tyrannum. Et volunt eam colligere ex divo Augustino, 
lib. 1 De nuptiis et concupiscentia, cap. 25 et lib. 4 Hypomnesticon, in 
principio, et in lib. 6 Contra Julianum, cap. 18 asserente quod ista con- 
cupiscentia non manet substantialiter, sed est affectio malae qualitatis, 
sicut languor est affectio malae qualitatis (1). Quod autem sit in anima 
probant; nam lib. 6 Contra Julianum ait divus Augustinus, animam in 
carne sicut in vitiato vase corrumpi. Deinde ratione probant, quia pec- 
catum originale est vera culpa; sed culpa est ipsius animae macula, non 


carnis. Imaginantur enim isti doctores quod Adam suo peccato actuali 


(1) S. August., De nuptiis et concup., l. 1, c. 25. ML.. 44, 429. Io., Contra Julianum 
pelagianum. 1. 6, c. 18. ML. 44, 854, Pseudo-August., Hypomnesticon, l. 4, c. l. 
ML. 45, 1.639. 

propriam carnem infecit, quae infecta, maculavit carnem quam de se 
genuit, et sic anima, dum carni infunditur, afficitur illa qualitate mor- 
bida. Nam et Aristoteles dixit lib. | De anima, animam ex motionibus cor- 
poris affici et ipsum corpus ex motionibus animae perturbari (1). 

Haec opinio nullum habet 'fundamentum vel auctoritatis vel rationis ; 
nunquam enim divus Augustinus asseruit animae concupiscentiam esse 
originale peccatum. Cum autem dicit malum concupiscentiae esse affectio- 
nem malae qualitatis, non intellexit qualitatem superadditam ipsi homini, 
sed voluit distinguere malum peccati originalis a substantia, contra Ma- 
nichaeos asserentes malum esse quamdam substantiam a malo deo pro- 
ductam. Quod autem dicit animam in carne sicut in vitiato vase corrum- 
pi intendit docere quod anima de se creatur a Deo; non habet malum 
culpae quasi deferens illud transmigrandum de corpore in corpus, ut 
Pythagorici delirarunt. Et Origenes somniavit animas hominum esse ca- 
codaemones detrusos in corpora veluti in carceres propter peccata sua. 
Neque etiam quoniam anima producatur virtute seminis infecti, nam a 
solo Deo creatur. Superest, igitur, quod idcirco originale peccatum con- 
trahat, quia unitur et infunditur carni ab Adam seminali virtute geni- 
tae. Quod est dicere, ideo anima inficitur originali peccato quia est for- 
ma hominis descendentis ab Adam virtute seminali. 

Deinde isti doctores multa dicunt incredibilia in sua sententia. Pri- 
mum quidem, quod Adam suo peccato propriam carnem morbida quali- 
tate affecerit; secundum, quod caro infecta filiorum Adam inficiat ani- 
mam qualitate spirituali; tertium, quod primum peccatum Adae sit cau- 
sa hujusmodi qualitatis morbidae superadditae in animabus hominum. 
Contra quae omnia simul unum est argumentum : aut enim esus ligni veti- 
ti habebat ex natura sua producere talem qualitatem, aut miraculose. 
Si ex natura sua, ergo omnia peccata ejusdem speciei similem qualita- 
tem morbidam inducerent in animam et in carnem peccantis. Item seque- 
retur quod aliqua creatura ex natura sua habet producere peccatum ori- 
ginale; si quidem illa qualitas est peccatum originale. Deinde miraculose 
produci talem qualitatem, esset tribuere Deo ut auctori speciali originale 
peccatum; siquidem illa qualitas erat miraculosa. Et denique anima est 
spiritualis: ergo non potest caro naturaliter illi imprimere qualitatem 
morbidam, nisi forte ut instrumentum divinae virtutis, quae esset causa, 


principalis illius effectus, quod esset blasphemum dicere. 


(1) Artstot.. De anima, l. 1, c. 4. Didot, 3, 438. 

Ad illud vero quod Aristoteles dicit, animam ex motionibus corporis 
affici potest, esse intelligentiam, non quia corporis motiones directe im- 
primant aliquod in anima, sed quia indirecte anima afficitur quatenus ex 
dispositione corporis aliquae imaginationes oriuntur, unde tamquam ex 
objecto sensitivus appetitus tristatur vel laetatur, et consimiliter volun- 
tas habet suas motiones in illud objectum quod apparet sub ratione boni 
ut tendat in illud, vel sub ratione mali ut fugiat ab eo. 

14. —I Quinta conclusio : Concupiscentia- carnis, quae dicitur fomes pec- 
cati a theologis, et ab Apostolo appellatur lex in membris repugnans legi 
mentis, non est peccatum originale. Probatur, quia id quod in Adam non 
fuit peccatum, neque in nobis est peccatum originale. Sed hujusmodi con- 
cupiscentia non fuit peccatum in Adam, sed poena peccati quod appeti- 
tus rebellaret contra rationem, quia ratio rebellavit se contra Deum. 
Secundo, concupiscentia ista subjectatur in appetitu sensitivo vel est 
ipse appetitus sensitivus repugnans rationi. At vero peccatum originale 
est in anima subjective; alias puerorum animae exutae a corporibus 
omnes manerent absque peccato. Tertio, illa concupiscentia esset in homi- 
ne, si crearetur in puris naturalibus; et modo manet in baptizatis absque 
peccato: ergo illa non est originale peccatum. Denique, asserere illam 
concupiscentiam esse originale peccatum est favere errori lutheranorum 
asserentium originale peccatum non auferri per baptismum, quia manet 
in baptizatis concupiscentia carnis, quam illi putant esse peccatum ori- 
ginale. 

15. — Sed contra istam quintam conclusionem arguitur ,ex divo Au- 
gustino, in lib. 1 De peccatorum meritis, cap. 16, et lib. 2, cap. 4, et lib. 1 
Retractationum, cap. 15, in quibus locis et alias saepe appellat carnis con- 
cupiscentiam originale peccatum (1). 

Ad hoc respondeo quod ipsemet Augustinus satis se explicat; nam in 
lib. 1 Contra duas epistolas Pelagianorum, cap. 13, et lib. 1 De nuptiis et 
concupiscentia, cap. 23, et lib. De vera et falsa religione, cap. 14, ait con- 
cupiscentiam carnis dici peccatum quia est effectus peccati et ad pecca- 
tum inclinat (2). Et sic intelligitur illud ad Rom., 7 (v. 20) : Jam non ego 
operor illud, sed quod habitat in me peccatum. Sic etiam concilium Triden- 


tinum, sess. 5, can. 5 intelligit et definit esse intelligendum locum Apostoli 
sub anathemate. 


(1) S. August.. De peccator, meritis et rem., |. 1, c. 16 et 1. 2, c. 4. ML. 44, 119, 
152; Id., Retract., 1. 1, c. 15. ML. 32, 608. 

(2) S. August., Contra duas epist. pelagianorum, l. 1, c. 13. ML. 44, 561; Id.. De 
nupt. et concup., l|. 1, c. 23. ML. 441, 419; Id.. De vera religione, c. 14. ML. 39, 133. 

16. — Secundo arguitur. Nam divus Thomas art. 3 ait inordinationem 
concupiscentiae esse quidam materiale originalis peccati. Ergo verum est 
quod inordinata concupiscentia est originale peccatum. Probatur conse- 
quentia a simili, quia occisio exterior dicitur homicidium ex eo quod est 
materiale homicidium, cujus formale est a voluntate. 

Respondeo quod non ita dicitur inordinata concupiscentia materiale 
originalis peccati, ut de illa verificetur quod sit originale peccatum, sicut 
de actu homicidii exteriori verificatur esse peccatum, sed quia concu- 
piscentia carnis opponitur ei quod se habebat materialiter in justitia ori- 
ginali, scilicet rectitudini et subjectioni omnimodae appetitus inferioris 
ad rectam voluntatem. Pto cujus intelligentia nota, ex divo Thoma, 1 p., 
q. 95, a. 1 et q. 100, a. 1 ad secundum, quod justitiae originalis rectitudo 
in qua factus est homo consistebat in hoc quod ratio subjiciebatur Deo, 
rationi vero, inferiores vires animae, et ipsi animae, corpus, sive hoc 
proveniret a gratia gratum faciente, quae in illo statu ita erat perfecta 
quod sanabat naturam illo modo, sive proveniret ab alio dono distincto 
sanante naturam et rectificantem ad finem sibi connaturalem. Prima sub- 
jectio erat causa et radix secundae et tertiae, juxta illud divi Augustini, 
lib. De natura et gratia, cap. 15, et lib. De correptione et gratia, cap. 11; 
quandiu ratio manebat Deo subjecta inferiora ei subdebantur (1). Ex 
hoc igitur colligimus quod, sicut rectitudo justitiae originalis erat sub- 
jectio rationis ad Deum, et habebat se formaliter in illo statu, et subjectio 
virium inferiorum ad rectam rationem erat aliquid inferius et pendens 
ex prima subjectione tamquam aliquid materiale; ita etiam in peccato 
originali oportet considerare quod inordinatio opposita primae rectitudini 
est quasi formale, inordinatio vero opposita secundae rectitudini est 
quid materiale, sicut aliquod consequens, et non sicut essentia originalis 
peccati, sed potius circa quod manifestatur formalis ratio originalis 
peccati. 

17. — Sexta conclusio: Peccatum originale non est formdliter inim ici- 
tia, ut dixit Victoria. Ratio est quia inimicitia est effectus peccati; quia 
peccavit homo, factus est inimicus et manet in Dei inimicitia. Item facere 
inimicum Deum est commune peccato personali et originali. Ergo aliquid 
amplius necessario requiritur ad originalis peccati quidditatem expri- 


mendam. 


Si dicatur esse inimicitia ad humanam naturam propter illud pecca- 


(1) S. August.. De nat. et gratia, c. 15. ML. 44, 254; Ia? De correptione et gratia, 
c. 11. ML. 44, 933. 

tum primi parentis: contra, haec inimicitia, vel est odium Dei quo pecca- 
torem Adam et ejus posteros a Deo habuit, vel e contra est odium quo 
Adam et ejus posteri odio habent ipsum Deum. Primum quidem non est 
peccatum ; secundum vero neque est in parvulis nec fuit in Adam speciale 
peccatum odii, sed inobedientiae vel superbiae. 

18. — Septima conclusio: Peccatum originate non est physica et realis 
privatio illius doni habitualis quod erat justitia originalis, sive illud do- 
num fuerit in essentia animae, sive in potentiis; sive esset idem habitus 
cum gratia gratum faciente sive non. Probatur; nam Deus propter pecca- 
tum spoliavit hominem donis suis gratuitis. Ergo talis privatio non est 
peccatum, siquidem est a Deo in poenam peccati. Item si illa privatio esset 
originale peccatum, sequeretur quod non possit auferri originale pecca- 
tum nisi restitueretur originalis justitia. Consequens est falsum, ut patet 
in baptizatis, quibus non restituitur originalis justitia. 

Ad hoc tamen argumentum posset responderi, quod originali justitia 
restituitur in gratia justificante quantum ad ejus formalem et principa- 
lem, ut ait divus Thomas in 2 Sent., d. 32, q. 1l, a. 1 ad secundum. Dixi 
tamen in conclusione quod originale peccatum non est physica et realis 
privatio. Si enim consideretur ut moralis privatio, non habet aliam cau- 
sam nisi hominem peccantem; nam ipse meruit quod privaretur dono 
justitiae originalis. 

19. — Octava conclusio: Opinio communis, etiam quorumdam tho- 
m istarum probabiliter, salva fide defenditur, videlicet, quod originale pec- 
catum sit privatio originalis justitiae, dummodo justitia originalis acci- 
piatur pro effectu formali ipsius, quatenus efficiebat rectitudinem rationis 
et voluntatis. Haec conclusio sic asseritur a magistro Soto, lib. 1 De na- 
tura et gratia, cap. 9. Et quidem quod sit privatio vel includat privatio- 
nem, videtur etiam esse necessarium asserere secundum communem ra- 
tionem peccati includentis aversionem a Deo vel a lege Dei. Divus Tho- 
mas ita dicit in hoc articulo, quod originale peccatum habet privationem 
originalis justitiae, quamvis non dixit esse privationem in recto. Sed vo- 
lunt colligere ex ejus sententia, non solum quod habeat privationem, sed 
quod sit privatio; nam ut videbimus q. 83, a. 2, divus Thomas ait origi- 
nale peccatum esse in essentia animae sicut fuerat justitia originalis. 
Sed in essentia animae non videtur esse aliqua qualitas habitualis super- 
addita quae sit originale peccatum. Est igitur mera privatio originalis 
justitiae. Quod autem sit privatio illius effectus formalis qui erat recti- 


tudo rationis cum Deo, probat magister Soto considerans quod cum 

peccatum originale traducatur a primo parente ad nos, ex ipsomet pecca- 
to protoparentis dijudicanda est quidditas nostri peccati originalis quod 
contrahimus. In Adam vero fuit formaliter ratio actualis peccati priva- 
tio rectitudinis, debitae tamen inesse. Igitur in nobis etiam fuit priva- 
tio, et est rectitudinis rationis debitae inesse. E quod in Adam fuit effe- 
ctus et poena peccati, etiam in nobis erit effectus et poena peccati, vide- 
licet, privatio illius doni justitiae originalis secundum se considerata, et 
non secundum illum effectum formalem, qui erat rectitudo rationis 
cum Deo. 

20.— Sed contra istam sententiam sunt argumenta. In primis, haec 
sententia est expresse contra divum Thomam in hoc articulo, qui expresse 
negat originale peccatum esse puram privationem, et affirmat esse 
habitum. 

Secundo, Deus est causa etiam illius privationis doni qui erat justitia 
originalis: ergo est causa privationis effectus formalis illius doni. Pro- 
batur consequentia, quia omnis causa auferens formam, aufert etiam 
effectum formalem et primarium illius formae; v. gr., auferens albedi- 
nem, ratio est privationis albi, qui est effectus albedinis; neque opposi- 
tum est intelligibile. 

Nihilominus ad hoc argumentum poterit responderi in favorem hujus 
sententiae distinguendo antecedens. Nam illa privatio dupliciter potest 
considerari: uno modo, ut est privatio effectus physici; altero modo, ut 
est privatio effectus moralis. Priore quidem modo Deus est causa illius 
privationis entitatis physicae et realis. Secundo vero modo non est Deus 
causa illius privationis, videlicet, quatenus illa entitas quae erat justitia 
originalis, faciebat formaliter hunc effectum, scilicet, rectitudinem ratio- 
nis cum Deo. Nam isto modo solus Adam fuit causa moralis illius priva- 
tionis. Et verificatum est quod inquit Augustinus: nunquam a te faciet 
Deus occasum, nisi tu ab illo fueris casum. 

21. — Sed contra adhuc est argumentum. Causa moralis illius priva- 
tionis moralis effectus fuit actuale peccatum Adae. Ergo effectus illius 
causae non fuit peccatum, vel fuerunt duo peccata in Adam : unum actua- 
le, alterum vero habituale, qui fuit effectus actualis peccati. 

Respondeo quod proprie loquendo causa moralis peccati originalis fuit 
ipse Adam, et effectus illius causae fuit peccatum originale actuale. Et 
hoc ipsum peccatum mansit habitualiter, tam in Adam, quam in humana 
natura privata illa rectitudine et harmonia quam faciebat originalis justi- 


tia. Diximus autem illud peccatum originale actuale mansisse habitualiter 

in Adam, non ratione alicujus qualitatis acquisitae in ipsa potentia volun- 
tatis, sed quatenus natura humana mansit male disposita ex actuali pec- 
cato quod praecesserat, in quo etiam peccato omnes peccavimus in Adam; 
et ideo contrahentes naturam ab illo, contrahimus simul illam malam 
dispositionem habitualem et illum languorem naturae, unusquisque pro- 
prium. Sed haec omnia melius explicabuntur juxta sententiam divi 
Thomae. 

22. — Arguitur tertio. Effectus formalis formae debet esse in eodem 
subjecto in quo est ipsa forma. Sed justitia originalis est in essentia ani- 
mae; privatio autem rectitudinis rationis est in ipsa potentia rationali. 
Non ergo peccatum originale est privatio effectus formalis justitiae ori- 
ginalis. Immo etiam sequitur quod effectus formalis justitiae originalis 
non sit rectitudo rationis ; nam haec rectitudo est in potentia animae. 

Ad hoc argumentum potest responderi quod justitia originalis non 
formaliter, sed radicaliter faciebat rectitudinem rationis cum Deo, sicut 
modo gratia habitualis facit rectitudinem appetitus rationalis radica- 
liter. 

23.— Arguitur quarto. Per praedictam sententiam nullo modo expli- 
catur quomodo peccatum originale sit habitus naturae male dispositae 
ad aliquid; immo colligitur quod non sit habitus, si est privatio rectitu- 
dinis rationis. Nullus ergo thomista potest sequi hanc sententiam. 

24.— Nos igitur, doctrinae divi Thomae perpetuo adhaerentes, ex 
ejus doctrina et ex his quae Cajetanus dicit in hoc loco, ponimus nonam 
conclusionem: Definitio originalis peccati haec nobis videtur optima: 
"Peccatum originale, quod secundum fidem contrahitur a posteris Adae, 
est humanae naturae habitualis inordinataque conversio ad bonum com- 
mutabile a protoparentis primo peccato derivata." Haec definitio probatur 
esse bonam. In primis, datur per genus proprium et differentiam, et in- 
cludit ordinem ad causam efficientem et ad proprium subjectum huma- 
nae naturae. Et quidem quod habitualis conversio sit genus proprium 
originalis peccati et non privatio rectitudinis, probatur ex eodem prorsus 
fundamento ex quo magister Soto vult probare quod sit privatio rectitu- 


dinis. Nam id quod in peccato primo Adae fuit ratio... 


[Hic scriba, quia forte non habebat in promptu textum lectionis, albas 


reliquit sine scriptione paginas duas.] 
25. — Quantum ad modum operationis capitis in membra ait quod pec- 


catum originale in Adam, quod est peccatum naturae, derivatum est a 

peccato actuali ipsius, quod fuit peccatum personale, quia in eo persona 
corrupit natura, postea vero, natura corrupta, corrupit personam in poste 
ris. Sed gratia non derivatur a Christo in nos per naturam, sed per actum 
personalem Christi. Haec divus Thomas. Dicimus ergo et fatemur in 
Adam fuisse habitualem conversionem humanae naturae inordinatam et 
derivatam a primo peccato actuali ipsius. Unde praedicta definitio com- 
munis est nobis et protoparenti secundum originalis peccati rationem, 
excepto quod in Adam fuit prius in exercitio personale peccatum actuale, 
quod infecit totam naturam in ipso Adam. 

Sed quaeres, an duplex peccatum fuerit in Adam, scilicet, personale 
et originale. Respondeo quod una fuit in illo culpa, distincta tamen ra- 
tione. Fuit enim ex circumstantia personae, quatenus erat caput huma- 
nae naturae quod susceperat originalem justitiam conservandam toti 
humanae naturae et posteris per obedientiam, gravissimum peccatum illud 
personale; et habuit rationem originalis ut principium corruptionis natu- 
rae humanae in ipsomet Adam, et transfundendi per generationem natu- 
ralem naturam corruptam in posteros. 

26.— Ad secundum, respondeo, ex doctrina Cajetani super istum ar- 
ticulum, ubi docet, ex doctrina divi Thomae, originale peccatum non esse 
puram privationem, sed inordinatam dispositionem et positive contrariam 
originali justitiae. Dicimus ergo quod illa verba divi Thomae in articulo 
tertio, et ubicumque dixerit originale peccatum esse formaliter defectum 
justitiae originalis, sunt intelligenda ita, quia talis privatio vel defectus 
tenet se ex parte formalis, quod est in peccato originali ipsa inordinata 
dispositio habitualis contraria justitiae originalis. Et hoc potest colligi 
ex ipso divo Thoma, art. 3, ubi ait: “Omnis alia inordinata dispositio 
virium animae se habet materialiter." Loquitur itaque de privatione quae 
est cum dispositione inordinata et illi annexa necessario. 

27.— Ad tertium respondeo quod ita est peccatum originale in essen- 
tia animae, ut etiam consequenter inficiat potentias. Immediate quidem 
natura humana est habitualiter conversa et aversa, et ex consequenti 
voluntas, quae est inclinatio naturae humanae, dicitur infici, non per qua- 
litatem superadditam et magis inclinantem ad malam operationem, sed 
per remotionem prohibentis, scilicet, per remotionem justitiae originalis. 

Pro cujus majori intelligentia, observandum est quod voluntas dupli- 
citer potest considerari: uno modo ut est quaedam dispositio animae, qua 
secundum suam naturam anima rationalis bene disponitur; altero modo, 


ut potentia quaedam et facultas immediate ad actum ordinata, quemad- 

modum idem calor in igne est bona dispositio ignis, et simul est facul- 
tas operativa ad calefaciendum. Sic igitur intelligendum est quod pecca- 
tum originale est qualitas priore illo modo, ut habitualis dispositio inor- 
dinata existens in essentia animae, quatenus ipsa voluntas carens recti- 
tudine justitiae originalis est mala dispositio humanae naturae, et facit 
illam formaliter conversam habitualiter ad bonum commutabile cum 
aversione a Deo, quatenus in Adam fuit voluntaria ista conversio in quo 
omnes peccaverunt. Deinde vero consequenter ipsa voluntas considerata 
ut potentia habet post peccatum inclinationem in actum inordinatum, 
non directe per aliquam aliam qualitatem inclinantem voluntatem magis 
ad malam operationem, sed indirecte per remotionem prohibentis, quae 
erat justitia originalis omnino impeditiva inordinatae operationis, ut 
docet divus Thomas in solutione ad tertium. 

28. — Et per hoc respondeo ad quartum, quod habitualis conversio 
et aversio formalissima et prima, quae dicitur originale peccatum, est 
humanae naturae primo et per se, quia partes animae, quae sunt disposi- 
tiones animae, dissonant in ordine ad subjectum in quo uniuntur; quae 
dissonantia in prima animae parte movente alias potentias ad finem est 
subjective, quamvis non sine ordine ad alias partes, quae sunt etiam 
dispositiones ipsius naturae. Et hoc est quod ait divus Thomas in articulo, 
quod peccatum originale habet inordinatam dispositionem partium ani- 


mae, et quod est habitus ut dispositio natura ex multis compositus ff. 


(*) Hic desinit textus codicis Salmantini. Sequentia usque in finem desumuntur 
ex codice Palentino. 





QUAESTIO OCTOGESIMAPRIMA 


De causa peccati ex parte hominis 


Postquam divus Thomas egit de causis extrinsecis peccati ex parte 
Dei et ex parte diaboli, aggreditur nunc disputare de alia causa extrin- 
seca peccati, scilicet ex parte hominis. Habet autem homo duplicem mo- 
dum causandi peccatum in altero homine. Primum communem sibi cum 
diabolo, scilicet per modum proponentis et suadentis. Quamvis in hoc 
aliqualiter differat homo a daemone, nam homo solum potest exterius 
proponere, diabolus vero praeterea suggerit et instigat interius, ut docuit 
divus Thomas quaest. praecedenti, art. 2. Et de hoc modo causandi pec- 
catum sufficienter egit divus Thomas in q. praecedenti, agens de causa 
peccati ex parte diaboli. Aliter potest homo causare peccatum per mo- 
dum originis, scilicet transfundendo per naturalem generationem simul 
cum natura infectionem naturae. Et ejusmodi infectio dicitur peccatum 
originale. Quod licet fuit radix et origo omnium aliorum peccatorum actua- 
lium, quia tamen cognitu est difficilius, ideo merito divus Thomas, post 
tractatum de peccatis actualibus, agit de peccato originali. 

Hunc autem tractatum dividit in quatuor partes praecipuas. In pri- 
ma disserit an sit peccatum originale et quomodo traducatur; in secunda, 
quid sit et ejus essentiam inquirit; in tertia tractat de ejus subjecto; 
in quarta demum parte de effectibus ejus et poena quae debetur peccato 


originali disputat. 


ARTICULUS PRIMUS 


Utrum primum peccatum primi parentis traducatur per originem 


in posteros 


SUMMA TEXTUS 


1. —!Prima conclusio est affirmativa et certa secundum catholicam 


fidem. 

Secunda conclusio: Erroneum est dicere quod anima rationalis tra- 
ducatur ex semine, et ita ex anima infecta deriventur aliae animae macu- 
latae peccato originali. 

Tertia conclusio: Insufficiens modus est explicandi traductionem pec- 
cati originalis dicendo quod, sicut leprosus generat leprosum et podagri- 
cus podagricum propter aliquam corruptionem seminis, quae tamen non 
est lepra vel podagra, ita etiam culpa animae per traductionem derivatur 
ad prolem, quam vis semen non sit adhuc objectum culpae. 

Quarta conclusio: Bonus modus explicandi traductionem peccati ori- 
ginalis est considerare omnes homines qui nascuntur ex Adam tamquam 
unum hominem in quantum conveniunt in natura humana quam a primo 
parente accipiunt et se habent quasi multa membra unius corporis.— 
Nam sicut actus membri qui est peccatum non est voluntarius voluntate 
membri sed animae, ita inordinatio quae est in isto homine genito ex 
Adam non est voluntaria voluntate istius sed voluntate primi parentis, 
qui motione generationis movet omnes posteros suos. 

Quinta conclusio, ad secundum : Per virtutem seminis traducitur huma- 
na natura a parente in prolem, et simul cum natura infectio quae est pec- 


catum originale. 


COMM ENTARUM 


2.— De hac materia multa disserunt sancti patres, praesertim divus 
Augustinus tomo 7, lib. 2 Hypomnesticon, et 1 et 2 lib. De peccatorum 
meritis et remissione, c. 20, et libro 3 a cap. 11 et deinceps, er in libris 
Contra Julianum, specialiter lib. 1 (1). Vide Chrysostomum super illud 
Roman. 5 Per unum hominem peccatum introivit, etc. (2). Disserunt de 
hac materia scholastici doctores in 2, a d. 30 usque ad 33; Soto 1 lib. De 
natura et gratia a cap. 7 et deinceps; Castro De haeresibus, verbo Pec- 
catum. 

3.— In primis in hac disputatione jaciendum est fundamentum cer- 
tum secundum fidem, scilicet omnes homines descendentes ab Adam per 
seminalem generationem contrahere peccatum originale. Haec veritas est 


ita universaliter asserenda, cui non repugnat pia exceptio beatae Virginis 


(1) Pseudo-Augustinus, Hypomnesticon, 1. 2, c. 4. ML. 45, 1.619; S. August. 
De peccatorum meritis et remissione, |. 2, c. 20. ML. 44, 171: Id., Contra Julianum, 


1. 1. ML. 44. 641 et ss. ; 
(2) S. J. Chrysost „ Homiliae X XXII in epist. ad Rom., homil. 10. MG. 60, 473 ss. 

ab hac communi lege probabiliter acceptata ab Ecclesia. Probatur ergo 
quod sit de fide Psalm. 50 (v. 7) : Ecce in iniquitatibus conceptus sum., etc. 
Job 25 (v. 4) secundum versionem Septuaginta interpretum: Nemo mun- 
dus a sorde nec infa/ns unius diei. Praesertim notandus est locus ad 
Rom., 5 (v. 12) : Per unum hominem peccatum introivit, etc. Ubi cavenda 
est explicatio Erasmi, quae est pelagiana; nititur enim quod loquatur 
Paulus de ingressu peccati per imitationem, cum tamen manifestissime 
loquatur ad litteram de ingressu peccati per originem. Quae expositio 
amplectenda est de fide, ut asseritur in concilio Milevitano c. 2, cujus 
verba referuntur De consecratione, d. 4, can. Placuit. Eadem veritas defi- 
nitur in concilio Arausicano can. 2, ,et specialiter in concilio Tridentino 


ses. 5, in principio in decreto de peccato originali. 


DUBIUM PRIMUM 


Pro intelligentia hujus materiae dubitatur primo: Utrum peccatum 
originale ad homines derivatum sit vere et proprie peccatum. 

4.— Argumenta pro parte negativa. — Et arguitur primo pro parte 
negativa. Nam peccatum, secundum Augustinum lib. 2 Contra Faustum. 
cap. 27, est dictum vel factum vel concupitum contra legem Dei aeternam; 
sed peccatum primi parentis respectu parvulorum non est dictum, etc.: 
ergo non est proprie peccatum. 

5.— Secundo. Peccatum, nihil aliud est quam deordinatio voluntatis a 
regula rationis et bono divino; sed parvuli proprie loquendo non sunt 
deordinati voluntarie a bono divino: ergo. Minor probatur. Voluntas 
extrinseca unius hominis non potest intrinsece deordinare voluntatem 
alterius: ergo voluntas primi parentis non potest intrinsece deordinare. 
voluntatem parvuli. Ergo parvulus non contrahit proprie peccatum. 

Confirm atur. Si homo nasceretur in puris naturalibus, eamdem deor- 
dinationem haberet quam nunc quando nascitur in natura lapsa; sed tunc 
non contraheret aliquid quod esset proprie peccatum: ergo nec modo. 
Minor patet. Major probatur. Nam tunc ex parte intellectus esset eadem 
ignorantia, ex parte voluntatis eadem infirmitas ad bonum, ex parte appe- 
titus sensitivi eadem pugna et rebellio contra rationem: ergo universa- 
liter esset eadem deordinatio. 

6.— Tertio et ultimo arguitur. De ratione peccati proprie est volun- 
tarium, ut supra saepe diximus ; sed peccatum originale non est volunta- 


rium parvulis: ergo, etc. Dices non esse voluntarium voluntate personali 

et propia, sed voluntate primi parentis: contra, ergo non est peccatum 
parvulo, sed tantum primo parenti. Et ex consequenti filii qui nascuntur 
ex primo parente solum dicentur peccatores denominatione extrinseca, 
id est filii parentum peccatorum. 

Confirmatur argumento Durandi. Nullus culpatur nisi ex eo quod est 
in ejus potestate; sed quod contrahitur per naturalem originem non est 
in potestate nascentis: ergo non est culpa proprie loquendo nascenti. 
Major est Aristotelis 3 Erhicorum, c. 5 (1). 

7.— Solutio dubii. — In hac difficultate solet citari Durandus pro 
parte negativa in 2, d. 30, q. 2. Sed re vera nihil tale asserit, sed solum 
affirmat quod peeatum originale non est tam proprie voluntarium sicut 
peccatum actuale, et consequenter quod non est ita proprie culpa, quo- 
niam peccatum actuale est voluntarium voluntate propria et personali, 
quae quidem magis dicitur voluntas mea quam voluntas alterius. Et ita 
ait se intellexisse quoties alias dixit quomodolibet peccatum originale non 
esse proprie peccatum, id est non propria et personali voluntate con- 
tractum. Sed Ambrosius Catherinus videtur declinasse in hanc partem 
negativam, cui displicet modus explicandi traductionem peccati origina- 
lis quem sequitur divus Thomas in hoc articulo, de quo dicemus infra. 
In hac etiam sententia sunt aliqui quos citat Capreolus in 2, d. 30, q. uni- 
ca, a. 2, arg. 2 contra secundam conclusionem. 

8. — Pro solutione notandum primo quid nominis peccati originalis ex 
Ferrariensi, 4 Contra gentes, c. 50. Peccatum originale significat quem- 
dam defectum naturae habentem rationem culpae, quem homo contrahit 
a sua generatione naturali, propter quod dicitur peccatum originale, id 
est ab origine hominis contractum. 

Secundo nota quod, licet de ratione peccati sit voluntarium, non ta- 
men voluntate propria ejus cui imputatur, sed sufficit quod sit volunta- 
rium voluntate alterius, ut patet in exemplo homicidii quod imputatur 
membro, adducto a divo Thoma in articulo. Esse autem voluntarium vo- 
luntate aliena contingit dupliciter. Uno modo quando aliquis proprio con-' 
sensu voluntatem suam transfert in alterum, ita ut quod alius egerit, 
nomine ipsius gestum sit. Et hoc modo id quod alius facit censetur vo- 
luntarium transferenti suam voluntatem in ipsum, quamvis postea sciens 
illud displiceat. Et hoc modo peccatum originale non potest dici volunta- 


rium parvulis, quia nunquam habuerunt proprium actum quo transtule- 


(1) Aristot... Ethic. 'Nic., 1.3, c. 5, n. 10. Didot, 2, 30. 

rint suam voluntatem in id quod Adam esset facturus. Secwndo modo 
dicitur aliquid voluntarium voluntate aliena quia iste censetur aliquid 
alterius hominis. Et hoc modo peccatum originis est voluntarium omni- 
bus descendentibus ab Adam per seminalem generationem, eo quod vo- 
luntas Adae non fuit solum illius, sed omnium posterorum, quia contine- 
bantur in illo sicut in originali principio. Quare ipso volente aliquid con- 
tra legem divinam quando primo peccavit, omnes censemur voluisse 
illud. 

9. — Unde sit jam prima conclusio: Peccatum originale, quamvis non 
sit proprium eujusque nostrum ex parte causae, est tamen proprium sin- 
gulorum ex parte subjecti. Sensus primae partis conclusionis est quod 
peccatum originale non est commissum a singulis hominibus per actum 
propriae voluntatis, et ita dicitur non esse proprium nostrum ex parte 
causae. Probatur, ad Rom. 9 (v. 11) : Cum nondum nati fuissent aut ali- 
quid boni egissent aut mali. Cujus loci, quamvis sit alius sensus qui ad 
materiam praedestinationis et reprobationis pertinet, tamen ibi insinuatur 
parvulos nihil boni aut mali agere per propriam voluntatem. Vide divum 
Augustinum lib. 1 De peccatorum meritis, c. 16 et 17. Et probatur ra- 
tione. Parvuli non habent proprium actum liberi arbitri: ergo nullum 
habent peccatum quod ab eorum propria voluntate causetur. Secunda 
pars probatur. Nam singulis hominibus inhaeret peccatum originale et 
est unicuique proprium, ut definitur in Tridentino, sess. 5 in principio, in 
decreto de peccato originali, $ 4, et asserit divus Thomas quaest. sequen- 
ti, art. 2. Ergo est proprium cujusque ex parte subjecti. Item, omnes qui 
nascuntur ex Adam, formaliter et non sola denominatione extrinseca 
nascuntur filii irae et peccatores: ergo singulis est peccatum proprium 
ex parte subjecti. Antecedens probatur ad Rom., 5 (v. 19) : Per inobedien- 
tiam unius hominis peccatores constituti swni multi. Et ad Ephes., 2 
(v. 3) : Eramus natura filii irae. Item, justitiam quam habemus per Chri- 
stum, licet sit causata ab illo, inhaeret tamen propria unicuique nostrum : 
ergo similiter macula peccati originalis, quamvis sit causata a primo pa- 
rente, inhaeret tamen propria unicuique nostrum formaliter loquendo. 

10. — Secunda conclusio: Peccatum originale est nobis voluntarium, 
et vere et proprie est peccatum ; et contrarium hujus est haeresis pelagia- 
na. Primam partem hujus conclusionis docet eleganter Augustinus lib. 1 
Retractationum, cap. 13 dicens, "illud quod in parvulis dicitur peccatum 
originale, cum adhuc non utantur libero arbitrio voluntatis, non absurde 


etiam dicitur voluntarium, quia ex primi hominis mala voluntate con- 

tractum, factum est quodammodo hereditarium” (1). Item probatur. Ra- 
tio peccati salvari non potest sine ratione voluntarii: ergo cum pecca- 
tum originale vere sit peccatum, est etiam nobis voluntarium. Secunda 
pars conclusionis definita est in concilio Milevitano, Arausicano et Tri- 
dentino, ubi supra. Et probatur, ad Ephes., 2 (v. 3): Eramus natura filii 
irae, id est, digni ira Dei, quae non incurritur nisi propter veram cul- 
pam. Vide Augustinum Super Psalmum 50, ibi: Ecce enim in iniquitati- 
bus, etc., ubi ait, neminen nasci nisi trahens meritum poenae (2). Sed 
meritum poenae est vere et proprie peccatum. Ergo. Probatur ratione. 
Christus propriissime dicitur redemptor, non solum adultorum, sed 
etiam parvulorum: ergo captivitas spiritualis proprie invenitur in par- 
vulis, et non solum in adultis. Haec autem est vere et proprie peccatum. 
Ergo. 

Confirm atur ex illo I Cor., 15 (v. 22) : Sicut in Adam omnes moriuntur, 
ita et in Christo .omnes vivificabuntur. Sed qui vivificantur per Christum 
proprie assequuntur justitiam spiritualem. Ergo qui moriuntur in Adam 
incurrunt vere et proprie peccatum, quod est mors animae. 

11. — Solutio argumentorum.— Ad argumenta in contrarium respon- 
detur. Ad primum, quod forte illa definitio Augustini solum convenit pec- 
catis actualibus. Sed melius dicitur quod peccatum originale est factum 
contra legem Dei, fuit enim inobedientia unius hominis ad legem Dei ori- 
gine transfusa in omnes filios: ad Rom., 5 (v. 19) : Sicut per inobedien- 
tiam unius hom inis, etc. Vel etiam potest dici quod est concupitum con- 
tra divinam legem, quoniam illud primum peccatum primi parentis fuit 
appetitus propriae excellentiae, et in illo peccavimus omnes, juxta illud 
Apostoli (ad Rom., 5, 12) : in quo omnes peccaverunt, id est in quo pec- 
cato, ut Augustinus exponit. 

12. — Ad secundum respondetur negando minorem. Ad probationem 
dicitur quod peccatum originale est peccatum parvulo, et deordinat ejus 
voluntatem eo modo quo est illi voluntarium. Unde sicut non est volunta- 
rium voluntate propria hujus personae, id est per proprium actum ejus, 
ita etiam non deordinat voluntatem ejus per proprium actum, sed per 
actum primi parentis; quoniam voluntas unius personae considerata in 
quantum est caput totius humanae naturae potest inficere voluntatem 
alterius secundum quod est aliquid ipsius. Nam in illa voluntate capitis 


etiam est voluntaria deordinatio membri. Quare voluntas capitis non com- 


et) S. August., Retractationum, l. 1, c. 13. ML. 32, 604. 
(2) S. August., Enarrationes in Psalmos, in Ps. 50, 7. ML. 36, 591. 

paratur ad voluntatem membri seu parvuli quasi aliquid omnino extrin- 
secum, sed quasi aliquid in quo continetur quasi in principio motivo. Ex 
quo fit quod licet voluntas personae particularis in quantum hujusmodi 
non possit inficere et deordinare voluntatem alterius, quia est omnino 
extrinseca, bene tamen voluntas personae gerentis vicem capitis et uni- 
versalis principii potest deordinare voluntatem alterius transfundendo 
in ilum suam deordinationem per motionem generationis naturalis. Et 
sicut primus parens accepit justitiam originalem, non solum personaliter, 
sed pro tota posteritate, ita etiam delinquens non solum personaliter 
peccavit, sed nomine totius posteritatis. Et ita in illo peccavimus omnes. 
De hac solutione videte divum Thomam 4 Contra gentes, c. 52, ad pri- 
mam rationem. 

Ad confirmationem respondetur quod omnes illi defectus qui ibi recen- 
sentur non sunt essentialiter peccati, sed sunt poena peccati, considerata 
natura humana secundum quod condita est a Deo cum dono justitiae ori- 
ginalis. Quare si homo consideretur in puris naturalibus, haberet qui- 
dem eosdem defectus consequentes ex parte materiae sive: naturae, sed 
tunc non haberent rationem poenae, quia homo non nasceretur cum peccato. 

13. — Ad tertium, negatur minor, et responsio ibi data bona est. Ad 
replicam respondetur negando consequens, nam voluntas primi parentis 
quando primo peccavit non fuit praecise illius personae ut sic, sed etiam 
fuit totius naturae. Nam sicut accepit donum justitiae originalis non tan- 
tum pro se, sed pro tota sua posteritate, ita praevaricando deliquit non 
solum in se, sed in eo tota natura. Quare non sola denominatione extrin- 
seca, sed intrinseca et proprie filii Adam nascuntur peccatores, quia cu- 
jusque voluntas macula naturae quando concipitur est infecta. 

Secundo respondetur cum divo Thoma in hoc articulo, quod ad hoc 
ut peccatum imputetur parvulo, non requiritur quod contrahatur per 
actum voluntatis parvuli, sed satis est quod sit volitum voluntate capitis 
moventis ipsum parvulum motione naturalis generationis, sicut patet in 
exemplo manus cui imputatur homicidium. Est tamen differentia, quo- 
niam manus vel aliud membrum externum non est capax peccati intrin- 
sece, sed sola denominatione extrinseca; at vero voluntas parvuli est 
intrinsece subjectum capax culpae, et ideo dicitur peccator intrinsece et 
filius irae. 

Ad confirmationem respondetur quod peccatum originale fuit in 
nostra potestate in primo parente tamquam in capite et principio nostro, 


et nos potuimus illud vitare in illo principio. 

DUBIUM SECUNDUM 


14.— Dubitatur secundo de modo explicandi hanc traductionem pec- 
cati originalis. Nam in hoc semper fuit tanta difficultas, ut Augustinus 
saepe, maxime in epistola 28, scribens beato Hieronymo, magnis precibus 
expostulat de hoc edoceri tamquam de re difficillima. Et lib. 3 De baptis- 
mo parvulorum, cap. 4, suam ignorantiam in hac re ingenue fatetur, sci- 
licet per quas rimulas ingressum fuerit peccatum Adae in animam parvuli 
a Deo de novo creatam, quod semper interrogabat Pelagius (1). 

15. — Motiva dubitandi. — Ut autem veritas elucescat arguitur pri- 
mo. Peccati subjectum est anima humana; sed haec non traducitur cum 
semine virtute generationis naturalis, cum a solo Deo creatur: ergo et 
peccatum non traducitur. 

Dices: traducitur humana natura ex semine infecto, cujus anima est 
pars, et ita inficitur anima. Contra, semen per quod natura humana tra- 
ducitur non est subjectum capax culpae : ergo natura humana nullum con- 
trahit peccatum ex eo quod genita est virtute seminis. 

Confirmatur. Nam quando Adam genuit filios, jam erat illi remis- 
sum peccatum; et similiter quando parentes generant, saepe sunt in gra- 
tia et merentur per actum generationis: ergo non generant ex semine 
infecto macula peccati, et consequenter nullum traducunt peccatum. 

16.— Arguitur secundo contra modum explicandi hanc derivationem 
peccati originalis quem sequitur divus Thomas in articulo. Primo, quia 
hoc intendit divus Thomas explicare considerando omnes homines quasi 
essent unus homo, propter convenientiam in eadem natura quam ab Adam 
accipiunt. Nam participatione speciei plures homines sunt unus homo. 
Hoc autem videtur impertinens ad probandum quod peccatum Adae fiat 
meum. Proba,tur. Nam eadem ratione omnia hominum peccata fierent com- 
munia, eum omnes conveniat in eadem natura specifica. Item etiam pec- 
cata personalia parentum derivarentur ad filios, quia participant eamdem 
naturam ab illis. Tunc maxime, quia sequeretur ex hac ratione Christum 
Dominum contraxisse peccatum originale, quod est contra fidem. Pro- 
batur sequela, quia communicat nobiscum in eadem natura. Patet ad 
Hebr., 2 (v. 14) : Quia pueri communicaverunt carni et sanguini, et ille 
participavit eisdem, etc. 

17.— Tertio arguitur contra exemplum adductum de civibus. Nam 


(1) S. August.j Epist. classis III, epist. 166 (olim 28). ML, 33, 720; Id.. De 


peccat, mer. et remissione et de baptismo parvulorum, 1. 3, c. 4. ML. 44, 180. 

quod fit a gubernatore alicujus communicatis, idcirco a tota communitate 
factum dicitur, quia cives in idem consenserunt, sive explicite, sive vir- 
tualiter quando eum principem elegerunt. At vero nos quando Adam pec- 
cavit non eramus in rerum natura, et ita non consensimus in ejus pecca- 
tum nec etiam eum in gubernatorem elegimus. Ergo ejus peccatum non 
derivatur ad nos. 

Confirmatur. Nam licet tota respublica soleat puniri pro peccato gu- 
bernatoris, sed tamen ejus culpa non invenitur formaliter et intime in 
civibus, nisi alioquin illi consenserint in peccatum sua propria voluntate. 
Ergo quamvis omnes posteri Adam puniantur poena privationis justitiae 
originalis propter peccatum Adae, non tamen quia ille peccavit statim 
sequitur peccatum in singulis inveniri. 

18. — Quarto arguitur contra exemplum membri et voluntatis moven- 
tis illud, quod hic potissime adducitur a divo Thoma. Nam voluntas mo- 
vens membrum movet illud quod erat jam existens ad executionem cul- 
pae, et ita membrum fit particeps culpae. At vero Adam motione gene- 
rationis non movet ad culpam hominem jam existentem, sed per motum 
generationis facit hominem existere cum tali defectu, scilicet originali 
justitiae, quo quidem fit particeps poenae, sed non culpae. Ego hoc exem- 
plum nullo modo rem declarat. 

Confirmatur. Quoniam membrum in exemplo posito est instrumen- 
tum voluntatis exequens ejus imperium. Sed nos quando Adam consensit 
in culpam non possumus nos ejus membri censeri, cum tunc nondum esse- 
mus. Ergo. 

19. — Quinto arguitur. Nam divus Thomas ad hoc tandem redducere 
videtur traductionem peccati originalis, quia scilicet Adam motu gene- 
rationis naturalis movet nos. Contra hoc arguitur: primo, quia movere 
motu generationis naturalis solum arguit quod Adam sit principium na- 
turale omnium nostrum; hoc autem non sufficit ut unus homo moveat 
alterum ad culpam, sed requiritur quod fiat ejus principium secundum 
esse morale, nam peccatum est aliquid morale: ergo traductio peccati 
non bene redducitur ad motum generationis naturalis tamquam ad fun- 
damentum. 

Tum etiam, nam eadem ratione sequeretur quod si Adam non pecca- 
ret, peccante Cain, culpa ejus transfunderetur ad nos. Probatur, nam 
etiam ille movet nes motu generationis naturalis, immo haec eadem ratio 
procedit de derivatione culparum ab omnibus aliis parentibus, cum omnes 


alii moveant filios motu generationis naturalis. 

Dices quod alii parentes non acceperunt donum commune pro tota 
natura, nec cum illis fuisse innitum pactum de conservando illud bonum 
pro tota sua posteritate ; et ideo peccata eorum semper censentur peccata 
personalia et non peccata naturae. Contra, nam supponamus idipsum 
quod Deus pepigit cum Adam quantum ad donum justitiae originalis 
non cum illo, sed cum Cain pepigisse; et tunc procedit argumentum 
factum. 

20. — Praenotanda ad solutionem dubii.—- Pro resolutione nota: pri- 
mo, quod sicut aliae res fidei non possunt demonstrari, sed quantumvis 
explicentur, manent obscurae nobis, ita etiam traductio peccati origina- 
lis, quae sola fide tenetur, quantumvis explicetur, manet obscurissima, 
sed tamen certissima. Quare exempla seu congruentiae quae afferun- 
tur a theologis non sunt reputandae demonstrationes per omnia convin- 
centes intellectum. Sed inter eas quae afferuntur optimae sunt adductae 
a divo Thoma in articulo. 

Nota secundo, quod ad hanc traductionem peccati originalis intelli- 
gendam non solum oportet considerare Adam tamquam principium et 
caput omnium hominum secundum esse naturale, sed .etiam tamquam 
principium eorum secundum esse morale. Unde divus Thomas 1 p., q. 94, 
a. 3 docet quod primus parens productus fuit a Deo non solum cum per- 
fectione corporis, sed etiam perfectus quantum ad animam. Nam sicut 
-perfectio corporis requirebatur ad hoc ut esset statim principium homi- 
num mediante generatione naturali, ita etiam animae perfectio in cogni- 
tione omnium rerum exigebatur ad hoc ut esset principium hominum per 
instructionem et gubernationem, quod pertinet ad rationem capitis secun- 
dum esse morale. 

Nota tertio, quod in prima hominis conditione oportet considerare 
Deum contullisse primo homini donum justitiae originalis hac lege et 
pacto, ut si in gratia et obedientia Dei permansisset, non tantum sibi, 


sed etiam pro tota sua posteritate donum illud conservaret, ita ut in 


omnes ejus filios derivaretur; si autem inobediens Deo existeret, donum 
illud non tantum sibi, sed toti posteritati perderet. Et hoc est donum 
accepisse, non solum ut persona privata, sed ut caput et principium homi- 
num et nomine totius naturae. Et ita donum justitiae originalis dicitur 
donum naturae. Et quamvis magister Soto, primo libro De natura et gra- 
tia, capite decimo, hoc pactum tamquam fictitium rejiciat, sed certe imme- 
rito, nam habet fundamentum in sacra scriptura, Oseae, cap. 6 (v. 7): 


Ipsi sicut Adam transgressi sunt pactum, ibi praevaricati sunt in me. 

Quern locum optime explicat divus Hieronymus ibi ad nostrum proposi- 
tum. Et ad Coloss., 2, vocat Apostolus hoc pactum chirographum, quasi 
aliquid nostra manu scriptum quo obligati sumus et pactum inivimus 
cum Deo in primo parente, et ille vice omnium. Vide Augustinum de hac 
re secundo libro De nuptiis et concupiscentia, cap. 11, qui optime fundat 
hoc pactum occasione illius loci Genes., 17 (v. 14) : Masculus cujus prae- 
putii caro circumcisa non fuerit, delebitur anima, ejus de populo suo, quia 
pactum meum- irritum fecit (1). 

Nota quarto, quod ex ejusmodi pacto inito cum Adam et in eo no- 
biscum statim sequitur quod Adam et omnes nos contraxerimus debitum 
habendi justitiam originalem, quoniam Deus conferens illam Adae eo 
ipso quantum est in se contulit nobis omnibus; et ita sine novo merito 
transfunderetur ad omnes filios Adam per solam generationem natura- 
lem si non poneretur obex. Itaque ex ista collatione facta primo parenti, 
non solum ipse, sed et omnes ejus filii facti sumus debitores justitiae ori- 
ginalis, et voluntas cujusque nostrum facta est debitrix justitiae, nam 
ita fuit data Adae, ut ex vi illius dationis, quantum erat ex parte Dei, 
dabatur voluntati cujusque nostrum, nisi Adam posuisset impedimen- 
tum. Ex quo jam incipit patere ratio culpae originalis traductae ad nos, 
quoniam nascimur cum debito habendi justitiam originalem, et simul cum 
carentia illius. Ergo intelligimur nasci cum peccato et culpa, nam carere 
eo quod quis tenebatur habere, culpa quaedam est. 

21. — Solutio dubii. — His suppositis, ad dubium respondetur quod 
optimus modus explicandi traductionem peccati originalis est quem tra- 
dit divus Thomas in hoc articulo. Probatur. Nam per hunc modum expli- 
catur qualiter culpa unius hominis alteri communicatur et sit alteri vo- 
luntaria: ergo aptissimus est iste modus. Probatur consequentia, nam in 
hoc consistit tota difficultas transfusionis peccati originalis. Antecedens 
autem probatur explicando rationem divi Thomae, quae consistit in hoc 
quod omnes filii Adam sunt quasi multa membra unius corporis, et Adam 
consideratur ut anima vel voluntas movens hujusmodi membra. Sed in 
corpore ita contigit, quod actus peccati, ut homicidium, redundat in ma- 
num et imputatur ei ex eo quod movetur a voluntate totius hominis, quam- 
vis manus non velit homicidium voluntate propria. Ergo similiter etiam 
peccatum Adae imputabitur filio ex eo quod movetur a primo parente 


motu generationis naturalis tamquam membrum ejus, quoniam Adam est 


(1) S. August... De nuptiis et concupisc., |. 2, c. 11. ML. 44, 449-450. 

quasi voluntas communis omnium hominum, qui tamquam membra ejus 
moventur ab ipso tamquam a communi voluntate. Probatur secundo. Nam 
manus per hoc quod movetur a voluntate constituitur actu instrumentum 
ejus, et ex hoc ipso, supposito quod est capax culpae, participat culpam 
voluntatis. Sed similiter parvulus per hoc quod generatur ab Adam con- 
stituitur actu membrum ejus; nam si aliter produceretur, membrum 
Adae non fieret. Ergo ex hoc ipso participat culpam primi parentis. Pro- 
batur consequentia. Nam motio generationis naturalis in hoc convenit 
cum motione imperativa voluntatis respectu manus, quod utraque consti- 
tui; rem motam in hoc quod est esse actu aliquid meventis. Ergo cum sit 
aliquid ejus, poterit meritum vel culpam transfundere in ipsam rem mo- 
tam. Haec amplius in solutione argumentorum explicantur. Unde ad ea 
respondetur. 

22.— Solutio argumentorum.— Ad primum, negatur consequentia, et 
solutio ibi data est optima. Ad replicam vero respondetur quod divus Tho- 
mas, q. 4 De malo, a. 1 ad nonum videtur dicere quemdam defectum mo- 
ralem esse in semine per modum intentionis, sicut intentio coloris dici- 
tur esse in aere, et propterea semen posse producere similem imperfectio- 
nem moralem in prole. Cujus occasione Capreolus in 2, d. 31, a. 3 ad pri- 
mum argumentum contra secundam conci, ita intelligit divum Thomam, 
quasi aliqua virtus deficiens inveniatur in semine secundum esse imper- 
fectum quod vocatur intentionale, quae virtus sit causativa directe pec- 
cati originalis in prole. Hoc tamen falsum est et irrationabile, nam culpa 
originalis forte non est aliquid positivum formaliter loquendo, ut putant 
viri doctissimi. Ergo non oportet ponere aliquam qualitatem directe pro- 
ductivam ejus. Item, quia chimericum est dicere quod semen sit sub- 
jectum recipiens culpam moralem. Respondetur ergo ad replicam conce- 
dendo antecedens, et distinguo consequens. In semine non est actualiter 
culpa quam possit transfundere, concedo; non est virtualiter ut in causa 
efficiente instrumental!, nego. Ubi nota quod in semine et est virtualiter 
humana natura, et est etiam virtualiter peccatum originale; differenter 
tamen. Quia natura humana est in semine ut in instrumento naturali 
directe et quasi principaliter. Non quod semen sit causa principalis na- 
turae, sed quia in ipso est virtus causae principalis directe et principali- 
ter tendens ad productionem naturae. At vero peccatum originale est in 
semine concomitanter, quia semen est productivum humanae naturae, 
quam comitatur originale peccatum. 

Divus autem Thomas dixit in semine esse defectum moralem ad hunc 

sensum, non quod ibi sit aliqua qualitas actu moralis, sed quia in semine 
invenitur privatio justitiae originalis suo modo, in quantum in illo est 
virtus imperfecta non valens causare naturam cum justitia originali. 
Et ideo haec virtus dicitur moralis, quia secundum illam imperfectio- 
nem tendit in malum morale. 

Dicitur autem a divo Thoma peccatum originale esse intentionaliter 
in semine : vel quia ibi est similitudo quaedam peccati originalis propor- 
tionis illi peccato quod invenitur in natura producta. Nam sicut peccatum 
originale est quaedam privatio justitiae originalis in humana natura, ita 
etiam in semine invenitur privatio virtutis productivae humane naturae 
eum justitia originali. Ita explicat Terrariensis 4 Contra gentes, c. 50. 
Et habet haec explicatio fundamentum in divo Thoma. Nam in illa solu- 
tione ad nonum in q. 4 De malo, explicans divus Thomas hunc defectum 
moralem in semine inventum, dicit quod ex peccato primi parentis desti- 
tuta est caro ejus illa virtute, ut ea possit decidi semen per quod origi- 
nalis justitia in filios propagetur, et ita defectus hujus virtutis in semine 
est defectus moralis. Sed secundo dicitur esse peccatum originale inten- 
tionaliter in semine, non quod ibi sit aliqua qualitas positiva, sed per 
hoc solum quod semen ordinatur ad propagandum peccatum originale, 
sicut intentio ordinatur ad illud cujus est intentio. Et sicut gratia dicitur 
esse in sacramentis per modum cujusdam intentionis, quia sacramenta 
sunt instrumenta divinae virtutis causativa gratiae, per hoc quod mo- 
ventur a superiori agente, ita etiam peccatum originale dicitur esse inten- 
tionaliter in semine Adam, quia est instrumentum ejus causativum natu- 
rae infectae peccato per hoc quod movetur ab Adam primo peccatore. Et 
haec explicatio mihi videtur subtilior et verior, quam ex parte insinuat 
Cajetanus in hoc articulo. 

Ad confirmationem respondetur quod Adae et aliis parentibus, quan- 
do justificati sunt, remissum fuit peccatum originale quantum ad reatum, 
quia mens hominis per gratiam quando justificatur subditur Deo; at vero 
manet peccatum originale actu quantum ad fomitem, qui est inordinatio 
partium inferiorum animae et ipsius hominis. Et quia homo quando ge- 
nerat non generat secundum mentem, sed secundum hanc partem infe- 
riorem deordinatam, ideo per generationem traducit peccatum originale. 
De quo divus Thomas eleganter art. 3 sequenti ad secundum. 

23. — Ad secundum argumentum respondetur quod licet illo argumen- 
to convincatur Catherinus in opusculo De lapsu hominis et peccato origi- 


nali ad repellendum exemplum divi Thomae in hoc articulo, sed perpe- 

ram, nam procedit ex malo intellectu. Sic ergo est explicandus divus Tho- 
mas. Non quod ideo homines contrahant peccatum originale quia conve- 
niunt in eadem natura specifica cum primo parente, sed quia omnes tra- 
hunt naturam humanam ab illo tamquam a primo capite per naturalem 
generationem, et cum natura contrahunt, id est simul trahunt peccatum 
naturae. Attulit autem divus Thomas dictum Porphyrii, quasi in confir- 
mationem suae sententiae. Nam si licuit Porphyrio dicere quod "propter 
participationem speciei plures homines sunt unus homo", multo magis 
hoc licebit propter participationem naturae ab uno individuo. Ad aliam 
vero probationem, respondetur quod peccata aliorum parentum et etiam 
peccata Adae, praeter primum peccatum, non sunt traducibilia, quia sunt 
pure personalia, ut docet divus Thomas art. sequenti. Ad aliud vero de 
Christo Domino, respondetur quod nullam habet apparentiam, nam ad 
traductionem peccati originalis non sufficit communicare in eadem natura 
cum Adam, sed necessarium est communicare in eadem natura propagata 
per peccatum originale ; quod in Christo non contingit, quia non ex virili 
semine, sed mystico spiramine Verbum Dei factum est caro. 

24. — Ad tertium respondetur quod exemplum communitatis ad hoc 
praesertim adducitur a divo Thoma ut probet plures homines posse habe- 
re rationem unius. Non tamen oportet quod exemplum per omnia qua- 
dret, sed quantum ad hoc quod, sicut id quod fit a gubernatoribus civi- 
tatis dicitur fieri a tota civitate, ita etiam quod factum est a primo illo 
gubernatore Adam factum dicitur a tota sua posteritate. 

Ad confirmationem respondetur eodem modo sicut ad principale argu- 
mentum, scilicet quod non oportet exemplum quadrare in omnibus.. Est 
differentia inter Adam et alios gubernatores communitatum; nam quan- 
tumvis errent in gubernatione communitatis, errores tamen eorum in ra- 
tione culpae sunt pure personales, et sic non transeunt ad subditos nisi 
ipsi consenserint. At vero primum peccatum Adae non fuit pure perso- 
nale, sed simul fuit peccatum totius naturae, et ita non sola poena, sed 
etiam culpa comitatur naturam in quoscumque derivetur. 

25. — Ad quartum, respondetur quod exemplum de membris et volun- 
tate est optimum eorum quae in hanc rem adducuntur, de quo vide Cajeta- 
num hic. Consistit ergo similitudo in hoc. Nam sicut per se loquendo 
motus quo voluntas movet manum constituit eam actu instrumentum, 
ita etiam motus generationis naturalis quo Adam movet hunc parvulum 
constituit eum actu membrum suum, ut supra diximus in secunda pro- 
batione nostrae conclusionis. Quod autem manus praeexistat motui volun- 

tatis, parvulus autem non praeexistat motui generationis, non tollit pro- 
portionem, sed potius juvat. Nam sicut ad culpam actualem moveri non 
potest nisi praeexistens, ita e contrario ad culpam originalem moveri non 
potest id quod praeexistit, nam movetur ut tunc oriatur et producatur 
cum tali defectu originis. Contra rationem autem ejus quod producitur 
est quod praeexistat. Ad confirmationem respondetur distinguendo mi- 
norem. Nos non eramus tunc quando peccavit Adam membra in actu, 
concedo; virtualiter et in potentia, nego. Quando autem actu generamur, 
efficimur ejus membra in actu et tunc contrahimus actu peccatum ori- 
ginale. 

26. — Ad quintum respondetur distinguendo majorem. Generare enim 
absolute consideratum est actio quaedam naturalis, et ita solum arguit 
principium naturale; at vero generare eo modo quo generat Adam non 
tantum arguit principium naturale, sed etiam principium morale. Diffi- 
cultas tamen est in explicando quomodo Adam operetur tamquam prin- 
cipium morale, quando transfundit peccatum in parvulum; nam tunc nec 
consulit, nec suadet, nec praecipit. Respondetur quod per actum genera- 
tionis naturalis Adam operatur naturaliter actu, moraliter vero in vir- 
tute, quatenus non solum producit sibi simile in natura ut vivens, sed 
etiam producit simile in natura destituta justitia originali, quam volun- 
tarie perdidit pro se et pro filiis generandis. Unde generat non solum tam- 
quam pater, sed etiam tamquam pater invisus Deo generat filios invisos; 
sicut e contra, si ipse conservaret justitiam originalem, generaret filios 
non quomodolibet ut vivens, sed tamquam vivens Deo dilectus cum dono 
supernatural! pro se et pro tota sua posteritate, sicut etiam Secundus 
Adam, qui est Deo dilectus, generat spiritualiter filios Dei amicos utpote 
ex Deo natos. Quare sicut Adam generans est principium naturale, et 
simul etiam virtualiter morale, ita etiam instrumentum quo mediante 
operatur, scilicet semen, est actu naturale habens actu virtutem natura- 
lem. Sed virtualiter habet quamdam moralem deficientiam non subjecti- 
ve, sed causaliter, quoniam in semine est privatio virtutis traducendi na- 
turam cum justitia originali, quae privatio dicitur defectus moralis. Non 
quod actu sit aliquid morale in semine, sed quia tendit ad peccatum mo- 
rale, ut diximus ad primum. Vel secundo dicatur quod Adam modo quan- 
do parvulus generatur et contrahit peccatum originale, dicitur virtuali- 
ter operari moraliter, ex eo quod aliquando actu operatus est moraliter 
tamquam caput hujus parvuli, et modo naturaliter generat illum, consti- 


tuens eum actu membrum ejus. 

Ad confirmationem respondetur quod difficultas illa in articulo quinto 
hujus quaestionis examinabitur. Sed pro nunc dico quod, si Deus fecisset 
idem pactum cum Cain quod fecit cum Adam de justitia originali, talis 
justitia originalis transfunderetur in omnes filios Cain. At vero non stante 
pacto cum Cain, sed cum solo Adam, ipso conservante justitiam origina- 
lem, etiam Cain peccante, justitia originalis transfunderetur ad posteros. 
Itaque Cain peccans, Adam conservante justitiam originalem, non trans- 


funderet peccatum originale ad filios, quidquid dicat Scotus. 


ARTICULUS SECUNDUS 


Utrum etiam alia peccata primi parentis vel proximorum parentum 


traducantur in posteros 


1.— Conclusio est negativa. — Ratio est quia alia peccata praeter pri- 
mum non corrumpunt naturam corruptione pertinente ad naturam, sed 
solum corruptione pertinente ad personam. 

2.—. Arguitur primo contra rationem divi Thomae in hoc articulo. 
Nam divus Thomas ideo probat solum primum peccatum posse traduci in 
posteros, quia per illud tantum subtrahitur donum pertinens ad naturam. 
Sed haec ratio insufficiens est. Probatur. Nam subtractio boni justitiae 
originalis non fuit culpa, sed poena et effectus peccati. Ergo ex subtractio- 
ne boni pertinentis ad naturam male infert divus Thomas traductionem 
culpae originalis, sed bene infertur derivatio poenae. 

3. — Arguitur secundo: peccata personalia subtrahunt justitiam ori- 
ginalem ; et tamen non traducuntur: ergo male infertur transfusio primi 
peccati tantum ex eo quod per illud subtrahitur justitia originalis. Major 
probatur. Nam justitia originalis vel erat gratia justificans, vel aliquid 
necessario cum gratia conjunctum, ut docet divus Thomas in 1 p., q. 100, 
a. l. Ergo cum peccata actualia removeant gratiam, etiam subtraherent 
justitiam originalem. 

4.— Ad primum argumentum respondetur primo, quod divus Thomas 
non propterea solum probat primum peccatum traduci per originem quia 
per illud aufertur donum justitiae originalis, sed quia per primum pecca- 
tum et aufertur donum illud naturae et simul inducitur inordinatio quae- 
dam mentis opposita ordinationi quam faciebat justitia originalis. Secun- 
do respondetur quod, ut infra q. 109, a. 2 solet disputari, spoliatio justi- 


tiae originalis quam homo habet in natura lapsa, habet rationem culpae 

et poenae in quantum est privatio debitae subjectioni ad Deum. Et quia 
per primum peccatum Adae solum generatur homo privatus hac debita 
subjectione animae ad Deum, ideo probat divus Thomas solum primum 
peccatum derivari ad posteros. Habet etiam illa spoliatio rationem poe- 
nae in quantum est privatio doni justitiae originalis quod propter inobe- 
dientiam primi parentis sublatum est toti naturae cui fuerat collatum. 
Et de hac privatione non loquitur divus Thomas, ut patet ex illis verbis 
in art., scilicet et per hujusmodi peccatum induitur inordinatio opposita. 

5. — Ad secundum argumentum respondetur quod peccata personalia 
subtrahebant justitiam originalem peccantibus in quantum justitia erat 
donum perficiens personam eorum, non autem in quantum erat donum 


naturae. Unde postea propagando naturam simul cum ea transfunderent 


illud donum. 


ARTICULUS TERTIUS 


Utrum peccatum primi parentis transeat per originem in omnes homines 


SUMMA TEXTUS 


1.—! Conclusio: Secundum fidem, tenendum est quod omnes homines, 
praeter solum Christum, ex Adam derivati, peccatum originale ex Adam 
contrahunt. — Ratio est nam alias non indigerent redemptione quae est 
per Christum, quod est erroneum. Item, quia sicut ad omnia membra 
unius corporis potest derivari peccatum actuale quia apta sunt moveri 
a voluntate, ita etiam ad omnia membra Adae quae moventur ab illo motu 


generationis derivatur peccatum originale. 


COMMENTARIUM 


2.— In hoc articulo duo notanda sunt. Primum, quod licet probabili- 
ter beata Virgo excipiatur a communi lege contrahendi actu peccatum 
originale, nihilominus tamen propositiones universales quae de hac re in 
sacra scriptura inveniuntur, universaliter sunt asserendae, ut est illud 
Rom., 3 (v. 23) : Omnes peccaverunt et egent gloria Dei, id est, ut Deus 
miserendo glorificetur in illis; et ad Rom., 5: /n quo omnes peccaverunt; 


et secundae ad Cor., 5: Si unus pro omnibus mortuus est: ergo omnes 


mortui sunt. 

Secundo notandum, quod illi qui excipiunt beatam Virginem ab hac 
regula generali, tenentur fateri secundum fidem catholicam quod beata 
Virgo indiguit redemptione, et de facto redempta est per Christum. Quod 
si quis objiciat: Beata Virgo nunquam fuit captiva captivitate peccati: 
ergo non fuit redempta. Respondetur quod captivitas peccati duplex est. 
Quaedam actualis, quae incurritur ab omnibus filiis Adae quando per 
generationem naturalem actu contrahunt peccatum originale. Alia est 
captivitas quasi aptitudinalis, quae nihil aliud est quam necessitas incur- 
rendi peccatum originale ex ipsa naturali derivatione per generationem 
ab Adam, secundum quam omnes filii Adae geniti ab eo seminaliter di- 
cuntur obnoxii peccato originali. Igitur beata Virgo, licet non fuerit libe- 
rata a prima captivitate, fuit tamen simpliciter et absolute redempta, 
quia non solum indiget redemptione qui actu tenetur captivus, sed etiam 
ille qui habet necessitatem incurrendi captivitatem. 

Advertendum tamen est hanc exceptionem non esse extendendam ad 
alios. Itaque erroneum esset asserere alium filium genitum ab Adam prae- 
ter beatam Virginem non incurrisse peccatum originale. Ratio est, quo- 
niam in ordine ad alios nulla est sufficiens ratio exceptionis a regula 
generali sacrae scripturae, nec etiam est auctoritas sanctorum patrum 


aut Ecclesiae censentis hoc tamquam probabile. Ergo erit erroneum. 


DUBIUM UNICUM 


Dubium est circa solutionem ad secundum : qua ratione parentes bapti- 
zati vel alias justificati transfundant peccatum originale in filios quod 
ipsi non habent. Respondet divus Thomas quod per baptismum aboletur 
peccatum originale quantum ad reatum, permanet tamen actu. 

3.— Argumenta in contrarium.— Contra hanc doctrinam arguitur 
primo. Peccatum originale vere aufertur per baptismum in ratione cul- 
pae, cum homo tunc regeneretur ex aqua et Spiritu Sancto et adquirat 
gratiam justificantem. Ergo peccatum originale non manet actu in homi- 
ne justificato. Confirmatur. Nam eo ipso quod peccatum originale dele- ' 
tum est quantum ad reatum, non potest manere actu. Probatur. Nam de- 
leri quantum ad reatum est auferri quantum ad imputationem ad culpam 
et ad poenam aeternam. Ad Rom., 8 (v. 1) : Nihil ergo nunc damnationis 
est his qui sunt in Christo Jesu. Ergo si nec macula perseverat nec impu- 
tatio ad poenam aeternam, non manet actu peccatum originale. 


4. — Arguitur secundo. Nam vel peccatum originale manet actu quan- 

tum ad formale et essentiale ipsius, quod est inordinatio rationis ad Deum, 
aut solum manet actu quantum ad inordinationem virium inferiorum ani- 
mae et corporis, quae dicitur fomes peccati. Non primum, nam per gra- 
tiam justificantem aufertur illa inordinatio et componitur ratio cum Deo 
Secunda autem inordinatio, etiamsi permaneat, non habet rationem cul- 
pae, sed solum est poena peccati originalis. Ergo culpa originalis non 
manet actu in homine baptizato. 

5.—- Arguitur rertio. Id quod manet in parentibus post baptismum, 
solum est poena peccati originalis. Ergo si quid transfundunt, illud so- 
lum est poena, et non culpa. Antecedens jam probatum est in primo et 
secundo argumento, et est expressum divi Thomae hic in solutione ad se- 
cundum. Consequentia vero probatur. Tum quia nemo dat quod non habet: 
ergo cum parentes non habeant culpam, non communicant culpam suis 
filis. Tum etiam quia ideo parentes traducunt peccatum originale, quo- 
niam generant in quantum retinent aliquid de vetustate Adae. Sed talis 
vetustas permanens in parentibus solum est poena peccati et fomes, et 
non culpa, a qua renovati sunt, secundum illud Ephes., 4 (v. 23) : Reno- 
vamini spiritu mentis vestrae et induite novum hominem; et ad Rom., 6 
(v. 6) : Vetus homo noster simul crucifixus est ut destruatur corpus pec- 
cati. Ergo solum transfundunt in filios vetustatem Adae quantum ad poe- 
nam quam habent et non culpam. 

6.— Solutio dubii. — Pro solutione nota primo, ex divo Thoma De 
malo, q. 4, a. 6 ad quartum, quod cum peccatum originale opponatur 
justitiae originali, sicut haec componebat superiorem partem animae cum 
Deo, ordinabat vires inferiores, et conservabat corpus sine corruptione, 
sic etiam e contrario peccatum originale tria opposita in nobis causát, 
scilicet deordinatio mentis, rebellionem carnis, et corporis corruptionem. 

Secundo nota quod per baptismum aufertur peccatum originale quan- 
tum ad illud primum, nam datur gratia justificans per quam superior 
pars animae componitur cum Deo; non autem aufertur quantum ad se- 
cundum et tertium, quia non datur animae virtus per quam possit con- 
tinere appetitum sensitivum sine ulla rebellione contra rationem, nec 
etiam corpus sine corruptione conservare. 

Ex quo sequitur primo, quod in homine baptizato invenitur novitas 
'Christi in superiori parte animae, et vetustas Adae secundum partem in- 
feriorem. Nam gratia perdita' per peccatum cum fructu originalis justi- 
tiae, recuperatur sola per baptismum, sine fructu justitiae originalis pro 


statu viae, postea in ultima resurrectione hunc fructum paritura. 

Sequitur secundo, quod cum homo baptizatus generet filios non secun- 
dum partem superiorem animae, sed secundum inferiorem, consequenter, 
communicando illis naturam per generationem, non communicat illis no- 
vitatem Christi, sed vetustatem Adae quae invenitur in parte inferiori, 

T. — Ad dubium ergo propositum respondetur, quod ideo baptizatus 
transfundit peccatum originale in prolem, quia per generationem natura- 
lem communicat illi naturam quara ab Adam suscepit infectam peccato 
naturae, et eo modo communicat illam quo suscepit a principio a primo 
parente. Divus Thomas autem, in ad secundum, reduxit hoc ad fomitem 
qui invenitur in homine baptizato, ut ostendat proportionem quae est 
inter proximos parentes et Adam quantum ad causandum peccatum ori- 
ginale; nam agentia proxima debent proportionari primis, et instrumenta 
causis principalibus. Adam vero in causando peccatum originale habet 
se veluti agens primum. Parentes vero proximi sunt agentia proxima et. 
quasi instrumenta. Oportet ergo quod parentes proximi, transmittentes 
peccatum originale quatenus generant in virtute Adae, habeant aliquam 
conformitatem cum Adam. Conformitas autem consistit in hoc quod re- 
tineant aliquid de vetustate Adae. Quae vetustas potest intelligi dupliciter: 
scilicet, negative, hoc est, quod non sint omnino renovati ad vitam cae- 
lestem, nec omnino habeant novitatem secundi Adae qualis erit in gloria. 
Et hujusmodi vetustas est per se necessaria ad generandum filios irae. 
Nam si per impossibile, homo in statu gloriae generaret, filios, certe non 
videretur quod transfunderet in eos peccatum originale. Secundo modo 
potest intelligi haec vetustas positive, ita quod aliquid deordinationis pri- 
mi parentis permanserit in proximis parentibus, saltem in appetitu sen- 
sitivo et in corpore. Et conformitas secundum hanc vetustatem requiri- 
tur in proximis parentibus ad hoc ut sint proportionata instrumenta ad 
generandum filios irae, supposita lege divina de traductione peccati ori- 
ginalis. Nam per hanc vetustatem proximi parentes ostendunt se confor- 
mes primo parenti, et adhuc retinent naturam infectam quam ab illo 
acceperunt et filiis communicant. Et hoc solum voluit dicere divus Tho-. 
mas in illa solutione ad secundum. Non quod ratio principalis et per se 
quare Petrus generat filios irae sit quia habet fomitem et corruptibilita- 
tem in corpore, sed quia generando secundum partem inferiorem, in qua 
invenitur ejusmodi infectio et vetustas, de facto operatur ut instrumen- 
tum Adae conforme et illi proportionatum. 

Et quod haec interpretatio divi Thomae sit amplectenda probatur. 


Nam si Deus miraculose auferret a Petro fomitem et corporis corruptio- 

nem, constituendo illum sicut primum hominem in statu innocentiae per 
justitiam originalem illi communicatam, tantum pro sua persona, multo 
verosimilius est quod Petrus in illo statu generaret filios irae. Ergo ratio 
et causa per se propter quam modo generat filios irae non est fomes aut 
corruptibilitas corporis, sed haec erit conditio ad hoc ut modo de facto 
Petrus generet filios irae tamquam instrumentum proportionatum Adae 

8. — Solutio argumentorum. — Hoc supposito ad argumenta respon- 
detur. Ad primum concedo antecedens, et distinguo consequens. Non 
manet actu absolute in ratione culpae, concedo; at vero manet actu cum 
hac limitatione, scilicet quantum ad fomitem et corporis corruptibilita- 
tem. Et cum hac limitatione loquutus est divus Thomas ad secundum. 
Et per idem patet ad confirmationem. 

9.—— Ad secundum respondetur quod peccatum originale manet in 
baptizatis solum quantum ad materiale et in ratione poenae, et non culpae. 
Quia tamen adhuc retinent naturam non omnino renovatam, nec cum 
omnimoda novitate Christi qualis erit in statu gloriae, ideo quando gene- 
rant communicant naturam cum vetustate Adae, quamvis ipsi personali- 
ter sint renovati et solum habeant poenam peccati originalis. 

Sed dices si sola poena peccati originalis manet in homine baptizato, 
quomodo ergo transfundit culpam in ratione culpae quando generat et 
non solum poenam ? Respondetur primo, ut supra diximus, quia generat 
in virtute Adae peccatoris. Unde transfusio peccati originalis potius tri- 
buitur primo parenti quam proximis parentibus. Secundo respondetur ex 
divo Thoma in 2, d. 31, q. 1, a. 1 ad quartum, quod illa poena peccati 
originalis quae manet in parente baptizato potest dupliciter considerari. 
Primo, secundum se, hoc est in quantum est poena solum, et ita mediante 
illa non potest causari culpa originalis. Secundo consideratur in quan- 
tum est effectus culpae. Et hoc modo virtute illius potest causari culpa 
originalis, quia etiam in illa poena manet virtus culpae, sicut virtus cau- 
sae manet in suo effectu. Videatur de hoc Ferrariensis 4 Contra gentes, 
c. 52 ad quartam rationem divi Thomae, et vide eumdem divum Thomam 
q. 4 De malo, a 6 ad septimum. 

Ex dictis satis patet ad rertium- argumentum solutio. 

10. —!Nota in fine hujus articuli, quod id quod dicit Cajetanus in hoc 
commentario circa solutionem ad secundum, scilicet propterea peccatum 
originale manere actu in homine baptizato quia vere manet post baptis- 
mum privatio justitiae originalis, mihi non probatur: tum quia privatio 


justitiae originalis quae manet in homine justificato non est peccatum; 

tum etiam quia post baptismum non manet in nobis debitum habendi 
justitiam originalem ; tum etiam quia non videtur consonum sanae doctri- 
nae absolute asserere quod in homine justificato per baptismum manet 
actu peccatum originale, cum baptismus sit remedium ad delendum illud. 
Unde et divus Thomas nunquam dixit peccatum originale manere actu 
in homine baptizato, sed solum cum hac limitatione, manet actu quan- 


tum ad fomitem et corporis corruptionem. 


ARTICULUS QUARTUS 


Utrum si aliquis ex humana carne formaretur miraculose contraheret 


originale peccatum 


Conclusio est negativa. — Ratio est quia talis non movetur ab Adam 
motu generationis naturalis. 

Ex hac conclusione sequitur quod, si Deus formaret nunc hominem ex 
limo terrae, vel ex cineribus, aut ex sanguinibus mulieris, aut ex alia 
parte hominis, ex manu scilicet vel ex pede, etc., ille non contraheret pec- 
catum originale. Ratio est quia talis homo non esset filius Adae deriva- 
tus ab illo per seminalem generationem. 

Secundo sequitur quod Christus Dominus duplici ratione non contra- 
xit peccatum originale. Primo, quoniam ejus anima fuit hypostatice Ver- 
bo divino unita; unde repugnat illi quodcumque peccatum, nam statim 
tribueretur personae, in qua peccatum inveniri est impossibile. Secundo, 
quia non fuit genitus ab Adam per generationem seminalem ; quare etiam- 
si non esset Deus, virtute suae generationis non contraxisset peccatum 
originale. 

Tertio sequitur quod si aliqui homines generarentur a daemonibus 
incubis et subeubis per virtutem seminis humani tales contrahunt pec- 
catum originale. Ratio est quoniam jam illi derivantur ab Adam per vir- 
tutem activam seminis. 

Dubitatur *..Utrum si homo ille miraculose form atus a Deo de quo loqui- 
tur divus Thomas genuisset filios, illi contraxissent peccatam originale. 

Videtur quod sic, nam illi homines essent filii Adam: ergo. Antece- 
dens probatur. Ille dicitur filius Adam qui continetur in illo tamquam 
in principio; et non secundum animam, quia anima non traducitur: ergo 
secundum carnem. Sed caro illorum vere fuit in Adam, et adhuc geniti 


sunt per generationem seminalem. Ergo contrahunt peccatum originale. 

Respondetur ad hoc quod, stando in principiis fidei, necessario vide- 
tur dicendum quod filii talis hominis non contraherent peccatum origi- 
nale. Probatur: nam ratio contrahendi peccatum originale est derivari 
et moveri ab Adam per virtutem activam seminis in generatione naturali. 
Sed illi homines non descendunt hoc modo ab Adam. Probatur: pater 
eorum non descendit ab Adam illo modo: ergo nec ipsi filii. Probatur con- 
sequentia, quia nos sumus filii Adam mediantibus nostris progenitoribus. 
Item probatur, nam alias, sequeretur quod, si Christus Dominus genera- 
ret filios naturaliter et sine miraculo, quod illi contraherent peccatum 
originale, quod tamen videtur blasphemum et erroneum. 

Ad argumenta in contrarium respondetur quod non sufficit fuisse in 
Adam secundum corporalem substantiam ad contrahendum peccatum ori- 
ginale, sed requiritur fuisse in illo secundum rationem seminalem ; et hoc 
modo illi homines non fuissent in Adam. 


Videte articulum sequentem. 


QUAESTIO OCTOGESIMASECUNDA 


De originali peccato quantum axisuam essentiam 


ARTICULUS PRIMUS 


Utrum originale peccatum sit habitus 


SUMMA TEXTUS 


1. — Supponit divus Thomas unam distinctionem, scilicet quod habitus 
sumitur dupliciter. Primo, pro qualitate quadam inclinante potentiam ad 
agendum, ut scientia et virtus. Secundo sumitur habitus pro dispositione 
bona vel mala alicujus naturae ex multis compositae, praecipue si illa sit 
veluti in naturam conversa. 

Hoc supposito, est prima conclusio: Peccatum originale non est habi- 
tus primo modo. Probatur, quia non est qualitas inclinans potentiam homi- 
nis ad operandum. 

Secunda conclusio: Peccatum originale est habitus secundo modo. 
Probatur, nam est quaedam dispositio inordinata proveniens ex dissolu- 
tione illius harmoniae seu consonantiae in qua consistebat ratio justitiae 
originalis. 

Tertia conclusio, ad primum: Peccatum originale non est pura priva- 
tio, sed est quidam habitus corruptus. 

Quarta conclusio, ad ultimum: Peccatum originale non est habitus in- 


fusus neque adquisitus, sed per vitiatum originem innatus. 


COMMENTARIUM 


2.— In hoc articulo examinandum est in quo consistat quidditas et 


essentia peccati originalis, quae est secunda pars principalis hujus tracta- 

tus. Et praeter alias opiniones falsas quas de hae re hic refert Medina, 
duae opiniones statim rejiciendae sunt. 

Prima est Catharini in opusculo De casu hominis et peccato originali, 
cap. 8, dicentis peccatum originale nihil aliud esse in nobis quam illud 
singulare peccatum primi parentis-a quo omnes dicimur peccatores. Et 
dicitur ad nos esse traductum per originem, quoniam poenae illius peccati 
ad nos derivatae sunt. Itaque non ponit singula peccata originalia in sin- 
gulis hominibus formaliter existentia, sed solum peccatum illud quod 
commissum est a primo parente et in eo formaliter extitit, dicit esse ori- 
ginale nostrum. Cujus sententiae fuit Albertus Pighius in suo libro Con- 
troversiarum, controversia de peccato originali. 

Sed tamen haec sententia est plus quam falsa, nam ex ea sequitur 
quod parvuli qui nascuntur ex Adam non sint proprie et formaliter pec- 
catores, sed solum denominatione extrinseca, scilicet ab illo extrinseco 
peccato quod fuit in Adam; sicut etiam lutherani hujus temporis asse- 
rentes nos esse justos, non per justitiam inhaerentem, sed per justitiam 
quae est in Christo, revera non constituunt hominem formaliter justum, 
sed solum denominatione extrinseca. Item, sequitur quod in singulis homi- 
nibus non sit peccatum originale unicuique proprium, cum solum consti- 
tuatur unum illud quod fuit in Adam, quod tamen est expresse contra 
concilium Tridentinum, sess. 5, in decreto de peccato originali. 

3. — Secunda sententia est, ut fertur, Victoriae dicentis originale pec- 
catum formaliter esse inimicitiam Dei. Haec tamen sententia falsa est, 
quoniam inimicitia est effectus peccati. Ex eo enim quod quis peccat, fit 
inimicus Dei, et quia manet in peccato, manet in inimicitia. Item, quia vel 
originale peccatum est odium Dei quo ipse Deus odit peccatorem, vel est 
odium peccatoris quo detestatur Deum. Non primum, ut constat; neque 
secundum, nam parvuli habent peccatum originale, et tamen in illis non 
est odium Dei, immo nec fuit in Adam odium Dei speciale, sed superbia et 
inobedientia. Ergo. Tandem, quia commune est omni peccato facere inimi- 
cum Dei: ergo non est quidditas et essentia specialiter peccati originalis, 
cum etiam conveniat peccato actuali mortali. 

4. — Punctus ergo difficultatis in duobus consistit. Primum, utrum 
peccatum originale essentialiter et formaliter sit privatio et aversio a 
bono divino, an vero sit conversio ad bonum commutabile et aliqua qua- 
litas positiva inhaerens animae per modum habitus. Secundum est, utrum 
si ponamus peccatum originale esse privationem justitiae et rectitudinis, 


sit privatio rectitudinis voluntatis formaliter loquendo, an vero privatio 

rectitudinis quae est in voluntate ex amissa justitia originali habeat se 


materialiter in peccato originali, sicut etiam se habet inordinatio aliarum 


virium inferiorum animae. 


DUBIUM UNICUM 


Dubitatur ergo utrum peccatum originale sit privatio et aversio. 

5.— Argumenta suadentia essentialiter esse privationem. — Et vide- 
tur quod sic. Primo, ex divo Thoma art. 3 sequenti, ubi expresse dicit 
quod formale in peccato originali est privatio justitiae originalis per quam 
voluntas subdebatur Deo. Et ibidem in fine dicit quod peccatum originale 
est defectus originalis justitiae. Idem docet q. 3 De malo, a. 7 in fine, et 
q. 4, a. 2, quam sententiam desumpsit ex beato Anselmo in lib. De con- 
ceptu virginali, cap. 2 et 3 (1). 

6.— Secundo arguitur. Peccatum originale est subjective in essentia 
animae, sicut etiam erat justitia originalis; et non est in voluntate vel 
alia potentia animae subjective: ergo essentialiter est privatio rectitudi- 
nis quam faciebat justitia originalis. Probatur consequentia, quia in 
essentia animae non potest imaginari alia deordinatio praeter hanc pri- 
vationem rectitudinis. 

7.— Tertio arguitur. Si peccatum originale non est privatio vel aver- 
sio a bono divino, ergo est conversio ad bonum commutabile. Hoc autem 
probatur multiformiter esse falsum. Prim o, quia conversio ad bonum com- 
mutabile formaliter et subjective est in voluntate; peccatum autem ori- 
ginale subjective est in essentia animae. Et rursus, si peccatum originale 
est conversio existens in voluntate, consequenter erit qualitas potentiae 
inclinans illam ad aliquid agendum ; cujus contrarium docet divus Tho- 
mas in articulo. 

Secundo, quia in Adam proprie fuit peccatum originale, et tamen non 
fuit in illo habitualis conversio ad bonum commutabile, sed ut plurinum 
actualis. 

Tertio, nam hujusmodi conversio nunquam est peccatum nisi ratione 
aversionis a bono divino et regula: ergo verius dicetur quod peccatum 
originale est illa aversio habitualis a bono incommutabile. 

Quarto, nam qui dicunt peccatum originale esse conversionem ad bo- 
num commutabile, consequenter tenentur dicere quod est amor et affectus 


terrenorum, quod tamen communiter reprobatur a theologis. 


(1) S. AnsblI mus, De conceptu virginali et orig. peccato. ML. 158, 434-435. 

Quinto et ultimo, qui nascitur in peccato originali, non magis est con- 
versus ad bonum commutabile quam homo conditus in puris naturalibus. 
Ergo peccatum originale non est illa conversio. Patet consequentia, nam 
alias, homo conditus in puris naturalibus haberet peccatum originale, 
Antecedens probatur, nam homo conditus in puris naturalibus et homo in 
natura lapsa, secundum communem doctrinam theologorum quam docet 
Cajetanus infra, q. 109, a. 2, et Soto, primo libro De natura et gratia, 
cap.2 et 3, solum differunt sicut nudus et nudatus. Unde in utroque inve- 
nitur eadem rebellio carnis contra rationem, eadem propensio ad bonum 
sensibile, nisi quod in homine condito in puris naturalibus istae sunt con- 
ditiones naturae constantis ex contrariis, in homine vero nato in peccato 
originali sunt poenae ipsius peccati. Ergo peccatum originale essentialiter 
non est conversio ad bonum creatum. 

His argumentis convincuntur viri doctissimi ad existimandum pecca- 
tum originale essentialiter esse privationem, et nihil positivi formaliter 
includere. 

In contrarium autem est, quod peccatum originale non est privatio, 
sed conversio prava ad bonum creatum. 

$.— Argumenta suadentia formaliter esse conversionem.— Sunt dif- 
ficillima argumenta. Primum, nam divus Thomas inquirens in hoc articulo 
quod quid est ipsius peccati originalis, non dicit esse privationem, sed 
habitum quemdam et dispositionem inordinatam. Et in solutione ad pri- 
mum dicit quod, sicut aegritudo corporalis includit privationem aequali- 
tatis sanitatis, et praeterea etiam dicit aliquid positivum, scilicet ipsos 
quatuor humores inordinate dispositos, sic etiam peccatum originale dicit 
positivum cum privatione. Sed in bona philosophia aegritudo corporalis 
non est essentialiter privatio, saltem in recto, sed qualitas quaedam et 
dispositio positiva contraria sanitati. Ergo similiter peccatum originale 
est quaedam qualitas positiva, scilicet habitus corruptus, ut dicit divus 
Thomas ad primum. 

9.—!¡Secundo arguitur. Peccatum originale non est privatio doni justi- 
tiae originalis, ut etiam fatentur auctores contrariae sententiae, neque 
etiam est privatio rectitudinis et subjectionis quam faciebat justitia ori- 
ginalis tamquam effectum suum formalem. Ergo nullo modo est privatio. 
Minor probatur. Nam Deus est causa illius privationis rectitudinis: ergo 
privatio rectitudinis non est formaliter peccatum originale. Consequentia 
est nota, nam Deus non est causa peccati. Antecedens autem probatur. 


Nam causa auferens aliquam formam, aufert etiam effectum formalem 


2U 

ipsius formae. V. gr., qui aufert albedinem, est causa privationis albi et 
destruit album. Ergo cum Deus abstulerit donum justitiae originalis, cu- 
jus effectus formalis erat illa rectitudo mentis, consequenter est causa 
privationis illius rectitudinis. 

10. — Tertio arguitur. Privatio rectitudinis primo et per se est in vo- 
luntate; peccatum autem originale est in essentia animae, ut docet divus 
Thomas q. sequenti, a. 2: ergo peccatum originale non est privatio recti- 
tudinis. Major probatur, quia intelligi non potest privatio rectitudinis in 
natura rationali ante omnem cognitionem potentiarum ejus; nam ante- 
quam intelligamus vel errorem practicum in intellectu vel malam affectio- 
nem in voluntate, essentia animae non est magis deordinata quam quae- 
cumque alia natura. 

11. — Quarto arguitur. Nam qui dicunt peccatum originale esse pri- 
vationem rectitudinis et subjectionis, consequenter videntur statuere 
quod non sit habitus, cujus contrarium ex professo docet divus Thomas 
in hoc articulo. 

12. — Arguitur ultimo. Privatio rectitudinis et subjectionis non fuit 
per se et directe volita a primo parente; sed primum peccatum fuit per 
se et directe volitum : ergo illud primum peccatum non fuit privatio recti- 
tudinis. Ergo etiam in nobis peccatum originale non est privatio rectitu- 
dinis et subjectionis. Probatur ultima consequentia, nam illud est in no- 
bis peccatum originale quod fuit peccatum in Adam origine transfusum 
ad nos. 

13. — Solutio dubii. — In hac difficultate thomistae non procedunt 
eadem via. Nam Capreolus in 2, d. 30, q. unica, a. 1, conci. 3 et 4, et Fer- 
rariensis lib. 4 Contra gentes, cap. 52, dubio ultimo, et Soto 1 lib. De 
natura et gratia, cap. 9 dicunt formale peccati originalis esse privationem 
rectitudinis et subjectionis animae quam faciebat justitia originalis; at 
vero materiale esse concupiscentiam sive deordinationem appetitus sen- 
sitivi. Verum est tamen quod inter hoc autores est differentia quantum 
ad illud “formale”. Nam Capreolus et Ferrariensis dicunt ad formale pec- 
cati originalis pertinere privationem doni justitiae originalis et simul 
etiam privationem subjectionis mentis. At vero magister Soto merito 
censet quod privatio doni nullatenus pertinet ad rationem peccati origi- 
nalis, sed est prorsus poena ejusdem peccati originalis. Immo inter Ca- 
preolum ipsum et Ferrariensem adhuc est differentia. Nam Capreolus et 
alii moderniores thomistae dicunt in illa privatione subjectionis mentis 


ad Deum, quam dicunt esse formale peccati originis, putant nullo modo 

includi aliquam conversionem positivam; at vero Ferrariensis dicit 
ibi intrinsece includi deordinatam conversionem ad bonum commutabile, 
sicut e contrario in perfecta subjectione animae quam faciebat justitia 
originalis intime includebatur conversio mentis ad Deum. Et haec est 
prima thom istarum via. 

14. — At vero dominus Cajetanus in hoc articulo et art. 3 sequenti 
alia via incedit. Dicit enim quatuor. Primum, quod peccatum originale 
essentialiter loquendo est quaedam deordinata dispositio, non de quacum- 
que deordinatione loquendo, sed de inordinatione contrarie sumpta. Ita- 
que non solum est privatio ordinis et subjectionis, sed est positiva deor- 
dinatio contraria ordini et subjectioni quam causabat justitia origi- 
nalis. 

Dicit secundo, quod peccatum originale est habitus et qualitas quae- 
dam deordinata primae partis animae, non utcumque, sed ut illa prima 
pars cohaeret aliis partibus animae, eo modo quod aegritudo est quaedam 
qualitas deordinata cujusdam praecipuae partis corporis ut cohaerentis 
aliis partibus. 

Dicit tertio, quod illud quod pertinet ad formale peccati originalis du- 
plex est; nam aliquid pertinet per se primo ad rationem formalem pec- 
cati originalis, aliquid vero per se secundo. Per se primo pertinet privatio 
doni justitiae originalis ; at vero per se secundo pertinet privatio subjectio- 
nis voluntatis quam faciebat justitia originalis. 

Dicit quarto, quod inordinatio voluntatis quae est per conversionem 
ad bonum commutabile, et simul etiam deordinatio aliarum virium infe- 
riorum, pertinet ad materiale peccati originalis. Verum est tamen quod 
inter haec materialia, illa deordinatio voluntatis est quasi formale, quia 
tenet se ex parte causae moventis vel efficientis. 

15.!— De hac difficultate sit prima conclusio: Privatio doni justitiae 
originalis nullo modo pertinet ad rationem peccati originalis in esse cul- 
pae. Haec est contra Cajetanum et Ferrariensem ubi supra, qui dicunt 
formale peccati originalis esse privationem tum doni justitiae originalis, 
tum subjectionis quam causabat. Nos vero dicimus privationem doni nullo 
modo ad culpam pertinere. Hanc conclusionem probat Soto ubi supra 
cap. 8, et magister Medina in hoc art. Nam quod in Adam non fuit pec- 
catum, sed effectus peccati etiam non est nobis peccatum originale, sed 
effectus ejus; sed privatio doni justitiae fuit effectus peccati et poena 
illius in Adam : ergo et in nobis. 


16. — Secunda conclusio: Si loquamur de justitia originali quantum 

ad primum ejus effectum formdilem quem faciebat, scilicet subjicere men- 
tem Deo, valde probabile est peccatum originale essentialiter et forma- 
liter esse privationem justitiae originalis, id est hujusmodi subjectionis 
quam illa causabat. Haec conclusio, ut vehementer suspicor, est divi Tho- 
mae in art. 3 sequenti et saepe alias. Nam ubicumque loquitur divus Tho- 
mas de ratione formali peccati originalis, docet esse privationem vel de- 
fectum justitiae originalis. Ergo saltem erit privatio subjectionis quam 
primo et per se faciebat justitia originalis. Et nobiliores thomistae, quo- 
tiescumque loquuntur de ratione formali peccati originalis, dicunt esse 
privationem doni justitiae originalis, vel saltem esse privationem sub- 
jectionis. Ergo formale peccati originalis in privatione consistit. 

Haec conclusio satis probatur argumentis a principio factis in pri- 
ma parte hujus dubii [n. 5 et ss.]. Quare ad argumenta secundo loco po- 
sita, ut pugnant contra hanc secundam conclusionem, respondendum est 
[n. 8 et ss.]. 

17.— Solutio argumentorum suadentium peccatum originale esse con- 
versionem.— Ad primum respondetur quod in doctrina divi Thomae, et 
secundum veritatem, peccatum originale non est sola privatio, sed etiam 
de materiali includit aliquid positivum, scilicet ipsas potentias animae 
deordinatas. Et hanc deordinationem seu discordiam potentiarum vocat 
divus Thomas habitum, qui est quaedam dispositio naturae. Non tamen 
quod peccatum originale formaliter loquendo sit qualitas aliqua superad- 
dita potentiae, ut ipse divus Thomas docet etiam in articulo. In hoc autem 
comparatur aegritudi corporali quia, sicut in corpore, dissoluta harmo- 
nia humorum per remotionem sanitatis, sequitur languor corporis, ita 
etiam in anima, dissoluta harmonia quae erat inter potentias animae 
per remotionem justitiae originalis, sequitur languor animae. Unde et 
peccatum originale dicitur languor naturae. Quare sicut sanitas corpo- 
ralis importat aliquid positivum, scilicet humores ipsos, et similiter aegri- 
tudo corporalis, ita etiam peccatum originale de materiali importat ali- 
quid positivum, non tamen de formali, in quo differt ab aegritudine cor- 
porali. 

18. — Ad secundum argumentum respondetur concedendo quod pec- 
catum originale non est privatio doni justitiae originalis. Nego tamen 
quod non sit privatio subjectionis, etc. Et ad probationem, negatur quod 
Deus sit causa illius privationis. Et cum ulterius probatur, respondetur 
quod Deus abstulit donum justitiae originalis, et homo etiam abstulit. 


Differenter tamen. Nam homo abstulit efficienter et simul demeritorie, 

scilicet operando peccatum mortale, quod efficienter excludit gratiam et 
caritatem, et per quod demeretur homo et fit indignus possidendi justi- 
tiam originalem. Unde formaliter loquendo est causa privationis subjectio- 
nis animae ad Deum quam tenebatur conservare. At vero Deus solum 
abstulit justitiam originalem efficienter in poenam peccati commissi. Qua- 


re non imputatur illi privatio subjectionis. 


19. — Ad tertium negatur major, sed intelligitur primo illa privatio 
rectitudinis et subjectionis in essentia animae antequam intelligatur in 
ejus potentiis. Ad probationem autem respondetur quod natura rationalis, 
ut praeintelligitur suis potentiis, quamvis non sit subjectum capax cul- 
pae actualis, est tamen subjectum culpae originalis. Cujus ratio est, nam 
peccatum actuale recipitur in anima mediante operatione alicujus poten- 
tiae qua exercetur. Unde si non praeintelligatur illa potentia operans, 
non intelligitur peccatum recipi in anima. At vero culpa originalis non 
exercetur mediante aliqua potentia, quia non incurritur per propriam ope- 
rationem, sed contrahitur cum ipsa natura per generationem. Unde na- 
tura et essentia animae primo et per se intelligitur subjectum culpae ori- 
ginalis, et ipsa anima ut praeintelligitur suis potentiis est invisa Deo et 
infecta peccato originali. De hac solutione vide Cajetanum infra, q. se- 
quenti, art. 2, eleganter loquentem contra Scotum. 

20. — Ad quartum respondetur quod haec sententia docet peccatum 
originale non esse habitum positivum de formali, bene tamen de mate- 
riali, ut diximus hic ad primum. Et ita intelligitur divus Thomas in hoc 
articulo. Nam hoc modo etiam loquitur divus Augustinus cum dicit pec- 
catum originale esse concupiscentiam ; nam saepe materia praedicatur in 
recto de eo cujus est materia, ut ira est aceensio sanguinis circa cor, et 
scripturam vocamus manum. 

21. — Ad ultimum respondetur quod illud argumentum habet eamdem 
difficultatem de peccato actuali, maxime in opinione dicentium formale 
ejus esse privationem ordinis ad regulam rationis et legis divinae. Unde 
respondetur quod aliud est aliquid esse per se volitum, aliud vero esse 
per se intentum; potest enim unum inveniri sine alio. Ad hoc ut aliquid 
sit per se volitum, satis est quod praevisum et cognitum appetatur a vo- 
luntate directe; ad hoc vero ut sit per se intentum, requiritur quod prae- 
stituat illud sibi voluntas in ratione finis per se. V. gr., qui fornicatur 
sciens et prudens, per se loquendo, vult aliquid contra legem Dei, et 
vult averti a divino amore; at vero per se loquendo solum intendit de- 


lectationem sensibilem. Privatio ergo rectitudinis, quamvis non fuerit 

per se intenta a primo parente, fuit tamen per se volita, cum fuerit 
cognita et praevisa. 

22.— Prosequitui: solutio dubii. — Sit jam tertia conclusio: Inordina- 
tio voluntatis proprie loquendo non est computanda inter materialia pec- 
cati originalis. Hanc conclusionem optime asserit Ferrariensis, ubi su- 
pra, contra Cajetanum, et videtur etiam manifesta divi Thomae in art. 3 
hujus q. Nam cum dixisset quod omnis alia inordinatio virium animae 
est quasi quid materiale in peccato originali, explicans de quibus viribus 
seu potentiis animae loquatur, subdit: “inordinatio autem aliarum poten- 
tiarum... communi nomine potest appellari concupiscentia" sed nomine 
concupiscentiae nec sancti doctores nec theologi scholastici intelligunt 
deordinationem voluntatis, sed solum appetitus sensitivi: ergo deordi- 
natio voluntatis non pertinet ad materiale. Existimandum ergo est quod 
privatio subjectionis superioris partis animae ad Deum, sive explicetur 
per aversionem, sive etiam per conversionem voluntatis ad bonum crea- 
tum quam necessario includit, est formale peccati originalis. 

Ex his conclusionibus sequitur quod peccatum originale secundum 
hanc sententiam potest sic definiri, scilicet est inordinatio totius huma- 
nae naturae per naturalem generationem a primo parente derivata. 

23. — Quarta conclusio: Probatissimum est peccatum originale pro 
formali non esse privationem, sed quid positivum, scilicet conversionem 
positivam ad bonum creatum. Quare sic definiendum est: Peccatum ori- 
ginale est humanae naturae habitualis inordinataque conversio ad bo- 
num commutabile a protoparentis primo peccato derivata. Hanc conclu- 
sionem asserunt quidam moderni doctissimi. Et probatur quod haec de- 
finitio sit bona. Nam datur per genus proprium peccati originalis et dif- 
ferentiam essentialem, et simul includit ordinem ad causam efficientem 
et proprium subjectum. Ergo est bona. 

24.— Et in primis, quod habitualis conversio sit genus proprium pec- 
cati originalis, et non privatio, probatur ex eodem fundamento quo aucto- 
res praecedentis sententiae, praesertim magister Soto, probant quod sit 
habitualis privatio rectitudinis. Nam quod in primo peccato Adae fuit 
ratio actualis peccati, hoc ipsum, origine transfusum, est in nobis ratio 
habitualis peccati originalis. Sed in peccato Adae, quod fuit peccatum 
commissionis, ratio formalis generica fuit conversio inordinata ad bo- 
num creatum. Ergo in nobis est conversio habitualis inordinata ad bonum 
commutabile. Minor probatur, nam illud primum peccatum fuit actus 


humanus quo primus parens conversus est ad bonum commutabile con- 

tra regulam divinam. Ergo non est diffiniendum illud peccatum per aver- 
sionem tamquam per aliquod essentiale, sicut nec quodcumque aliud pec- 
catum commissionis, sed per conversionem cui erit annexa aversio a bono 
incommutabili. Praeterea, peccatum originale est nobis voluntarium vo- 
luntate Adae, quae fuit voluntas nostra quatenus ab eo trahimus natu- 
ram humanam. Ergo non recte definitur quod sit essentialiter privatio. 
Probatur consequentia, nam privatio rectitudinis non fuit per se volun- 
taria primo parenti. Est ergo peccatum originale habitualis conversio 
inordinata. Sed quia hoc commune est aliis peccatis mortalibus, quod 
postquam transit actus, maneat homo habitualiter conversus inordinate 
ad bonum commutabile, et tamen non manet in peccato originali, ideo 
necesse est addere alias particulas per quas differentia peccati originalis 
circumscribatur. Unde ponimus in definitione quod sit inordinata conver- 
sio humanae naturae. Non quod ipsa natura humana peccet, sed quia ipsa 
est primum subjectum hujus peccati, quatenus ex peccato Adae tamquam 
ex causa efficiente et demeritoria fuit infecta, et ita mansit inordinate 
conversa habitualiter ad bonum commutabile. Et hoc peccatum originale 
differt a conversione habituali quae relinquitur ex quocumque peccato 
mortali. Hinc sequitur quod cum homo concipitur per generationem na- 
turalem, non dicitur proprie peccare originaliter, sed proprie dicitur con- 
trahere peccatum originale, id est, simul cum natura trahere peccatum 
ex origine ab Adam, a quo movetur per virtutem seminis. Haec quarta 
conclusio sufficienter probatur argumentis secundo loco positis in prin- 
cipio hujus dubii [n. 8 et ss.]. 

25. — Solutio argumentorum suadentium peccatum originale esse pri- 
vationem .— Quare ad argumenta primo loco posita [n.5 et ss.] respondetur. 

Ad primum, ex divo Thoma desumpto, respondetur quod mens ejus 
non est asserere formale peccati originalis consistere in privatione tan- 
tum aut principaliter, sed potius docet quod ejus formale et essentiale 
est dispositio inordinata positive contraria justitiae originali. Quotiescum- 
que ergo divus Thomas dicit quod formale peccati originalis est privatio 
vel defectus justitiae originalis, sic intelligendus est, quod talis privatio 
tenet se ex parte formalis, quod in peccato originali est inordinata dispo- 
sitio positive contraria justitiae originali. Et hoc colligi potest ex divo 
Thoma in art. 3 hujus quaest. dicente, quod omnis alia inordinatio virium 
animae habet se sicut quid materiale. Inordinata ergo dispositio ipsius 
naturae ut praevenientis potentias est formale in peccato originali. Aut 


secundo dicitur, et in idem redit, quod per privationem divus Thomas 

intellexit inordinatam dispositionem positivam eum privatione annexa. 

26.— Ad secundum respondetur quod inordinatio haee, quam diximus 
esse peccatum originale, ita est in essentia animae, quod inficit consequen- 
ter ejus potentias. Primo ergo et immediate humana natura inficitur pec- 
cato, et deordinatur per hoc quod habitualiter convertitur ad bonum crea- 
tum contra regulam divinam. Et consequenter voluntas ut potentia ani- 
mae inficitur, non per qualitatem superadditam inclinantem, sed per re- 
motionem prohibentis, scilicet, justitiae originalis. Pro quo notandum 
quod voluntas dupliciter considerari potest. Uno modo, ut dispositio ani- 
mae qua secundum suam naturam anima bene disponitur. Alio modo con- 
sideratur ut potentia ordinata ad actum, sicut idem calor in igne, et est 
bona dispositio ignis secundum naturam suam, et est etiam ejus natura- 
lis potentia ordinata ad calefaciendum. Si ergo primo modo consideretur 
voluntas, optime salvatur quod peccatum originale sit habitualis inordi- 
nata dispositio existens in essentia animae, quatenus ipsa voluntas con- 
siderata ut dispositio quaedam animae sine justitia originali et ejus recti- 
tudine, est mala dispositio humanae naturae, et facit eam conversam ad 
bonum commutabile et voluntarie aversa a Deo, quatenus illa conversio 
fuit voluntaria in Adam. Deinde eadem voluntas consequenter conside- 
rata ut potentia animae habet inclinationem ad actum inordinatum, non 
quidem per aliam qualitatem superadditam quae inclinet voluntatem, sed 
indirecte per remotionem justitiae originalis, quae prohiberet talem incli- 
nationem, ut docet divus Thomas ad tertium. 

27.— Ad tertium argumentum respondetur concedendo sequelam. Ad 
cujus primam probationem respondetur quod, ut jam constat ex solutione 
praecedentis argumenti, conversio ad bonum commutabile primo et per 
se est in essentia animae, et consequenter in voluntate. Ex quo non sequi- 
tur quod peccatum originale sit qualitas superaddita potentiae ad opera- 
tionem, sed est inordinata dispositio essentiae animae et potentiarum 
ejus proveniens ex dissolutione illius harmoniae quam faciebat justitia 
originalis, ut dicit divus Thomas in articulo. 

Ad secundam probationem respondetur ex divo Thoma in tertia parte, 
q. 8, a. 5 ad primum, quod peccatum originale in Adam, quod est pecca- 
tum naturae, derivatum est a peccato actuali ipsius, quod est peccatum 
personale, quia in eo persona corrupit naturam, qua corruptione naturae 
mediante peccatum primi hominis derivatur ad posteros, in quibus e con- 
verso natura corrupit personam. Negatur ergo minor illius argumenti; 


immo in Adam fuit habitualis conversio naturae humanae ad bonum com- 

mutabile derivata a primo peccato ipsius. Verum est tamen quod illud 
primum peccatum Adae prius natura fuit peccatum personale et actuale. 
Sed quia eodem peccato totam naturam infecit et perdidit donum sibi 
collatum pro tota natura inquantum caput ipsius, illudmet peccatum fuit 
originale in Adam. Quare non oportet ponere duplex peccatum, alterum 
personae, et alterum naturae, sed unum et idem cum duplici considera- 
tione. Ex quo infertur, contra aliquos thomistas, peccatum originale pro- 
prie fuisse in Adam. 

Ad tertiam probationem respondetur distinguendo antecedens. Illa con- 
versio non est peccatum nisi ratione aversionis, distinguo. Ita quod aver- 
sio sit potissimum in peccato originali, nego. Ita vero quod sit quasi com- 
plementum essentiale, transeat. Et tunc negatur consequentia. Nam sicut 
in aliis peccatis actualibus commissionis sola aversio non sufficit consti- 
tuere peccatum sine actu positivo quo quis convertitur ad bonum com- 
mutabile, ita etiam non sufficit constituere peccatum originale sine habi- 
tuali conversione naturae ad bonum commutabile; nam prius est conver- 
sio quam aversio. 

Ad quartam probationem respondetur quod, peccatum originale esse 
amorem terrenorum, potest intelligi dupliciter. Primo quod sit actualis 
affectio voluntatis ad bonum creatum, sive etiam inclinatio appetitus 
sensitivi ad bona sensibilia. Et hoc falsum est, ut constat ex supra dictis. 
Alio modo intelligitur quod sit quaedam conversio habitualis totius huma- 
nae naturae ad bonum creatum, scilicet, hominis ad seipsum contra re- 
gulam divinam. Et hoc verissimum est. 

Ad ultimam probationem, respondetur quod, licet homo conditus in pu- 
ris naturalibus non sit minus conversus ad bonum commutabile quam 
homo conceptus in peccato originali, aliter tamen et aliter. Nam homo in 
puris naturalibus conversus est ad bonum commutabile, scilicet ad 
seipsum, non tamen ut ad ultimum finem, sed potius est inclinatus ad se 
ut ipse ordinabilis est ad Deum. At vero homo in natura lapsa conversus 
est ad seipsum habitualiter ut ad ultimum finem, quia illa conversio jam 
est inordinata. Unde nihil amplius ponimus in homine condito in peccato 
originali quam condito in puris naturalibus, nisi quod habitualis conver- 
sio ad seipsum est inordinata, quia natura aversa est a Deo fine ultimo. At 
vero conversio ejus ad seipsum non esset mala, nisi natura esset aversa a 
Deo per peccatum primi parentis. Et haec de hac difficultate. 

Ex cujus resolutione constant omnia quae dicenda essent in aliis ar- 


ticulis hujus quaestionis. 

De subjecto peccati originalis 


SÚMMA TEXTIS 


! 1.— In hac quaestione quatuor determinat divus Thomas. Primum, 
quod peccatum originale nullo modo est subjective in carne, sed solum in 
anima. In primo autem parente fuit sicut in prima et principali causa, 
in semine vero corporali est sicut in causa instrumental!. 

Secundo docet quod peccatum originale per prius est in essentia ani- 
mae subjective quam in ejus potentiis. Ratio est quia anima rationalis se- 
cundum suam essentiam est forma corporis, et, ut forma, est terminus 
generationis humanae, per quam communicatur peccatum originale. 

Tertio docet quod inter omnes animae potentias peccatum originale 
per prius inficit voluntatem quam alias potentias. 

Quarto et ultimo docet quod inter potentias inferiores magis infectae 
permanserunt per peccatum potentia generative, vis concupiscibilis et 
sensus tactus. Ubi adverte id quod docet divus Thomas in art. 4, solutione 
ad primum, quod peccatum originale ex ea parte qua inclinat ad peccata 
actualia praecipue pertinet ad voluntatem; sed ex ea parte qua traduci- 
tur in prolem pertinet propinque ad potentias praedictas, remote vero 


ad voluntatem. 


DUBIUM FKIMUM 


2.— Dubitatur primo in hac quaestione: Utrum animae rationali me- 
lius sit esse in peccato originali quam omnino non esse, vel, ut formalius 
loquamur, quod istorum sit majus malum. 

Divus Thomas in art. 1 hujus quaest. ad quintum docet quod melius 
est animae rationali sic esse, id est, in peccato originali, quam omnino 


non esse. 

3.— Argumenta in contrarium.— Contra hoc autem arguitur. Primo, 
si homini daretur optio eligendi quod esset in peccato originali vel omnino 
non esset, hoc secundum esset potius eligendum quam illud. Ergo illud 
primum est majus malum. Antecedens probatur, nam potius est eligenda 
annihilatio quam peccare venialiter. Ergo multo magis quam incurrere 
peccatum originale, quod est majus malum. 

4.— Arguitur secundo. Majus malum est esse damnatum perpetuo in 
inferno, quam omnino non esse, ut nobiliores theologi fatentur, et vice- 
tur veritas evangelica, Matth., 26 (v. 24) : Melius erat ei si natus non fuis- 
set. Ergo etiam est majus malum esse in peccato originali, saltem in per- 
petuum. Probatur consequentia, nam damnatio in inferno non est ma- 
jus malum, praecipue propter poenam sensus, sed propter inimicitiam 
Dei et poenam damni, id est, carentiam divinae visionis. Sed qui moritur 
in peccato originale utrumque habet in perpetuum. Ergo majus malum 
est quam omnino non esse. 

5.— Solutio dubii. — Pro resolutione nota hanc esse differentiam, in- 
ter alias, inter peccatum originale et personale, quod personale est in 
electione propriae voluntatis et evitari potest, ita quod nullam habet ne- 
cessitatem, at vero peccatum originale non est in electione voluntatis 
nostrae, et habet necessitatem ut incurratur ex eo quod traducitur cum 
ipsa natura per generationem. 

6.— Dico ergo primo: Certum est quando peccatum est in electione 
propriae voluntatis, si conferatur cum ipsa annihilatione, potius est eli- 
genda annihilatio quam quodcumque minimum peccatum antequam incur- 
ratur. Probatur, nam implicat contradictionem licitum esse peccare, etiam 
minimum peccatum. 

7. — Dico secundo: Postquam homo peccavit, licitum est ei velle se 
potius annihilatum fuisse quam peccasse; non tamen licitum- est illi abso- 
lute desiderare annihilationepi sui quia peccavit. Prima pars probatur. 
Nam dolor qui oritur ex virtute poenitentiae totum illud includit: Nollem 
peccasse pro aliqua re mundi, et, Vellem potius omne damnum subiisse 
quam peccasse. Secunda pars probatur, quia annihilari non est remedium 
peccati commissi; et ipsum esse est bonum proprium: ergo non potest 
homo illud odio habere, nam hoc esset seipsum odiisse, et etiam auctorem 
ipsius esse. 

8. — Dico tertio: Minus m alum: est annihilari quam perpetuo esse in, 
inferno cum peccato mortali. Unde ejusmodi damnatis melius esset abso- 


lute non esse, quam sic esse. Probatur, quia sic esse est summa infelicitas 

conjuncta cum maxima poena damni et sensus. Item probatur ex sensu 
litterali illius loci Matthaei, 26 (v. 24) : Melius esset ei si natus non fuis- 
set homo ille, quod quidem referendum est ad statum Judae postquam, 
incurrit aeternam damnationem. 

Quod si quis objiciat: Melius est sic damnatis non esse quam sic esse: 
ergo licitum est eis desiderare non esse. Consequens autem falsum. Probo. 
Ipsum esse non habet aliquam rationem mali: ergo contrarium ejus desi- 
derari non potest. 

Et confirmatur. Damnati magis seipsos diligunt quam Deum. Ergo 
non possum desiderare se non esse. Probatur consequentia, quia hujus- 
modi desiderium destruit omnino bonum desiderantis. Ergo erit contra 
amorem quo se prosequuntur. 

Respondetur ad hoc argumentum, quod non solum possunt damnati 
desiderare non esse, sed etiam hoc desiderium in eis est rationi confor- 
me. Pro quo nota quod ipsum esse dupliciter potest considerari. Primo. 
secundum se; et hoc modo non potest esse objectum odii, ut bene probat 
argumentum. Secundo modo potest considerari quatenus ipsum esse est 
conjunctum cum summa miseria; et hoc modo potest odio haberi, etiam 
rationabiliter. 

Ad confirmationem respondetur negando consequentiam, quoniam ex 
nimio amore sui provenit damnatis quod desiderent annihilari potius 
quam esse in perpetuum cum tanta miseria. 

In his tribus dictis credo convenire omnes theologi. Vide Abulensem 
super cap. 23 Matthaei, quaest. 568. 

9. — Dico quarto: Quamvis peccatum originale sit vera macula quae 
facit hominem invisum et inimicum Dei, non est licitum homini velle non 
fuisse ne conciperetur in peccato originali. Probatur, nam alias omnibus 
liceret desiderare et dicere: Utinam nunquam fuissem; et non oporteret 
Deo gratias agere eo quod creavit nos, si melius esset absolute non esse 
quam nasci in peccato originali. Ratio hujus est quoniam peccatum origina- 
le non fuit nobis voluntarium nostra voluntate, et ideo de illo non est poeni- 
tentia, quia non fuit in potestate nostrae voluntatis illud evitare. Propter 
quod quando adultus accedit ad sacramentum baptismi cum conscientia 
peccatorum actualium, quamvis requiratur quod habeat aliqualem dolo- 
rem illorum, non tamen requiritur quod doleat de peccato originali. Ergo 
non erit licitum homini velle non fuisse, ne conciperetur in peccato ori- 
ginali. Item, quando quis concipitur, non offenditur Deus de novo, sed 


naturae infectio communicatur per generationem naturalem. Ergo bonum 

est gaudere se esse genitum, etiam cum peccato derivato ab Adam. Con- 
firmatur, quia parenti proximo licitum est gaudere quia generat filium. 
Ergo similiter licitum erit gaudere quod genitus est, quamvis in pec- 
cato. 

10. — Dico quinto: valde probabile est quod, etiamsi quis moriatur in 
peccato originali solum, melius est ei sic esse, quam omnino non esse. 
Ita docent quidam doctissimi thomistae, inter quos est magister Medina 
hic. Probatur, quia tales carent poena sensus ; et habent evidentem cogni- 
tionem omnium rerum naturalium, de qua possunt gaudere tamquam de 
bono proprio: ergo melius est eis sic esse cum peccato originali. Item, si 
illi optarent non esse, haberent maximam afflictionem, similem ei quam 
damnati patiuntur in inferno, quia haberent dolorem de malo inevitabili. 
Item, quia forte ejusmodi non cognoscunt damnationem suam, nec vident 
se habuisse potentiam proximam ad meliorem statum et felicitatem su- 
pernaturalem. Ergo gaudent de suo statu, cum nullo sensus dolore ve- 
xentur. 

Dico ultim o: probabilius mihi videtur quad, simpliciter et absolute lo- 
quendo, melius erat eis qui moriuntur in peccato originali nunquam fuisse, 
hoc est, non fuisset tam malum quam sic manere. Convincor ad hoc dicen- 
dum argumento secundo supra facto in principio dubii, quod difficile sol- 
vitur. Nam quamvis pueri in limbo non habeant poenam sensus, tamen 
damnati sunt et infelices, reprobi et inimici Dei. Si autem non essent, 
non essent inimici. Ergo. 

Quod si dicas: Sequitur quod pueri in limbo habeant aliquem dolorem 
et afflictionem suae damnationis: ad hoc dicetur dubio tertio. Quod si 
rursus objicias divum Thomam hic art. 1 ad quintum, qui videtur oppo- 
situm dicere: respondetur quod loquitur divus Thomas de eo qui est in 
peccato originali ad tempus et cum facili remedio, sicut modo pueri 
nascuntur, et non de eo qui est perpetuo cum originali et sine remedio. 

11. — Solutio argumentorum. — Per hoc respondetur ad duo argumen- 
ta supra in principio dubii facta. Nam primum argumentum procedit de 
peccato quod est in electione propriae voluntatis, et sic respondetur juxta 
tenorem primi dicti. 

12. — Ad secundum argumentum respondetur negando consequentiam. 
Et ad probationem, distinguo majorem. Deterius est esse inimicum Dei 
inimicitia contracta per propriam voluntatem, concedo ; at vero inimicitia 
hereditaria per originem sine consensu proprie voluntatis, nego. Et haec 


solutio procedit juxta tenorem quarti dicti. 

Secundo respondetur juxta id quod diximus in quinto dicto, conce- 


dendo totum argumentum. 


DUBIUM SECUNDUM 


Dubitatur secundo: Utrum peccatum originale sit principaliter in essen- 
tia animae tamquam in subjecto, an vero sit in potentiis ejus. 

13. — Opinio Scoti. — Ad hoc Scotus in 2, d. 32, quaest. unica respon- 
det quod peccatum originale immediate est in voluntate tamquam in 
subjecto, et non in essentia animae. Probat primo, quia essentia animae 
non est immediate subjectum peccati secundum quod est essentia, nec 
est peccati susceptiva, sed ratione voluntatis. Ergo primo et immediate 
suscipitur peccatum originale in voluntate. Antecedens probatur, nam 
de ratione peccati est esse voluntarium. Sed esse voluntarium non con- 
venit illi ratione essentiae animae, sed ratione voluntatis, ut constat. 
Ergo. 

14.— Secundo arguit Cajetanus pro hac sententia ex divo Thoma, 
quaestione praecedenti, art. 3, dicente quod sola privatio justitiae ori- 
ginalis per quam voluntas subdebatur Deo est formale in peccato origi- 
nali. Ex quo videtur sequi quod peccatum originale vel solum sit in vo- 
luntate quamtum ad suum formale, vel saltem primo et immediate. 

15.—lTertio arguitur. Nam id per quod homo principaliter subditur 
vel non subditur Deo est voluntas. Ergo peccatum originale principaliter 
debet esse in voluntate. 

16.— Opinio Durandi. — Durandus in 2, d. 31, q. 3 quodammodo con- 
sentit cum Scoto. Dicit enim justitiam originalem principaliter esse in 
appetitu sensitivo, nam ibidem, d. 2Q, q. 5, distinguit de justitia origi- 
nali dicens, quod dupliciter potest accipi. Primo modo, large, scilicet, 
quatenus importat ordinem voluntatis ad Deum et simul etiam subjectio- 
nem corporis ad ipsam voluntatem. Secundo modo accipitur proprie et 
stricte, quatenus dicit ordinem appetitus sensitivi et subjectionem poten- 
tiarum inferiorum ad rationem. Si ergo accipiatur primo modo, tam justi- 
tia originalis quam peccatum originale est in voluntate principaliter. 
Probat hoc, quia justitia originalis juxta illam acceptionem erat mensura 
et regula ipsius voluntatis. Sed regula est in regulato, et mensura in men- 
surato. Ergo, etc. Quod autem ibi sit peccatum originale probat, quia 
justitia originalis et peccatum originale opponuntur privative. Ergo per- 


tinent ad idem subjectum. 

Dicit secundo quod, si justitia originalis accipiatur secundo modo, 
quae acceptio est magis propria, magis proprie peccatum originale est in 
appetitu sensitivo immediate quam in alia potentia; nullo autem modo 
in essentia animae. Hoc probat eadem ratione. 

17. — Sententia divi Thomae. — In contrarium tamen est sententia 
divi Thomae, qui dicit quod, tam justitia originalis, quam peccatum ori- 
ginale, immediate subjectantur in essentia animae. Fundamentum divi 
Thomae est, nam justitia originalis et peccatum originale immediate respi- 
ciunt naturam ; alterum tamquam donum naturae, alterum tamquam ma- 
culam et languorem ejusdem naturae. Ergo anima secundum suam essen- 
tiam, ut praeintelligitur potentiis, est subjectum utriusque. Probatur 
consequentia, quia secundum hanc considerationem anima constituit na- 
turam humanam. Secundo probatur. Justitia originalis eodem modo se 
habuit in primis parentibus sicut modo se habet gratia in nobis. Sed 
gratia immediate perficit essentiam animae tamquam proprium sub- 
jectum. Ergo et justitia originalis. 

Confirm atur, quia alias oporteret ponere justitiam duplicem origina- 
lem in statu innocentiae, alteram in voluntate, alteram vero in appetitu 
'sensitivo. 

Ex hoc sequitur quod peccatum originale primo et immediate sit in 
essentia animae, et non in voluntate, nam per illud homo reditur ingra- 
tus et inimicus Deo; et non ratione alicujus actionis editae ab aliqua 
potentia animae immediate constituitur inimicus per maculam existen- 
tem in natura. 

Et si arguas contra hoc, quia secundum hanc doctrinam magis vide- 
tur ponendum peccatum originale in toto homine quam in essentia ani- 
mae: respondetur quod, licet ita sit, quod proprius dicitur totus homo 
gratus vel ingratus Deo quam animae essentia, tamen, quia id convenit 
homini principaliter ratione animae, ideo dicitur justitia originalis vel 
peccatum esse immediate in essentia animae, sicut dicimus quod homo 
proprius et principalius intelligit, quam intellectus ipse; sed quia hoc 
convenit homini ratione intellectus, ideo intellectio dicitur esse in intel- 
lectu subjective. Ita etiam similiter dicit divus Thomas, quod peccatum 
originale convenit homini immediate ratione essentiae animae, et non 
ratione alicujus potentiae immediate, ut putarunt Scotus et Durandus. 

18. —ISolutio argumentorum Scoti et Durandi. — Ad argumenta Scoti 
respondetur. Ad primum, quod peccatum originale, quia non contrahitur 


per proprium actum alicujus potentiae, sed immediate per generationem. 

ideo immediate ponitur in essentia animae subjective, quae in ratione 
formae est veluti terminus generationis hominis. Alia vero peccata, quia 
immediate exercentur per aliquam potentiam, non immediate recipiuntur 
in essentia animae. 

19.— Ad secundum argumentum respondetur quod dictio exclusiva 
non excludit a concomitantibus. Quare non solum voluntas deordinatur 
per peccatum originale, sed primo essentia animae; immo ex deordina- 
tione essentiae redundat deordinatio in voluntatem et in alias potentias. 
Unde si voluntas comparetur ad alias potentias inferiores, principaliter 
invenitur in ilia peccatum originale; si vero ad essentiam animae, primo 
et immediate originale peccatum residet in essentia et deordinat illam, 
deinde potentias. 

Et per hoc respondetur ad rertium. 

20..— Ad argumentum autem Durandi respondetur quod regulam non 
oportet esse formaliter in regulatis, sed satis est quod sit virtualiter, 
sicut rex dicitur regula animata totius regni, et tamen non oportet quod 
sit in quacumque parte regni praesentialiter. Ita etiam justitia origina- 
lis residens subjective in essentia animae inde regulabat omnes ejus po- 


tentias. 


DUBIUM TERTIUM 


Dubitatur tertio: Quaenam poena debeatur peccato originali, scilicet, 
utrum poena sensus, an vero sola poena dam ni. 

21,— Motiva dubitandi. — Et ratio dubitandi est propter quaedam 
dicta divi Augustini, qui libro De fide et operibus, cap. 3, et libro De fide 
ad Petrum, cap. 27, dicit parvulos decedentes cum solo originali peccato 
passuros esse gehennam ignis (1). ) 

22.— In hac difficultate duo advertenda sunt. Alterum est qua ratio- 
ne parvuli solum experientur poenam damni propter peccatum originale. 
Alterum vero utrum sentient aliquam internam afflictionem propter ca-, 
rentiam divinae visionis. 

De primo ergo tamquam certum tenendum est quod parvuli non 
plectentur poena aliqua sensus, sed solum poena damni. Cujus ratio rri- 
plex est. Prima, nam cum persona sit suppositum naturae, ordinari po- 


test et ad ea quae sunt naturalia, et ad ea quae supernaturalia sunt. Ad 


(1) S. August, De fide et operibus, c. 13. ML. 40, 210; Id., De fide ad Petrum, 
c. 27. ML. 40, 774. 

naturalia enim ordinatur immediate per seipsam; ad supernaturalia vero 
mediante natura. Unde defectus qui contingit circa supernaturalia po- 
test provenire, tunc ex peccato et defectu personae, tunc etiam naturae. 
Et quoniam carentia divinae visionis est defectus alicujus supernaturalis, 
contingere potest tum ex peccato personali, tum etiam ex peccato origi- 
nali, quod est peccatum naturae. At vero defectus circa naturalia solum 
provenit ex parte personae. Et quia poena sensus opponitur integritati 
naturae et bonae ejus habitudini, ideo solum potest provenire ex pec- 
cato personale. Ubi ergo non fuerit peccatum personale, non erit poena 
sensus. 

Secunda ratio est. Nam poena semper debet correspondere et propor- 
tionari culpae. Per culpam vero personalem voluntas peccantis aversa 
est a bono divino et conversa ad bonum commutabile. Ergo debetur illi 
carentia divinae visionis, quae corresponde! aversioni, et poena seu dolor 
sensibilis, quae correspondet conversioni ad bonum creatum et gaudio 
habito in tali conversioni, juxta illud Apocalypsis, ultimo (17, 7) : Quan- 
tum se delectavit et in deliciis fuit, tantum date ei tormentorum et luctus. 
At vero per peccatum originale voluntas non fuit actualiter conversa ad 
bonum creatum, id est, non per proprium actum, immo et in sententia 
aliquorum, peccatum originale nullo modo est conversio. Ergo solum illi 
correspondet carentia divinae visionis. 

Tertia ratio. Nam propter habitualem deordinationem sive habilita- 
tem ad malum nemo punitur poena sensus, sicut nemo plectitur ex eo 
quod habet habilitatem ad furandum; bene tamen patitur aliquod dam- 
num ex eo quod homo caret aliqua perfectione, sicut ex eo quod caret 
scientia, non datur illi dignitas magisterii. Ergo similiter etiam, eum 
peccatum originale sit habitualis carentia et privatio rectitudinis, non 
debetur ei poena sensus, sed solum damni, scilicet, carentia divinae vi- 
sionis. 

Ex his respondetur ad loca divi Augustini. Intelligenda enim sunt de 
poena in communi; hoc est, pueri patientur gehennam, id est, patientur 
poenam. Huic expositioni favet dictum Augustini in Enchiridions, cap. 93, 
dicentis parvulos mitissimam poenam habere post hanc vitam (1). Vide 
de hac re divum Thomam, q. 5 De malo, a. 2 ad primum, ubi sic exponit 
divum Augustinum. 


23. — Circa secundum autem, utrum parvuli sentiant aliquem dolorem 


(1) S. Avgust.. Enchiridion, c. 93. ML.. 40, 275. 

de carentia divinae visionis, non conveniunt doctores scholastici. Ma- 
gister Soto, primo libro De natura et gratia, cap. 14, dicit duo. Primum 
quod parvuli cognoscunt se privatos felicitate supernaturali et similiter 
etiam se incurrise damnationem propter peccatum primi parentis, sed 
nullatenus tristantur, quia vident se nunquam habuisse proportionem ad 
illam supremam felicitatem, sicut nemo prudens tristatur eo quod volare 
non possit. Dicit secundo nullum esse inconveniens quod parvuli tristen- 
tur de carentia divinae visionis, supposito quod cognoscunt felicitatem 
supernaturalem, quoniam illa tristitia est aliquid necessario consequens 
ad poenam damni. In primo dicto sequitur divum Thomam in 2, d. 33, 
q.1,a.2. 

Sed nihilominus tamen utrumque dictum videtur falsum. Et primum 
quidem convincitur hoc argumento: Beatitudo supernaturalis et pecca- 
tum originale non possunt cognosci nisi lumine supernaturali. Sed par- 
vuli carent tali lumine, cum nec fidem habuerint, nec sacramentum illius 
receperint. Ergo neutrum illorum cognoscunt. Major constat, nam utrum- 
que illorum pertinet ad ordinem rerum supernaturalium. 

Quod si objicias: sequitur quod infideles adulti qui sunt in inferno, 
non doleant de carentia divinae visionis, nam eadem ratione convincitur 
quod non cognoscunt illam, et consequenter non dolent de ejus amissio- 
ne: respondetur negando sequelam. Ratio est, quia vel hujusmodi dam- 
natis fit revelatio beatitudinis supernaturalis post hanc vitam ad majo- 
rem eorum damnationem, cui sententiae consonant Augustinus et Grego- 
rius, quos citat Magister Sententiarum in 4, d. 50; vel etiam dicendum 
est quod, licet damnatis non fiat specialis revelatio beatitudinis superna- 
turalis, ex propria tamen damnatione et gravissimis tormentis conji- 
ciunt quantum sit gaudium regnantium cum Deo. Et huic sententiae ma- 
gis applaudet magister Soto in illa d. 50, a. 6. 

Secundum etiam dictum falsum est. Nam, ut arguit divus Thomas 
q. 5 De malo, a. 3, cum internus dolor et afflictio major sit quam exte- 
rior poena sensus, posita illa afflictione interiori in parvulis, etiam ponen- 
da erit poena sensus, quod est contra communem doctrinam theologorum, 
ut supra modo determinavimus. 

24. — Respondetur ergo quod in parvulis nullus est internus dolor de 
carentia divinae visionis. Quod provenit ex dwplici causa. Prima, quia 
omnis dolor, maxime in creatura rationali, praeexigit cognitionem. At 
vero in parvulis non est cognitio rerum supernaturalium, nec in hac vita, 


ut constat, nec etiam post hanc vitam, quia non decet eorum statum. Res 

enim supernaturales non cognoscuntur nisi lumine supernaturali, juxta 
illud Isaiae, 64 (y. 4) : Oculus non vidit Deus absque te, etc.; et primae 
Cor., 2 (vv. 9-10), quod oculus non vidit, etc., usque ad illud, nobis autem 
revelavit Deus per Spiritum suum. Secunda causa est ex parte rectitudi- 
nis voluntatis. Nam parvulorum voluntas post hanc vitam non mutatur 
in pejus. Ergo non habent actus pertinentes ad homines imprudentes. 
Sed imprudentis est dolere de eo quod nunquam consequi potuit. Ergo 
cum parvuli videant se nunquam potuisse consequi majorem felicitatem 
quam habent, non dolebunt quod ad meliorem sortem videant alios recipi, 
maxime cum cognoscant ejusmodi dolorem nullius prorsus esse fructus. 

25. — Et per hoc respondetur ad quamdam rationem dubitandi quam 
movet Durandus in 2, d. 33, q. 3. Nam parvuli, inquit, ;comparebunt in 
judicio finali et cognoscent justam esse suam damnationem: ergo dole- 
bunt propter illam. Respondet quod parvuli non proprie pertinent ad 
judicium finale. Sed haec sententia non videtur carere temeritate, nam 
Christus dicitur in sacra scriptura judex vivorum omnium et mortuorum, 
ante quem comparebunt omnes gentes, Matth., 25 (v. 22), Et videbit eum 
omnis oculus (Apoc. 1, 7). Respondetur ergo quod non dolebunt, quia 


videbunt se non habuisse aptitudinem ut ad felicitatem beatorum assu- 
merentur. 


QUAESTIO OCTOGESIMAQUARTA 


De causa peccati secundum quod unum peccatum est causa alterius 


ARTICULUS PRIMUS 


Utrum cupiditas sit causa omnium peccatorum 


Conclusio : Quatenus cupiditas est speciale peccatum, id est, avaritia, 
quae est inordinatus appetitus divitiarum, est radix omnium peccato- 
rum. — Ratio est quia per divitias acquirit homo facultatem perpetrandi 


omnia peccata et habendi expletionem desiderii cujuscumquam peccati. 


ARTICULUS SECUNDUS 


Utrum superbia sit initium omnis peccati 


SUMMA TEXTUS 


1. —!Prima conclusio : Superbia secundum quod est speciale peccatam, 
id est, inmoderatus appetitus propriae excellentiae, est initium omnis 
peccati. 

Secunda conclusio: Differenter ponitur superbia initium omnis pec- 
cati, quam avaritia; nam superbia est initium ex parte finis intenti, ava- 
ritia vero ex parte executionis. 

Tertia conclusio, ad secundum : Apostasia dupliciter est initium super- 
biae: Primo quatenus accipitur in ratione cujusdam peccati generalis, qua- 
le est recedere a Deo; secundo dicitur apostasia ut est speciale peccatum 
initium superbiae, quia est prima filia superbiae. 

Quarta conclusio, ad tertium : Ad idem pertinet quod ponatur initium 


omnis peccati superbia vel amor proprius. 

2.— Circa istum articulum nota quod Durandus in 2, d. 10 et d. 42, 
-q. 4, quamvis conveniat in conclusione cum divo Thoma, impugnat tamen 
ejus rationem, dicens quod non ideo superbia dicitur initium omnis pec- 
cati quia omnia peccata oriantur ex illa, sed etiam quia peccatum primi 
angeli, et etiam primi hominis, fuit superbia. Utrumque probat, nam se- 
cundum expositionem septuaginta non habetur, Initium omnis peccati 
superbia, sed sic: Initium peccati fuit omnis superbia, hoc est, tam su- 
perbia angeli quam hominis fuit exemplar omnis peccati. 

3.— Praeterea probat ratione. Primo, nam peccata quae committun- 
tur circa bonum delectabile, ut circa res venereas, non oriuntur ex super- 
bia tamquam ex prima radice. Ergo. 

4.— Secundo arguitur. Nam peccata quae committuntur ex fuga mor- 
tis vel ex fuga rerum tristium vel terribilium non oriuntur ex superbia. 
Probatur, quia illa non ordinantur in propriam excellentiam, sed potius 
pergunt in dedecus, vel in vituperium redundant. Item sunt quaedam pec- 
cata orta ex pusillanimitate quae non videntur reduci posse ad su- 
perbiam. 

5.— Tertio, quia si superbia esset initium omnis peccati, eo esset, ut 
dicit divus Thomas ad tertium, quia amor propriae excellentiae est omni- 
no idem cum amore proprio inordinato suiipsius. Sed hoc est falsum. Pro- 
batur, nam amor proprius est quid superius et habet se tamquam genus 
ad amorem propriae excellentiae. 

6.— His non obstantibus, prima conclusio divi Thomae in articulo 
verissima est. Unde expositio Durandi illius loci, Initium omnis peccati 
superbia, est contra communem expositionem sanctorum, maxime quia 
in exemplaribus correctis non habetur Initium omnis peccati, sed Ini- 
tium peccati superbia, in qua lectione non habet locum interpretatio Du- 
randi. Item etiam, quia ratio divi Thomae in articulo satis efficax est, sci- 
licet, quia finis hominis in rebus acquirendis ex natura sua est ut acqui- 
rat aliquam perfectionem et excellentiam in qua alios superet. Sed super- 
bia nihil aliud est quam appetitus propriae excellentiae. Ergo superbia 
initium est omnis peccati. 

7.— Ad argumenta Durandi respondetur, quod licet aliquando contin- 
gat quaedam peccata oriri ex alio principio immediato quam ex superbia, 


nihilominus tamen omnia ex superbia oriuntur tamquam ex prima radice 

et primo principio. Quod patet applicando rationem divi Thomae jam a 
nobis explicatam. Et per hoc ad duo priora argumenta respondetur. 

8. — Ad tertium respondetur, et est notandum, quod amor proprius 
inordinatus non est speciale peccatum, sed est quid generale ad omnem 
appetitum inordinatum. At vero quia prima et principalis pars hujus 
generis est amor propriae excellentiae continens alias virtualiter, quo- 
niam objectum ejus specificum est universalius, propterea inquit divus 
Thomas, quod ad idem pertinet quod superbia ponatur initium omnis 
peccati, vel etiam amor proprius. Non quod haec duo convertantur, sed 
quia quidquid continetur in amore proprio ex parte objecti, ad quod con- 
vertitur etiam in potentia, totum hoc invenitur eminentius in superbia, 
quae est appetitus propriae excellentiae secundum se et immediate. Et 
sic tam amor proprius quam superbia ex parte finis est initium omnis 
peccati. 


Alios duos articulos videte vos apud divum Thomam. 


QUAESTIO OCTOGESIMA QUINTA 


De effectibus peccati 


ARTICULUS PRIMUS 
Utrum peccatum diminuat bonum naturae 


Prima conclusio: Bonum naturae quantum ad ipsa principia ex quibus 
natura constat, et quantum ad proprietates ortas ex illis principiis non 
diminuitur per peccatum. 

Secunda conclusio: Bonum naturae quod, est justitia originalis per 
peccatum totaliter est sublatam. 


Tertia conclusio: Bonum naturae quod est inclinatio ad virtutem per 


peccatam diminuitur, nunquam tamen omnino aufertur. 


ARTICULUS SECUNDUS 


Utrum bonum naturae totaliter auferatur per peccatam vel auferri possit 


SUMMA TEXTUS 


1. — Prima conclusio: Bonum naturae quod est inclinatio ad virtutem, 
potest diminui in infinitum, hoc est sine termino, quia in infinitam pos- 
sunt illi impedimenta apponi. 

Secunda conclusio: Tale bonum non potest totaliter consummi, quia 
sem per manet radix talis inclinationis. 

Tertia conclusio, ad tertium: in damnatis manet naturalis inclinatio 


ad virtutem, sed illa non reducitur ad actam, quia deest gratia in perpe- 
tuum secundum ordinem divinae justitiae. 
DUBIUM PRIMUM 


Circa hos duos articulos dubium est: Quidnam sit naturalis inclinatio 


ad bonum, utrum sit potentia naturalis ad aliquid ab ipsa distinctum. 

2.— Et videtur quod sit potentia ad agendum. Nam in agentibus na- 
turalibus nihil aliud est habere inclinationem naturalem ad aliquid agen- 
dum quam potentia ad agendum, ut in igne calor et est inclinatio ad cale- 
faciendum et simul potentia. Ergo similiter in homine inclinatio natura- 
lis ad bonum nihil aliud erit quam potentia ad bonum operandum. 

3. — Pro solutione nota quod in natura rationali duplex capacitas est 
consideranda. Prima in ordine ad bona naturalia, ut ad potentias natura- 
les et ad scientiam et similia. Alia vero capacitas est in ordine ad super- 
naturalia et gratuita. Quae quidem bona non solum sunt actus secundi, 
id est, operationes virtutum infusarum, sed etiam actus primi, hoc est, 
habitus gratiae et virtutum supernaturalium. 

Nota secundo quod in anima non solum est potentia proxima et habili- 
tas ad bonum, sed etiam potentia et habilitas remota. Habilitas vel incli- 
natio proxima ad bonum est habitus in ordine ad actum ; remota vero est 
ipsa essentia animae quatenus est potens immediate recipere donum gra- 
tiae et virtutes infusas, non immediate, sed mediantibus suis potentiis. 
Unde licet haec inclinatio et habilitas dicatur per ordinem ad habitum, 
non tamen fundatur in aliquo habitu, sed praevenit omnem habitum et 
est ipsa natura animae rationalis et potentiae ejus. Similiter etiam loquen- 
do de habilitate et inclinatione naturali ad bonum, quaedam est remota, 
et haec est synderesis vel aliquid immediate conveniens ratione illius; alia 
vero est proxima, et haec est habitus virtutum moralium. 

4. — Hoc supposito dico primo: Si loquamur de habilitate vel capacita- 
te animae ad bona supernaturalia, illa non est potentia naturalis, sed 
obedientialis. Probatur, nam potentia obedientialis dicitur per ordinem ad 
actum supernaturalem et ad agens supernaturale. Ergo capacitas quae 
est in anima in ordine ad gratiam et virtutes infusas non est naturalis, 
sed obedientialis. Probatur consequentia, nam ejusmodi bona sunt abso- 
lute supernaturalia et non causantur nisi ab agente supernaturali, cum in 
tota natura non inveniatur agens causativum talium actuum. Dicitur autem 
obedientialis illa potentia et capacitas propterea quod subditur superiori 
potestati, scilicet divinae, ut in ea fieri possit id quod Deo placuerit. Vide 
de hoc Cajetanum contra Scotum, in prima parte, q. 1, a. 1, et in tomo 3 
Opusculorum, opusculo 3, q. 2. De hac igitur inclinatione et capacitate 
non loquitur divus Thomas in his duobus articulis cum inquit bonum na- 
turae rationalis per peccatum diminui, nam loquitur divus Thomas de 
inclinatione naturali ad bonum. Possumus tamen dicere conformiter ad 


doctrinam horum articulorum, quod haec potentia obedientialis etiam 

diminuitur per peccatum, non tamen omnino aufertur. Cujus ratio est,, 
nam peccata sunt impedimenta et obstacula animae pertingendi ad gra- 
tiam et virtutes infusas. Ergo quanto magis multiplicantur, tanto plus 
anima impeditur ut pertingat ad hujusmodi bona. Hoc autem est hanc 
potentiam obedientialem diminui per ordinem ad terminum. Ergo. 

5. —:Dico secundo: Si loquamur de habilitate et inclinatione proxima 
ad bonum operandum, haec non solum dim inuitur per peccatum, sed etiam 
omnino aufertur. Hoc probat optime Durandus in 2, d. 34, q. 4, nam ejus- 
modi habilitas nihil alliud est quam habitus virtutis immediate ordinatus 
ad operationem virtutis. Sed hic omnino aufertur per unum peccatum 
mortale si sit habitus infusus; si vero sit acquisitus, aufertur omnino 
multiplicatis actibus malis. Et de hujusmodi habilitate sive inclinatione 
non loquitur divus Thomas in art. 2. 

6. — Dico tertio: Si loquamur de inclinatione naturali remota ad ope- 
randum secundum virtutem, haec per peccatum dim inuitur, sed non aufer- 
tur totaliter. Probatur, nam ejusmodi inclinatio vel est ipsa natura ani- 
mae rationalis, vel aliquid quod immediate oritur ex ipsa natura. Ergo 
licet diminuatur per appositionem impedimenti ex eo quod multiplicatis 
peccatis amplius impeditur ad assecutionem boni virtutis, non tamen 
aufertur omnino, quia semper eadem radix perseverat. 

T. — Dico uitim o: Ejusmodi inclinatio naturtflis idem est cum potentia 
naturali animae in ordine ad bonum rationis, hoc est, non distinguitur a 
voluntate. Probatur. Nam voluntas est appetitus rationalis et quaedam 
communis inclinatio totius hominis in ordine ad bonum. Sed non est incli- 
natio ad bonum sensibile. Ergo est inclinatio ad bonum rationis. Sed bo- 
num rationis est bonum virtutis. Ergo voluntas est quaedam inclinatio 
naturae rationalis ad bonum virtutis. Et de hac inclinatione locutus est 
divus Thomas in his duobus articulis. 

8. — Quod si dicas: Sequitur quod inclinatio ad bonum virtutis non 
diminuatur per peccatum. Probatur, nam potentia quae est voluntas non 
diminuitur per aliquod peccatum. Similiter etiam principia naturalia, ut 
synderesis, non diminuuntur. Respondetur quod hoc argumento convictus 
est Durandus ubi supra, et reprobat sententiam, divi Thomae in his ar- 
ticulis, sed immerito. Unde respondetur quod tam voluntas quam essentia 
animae et principia naturalia possunt dupliciter considerari. Primo, se- 
cundum se et subjective; et hoc modo nullatenus diminuuntur per pecca- 
tum, hoc est, nihil essentiae aut voluntatis aut principiorum naturalium 


aufertur per peccatum. Secundo considerantur ex parte objecti seu termi- 

ni, hoc est, ex parte boni ad quod inclinatur. Et hoc modo tam essentia 
animae quam voluntas et principia naturalia diminuuntur per peccatum, 
quatenus magis impediuntur et elongantur ab assecutione boni virtutis, 
juxta illud Jeremiae, 2 (v. 5) : Quid invenerunt in me patres vestri iniqui- 
tatis, quod elongaverunt a me? Et illud: Peccata vestra diviserunt inter, 


vos et Deum vestrum (Is., 59, 2). 


DUBIUM SECUNDUM 


9. — Est aliud dubium breve: Utram per malos habitus impediatur 
homo ne possit actum elicere, qui sine tali habitu elici posset. V. gr., po- 
terat quis ex inclinatione naturali sine malo habitu elicere actum virtutis 
ut decem; utram posito malo habitu, possit adhuc elicere actum ut decem 
circa eamdem materiam virtutis. 

Respondetur ad hoc quod mali habitus non impediunt potentias ne pos- 
sint aliquando operari cum tanta intensione atque operarentur sine illis 
habitibus vitiosis. Sed tamen communiter et regulariter non ita conatur 
potentia naturalis cum habitu vitioso atque conaretur sine illo quando 
operatur in materia virtutis, et consequenter non ita intense operatur. 
Ratio hujus est, quoniam actus virtutis elicitur a potentia naturali secun- 
dum inclinationem naturalem. Ergo saltem aliquando poterit operari ita 


intense ac si non esset habitus vitiosus. 


ARTICULUS TERTIUS 


Utram convenienter ponantur vulnera naturae ex peccato consequentia, 


scilicet, infirmitas, ignorantia, malitia et concupiscentia 


SUMMA TEXTUS 


1. — Prima conclusio: Destitutio proprii ordinis quo vires animae 
ordinabantur ad bonum naturae per justitiam originalem dicitur vulne- 
ratio naturae. 

Secunda conclusio: Kecte numerantur illa quatuor vulnera. — Ratio 
est, quia quatuor potentiae sunt destitutae ordine ad bonum. 

Tertia conclusio: Ex peccato actuali eadem, hoc est, similia vulnera 


consequuntur. 

DUBIUM PRIMUM 


Dubium est de veritate secundae conclusionis hujus articuli. 

2.— Et contra illam arguitur. Primo, ex divo Thoma in articulo 
praecedenti, ubi dixit quod bonum naturae, id est, inclinatio et ordo ad 
virtutem non tollitur per peccatum, licet diminuatur; in praesenti autem 
docet quod per peccatum tollitur ordo quo vires animae naturaliter ordi- 
nantur ad virtutem: ergo videtur sibi contrarius. 

3.— Secundo arguitur. Nam per peccatum originale nihil naturale 
sublatum est, sed tantum donum supernaturale justitiae originalis. Ergo 
ordo ad bonum virtutis non est sublatus per peccatum. Probatur conse- 
quentia, quia ille ordo est naturalis ipsis potentiis animae. 

4. — Pro solutione notandum est quod ordo ad virtutem potest dupli- 
citer considerari in natura. Uno modo, secundum aptitudinem et conve- 
nientiam, quatenus naturae rationali, ex eo quod rationalis est, bonum 
virtutis est convenientissimum secundum naturam suam. Alio modo con- 
sideratur ordo ad virtutem secundum executionem, quatenus ipsae vires 
animae sunt potentes ad exequendum totum bonum suae naturae consen- 
taneum. Si loquamur de primo ordine, non est ablatus per peccatum ori- 
ginale, sed mansit impeditus ne potentiae habentes talem ordinem possent 
perfecte pervenire in suum finem. Et quia hoc impedimentum est vel per 
peccatum originale, quo privatur homo sanitate naturae et fit languidus, 
vel per actuale peccatum, quo acquiritur vitium quod est contra natu- 
ram, ideo, licet substantia inclinationis ad bonum virtutis maneat post 
peccatum, dicitur tamen minui per ordinem ad suum terminum. Si autem 
loquamur de ordine ad virtutem secundo modo, probabilis sententia est 
quod homo ex natura sua non habet talem ordinem, quia est naturae 
imperfectae et compositae ex contrariis tam secundum animam, quam 
secundum corpus. Quare vires animae si considerentur in puris natura- 
libus tendunt in propria et sibi invicem contraria; ex quo provenit quod 
homo non possit exequi totum bonum suae naturae consentaneum. Et 
propter hanc rationem datum est illi a principio donum justitiae origi- 
nalis quo perficiebatur et sanabatur natura, eratque potens ad totum bo- 
num naturae exequendum; quo dono sublato, iste ordo sublatus est. Et 
ita docent quidam thomistae esse intelligendum divum Thomam in hoc 
loco, inter quos est dominus Cajetanus hic et infra, q. 109, a. 2, et ma- 


gister Soto, lib. 1 De natura et gratia, cap. 13, quos vehementer sequitur 
magister Medina in his locis et alias saepe in hac prima secundae. 

DUBIUM SECUNDUM 


Occasione tamen hujus breviter debitatur: Utrum homo post pecca- 
tum sit aeque potens ad exequendum bonum sibi connaturale atque homo 
conditus in puris naturalibus, hoc est, sine gratia et sine peccato. 

5.— Argumenta pro parte affirmativa. — Et a parte affirmativa ar- 
guitur. Prim o, homo in puris naturalibus, secundum communem doctrinam 
theologorum, differt ab homine post lapsum sicut nudus a nudato et spo- 
liato. Ergo sunt aeque potentes. Probatur consequentia, quia inter homi- 
nem nudum et nudatum solum est haec differentia, quod nuditas in illo 
est conditio naturae, in hoc vero est quaedam poena. 

6. — Arguitur secundo. Homo in puris naturalibus non potest exequi 
bonum naturae consentaneum in universum et infallibiliter. Sed potest 
aliquod bonum exequi. Ergo non plus potest quam homo in natura lapsa. 
Antecedens probatur. Homo in puris naturalibus constat ex appetitibus: 
contrariis quorum unus tendit in bonum rationis, alter vero in bonum sen- 
sibilem contra rationem: ergo infallibiliter incidet in aliquod peccatum. 
Ergo non exequetur universum bonum sibi connaturale. Prima conse- 
quentia probatur, quoniam bonum sensibile vehementer trahit appetitum 
et facit a ratione exorbitare. 

7.— Arguitur tertio. Si homo in puris naturalibus posset perficere uni- 
versum bonum naturale, sequeretur quod post peccatum homo esset quod- 
dam monstruum. Probatur sequela, nam illud dicitur monstruosum cui 
deest aliquid ex naturaliter debitis, ut si homini deesset potentia intel- 
lectiva, aut alicui effectui naturali deesset concursus causae generalis. 
Sed homini debetur secundum naturam suam potentia ad exequendum 
totum bonum naturae consentaneum. Ergo, cum homo post peccatum non 
habeat hanc potestatem, erit quoddam monstruum. 

8. — Arguitur quarto. Secundum sententiam divi Dionysii, 4 cap. De 
divinis nom inibus, naturalia tam in angelis quam in hominibus post pec- 
catum manserunt integra (1). Ergo in puris naturalibus homo non potest 
exercere omne bonum virtutis. Probatur consequentia, nam modo post 
peccatum certissimum est hominem hoc non posse. Ergo vel hoc non 
potuit in puris naturalibus, vel si potuit, non mansit in illa integritate, 
et ex consequenti naturalia ejus non manserunt integra. 


9. — Argumenta pro parte negativa. — In contrarium tamen est sen- 


(1) Dionysius, De divinis nominibus] c. 4, $ 23. MG. 3, 723. 

tentia multorum theologorum, quibus videtur durum asserere quod homo 
tam impotens esset si consideretur in puris naturalibus quantum modo 
est post peccatum. Quare dicunt quod homo in puris naturalibus, in pri- 
mis ex parte intellectus cognosceret Deum secundum quod est causa 
naturalis. Item etiam cognosceret omne verum, tam naturale, quam etiam 
morale. Similiter etiam ex parte voluntatis posset facere quodcumque 
bonum morale sibi proportionatum. Item appetitus ejus sensitivus subde- 
retur rationi; et licet aliquando resisteret, nihilominus tamen ex auxilio 
generali posset semper et in omni eventu illum coercere. Probatur hoc, 
in primis ex Augustino in libro De correptione et gratia, cap. 11 dicente: 
Si Deus homini auxilium quo staret non dedisset, “utique non sua culpa 
cedidisset" (1). Ergo homini secundum naturam suam debetur auxilium 
quoddam generale ad obtinendum omne bonum sibi proportionatum, sicut 
etiam ceteris creaturis ad consequenda sua naturalia bona. 

10. — Secundo ratione arguitur. Si homo consideretur in puris natu- 
ralibus, excederet omnes alias creaturas corporales non minus quam 
modo. Ergo etiam in fine ad quem destinatur a natura. Ergo etiam in 
potestate assequendi finem. Sed quaecumque alia creatura corporalis ex 
ipsa institutione naturae potest consequi suum finem naturalem. Ergo 
multo melius natura rationalis poterit consequi suum finem naturalem 
fet operari omne bonum virtutis. 

11. — Tertio arguitur. Appetitus sensitivus secundum quod est datu« 
homini a natura aptus natus est obedire rationi. Ergo in puris natura- 
libus poteri coerceri ab ipsa ratione. Probatur consequentia, nam alias 
aliqua esset naturalis inclinatio in homine ad malum, si appetitus ten- 
deret in bonum sensibile contra rationem et a ratione compesci non pos- 
set. Ergo ex eo quod homo constet ex appetitu rationali et sensitivo, male 
infertur quod non possit operari omne bonum virtutis suae naturae pro- 
portionatum. 

12.— Quarto arguitur. Nam sequeretur ex opposita sententia quod 
homo conditus in puris naturalibus esset pejoris conditionis quam omnes 
aliae creaturae a Deo conditae. Hoc autem absurdum est, cum tantam 
dignitatem Deus in homine posuerit ut universum mundum corporalem 
propter eum condiderit, atque ei subderit. Sequela probatur. Secundum 
illam sententiam homo infallibiliter erit miser, id est, ruens in peccatum 
et non consequens finem ad quem naturaliter destinatus est. Ergo erit 


pejoris conditionis ceteris creaturis corporalibus. 


(1) S. August inus, De corrept. et gratia, c. 11. ML. 44, 936. 

Quod si dicas quod homo in puris naturalibus, si peccaverit, habebit 
aliqualem dolorem imperfectum ortum ex facultate naturae per quem 
componetur cum Deo et rediet ad integritatem naturalem, quem dolorem 
veluti tenetur Deus acceptare in recompensationem peccati commissi: 
contra hoc est argumentum. Ille imperfectus dolor non est medium suf- 
ficiens ad reparandum hominem post peccatum: ergo semper manebit in 
peccato. Probatur antecedens. Nam per illum dolorem imperfectum adhuc 
manet homo conversus ad bonum commutabile et aversus a suo fine ulti- 
mo, nam dolor ille non est vera poenitentia. Ergo semper manet homo 
sine hoc quod possit consequi suum finem naturalem. Et hoc argumentum 
efficacius est secundum opinionem dicentium inter peccatum et gratiam 
nullum dari medium, ita quod homo reparari non potest post peccatum, 
nisi per gratiam justificantem. In qua sententia est magister Medina. Nam 
secundum hanc opinionem, quicumque dolor non informatus gratia est 
insufficiens ad reparandum hominem post lapsum. Dolor vero gratia in- 
formatus non pertinet ad statum hominis conditi in puris naturalibus. 
Ergo homo in illo statu necessario esset miser. 

13. — Propter haec argumenta secundo loco posita libenter consentio 
huic sententiae, quam puto magis intelligibilem, et auctores sequentes 
illam magis consequenter loquuntur, cujus tamen fusior examinatio relin- 
quenda est ad materiam de gratia. 

14.— Solutio argumentorum pro parte affirmativa. — Interim tamen 
ad argumenta contrariae sententiae respondetur. Ad primum, negatur 
antecedens. Nec est communis sententia theologorum quod homo in puris 
naturalibus et homo in natura lapsa solum differant sicut nudus et nu- 
datus; immo certissimum est hominem post peccatum incurrisse vulnera 
quae non sunt admittenda in homine condito in puris naturalibus. 

15. — Ad secundum respondetur negando antecedens. Nam homo in. 
illo statu habuisset facultatem operandi omne bonum virtutis moralis, 
et non solum semel vel iterum, sed per totam vitam, si vellet. Quod autem 
homo constet ex appetitu sensitivo et intellectivo, non convincit opposi- 
tum, nam appetitus sensitivus aptus est obedire rationi, et ad hoc datus 
homini a natura. Itaque licet appetitus sensitivus in homine et in bruto 
sint ejusdem rationis, homini tamen non est naturalis secundum quod fer- 
tur in bonum sensibile ultra mensuram rationis, sed quatenus appetit bona 
sensibilia ut mensurari possunt ab ipsa ratione. Et secundum hanc con- 
siderationem appetitus rationalis et sensitivus non sunt contrarii, sed 


unum sub alio. 

16.— Ad tertium negatur sequela. Et ad probationem respondetur 
quod homo in natura lapsa, licet non habeat vigorem naturalem perficien- 
di omne opus bonum morale, habet tamen donum quoddam superioris ra- 
tionis, scilicet, gratiam supernaturalem justificantem, qua potest non so- 
lum perficere bonum morale, sed etiam bonum ordinis supernaturalis. 
Unde non solum non mansit natura ejus monstruosa et manca post 
peccatum, sed ex divina misericordia multo majora munera sunt ei obla- 
ta, quam si conderetur in puris naturalibus, sicut humanitas in Christo 
non habens propriam personalitatem, sed Verbi, multo perfectior est ex 
communicatione personalitatis infinitae, quam si propriam personalita- 
tem habuisset. 

17. — Ad ultimum argumentum respondetur ex divo Thoma in articu- 
lo 1 hujus quaestionis in solutione ad primum, quod naturalia perman- 
sisse integra nihil aliud est quam propria naturalia et potentias naturales 
cum suis inclinationibus ad propria objecta in homine perseverasse. 


Alios duos articulos videte in divo Thoma. 


ARTICULUS SEXTUS 


Utrum mors ef alii defectus sint homini naturales 


SUMMA TEXTUS 


]. —lPrima conclusio: Si homo consideretur secundum naturam par- 
ticularem, mors et corruptio non est illi naturalis. — Ratio est, nam quae- 
cumque natura intendit sui conservationem. 

Secunda conclusio : Secundum naturam universalem ex parte materiae 
mors est homini naturalis. — Ratio est quia natura universalis intendit 
conservationem universi, quam non assequitur nisi per alternationem ge- 
nerationum et corruptionum. 

Tertia conclusio: Quam vis nulli rei corporali ex parte formae sit natu- 
rajis corruptio, peculiariter tamen homini convenit incorruptibilitas ex 
parte suae formae.— Ratio est quia forma humana secundum se est in- 


corruptibilis quia non est totaliter materiae immersa. 


DUBIUM UNICUM 


Dubitatur in hoc articulo: Utrum sim pliciter et absolute sit homo cor- 
ruptibilis ex natura sua, ita quod haec proposito sit sim pliciter asseren- 


da: Homo naturaliter est mortalis. 

2; — Argumenta pro parte negativa. — Et pro parte negativa arguitur 
Primo, ex divo Thoma in hoc articulo, qui nunquam asserit hanc propo- 
sitionem absolute, sed cum addito, homo est mortalis ex parte corporis 
vel ex parte materiae. 

3.—' Secundo arguitur. Homo est naturaliter incorruptibilis ex parte 
formae: ergo simpliciter est incorruptibilis. Probatur consequentia. Nam 
cum anima rationalis sit praecipuum quod est in homine, quod convenit 
illi secundum animam conveniet simpliciter, ut esse intellectivum, esse 
rationale, etc. 

4.— Tertio arguitur. Si homo naturaliter est corruptibilis, sequitur 
quod Deus non possit facere hominem incorruptibilem, quod est falsum 
et contra illud primae Cor., 15 (v. 42) : Seminatur in corruptione, surget 
in incorruptione. Probatur sequela. Deus non potest facere hominem 
immaterialem, quia esse materialem est homini naturale. Ergo similiter 
non poterit facere hominem incorruptibilem, cum homo simpliciter natu- 
raliter sit corruptibilis. 

5.— Ultimo arguitur ex beato Augustino, lib. 13 De civitate Dei, 
cap. 15, ubi inquit: "Constat inter Christianos veraciter catholicam tenen- 
tes fidem, etiam ipsam corporis mortem non lege naturae.., sed merito 
inflictam esse peccati" (1). 

6.— In contrarium tamen est quia omne compositum ex contrariis 
absolute est naturaliter corruptibile. Ergo cum homo ex contrariis sit 
compositus, erit naturaliter corruptibilis. 

7.— Solutio dubii.'— Pro solutione notandum est primo, quod inter 
ea quae naturaliter conveniunt rebus quaedam important perfectionem, 
quaedam imperfectionem; v. gr., esse rationale et admirativum conve- 
niunt homini primo modo; esse vero mortalem et corruptibilem conve- 
niunt homini secundo modo. 

Nota secundo, quod ut praedicata quae important imperfectionem di- 
cantur simpliciter et absolute, sufficit quod conveniant rei ratione unius 
partis, sive illa pars sit potissima, sive non. V. gr., ut quis dicatur simpli- 
citer infirmus satis est quod una ejus pars male habeat. 

8.— Hoc supposito respondetur quod homo simpliciter et absolute est 
naturaliter corruptibilis et mortalis. Probatur. Nam esse mortalem et 
corruptibilem importat imperfectionem, et est de genere malorum. Ergo 
ut simpliciter dicatur sufficit quod conveniat homini ex parte corporis, 


quia malum consurgit ex particulari defectu. 


(1) S. August ., De civitate Dei, l. 13, c. 15. ML. 41, 387. 


QUAEST. LXXXV, ART. 6 337 


Secundo probatur. Homo simpliciter et absolute est generabilis. Ergo 
et corruptibilis. Probatur consequentia, quia cui convenit alterum isto- 
rum praedicatorum simpliciter et absolute, scilicet generabilitas, convenit 
absolute et aliud. Confirmatur. Homo absolute est quantus, corporeus et 
coloratus, quamvis haec non conveniant nisi ratione corporis. Ergo etiam 
simpliciter mortalis. 

9.— Solutio argumentorum.— Ad argumenta in contrarium respon- 
detur. Ad primum, quod divus Thomas non posuit illud additum ex parte 
corporis et materiae quasi dictionem diminuentem, sed ad insinuandam 
differentiam inter formam hominis et alias formas rerum corruptibilium, 
quia forma humana nullatenus potest esse causa corruptionis, quia omni- 
no est immortalis et non totaliter dependens a materia. Aliae vero for- 
mae ex eo quod sunt totaliter immersae materiae, sunt simpliciter cor- 
ruptibiles et quodammodo causae corruptionis. 

10. — Ad secundum respondetur negando consequentiam. Ratio est 
quia denominatio quae secundum determinatam partem convenire potest, 
non tollitur per hoc quod forma significata per praedicatum non conve- 
niat ratione alterius partis, vel etiam alteri parti. V. gr.., homo dicitur 
simpliciter crispus, quamvis crispitudo non conveniat homini secundum 
oculos, sed solum secundum capillos. Similiter etiam dicitur simpliciter 
et absolute mortalis, quamvis mortalitas non conveniat ratione animae, 
sed tantum corporis. 

Secundo respondetur negando consequentiam, quoniam incorruptibi- 
litas est praedicatum importans perfectionem et de genere bonorum. Qua- 
re non sufficit quod conveniat homini ratione unius partis, si oppositum 
conveniat ei ratione alterius, sicut ad hoc ut homo dicatur simpliciter 
sanus, non sufficit quod una vel altera pars sit sana, si una infirmetur. 

11. — Ad rertium respondetur negando consequentiam. Est enim dif- 
ferentia inter passiones quae important perfectionem speciei, et eas quae 
important imperfectionem, quod illae non auferuntur, sed perficiuntur ir. 
ultima resurrectione ; aliae vero quae important defectum possunt auferri 
quantum ad possibilitatem deficiendi. V. gr., dicimus quod humana natu- 
ra est impeccabilis in Christo propter unionem ad Verbum ; at vero libe- 
rum arbitrium secundum se cujuscumque naturae creatae naturaliter est 
peecabile. Et ita sunt intelligendae multae demonstrationes naturales, 
quibus probatur aliquas proprietates naturaliter rebus convenire, scilicet 
quantum est ex parte naturae ipsarum rerum, si relinquantur suae na- 


turae. 

12. — Ad ultimum argumentum respondetur quod divus Augustinus 
per hoc quod dicit “non lege naturae”, intelligit illud secundum quod na- 
tura humana de facto producta est. Deus enim creavit hominem inexter- 


minabilem, Sapient., 2. Unde mors et exterminium intraverunt tamquam 


poena peccati. 


QUAESTIO OCTOGESIMASEXTA 


Be macula peccati 


ARTICULUS PRIMUS 
Utrum peccatum causet macirtam in anima 


Prima conclusio est affirmativa. 

Secunda conclusio, ad tertium: Macula nec est aliquid positivum in 
anima nec etiam pura privatio, sed est privatio nitoris cum ordine ad 
suam causam, quae est peccatum. 


Tertia conclusio, ibidem: Diversa peccata, diversas maculas inducunt. 


ARTICULUS SECUNDUS 
Utrum transacto actu peccati perseveret macula in anima 


Conclusio est affirm ativa. 


COMMENTARIUM 


1.— Circa quaestionem hanc notandum est quod de macula peccati 
frequenter fit mentio in divina scriptura. Psalmo 14 (v. 2) : Qui ingredi- 
tur sine macula, etc. Eccle., 31 (v. 2) : Beatus vir qui inventus est sine 
macula. Psalmo 118 (v. 1): Beati immaculati in via; et primae ad Ti- 
mot., 6 (v. 14) : Ut serves mandatum sine macula. Et tandem Christus 


Matth., 15 (v. 18) ait, quod id quod procedit de ore coinquinat hominem. 


DUBIUM UNICUM 


Circa secundam conclusionem primi articuli dubitatur: Utrum macula 


quam peccatum causát sit aliquid positivum in anima. 

2.— Sententia Scoti. — Ad hoc dubium Scotus in 4, d. 14, q. 1, habet 
singularem sententiam. Dicit enim quod macula peccati [non] est ali- 
quid positivum; sed illud est relatio rationis quae fundatur in anima 
objecta divino intellectui et voluntati quatenus ab ipso Deo ordinatur et 
deputatur ad poenam correspondentem peccato. Et haec ordinatio ad poe- 
nam, quatenus est animae disconveniens, dicitur macula; quatenus vero 
est obligatio ad poenam subeundam, dicitur reatus; inquantum vero est 
in actu divinae voluntatis per quem deputatur homo ad poenam subeun- 
dam, dicitur offensa. 

Probat Scotus suam sententiam. Primo, nam post aeturn peccati non 
potest aliquid manere in anima nisi sit habitus, vel dispositio, vel priva- 
tio, vel relatio rationis. Sed macula non potest esse habitus aut disposi- 
tio. Probatur, quia in homine justificato solet manere habitus et dispo- 
sitio prava, in quo tamen non manet macula peccati. Item etiam non est 
privatio gratiae, quia sequeretur quod omnes peccatores essent aequa- 
les quantum ad maculam relictam per peccatum, quod tamen est absur- 
dum. Ergo a sufficienti enumeratione macula est relatio rationis, id est, 
ordinatio ad poenam. 

Secundo probatur ex auctoritate Augustini super illud Psalmi31 (v.2): 
Beatus vir cwt non imputavit Dominus peccatum (1). Dicit enim quod 
Deum videre peccata, est illa ad poenam imputare. Avertere autem fa- 
ciem a peccatis sive tegere peccata, est ea ad poenam non reservare. Ergo 
—infert Scotus——hominem manere in macula peccati post peccatum, nihil 
aliud est quam manere hominem ordinatum et deputatum ad poenam. 

3.— Sententia divi Thomae. — In contrarium tamen est sententia divi 
Thomae in his duobus articulis, et in 2, d. 42, in expositione litterae. Cu- 
jus sententia consistit in hoc, quod macula peccati est medium quoddam 
inter peccatum ut causam et reatum ad poenam, nam est effectus actus 
peccati et fundamentum reatus. Unde, formaliter loquendo, macula pec- 
cati est privatio nitoris ipsius animae cum ordine ad actum peccati ex 
quo causatur. 

Probatur hoc et simul impugnatur sententia Scoti. 

Macula non est ordinatio ad poenam: ergo erit privatio dicta. Ante- 
cedens probatur. Peccatorem ordinari ad poenam est justum et bonum. 
Ergo macula peccati non est illud ordinari, quia macula est malum. 


Confirmatur ex Dionysio, 4 cap. De divinis nominibus dicente quod 


(1) S. August., Enarrat, in Psalmos, in Ps. 31, 2. ML. 36, 256. 

puniri non est malum, sed fieri poena dignum (1). Tunc arguitur: Eo 
ipso quod homo habet maculam peccati intelligitur poena dignus; et 
tamen non ordinatus ad poenam: ergo macula non est ordinatio ad 
poenam. 

Arguitur secundo. Si esse hominem infectum macula esset ordinari ad 
poenam, sequeretur quod Deus hominem macula inficeret. Hoc autem est 
absurdum. Ergo. Probatur sequela, nam Deus ordinat hominem ad 
poenam. 

4.— Solutio argumentorum.— Pro solutione argumentorum Scoti no- 
tandum ex divo Thoma supra, q. 73, a. 2, quod privationes sunt in duplici 
differentia. Quaedam. quae consistunt in privari, ut aegritudo et. caecu- 
tire; quaedam vero quae consistunt in privato esse. Et inter has haec 
est differentia, quod illae non omnino auferunt formam oppositam, ut 
patet de aegritudine et umbra; istae vero totaliter auferunt formam oppo- 
sitam, ut caecitas et mors. 

Notandum secundo cum domino Cajetano in praesenti, quod una et 
eadem privatio nitoris animae in homine peccatore multiplicem habet ra- 
tionem. Est enim privatio conjunctionis ad Deum, quae dicitur elongatio ; 
privatio similitudinis seu dissimilitudo; est privatio conversionis seu aver- 
sio; sicut etiam e contrario gratia et-caritas dicitur similitudo et unio et 
conversio ad Deum et nitor animae. Unde divus Thomas in articulo 2 ad 
primum ait, maculam esse privationem conjunctionis ad divinum lumen, 
cum tamen prius dixisset esse privationem nitoris, quia nimirum eadem 
est privatio, quamvis ad diversa comparata, diversimode significetur. 

5. — Ex dictis sequitur quod macula peccati est ipsamet privatio gra- 
tiae et rectitudinis luminis naturalis quatenus ex illis quidam nitor in 
animam redundat. 

Sequitur secundo quod, quemadmodum gravius peccat qui plus et plu- 
ries avertitur a Deo et a rectitudine rationis, ita etiam majori macula in- 
ficitur vel etiam multis maculis si per plura peccata avertitur. Et quemad- 
modum peccatum non est tam malum ut privet omni bono, ita etiam 
macula non potest esse tanta ut auferat, omnem animae nitorem, saltem 
eum qui sequitur ex refulgentia luminis naturalis, sive ex bono naturae 
rationalis. Sicut in corporalibus non proprie dicitur macula quod omnino 
aufert nitorem corporis, sic etiamsi peccatum auferret omnem nitorem 


animae, non proprie diceretur macula illud quod in anima causát. 


(1) Dionysius, De (ivinis nominibus, c. 4, $ 22. MG. 3, 723. 

6. — Et per hoc respondetur ad argumenta Scoti. Ad primum enim 
dicimus quod macula est privatio, quae consistit in privari et non in pri- 
vato esse. Quare bene intelligitur quod una sit major quam altera, et quod 
in eodem homine maculae multiplicentur. 

Ad secundum ex Augustino respondetur quod in illo loco videtur di- 
vum Augustinum explicuisse ab effectu quid sit Deum videre peccata; 
non tamen dicit quod esse peccatorem formaliter consistat in hoc quod 
est deputari ad poenam. 

Secundo respondetur quod consequentia Scoti ex illa auctoritate non 
valet. Non enim sequitur: Deum non videre peccata est non reservare 
ad poenam: ergo homo est peccator per imputationem ad poenam vel 
maculatur per hoc quod ordinatur ad poenam.. Nam esse peccatorem et 
maculatum habet homo ex propria voluntate; deputatur autem ad poe- 


nam ex voluntate divina. 


QUAESTIO OCTOGESIMA SEPTIMA 


De reatu poenae 


ARTICULUS PRIMUS 


Utrem reatus poenae sit effectus peccati 


SUMMA TEXTUS 


1.— Prima conclusio affirm ativa. 

Secunda conclusio: Triplicem poenam incurrit peccator propter pec- 
cati demeritum: primam a seipso, quae est remorsus conscientiae; secun- 
dam a judice humano, tertiam ab ipso Deo. 

Tertia conclusio, ad primum: Reatus poenae eSt per accidens in actu 
peccantis et praeter intentionem ejus. 

Quarta conclusio, ad secundum : Poena non est effectus peccati directe, 
sed dispositive; at vero reatus poenae est effectus peccati directe, quia 


peccatum facit hominem dignum poena. 


DURIUM UNICUM 


Dubitatur breviter in hoc articulo : Utrum reatus poenae adeo annecta- 
tur peccato, ut in homine non possit inveniri macula peccati sine reatu 
poenae. 

2.- Argumenta pro parte negativa, — Et videtur quod non. Primo. 
Constituamus hominem qui commissit aliqua venialia peccata, et fecit 
opera quaedam satisfactoria sine intuitu ad satisfaciendum pro ipsis ve- 
nialibus. Tunc arguitur: In illo homine manet macula peccati venialis; 
et tamen non manet reatus poenae: ergo haec non sunt necessario con- 
juncta. Major probatur, quia illa macula tolli non potest nisi per aliqua- 


lem actum detestationis, qui tamen non est in casu posito. Minor autem 

probatur, nam talis homo, cum sit in gratia, potest satisfacere: pro pec- 
catis venialibus. Ergo non erit reus poena. 

3.— Secundo arguitur. Fieri potest quod aliquis homo non habeat 
modo peccatum pro quo satisfaciat, nihilominus tamen faciat aliqua ope- 
ra satisfactoria pro peccatis futuris. In hoc casu videtur stare macula 
peccati sine reatu poenae. Ergo, etc. 

Confirm atur. Nam si aliquis homo maxime gratus regi committat con- 
tra illum aliquam levem culpam, talis est in offensa regis; et tamen nul- 
lum reatum poenae incurrit: ergo idem erit in nobis in ordine ad Deum 
saltem respectu venialium. 

4. — Solutio dubii. — Respondetur quod macula peccati et reatus poe- 
nae ita sunt necessario conjuncta, ut macula non possit esse sine reatu. 
Probatur. Et primo quidem de peccato mortali certissimum est quod quan- 
diu durat non possit remitti poena. Hinc est argumentum, etiam de pec- 
cato veniali. Non potest aliquis esse peccator mortaliter et quod in illo 
non maneat obligatio ad poenam : ergo nec potest esse in offensa veniali 
quin maneat obnoxius poenae. Probatur consequentia, quia reatus poenae 
ex aequo respicit omnem offensam, tam mortalem quam venialem. 

Secundo probatur. Nam quando homo avertitur a Deo, non meretur 
quod poena peccato debita remittatur illi. Sed per peccatum veniale homo 
quodammodo avertitur a Deo. Ergo, etc. 

Ultimo. Nam pretium sanguinis Christi, sive in sacramentis, sive per 
indulgentias, nunquam applicatur ad satisfactionem pro poena, nisi prius 
remittatur culpa. Ergo signum est quod, manente offensa seu macula pec- 
cati, non remittitur poena pro peccatis debita. 

*5.— Hinc sequitur quod quandiu homo est in aliquo peccato, sive 
mortali, sive veniali, non potest de lege satisfacere pro poena illi debita. 
Ratio est, nam Deus non acceptat satisfactionem pro aliqua culpa, nisi 
talis culpa remittatur: ergo quandiu manet culpa, nulla est satisfacio. 
Item, quia nihil aliud est satisfactio quam solutio poenae debitae pro 
peccato praecedenti. 

Secundo sequitur quod nullus homo potest satisfacere pro peccatis 
futuris, etsi sit in gratia. Probatur ex ratione nunc immediate dicta. Et 
confirmatur, quia homo satisfacere non potest pro peccato mortali futu- 
ro, ut constat, quoniam quando illud ponetur in. esse, aufert vim et prin- 
cipium satisfaciendi. Ergo nec etiam pro peccato veniali. 

Secundo probatur, nam alias sequeretur quod aliquis homo decedens 


ab hac vita cum macula peccati venialis, statim introiret in regnum Dei. 

Consequens est falsum et contra illud, NiM] coinquinatum intrabit in 
illam (Apoc. 21, 27). Sequela probatur, quia si quis jam satisfecisset 
pro culpa veniali futura, nulla ei superesset facienda satisfatio. 

6. — Solutio argumentorum..— Ex his facile respondetur ad argumen- 
ta proposita. Nam in casu primi argumenti, adhuc in illo homine perse- 
verat reatus poenae, quoniam non est dimissa culpa, et ita in illo casu 
non satisfacit pro culpa. 

7.— Ad secundum argumentum patet ex secundo corollario. Ad exem- 
plum vero principis respondetur quod multo aliter se habet Deus in 
puniendis peccatis, quam principes terreni, sicut etiam in praemiandis 
actibus virtutis. Nam sicut nullum bonum Deus relinquit sine praemio, 


ita etiam nullam culpam sine poena. 


ARTICULUS SECUNDUS 


Utrum peccatum possit esse poena peccati 


SUMMA TEXTUS 


1. — Prima conclusio: Si loquamur de peccato per se, peccatum non 
potest esse poena peccati. —: Ratio est quia peccatum per se loquendo est 
voluntarium, poena autem est contra voluntatem. 

Secunda conclusio : Loquendo de peccato per accidens, peccatum potest 
esse poena peccati tripliciter, scilicet, ex parte causae, ex parte substan- 


tiae actus et ex parte effectus. 


COMMENTARIUM 


2. — Circa hunc articulum solet a theologis disputari: utrum proprie 
loquendo unum peccatum sit poena alterius peccati. Et difficultas hujus 
quaestionis consistit in hoc: nam peccatum, etiam in quantum malum cul- 
pae, potest dupliciter considerari. Uno modo, ut egreditur a voluntate et 
causatur ab illa. Secundo modo, ut recipitur in eadem, voluntate. Et istae 
sunt diversae considerationes. Nam priori modo peccatum consideratur 
ut actio; secundo autem modo consideratur ut passio. Qua distinctione 
supposita, quidam theologi, ut Scotus in 2, d. 36, q. 1, et quidam etiam 
thomistae dicunt quod, licet peccatum priori modo non possit esse poena 


peccati, bene tamen secundo modo. Nam. sub illa consideratione pecca- 

tum recedit quodammodo a culpa, et ejus inordinatio est poena, quia pec- 
cator per se non intendit deordinationem, sed actum, v. gr., voluptuosum, 
cui conjungitur deordinatio quam peccator potius videtur pati quam in- 
tendere. Et quia secundum hanc considerationem peccatum intelligitur 
involuntarium, propterea hoc modo potest esse poena peccati. Solet appo- 
ni exemplum. V. gr. si passio Christi consideretur ut egrediebatur a 
judaeis, sive ut actio, fuit maximum peccatum; si vero consideretur in- 
quantum passio et ut recipiebatur in Christo, fuit eximium virtutis 
opus. 

Huic sententiae consensit Cajetanus, Super secundum librum Regum, 
cap. 12 (v. 11), ibi, E'cce ego suscitabo super te malum de domo tua, et 
infra cap. 16 (v. 10) ibi, Sinite eum, Dominus enim praecepit ei ut maledi- 
ceret David. Contrariam tamen sententiam tenet Cajetanus in praesenti 
articulo, scilicet, quod peccati inordinatio, non solum, in quantum egredi- 
tur a voluntate, sed etiam in quantum recipitur in illa, non potest esse 
poena peccati. 

3. — Probatur haec sententia. Primo, quia peccatum utroque modo con 
sideratum est voluntarium. Ergo non est poena, nam de ratione poenae 
est quod sit contra voluntatem. Nec requiritur, ut inordinatio peccati 
dicatur voluntaria, quod sit per se intenta, quia nemo inendens ad ma- 
lum operatur. Satis est quod sit indirecte et secundario volita. 

Praeterea, omnis poena est a Deo judice inflicta. Sed peccatum utro- 
que modo consideratum non est a Deo. Probatur, quia ut egreditur a vo- 
luntate Deus non est causa illius, ut etiam contrarii fatentur. Alias Deus 
esset causa quod Petrus peccaret. Nec etiam ut recipitur in voluntate. 
Probatur, nam alias Deus esset causa simpliciter et absolute inordinatio- 
nis. Nam bene sequitur: Deus causát inordinationem peccati ut inhaeren- 
tem voluntati: ergo absolute causát inordinationem. Probatur consequen- 
tia, nam accidentis esse est inesse. Ergo causare inordinationem ut inhae- 
rentem subjecto non est causare illam secundum quid, sed absolute et sim- 
pliciter. Item probatur. Nam sequeretur quod Deo auctore Petrus esset 
malus formaliter et intrinsece, quod tamen falsissimum est. Probatur 
sequela. Petrus est malus formaliter et intrinsece per inordinationem pec- 
cati formaliter sibi inhaerentem. Ergo, si Deus est causa hujus inordi- 
nationis ut est inhaerens voluntati, Deo auctore Petrus est malus in- 
trinsece. 

Tandem, nam si peccatum esset poena peccati alterius, pari ratione 


posset esse poena sui, nam inordinatio quae recipitur in voluntate est 

quodammodo involuntaria. Immo etiam possumus dicere quod aversio in 
peccato est poena conversionis, nam aversio secundum se est involunta- 
ria et praeter intentionem peccantis : ergo poterit esse poena voluntariae 
conversionis ad bonum commutabile; quod est falsum, nam conversio 
voluntaria ad bonum creatum non est digna poenae, nisi propter anne- 
xam aversionem. Ergo ipsa aversio et privatio ordinis est ratio formalis 


per quam conversio est in genere mali absolute, et digna poena infligen- 
da a justo judice. 


ARTICULUS TERTIUS 


Utrum aliquod peccatum inducat reatum poenae aeternae 


Conclusio est: Quaeeumque peccata caritatem auferentia avertunt a 
Deo et quantum est de se inducunt reatum poenae aeternae.-— Ratio est 
quia hujusmodi peccata tollunt principium ordinis et subjectionis ad 


Deum. 


Videte divum Thomam de hoc articulo, 3 Contra gentes, cap. 144. 


ARTICULUS QUARTUS 


Utrum peccato debeatur poena infinita secundum quantitatem 


SUMMA TEXTUS 


1. — Prima conclusio: Peccato ex parte aversionis respondet poena 


damni, quae est infinita. — Ratio est quia est carentia boni infiniti. 
Secunda conclusio: Ex parte conversionis respondet peccato poena 
infinita secundum acerbitatem.— Ratio est quia bonum commutabile ad 
quod convertitur peccator et ipsa etiam conversio est aliquid infinitum. 
Tertia conclusio, ad tertium : Duratio poenae aeternae respondet dura- 
tion! culpae, non quidem ex parte actus, sed ex parte maculae, qua du- 


rante, manet reatus poenae; sed acerbitas poenae respondet gravitati 


culpae. 


COMMENTARIUM 


2.— Circa hos duos articulos notandum est quod, sicut est certum 


secundum fidem peccata esse inaequalia secundum gravitatem, ita etiam 

eadem fide tenendum est supplicium esse inaequale. Cum autem non pos- 
sit esse inaequale secundum durationem in damnatis, necessario est 
inaequale secundum acerbitatem, juxta illud Apoc., 18 (v. 7) : Quantum 
glorificavit se, etc. Et ratio est manifesta, nam retributio criminum per- 
tinet ad justitiam commutativam. Ergo debet servari aequalitas vel pro- 


portio supplicii ad demeritum. 


DUBIUM UNICUM 


Circa primam conclusionem articuli quarti dubium est: Utrum poena 
damni quae correspondet aversioni sit aequalis in omnibus damnatis. 

3.— Argumenta pro parte affirmativa. —! Ratio dubitandi pro parte 
affirmativa est, quoniam poena damni ex parte objecti est infinita: ergo 
aequalis in omnibus. Hac enim ratione probavit divus Thomas in argu- 
mento Sed contra quod poena correspondons peccatis non est infinita se- 
cundum quantitatem, nam alias omnia peccata punirentur aequaliter. 

4.— Item etiam, quia poena damni est omnimoda privatio divinae 
visionis, quae consistit in privato esse, et non in privari:.ergo non datur 
in illa magis et minus. 

5.— Solutio dubii. — Respondetur ad hoc dubium, scilicet, poenam 
damni non esse in omnibus damnatis aequalem. Cujus ratio est, nam 
poena damni correspondet aversioni, ut docet divus Thomas in articulo. 
Aversio autem non consistit in indivisibili; sed per graviora peccata 
plus homo avertitur a Deo quam per leviora et pauciora. Magis enim aver- 
titur a Deo homicida, quam fornicatur. Quod probatur. Primo, nam ejus- 
modi aversio et recessus est per dissimilitudinem, juxta illud beati Au- 
gustini: Cognovi quod, longe essem a Deo in regione dissimilitudinis. Sed 
majorem dissimilitudinem causát in anima unum peccatum quam aliud, 
sicut etiam major est deformitas in uno peccato quam in alio. Ergo et 
magis avertit. Ergo etiam poena correspondens huic aversioni erit major, 
scilicet poena damni. 

Secundo probatur. Qui plus peccat magis est odio habitus ipsi Deo. 
Ergo magis damnificatur. Ergo in ultima retributione, etiamsi secluda- 
mus poenam sensus, ille homo erit magis elongatus a Deo: ergo cum ma- 
jori poena damni; nam haec nihil aliud est quam a Deo separari. 

6.— Solutio argumentorum.— Ad primum respondetur quod poena 
damni potest dupliciter considerari. Primo, ex parte objecti. Et sic est 


infinita, sicut etiam aversio peccati ex parte ista habet infinitatem, quia 

avertit ab infinito bono. Et hoc modo poena damni est aequalis in omni- 
bus damnatis. Secundo modo consideratur ex parte subjecti quod privat 
Deo. Et ut sic, major est in uno quam in alio. Quomodo sit intelligendum 
poenam damni hoc modo consideratam esse inaequalem, non conveniunt 
theologi. Nam Scotus in 4, d. 43, q. 4, dicit quod poena damni non est 
praecise carentia divinae visionis, sed simul cum ordine et respectu ad 
intellectum et voluntatem, hoc est, cum applicatione intellectus damnati 
ad semper recogitandum poenam quam patitur, et simul cum applicatione 
voluntatis, qua semper detestatur eamdern poenam. Cujus ratio est, nam 
istae duae potentiae fuerunt principales in perpetrando malum, et ideo 
illae principaliter plectuntur hac poena; sicut e contrario in beatis istae 
duae potentiae principaliter beatificantur. Hinc ergo—ait Scotus—con- 
surgit major dolor et angustia in damnatis quanto gravius fuerit pecca- 
tum et major aversio a Deo, quia tanto intellectus et voluntas magis 
applicantur ad considerandam et enovescendam poenam illam. 

Alii vero ex discipulis divi Thomae hanc inaequalitatem poenae damni 
ponunt solum per hoc quod ille qui magis peccavit, non solum magis cru- 
ciabitur igne, sed etiam magis affligetur ex amisso Deo propter graviora 
sua peccata quam qui minus peccavit. 

7. —I Sed uterque modus dicendi videtur insufficiens. Et convincitur 
hoc argumento, nam hujusmodi afflictio et cruciatus certissime videtur 
pertinere ad poenam sensus in doctrina divi Thomae. Nam ad minimum 
est remorsus concientiae ex gravioribus peccatis. Remorsus vero seu ver- 
mis conscientiae enumeratur a divo Thoma inter poenas sensus in articulo 
primo hujus quaest., et expresse infra, quaest. sequenti 88, art. 4, ubi 
dicit quod omnia peccata venialia non possunt habere tantum de reatu, 
quantum unum peccatum mortale. Et patet hoc ex parte poenae sensus 
quantum ad vermen conscientiae. Ergo illa major afflictio, continua re- 
cogitatio, detestatio voluntatis esse poenam quam damnatus incurrit cum 
potuisset illam evadere, est quidam remorsus et vermis conscientiae, et 
consequenter non pertinet ad poenam damni. Vera ergo explicatio est 
haec: Carentia divinae visionis ex parte objecti, ad hoc quod habeat ra- 
tionem poenae damni, necessario dicit respectum ad suam causam, scili- 
cet ad peccatum mortale. Nam, si aliquis etiam voluntarie privaretur 
divina visione propter caritatem proximi, sicut aliqui explicant illum lo- 
cum Pauli (ad Rom., 9, 3), Optabam ego ipse anathema esse a Christo pro 
fratribus meis, nondum intelligeretur in hoc homine poena damni. Ergo 


Wpoena damni est carentia divinae visionis ex peccato mortali causata. Et 

quia inter peccata mortalia unum est altero gravius, ita etiam ejusmodi 
carentia in subjecto ubi invenitur est major in uno quam in alio ex parte 
suae causae. 

Uti possumus ad hoc explicandum optimo exemplo ex doctrina divi 
Thomae supra, q. 86, a. 1 ad tertium, ubi docuit diversa peccata diversas 
maculas causare in anima, quia macula non dicit solum privationem nito- 
ris, sed importat privationem simul cum ordine ad suam causam, quae 
est peccatum. Unde colligitur quod, licet privatio nitoris non suscipiat 
magis et minus, quia consistit in facto esse, macula tamen suscipit ma- 
gis et minus, non in se, sed in sua causa, ut optime ibidem explicat Caje- 
tanus. Ita similiter, quia poena damni importat carentiam divinae visio- 
nis, ut ex peccato mortali causatum, una potest esse major in uno quam 
in alio, non in se praecise, sed quatenus a graviori culpa causata. Huic 
expositioni quodammodo consentit Soto in 4, d. 50, q. unica, a. 4. 

Et per hoc respondetur ad secundum argumentum. Quamvis enim poe- 
na damni consistat in facto esse, tamen ex parte suae causae potest esse 
una major quam alia. 

8. — Circa secundam conclusionem articuli movet dubium Cajeta- 
nus,quomodo peccato ex parte conversionis non respondeat poena infinita 
intensive. Nam ratio divi Thomae videtur insufficiens, scilicet, quia pec- 
catum ex parte conversionis respicit bonum commutabile, quod est ali- 
quid finitum, nam aliqua peccata sunt quae habent Deum pro objecto, 
ut odium Dei. 

De hujus tamen dubii solutione sequendus est per omnia Cajetanus, 
cujus documenta hic posita sunt verissima, et insufficienter refutata a 


magistro Medina. 


ARTICULUS QUINTUS 


Utrum omne peccatum inducat reatum poenae aeternae 


SUMMA TEXTUS 


1.— Prima conclusio est negativa.— Cujus ratio est quia non omne 
peccatum contrariatur principio ordinis divinae justitiae; sed quaedam 
peccata sunt quae important inordinationem solum circa media, et non 


circa finem. 


Secunda conclusio, ad secundum: Peccato originali non debetur poena 

aeterna ratione suae gravitatis, sed ratione conditionis subjecti, scilicet, 
hominis qui sine gratia invenitur, per quam solum fit remissio poenae. 
Tertia conclusio, ad tertium : Peccato veniali in inferno respondet poe- 


na aeterna, non propter quantitatem peccati, sed propter irremisibili- 


tatem. 


DUBIUM UNICUM 


Circa secundam conclusionem dubium est de veritate illius. 

2.— Argumenta in contrarium, — Et contra illam arguitur. Primo, 
ex illo Rom., 5 (v. 12) : Per unum hominem peccatum in hunc mundum 
intravit, et per peccatum mors. Quod sancti patres explicant, non solum 
de morte temporali, sed etiam de morte aeterna et damnatione perpetua, 
ut patet ex Augustino, 13 libro De civitate Dei, cap. 12, ubi exponit illud 
Genes., 2 (v. 17) : In quacumque die comederis ex eo morte morieris; MOT- 
te—inquit—et temporali et aeterna, quam induxit primum peccatum (1). 
Ergo peccato originali ratione suae gravitatis debetur poena aeterna. 

3.—  Arguitur secundo. Peccatum originale se solo facit inimicum Dei, 
avertit ab ultimo fine, et destruit gratiam. Ergo, per se loquendo, respon- 
det illi poena aeterna. Probatur consequentia et simul explicatur vis ar- 
gumenti. Nam, secundum divum Thomam supra, art. 3, illi peccato per 
se loquendo corresponde! poena aeterna, quod destruit principium ordinis 
divinae justitiae, scilicet, quod destruit caritatem et gratiam. Sed pecca- 
tum originale est hujusmodi. Ergo, etc. 

4. —. Tertio. Nam si secunda conclusio esset vera, similiter dici posset 
quod peccato mortali non debetur poena aeterna ratione suae gravitatis, 
sed propter conditionem subjecti quod sine gratia invenitur, quod tamen 
non videtur concedendum. 

Et confirmatur, quia si peccato mortali propter suam gravitatem de- 
betur poena aeterna: ergo multo magis peccato originali. Probatur con- 
sequentia. Nam peccatum originale vocatur a sanctis patribus immane et 
gravissimum peccatum; et in sacra scriptura vocatur peccatum per anto- 
nomasiam; Joan., 1 (v. 29) : Ecce qui tollit peccatum mundi; et Rom. 5 
(v. 12) : Per unum hominem peccatum, etc. 

5. — Solutio dubii. — Pro solutione hujus dubii nota prim o, quod divus 
Thomas facit comparationem et proportionem inter poenam et culpam. 


Et quia in poena aeterna duo inveniuntur, scilicet, duratio et acerbitas, 


(1) S. August ., De civitate Dei, 1. 13. c. 12. ML. 41, 386. 

docet quod acerbitas poenae major vel minor respondet gravitati culpae; 
duratio vero sive aeternitas respondet, non quantitati culpae, sed dura- 
tion! perpetuae sive irremissibilitati ejus. Ita docet divus Thomas in ar- 
ticulo praecedenti ad tertium, et in hoc art. ad tertium. 

Nota secundo, quod per gravitatem culpae divus Thomas, hic ad se- 
cundum, non intelligit eam quae est ex parte aversionis in peccato, nam 
haec habet quamdam infinitatem, sed intelligit eam quae attenditur ex 
parte conversionis actualis vel habitualis, quae est aliquid finitum. Unde 
et divus Thomas art. praecedenti ad tertium docuit quod gravitati pec- 
cati correspondet acerbitas poenae, quae semper est infinita; in quo insi- 
nuabit se loqui de gravitate quae est aliquid finitum. 

Respondetur ergo quod doctrina divi Thomae in secunda conclusione 
est universalis de omni peccato quod aufert gratiam, ut bene probat 
argumentum secundum a nobis propositum. Nam, ut expresse constat ex 
solutione ad tertium, aeternitas poenae non respondet quantitati culpae, 
sed ejus irremissibilitati, propter quod etiam peccatum veniale punitur 
in inferno poena aeterna, quia conjungitur ei irremissibilitas ex peccato 
mortali. Est tamen differentia inter peccatum originale et mortale ex 
una parte, et veniale ex altera, quod irremissibilitas secundum se et posi- 
tive convenit mortali et originali, qui auferunt principium remissionis, 
scilicet gratiam; at vero peccato veniali convenit irremissibilitas nega- 
tive tantum, quia scilicet non seeum affert unde remitti possit, sed nec 
tollit principium remissionis. Quod si punitur perpetuo, est ratione ad- 
juncti. Peccatum autem mortale et originale non indiget alio adjuncto 
ut aeternaliter puniatur, non propter sui gravitatem, quam diximus esse 
finitam, sed quia secundum se ponit in subjecto conditionem irremissibi- 
litatis, ex eo quod aufert gratiam, per quam solum fit remissio poenae. 


Et haec est mens divi Thomae. 
6. — Solutio argumentorum. — Ad argumenta in contrarium dicimus 


quod probant peccato originali secundum se deberi poenam aeternam, non 
ratione gravitatis, sed propter durationem ejus vel irremissibilitatem. 


quae respectu aeternitatis poenae dicitur conditio subjecti. 


QUAESTIO OCTOGESIMAOCTAVA 


De peccato mortali et veniali 


ARTICULUS PRIMUS 


Utrum peccatum veniale convenienter dividatur contra mortale 


SUMMA TEXTUS 


1. — Prima conclusio: Peccatum mortale et veniale opponuntur sicut 
irreparabile et reparabile. — Ratio est quia mortale habet inordinationem 
circa ultimum finem; veniale vero circa ea quae sunt ad finem. 

Secunda conclusio, ad primum : Divisio ista peccati est analogi in ana- 
logata. 

Tertia conclusio, ad secundum: Veniale peccatum non excludit habi- 
tualem ordinationem actus humani in gloriam Dei, sed solum actualem. 

Quarta conclusio, ad tertium : Qui peccat venialiter inhaeret bono tem - 
porali, non ut fruens, sed ut utens referensque illud in finem ultimum 


habitualiter, licet non actualiter. 


COMMENTARIUM 


2.— Circa primam conclusionem et rationem allatam a divo Thoma 
notandum est quod, licet explicatio Cajetani in hac parte sustineri possit, 
nempe quod divus Thomas loquatur de peccato mortali secundum se et 
de veniali secundum se, hoc est, ex proprio genere, nam in his semper 
est verum quod peccatum mortale habet inordinationem circa finem ulti- 
mum avertens ab illo, veniale vero non habet inordinationem circa finem 
ultimum, sed tantum circa media; sed tamen verior nobis videtur expli- 
catio divi Thomae quod loquatur de omni mortali et veniali peccato, sive 


secundum se, sive ex indeliberatione et imperfectione actus, ut imper- 


23 

fectus motus infidelitatis. Pro cujus luce nora quod habere inordinatio- 
nem circa ultimum finem non est habere ultimum finem pro objecto for- 
maliter nec materialiter, nam qui furatur peccat mortaliter, et tamen 
objectum furti non est ultimus finis, qui est Deus, sed res aliena inordi- 
nate volita cum aversione a Deo ultimo fine. 

Nota secundo, quod peccatum veniale quod secundum speciem suam 
et ex proprio genere versatur circa ultimum finem, ut odium Dei imper- 
fectum, non dicetur habere inordinationem circa ultimum finem simplici- 
ter et absolute, quia non avertit ab illo, sed habet inordinationem circa 
aliquid quod est ad finem, scilicet, circa praeventionem talis motus odii 
ne insurgeret, vel circa diligentiam statim reprimendi insurgentem. Et 
hinc habet tale peccatum quod sit veniale actualiter, non tamen ex objecto 
odii, ex quo potius habuisset quod esset mortale, si deliberatio esset per- 
fecta. Igitur peccatum versari circa finem, vel circa media tamquam 
objectum, non est habere inordinationem circa finem aut media, nec e 
converso, sed quod talis inordinatio in peccato mortali est respectu ultimi 
finis, a quo avertitur homo; in peccato autem veniali est respectu me- 
diorum ordinabilium ad finem, quamvis non necessariorum ad finem, a 


quorum ordine non necessario connexo cum ultimo fine avertitur homo. 


DUBIUM PKIMUM 


3. — Circa eamdem conclusionem dubium est ex Gersone in 3 parte 
suae Theologiae, in tractatu De vita spirituali, lectione prima, ubi ponit 
hanc universalem conclusionem: Peccatum omne, eo ipso quod est offen- 
sa Dei et contra ejus legem aeternam, est a sua conditione mortiferum 
secundum rigorem justitiae, et a beatitudine separativum. Hanc conclu- 
sionem probat multis rationibus, de quibus videte Medinam hoc loco. Sed 
haec sententia est falsissima et valde consona errori Wiclef et haeresi 
lutheranae, quae dicit omne peccatum, etiam hominis justi, esse pecca- 
tum mortale; remitti autem a Deo, quia non imputatur. Sic etiam haec, 
sententia nihil ponit intrinsecum in homine peccatore per quod desinat 
esse peccator, sed solum imponit non imputationem Dei, manente eodem 
peccato. Dicit enim quod quaedam peccata dicuntur venialia, quia ex di- 
vina misericordia non imputantur ad culpam mortiferam neque ad poe- 
nam aeternam, quamvis secundum se omnia sint mortifera. 

4. — Argumenta contra sententiam Gersonis. — Sed contra hanc sen- 


tentiam sunt quaedam argumenta. 

Arguitur primo. Imposibile est quod aliquod corpus habeat formam 
nigredinis et quod non sit formaliter nigrum. Ergo si omne peccatum se- 
cundum se avertit ab ultimo 'fine, impossibile est quod peccans per quod- 
cumque peccatum non sit aversus a fine dum peccat. Ergo contra ratio- 
nem naturalem est dicere quod omne peccatum sit mortiferum et aversi- 
vum”a Deo, et tamen aliqua ex divina misericordia non avertunt ab 
ipso Deo. 

5.— Arguitur secundo. Si Deus pro sua voluntate facit ut quod est 
peccatum mortale secundum se et essentialiter, fiat per non imputatio- 
nem veniale: ergo eadem ratione potest facere quod omnino non esset 
peccatum, scilicet, non imputando ipsum ad aliquam culpam ; ac per con- 
sequens licitum esset mentiri et fornicari, et Deus posset illud praecipere 
et praemiare, quod tamen apparet quam absurdum sit. 

Confirmatur. Nam ex hac sententia sequeretur quod aliquis odio 
habens Deum et blasphemans deliberata voluntate non peccaret morta- 
liter, sed tantum venialiter. Probatur, quia Deus facit quod aliquid pec- 
catum mortale secundum se et ab intrinseco sit veniale. Ergo idem potest 
facere de omni mortale. Et sic homo odio habens Deum diligeretur a Deo, 
et esset gratus, nam peccatum veniale non tollit gratiam. 

6.— Arguitur rertio. Si ex divina voluntate vel non imputatione ad 
culpam mortalem habetur quod hoc peccatum non sit mortale, illud vero 
ex divina imputatione fit mortale, sequitur quod non possimus scire quod 
peccatum sit mortale, quod vero veniale. Probatur, quia nisi ex divina re- 
velatione, scire non possumus quod imputet Deus ad mortale, quod vero 
ad veniale; nam quod nobis revelatum est in Evangelio, etiam de verbo 
otioso, est quod homines reddent rationem de illo in die judicii. Ergo ex. 
hac parte potius dicendum esset Deum imputasse verbum otiosum ad pec- 
catum mortale, et consequenter de facto esse peccatum mortale. 

7.— Arguitur quarto. Deus non destruit naturas rerum. Ergo si ali- 
quis actus humanus perfecte deliberatus sit secundum suam essentiam 
peccatum mortale, erit contra divinam legem et avertens ab ultimo fine. 
Ergo eodem manente non potest sine his inveniri, sicut etiam impossibile 
est per divinam potentiam dari hominem sine rationabilitate. 

8. — Arguitur quinto. Nam simili ratione posset Deus pro bono opere 
secundum se ex proprio objecto et circumstantiis facere hominem in- 
dignum vita aeterna, scilicet, imputando ad peccatum id quod non est 
peccatum, ut colere Deum ratione naturali. 


9. — Ex his argumentis seqiiitur quam sint falsa quaedam corollaria 

quae infert Gerson ex sua sententia. Primum, quod nullum peccatum ex 
natura sua est veniale, et quod divisio peccati in mortale et veniale et 
eorum differentia non est essentialis, sed solum per respectum ad divi- 
nam misericordiam, quae non vult de facto aliqua peccata imputare ad 
mortem. 

Secundum corollarium : Nullum peccatum in esse offensae est minus 
altero, nisi forte unum infinitum sit minus altero. Ratio est quia, secun- 
dum hunc auctorem, omne peccatum est secundum se infinite offensi- 
vum Dei. 

Tertium corollarium est, quod non minus obligamur Deo ad gratiarum 
actionem ex hoc quod peccata venialia non imputat ad mortalia, quam 
ex hoc quod mortalia remittit. Et addit quod non est certum sibi utrum 
Deus possit hominem pro quolibet opere indignificare, id est, indignum 
facere vita aeterna. 

Certe haec sententia, ut patet, nimium sapit haeresim lutheranam. 


PUBIUM SECUNDUM 


Circa secundam conclusionem dubium est ex Durando in 2, d. 42, q. 6, 
ubi impugnat conclusionem divi Thomae in solutionem ad primum. 

10. — Argumenta in contrarium.— Et contra illam arguitur. Primo, 
actus simpliciter voluntarius cadens supra materiam indebitam absolute 
est peccatum simpliciter. Sed hujusmodi est mendacium jocosum. Ergo. 

11. — Arguitur secundo. Si divisio peccati in mortale et veniale est 
divisio in aliquid simpliciter et secundum quid, sequitur quod similiter 
virtus dividatur in virtutem simpliciter et secundum quid, quod tamen 
est falsum; nam eo ipso quod aliquid non est simpliciter virtus, est ma- 
lum et vitium, nam malum consurgit ex particulari defectu. 

12. — Arguitur tertio. Quamvis nullum esset peccatum mortale, esset 
tamen veniale. Ergo peccatum non dicetur analogice de utroque. Antece- 
dens videtur manifestum. Et probatur consequentia, quia quidquid est 
tale per ordinem ad aliquid aliud, praesupponit illud. Ergo non stante, 


non erit tale. 
Et confirmatur. Nam mendacium est contra legem, et furari obulum 


est contra legem naturae. Ergo male docet divus Thomas quod peccatum 
veniale est peccatum secundum quid, quia non est contra legem, sed 


praeter legem. 
13. — Solutio dubii. — Pro intelligentia veritatis notandum est quod 

peccatum mortale et veniale in hoc differunt intrinsece et essentialiter, 
quod mortale deordinat hominem ab ultimo fine, veniale vero non deor- 
dinat a fine ultimo, sed ab ordine mediorum, quae non sunt necessario 
connexa cum fine. Et hinc est quod peccatum mortale secundum se est 
irreparabile; peccatum autem veniale est reparabile. Et ex eadem radice 
sequitur quod peccatum mortale est contra legem et simpliciter pecca- 
tum ; veniale vero est praeter legem et secundum quid. Aliae vero duae 
quas ponit Scotus in 2, d. 21, quaedam falsae sunt, ut quod veniale sit 
contra consilia, mortale contra praecepta. Aliae vero sunt per accidens, 
ut quod mortale imputetur ad poenam aeternam, veniale vero ad tem- 
poralem. 

14. — Solutio argumentorum.— Ad primum argumentum respondetur 
negando minorem, materia enim peccati venialis ex genere suo non est 
simpliciter indebita. Pro cujus majori intelligentia notandum est quod, 
sicut in speculabilibus ea solum pertinent ad perfectionem intellectus quae 
vel sunt principia, vel 'habent necessariam connexionem cum principiis, 
contingentes vero conclusiones non sunt de perfectione intellectus sim- 
pliciter, sed secundum quid; sic etiam in moralibus, ad perfectionem vo- 
luntatis simpliciter et absolute solum pertinet ultimus finis et ea quae 
habent necessariam connexionem cum ultimo fine, et similiter ad imper- 
fectionem solum pertinet deordinatio ab ultimo fine et deordinatio me- 
diorum, quae necessario cum fine connexa sunt. Quia igitur peccatum 
veniale ex proprio genere non deordinat a fine ultimo nec a mediis neces- 
sario eum eo connexionem habentibus, hinc est quod peccatum veniale 
non est de imperfectione voluntatis simpliciter, et ex consequenti non 
est peccatum simpliciter. 

15. — Ad secundum argumentum respondetur primo, concedendo se- 
quelam. Nam eutrapelia forte est virtus secundum quid, cujus absentia 
non facit hominem malum simpliciter; immo et contrarius actus non 
facit hominem malum simpliciter, sed secundum quid. 

Respondetur secundo negando sequelam. Non enim est eadem ratio de 
bono et malo sicut nec de perfecto et imperfecto. Nam bonum et perfectum 
non contingit tot modis sicut malum et imperfectum; nam etiam in na- 
turalibus accidentia quae sunt aliquod imperfectum in genere entis mul- 
tis modis multiplicantur, cum tarnen unicum sit genus entis perfecti, quod 
est substantia. Ita etiam peccatum variatur per simpliciter et secundum 
quid, nulla tamen est virtus quae non sit simpliciter virtus. 


16. — Ad tertium negatur consequentia. Nam ad hoc quod membrum 

minus principale analogorum dicatur per ordinem ad alterum, satis est 
quod illud alterum sit possibile, quamvis non sit actu; sicut ridere modo 
dicitur analogice de prato per ordinem ad risum hominis, quamvis nemo 
actu rideat. 

Ad confirmationem respondetur quod illo argumento solum probatur 
peccatum veniale esse contra legem tantum secundum quid, quod divus 
Thomas dixit esse praeter legem. Cujus ratio est, nam illud est simpli- 
citer contra legem quod est contra finem legis intentum, qui est dilectio 
Dei et proximi, contra quam dilectionem absolute et simpliciter nullum 
est peccatum veniale. 


Videte secundum argumentum apud divum Thomam. 


ARTICULUS TERTIUS 


Utrum peccatum veniale sit dispositio ad mortale 


SUMMA TEXTUS 


1. — Prima conclusio: Peccatum veniaáe ex genere primo et per se 
non disponit ad mortale neque etiam directe, sed ad similes actus.— 
Ratio est quia unumquodque per se et directe disponit ad sibi simile. 

Secunda conclusio: Contingere potest quod veniale disponat ad mor- 
tale, non ex genere, sed ex parte operantis mediate et per quamdam con- 
sequentiam. 

Tertia et ultima conclusio: Peccatum veniale ex genere disponit sub- 
jectum indirecte ad peccatum mortale, scilicet, amovendo ordinem ra- 


tionis. 


COMMENTARIUM 


2.— Circa hunc articulum notandum- ex Cajetano, quod in peccato 
veniali duo possumus considerare: alterum est affectio ad bonum com- 
mutabile, quae dicitur conversio; alterum est aversio secundum quid a 
bono infinito. Nam cum quis mentitur, ibi est affectio quaedam ad men- 
datium jocosum, et est etiam quaedam deviatio ab ordine et regula ratio- 
nis. Sed haec est deviatio secundum quid. Dicit ergo Cajetanus quod pec- 
catum veniale per se et directe disponit ad mortale quando illa peccata 


sunt ejusdem speciei; v. gr., furtum parvum disponit ad furtum magnum. 

Similiter etiam quando peccatum non ex genere suo, sed ex parte operan- 
tis est veniale, disponit ad mortale; v. gr. si quis assuescat per negli- 
gentiam habere multos actus seu motus indeliberatos adulterii, talis homo 
per hujusmodi actus disponitur ad perfectum adulterium. Phobatur, quia 
actus de se habent disponere ad consimiles actus. Sed hujusmodi actus 
imperfecti sunt ejusdem speciei cum actu perfecto. Ergo disponunt ad 
illud. 

Dicit secundo Cajetanus quod peccatum veniale ex suo genere, ut men- 
dacium jocosum, disponit per se ad peccatum mortale ex parte operantis. 
Probatur, quia si quis esset maxime affectus ad ejusmodi peccatum ve- 
niale, posset aliquando constituere finem ultimum in illo, et per conse- 
quens peccaret mortaliter. 

Dicit tertio quod peccatum veniale ex suo genere ex parte aversionis 
directe et per se disponit ad peccatum mortale ex genere suo; sed hoc non 
immediate, sed mediate. Ratio est, nam aversio secundum quid quae est 
in peccato veniali disponit ad aversionem quae est in peccato mortali. 
Quod probatur. Nam illa aversio secundum quid tollit subjectionem vo- 
luntatis ad Deum in rebus parvis. Sed subjectio voluntatis in rebus par- 
vis facit ne voluntas hominis feratur in peccata mortalia. Ergo veniale 
quod tollit illam subjectionem disponit ad mortale. 

Praeterea, nam aversio quae est in peccato veniali tollit fervorem cari- 
tatis seu remittit. Sed per fervorem caritatis prohibentur multa peccata. 
Ergo peccatum veniale, saltem ex consequenti, disponit ad mortale. 

3. — Dices: ergo sequitur quod qui peccat venialiter saltem ex con 
suetudine, v. gr., mentiendi jocose, peccat mortaliter. Probatur: iste se 
exponit periculo peccandi mortaliter: ergo peccat mortaliter. Consequen- 
tia patet ex illo: Qui amat periculum peribit in illo (Eccli., 3, 27). Nam eo 
ipso quod peccatum veniale est dispositio ad mortale, qui assuescit hujus- 
modi dispositioni, subit periculum acquirendi formam ad quam dispo- 
nitur. 

Respondetur negando sequelam. Ut enim propositio illa habea. ve- 
rum, qui se exponit periculo peccandi mortaliter peccat mortaliter, intelli- 
genda est de morali et valde probabili periculo. V. gr., si quis visitaret 
mulierem valde pulchram, quae aliquando fuit ejus concubina, etiam sine 
intentione fornicandi, peccat mortaliter, propter periculum cui se expo- 
nit. Est enim moraliter valde probabile quod homo, alias male assuetus, 
tradetur blanditiis mulieris. In casu autem venialium non est morale et 


proximum periculum committendi peccatum mortale. 

Circa secundam conclusionem dubitatur: quid sit hom inem constituere 
ultimum finem in peccato veniali. 

4.— Ad hoc, omissa sententia Almain in suis Moralibus, cap. 27, di- 
centis nihil aliud esse quam velle peccatum veniale sub ratione mali, 
quod supra diximus esse impossibile; et omissa sententia aliorum dicen- 
tium quod est peccare venialiter ex contemptu, nam etiam potest esse 
contemptus levis qui non excedat gravitatem peccati venialis : 

Respondetur ex Silvestro, verbo Peccatum, 1, $ 3, quod hominem 
constituere ultimum finem in peccato veniali nihil aliud est quam 
ita esse affectum' ad illud veniale, quod si esset mortale, certe com-, 
mitteret illud, hoc est, hominem esse paratum praetermittere divina prae 
cepta obligantia ad mortale, potius quam desistere ab illo veniali. Et 
ratio est manifesta pro hujus explicatione. Nam postquam homo ordinat 
omnia quae ad Deum pertinent ad rem quae secundum se est peccatum 
veniale, bene dicitur constituere ultimum finem in peccato veniali. 

5.— Circa tertiam conclusionem, in qua. dicit divus Thomas quod 
homo inhaerens bono commutabili per peccatum veniale ordinat illud 
habitualiter in Deum, notandum est ex divo Thoma, secunda secundae, 
q. 24, a. 10 ad secundum, quod id quod diligit homo per peccatum veniale 
diligit propter Deum habitualiter, licet non actualiter; et intelligitur de 
homine existente in gratia. Quod non ita est intelligendum quasi, men- 
dacium sit ordinabile ad Deum, nec diligibile propter Deum, sed quia- 
homo in gratia existens habet habitum per quem, quantum est ex natura 
habitus, omnia potest in Deum dirigere, et propter illum amare ; et hunc 
habitum non tollit peccatum veniale. Propterea id quod diligitur per 
peccatum veniale, diligitur habitualiter propter Deum. Videte Cajetanum- 


ibidem. 


ARTICULUS QUARTUS 
Utrum peccatum veniale possit fieri mortale 


Prima conclusio: Peccatum veniale non potest fieri mortale ad hunc 
sensum quod idem actus numero, qui prius erat veniale, postea sit mortale. 
Secunda conclusio: Peccatum veniale ex genere suo potest fieri mor- 
tale in duobus casibus: primo, si homo constituat in illo ultimum finem; 
secundo, si ordinet ad mortale, ut si quis verba jocosa ordinet ad forni- 


cationem. 

Tertia conclusio: Plura peccata venialia, quantum vis multiplicentur, 
non possunt efficere unum mortale quod ex illis integraliter com ponatur. 

Quarta et ultima conclusio: Multa peccata venialia possunt efficere 
unum mortale dispositive, hoc est, disponunt ad mortale. 

Circa hunc articulum et primam ejus conclusionem notandum est 
quod actus peccati venialis dupliciter potest considerari: Primo, in genere 
naturae; secundo in genere moris. Si primo modo consideretur, nullum 
est inconveniens quod idem actus numero qui propter suam imperfectio- 
nem a principio erat peccatum veniale, postea perficiatur et fiat mortale, 
ut patet in motibus irae et libidinis. Si autem secundo modo consideretur, 
impossibile est quod idem actus numero transeat de veniali in mortale. 
Et hoc modo locutus est divus Thomas in articulo, ut patet ex ejus 
ratione. 

Circa tertiam conclusionem notandum est quod glossa, de poenitentia, 
d. 1, can. Tres sunt, dicit quod plura peccata venialia ita possunt adae- 
quare unum mortale, ut ex aggregatione illorum fiat unum peccatum mor- 
tale. Unde forte sumpsit occasionem error ille vulgaris, quod septem pec- 
cata venialia efficiunt unum mortale. Sed haec glossa erronea est, et 
contra communem doctorum theologorum et sanctorum doctrinam, quo- 
rum est concors sententia quod peccata venialia, etiam in infinitum mul- 
tiplicata, non possunt efficere unum mortale; immo et videtur esse con- 
tra divinam scripturam, Proverb., 25 (v. 89), Septies in die cadit justus. 
Ergo cum multiplicatione peccatorum venialium perseverat praeservatio 
et immunitas a mortali. Item, nam aversio peccati mortalis in infinitum 
excedit omnia peccata venialia, etiam, simul sumpta. Ergo nunquam pos- 
sunt adaequare et integrare unum mortale. Haec igitur glossa ut intole- 


rabilis est rejicienda. 


ARTICULUS QUINTUS 


Utrum circumstancia possit efficere de veniali mortale 


Prima conclusio: Circumstantia manens in esse circumstantiae, sive 
in quantum dat esse accidentale actui, non potest facere de veniali mor- 
tale. 

Secunda conclusio: Circumstantia quatenus transiit in specificam dif- 
ferentiam potest facere peccatum mortale de veniali. 


Circa hunc articulum valde notandae sunt duae regulae quas asserit 

divus Thomas in articulo. Prima est: Circumstantiae quae trahunt actum 
in aliud genus peccati, transferunt actum de peccato veniali in mortale. 
Secunda regula: Circumstantiae quae non trahunt in aliud genus, non mu- 
tant peccatum de veniali in mortale. 

Sed contra hanc secundam regulam arguitur. Quantitas materiae facit 
de veniali mortale; et tamen illa circumstantia non trahit in aliud genus, 
nam, ut constat supra, art. 1 et 3, furtum parvum et magnum sunt ejus- 
dem speciei: ergo. 

Confirmatur. Si parum offendat quis proximum verbis est peccatum 
veniale, si vero multum est mortale; et tamen non tranfertur actus in 
aliud genus. 

Secundo arguitur. Deliberatio et indeliberatio sunt circumstantiae 
actus; et tamen non tranferunt actum in aliud genus, cum tamen actus 
indeliberatus sit peccatum veniale, et postea deliberatione adveniente fiat 
mortale: ergo secunda regula divi Thomae non habet verum. 

Respondetur divum Thomam esse intelligendum de peccato veniali 


quod ex genere suo est veniale, et non ex imperfectione actus. 


QUAESTIO. OCTOGESIMANONA 


De peccato veniali secundum se 


PRIMA DIFFICULTAS 


1.— In hac quaestione sunt duae potissimae difficultates. Prima, 
quam movet divus Thomas in articulo 3 : utrum si in statu innocentiae po- 
tuerit esse peccatum veniale; quam disputant doctores in 2 Sent., d. 21 
et 22. Et in ejus resolutione non conveniunt, nam Scotus d. 21, q. 5, et 
Gabriel ibidem, tenent partem affirmativam propter quaedam argumenta 
quae hic solvit Cajetanus. 

Alii vero tenent partem negativam cum divo Thoma, sed non propter 
eamdem rationem. Nam divus Bonaventura ibi, d. 21, a. 3, q. 1, movetur 
hac ratione: Ideo non potuit homo in statu innocentiae peccare veniali- 
ter, quia quod nunc est veniale, tunc propter excellentiam illius status 
esset mortale. 

Marsilius vero in 2, d. 14, inquit quod ideo esset mortale quidquid 
homo deliquisset in illo statu, quia tunc non poterat ex infirmitate aut 
ex ignorantia peccare, sed omne peccatum ejus esset ex malitia et ex con- 
temptu, et ideo mortale. 

Sed istae rationes nullae sunt. 

2. — Quare notandum est primo, quod haec quaestio potest moveri 
duplici sensu. Primus est: utrum homine perseverante in statu innocen- 
tiae, posset peccare venialiter. an vero status ille esset [exemptus] ab 
omni peccato veniali, sicut et a mortali. Secundus sensus est: utrum sta- 
tus justitiae originalis ita repugnaret cum omni peccato veniali, ut amit- 
teret homo statum illum committendo peccatum veniale, sicut mortale, 
posset tamen utrumvis indifferenter primo committere; an vero status 
ille necessario postularet quod primum peccatum committendum esset 
mortale. 


Nota secundo, quod haec quaestio non habet difficultatem de peccatis 

venialibus ex imperfectione actus seu ex indeliberatione. Nam omnes mo- 
tus quod homo habuisset in statu innocentiae essent perfecte deliberati, 
ex eo quod portio inferior et appetitus sensitivus essent perfecte subjecta 
rationi; et ita semper perfecte deliberasset. Sed difficultas est de pec- 
catis venialibus ex suo genere, ut est mendacium jocosum et verbum 
otiosum. 

3. — Sit igitur prima conclusio: Homo in statu innocentiae non potuit 
peccare venialiter, loquendo in primo sensu. Haec conclusio est divi Tho- 
mae in art. 3 hujus quaest. et q. 7 De malo, a. 7. In qua, licet nulla visa 
fuerit Durando, multi tamen theologi illam negant, inter quos, praeter 
Scotus et Gabriel, ubi supra, est Altisiodorensis in 2, trac. 11, q. 4, ubi ait 
quod potuit Adam in statu innocentiae plus nimio diligere uxorem suam, 
quod esset peccatum veniale. Probatur tamen nostra conclusio. 

Primo, homo perseverans in statu innocentiae non potuisset peccare 
venialiter ex imperfectione actus et indeliberatione ; neque etiam veniali- 
ter ex genere: ergo nullo modo. Quod non ex imperfectione actus patet, 
nam motus sensualitatis erat omnino rationi subjectus, et actus ipsius 
rationis semper prodibat ex deliberatione, nam haec omnia postulabat 
perfectio illius status. Ergo non poterat venialiter peccare ex imperfectio- 
ne actus. Quod autem non posset peccare venialiter ex genere, probatur. 
Nam hujusmodi peccatum contingit circa media quae non sunt ordinata 
infallibiliter sub ultimo fine, qui est supremum et primum principium in 
appetibilibus. Sed in isto statu erat firmitas ordinis infallibilis, ut sem- 
per inferior contineretur sub superiori quandiu supremum hominis subde- 
retur Deo. Ergo non posset homo in illo statu peccare circa media servato 
ordine ad finem, quod est peccare venialiter ex genere suo. 

Secundo probatur, quia in illo statu non potuit homo habere ignoran- 
tiam in intellectu, neque passionem inordinatam in appetitu sensitivo, 
nec morbum aut afflictionem in corpore. Ergo nec deordinationem ali- 
quam potuit habere in voluntate, etiam levem. Probatur consequentia, 
quia utrumque pertinet ad debitam hominis perfectionem, et multo magis 
postremum quam illud primum, quia majus malum est peccatum veniale, 
quam morbus corporalis et quodvis temporale damnum. 

Probatur tertio. Nam qua ratione potuisset homo tunc committere 
unum veniale, potuisset committere multa. Ergo multiplicatis actibus 
generaretur habitus pravus, qui est quaedam inclinatio ad malum. Sed 
in illo statu non sunt admittendae malae inclinationes, ut docent omnes, 


sancti. Ergo non posset committi unum veniale. 

Nec valeret dicere ad hoc argumentum, quod tunc impediret Deus 
generationem habitus ex illis actibus, sicut impediret quod homo devo- 
raretur a leone et comburetur ab igne; nam hoc est ponere miraculum 
sine aliqua necessitate. Causae autem naturales, ut leo et ignis, tunc sine 
novo miraculo non nocerent homini, quia omnia erant illi perfecte a Deo 
subjecta. Ita etiam nulla est solutio dicentium quod, licet naturaliter ge- 
neraretur habitus ex illis actibus, tamen Deus prohiberet ne habitus exi- 
ret in actus consimiles; quare perinde ad nocumentum hominis quasi non 
esset habitus genitus. Haec inquam solutio nulla est. Nam qua ratione 
Deus reprimeret habitum illum, multo ampius essent impediendi actus 
a quibus genitus est, nam actus pejor est quam habitus, immo vero habi- 
tus non est malus nisi quia inclinat ad malos actus. Ergo qui admittunt 
actus veniales praecedentes habitum, consequenter tenentur admittere 
actus similes sequentes. 

4. — Secunda conclusio: Primum hominis peccatum in statu innocen- 
tiae, quo ab illo statu caderet, necessario debuit esse peccatum mortale. 
Haec conclusio colligitur ex divo Thoma hic ad tertium, et in prima parte, 
q. 100, a. 5. 

Et probatur. Quia homo non potuit in illo statu peccare, nisi suprema 
ejus pars deordinaretur ab ultimo fine. Deordinatio autem hominis ab 
ultimo fine necessario est per peccatum mortale. Ergo primum hominis 
peccatum in illo statu necessario fuit mortale. Major probatur. Nam ser- 
vato ordine ad ultimum finem infallibiliter omnia contenta sub illo, sive 
omnia appetibilia ordinate appetebantur ab homine, quia erat infallibilis 
ordo subjectionis mediorum ad finem, ut probatum est in prima conclu- 
sione. Minor probatur. Nam hominem deordinari a fine ultimo non con- 
tingit nisi per aversionem ab illo. Sed actus per quem homo avertitur ab 
ultimo fine est peccatum mortale. Ergo. 

Secundo probatur. Status innocentiae non potuit amitti per solum pec- 
catum veniale. Et cum illo statu non potuit simul peccatum veniale inve- 
niri, ut probatum est in prima conclusione. Ergo primum peccatum com- 
mittendum necessario fuit mortale. 

Haec ratio non placuit Durando in 2, d. 21, q. 4, ubi existimat quod 
peccatum veniale destrueret statum innocentiae, si forte primo commit- 
teretur. Tenet tamen cum divo Thoma quod primum peccatum non po- 
tuit esse veniale, nec sunt composibilia status innocentiae et peccatum 
E veniale. 


Verumtamen haec ratio est optima. Nam improbabile videtur quod 

status tantae felicitatis per levissimum peccatum veniale corrumperetur, 
maxime quod homo non erat ejiciendus a paradiso, nec mortem debebat 
incurrere, nisi propter transgressionem praecepti divini, scilicet, In qua- 
cumque die comederis ex eo, morte morieris. Ergo cum per solum pecca- 
tum veniale non transgrederetur homo divinum praeceptum, mortem non 
incurreret, et statum innocentiae non amitteret. 

5.—1! Sed pro majori intelligentia harum conclusionem arguitur primo 
contra illas. 

Primus parens in statu innocentiae fuit liber: ergo potuit peccare 
venialiter. Et confirmatur. Nam alias sequeretur quod in illo statu non 
potuit mereri evitando peccata. Probatur sequela, nam in illo statu nul- 
lum potuit committere peccatum. Ergo non meruit evitando peccatum, 
nam meritum est de his quae sunt in facultate nostra ut fiant vel non 
fiant. 

Respondetur quod Adam in illo statu non potuit peccare venialiter 
in sensu composito, bene tamen in sensu diviso. Hoc est, durante illo 
statu non potuit simul inveniri in eo peccatum veniale, sed tamen absolu- 
te potuit peccare venialiter, quia potuit peccare mortaliter, et post pecca- 
tum mortale committere multa venialia. 

Ad confirmationem respondetur negando sequelam, quia si homo resti- 
tisset tentationi, mereretur. Itaque non quoties homo existens in gratia 
evitat peccatum meretur, sed quando, oblata occasione vel tentatione, 
evitat resistendo propter Deum, tunc meretur. Quod autem homo in ali- 
quo statu in sensu composito non possit peccare, non tollit meritum, ut 
patet de confirmatis in gratia, ut non possent etiam peccare venialiter, 
qualis fuit sanctissima Virgo, immo neque absoluta impotentia peccandi 
tollit potestatem merendi, ut patet in Christo Domino. 

6.— Secundo arguitur. Homo in statu innocentiae non impediebatur 
a peccando venialiter per habitum gratiae, nec per justitiam originalem: 
ergo potuit peccare venialiter. Quod non per gratiam, constat. Nam etiam 
homo per habitum gratiae quantumcumque perfectae, nisi sit aliud pecu- 
liare privilegium, non evitat omnia peccata venialia, primae Joannis, 1 
(Vi 8) : Si dixerimus quia peccatum non habemus, etc. Nec per justitiam 
originalem. Probatur, quia licet justitia originalis uniret hominem cum 
Deo, non minus perfecte gratia quae modo est in multis unit hominem 
cum Deo; et tamen non impedit nunc peccata venialia: ergo neque tunc. 

Confirm atur. Nam ratio propter quam non potuit homo in statu inno- 


centiae peccare venialiter, secundum divum Thomam, est quia tunc erat 

indefectibilis ordo inter superiora et inferiora. Sed haec ratio nulla est: 
primo, quia in parte superiori et nullo inferiori exorbitante ab illa pos- 
sumus imaginare peccatum veniale, ut si ratio habeat aliquem imper- 
fectum motum infidelitatis. Secundo, quoniam inferiora appetibilia quae 
continentur sub ultimo fine tamquam sub primo appetibili, non sunt 
infallibiliter et necessario connexa cum ultimo fine. Patet, quia non sunt 
necessario connexa: ergo ex natura sua non sunt connexa. Ergo nec 
tunc erunt infallibiliter connexa, sed solum contingenter, ita ut servato 
ordine ad ultimum finem, homo in statu innocentiae posset deordinari 
circa illa dicendo mendacium jocosum. 

7. — Ad hoc argumentum respondetur quod etiam illi qui concedunt 
hominem in statu innocentiae non potuisse peccare venialiter, non assi- 
gnant eamdem rationem. Nam Marsilius, ubi supra, reducit hoc ad ex- 
trinsecam Dei manutenentiam. Itaque, sicut in beatis docet Scotus quod 
non possunt peccare venialiter propter manutenentiam divinam, et non 
ex intrinseca ratione sui actus, sic etiam docet Marsilius de Adam in statu 
innocentiae. Sed hoc fundamentum infirmum est. Nam eadem ratione di- 
ceremus quod per intrinsecam Dei manutenentiam homo non potuit, nec 
peccavit mortaliter, quod est contra fidem. Igitur fundamentum et radix 
sententiae divi Thomae est perfectio illius status quam causabat justitia 
originalis ad intrinseco. 

Pro quo notandum est: primo, quod justitia originalis non solum 
uniebat hominem cum Deo ex eo quod erat idem cum gratia vel aliquid 
in gratia fundatum, sed specialiter habebat componere potentias hominis 
inter se et infallibiliter ordinare omne inferius sub superiori. Ex quo statim 
sequitur quod peccatum in statu innocentiae necessario debebat incipere 
a parte suprema hominis, nam partes inferiores infallibiliter erant ordi- 
natae durante ordine partis supremae. 

Secundo nota quod iste ordo superioris et inferioris, non solum est 
considerandus inter potentias hominis inter se, sed etiam inter: officia 
ejusdem potentiae inter se. Nam in suprema parte hominis, scilicet in 
ratione, possumus distinguere duplex officium, scilicet supremum et infe- 
rius. Supremum officium erat quod ratio imponebat Deo ex deliberatione f 
inferius autem officium est quod eadem ratio et voluntas versabatur cir- 
ca creaturas immediate. Exemplum primi, ut quando Adam contempla- 
batur divina per fidem, sperabat vitam aeternam et diligebat Deum. Exem- 
plum secundi, ut quando diligebat proximum vel conversabatur cum illo. 


Et de iis officiis loquendo respectu ejusdem potentiae, verum est etiam 

*quod ille status postulabat ab intrinseco propter suam perfectionem quod 
officia inferiora cum infallibili ordine supremo officio ejusdem artis sub- 
deretur quandiu supremum officium Deo subderat. 

Notandum tertio, quod cum potentiae distinguantur per objecta, qua- 
lis est ordo objectorum inter se, talis est potentiarum. Objecta vero in 
practicis sunt ordinata hoc modo: quod ultimus finis est supremum, et 
media sunt inferiora, sicut in speculativis prima principia obtinent pri- 
mum locum, et conclusiones continentur sub illis. In statu ergo innocen- 
tiae omnia media appetibilia infallibiliter ordinabantur sub ultimo fine, 
ita ut servato ordine ad finem ultimum, cetera omnia ordinate diligeren- 
tur, scilicet sub ordine ultimi finis. 

Ex his ergo jam constat unde habebat primus homo in statu inno- 
centiae quod non posset peccare venialiter, scilicet, ex perfecta subjectio- 
ne inferioris ad superioris, non solum partis inferioris ad partem superio- 
rem, sed etiam respectu officiorum ejusdem partis, et omnium appetibi- 
lium respectu ultimi finis. 

8. — Ad secundum argumentum respondetur quod homo in statu inno- 
centiae impediebatur a peccando venialiter ex ipsa justitia originali. Et 
quamvis gratia post lapsum forte perfectius unierit multos homines cum 
Deo, tamen justitia originalis uniebat alio modo, scilicet, infallibiliter 
ordinando omne inferius sub suo superiori quandiu supremum hominis 
subderetur Deo. 

Ad confirmationem respondetur quod illa ratio divi Thomae est opti- 
ma. Ad cujus primam impugnationem respondetur quod etiam in parte 
suprema hominis invenitur ordo inferioris officii sub superiori propter 
perfectionem illius status. Non subderetur autem officium inferius supe- 
riori, si aliquis motus indeliberatus contigisset ibi; nam ratio ut habens 
motus indeliberatos est inferior se ipsa, quatenus deliberans est. 

Ad secundam impugnationem respondetur distinguendo antecedens 
Non omnia appetibilia sunt necessario connexa cum ultimo fine absolute, 
concedo; in illo statu, nego. Quia licet absolute mendacium jocosum non 
deordinet hominem ab ultimo fine, sed possit illa deordinatio inveniri circa 
verum, perseveranté ordine ad ultimum finem; tamen in statu illo per- 
fectissimo innocentiae non possunt simul inveniri propter indefectibilem 
ordinem, quem omnia inferiora appetibilia habebant ad ultimum finem, 
quia nihil poterat appeti ab homine in illo statu nisi sub ordine ultimi 
finis. 

9. — Sed contra, quia peccans venialiter, id quod diligit per tale pec- 

catum ordinat in Deum, saltem habitualiter, ut docuit divus Thomas su- 
pra, q. 88, a. 1 ad tertium, et id quod amat per peccatum veniale amat 
habitualiter propter Deum, ut expresse docet divus Thomas 2. 2, q. 24, 
a. 10 ad secundum. Ergo homo in statu innocentiae potuit amare et dicere 
mendacium jocosum, quia adhuc illud amaret propter ultimum finem, et 


ordinatur mendacium sub ultimo fine habitualiter. 


Respondetur concedo antecedens, et nego consequentiam, quia ejus- 
modi ordo habitualis peccati compatitur secum aliqualem inordinationem 
actualem imperfectam, immo intrinsece illam includit peccatum veniale. 
At vero perfectio illius status non admittebat talem imperfectionem. 
Exemplum est in amore patriae, qui non admittit ratione status aliquam 


culpam venialem. 


Secundo respondetur negando consequentiam. Nam aliquid diligi pro- 
pter Deum habitualiter et ordinari in Deum habitualiter non arguit quod 
illud sit secundum se diligibile et ordinabile ad Deum, sed quod subjectum 
habeat habitum quo diligat Deum super omnia, et adhuc per talem actum 
venialem non corrumpatur habitus quo homo habitualiter ordinatur in 
finem ultimum. At vero in statu innocentiae omnia diligenda ab homine 
infallibiliter erant talis conditionis, ut secundum se possent ordinari in 


Deum, et secundum se amari propter Deum, quale non est mendacium. 


SECUNDA DIFFICULTAS 


10. — Secunda difficultas potissima est in hac quaestione circa ratio- 
nem qua probat divus Thomas in articulo ultimo hujus quaestionis, quod 
peccatum veniale non potest inveniri cum solo originali sine peccato mor- 
tali. Quia, inquit, cum homo pervenerit ad usum rationis, si se ordinave- 
rit in ultimum finem debitum, justificabitur; sin minus, peccabit morta- 
liter. Ergo non poterit inveniri peccatum veniale cum solo originali sine 


mortali. 


Ex hoc oritur dubium : An homo perveniens ad usum rationis teneatur 
positive se convertere ad Deum, ita ut si non se convertat, peccet morta- 
liter; et unde constet hoc praeceptum, quod teneatur homo tunc se con- 
vertere in Deum. 

11. — Argumenta pro parte negativa. — Arguitur primo. Homo in illo 
primo instanti usus rationis non cognoscit Deum, neque cognoscere potest. 


Ergo non potest se in Deum convertere. Antecedens probatur. Difficilli- 

mum est Deum cognoscere et ad hoc indiget homo multa inquisitione. 
Ergo in primo instanti usus rationis non potest Deum cognoscere. 

Confirmatur hoc argumentum. Haec consequentia est evidens: Non est 
Deus: ergo non est peccatum. Sed homo in primo instanti usus rationis 
ignorat antecedens invincibiliter: ergo et consequens. Ergo licet non se 
convertat in Deum, non peccat. 

12.— Arguitur secundo. Si homo teneretur convertere se in Deum in 
primo instanti usus rationis, hoc esset propter rationem divi Thomae in 
articulo sexto hujus quaest., scilicet, quia id quod primo occurrit homini 
in primo instanti est deliberare de seipso ad quem omnia ordinet tam- 
quam ad finem. Sed haec ratio nulla est. Primo, quia falsum assumit, nam 
quod primum occurrit homini tunc est bonum in communi, et non ipsemet 
homo in particulari. Probatur hoc, nam bonum in communi est natura- 
liter amatum et desideratum et magis quam quodcumque bonum particu- 
lare. Item etiam est universalius bonum. Ergo sicut universaliora sunt 
priora cognita, ut ens, ita bonum in communi erit illud quod primum 
occurrit amandum. 

Secundo defficit haec ratio quia, licet admittamus quod id quod primo 
occurrit homini est ipse homo tamquam finis, non tamen occurrit tunc 
deliberare de se ipso ; nam deliberatio non est de fine, sed de mediis. Ergo 
male fundat divus Thomas suam sententiam in hoc quod primo ocurrens 
homini est deliberare de se ipso, cum simul doceat in solutione ad ter- 
tium quod ipse sibi primo occurrit tamquam finis, ex eo quod finis prior 
est in intentione. 

13. — Arguitur tertio. In illo primo instanti homo non potuit peccare. 
Ergo non habet praeceptum convertendi se in Deum. Consequens pro- 
batur, nam alias posset peccare, saltem per omissionem praecepti. Ante- 
cedens probatur. Prima operatio hominis pervenientis ad usum rationis 
necessario est ab auctore naturae. Ergo in illa non potest peccare. Con- 
sequentia est evidens, nam alias peccatum tribueretur auctori naturae. 
Et hac ratione probat divus Thomas in prima parte, q. 63, a. 5, quod an- 
gelus in primo instanti peccare non potuit, nam illa operatio quae incipit 
cum esse rei, inest illi ab eodem agente a quo recipit esse. Antecedens 
autem probatur, quia illud primum instans usus rationis est primum 
instans hominis in quantum est homo, id est in quantum est potens de- 
liberare. Ergo quidquid correspondet illi instanti inest homini ab eodem 


agente a quo accipit facultatem deliberandi, nempe a Deo. 
14.— Arguitur quarto. Quia non est unde constet hoc praeceptum 

cum neque habeatur in sacra scriptura, nec in sacris doctoribus, nec ra- 
tioni necessariae innitatur, Immo videtur quod non sit praeceptum na- 
turale, quia impleri non potest per vires naturae ; nec supernaturale, quia 
alias quicumque non se converterit in Deum in primo instanti conversione 
supernatural! per fidem, peccaret mortaliter, peccatum scilicet infidelita- 
tis, quod nullus theologorum admittit. 

Et confirmatur, quia non est facile assignare speciem peccati ubi sit 
reponenda talis praecepti transgressio. Ergo non est tale praeceptum. 

15. — Solutio dubii.— Pro resolutione notandum est primo, quid sit 
hominem pervenire ad usum rationis. Quod nihil aliud est quam hominem ad 
illud statum pervenire in quo sit dominus suarum operationum. Hoc colli- 
gitur ex divo Thoma supra, q. l, a. 1 dicente hoc differre hominem a bru- 
tis quod homo est dominus suarum operationum. Hoc autem habet per 
usum liberi arbitrii, quod est facultas voluntatis et rationis. Quare duo 
requiruntur ut homo habeat usum rationis: Primum, quod habeat facul- 
tatem consultandi id quod est bonum et malum, quid sequendum et quid 
fugiendum. Secundum, quod post consultationem habeat potestatem eli- 
gendi et respuendi id circa quod deliberavit. 

Hinc sequitur quod habere rationis usum non est habere usum poten- 
tiae intellectivae discurrendo et judicando de aliquo speculativo. Nam 
hoc in pueris antequam possint peccare invenitur, et multo evidentius 
in amentibus, maxime si sint artifices, qui eleganter discurrere solent et 
judicare circa ea quae sunt artis; et etiam patet in (sic) qui forte una 
tantum (sic) non habent usum rationis, in qua tamen habent acutissi- 
mos discursus. 

Secundo notandum ex Cajetano hic, quod id quod homini venienti ad 
usum rationis primo occurrit amandum per voluntatem est bonum in 
communi quatenus sibi ipsi conveniens est, id est finis, qui primo occur- 
rit tali homini. In quo fine duo includuntur: primum, id quod amatur; 
alterum vero, id cui amatur. Primum est bonum et conveniens; secun- 
dum est ipse homo. Primum amatur amore concupiscentiae; secun- 
dum vero amore amicitiae, nam amabile bonum, unicuique autem pro- 
prium. V. gr. cum aliquis sibi appetit pulchritudinem, id quod amatur 
amore concupiscentiae est pulchritudo ; ipse autem homo diligit se amore 
amicitiae vel alio excellentiori. 

Quod si quis dicat perversum esse hunc amorem, nam bonum in com- 
muni quod amatur ab homine est finis vel includit finem ipsius hominis 


appetentis: ergo perverse amatur amore concupiscentiae. Probatur eon- 

sequentia. Nam quod sic amatur, ordinatur ad aliud amatum per amici- 
tiam, ut bene dicit hic Cajetanus. Ordinare autem bonum in communi ad 
bonum particulare, scilicet ad seipsum, perversum est. Et rursus ordinare 
finem ad eum qui tenetur ordinare se in finem, perversum est. Ordo autem 
et dispositio naturae nihil facit perversum. Ergo id quod occurrit homini 
naturaliter amandum in primo instanti ipsius rationis non est bonum in 
communi sibi ipsi. 

Respondetur quod haec doctrina Cajetani intelligenda est de bono qua- 
tenus se extendit solum ad omnia illa quae ab homine concupisci possent, 
non autem includit bonum honestum in communi. Volumus dicere quod 
si homo consideretur respectu concupiscibilium, recte ordinat illa ad se 
ipsum, et est finis ilorum. Nam omne concupitum est propter amatum 
amore amicitiae, et non e converso. Si vero consideretur homo respectu 
boni honesti, sive etiam in ordine ad bonum in communi quatenus inclu- 
dit bonum honestum, sic ipse homo est finis sub fine. Nam si recte deli- 
beret de seipso, ordinat ad se bona concupiscibilia, seipsum vero ordinat 
ad bonum honestum. Nam alias constitueret in se ultimum finem, quod est 
magna perversitas. 

Tertio notandum est quod, postquam homini ita occurrit a principio ut 
sibi velit bonum conveniens, statim ipse sollicitatur quid sibi sit appeten- 
dum, non secundum hanc vel illam rationem particularem, sed secundum 
se totum. Hoc autem est incipere deliberare de seipso, et initiative se or- 
dinare in finem. Quod si tandem ordinaverit se in bonum honestum, sal- 
tem in confuso, bene deliberavit; sin minus, peccat mortaliter. 

16.— Sit prima conclusio: Nam omnis homo perveniens ad usum ra- 
tionis tenetur convertere se in Deum explicite et formaliter. Sensus est 
quod non omnis homo pro tunc tenetur cogitare de prima causa rerum 
omnium, in quam se dirigat et omnia sua proponens illi placere quantum 
sin se est. Contra hanc tenet Capreolus in 2, d. 40, q. unica ad argumentum 
Durandi contra secundam conclusionem; sed non probat suum intentum. 

Probatur ergo conclusio, quae etiam est Cajetani hic, et in 2. 2, q. 10, 
a. 4. Non omnis homo in illo instanti cognoscit Deum explicite aut cognos- 
cere potest: ergo non tenetur convertere se in illum explicite. Probatur 
consequentia, nam haec conversio est per aliqualem amorem ; amor autem 
praesupponit cognitionem : ergo in id quod non cognoscitur explicite non 
convertitur voluntas explicite. Antecedens probatur, quia notitia Dei na- 
turaliter loquendo advenit homini post longam inquisitionem, et post 


inultum tempus. Ergo in primo instanti non cognoscit Deum simpliciter. 

Item, nam cognoscere quod Deus est, sine doctore extrinseco est valde 
difficile, nam Deus habitat lucem inaccessibilem, et cognosci non potest 
naturaliter, nisi per ea quae facta sunt. Tandem multi homines sunt qui 
nihil unquam audierunt de Deo. Ergo sicut infert Apostolus ad Roma- 
nos, 10 (v. 14): Quomodo credent ei quem non audierunt? possumus nos 
inferre: Quomodo convertentur in eum quem non cognoverunt? 

17.— Secunda conclusio: Omnis homo perveniens ad usum rationis 
tenetur convertere se ad prosequendum bonum honestum, saltem in con- 
fuso et in communi. Sensus est quod tunc homo tenetur sequi quod 
honestum est, proponendo operari secundum virtutem et vivere secundum 
rationem; et hoc est convertere se in Deum, saltem in confuso. Haec 
conclusio est divi Thomae in hac quaestione, art. ultimo, et 2 Sen., d. 42, 
q. 1, a. 5 ad septimum, et fere omnium thomistarum. 

Pro cujus intelligentia notandum, quod homo prius est dominus sua- 
rum operationum quam omnium aliarum rerum. Nam, ut constat ex divo 
Thoma, 1 p., q. 96, a. 2, eo modo a principio dominabatur homo aliis rebus 
a se quo dominabatur his quae sunt intra seipsum. Quare homo propter 
hoc specialiter dicitur factus ad imaginem et similitudinem Dei, quia 
habet facultatem liberi arbitrii et dominium suarum operationum. Prima 
autem operatio cujus homo est dominus est deliberatio de seipso, cujus 
primo cognitionem habet et amorem. Ut autem recte dominetur huic ope- 
rationi, necessarium est ut sequatur regulam syndereseos naturaliter sibi 
inditam a Deo, quam posuit Deus in homine quasi suum vicarium, ut 
divinam legem promulgaret homini pervenienti ad usum rationis, et inci- 
taret ad sequendum bonum secundum rectam, rationem. Si autem homo 
non sequatur hanc regulam, non recte dominatur.suae actioni, sed habet 
se quasi tyrannus, non cognoscens superiorem et usurpans alterius do- 
minium. 

Ex hoc sequitur quod, licet homo in primo instanti non cognoscit di- 
stincte Deum esse, tamen ut teneatur convertere se in Deum juxta teno- 
rem secundae conclusionis, satis est quod evidenter cognoscat et experia- 
tur in semetipso naturalem quamdam syndereseos praesidentiam dictantem 
quod homo operetur secundum regulam naturaliter impressam suae men- 
ti, id est, sequendo honestum et cavendo malum. Genes., 1 (v. 27), dici- 
tur: Ad imaginem Dei creavit illum; habetur in hebraeo heloim, id est, 
judex, hoc est, in imaginem judicis Deus creavit hominem, eo quod in 
deliberatione suarum actionum teneatur sequi dictamen syndereseos, velu- 


ti cujusdam judicis a Deo constituti. 

Probatur ergo primo conclusio. Cum homo pervenit ad usum rationis, 
promulgatur ei lex naturalis, scilicet, bonum esse faciendum secundum 
dictamen rationis. Ergo tenetur statim acceptare illam proponendo posi- 
tive illam servare. Probatur consequentia, nam alias exponit se evidenti 
periculo peccandi mortaliter, et aberrandi ab ultimo fine, cum incipiat 
operari sine recta intentione ultimi finis. 

Confirmatur. Nam secundum communem sententiam theologorum, 
homo tenetur acceptare evangelium quam primum sibi fuerit sufficienter 
promulgatum, adeo ut si differat acceptare in aliud tempus, peccat pec- 
cato infidelitatis. Ergo similiter tenetur homo a primo instanti usus ra- 
tionis acceptare iegem naturalem proponendo vivere secundum rationem, 
cum haec lex sufficienter tunc homini promulgetur et eum obliget jure 
naturali. Hoc autem est convertere se in Deum, saltem in confuso. Ergo. 

18. — Tertia conclusio: Homo qui perveniens ad usum rationis cogno- 
verit Deum explicite, tenetur in illo primo instanti convertere se in Deum 
explicite et omnia sua in eum formaliter referendo. 

Probatur, quia homo in primo instanti usus rationis tenetur se con- 
vertere in Deum eo modo quo cognoscit illum. Ergo, si novit explicite, 
debet se ad eum convertere explicite. 

Secundo probatur. Nam tunc instat tempus in quo praestituat sibi 
homo finem et omnibus suis operibus. Ergo si debitum finem cognoscit 
explicite et in particulari, tenetur explicite et in particulari se et omnia 
sua in illum referre. 

Ubi nota quod ad impletionem hujus praecepti multum conducit bona 
hominis educatio et institutio a principio, nam cum puer ante usum ratio- 
nis sit capax alicujus inclinationis et assuefactionis ex eruditione et 
conversatione bonorum, si cum studiosis fuerit conversatus et bonis mo- 
ribus assuetus, ut frequentando ecclesias, recitando frequenter sanctas 
orationes, etc., probabilissimum est quod quam primum pervenerit ad 
usum rationis prorumpet in actum studiosum. 

19. — Solutio argumentorum.— Ad primum argumentum in contra- 
rium respondetur quod saltem in confuso cognoscunt Deum omnes perve- 
nientes ad usum rationis vel cognoscere possunt, scilicet, quia cognoscunt 
bonum in communi lumine rationis naturalis, quod insinuat Psalmus quar- 
tus : Multi dicunt, quis ostendit nobis bona ? Signatum est super nos lumen 
vultus tui Dom ine. 

Ad confirmationem, concedo illam consequentiam esse bonam; et 


distinguo minorem. Deus secundum rationem particularem et explicitam 

invincibiliter ignoratur, transeat; secundum rationem communem et in 
confusso, nego ; quia ad hoc sufficit quod homo cognoscat bonum honestum 
esse sequendum. 

Secundo respondetur, concessa prima consequentia, et negatur secun- 
da; nam in bona consequentia potest antecedens invincibiliter ignorar: 
et cognosci consequens. V. gr. bene sequitur: Terra interponitur inter 
solem et lunam : ergo luna eclipsatur. Et tamen antecedens ignoratur 
invincibiliter a rustico, et cognoscitur consequens. Ita etiam homini 
constat in primo instanti quod ligatur lege dictante synderesi, non tamen 
statim constat de Deo legislatore. 

20.— Ad secundum argumentum negatur antecedens. Immo ratio divi 
Thomae est optima. Et ad primam improbationem respondetur quod id 
quod primo se offert homini amandum duplex est. Primum est bonum in 
communi, quod moraliter amatur; sed hoc non offert se homini tamquam 
deliberandum de illo. Alterum est ipsemet homo, qui est prinum bonum 
occurrens de quo oportet deliberare. Et ita loquitur divus Thomas in ar- 
ticulo. 

Ad secundum improbationem respondetur convincere quod homo non 
occurrit tunc sibi tamquam finis ultimus, sed tamquam finis sub alio 
fine; finis quidem in ordine ad concupiscibilia, medium vero sive sub fine 
in ordine ad bonum honestum in communi, ut supra declaratum est in 
secundo notabili. 

21.— Ad tertium respondetur quod instans usus rationis potest du- 
pliciter intelligi: Primo initiative; secundo terminative. Initiativum est 
quando homo incipit discursum deliberationis; et tunc fateor quod pec- 
care non potest, quia motus voluntatis pro illo instanti est naturalis et 
non liber, nisi tantum initiative et quantum ad exercitium, quia potest 
continuare illum actum vel suspendere. At vero si consideretur illud 
instans terminative, nego antecedens, immo in instanti terminativo deli- 
berationis poterit homo peccare, si non eligat juxta doctrinam synde- 
reseos. 

22.—lAd quartum respondetur quod licet hoc praeceptum non sit 
expressum in sacra scriptura vel in sanctis doctoribus, colligitur tamen 
certa ratione naturali sicut alia praecepta juris naturalis. Verumtamen 
divus Thomas adducit locum Zachariae, primo (v. 3) : Convertim ini ad 
me, et ego convertar ad vos, ubi habetur hoc praeceptum. Et beatus Basi- 


bus super Psalmo primo docet sententiam divi Thomae in hac parte (1). 


(1) S. Basilius. Homiliae in Psalmos, in Ps. 1. MG. 29, 200. 

Ad aliud vero de specie in qua reponatur peccatum contra hoc prae- 
ceptum, respondetur quod, si homo non se convertat in Deum eo quod 
sistit in propria excellentia, est peccatum superbiae, sicut fuit peccatum 
daemonis. Si vero non se convertat ex affectu posito ad aliam rem tempo- 
ralem, ut divitiarum vel mulieris, pertinebit ad speciem illius objecti ad 
quod convertitur, ut avaritia vel intemperantia. Quod si tandem omittat 
sine positiva consideratione ad aliquid creatum, quod non contigit regu- 
lariter, reducetur illa omissio ad peccatum superbiae, quod est initium 


omnis peccati. 


APPENDIX I 


QUAESTIO SEPTUAGESIMAQUARTA 


De subjecto peccatorum 


ARTICULUS SEXTUS 
Utrum peccatum delectationis morasae sit in ratione 


1. — Prima oenclusio est affirmativa. 

Secunda conclusio, ad primum : Delectatio est in vi appetitiva sicut in proxi- 
mo principio, sed in ratione sicut in primo motivo, et per consequens etiam est 
sicrut in subjecto. 

Tertia conclusio, ad tertium : Delectatio dicitur morosa non ex mora temporis, 
sed ex eo quod ratio deliberans (vel cujus offici/um est deliberare) circa illam 
delectationem im moratur. 

2.— Difficultas intelligentiae hujus articuli maxime pendet ex his quae 
supra diximus q. 15, a. 4, ubi etiam explicavimus testimonium Augustini lib. 12 
De Trinitate, cap. 12, quod etiam habetur in hoc articulo in argumento Sed con- 
tra. At vero in hoc articulo sexto explicandum nobis est diligenter quomodo 
judicavimus quando morosa delectatio sit peccatum mortale, quando veniale 

Nominales theologi, inter quos est Almain in suis Moralibus, tract. 3, cap. 24, 
distinguunt tria tempora in hujusmodi delectatione appetitus sensitivi. Primum 
est quando ratio non potest deliberare; et tunc nullum est peccatum, sicut nos 
diximus in art. praecedenti. Secundum tempus est quando jam ratio potest 
deliberare, sed certe cum magna difficultate; et tunc illa mora in delectatione, 
dicunt, erit peccatum veniale. Tertium tempus est quando jam ratio facile poterat 
deliberare; et tunc, si non deliberet, erit peccfctum mortale si delectatio sit de 
objecto peccati mortalis. 

Istum modum dicendi aliqui ex nostris rejiciunt, quia videtur eis falsum 
quod propter magnam difficultatem deliberandi, colligatur quod illa mora est 
peccatum veniale. Nam inquiunt quod magna difficultas excusat a peccato mor- 
tali: ergo multo magis a veniali. Antecedens probant, nam qui tenetur audire 
missam excusatur interdum propter difficultatem longi itineris. Sed tamen, quam- 


(°) Ex codice Palentino. 

vis nobis non placeat modus dicendi nominalium, minus tamen placet argumen- 
tum contra illum factum. Quoniam consequentia nulla, est, et antecedens non est 
simile ad propositum. Quod sic 'ostendo: minus enim requiritur libertatis ad pec- 
catum veniale quam ad mortale : ergo non sequitur quod, si difficultas deliberandi 
excusat a mortali, excuset etiam a veniali. Item praeceptum de audienda- missa 
non obligat cum tanta difficultate longi itineris nec semper, immo nunquam 
difficultas ex objecto vel eireunstantiis excusat a peccato quando lex obligat ad 
hujusmodi objectum prosequendum cum suis eireunstantiis vel etiam fugiendum. 
V. gr., nunquam est licitum mentiri, fornicari, quantumlibet sit maxima difficul- 
tas in non mentiendo vel non fornicando. Similiter pati martyrium aliquando 
erit in praecepto, quantumlibet objectum sit difficillimum. 

3.— Nos igitur aliter procedimus. Dicimus enim quod, si distinguantur illa 
tria tempora secundum impossibilitatem, vel difficultatem, vel facilitatem delibe- 
randi solum ex parte morae temporis secundum quantitatem et durationem tem- 
poris non absolutam, sed respectu hominis sic affecti et talis complexionis vel 
taliter occupato in negotio licito vel illicito, non est distinctio illa Contemnenda, 
sed maxime consonat cum doctrina divi Thomae ad tertium. Sed quoniam ista 
consideratio valde moralis est et utilis ad examinationem conscientiae propriae 
vel alienae, idcirco opere pretium erit ponere aliquot regulas ad discernendam 
veritatem. 

Sit ergo prima regula: Quando motus sensualitatis insurgit et perseverat ex 
aliqua causa omnino naturali, milium est peccatum etiamsi perseveret per totwni 
diem, dummodo non adsit expressus consensus voluntatis. Probatur quia, tunc 
nihil est voluntarii in tali motu. 

4.— Secunda regula: Quando ratio advertit et judicat secundum regulam 
superiorem, vel certe moraliter loquendo potuit advertere et non advertit motum 
sensualitatis esse circa objeotum prohibitum, nec reprimit cum possit reprimere 
divertendo cogitationem:, tunc semper est illic aliquando peccatum vel mortale 
vel veniale. Probatur ex divo Augustino lib. 12 De Trinitate, cap. 12, ubi ait 
quod peccat homo, quia, statim ut attigerunt animum, respui debuerunt ea circa 
quae immoratur, volvens libenter illa, sicut refert divus Thomas ad tertium. Et 
ratione probatur: quia homo secundum rationem superiorem tenetur dirigei-e 
alias potentias sibi subditas ne moveantur contra regulam rationis ; sed tunc n'ou 
dirigit eum possit: ergo peccat. 

iSed tota difficultas est definire quando haec mora erit peccatum mortale, vel 
quando veniale, supposito quod motus appetitus sensitivi .sit de objecto peccati 
mortalis. Nam si expresse consentit eum appetitu, patet esse peccatum mortale. 
Est itaque tota, difficultas de consensu interpretative, vel de imperfectione deli: 
berationis. Et saepe numero Continget quod nec ipsemet homo nosse valeat an 
ejus mora fuerit culpa mortalis vel venialis. Et hujusmodi peccata sunt annu- 
meranda inter peccata occulta, et pro illis dicendum est: Ab occultis meis mundo, 
me Dom ine. 

5. — Sit tertia regula, qualis de re occulta potest haberi: Homines conscien- 
tiae parum timoratae et qui facile solent peccare oblatis occasionibus, vel qui 
frequenter versantur in malis operibus, isti fere semper consentiunt interpreta- 

tire in hujusmodi motibus appetitus sensitivi, etiam non actualiter advertentes, 
quia illorum inadvertentia procedit ex maxima negligentia. Probatur, quia tales 
videntur procedere ex habitu vitioso: ergo sunt voluntarii. Patet consequentia., 
quia quae procedunt ex habitu morali, voluntaria sunt. Et huic consonat quod 
dicit beatus Petrus: Oculos habentes plenos adulterii et incessabilis delicti. 

6.— Sit quarta regula: Homines conscientiae timoratae qui solent timere 
culpam etiam ubi culpa- non est, fere nunquam credendi sunt consentire inter- 
pretative in hujusmodi motibus. Ratio est quia,inadvertentia istorum et mora in 
respuendis motibus istis praesumitur magna ex parte esse naturalis, et quod 
deliberatio illorum fuit valde imperfecta circa talia objecta. Sunt enim etiam 
in voluntate aliqui primi motus. Et in istis hominibus verifleatur prima Conclusio 
articuli 10, q. 73. 

Ex his duabus regulis potest sumi judicium de hominibus qui medio modo 
sunt dispositi, scilicet qui non sunt tam perditi et corrupti in moribus, ut oblata 
qualibet occasione, statim operentur; nec vero sunt tam tim'oratae conscientiae, 
ut non saepe consentiant in peccato mortali. De his enim praesumendum est 
bonum vel malum, secundum quod ad alterum extremum magis vel minus 
accedunt. 

7.— Sed quaeret aliquis quid tenetur homo facere ut non insurgant motus 
inordinati. An teneatur omnia media possibilia apponere. V. gr., scit aliquis quod 
si dormiat super terram, non insurgent motus carnis impudici, vel si flagellis 
caedat corpus vel si jejunet in pane et aqua. An teneatur hujusmodi media: 
adhibere ne imputentur sibi motus inordinati. 

Ad hoc respondetur, et sit quinta regula: Quotiescumque facit homo aliquid 
illicitum ex quo sequitur motus aliquis inordinatus circa aliam materiam, sive ex 
natura rei sequatur, sive per accidens, sed praevisus, time motus ille inordinatus 
qui sequitur non est omnino involuntarius, ac per consequens erit peccatum- vel 
mortale vel vernale, vel in se vel in sua causa. 

8. — ! Ad quod discernendum sit sexta regula: Si ex operatione illicita sequitur 
aliquis motus circa objectum peccati mortalis, non ideo statim ille motus erit 
peccatum mortale, nisi homo sc exponat periculo consentiendi. V. gr., scit ali- 
quis quod si accedit ad uxorem alienam consequentur motus occidendi maritum, 
sed non est periculum consentiendi in occisionem viri: tunc dicimus non est pec- 
catum mortale habere tales motus inordinatos. Et ratio est manifesta, quia illi 
motus non sunt in se ipsis omnino voluntarii, nisi in sua causa per accidens: 
ergo illic una tantum est culpa mortalis adulterii, Similiter non erit peccatum 
mortale luxuriae quod homo se inebriet, etiamsi praesciat se habiturum motus 
carnis impudicos, immo etiamsi praesciat quod dormiens patietur pollutionem, 
dummodo non intendat illam. Probatur, quoniam alias etiam peccaret mortaliter 
ille qui cenat intemperate praesciens quod dormiens sit habiturum pollutionem. 
Consequens autem est falsum, quia pollutio nullo modo in se ipsa voluntaria est, 
sed praecise in sua causa; sed ipsa causa est tantum culpa venialis: ergo illa 
pollutio non est culpa mortalis. 

Quod si quis objiciat: Contra, ille peccaret mortaliter peccato luxuriae vel 
homicidii, qui se inebriaret praesciens quod ex ebrietate futura erat fornicatio 

vel homicidium ; et tamen neque fornicatio neque homicidium est ex intentione 
illius, sed praecise sunt voluntaria in sua causa: ergo eadem est ratio dn casu 
praecedenti. Respondetur differentiam esse maximam inter utrumque casus, et 
consistit in hoe qu'od fornicatio vel occisio proximi ex natura sua sunt peccata 
nociva alterius quae tenetur homo vitare. Fit enim injuria illi qui occiditur; fit 
etiam injuria proli generandae per fornicationem ex natura actus. At vero sim- 
plex ipsa pollutio res est quae frequenter consequi solet naturaliter ex ipsa com- 
plexione hominis, nulla praecedente intemperantia; quapropter non tenetur 
homo speciali praecepto impedire hujusmodi naturae purgationem. Et propterea, 
etiamsi consequatur ex intemperantia cenae, non est nisi peccatum veniale in sua 
causa. Secus autem si per hujusmodi cenam intemperatam, vel etiam temperatam, 
intenderet homo delectationem pollutionis nocturnae. 


9.— Septima regula: Non tenetur homo facere totum quod potest licite fa- 
cere ad -impediendum ne insurgant motus inordinati, vel ut citius reprimantur; 
sed sufficit cavere ab illicitis secundum se et postea respuere tales motus, si 
insurrexerint, vel certe nullo modo admittere, divertendo cogitationem in quan- 
tum poterit. Ratio hujus est quia in tali casu hujusmodi motus nullo modo sunt 
Voluntarii. 

10.— Octava regula: Quando ex operatione indifferenti secundum, naturam 
suam quae non habet aliquem finem honestum sequuntur hujusmodi motus inor- 
dinati, tume peccat homo venialiter. Probatur, quia sunt voluntarii in sua causa, 
quae veniale peccatum est, scilicet actus otiosus. 

11.— Nona regula: Quando ex-operatione studiosa sequitur motus inordina- 
tus, mimo etiamsi consequatur pollutio, tunc nullum est pecdgtmn, nisi homo 
consentiat vel negligenter se habeat in respuendo tales motus; inimo vero poterit 
esse meritorium pali involuntarie tales motus. V. gr., si ex auditu confessionis 
rerum turpium aliquis sacerdos patiatur stimulos carnis, meretur apud Deum, 
dummodo non consentiat vel negligenter se habeat. 

Advertendum est tamen quod pensanda est necessitas et utilitas operationis, 
an sit notabiliter bona vel parum bona. Non enim pro quavis utilitate proximi 
erit prodentia pati hujusmodi motus. Unde crediderim quod, moraliter loquendo, 
qui sine magna necessitate et utilitate proximi talia patiuntur, non sunt sine 
culpa vel mortali vel veniali gravi: ut v. gr., si aliquis curat mulieres infirmas 
quas aliae feminae curare possunt, et ex hujusmodi actione patitur hujusmodi 
motus, non est sine culpa; vel etiam si sacerdos audit confessiones feminarum, 
non ex officio neque ex notabili necessitate vel utilitate proximi, etiam erit in 
culpa si.patiatur tales motus. Ratio hujus est manifesta, quoniam illa, quae odio 
habemus et patimur involuntarie, non quavis de causa patimur, sed urgenti 
causa vel ex obedientia vel officio vel utilitate notabili proximi. Unde qui talibus 
actionibus se ingerunt non ex necessitate caritatis vel obedientiae, praesumuntur 
habere aliquam complacentiam. 

12.— Ultima regula sit: Quando est periculum consentiendi in hujusmodi 
motibus inordinatis, tunc tenetur homo apponere omnia media necessaria ut im- 
pediantur motus et consensus. V. gr., tenetur magis orare, magis abstinere, minus 
dormire, fugere occasiones etiam alias licitas, ut audire confessiones feminarum, 

W conversari cum illis etiam in licitis et honestis. Probatur, quoniam peccatum mor- 
tale est summum malum-, ergo periculum pecca-ndi mortaliter fugiendum est 
omni via licita et possibili. 

Notandum est tamen quod loquimur de periculo aliquo speciali, nbn de com- 
muni periculo, in quo omnes homines versamur in hae vita, quia sicut ad vitan- 
dum hoc periculum commune media communia sunt adhibenda, sic ad vitandum 
speciale periculum specialiora media sunt adhibenda. 

QUAESTIO SEPTUAGESIMASEXTA 


De causa peccati quae est ignorantia 


ARTICULUS QUARTUS 
Utrum ignorantia diminuat peccatum 


1. — Prima conclusio: ignorantia invincibilis quae totaliter excusat a p&o- 
mito non auget nec minuit peccatum, sed totaliter aufert. 

Secunda conclusio: Ignorantia concomitans nec auget nec minuit peccatum.. 

Tertia conclusio: Cum sola ignorantia quae est causa peccati et non totaliter 
excusat a peccato possit augere vel diminuere peccatum, illa quae directe et per 
se est volita auget peccatum. 

Quarta conclusio: ignorantia non directe et per se volita sed interpretative 
diminuit peccatu in. 


DUBIUM PRIMUM 


In hoc articulo primum dubium est quod movet dominus Cajetanus, utrum 
peccata facta per ignorantiam sint ejusdem speciei atque si scienter fie- 
rent circa eamdem inateriam. V, go-., occidit quis hominem ex ignorantia vin- 
cibili: utrum illa 'occisio sit ejusdem speciei cujus esset cognita et scita. 

2.—'Et videtur quod non. Quia peccatum specificatur ab objecto per se 
volito ab operante, ut supra dictum est q. 72, a. 1 et 2. iSed in id quod fit per 
ignorantiam non per se et directe tendit voluntas, ut docet divus Thomas in calco 
hujus articuli dicens, quod voluntas non potest ferri per se in peccatum quod 
ignorantur. Ergo non pertinet ad eamdem speciem ad quam pertineret si scien- 
ter fieret. 

3. — In contrarium tamen est, quoniam nihil est in genere quod non sit in 
aliqua specie. Sed homicidium factum per ignorantiam vel adulterium non vide- 


tur ad quam speciem peccati possit pertinere, nisi ad eam in qua reponeretur 
si scienter esset factum. Ergo. 

Secundo probatur ex divo Paulo I ad Tim., cap. 1, ubi fatetur se peccasse 
per ignorantiam ; et tamen sua peccata reponit in eisdem speciebus atque si 
essent scienter facta dicens: Qui prius blasphemus fui et persecutor et contume- 
liosus (v. 13). 

4.— Solutio dubii. — In solutione hujus dubii nota, ex Cajetano, quod igno- 
rantia duplex est. Quaedam quae omnino privat usu rationis, ut ebrietas et 
amentia procuratae; altera est quae non privat usu rationis, sed scientia ejus 
quod quis scire tenebatur. Et haec duplex etiam est: quaedam juris sive in 
communi sive in particulari. Exemplum primi, ut quando quis ign'orat usuram 
esse peccatum. Exemplum secundi, ut cum quis ignorat hunc contractum esse 
usurarium. Altera vero est ignorantia facti, ut eum quis ex negligentia nescit 
homines deambulare per locum per quem sagittam emittit. Demum ignorantia 
juris alia est juris naturalis, ut si quis ignoret furtum esse peccatum ; alia vero 
juris positivi, ut cum quis ignorat hunc esse diem jejunii. 

5.— Hoc supposito, dominus Cajetanus dicit primo: Illud peccatum quod fit 
ex ignorantia juris naturalis est ejusdem speciei formaliter loquendo ac si scien- 
ter esset factum. Probat, quia ejusmodi peccata sunt actus voluntarii per se et 
directe voliti quantum est ex parte objecti, licet non quantum ad contrarietatem 
quam habent cum virtute. V. gr., qui fornicatur ignorans fornicationem esse 
peccatum, per se et directe vult accedere ad non suam, quod est objedtum spe- 
eificans hoc peccatum. Ergo est ejusdem speciei ac si committeret sciens esse 
peccatum. Probatur consequentia, quoniam actus humani sumunt speciem ex 
objectis. Notat tamen dominus Cajetanus quod, licet operans per ignorantiam 
per se loquendo tendat in speciem peccati, non tamen per se loquendo tendit 
in peccatum ut dicit contrarietatem ad virtutem, in quam contrarietatem tende- 
ret si operaretur ex certa scientia. 

Quod si quis objiciat, quod nemo intendens ad malum operatur, ergo qui ope- 
ratur ex ignorantia et qui scienter operatur in hoc conveniunt, quod non ten- 
dant per se in malum utcontrariatur virtuti: respondet quod peccantem scienter 
ut per se loquendo tendat in peccatum ut.eontrarietur virtuti, non requiritur 
quod feratur in malum sub ratione mali nec in contrarietatem ipsam ad virtu- 
tem sub ratione boni, sed ad ipsam contrarietatem scitam et cognitam, non ut 
per se bonam, sed ut induit aliquam rationem boni utilis vel delectabilis. 

6.— Dicit secundo: Peccata facta per ignorantiam privantem omnino usu 
rationis, ut per ebrietatem vel amentiam voluntariam, non sunt ejusdem speciei 
cujus essent si scienter fuissent facta. Probat, nam ejusmodi peccata sunt cir- 
cumstantiae quid, id est sunt effectus subsecuti aggravantes ipsam ebrietatem 
vel amentiam voluntariam. Ergo sunt in specie suae causae in qua volita sunt, 
v. gr., in specie intemperantiae. 

7.— Dicit tertio: Peccata commissa ex ignorantia facti culpabili, ut homi- 
cidium ex sagittatione incircumspeeta, non sunt in eadem specie cujus essent 
scienter facta, sed pertinent ad illam speciem ad quam actus ex quibus sequun- 
tur; ut occisio hominis in casu posito est in eadem specie in qua sagittatio 
periculosa, scilicet in specie venationis periculosae. Hoc dictum, quamvis diffuse 
hic prosequatur Cajetanus, et convincatur ex eo quod ut aliqui actus sint in 

propria specie, requiritur quod non solum objectum eorum sit per se volitum, 
sed etiam per se intentum, quod tamen in casu posito non contingit, nihilominus 
tamen statim in dicto sequenti retractat hanc sententiam. 

8. — Dicit ergo quarto: Peccata facta ex ignorantia juris positivi, licet quae- 
dam videantur esse ejusdem speciei cujus essent scienter facta, quaedam vero 
non, nihilominus tamen résolutoire loquendo tam haec quam illa de quibus in 
tertio dicto pertinent ad eamdem speciem, saltim reductive, in qua reponerentur 
si scienter fuissent facta. Probatur, quoniam alias, aliquid esset in genere vitii 
quod non esset in aliqua particulari specie, quod est impossibile. Secundo pro- 
batur, nam circumstantia quae transfert actum de bono in malum dat speciem 
actui, ut docet divus Thomas q. 18, a. 5 ad quartum. Ergo bina comestio in die 
jejunii, quae transfert actum de bono in malum, dat speciem peculiarem actui: 
-ergo ille actus reponitur in -eadem specie, saltem reductive, in qua reponeretur 
scienter factus, nam actus ille redit in naturam suae formae sive suae speciei. 

9.— Haec sententia Cajetani, ut ipse prosequitur, est valde obscura et con- 
tinet quaedam falsa. In prim is, secundum dictum falsum est, scilicet quod Occisio 
hominis in illo easu non sit in specie homicidii. Primo est contra divum Thomam 
in hoc articulo, solutione ad quartum, ubi dicit propterea “ebrium mereri dupli- 
ces mulctationes quia committit duo peccata, scilicet ebrietatem et illud quod 
lex ea subsequitur". Secundo, nam ille qui occidit hominem in ebrietate volita 
et praevisa occisione, est simpliciter injustus, et ita vocatur ab Aristotele 3 Ethi- 
corum, cap. 5, dicente quod si quis ignorans (et loquitur: de ignorantia culpabili) 
facit ea ex quibus erit injustus, is sua sponte erit injustus. Ergo illa occisio 
est in specie (injustitiae. 

Praeterea tertium dictum Cajetani est etiam falsum. Primo, nam potest esse 
quod ille actus ex quo subsequitur occisio hominis, secundum se non sit in aliqua 
specie peccati, ut v. gr., illa, voluntaria venatio, sed poterit -esse actus bonus 
moraliter, nisi afficiatur aliqua mala circumstantia, quae in praesenti casu non 
est alia quam circumstantia quid. Ergo cum illa circumstantia transferat actum 
de bono in malum, ab illa sumet speciem : ergo actus ille saltim reductive perti- 
net ad speciem homicidii. -Secundo, nam vel -Cajetanus loquitur de specie pec- 
cati secundum actum interiorem, vel secundum -actum exteriorem. Si primum, 
nulla est differentia in hoc inter operantem ex certa scientia vel ex ignorantia. 
Nam qui fornicatur propter furtum, formaliter loquendo quantum ad interius 
velle est fur, et ille actus formaliter est in specie furti, materialiter autem in 
specie fornicationis. Si autem loquatur secundum actum exteriorem, non exigitur 
ut actus sit in aliqua specie quod tendat in objectum per se intentum a volun- 
tate et directe intento ab operante, sed 'satis est specifieari ab objecto secundum 
se, per accidens tamen intento ab operante. Ergo omnes illi actus, saltim re- 
ductive, sunt in eadem specie in qua essent si scienter fuissent facti. 

10. — Hoc supposito, dico primo: Omnis actus factus per ignorantiam sive 
juris sive facti, sive malus secundum se sive quia prohibitus, reponitur in epdem 
specie in qua poneretur si scienter fuisset factus, saltim reductive. Et loqu'or de 
ignorantia culpabili. Probatur hoc ex argumento quod fecimus pro primo dieto 
Cajetani. Idem etiam patet ex duobus argumentis factis in principio dubii, et 

etiam ex his quae adduximus in quarto dicto Cajetani. Sed specialiter probatur: 
quoniam si objecta talium peccatorum essent per se et directe volita, illi per se 
et directe reponerentur in propriis speeiebus, ut occisio hominis in specie homi- 
cidii. Ergo si talia objecta sunt indirecte volita et interpretative, illi actus saltim 
reductive reponentur in eisdem speeiebus. Probatur consequentia, nam actus 
speeifieatur ex objectis: ergo objectum quod est indirecte volitum, reducit actum 
ad naturam suae speciei. 

Notandum tamen est quod, licet omnes hujusmodi adtus conveniant in hoe 
quod non per se ponuntur in propriis speeiebus, sed reductive, differunt tamen 
secundum diversos gradus, quatenus plus minusve recedunt a perfectione suae 
speciei. V. gr. si quis per ignorantiam divinae legis accedat ad non suam 
nesciens etiam se ignorare, minus peccat quam si accederet ignorans, dubitans 
tamen se ignorare, negligendo scire legem divinam. 

11. — Dico secundo: Ejusmodi peccata facta per ignorantiam culpabilem in- 
terdum possunt formaliter pertinere ad eamdem speciem, aliquando vero mate- 
rialiter, quamvis semper reductive. Qualiter autem pertineant, judicandum est 
secundum regulas traditas supra q. 7 et specialiter q. 18, a. 6 et q. 19 et 20. 
V. gr. si aliquis velit se inebriare praeviso homicidio, sed non per se intento, 
homicidium quod inde subsequitur non est formaliter ejusdem speciei cujus esset 
scienter commissum. Et in hoc intelligo respectu actus interioris, in ordine ad 
quem homicidium illud reducitur formaliter ad speciem ebrietatis tanquam cir- 
cumstantia quid. Nam, ut docet divus Thomas supra q. 1, a. 3, actus ut semel 
egreditur ab operante solum est unius speciei: ergo ebrietas illa quam consequi- 
tur homicidium, respectu interioris velle, solum erit actus speciei intemperantiae, 
aggravata tamen per circumstantiam quid. Unde divus Thomas q. 18, a. 6 ad 2 
et 3 ait quod, licet finis possit esse circumstantia respectu actus exterioris, est 
tamen differentia essentialis et per se objectum respectu actus interioris vo- 
luntatis. 

Ex qua doctrina dicendum est, quod homicidium praevisum sed non per se 
intentum quod subsequitur ex voluntaria ebrietate, si referatur ad actum inte- 
riorem, formaliter ponitur in specie intemperantiae reductive, tanquam circum- 
stantia quid, materialiter vero in specie homicidii; Si autem loquamur de illo 
homicidio quantum ad actum exteriorem, formaliter reductive est in specie homi- 
cidii. Vide divum Thomam in illa q. 18, a. 6 ad 3. 

12.— Ad argumentum in principio pro parte negativa, respondetur distin- 
guendo majorem. Quantum ad actum interiorem, concedo; quantum ad exterio- 
rem, nego. Homicidium enim externum habet objectum secundum se a quo spe- 
cificatur. Licet per actum interiorem possit ordinari in finem furti, sub qua con- 
sideratione erit formaliter in specie furti, tamquam circumstantia, hoc tamen non 
impedit quod absolute loquendo homicidium habeat suam propriam speciem in 
qua, si consequutum fuerit per ignorantiam, ponetur reductive. 

Dubitatur secundo circa tertiam conclusionem divi Thomae: utrum ignoran- 


tia per se et directe affectata aggravet peccatum. 

13.— Argumente, pro parte negativa. — Et arguitur primo pro parte 
negativa. Ejusmodi ignorantia non. est causa peccati: ergo non auget nec minuit 
peccatum. Consequentia patet ex divo Thoma in articulo, dicente quod sola illa 
ignorantia potest augere aut diminuere peccatum quae est causa peccati. Ante- 
cedens probatur. Illa ignorantia non est removens prohibens, nam si adesset 
opposita scientia non prohiberet peccatum : ergo non est causa peccati. 

14.—: Arguitur secundo. Ejusmodi ignorantia causát quadammodo involun- 
tarium: ergo diminuit peccatum. Probatur antecedens, nam ex ea parte qua 
objectum ignoratur, minus fertur voluntas in illud, ut dicit divus Thomas in 
articulo, et clarius q. 3 De malo, art. 8 in principio. 

15. — Arguitur tertio. Qui peccat in praesentia ejus quem offendit, gravius 
peccat quam in absentia, videtur enim major contemptus. Sed qui peccat per 
ign'orantiam affectatam delinquit veluti in absentia legis et legislatoris. Ergo 
minus peccat. Confirmatur. Judaei crucifixerunt Christum ex ignorantia affecta- 
ta, Job., 21 (v. 14) : Qui dixerunt Domino Deo: recede a nobis, scientiam viarum 
tuarum nolumus. Sed gravius peccassent si cognOsvissent Christum esse Deum. 
Ergo ignorantia affectata diminuit peccatum. 

16.— Solutio dubii. — Ad hoc dubium Alniain in suis Moralibus [trac. 1], 
cap. 5, opinatur esse probabile quod ignorantia affectata diminuat peccatum, 
immo et divus Thomas in hoc -articulo non dixit ejusmodi ignorantiam augere 
peccatum, sed videtur quod augeat. Et ita quidam discipuli divi Thomae dixerunt 
ignorantiam affectatam non proprie augere peccatum, sed tantum signum. 

Pro solutione tamen nota quod peccatum dupliciter est voluntarium. Primo 
formaliter, quando voluntas directe et expresse fertur in illud; secundo virtua- 
lité! et in sua causa, ut quando voluntas appetit aliquid ex quo sequitur pec- 
catum. 

17.— Sit, hoc posito, prima conclusio: Ceteris paribus, majus peccatum est 
quod fit scienter quam quod fit ex quacumque ignorantia. Probatur. Illud est 
gravius peccatum in quo plus invenitur de Contemptu Dei. Patet Prov., 18 (v. 3): 
Impius cum venerit in profundum 'malorum contemnit. Et divus Augustinus sae- 
pe repetit illam sententiam in -libris De civitate Dei: “Amor sui usque ad con- 
temptum Dei aedificat civitatem Babylonis." Sed qui peccat ex certa scientia 
magis contemnit. Ergo gravius peccat. Confirmatur. Major poena propter gravio- 
rem culpam infligitur. Sed scienter peccans gravius punitur, ut patet ex illis verbis 
Domini: Servus sciens voluntatem domini sui et non faciens, vapulabit multis 
(Lue., 12, 47). Hanc conclusionem probant argumenta facta in principio. 

18.— Secunda conclusio: Qui peccat ex ignorantia affectata, non adeo 
voluntarie peccat in ordine ad peculiarem speciem peccati, licet simpliciter et 
absolute magis voluntarie peccet. Explicatur hoc. Nam qui ex ignorantia affecta- 
ta committit adulterium, gravius peccaret in hae specie adulterii si sciret se 
accedere ad alienam. Nihilominus tamen absolute loquendo magis peccat. Proba- 
tur prima pars conclusionis. Nam voluntas sic peccantis non fertur formaliter 
in adulterium cognitum : ergo quantum ad illam peculiarem speciem non adeo 
formaliter et voluntarie peccat. Secunda, pars probatur. Ille simpliciter et abso- 
lute magis voluntarie peccat qui ex majori adhaesione voluntatis ad peccandum 

et ex majori intensione; sed hujusmodi est peccans ex ignorantia affectata, nam 
ex nimio affectu ad fornicationem vult ignorare adulterium : ergo magis peccat. 
Secundo probatur. Qui voluntarie vult subire damnum grave ut committat ali- 
quod peccatum, gravius peccat, sicut qui se exponit periculo mortis propter 
explendam suam libidinem gravius peccat quam si non subiret hoc periculum. 
Sed qui peccat ex ign'orantia affectata vult subire hoc damnum ignorantiae ut 
habilius peccet. Ergo magis peccat. 

Ex hac conclusione sequitur quod peccans ex ignorantia affectata proprie 
et simpliciter loquendo magis peccat, quia absolute magis voluntarie peccat, licet 
non ita formaliter voluntas ejus feratur in peccatum quod committit ex igno- 
rantia. 

19. — Solutio argumentorum. — Hoc supp'osito respondetur ad argumen- 
ta. Et pro solutione primi argumenti nota quod peccatum quod subsequitur ex 
ignorantia directe affectata dupliciter potest considerari. Uno modo quantum 
ad speciem suam; secundo modo quantum ad intensionem et propensionem vo- 
luntatis ad peccandum. Si primo ergo modo consideretur, ignorantia illa affecta- 
ta habet quodammodo rationem ignorantiae concomitantis; nam si adesset oppo- 
sita scientia, adhuc peccatum sequeretur. Si vero consideretur secundo modo, 
ignorantia est causa per accidens intensionis peccati; nam voluntas affectat illam 
ignorantia ut removentem scientiam quae prohiberet intensionem delectationis 
circa talem objectum. Unde illa ignorantia, fere est causa per accidens talis pec- 
cati quantum ad intensionem, et ex consequenti auget peccatum. 

20. — Ad seeundttnn argumentum respondetur distinguendo antecedens. Quan- 
tum ad speciem propriam et particularem, transeat. At vero in sua causa illud 
peccatum est maxime voluntarium. Et quoniam plus accrescit illi de voluntate 
in causa sua, quam diminuatur ex eo quod non est formaliter Volitum in propria 
specie, ideo ignorantia affectata auget voluntarium et peccatum. Nam quamvis 
adulterium commissum ex tali ignorantia non sit tam formaliter volitum in sua 
specie atque si sciretur, nihilominus tamen absolute loquendo magis volitum est, 
quia cum majori adhaesione voluntatis ad peccandum perpetratur. Et hoc est 
quod voluimus dicere in secunda conclusione. 

21. — Ad tertitum argumentum respondetur quod, ceteris paribus, major 
vera est. At vero in praesenti non sunt cetera paria, nam communiter et regula- 
riter qui peccat ex ignorantia directe affectata, habet majorem propensionem 
ad peccandum quam si peccaret ex scientia, A.d confirmationem respondetur ne- 
gando consequentiam. Solum enim sequitur quod, si judaei cognovissent Chri- 
stum esse Filium Dei naturalem et adhuc crucifigerent, magis peccarent, nam 
tunc velificaretur prima conclusio, quod ceteris paribus magis peccat qui peccat 
ex scientia quam ex ignorantia. Et tunc illa voluntas esset formaliter odium Dei, 
quod est gravissimus peccatorum. Secundo respondetur ad argumentum princi- 
pale negando minorem, immo ille qui vult ignorare, quando vult peccat in prae- 
sentia Dei, juxta illud, Qui dixerunt Domino Deo, recede a nobis, etc. Et velle 
carere luce ut habilius quis peccet, est peccare in praesentia legis, et valde aggra- 
vat peccatum juxta illud: Ipsi fuerunt rebelles lum ini (Job., 24, 13). 

DUBIUM TERTIUM 


22. — Dubitatur tertio: utrum licitum sit [sibi] complacere de actu 
praeterito qui solum fuit excusatus a peccato propter ignorantiam invin- 
cibilem, et similiter utrum liceat desiderare quod iterum contingat. 
V. gr. in accessu Jacob ad Liam, utrum licuisset illi [sibi] complacere de tali 
congressu postquam scivit, et desiderare quod iterum eodem modo contingeret. 

Et videtur quod sic. Nam licitum est [sibi] complacere de bono opere; sed 
ile actus fuit bonus moraliter: ergo licebit [sibi] complacere in illo et desi- 
derare. 

23. — Ad hoc dubium dico primo: Si complacentia feratur in objectum quod 
est secundum se malum, et non feratur in ignorantiam ipsam per quam actus 
fuit excusatus, illicita est talis complacentia. V. gr., si quis complaceat sibi quod 
accesserit ad uxoratam invincibiliter ignoratam. Probatur: tale objectum est 
secundum se malum : ergo non licet [sibi] complacere in illo. 

Dico secundo: Non licet [.sibi] complacere de ignorantia invincibili secundum 
quod est privatio scientiae quae prohiberet actwm secundum se malum. Probatur, 
quia talis privatio scientiae non est bonum sed malum: ergo [sibi] complacere 
in illa erit malum. Et confirmatur, quia illa complacentia virtualiter se extendit 
ad effectum malum subsecutum ex privatione talis scientiae: ergo cum illicitum 
sit gaudere de tali effectu malo, etiam erit peccatura [sibi] complacere de tali 
ignorantia. 

Dico tertio: Non est licitum desiderare in futurum ignorantiam invincibilem 
ut fiat id quod secundum se malum est. Probatur, quoniam illa ignorantia jam 
esset volita, et sic non esse omnino antecedens, sed quodammodo consequens et 
non excusans a peccato. 

Et confirmatur. Nam alias, voluntas virtualiter ferretur in illud malum quod 
ex ignorantia subsequitur, naro ex affectu ad tale malum videtur velle ignorare. 

Dico ultimo: Licet [sibi] complacere de excusatione peccati propter igno- 
rantiam invincibilem, hoc est quod aliquis in tali actu se excusaverit « peccato. 
Probatur. Ejusmodi excusatio bona, est: ergo licitum est [sibi] complacere in 
illa. Confirmatur. Nam viri sancti ita congaudent quod in aliquibus operibus 
propter ignorantiam se excusaverint à peccato. Secundo probatur. Licitum est 
gaudere de bono effectu subsecuto ex causa mala, ut de salute consecuta ex vo- 
luntaria pollutione et de filio genito ex fornicatione: ergo licitum erit gaudere 
de excusatione a peccato proveniente ex causa non mala moraliter 

24. — Ex resolutione hujus dubii solvitur aliud simile, scilicet utrum liceat 
[sibi] complacere de pollutione subsecuta in somno sine aliqua culpa. De qua 
videte magistrum Medina supra, q. 74, a. 6, cujus sententia per omnia tenenda 
est. Solum advertite quod divus Thomas, quem ipse citat in 4, d. 9, q. unica, 
art. 4 ad 5, non tenet illam sententiam quam ipse putat, scilicet quod liceat 
[sibi] complacere de pollutione subsecuta in somno inculpabiliter propter salu- 
tem corporis vel propter alleviatione.m naturae. Nihil tale docet divus Thomas, 
sed quod complacentia subsecuta postea in vigilia non facit praeteritam pollu- 
tionem fuisse peccatum, quod evidens est. Non tamen dicit licitum esse eoi:- 

gaudere de pollutione propter salutem corporis. Itaque non est licitum eligere 
tale medium in ordine ad hunc finem, scilicet ad salutem corporis, et consequen- 
ter non est licitum congaudere in illo. Contrariam sententiam tenet Silvester in 
verbo Pollutio, $ 2, sed male et contra mentem divi Thomae. Verum est tamen 
licitum esse [sibi] complacere de salute corporis subsecuta, vel etiam quod na- 
tura se purgaverit illo humore abundanti, ne motus impudici excitarentur in 
vigilia. Non tamen tutum est uti ejusmodi conditionalibus: gauderem de salute 
si sequeretur ex pollutione, quoniam periculum imminet gaudendi de ipsa pol- 
lutione. 

Ex dictis facile respondetur ad argumentum, quod de excusatione actus a 


peccato licitum est gaudere, non tamen de ipso actu qui habebat objectum secun- 
dum se malum. 

(Indicantur : 


Actus: perfectior est quam habitus, 44, 
6-7. 

Adam: an in illo fuerit duplex peccatum, 
personale et originale, 277, 25. 

Aversio a Deo quae habetur in omni 

peccato mortali, cf. de peccati 


essentia. 


Bonum naturae, an totaliter corrumpa- 
tur per peccatum, 327, 1. 


Causa: deficiens et per accidens, 154. 
— peccati, cf. de peccati causis. 
Christus non potuit origi- 
nale peccatum variis de causis, 
261. 


Circumstantia 


contrahere 


moralis potest duplicem 
respectum habere: alterum ad 
aliquid superius et communius ; 
alterum ad aliquid speciale, 
115, 4. 

— Magnitudinis personae peccan- 
tis quando sit necessario mani- 
festanda in confessione, 126-127, 
5-12. 

Conversio ad bonum commutabile: vid. 
de peccati essentia. 


Delectatio morosa. Regulae ad discernen- 
dam ejus gravitatem, 140-146, 2- 
14; 378-381, 3-12. 

Deus, quomodo sit causa peccati, cf. de 


peccati causis. 


Ignorantia: quando dicenda sit invinci- 
bilis et quando non, 161-166, 9- 
18. 
— culpabilis: an sit speciale pec- 
catum, 159-160, 2-8. 
— an faciat actum, cujus est cau- 
sa, involuntarium, 167-168, 2-7. 


pagina et numerus marginalis) 


-- concomitans, an excuset a pec- 


cato, 168-170, 8-14. 

— an excuset a poena imposita 
propter peccatum, 170-172, 15- 
17; 


— an peccatum quod fit ex igno- 
rantia sit ejusdem speciei cu- 
jus fuerit si adesset scientia op- 
posita ignorantiae, 172-176, 2-11; 
384, 10-11. 

— voluntaria duplex: altera qui- 
dem privans usum rationis, al- 
tera privat sola, scientia ejus 
quod quis tenetur scire ; et haec 
rursus est duplex: juris et fac- 
ti; in communi vel in particula- 
ri. Ignorantia juris duplex: al- 
tera juris naturalis, altera juris 
positivi, 173, 4; 383, 4. 

— Ignorantia per se et directe vo- 
luntaria, an augeat peccatum, 
176-177, 12-19: 386, 17-18. 

— An sit licitum se complacere de 
actu secundum se malo, qui ta- 
men excusatur a peccato ex ig- 
norantia invincibili; et similiter, 
utrum sit licitum desiderare ta- 
lem actum fieri a se ex igno- 
rantia invincibili, 178-181, 20-24; 
388-389, 22-24. 

Inclinatio naturalis ad bonum : quid sit, 
quotuplex et an corrumpatur to- 
taliter per peccatum, cf. de pec- 
cati effectibus. 


Macula, vide de pccc. effectibus. 
Malum in tota sua communitate non est 
univocum, sed analogum, 68, 19. 

— opponitur bono, 68, 19. 
—ldividitur in malum naturale et 

in malum morale; et malum mo- 
rale in malum culpae et in ma- 
lum poenae, 69, 19. 


— Quodnam sit majus malum ani- 


mae rationali: esse in peccato 
originali, vel omnino non esse, 
314-318, 2-12. 


Mors, quomodo sit poena peccati, et hoc 


No pio 


non obstante, sit dicenda natu- 
ralis, 335-338, 1-12. 


Peccatum 


Peccatum et vitium in quo dif- 
ferant, 34, 2. 

An peccata sint contra natura- 
lem appetitus sensitivi inclina- 
tionem, 42, 5. 

De coexistentia peccati cum vir- 
tute in uno eodemque numero 
subjecto, 46-48. 

Peccatum | mortale non potest 
simul esse cum virtutibus in- 
fusis in quantum virtutes sunt, 
46, 1. 

Peccatum mortale potest esse 
cum virtutibus acquisitis in 
quantum sunt habitus, 46, 1. 
Peccatum veniale potest simul 
esse cum virtutibus infusis et 
acquisitis, 46, 1. 

Utrum per sola peccata venialia 
multiplicata virtus acquisita 
possit corrumpi, 46, 3. 


Pecoatum omissionis 


Actus non est de essentia pec- 
cati omissionis; idcirco potest 
simpliciter affirmari quod omis- 
sio aliquando sit absque omni 
actu, per se et essentialiter lo- 
quendo, 51, 14. 

Cum hoc tamen stat nunquam 
dari peccatum omissionis sine 
aliquo actu vel interiori, vel ex- 
teriori, per se vel per accidens, 
pertinens ad omissionem antece- 
denter vel concomitanter, tam- 
quam causa vel occasio omit- 
tendi, 51-55, 14-24. 

Actus ille qui est causa vel occa- 
sio omissionis potest esse mul- 
tiplex: involuntarius et volun- 
tarius; et hic potest dupliciter 


Motio divina in ordine ad peccatum, vid. 


de pecc. causis. 
Originale, vid. peccatum originate. 


Parvuli, qua poena plectendi sunt qui 
decedunt ante baptismum, 320- 
322, 21-23. 
— In illis nullus est internus dolor 
de carentia visionis divinae, 321- 
323, 23-25. 


in genere 


se habere; uno modo ut directe 
feratur in ipsam omissionem, et 
tunc essentialiter et per se per- 
tinet ad illud singulare pecca- 
tum omissionis. Altero modo po- 
test ferri voluntas in aliquod 
aliud per quod homo impeditur 
ab actu debito, sive illud aliud 
sit conjunctum omissione, sive 
sit antecedens; et tunc per ac- 
cidens se habet ad peccatum 
omissionis, 51, 14. 

Quando hujusmodi qui est cau- 
sa vel occasio peccati sit pec- 
catum, quando vero non, 56-57, 
27-30. 

Quando actus ille qui est causa 
vel occasio omittendi sit distinc- 
tum peccatum ab ipsa omissio- 
ne, ita ut poenitens teneatur 
confiteri causam vel occasionem 
propter quam omisit actum 
praescriptum, 58-60, 31-33. 


De constitutivo normali peccati 


An consistat in aliquo privativo 
vel in aliquo positivo, 61, 1. 
Loquendo de peccato ut com- 
mune est peccato omissionis et 
commissionis, et—ut ita dicam— 
in quantum, est morale malum 
secundum communem rationem 
mali moralis, isto modo forma- 
liter est privatio boni moralis 
debiti inesse, 65, 14. 

Loquendo vero de peccato com- 
missionis qui est humanus ac- 
tus, utramque rationem et po- 
sitivam ct privativam includit 
in suo formali, 67, 15. 

Peccato commissionis in quan- 
tum est directe voluntarium 

multo formalius convenit ali- 
quid positivum quam privati- 
vum, 67, 16. 

In quantum peccatum est ma- 
lum absolute, immo vero in 
quantum est malum morale, for- 
malius respicit privationem bo- 
ni debiti inesse, quam aliquid 
positivum, 67, 17. 

Nihilominus in peccato com- 
missionis conversio est magis 
formalis quam aversio, 67, 18. 
An et quomodo peccatum sit 
peccatum ex eo praecise quod 
est prohibitum lege aeterna, 73- 
75, 26-32. 

Omne peccatum contra rectam 
rationem naturalem est etiam 
contra finem hominis superna- 
turalem, 75-77, 33-41. Sicut e 
converso, omne peccatum quod 
est immediate contra Deum ut 
est finis supernaturalis, est 
etiam ex consequenti contra rec- 
tam rationem naturalem, 78-80, 
42-48. 


Divisio ut distinctio peccatorum 


Distinctio peccatorum spiritua- 
lium a carnalibus est specifica 
et formalis ex parte objecti ac- 
tus humani inordinati, 83, 7. 
Peccatum  omissionis et com- 
misionis an et quomodo diffe- 
rant, 91-96, 2-9. 

Peccati divisio in peccatum ex 
ignorantia, ex passione et ex 
malitia an sit sufficiens, 190- 
191, 2-6. 

Quaenam sit exacta diffinitio 
peccati ex certa malitia, 191-194, 
7-17. 

Quomodo distinguatur peccatum 
veniale a peccato mortali, 353- 
356, 1-9. 

Divisio peccati in mortale et 
veniale est divisio analogi in 
analogata, 356-358, 10-16. 


De gravitate peccatorum 


Non semper peccatum quod est 
gravius ex objecto specifico, est 
simpliciter gravius, 99, 3. 
Unum peccatum potest esse alio 
gravius etiam ex parte aversio- 
nis a Deo, 100, 6. 


2« 


De causa 


Simpliciter loquendo, peccatum 
quod opponitur excellentiori vir- 
tuti est gravius ; quandoque ve- 
ro potest aliter contingere, prop- 
ter majorem difficultatem quae 
habetur in vitando peccatum 
oppositum perfectiori virtuti, 
102-108, 3-15. 

Causae peccati augent ejus gra- 
vitatem si augeant voluntatem 
peccandi; minuunt vero, si mi- 
nuant voluntatem peccandi, ut 
metus, ignorantia, passio ante- 
cedens.., etc. 109-113, 2-7. 
Major libertas in peccando pen- 
sanda est non ex indifferentia 
majori vel minori quae est sub- 
jective in voluntate, sed penes 
majorem vel minorem cognitio- 
nem indifferentiae mediorum ad 
finem, 111-112, 6-7. 

Omne peccatum ex eo procedit 
quod in ipsa operatione est de- 
fectus alicujus circumstantiae, 
15,5. 

Circumstantia potest aggravare 
peccatum ex eo quod illa sola 
potest causare peccatum, 116, 7. 
An peccatum ex certa malitia, 
sed simul ex aegritudinali com- 
plexione corporis, sit gravius 
quam peccatum quod committi- 
tur ex passione, 197-198, 23-24. 


subjecto peccatorum 


An peccatum sit solum in vo- 
luntate tamquam in subjecto, 
vel etiam possit esse in appe- 
titu sensitivo, 128-131, 1-4, 
Utrum peccatum consensus in 
actum sit in ratione superiori, 
146-148, 1-4. 

An in ratione superiori secun- 
dum se ipsam, quatenus consu- 
lit leges aeternas, post delibera- 
tionem, jam illis consultis, pos- 
sit esse peccatum veniale circa 
proprium objectum, 151-153, 3-7. 


peccati 


An ignorantia invincibilis sit 
causa peccati, 157-158, 3-6. 

In omni peccato semper habe- 
tur aliquis defectus intellectus, 
183-185, 2-12. 

Utrum possit aliquis peccare 
dum simul actualiter judicat 

esse malum quod operatur, non 
solum judicio universali, sed 
etiam in particulari agibili, 185- 
188, 13-19. 

An aegritudinalis dispositio cor- 
poris directe moveat et inclinet 
voluntatem ad malum, 194-197, 
18-22. 


Causalitas Dei in ordine ad peccatum 


Non potest Deus peccare, ne- 
que esse causa peccati, ut for- 
maliter peccatum est, 201-203, 
2-4. 

Quomodo Deus sit causa actus, 
qui est in peccato, et tamen non 
sit causa peccati, 203-216, 5-30- 
Utrum Deus ita sit causa actus 
peccati, quod auxilio physico 
praevio et praevenienti effica- 
citer inclinet et praedeterminet 
hominis voluntatem ad actum 
peccati prius natura quam ipsa 
voluntas se determinet ad illum, 
216-246, 31-73. 

Deus non potest praedetermi- 
nare voluntatem hominis ad 
malum formaliter, 224, 45. 
Deus non potest pràedetermina- 
re voluntatem hominis auxilio 
morali, praecepto, consilio vel 
exhortatione, ad materiale pec- 
cati quod intrinsece et ex ob- 
jecto est peccatum; unde non 
potest esse causa moralis isto 
modo actus intrinsece mali, 225, 
46. 

Doquendo de actu bono ex ob- 
jecto, malo autem ex aliqua ex- 
trinseca circumstantia vel fine 
operantis, Deus auxilio morali, 
exhortatione, praecepto et con- 
silio et auxilio physico efficaci- 
ter praedeterminante volunta- 
tem inclinat nos ad illum, A;7, 
47. 

Deus auxilio physico intrinseco 
efficaci et praedeterminativo vo- 
luntatis praemovet illam ad 
substantiam et entitatem actus 
ex objecto et intrinsece mali 
prius natura quam voluntas se 
determinet ad illam, 229, 48, 
An Deus sit causa peccati, qua- 
tenus unum peccatum est poe- 
na alterius, et non solum causa 


permissiva, sed etiam effectiva, 
246-251, 74-83. 

De tribus modis juxta quos 
unum peccatum potest esse cau- 
sa alterius, 247, 77. 

Quid dicendum de causalitate 
divina in ordine ad peccatum 
quod habet rationem poenae, 
sed non ex vi ipsius inordina- 
tionis, 249, 81; quid vero de pec- 
cato quod habet rationem poe- 
nae ex vi ipsius inordinationis, 
249, 82. 


De bffbctibus peccati 


An peccatum totaliter corrum- 
pat bonum naturae, 327, 1. 
Inclinatio naturalis ad bonum, 
quae est quoddam bonum natu- 
rae, quidnam sit et quotuplex, 
327-328, 1-3. 

Duplex potentia in anima, ad 
bonum naturale et ad bonum 
supernaturale, 328, 3. 
Potentia et habilitas proxima et 
remota, 328, 3. 

Capacitas animae ad bona su- 
pernaturalia non est potentia na- 
turalis, sed obedientialis, 328, 4. 
Habilitas et inclinatio proxima 
ad bonum operandum non so- 
lum diminuitur per peccatum, 
sed etiam omnino aufertur,329,5. 
Inclinatio naturalis remota ad 
operandum secundum virtutem 
diminuitur per peccatum, sed 
non aufertur totaliter, 329, 6. 
Ejusmodi inclinatio naturalis 
idem est cum potentia naturali 
animae in ordine ad bonum ra- 
tionis, hoc est, non distinguitur 
a voluntate, 329, 7. 

Praedicta diminutio non fit ex 
parte subjecti, sed ex parte ter- 
mini, 329, 8. 

An per malos habitus impedia- 
tur homo ne possit actum eli- 
cere qui sine tali habitu elict 
posset, 330, 9. 

An convenienter ponantur vul- 
nera naturae ex peccato conse- 
quentia, scilicet, infirmitas, ig- 
norantia, malitia et concupis- 
centia, 330-332, 1-4. 

An homo post peccatum sit ae- 
que potens ad exequendum bo- 
num sibi connaturale atque ho- 

mo conditus in puris naturali- 
bus, 332-335, 5-17. 

Utrum, posito quod mors sit 
poena peccati, possit dici quod 
homo sit simpliciter et absolu- 
te corruptibilis ex natura sua, 
335-338, 1-12. 

Macula quam causát peccatum 
est, formaliter loquendo, priva- 
tio nitoris ipsius animae cum 
ordine ad actum peccati ex quo 
causatur, 340, 3. 

Una et eadem privatio nitoris 
animae in homine peccatore 
multiplicem habet rationem, 
341, 4. 

Macula peccati est ipsamet pri- 
vatio gratiae et rectitudinis lu- 
minis naturalis, quatenus ex 
ilis quidam nitor in animam re- 
dundat, 341, 5. 

Majori macula inficitur vel 
etiam multis maculis qui plura 
peccata committit, 341, 5. 
Reatus poenae et macula pec- 
cati ita sunt necessario conjunc- 


ta, ut macula non possit esse 
sine reatu, 344, 4. 

Quandiu homo est in aliquo pec- 
cato, sive mortali, sive veniali, 
non potest de lege satisfacere 
pro poena illi debita, 344, 5. 
Nullus homo potest satisfacere 
pro peccatis futuris, etsi sit in 
gratia, 344, 5. 

Peccati inordinatio, non solum 
in quantum egreditur a volun- 
tate, sed etiam in quantum re- 
cipitur in illa, non potest esse 
poena peccati, 346, 2. 

Poena damni quae correspondet 
aversioni non est aequalis in 
omnibus damnatis, 348, 3. Quo- 
modo sit hoc intelligendum, 348, 
6-7. 

Peccato originali non debetur 
poena aeterna ratione suae gra- 
vitatis, sed ratione conditionis 
subjecti, scilicet, hominis qui si- 
ne gratia invenitur, per quam 
solum fit remissio poenae, 351- 
352, 2-6. 


Peccatam in particulari 


Peccatüm originale 


Existentia — Secundum fidem 
catholicam, est tenendum quod 
primum peccatum primi homi- 
nis originaliter transit in pos- 
teros, 253, 2; 280, 3. 
Traductio — De modo quo tra- 
ducitur originale peccatum a 
protoparente in posteros, 253- 
257, 3-12. 

Peccatum originale non est ne- 
que dicitur proprie nostrum se- 
cundum rationem causae effi- 
cientis, quia nos non commisi- 
mus illud nostra voluntate per- 
sonali, 255, 6; 283, 9. 
Peccatum originale est simpli- 
citer voluntarium, 255, 7. 

Est nobis proprium ex parte 
subjecti ad hunc sensum, quod 
vere sumus peccatores per ori- 
ginale peccatum singulis inhae- 
rens, 255, 8; 283, 10. 

Est vere et proprie peccatum, 
255, 9; 281, 10. 

Optimus modus explicandi tra- 
ductionem peccati originalis est, 


si consideremus omnes homines 
qui descendunt ex Adam ut 
unum hominem, in quantum 
conveniunt in una natura quam 
a protoparente accipiunt, et 
omnes se habent ut membra 
unius corporis, 256, 10; 289, 21. 
Alia peccata primi parentis vel 
proximorum parentum praeter 
originale non traducuntur in 
posteros, 258, 2. 

Nulla tamen apparet repugnan- 
tia in eo quod Deus faceret ali- 
quod pactum cum homine cui 
conferret gratiam transfunden- 
dam in posteros, si servasset 
aliquod praeceptum; ac proin- 
de si ille homo peccaret contra 
illud praeceptum, omnes descen- 
dentes ab illo contraherent cul- 
pam, 258-260, 3-5. 

Secundum fidem catholicam, 
omnes homines praeter solum 
Christum originale peccatum ex 
Adam contrahunt, 260. 

Quid dicendum de B. Virgine, 
260-261; 291, 2. 

An si Adam et Eva convenirent 
ad generationem antequam pec- 
carent, filii inde geniti contra- 
herent originale peccatum, si 
postea peccaret Adam, 263, 5. 
Qua ratione parentes baptizat! 
vel alias justificati transfundant 
in filios peccatum originale, 
quod ipsi non habent, 297-300, 
3-10. 

An homo formatus miraculose 
a Deo contraheret peccatum ori- 
ginale, 300-301. 

Essentia — Diffinitio peccati ori- 
ginalis investiganda est ex pri- 
mo actuali peccato primi pa- 
rentis, in quo omnes peccave- 
runt, 269, 10. 

Primum peccatum protoparen- 
tis fuit superbiae, 269, 10-11. 
Non fuit originale per se primo 
*ex objecto specifico superbiae, 
sed ex circumstantia personae 
peccantis, quatenus erat caput 
totius humanae naturae quod 
assumpserat originalem justi- 
tiam ex divino pacto in posteros 
transfundendam, 270, 12. 
Peccatum originale quod nos 
contrahimus est concupiscentia 
in ipsa anima existens ut mor- 
bida quaedam qualitas superad- 
dita ipsi animae vel ejus poten- 
tiis, 270, 13. 

Concupiscentia carnis, quae di- 
citur a theologis fomes peccati, 
non est peccatum originale, 272, 
14. 

Neque etiam est formaliter ini- 
micitia, ut dixit Victoria, 273, 
17. 

Non est physica et realis priva- 
tio ilius doni habitualis quod 
erat justitia originalis, sive illud 
donum fuerit in essentia ani- 
mae, sive in potentiis ; sive esset 
idem habitus cum gratia gra- 
tum faciente, sive non, 274, 18; 
307, 15. 

Est privatio originalis justitiae, 
quatenus illa efficiebat rectitu- 
dinem rationis et voluntatis, 274, 
19; 307, 16. 

Inordinatio voluntatis, proprie 
loquendo, non est computanda 
inter materialia peccati origi- 
nalis, 310, 22. 


Probabilissimum est peccatum 
originale pro formali non esse 
privationem, sed quid positi- 
vum, scilicet, conversionem po- 
sitivam ad bonum creatum, 310, 
23; 

Definitio peccati originalis op- 
tima: “Peccatum originale, quod 
secundum fidem contrahitur a 
posteris Adae, est humanae na- 
turae habitualis inordinataque 
conversio ad bonum commuta- 
bile a protoparentis primo pec- 
cato derivata, 276, 24; 310, 23. 
Subjectum — Peccatum origina- 
le immediate subjectatur in 
essentia animae, 319, 17. 
Poena — Quaenam poena debea- 
tur peccato originali; utrum 
poena sensus, an vero sola poe- 
na damni, 320-322, 21-23. 

Qua poena sunt plectendi pueri 
qui decedunt ante baptismum, 
320, 22. 

In pueris nullus est internus do- 
lor de carentia divinae visionis, 
322, 24. 

Peccato originali non debetur 
poena aeterna ratione suae gra- 
vitatis, sed ratione conditionis 
subjecti, scilicet, hominis qui 
sine gratia invenitur, per quam 
solum fit remissio poenae, 351- 
352, 2-6. 


Peccatum veniale 


In quo consistat, 89, 5. 

An -et quomodo disponat ad 
mortale, 358-360, 2-5. 

Quid sit constituere hominem 
ultimum finem in peccato ve- 
niali, 360, 4. 

An peccatum veniale fieri pos- 
sit mortale, 360. 

Actus peccati venialis potest 
dupliciter considerari: in gene- 
re naturae, et in genere moris, 
361. 

An circumstantia quatenus 
transiit in specificam differen- 
tiam possit facere peccatum 
mortale de veniali. Duae regu- 
lae notandae, 361-362. 
Peccatum veniale non potuit da- 
ri in statu innocentiae, 364, 3; 
sed primum peccatum hominis 
in statu innocentiae necessario 

debuit esse peccatum mortale, 
365, 4. 

Feccatum veniale non potest in- 
veniri cum solo originali sine 
peccato mortali, 369, 10. 

homo veniens ad usum 
rationis tenetur positive se con- 
vertere ad Deum, ita ut si non 
se convertat, peccat mortaliter, 
369, 10. 

Quid sit hominem pervenire ad 
usum rationis, 371, 15. 
Non tamen est hoc ita 


Omnis 


intelli- 
gendum quod omnis homo per- 
veniens ad usum rationis tenea- 
tur convertere se in Deum ex- 
plicite et formaliter, 372, 16. 
Tenetur tamen se convertere ad 
prosequendum bonum hones- 
tum, saltem in confuso et in 
communi, 373, 17. 

Qui perveniens ad usum ratio- 
nis cognoverit Deum explicite, 
tenetur in illo primo instanti 
convertere se in Deum expli- 
cite et omnia sua in illum for- 
maliter referre, 374, 18. 

Ubi constet hoc praeceptum se- 
se convertendi in Deum cum 
primo homo ad usum rationis 
pervenerit, 375, 22. 

Poena: vid. de peccati effectibus. 

Potentia triplex: logica seu metaphysica, 
physica et moralis, 137, 14. 

— Producit actum perfectiorem se 
sub motione Dei, 45, 7. 

Reatus poenae, cf. de peccati effectibus. 

Scriptura: quomodo sint interpretanda 
illa testimonia S. Scripturae in 
quibus dicitur Deum suscitare 
malum, tradere in errorem, aut 
in reprobum sensum, etc., 230- 
235, 49-56. 

Sensualitas, tripliciter potest considera- 
ri: ,1.? ut est homini communis 
cum brutis; 2? in quantum est 
hominis; 3? secundum quod ac- 
tualiter movetur ad deliberatio- 
nem rationis, 133, 7. 

In motu sensualitatis quando et 
quomodo sit libertas, 133, 8. 

Motus sensualitatis quandoque 
non habet rationem peccati, nec 
quidem venialis, 135, 12. 
An possit homo reprimere om- 
nes motus sensualitatis, 137, 14. 
Subjectum peccati in genere et peccati 
originalis in 
tum. 


specie, cf. Pecca- 
“Unumquodque ex eodem na- 
tum est augeri ex quo causa- 
tur", secundum maximam Aris- 
totelis, 113, 2. 


Usus rationis: utrum homo veniens ad 
illum teneatur se convertere in 
Deum, 369, 10; 371, 15; 372, 16; 
373, 17; 374, 18; 375, 22. 
Virgo Maria an contraxerit peccatum 
originale, 260-261; 295, 2. 
Virtus: quomodo ei opponantur pecca- 
tum, malitia et vitium, 33-39; 
a) secundum opinionem plurium 
theologorum, 35, 5-9; &) secun- 
dum propriam sententiam, 38, 
10-13. 

— est duplicis 
seu naturalis et infusa seu su- 
pernaturalis, 40, 2. 

— Actus ejus potest considerari 
dupliciter: secundum commu- 
nem rationem perfecte virtutis, 
et secundum perfectam ratio- 
nem in aliqua specie, quae prae- 


generis: acquisita 


supponit rationem virtutis, 134, 
10. 
Vitium: origo hujus nominis, 34, 2. 
Vitium et peccatum an differant, 34, 2. 

— Est duplex: contra virtutem ac- 
quisitam et contra virtutem in- 
fusam, 40, 2. 

— Semper est contra naturam, sed 
diversimode secundum quod 
agatur de vitio contra virtutem 
acquisitam, vel de vitio contra 
virtutem infusam, 40, 2. 
Quare plures homines sint vi- 
tiosi quam virtuosi, 41, 3. 
Vitia quae ex genere suo .mor- 
talia sunt, non corrumpunt vir- 
tutes contrarias acquisitas per 
sola venialia peccata, 47, 4. 

Vulnera naturae ex peccato relicta quot 
et quaenam sint, 330-332, 1-4. 

